
Budapest,  az  Athenaeum  ivoJalmi  és  nyomdai  részvény  társulat. 


E    munka   kettős   irányban    tér  el  a  beszédgyüjte- 
ményeknek     általában     szokásos     módszerétől: 
a    beszédek    elrendezésében    és     vonatkozásaik 
ismertetésében. 

A  beszédek  itt  tárgyuk  szerint  vannak  csoporto- 
sítva. Ez  ugyan  nem  mondható  feltétlenül  helyesebbnek 
az  időrend  szerint  történő  összeáUításnál,  de  könnyíti  az 
áttekinthetőséget  és  inkább  kielégíti  a  gyakorlatiasság, 
a  czélszerűség  követelményét.  És  midőn  ennek  a  követel- 
ménynek megfelel,  egyszersmind  előmozdítja  az  ily 
emlékmű  czélját :  hogy  az  államférfiú  szelleme  és  műkö- 
dése, vallott  és  hirdetett  gondolkozása  és  ítélete  rövid 
földi  életén  és  kortársainak  kegyeletes  emlékezetén  túl 
is  elevenen  hasson,  alkotásai  pedig  igaz  mivoltukban 
mennél  teljesebben  megértessenek. 

A  történelmi  előzményeknek  és  lehetőleg  az  összes 
vonatkozásoknak  bővebb  ismertetése  vagy  legalább  rövid 
érintése:  szintén  ezt  a  czélt  szolgálja.  A  tárgyi  és  személyi 
körülményeket,  a  pártbeli  viszonyokat  és  a  közhangulat 
áramlatait  az  újabb  nemzedék  csak  töredékesen  ismeri 
s  a  korábbinak  emlékében  is  kezdenek  azok  elmosódni, 
a  részletekről  pedig  már  csak  keveseknek,  azon  idők 
irányító  és  tevékeny  államférfiainak  van  tudomása. 

A  bevezető  ismertetések  sem  a  teljesség,  sem  az 
egyenletesség  mértékére  nem  tartanak  számot.  Itt-ott 
a  beszéd  tartalma  valamely  mellékes  körülmény  tüzete- 

sebb  ismertetését  tette  szükségessé,  más  fontos  eseményé- 
nek pedig  csupán  érintése  is  elégnek  mutatkozott. 

A  parlamenti  vitákból  egy-egy  beszédet  bővebben 
kellett  közölni.  Történt  ez  oly  esetekben,  midőn  az  vagy 
az  alapot  szolgáltatja  Szilágyi  Dezső  fejtegetéseihez  és 
egyszersmind  teljes  világításba  helyezi  a  vita  egész  tár- 
gyái,  vagy  pedig  válasz  Szilágyi  Dezső  bírálatára  és 
támadására. 

A  személyes  vonatkozású  nyilatkozatokat  illetőleg 
szabályul  követi  e  munka,  hogy  azok,  melyek  tárgyi 
fejtegetéssel  kapcsolatosak,  érintetlenül  maradnak,  de 
velük  szemben  teljes  mértékben  tér  adatik  a  védeke- 
zésnek ;  azok  pedig,  melyek  csupán  alkalomszerűek  és 
érdemleges  tartalom  híján  vannak,  kihagyattak. 


A  beszédeknek  tárgyuk  szerint  történt  csopostosí- 
tásánál  fogva  e  gyűjtemény  azokkal  a  beszédekkel  indul 
meg,  melyek  Magyarországnak  Ausztriához  való  kapcso- 
latában a  pragmatica  sanctióból  foh^ó  közös  érdekű  viszo- 
nyokra, továbbá  a  közös  egyetértéssel  czélszerűbben  el- 
intézhető ügyekre  tartoznak.  Ezek  Szilágyi  Dezső  politikai 
pályafutásának  egy  későbbi  szakából  valók.  Az  itt  követ- 
kező vázlatos  áttekintésnek  czélja  az,  hogy  egyrészt 
azon  időpontig,  melylyel  e  kötet  kezdődik,  tájékozást 
nyújtson  Szilágyi  pályafutásának  amaz  előző  szakáról, 
másrészt  megjelölje  azokat  a  tárgyakat,  melyeknek  e 
kötet  tartalmával  egyidőben,  párhuzamosan  szentelte 
országgyűlési  munkásságát. 


Az    igazságügy  minisztériumba     Horvát    Boldizsár 
minisztersége    idején,    1867-ben,    mint    titkár  lépett  be; 

1869-ben  osztálytanácsos  lett,  1871-ben  a  törvényelőké- 
szítő osztályban  működött,  1872-ben  mint  miniszteri 
tanácsos  ezen  osztály  vezetését  vette  át. 

Első  Ízben  az  1869/72-iki  országgyűlésnek  volt  tagja. 
Ezen  országgyűlés  folyamán,  1871  november  6-ikán, 
Gyulafehérvár  város  Deák-párti  programmal  választotta 
meg.  A  következő  két  országgyűlésen  is  e  várostól  kapta 
képviselői  megbízását. 

A  Lónyay-kormány  belügyminisztere,  Tóth  Vilmos 
választási  törvényjavaslatának  tárgyalásánál,  1872  február 
27-ikén,  mondta  első  beszédét. 

Híre,  mely  megelőzte,  rendkívüli  érdeklődést  biz- 
tosított már  ezen  parlamenti  szónoklatának.  Ismeretesek 
voltak  képességei  mint  jogász-ifjúnak,  később  mint  a 
jogász-gyűlés  szónokának  és  mint  kodifikátornak.  Első 
beszéde  végeztével  a  Deák-párt  összes  kitűnőségei  üdvöz- 
letükkel tüntették  ki. 

Az  azidőbeli  hírlapok  közléseiből  megállapítható, 
hogy  a  harminczkét  éves  politikust  és  szónokot  alap- 
tulajdonságaiban már  akkor  annak  ismerték  fel,  ami  volt 
pályafutása  későbbi  szakaiban.  Első  szónoklatának  króni- 
káiból látjuk,  hogy  beszéde  tartalmának  gazdagsága,  a 
szerkezetben  és  a  részletekben  mutatkozó  lelkiismeretes 
gondosság,  az  okoskodás  szigorú  logikája,  a  félelmetes 
vitázó  erő,  a  kifejtés  világossága,  a  fordulatok  eredeti- 
sége és  szellemessége,  egyes  kijelentések  epigrammatikus 
formája,  nem  ritkán  derűs  humor,  az  ékes  előadás  — 
mindezen  tulajdonságok  és  maga  az  egész  óriási  egyé- 
niség ugyanolyan  varázszsal  hatottak  első  fellépésekor, 
mint  tekintélye  tetőfokán.  A  támadásokat  kíméletlen 
keménységgel  visszatorló  hang ;  a  fontosabb  tárgyaknál, 
bármily  éles  bírálata  közben  is,  a  méltányossági  szem- 
pontoknak  kiválóan   lelkiismeretes    mérlegelése   és   ki- 

emelése,  azután  a  saját  szava  és  állásfoglalása  súlyának 
tudata :  későbbi  beszédeinek  új  vonásai. 

A  ház  munkálkodásában  kezdettől  fogva  állandóan 
részt  vett.  Megválasztották  az  igazságügyi  és  a  könyv- 
tári bizottságba  s  a  delegáczióba  is ;  itt  előbb  a  had- 
ügyi, később  a  külügyi  albizottságnak  volt  munkás 
tagja.  Részt  vett  a  költségvetési  vitákban,  továbbá  a 
telepitvényesekről,  a  keleti  vasút  függő  adósságairól,  a 
közjegyzőségekről,  az  elsőfokú  biróságok  újabb  szerve- 
zéséről szóló  törvényjavaslatok  tárgyalásában;  előadója 
volt  a  határőrvidék  polgárosításáról  és  a  házközösségek 
rendezéséről  szóló  törvényjavaslatoknak. 

Az  1869  72-iki  országgj^űlés  végén  napirendre  tűzött 
választási  törvényjavaslat,  melynek  tárgyalásánál  első 
parlamenti  sikerét  aratta,  az  ellenzék  obstrukeziója  miatt 
nem  válhatott  törvénynyé.  Az  ezután  következett  Bittó- 
kormány  belügyi  minisztere,  Szapáry  Gyula  gróf,  új 
javaslattal  lépett  a  ház  elé.  Ezt,  a  mai  választási  tör- 
vényt, mint  az  igazságügyminiszteriumban  szervezett 
törvényelőkészítő  osztály  vezetője,  Szilágyi  Dezső  dol- 
gozta ki  és  az  1874-iki  év  nyarán  folyt  tárgj^alásnál 
a  házban  védelmezte. 

Miniszteri  tanácsosi  állását  1874-ben  a  budapesti 
egyetemen  a  politika  tudományának  tanszékével  vál- 
totta fel,  később  pedig  a  büntetőjognak  és  bűnvádi 
eljárásnak  is  jogosított  tanára  lett. 

A  fúzió  után  a  szabadelvű-párthoz  csatlakozott. 
Ezidőbeli  politikai  munkásságának  javarészét  a  Tisza- 
Széll-féle  kiegyezés  és  a  keleti  kérdés  foglalta  le.  De 
ezen  kívül  élénk  részt  vett  a  büntető-törvénykönyv 
tárgyalásában.  Csemegi  javaslata  ellen  az  igazságügyi 
bizottságban  rendszeres  oppozicziót  fejtett  ki,  főképen 
a  progresszív  büntetési  rendszer  egyszerűsítése  és  a  poli- 

tikai  jellegű  bűncselekmények  büntetési  tételeinek  leszál- 
lítása érdekében.  A  büntetési  rendszert  illetőleg  azt 
vitatta,  hogy  az  Magyarországnak  túlságosan  drága.  Érve- 
lései az  igazságügyi  bizottság  tagjaira  hatással  voltak. 
Ennek  ellensúlyozására  Csemegi  véleményadás  végett 
meghivatta  a  bizottságba  Kozma  Sándor  főügyészt  és  a 
kiválóbb  fegyházigazgatókat ;  véleményt  kért  azon  kívül 
Holtzendoríftól  és  Schwarzetől,  a  német  büntető-jog- 
tudomány tekintélyeitől.  Mindannj'ian  a  javaslat  mellett 
foglaltak  állást.  Tény  az,  hogy  a  törvénykönyv  büntetési 
rendszere  mai  napig  sem  jutott  teljes  kifejtésre  és  alkal- 
mazásra. 

A  gyámügyi  törvény  tárgyalásánál  tüzetesen  ki- 
mutatta annak  hiányait  és  hibáit,  s  indítványozta,  hogy 
a  ház  utasítsa  azt  vissza  a  bizottsághoz. 

Nag3^obb  beszédeket  mondott  még:  1876-ban  a  köz- 
igazgatási bizottságokról  és  a  végrendeletek  alaki  kel- 
lékeiről szóló  törvényjavaslatok  tárgyalásánál. 

A  képviselőház  a  kir.  Curia  választási  bíráskodásáról 
szóló  törvénj'javaslatot,  melyet  Perczel  Béla  igazságüg}^- 
miniszter  terjesztett  elő,  a  központi  bizottság  javaslata 
értelmében  mellőzte  és  Szilágyi  indítványára  1877  szeptem- 
berben bizottságot  küldött  ki,  azzal  az  utasítással,  hogy  az 
javaslatot  terjeszszen  elő  a  házszabályok  ama  rendelkezései 
iránt,  melyek  a  választások  igazolására  vonatkoznak. 

A  szabadelvű-pártból  történt  kilépése  után  a  párton- 
kívüliek a  maguk  vezérének  tekintették.  Ezekből,  továbbá 
a  jobboldali  ellenzéknek  ekkor  már  Apponyi  Albert  gróf 
és  a  független  szabadelvűeknek  Simonyi  Lajos  báró 
vezér sége  alatt  álló  pártjából  létesült  az  egyesült,  vagy 
mint  jobbára  nevezték,  mérsékelt  ellenzék. 

E  pártnak  első  nevezetes  fellépése  1878  május 
havában   a   gyülekezési   jogot   korlátozó   rendelet   ellen 


irányult,  melyet  Tisza  Kálmán  mint  belügyminiszter  a 
főispánokhoz  intézve  adott  ki.  Pestmegye  ez  ellen  szóló 
feliratához  a  párt  megbízásából,  mint  annak  egyik  vezére, 
Szilágyi  Dezső  terjesztett  elő  a  házban  határozati  javas- 
latot. Ebben  annak  kimondását  kéri,  hogy  mivel  a  ren- 
delet a  Magyarországon  jogilag  és  tényleg  fennálló  gyü- 
lekezési szabadságot  felfüggeszti;  mivel  kibocsátása  a 
közlés  törvényes  és  szokásos  módjával  ellenkezik  és  a 
rendelet  az  ország  alkotmányából  folyó  követelmények- 
nek nem  telel  meg:  a  ház  a  miniszter  eljárását  helyte- 
leníti és  e  tárgyban  törvényjavaslat  kidolgozására  bizott- 
ságot küld  ki.  A  rendelet  védelmében  Tisza  miniszter- 
elnökön kívül  Csemegi  államtitkár  nagy  készülettel  szál- 
lott síkra  a  vitában.  A  belüg3^miniszter  nem  sokára  ezután, 
1878  június  15-ikén,  visszavonta  rendeletét. 

Az  egj^esült  ellenzék  vezérségéről  és  politikai  irá- 
nyáról a  nemzeti  párt  egy  vezető  tagja  —  tudomásunk 
szerint  Horánszky  Nándor  —  abban  a  levelében,  melyet 
Beksics  Gusztáv  »I.  Ferencz  József  és  Kora«  czímű 
munkájában  közöl,  így  nyilatkozik: 

A  párt  vezetésében  megosztoztak  Apponyi  Albert 
gróf  és  Szilágyi  Dezső,  anélkül,  hogy  egyik  vagy  másik 
túlsúlylyal  bírt  volna.  A  párt  két  elemének  összeforra- 
dása  mint  fejlődő  proczesszus  lassan,  de  folyton  érlelő- 
dött, és  pedig  teljesen  szabadelvű  irányban,  anélkül, 
hogy  ez  a  párt  működésében  diszharmóniával  találkozott 
volna,  minek  oka  legfőképen  abban  rejlett,  hogy  az 
általános  politikai  irány  is  ennek  kedvezett,  de  a  párt 
túlnyomó  része  kezdettől  fogva  szintén  ezen  iránynak 
hódolt.  Miután  pedig  a  párt  az  erős  nemzeti  érzületben 
egységes  volt,  annálfogva  szabadelvű  irányzatban  össze- 
forradása  sem  ütközött  nehézségekbe. 

Szilágyi  Dezsőnek  e  kötetben  foglalt  utolsó  beszéde 
a  fúzió  után  alakult  kormány  pénzügyi  politikájával 
foglalkozik.  Erre  és  a  fúziót  előkészítő  tárgyalásokra 
nézve  Széli  Kálmán  azidőbeli  pénzügyminiszternek  az 
itt  következő  adatokat  köszöni  e  kötet  szerkesztője. 

A  fúzió  előkészítésénél  a  tárgyalásokat  a  Deák-párt 
nevében  Wenckheim  Béla  báró  kijelölt  miniszterelnök  és 
a  pénzügyminiszternek  kiszemelt  Széli  Kálmán  folytatta 
a  balközép  vezérével,  Tisza  Kálmánnal.  A  két  párt  egye- 
sülésének tárgyi  alapjain  kívül,  melyek  közt  első  helyen 
álltak  a  pénzügyi  helyzet  javítását  czélzó  módozatok  és 
eszközök,  szóba  jöttek  a  miniszteri  állások  betöltésével 
járó  személyi  kérdések  is.  Tisza  a  maga  pártjabelieknek 
több  tárczát  kívánt  fenntartani  s  ebben  nem  sok 
nehézséggel  létre  is  jött  a  megegyezés.  A  legtöbb  gondot 
az  igazságügyi  tárcza  betöltése  adta.  Széli  Kálmán 
Szilágyi  Dezsőt  ajánlotta,  de  Tisza  ebben  ellenkezett  és 
ellenzését  Szélinek  nem  is  sikerült  legyőznie.  Tisza 
Paulert  is  kifogásolta;  szóba  jött  azután  még  Daruváry 
és  Mihajlovics;  végül  Perczel  Béla  személyében  történt 
megállapodás. 

Azon  eszközök  közt,  melyek  a  súlyos  pénzügyi 
helyzetből  való  kibontakozás  érdekében  szóba  kerültek, 
első  helyen  állolt  a  jövedelmek  fokozásának  és  ezek 
közt  jelentékeny  adóemeléseknek  terve,  s  megbeszélés 
tárgya  volt  különösen  az  a  kérdés,  hogy  mily  mérték- 
ben vegye  fel  azokat  programmjába  az  új  kormány. 
A  Tisza  Kálmán  február  3-iki  programmszerű  nyilat- 
kozatára következő  napon,  az  1875.  évre  szóló  költség- 
vetés tárgyalásánál,  Széli  beszédet  mondott  a  házban  s 
a  Ghyczy  adóemelési  politikája  mellett  foglalt  állást, 
úgy  mint  tette  a  pénzügyi  bizottságban  is,  melynek 
állandó  előadója  volt.  Itt  ugyan,  bár  Csengery,  Horváth 

Lajos,  Warhmann,  Zsedényi  egy  nézeten  voltak  vele, 
kisebbségben  maradt  s  ezért  le  is  tette  az  előadói  tisz- 
tet, melyet  azután  Lipthay  Béla  báró  vett  át.  Pártolta 
pedig  a  Ghyczy-féle  adóemeléseket  azért,  mert  nem  tar- 
totta czélravezetőnek  sem  a  Sennyey  összezsugorító, 
sem  a  Lónyay  kapkodó  pénzügyi  politikáját,  de  ellene 
nyilatkozott  annak  az  iránynak  is,  melyet  Tisza  kép- 
viselt :  az  apró  és  eredménynyel  nem  kecsegtető  jövedelem- 
szaporításoknak. Széli  abból  a  felfogásból  indult  ki,  hogy 
hiba  lenne  fejlődésében  megakasztani  és  mintegy  Pro- 
crustes-ágyba  szorítani  az  országot.  A  súlj^os  pénz- 
ügyi helyzetből  csak  úgy  látott  menekvést,  ha  az  új 
kormány  habozás  nélkül  azt  az  irányt  követi,  melyet 
ő  beszédében  kifejtett.  Ezt  a  programmot  mint  pénz- 
ügyminiszter érvényesítette  is. 

A  jövő  kormány  pénzügyi  politikája  körül  tehát 
már  az  előzetes  tárgyalások  folyamán  ellentétek  támad- 
tak Tisza  és  Széli  közt,  s  kiegyenlítésük  nem  is  sikerült. 
Végre  abban  történt  megállapodás,  hogy  Széli,  ki  már 
az  előző  évek  válságai  során  háromszor  kapott  felszólí- 
tást, hogy  vállalja  a  pénzügyi  tárczát,  ami  elől  azonban 
mindannyiszor  kitért,  fentartja  pénzügyi  politikája  elveit 
és  teljesen  szabad  kezet  köt  ki  magának. 

Ezekben  találják  magyarázatukat  azok  a  megjegy- 
zések, melyeket  Szilágyi  Dezső  előbb  említett  beszédé- 
ben az  első  Tisza-kormány  pénzügyi  politikájára  tett. 


ÁTTEKINTÉS  AZ   I.  KÖTET   TARTALMÁHOZ. 

BEVEZETÉS  V— XII.  L. 
A  FÚZIÓT  KÖVETŐ  ORSZÁGGYŰLÉSEK. 

ÁTTEKINTÉS  1-3.  L. 

A  kiegyezési  tárgyalások.  A  keleti  kérdés.  Párt  válság.  A  kül- 
ügyi politika  és  a  közhangulat.  Mi  körül  forogtak  az  országgyűlési 
viták.  Széli  Kálmán  pénzügyminiszter  kilépése  a  kormányból. 


A  TíSZA-SZÉLL-FÉLE  KIEGYEZÉS. 
A  KORMÁNY  ÉS  A  PÁRTOK  3-7.  L. 

A  vámszövetség  felmondása.  Az  alkudozások  megindulása. 
Üj  országgyűlés.  Az  osztrák  kormány  és  a  pártok.  Elmérgesedett 
hangulat. 

A  KIEGYEZÉSI  TÁRGYALÁSOK  ALAPJAI.  7-9.  L. 

A  kormányok  kölcsönös  követelései.  Széli  Kálmán  és  a  fo- 
gyasztási-adó-zárvonal. 

A  BANKÜGY  NEHÉZSÉGEI.  A  KORMÁNY  LEMONDÁSA.  AZ  ELSŐ 
SZAKADÁS  A  SZABADELVŰ-PÁRTBAN.  9-12.  L. 

Bizalmas  értekezletek.  Az  ellenzék  követelései.  Megegyezés 
az  osztrák  kormánnyal.  Simonyi  Lajos  báró  lemondása.  A  sza- 
badelvű-párt értekezlete.  Kilépések.  A  független  szabadelvű- 
párt  megalakítása. 

A  betűsoros  névmutató  a  kötet  végén  van. 

A  MÁJUSI  STIPULACZIOK.  12-14.  L. 
Tisza  Kálmán  válasza  Ürményi  és  Simonyi  interpelláczióira. 


ALKUDOZÁSOK  A  KIEGYEZÉS  RÉSZLETEI  KORUL. 
A  NYOLCZVANMILLIÓS  BANKKÖVETELÉS.  15.  L. 

Izgatás    Ausztriában    a  kormá.nyok     megállapodásai    ellen. 
Tisza  Kálmán  a  bankkövetelésről. 


MEGEGYEZÉS.  A  KORMÁNY  ÁLLÁSFOGLALÁSA  A  BANKÜGYBEN. 

AZ  AUSZTRIAI  PÁRTOK  ÉS  A  NEMZETI  BANK  ELLENÁLLÁSA. 

A  KORMÁNY  LEMONDÁSA.  16—18.  L. 

Az  osztrák  parlamenti  helyzet.  Kormányunk  felterjesztése 
a  királj^hoz.  Megbeszélések  a  bank  vezetőivel.  Meghívások  a 
királyhoz.  Ö  felsége  aggályai.  Kossuth  Lajos  a  bankügyről. 


AZ  AUSZTRIAI  KORMÁNY  ES  AZ  ALKOTMANYPART.  A  KORMÁNY 
ÚJ  KINEVEZÉSE.    A  KIEGYEZÉSI   JAVASLATOK  ELŐTERJESZ- 
TÉSE A  HÁZBAN.  18—20.  L. 

A  magyar  kormány  feltételei  a  kabinet- alakításra.  A  kiegye- 
zés részleteinek  megállapítása.  Az  osztrák  pártok  határozata. 
Az  Auersperg-kormány  magatartása.  Az  új  Tisza-kormány  be- 
mutatkozása. Sennyey  báró  a  kormánj^ alakításról. 


MUKODHETNEK-E  A  BIZOTTSÁGOK  A  KIR.  ELNAPOLÁS  IDEJE 
ALATT  ?  21—24.  L. 

Szilágyi  Dezső  beszéde  1876  június  29-ikén.  22.  lap. 


A  KIEGYEZÉS  A  BIZOTTSÁGOKBAN.  24.  L. 


A  VAMSZOVETSEG  A  SZABADELVŰ-PARTBAN.  24—27.  L. 

Szilágyi  Dezső  felszólalása  1878  január  28-ikán.  25.  lap. 
Széli  Kálmán,  Tisza  Kálmán,  Csernátony  felszólalásai. 

TÁRGYALHATJA-E  A  HÁZ  A  KIEGYEZÉSI  JAVASLATOKAT, 
MIDŐN  AZ  OSZTRÁK  KORMÁNY  LEMONDOTT  ?  27—32.  L. 

Auersperg  és  Chlumecky  a  tárgyalások  legújabb  állásáról. 
Az  osztrák  kormány  lemondása.  Apponyi  Albert  gróf  indítványa 
a  tárgyalás  elhalasztása  iránt,  Chorin,  Tisza,  Horánszky,  Zse- 
dényi,   Szontágh  Pál    felszólalásai. 

Szilágyi   Dezső   felszólalása    1878  január   28-ikán.    29.   lap. 


SZILÁGYI  DEZSŐ  KILÉPÉSE   A   SZABADELVŰ-PÁRTRÓL.  32.  L. 


A  YÁMSZÖVETSÉG  TÁRGYALÁSA  A  KÉPVISELŐHÁZBAN. 
32-100.  L. 
Mi  körül  forgott  a  vita.  Széli  Kálmán  beszéde. 
Szilágyi  Dezső  beszéde  1878  február  9-ikén.  56.  lap. 
Tisza  és  Széli  válaszai.  Szavazás.  A  vámszövetség  a  reichs- 
ratban. 


A  VÁMSZÖVETSÉG  RÉSZLETES  TÁRGYALÁSA.  100-128.  L. 

A  fogyasztási-adó-zárvonal.  Simonyi  Lajos  báró  indítványa. 
Széli    Kálmán    válasza. 

Szilágyi  Dezső  beszéde  1878  február  20-ikán  és  21-ikén. 
101.  és  108.  lap. 

A  Lloyd  hajózási  vállalatra  vonatkozó  intézkedés  kihagyása. 
Baross    és    Lichtenstein    indítványai. 

Szilágyi  Dezső  beszéde  1878  február  22-ikén.  117.  lap. 

Szavazás.  A  felmondási  időhatár.  Bittó  indítványa.  Soms- 
sich,  Tisza,  Helfy,  Apponyi  gróf,  Kerkapoly,  Zsedényi,  Remete 
felszólalásai. 

Szilágyi  Dezső  beszéde  1878  február  23-ikán.  120.  lap. 

Személyes  nyilatkozatok  Szilágyi  és  Zsedényi  közt.  Szlávy, 
Zichy  Nándor  gróf,  Simonyi  Lajos  báró  felszólalásai.  Szavazás. 
A  vámszövetségnek  a  Lloydra  vonatkozó  rendelkezése.  Lichten- 
stein és  Apponyi  gróf  felszólalásai. 

Szilágyi  Dezső  felszólalása  1878  márczius  1-én.  126.  lap. 


A  NYOLCZVANMILLIÓS  BANKKÖVETELES.  128—137.  L. 

A  kormány  javaslata.   Ujabb   megállapodás.      A  bankügyi 
bizottság    javaslata.    Chorin,    Kerkapoly,    Lichtenstein,    Helfy 

különvéleménye.  A  quóta-bizottság  eljárása.  Üj  megegyezés  az 
osztrák  kormánynyal. 

Szilágyi  Dezső  beszéde  1878  június  23-ikán.  131.  lap. 


A  KELETI  KERDES. 

LÁZADÁSOK  A  TÖRÖK  TARTOMÁNYOKBAN.    A  SZERB-TÖRÖK 
ÉS  OROSZ-TÖRÖK  HÁBORÚ.  KÜLÜGYI  KÉRDÉSEK  A  KÉPVISELŐ- 
HÁZBAN. 137—149.  L. 

A  fölkelők  a  monarchia  területén.  Rodich  báró  szerepe.  A  há- 
rom-császár-szövetség diplomacziai  lépései.  Az  Andrássy-féle 
reform  jegyzék.  A  berlini  memorandum.  A  három-kanczellár- 
találkozás. 

A  delegácziók  1875-ben.  Tisza  a,z  occupáczióról.  Az  1876-iki 
delegácziók.  A  belügyminiszter  rendelete  a  semlegesség  megsér- 
tése miatt.  Miletics  letartóztatása.  A  reichstadti  találkozás. 
Tisza  válasza  Irányinak  orosz  csapatok  átvonulása,  —  Cserná- 
tonynak  a  hatalmak  magatartása  tárgyában.  Sumarakov  kül- 
detése. Fordulat  az  angol  közvéleményben.  Fegyverszünet. 
Török-magyar  barátság.  A  zágrábi  tüntetés. 

Simonyi  Ernő  javaslata  a  török  birodalom  integritása  tár- 
gyában. Kossuth  Lajos  az  orosz  hatalom  növekedésének  veszé- 
lyéről.  Oroszország  hadüzenete.  Kossuth  Lajos  a  hadüzenetről. 

A  konstantinápolyi  konferenczia.  A  londoni  jegyzőkönyv. 
A  párisi  szerződés  és  a  hatalmak  közvetítése. 

Tisza  a  külügja  politika  irányáról.  Somogymegye  feliratá- 
nak tárgyalása.  Apponyi  Albert  gróf,  Kállay  Béni,,  Kaas  Ivor 
báró,  Tisza  Kálmán  nyilatkozatai.  Kossuth  Lajos  Magyarország 
és  Ausztria  érdekeinek  azonosságáról  és  az  okkupáczióról.  A  kassai 
pohárköszöntő.  A  székely  puccs.  A  horvát  feHrat.  Tisza  a  külügyi 
politika  vezetéséről.  A  salzburgi  találkozás. 


ANDRASSY  GRÓF  NYILATKOZATAI  A  DELEGACZIOBAN. 
149—150.  L. 

Külügyi    politikánk    irányító    elvei    az    orosz-török   háború 
folyamán. 

A  SAN-STEFANÓI  BÉKE.  HÁBORÚS   SZELLEM  AZ  ORSZÁGBAN. 

150—154.  L. 

Törökország  integritásának  megvédése  ;  angol  szövetség. 
A  budapesti  népgyűlés.  A  gyülekezési  jog  korlátozása.  Andrássy 
gróf  állásfoglalása  a  békeföltételekkel  szemben.  Meghívás  euró- 
pai konferencziára.  Tisza,  Auersperg  berezeg  és  Bismarck  ber- 
ezeg  nyilatkozatai.   Kossuth   Lajos   levele. 


A  HATVANMILLIÓS  RENDKÍVÜLI  HITEL.  155-176.  L. 

A  delegácziók  tárgyalásai. 

Szilágyi  Dezső  felszólalása   1878  márczius   9-ikén.  155.  1. 

Andrássy  gróf  expozéja.  Az  ellenzék  magatartása.  A  kül- 
ügyi albizottság  tárgyalásai.  Falk  javaslata. 

Szilágyi  Dezső  felszólalásai  1878  márczius  9-ikén.  158.  és  160. 1. 

Andrássy  gróf  nyilatkozatai.  Az  osztrák  delegáczió  javas- 
lata. Andrássy  gróf  expozéja  az  osztrák  delegáczióban.  A  ma- 
gyar delegáczió  tárgyalása. 

Szilágyi  Dezső  beszéde  1878  márczius  18-ikán.   163.  1. 

Csernátony,  Falk,  Andrássy  gróf  felszólalásai.  Az  osztrák 
delegáczió  határozata. 

Szilágyi  Dezső  felszólalása   1878  márczius  23-ikán.   175.  1. 


A  KOCZKARÁZÁS  NAPJAI.  176-178.  L. 

Szepesmegye  felirata.   Ignatiev  küldetése.   Válságos  napok. 
Szilágyi  Dezső  beszéde  1878  márczius  30-ikán.   177.  1. 


A  BOSZNIAI  MENEKÜLTEK.  ANGLIA  ÉRDEKEINEK  KÖZÖSSÉGE 
A  MIEINKKEL.    A   HATVANMILLIÓS   HITEL    RENDELTETÉSE. 

179—185.  L. 

Szilágyi  Dezső  interpellácziója   1878  május   1-én.    179.   1. 

Tisza  válasza.  A  hatvanmilliós  hitel  fedezete.  Ürményi 
határozati  javaslata  1878  május  14-ikén.  Tisza  a  monarchia 
érdekeiről  a  békeföltételekkel  szemben.  Kaas  Ivor  báró  és  Apponyi 
Albert  gróf   a   miniszterelnök  nyilatkozatáról.   Tisza   válasza. 

Szilágyi  Dezső   viszonválasza   1878   május   23-ikán.    183.   1. 


Szilágyi  Dezső  beszédei.  I. 

A  KONGRESSZUS  ELŐTT.  185  -195.  L. 

A  delegácziók  harmadik  ülésszaka.  A  kongresszus  meg- 
tartásának akadályai.  Andrássy  gróf  közvetítése.  Angol  hadi  ké- 
szülődések. Változás  az  angol  külügyi  vezetésben.  Salisbury 
márki  állásfoglalása  a  san-stefanói  szerződéssel  szemben.  Suva- 
lov  gróf  küldetése.  A  londoni  memorandum.  Két  nyilatkozat 
a  reiehstadti  találkozásról. 

A  magj-ar  delegáczió  tárgj^alásai.  Andrássy  gróf  a  béke- 
föltételekről. Bánhidy  báró,  Apponyi  gróf  és  Zsedényi  fel- 
szólalásai. 

A  san-stefanói  szerződés  II.  és  XIV.  pontja. 

Szilágj^i  Dezső  beszéde  1878  június  2-ikán.  189.  1. 


A  BERLINI  KONGRESSZUS.  195—197.  L. 

A  hatalmak  képviselői.   Angolország  javaslata  az   európai 
megbízás  iránt.   A  berlini  szerződés  25.   czikke. 


AZ  EGYESÜLT  ELLENZÉK  MEGALAKLXASA. 
197—203.  L. 

Beksics  az  egj'esülés  előzményeiről.  Simonyi  Lajos  báró  és 
Apponyi  gróf  beszédei. 

Szilágyi  Dezső  beszéde  1878  április  12-ikén.  198.  1. 

A  programm.  A  jobboldali  ellenzék  nyilatkozata.  Apponyi 
gróf  levele  választóihoz.  Sennyey  Pál  báró  visszavonulása. 


AZ  ORSZÁGGYŰLÉS  YEGSO  NAPL\I.  204.  L. 
Tisza  nyilatkozata  az  európai  megbízásról. 


A  YALASZTASOK.  205—238.  L. 

Beksics  az  okkupáczió  végrehajtásáról.  Az  egyesült  ellen- 
zék választási  felhívása.  A  választási  küzdelem.  A  pártok  az  új 
országgyűlésen.  Szilágyi  mandátumai. 

Szilágyi  Dezső  programmbeszéde  1878  július  21-ikén.  206.  1. 

AZ  OKKUPACZIOT  KÖVETŐ  ORSZÁGGYŰLÉS. 

SZÉLL  KÁLMÁN  PÉNZÜGYMINISZTER  LEMONDÁSA.  A  BERLINI 

SZERZŐDÉS     ELŐTERJESZTÉSE.    FELIRAT    A    DELEGÁCZIÓK 

ELHALASZTÁSA  IRÁNT.  239—268.  L. 

Kormányválság.  Széli  Kálmán  lemondásának  okai.  A  trón- 
beszéd. Válaszfelirati  bizottság.  Tisza  a  kormányválságról. 

Szilágyi  Dezső  beszéde  1878  október  30-ikán.  243.  1. 

Tisza  és  Apponyi  gróf  felszólalásai.  Madarász  indítványa 
a  delegácziók  elhalasztása  iránt.  Tisza  nyilatkozata. 

Szilágyi  Dezső  beszéde  1878  október  31-ikén.  246.  1. 

Molnár  Aladár,  Irányi  Dániel  és  HeKy  indítványai  a  berlini 
szerződés    előterjesztése  iránt.  A  berlini  szerződés  előterjesztése. 

Szilágyi  Dezső  beszéde  1878  november  2-ikán.  260.  1. 

Simonyi  Ernő  indítványa  a  kormány  vád  alá  helyezése  iránt. 

A  reichsrat  és  az  okkupáczió.  A  berlini  szerződés  és  felirati 
vita  a  reichsratban. 


FELIRATI  VITA.  268—312.  L. 

A  vita  előzményei  és  iránya.  A  többség,  továbbá  a  mérsé- 
kelt ellenzék,  a  szerbek,  a  szélső  baloldal  és  a  horvátok  felirati 
javaslatai.  Apponyi  Albert  gróf,  Tisza  Kálmán,  Szlávy  József 
beszédei. 

Szilágyi  Dezső  beszéde  1878  november  20-ikán.  276.  1. 

A  főrendiház,  továbbá  a  horvát  országgyűlés  felirata. 


AZ  UJ  TISZA-KORMANY.  312—318.  L. 

A  szabadelvű-párt  értekezlete.  Kilépések  a  pártból.  A  kor- 
mány bemutatkozása. 

Szilágyi  Dezső  beszéde  1878  deczember  7-ikén.  313.  1. 


AZ  OKKUPÁCZIÓ  A  KÖZÖSÜGYI  BIZOTTSÁGOKBAN.  318-372.  L. 

A  delegáczió  fogadása.  Az  osztrák  delegáczió  költségvetési 
bizottságának  állásfoglalása.  Andrássy  gróf  válasza.  Expozé  az 

okkupáczió    politikájáról.     Az    osztrák    költségvetési    bizottság 
okkupáczióellenes  jelentése.  Andi-ássy  gróf  nyilatkozata. 

A  magyar  delegáczió  egyesült  albizottságainak  tárgyalása. 
Az  ellenzék  különvéleménye.  Bizalmi  kérdés.  A  berlini  szerző- 
déssel kapcsolatos  kérdések  eldönthetök-e  a  szerződés  törvény- 
hozási elintézése  előtt  ?  Falk.  Tisza  Lajos,  Ivánka.  Baross,  Márkus 
István  nyilatkozatai. 

Szilágyi  Dezső  felszólalásai  1878  deczember  5-ikén.  329., 
330.  és  332.  1. 

Éber  és  Szécsen  gróf  felszólalásai.  Az  okkupáczió  költségei 
és  a  delegáczió  illetékessége.  Hegedűs  Sándor,  Pulszky,  Szilágyi 
és  Falk   nyilatkozatai. 

Szilágyi  Dezső  felszólalása  1878  deczember  12-ikén.  334.  1. 

Falk  és  Horvát  Boldizsár  beszédei.  Andrássy  gróf  beszéde 
politikájának  védelmére. 

Szilágyi  Dezső  beszéde  1878  deczember  14-ikén.  342.  1. 

A  delegácziók  1879-iki  ülésszaka.  Illetékességi  kérdés,  kap- 
csolatban a  berlini  szerződés  jóváhagyásának  kérdésével. 

Szilágyi  Dezső  beszéde  1879  márczius  14-ikén.  356.  1. 

Andrássy  gróf  az  okkupáczió  végrehajtásáról  és  a  berlini 
szerződés   jóváhagyásáról. 

Szilágyi  Dezső  beszéde  1879  márczius  14-ikén.  363.  1. 

Andrássy  gróf  válasza.  A  delegácziók  határozata. 

Bosznia  közigazgatásának  költségei.  A  hadüg^^miniszter 
njálatkozata. 

Szilágyi  Dezső  felszólalása   1879  márczius   14-ikén.   370.   1. 

A  közös  pénzügyminiszter,  továbbá  Szécsen  gróf  és  Apponyi 
gróf  nyilatkozatai. 


A  BERLINI  SZERZŐDÉS  BECZIKKELYEZESE.  372—423.  L. 

A    törvényjavaslat  és  indokolása.  Az  osztályok,  majd  a  ház 
tárgyalása.  Eötvös  Károly  indítványa. 

Szilágyi  Dezső  beszéde  1879  márczius  24-ikén.  374.  1. 

Tisza  válasza. 

Szilágyi  Dezső  záróbeszéde   1879  márczius  27-ikén.   395.  1. 

Polit  felszólalása.    Kilépések  a  szabadelvű-pártból. 

A  berlini    szerződés  a  reichsratban.    Stremavr-miniszterium. 


A  FÚZIÓT  KÖVETŐ  ORSZÁGGYŰLÉSEK. 


ÁTTEKINTÉS. 

A  Deák-párt  és  a  balközép  egyesülésének  esztendejében, 
1875-ben,  indultak  meg  a  tárgyalások  Magyarország  és  Ausztria 
kormányai  közt  a  két  állam  közös  érdekű  gazdasági  ügyeinek 
újabb  rendezése  czéljából,  s  ugyanezt  az  időpontot  jelölhetjük 
meg  mint  kiindulását  a  keleti  kérdés  amaz  epochájának,  mely 
a  berlini  szerződéssel  záródott  le.  így  az  országra  nézve  életbe- 
vágó világpolitikai  fejlemények  mellett  párhuzamosan  folytak 
a  már-már  végeérhetetlennek  látszó  kiegyezési  alkudozás  bonyo- 
dalmai és  válságai. 

E  kettős  irányú  forrongás  kölcsönös  egymásra  hatása  nyil- 
vánul az  országgyűlési  tárgyalások  hosszú  folyamán. 

Egyfelől  a  monarchia  két  állama  határain  lefolyt  s  rajtuk 
átcsapó  lázongó  mozgalmak  és  háborús  események  kiegyenlí- 
tésre szorították  a  csaknem  szakadásig  feszített  belső  ellenté- 
teket. A  kormány  és  pártja  a  közös  érdekű  anyagi  ügyek  vég- 
leges rendezésére  törekedtek ;  a  közjogi  alapon  álló  ellenzék 
ideiglenes  ehntézésük  mellett  foglalt  állást ;  a  közjogi  alap  ellen 
támadó  párt  pedig  akkoriban  még  csak  platonikusnak  tekintett 
programmját,  a  vámterület  elkülönítését  hangoztatta.  Más- 
felől a  két  állam  egymás  közt  folyó  belső  súrlódásait  min- 
den oldalon  súlyos  akadáljmak  tekintették,  midőn  arról  volt 
szó,  hogy  a  kormány  a  külügyi  érdekek  nagy  arányaihoz  mérten 
léphessen  föl. 

A  közös  érdekű  anyagi  ügyek  törvényhozási  rendezésével 
végződött  a  fúziót  követő  első  országgyűlés. 

E  rendezés  válságot  hozott  a  szabadelvű-pártra,  és  ez  alka- 
lommal lépett  ki  abból  Szilágyi  Dezső. 

* 

Szilágyi  Dezső  beszédei.  I.  1- 


2  A  fúziót  követő  országgyűlések. 

A  keleti  eseményeknek  1875-ben  megindult  sorozata  is 
részletről-részletre  foglalkoztatta  a  delegáczión  kívül  a  magyar 
képviselőházat.  Foglalkoztatta  a  Tisza  miniszterelnökhöz  intézett 
interpellácziók  és  a  rajok  adott  válaszok  alakjában,  továbbá  a 
költségvetési  tárgyalásoknál,  azután  az  1878-iki  országgyűlés 
felirati  vitájában,  a  berlini  szerződés  beczikkelyezéséről  és  a 
boszniai  közigazgatás  szervezéséről  szóló  törvényjavaslatok  tár- 
gyalásánál. 

De  sem  a  külügyminiszter,  sem  a  magyar  kormány,  mely 
a  maga  szohdaritását  Andrássy  gróf  politikájával  mindig  hatá- 
rozottan kiemelte,  politikájuk  végső  czéljáról,  annak  általános 
kifejezésekben  történt  megjelölésén  túl,  nem  adtak  határozott 
tájékozást. 

A  külügyi  vezetés  iránt,  mely  a  három-császár-szövetség 
kormányaival  egyetértésbon  járt  el,  általában  pedig  az  ese- 
mények közepette  látszat  szerint  a  nyugodt  szemlélő  szerepére 
szorítkozott,  nagyfokú  bizalmatlanság  támadt  mind  Magyar- 
országon, mind  Ausztriában. 

Mély  és  mondhatni  irányító  hatással  volt  az  országban 
meggyökeresedett  poHtikai  felfogásra  Kossuth  Lajosnak  a  keleti 
bonyodalmak  folyamán   írt   többrendbeli  levele. 

De  a  közhangulat  forrongása  közben  is,  bár  a  kormány 
politikájának  útjai,  eszközei  és  sejtett  czélja  népszerűtlenek  vol- 
tak, a  törvényhozó-testületekben  a  nyilatkozatok  még  az  ellen- 
zéki pártok  részéről  is  nyugodtaknak  és  tartózkodóknak  mond- 
hatók. A  kérdést  tevők  nem  egy  ízben  kijelentik,  hogy  a  kor- 
mánytól csak  annyiban  várnak  nyilatkozatot,  amennyiben  ez 
az  állami  érdekekkel  megegyeztethető,  vagy  hogy  czéljuk  inkább 
az,  hogy  a  kormányt  a  közfelfogásról  tájékoztassák.  Osztatlanul 
megegyeznek  a  nyilatkozatok  abban,  hogy  Magyarország  és 
Ausztria  érdekei  a  fennforgó  külügyi  kérdésekben  azonosak.  Az 
okkupáczió  után  már  a  képviselőházban  élesek  és  szenvedélyesek, 
többször  viharosak  voltak  a  külügyi  politika  és  a  vele  kapcso- 
latos ügyek  körűi  folyt  tárgyalások.  A  szélsőbaloldali  ellenzék 
a  kormány  vád  alá  helyezését  indítványozta,  keleti  poUtikája 
intézésében  szerinte  elkövetett  alkotmányellenes  tényei  és  tör- 
vénysértései  miatt. 

Mélyrehatók  is  voltak  az  1878-Lki  országgyűlés  és  delegáczió 
tárgyalásai  azon  vonatkozásaikban,  melyek  a  később  megszállott 

két  török  tartománynak  a  monarchia  dualisztikus  közjogi  szer- 
kezetéhez való  viszonyát  érintik.  Kiváltképen  kiemelkedett  e 
vitákban  az  a  törekvés,  hogy  a  hatvanhetediki  közjogi  alapra 
nézve  az  új  szerzemény  semmiképen  ne  váljék  zavaró  elemmé  ; 
továbbá  hogy  a  megszállás  költségei  és  a  megszállott  tarto- 
mányok igazgatása  tekintetében  az  országgyűlés  és  a  delegáczió 
illetékességének  határvonalai  szigorúan  megvonassanak  és  meg- 
tartassanak. 

A  berlini  szerződés  beczikkelyezése  szintén  nagyszabású 
vitát  keltett.  E  vita  a  nemzetközi  szerződésekre  nézve  a  magyar 
országgyűlés  jogkörének  tüzetes  és  szigorú  megállapítása  és 
megóvása   körűi   forgott. 

Az  általános  politikai  és  közjogi  szemponton  kívül  előtér- 
ben állt  annak  a  kifejtése,  hogy  az  ország  anyagi  ereje  nem  bírná 
meg  a  területi  terjeszkedés  politikájának  folytatását. 


A  két  országgyűlés  mesgyéjén  a  kormány  is  válságon  ment 
át :  pénzügyminisztere,  Széli  Kálmán,  megvált  állásától,  ami 
azután  az  egész  kormány  lemondását  idézte  elő.  A  pénzügy- 
miniszter e  lépésének  egyébként  még  teljesen  föl  nem  derített 
okát  általán  abban  keresték,  hogy  ő  a  fúzió  programmszerű  fel- 
adatának :  a  pénzügyi  bajok  orvoslásának  sikerét  látta  koczkára 
téve  a  kettős  monarchia  külügyi  vállalkozásával. 

Az  akkor  is,  azóta  is  sokat  vitatott  ügyhöz  Szilágyi  Dezső 
tüzetesen  hozzászólt  a  házban.  Tekintettel  az  ügy  közérdekű 
voltára  és  az  azidőbeli  képviselőházi  és  hírlapi  fejtegetésekre, 
Széli  Kálmán  volt  pénzügyminiszterhez  és  miniszterelnökhöz  e 
kérdés  hiteles  történetének  feltárása  iránt  kérelemmel  fordult 
a  jelen  kötet  szerkesztője.  A  szóbeli  úton  rendelkezésre  bocsá- 
tott kifejtést  az  illető  helyen  találja  az  olvasó. 


A  TISZA-SZÉLL-FÉLE  KIEGYEZÉS. 

A  KORMÁNY  ÉS  A  PÁRTOK. 

Az  országban  osztatlan  volt  az  a  felfogás,  hogy  a  vám-  és 
kereskedelmi  szövetséget  fel  kell  mondani ;  ennek  a  felfogásnak 
adott  kifejezést  maga  a  képviselőház  is.  A  Wenckheim-kormány 
tehát  már  1875  május  30-ikán  közölte  az  Auersperg  herczeg 
elnöklete  alatt  álló  osztrák  kabinettel,  hogy  a  törvény  értelmé- 
ben öt  megillető  jog  alapján  a  szövetség  megváltoztatása  ezéljá- 
ból  javaslatba  hozza  a  tárgyalásokat.  Ezek  közvetetlenül  az 
általános  választások  előtt  meg  is  kezdettek,  s  minthogy  meg- 
egyezés nem  jött  létre,  november  28-iki  átiratával  Tisza  Kálmán 
kormánya  felmondta  a  szövetséget,  a  mit  1876  végén  a  törvény 
értelmében  különben  is  meg  kellett  volna  tenni. 

Az  erre  következett  alkudozások  1876  január  2-ikán  kez- 
dődtek, az  egyik  részről  Tisza  miniszterelnökön  kivül  Széli 
Kálmán  pénzügyminiszter  és  Simonyi  Lajos  báró  földmivelés-, 
ipar-  és  kereskedelemügyi  miniszter  —  a  másik  részről  Auersperg 
berezeg  miniszterelnök,  de  Pretis  báró  pénzügyminiszter,  Chlu- 
metzky  kereskedelmi  miniszter  és  Lasser  báró  belügyminiszter 
közt.  Részt  vett  még  a  két  kormány  közt  való  érintkezések- 
ben Wenckheim  Béla  báró,  az  ő  felsége  személye  körüli  minisz- 
ter ;  a  nevezetesebb  mozzanatoknál  pedig  Andrássy  Gyula  gróf 
külügyminiszter  részvételével  is  találkozunk.  Andrássy  gróf  több 
alkalommal,  midőn  az  osztrák  kormány  tagjai  a  tárgyalások 
érdekében  Budapestre  jöttek,  a  két  kormány  együttes  értekez- 
letén az  elnöklést  vitte. 

A  fúzióra  következett  általános  választások  után,  melyek 
az  1875  júhus  l-jétől  15-ikéig  való  időszakban  mentek  végbe, 
minekutána  Tisza  Kálmán  október  24-ikén  átvette  a  miniszter- 
elnökséget, az  emhtetteken  kívül  a  kormány  tagjai  voltak : 
Trefort  Ágoston,  Perczel  Béla,  Szende  Béla,  Péchy  Tamás, 
Pejacsevich  Péter  gróf ;  a  kereskedelmi  minisztérium  államtit- 
kára rövid  ideig  Horn  Ede  volt.  A  horvát  miniszteri  tárczát 
1876  február  havában  Bedekovits  Kálmán  vette  át. 

A  pártok  számbeli  ereje  a  választások  után  ez  volt : 
szabadelvü-párti  330,    a  két  szélsőbaloldali    árnyalat  (negyven- 

nyolczas  és  függetlenségi)  együtt  37,  jobboldali  ellenzék  (Sennyey- 
párt)  19,  nemzetiségi  25.  A  képviselőház  felerészben  teljesen 
új,  ismeretlen  elemekből  állt.  A  szabadelvű -párthoz  tartozó 
képviselőknek  fele  a  korábbi  balközép  híveiből  került  ki,  amely 
pártnak  a  fúzió  előtt  csupán  hatvan  tagja  volt. 

A    negyvennyolczas    és    a    függetlenségi-párt    nevesebb  és 
ismertebb  tagjai  voltak  : 

Irányi  Dániel  és  Simonyi  Ernő,  kiket  vezérekül  tekintettek  ; 
továbbá  :  Csanády  Sándor,  Eötvös  Károly,  Hegyessy  Márton, 
Helfy  Ignácz,  Kállay  Ödön,  Komjáthy  Béla,  Madarász  József, 
Mocsáry  Lajos,  Németh  Albert,  Patay  István,  Verhovay  Gyula. 
Még  a  fúzió  előtt  a  balközépről  mentek  át  a  szélsőbalra : 
Csávolszky  Lajos  és  Ugrón    Gábor. 

A  jobboldali  ellenzékhez  tartoztak,  a  vezéren,  Sennyey 
Pál  bárón  kívül :  Apponyi  Albert  gróf,  ki  a  fúzió  előtt  a  Deák- 
pártnak volt  tagja  s  akit  az  új  országgyűlés  vége  felé  már  pártja 
vezéréül  tekintettek ;  továbbá  Beöthy  Ákos,  Bujanovics  Sán- 
dor, Dessewfíy  Aurél  gróf,  Kállay  Béni,  Széchenyi  Pál  gróf, 
Ürményi  Miksa,  Zichy    Nándor    gróf. 

Külön,  párton  kívül  való  állást  foglalt  el  Lónyay  Menyhért 
gróf,  kinek  a  volt  balközéppel  számra  nézve  megközelítőleg 
egyerejű  pártja,  a  vacsora-párt,  a  fúzió  után  jórészben  a 
szabadelvű-párthoz  és  csak  egy  kis  töredékben  a  jobboldali 
ellenzékhez  csatlakozott. 

Deák  Ferencz  1876  újév  napján  még  fogadta  a  szabad- 
elvű-párt tisztelgését.    Január   28-ika    Deák    halála    napja. 


Az  osztrák  kormánynak  a  már  emhtetteken  kívül  tagja  volt 
még  a  nagynevű  czivilista  jogtudós  Unger  mint  szónok- 
miniszter. A  reichsratban  a  kiegyezési  javaslatok  tárgyalása 
folyamán  több  czentraHsta  szellemű  beszéd  hangzott  el,  és  ezek 
közt  különösen  nevezetes  volt  a  bankügyi  törvényjavaslat  tár- 
gyalásánál a  Kellersperg  báróé.  Ezt  a  czentralista  irányzatot 
Unger  és  de  Pretis  miniszterek,  továbbá  Herbst  dr.,  a  baloldali 
klub   feje,    erélyesen    visszautasították. 

Lasser  báró  belügyminiszter,  a  kormánynak  egyik  politikailag 
legjelentősebb  tagja,  volt  az,  kiről  azt  tartották,  hogy  a  magyar 


6  A  Tisza-Széll-féle  kiegyezés. 

állásponttal  a  legridegebben  szembe  helyezkedik,  amivel  egyéb- 
ként   az    alkotmánypárt    intenczióit    képviselte. 

A  reichsrat  pártjai  voltak :  az  új  haladó-párt,  régi  haladó- 
párt, baloldal,  czentrum,  jobboldal  és  a  lengyelek  pártja.  Közü- 
lük csak  a  czentrum  volt  valósággal  kormánypárt ;  a  többiek 
esetenkint  többé-kevésbbé  mint  ellenzéki  pártok  szerepeltek,  s 
nem  egyszer  megtörtént,  hogy  az  Auersperg-kormány  kiegyezési 
törvényjavaslataival  a  bizottságokban  nem  nyerte  meg  a 
többséget. 

* 

Nem  ritkán  találkozunk  még  mérsékletre  hajló  politiku- 
saink részéről  is  az  országgyűlés  tárgyalásai  közben  oly  nyilat- 
kozatokkal, hogy  Ausztriában  a  poHtikai  tényezők  törek- 
vése az,  hogy  meghiúsítsák  az  új  rendezkedést  és  maradjon 
meg  a  régi  kiegyezés,  Magyarországot  érő  gazdasági  hátrá- 
nyaival. 

A  hangulatra  nézve  pedig,  mely  az  alkudozások  folyamán 
Ausztriában  uralkodóvá  lett,  jellemzők  Sennyey  Pál  bárónak 
az  1876-iki  költségvetési  vitában  a  ház  minden  oldaláról  helyeslő 
visszhangot   keltett   szavai. 

Sajnálkozással  kell  tapasztalnom,  —  monda  —  hogy  az,  ami  a 
hozott  vagy  hozandó  áldozatok  indoka  és  lehető  kompenzácziója  : 
a  kölcsönös  egyetértés  és  testvéri  hangulat,  a  kiegyezés  által  nem 
éretett  el.  És  mert  a  létező  ingerültségnek  és  szenvedélynek 
—  ha  így  szabad  magamat  kifejeznem  —  bűne  és  ezen  szen- 
vedélyek oroszlánrésze  mai  nap  a  túlsó  oldalon  van  :  ma  azt, 
hogy  kormányunk  részéről  történtek-e  hibák,  kutatni  nem  aka- 
rom, nem  fogom  ;  mivel  akkor,  midőn  látom,  hogy  az  ingerült- 
ség a  túlsó  oldalon  ellenséges  indulattá  kezd  fajulni,  ezt  még 
annak  kutatásával,  történtek-e  itt  hibák  vagy  nem  —  ápolni, 
terjeszteni  és  indokolni  nem  akarom.  De  ha  kecsegtethetném 
magamat  azzal,  hogy  gj^enge  szavam  a  Lajtán  túl  is  meghallat- 
szanék és  megértetnék,  akkor  óva  inteném  azon  köröket,  óva 
inteném  azon  befolyásos  férfiakat,  kik  az  anyagi  kiegyezés  és 
érdekek  vitatása  közben  a  közjogi  alapokra  nézve  veszél5'es 
kérdéseket  támasztani  készek,  hogy  a  mai  szituáczióban  ne 
tegyék  ki  e  monarchiát  oly  válságnak,  mely  szerintem  veszélye- 
sebb a  külellenség  megtámadásánál,  egy  szerencsétlen  hadvise- 

lésnél,  a  pénzügyi  nyomornál ;  mert  ama  válságról,  ha  csakugyan 
felidéztetik,  azt  lehetne  mondani  jóslatképen  :  utramque  eadem 
delebit  dies. 

* 

Három  évi,  külsőségeiben  is  mindenesetre  nagyarányú 
tusakodás  után  jutott  a  kiegyezés  tető  alá.  Közben  háromszor 
kellett  a  fennálló  törvényes  állapot  ideiglenes  meghosszabbításá- 
ról gondoskodni ;  kormány-  és  pártválságok  kisérték  nálunk 
is,  a  másik  államban  is  az  egyes  fordulatokat,  s  kezdettől  fogva 
belejátszottak  e  mozgalmakba  a  keleten  fejlődő  történelmi 
események. 

A  KIEGYEZÉSI  TÁRGYALÁSOK  ALAPJAI. 

Az  osztrák  kormány  mindjárt  az  alkudozások  kezdetén 
azzal  a  kívánsággal  állott  elő,  hogy  a  quota  újabb  szabályozá- 
sát is  vonják  be  a  tárgyalások  anyagába.  Ez  ellen  magyar  rész- 
ről nem  történt  ellenvetés,  de  egyszersmind  megállapodás  jött 
létre  az  iránt,  hogy  a  kormányok  a  kiegyezés  egész  anyagát 
egyszerre,  az  1867-ben  megoldatlanul  hagyott  bankügygyei 
együtt  fogják  törvényhozásuk  elé  vinni.* 

Az  alkudozások  ütköző  pontjai  a  magyar  kormánynak 
itt   következő    követeléseiben    állottak : 

Szüntettessék  meg  az  ország  abbeli  károsodása,  hogy  az 
Ausztriából  behozott  és  fogyasztási  adó  alá  eső  czikkek  adója  az 
addigi  adózási  rendszer  következtében  az  osztrák  államkincs- 
tárba folyt ; 

orvosoltassék  Magyarország  abbeli  sérelme,  hogy  a  kivitelre 
kerülő  osztrák  származású  fogyasztási  czikkek  adójának  vissza- 
térítése a  közös  vámbevételből  s  így  a  quota  arányában  a  magyar 
kincstárt  illető  bevételből  történik  ; 

szerveztessék    dualisztikus  jegybank  paritásos  alapon,  vagy 


*  A  bankügyre  nézve  1867-ben  az  akkori  tényleges  állapotot 
tartották  fenn  a  két  állam  kormányai,  az  1867  márczius  8-iki  és 
szeptember  12-iki  megállapodásokkal. 

Az  osztrák  nemzeti  bank  szabadalma  egyébként  1876  deczem- 
ber  31-ikén  járt  le. 

önállósíttassék  a  hitelügy,  állíttassék  fel  önálló  magyar  jegy- 
bank, a  bankjegyeknek  Ausztriában  való  kényszerforgalmával. 
Hiteles  informáczió  alapján  kiegészíthetjük  ezen  adatokat 
azzal,  hogy  a  fogyasztási  adók  körül  az  1867-iki  kiegyezés  nyo- 
mán szenvedett  károsodásunk  gyökeres  megszüntetésére  Széli 
Kálmán  pénzügyminiszter  mindjárt  a  tárgyalások  kezdetén  a 
fogyasztási-adó-zárvonalat  ajánlotta.  Az  alkudozások  folyamán 
azonban  ezt  ő  maga  elejtette,  midőn  sikerült  módot  találnia 
arra,  hogy  Mag;^^arországnak  az  adóvisszatérítés  körül  szenve- 
dett évi  nyolcz-kilencz  millió  forintnyi  károsodását  megszüntesse. 
Később,  a  kiegj^ezési  javaslatok  képviselőházi  tárg3'^alása  során,  az 
eUenzék  karolta  fel  a  fogyasztási  adókra  nézve  a  zárvonal  tervét. 

Osztrák  részről  elismerték  Magyarországnak  a  fogyasztási 
adók  körül  szenvedett  sérelmeit,  de  ezért  a  quotának  —  szerin- 
tük alacsony  —  megállapításában  látták  Magyarországra  nézve 
a  kárpótlást.  Álláspontjuk  az  volt,  hogy  a  fogyasztási  adók 
dolgában  Magyarország  javára  minden  változtatás  csakis  a 
quotának  Ausztria  érdekében  való  megváltoztatásával  együtt 
történlietnék.  A  bankügynek  a  magj^ar  áUáspont  szerinti 
megoldása  ellen  pedig  körömszakadtig  küzdött  előbb  a  kormány 
és  az  osztrák  nemzeti  bank,  mikor  pedig  a  kormányok  közt  létre- 
jött a  megegyezés,  még  mindig  ellenállott  maga  a  bank  —  ami 
mögött  általában  az  ottani  kormány  sugalmazását  sejtették  — 
s  ellenállottak  a  reichsratnak  döntő  pártjai.  A  tárgyalásoknak 
későbbi  stádiumában  lépett  fel  az  osztrák  kormány  a  nyolczvan- 
milliós    bankadósságra    vonatkozó    követelésével. 

A  vámtarifánál  előtérben  áUt  a  magyar  kormánynak  az 
az  álláspontja,  hogy  a  textil-árúk  és  gyapjúszövetek  vámja  túl- 
ságosan magasra  ne  emeltessék. 

A  tárgyalások  utolsó  szakában  pedig  eldöntő  jelentősé- 
gűekké  alakultak  az  egyes  fogyasztási  czikkek  —  különösen 
petróleum  és  kávé  —  pénzügyi  vámjának  fölemelése  körül 
támadt   súlyos   ellentétek. 

A  fúzióból  alakult  kormány  ugyanis,  mely  hivatását  főképen 
az  állami  pénzügyek  rendbehozásában  látta,  a  nagyobb  vámjöve- 
delem szempontjából  ragaszkodott  némely  fogyasztási  czikk- 
nek  a  magasabb  vámtétel  alakjában  való  megadóztatásához,  és 
minthogy  Magyarország  fogyasztása   e    czikkekben    csekélyebb 

mint  Ausztriáé,  a  magyar  kormány  legalább  részleges  rekom- 
penzácziót  látott  ebben  a  fogyasztási  adóknál  való  károsodásért. 
A  reiclisratban  pedig  a  kormányoknak  ily  értelmű  megegyezése 
ellen  azon  az  alapon  támasztottak  nehézséget,  hogy  nem  enged- 
hetik át  erre  a  czélra  az  ausztriai  lakosságnak  nagyobb  fogyasz- 
tását  és  megterhelését. 

Az  osztrák  követelések  közt  volt  az,  hogy  a  szövetség  fel- 
mondhatatlan  legyen  és  tíz  évenként  csupán  revizió  alá  vétessék, 
majd  hogy  huszonöt  évre  szóljon.  A  magyar  kormány  ezt  elfo- 
gadhatatlannak jelentette  ki  és  csakis  ahhoz  járult  hozzá,  hogy 
az  öt  év  multán  való  felmondhatóság  elejtésével  tíz  évre  köttes- 
sék meg  a  szövetség. 

A  BANKÜGY  NEHÉZSÉGEI.  A  KORMÁNY  LEMONDÁSA. 
AZ  ELSŐ  SZAKADÁS  A  SZABADELVŰ-PÁRTBAN. 

A  magyar  kormány,  midőn  követeléseit  az  osztrák  részről 
kiadott  nur  keine  Mehrbelastung  jelszavával  szemben  nem  tudta 
oly  mértékben  érvényesíteni,  hogy  a  kiegyezést  az  országgyűlé- 
sen képviselhette  volna,  1876  április  19-ikén  felajánlotta  lemon- 
dását a  királynak.  Ö  felsége  kívánsága  ezzel  szemben  az  volt, 
hogy  a  kormány  lépjen  érintkezésbe  pártjával.  Tisza  Kálmán 
miniszterelnök  ennek  következtében  április  22-ikén  a  szabadelvű- 
pártnak hatva,n  tagját  meghívta  a  miniszterelnöki  palotába. 
Itt  a  kormány  összes  tagjainak  jelenlétében  Széli  Kálmán  pénz- 
ügyminiszter részletesen  megismertette  az  eddigi  egyezkedési 
tárgyalások  történetét  és  tartalmát.  A  párttagok  közül  töb- 
ben —  köztük  Bittó  István,  Csengery,  Csernátony,  Gulner, 
Kerkapoly,  Korizmich,  Szilágyi  Dezső,  Zsedényi  —  kijelentették, 
hogy  a  velük  közölt  eredményeket  nem  tartják  kielégítőknek. 

A  legnagyobb  nehézség  a  tárgyalásoknak  ebben  a  stádiumá- 
ban   a    bankügy    körül    mutatkozott. 

Április  24:-ikére  Gorove  pártelnök  a  körbe  bizalmas 
megbeszélésre  hívta  meg  a  párt  tagjait.  A  miniszterelnök  itt  az 
elért  eredmények  ismertetése  után  kijelentette,  hogy  a  tárgyalások 
még  nem  jutottak  odáig,  hogy  azokat  a  párt  határozata  alá 
bocsáthatná  ;  ha  ezt  tenné,  ezzel  megosztaná  a  felelősséget,  amit 
kerülni  kíván.  Arra  kérte  a  párt  tagjait,  hogy  magánúton  nyíltan 
közöljék  vele  őszinte  meggyőződésüket. 

A  képviselők  azután  maguk  közt  mozgalmas  eszmecserét 
folytattak  a  közlöttekről ;  egy  részük  az  osztrák  javaslatokat 
a  további  tárgyalások  alapjául  elfogadhatóknak  tartotta,  más 
részük  azonban  azt  az  álláspontot  foglalta  el,  hogy  azokat  egy- 
szerűen vissza  kell  utasítani.  Ebből  a  csoportból  mindjárt  ivet 
is  köröztek,  melynek  aJáírói  kijelentették,  hogy  a  kormány  eddigi 
eljárását  helyesnek  tartják,  de  mert  az  osztrák  javaslatokat 
nem  vélik  elfogadhatóknak,  elvárják  a  kormánytól,  hogy  lemondó 
szándékát  fenntartja.  Ezt  a  nyilatkozatot  nyomban  mintegy 
negyvenen   aláírták. 

Az  ellenzéki  sajtó  eközben  mind  határozottabban  az 
önáUó  vámterület  mellett  foglalt  állást,  s  több  ipar-  és  kereske- 
delmi kamara  is  ily  értelmű  kérvénynyel  fordult  a  képviselő- 
házhoz. Kossuth  Lajos  1875  márczius  17-ikén  Hermán  Ottó- 
hoz, és  május  2-ikán  a  debreczeni  függetlenségi  párthoz  írt 
levelében  az  önálló  vámterület  előnyeit  fejti  ki.  (L.  Iratai 
IX.    kötetét,  9.  és  36.  11.) 

Pártja  hangulatának  ismeretével  már  most  újabb  kísérletet 
tett  a  kormány,  hogy  elfogadható  megegyezést  hozzon  létre  ; 
de  minekutána  ez  neki  nem  sikerült,  megismételte  lemondási 
kérelmét. 

A  két  kormánynak  május  2-ikán  a  király  elnökletével 
tartott  együttes  értekezletén  azonban  a  szövetség  alapelveire 
nézve  létrejött  a  megegyezés. 

Simonyi  Lajos  báró  ezen  májusi  stipulácziók  megállapítása 
után  csakhamar  beadta  lemondását  s  nem  is  vett  többé  részt 
sem  a  részletek  körül  forgó,  sem  a  felvetődött  újabb  kérdések 
tárgyalásában.  Lemondásának  végleges  elfogadása  csak  később, 
augusztus  10-ikén  történt.  A  kereskedelmi  minisztérium  ideig- 
lenes vezetésével  Trefort  közoktatási  miniszter  bízatott  meg,  s 
e  tárcza  az  országgyűlés  egész  folyama  alatt  nem  is  tölte- 
tett be.  A  további  tárgyalásokat  tehát,  melyeknek  gazdasági 
vonatkozásaikban  elejétől  fogva  Széli  Kálmán  pénzügyminiszter 
volt  az  irányítója,  ezentúl  a  kereskedelmi  tárczára  tartozó 
részökben  is  ő  vezette 

A  megegyezés  után  néhány  nappal,  május  6-ikán,  Ürményi 
és  Simonyi  Ernő  interpellácziót  intéztek  a  miniszterelnökhöz 
a  kiegyezési  tárgyalások  eredménye    felől. 

Mielőtt  a  miniszterelnök  e  kérdésekre  nyilatkozott  volna, 
a  szabadelvű-párt  értekezletén  előterjesztette  a  megállapodások 
tartalmát,  és  kérte  a  párt  tagjait,  hogy  midőn  a  legközelebbi 
napokban  a  hozzá  intézett  interpeUácziókra  válaszolni  fog,  vála- 
szát oly  értelemben  vegyék  vagy  ne  vegyék  tudomásul,  hogy 
szavazatukkal  egyszersmind  helyeslésüket  vagy  rosszalásukat 
jelentik  ki  arra  nézve,  hogy  a  kormány  a  kiegyezés  iránt 
az  előterjesztett  alapon  megállapodott.  Ez  nem  azt  jelentené, 
hogy  a  kiegyezést,  bármilyenek  legyenek  részletei,  el  kell  fogadni  ; 
hanem  ha  az  majd  a  most  előterjesztett  alapon  áll,  azok,  kik 
a  kormány  mostani  előterjesztését  tudomásul  veszik,  erkölcsi 
kötelességüknek  fogják  tartani,  hogy  azt  elfogadják.  Ha  a  válasz 
tudomásul  vétele  nem  lenne  érdemleges  jelentőségű  és  a  ház 
határozata  után  is  fennállna  az  a  lehetőség,  hogy  a  kiegyezés 
el  fog  vettetni,  az\^rszággal  szemben  lelkiismeretlen  eljárás 
volna,  ha  a  kedvezőtlen  Ítéletet  nem  azonnal  mondanák  ki, 
hanem  négy-öt  hónap  ismét  veszendőbe  menne. 

Az  értekezletet  május  9-ikén  és  10-ikén  folytatták.  A  sza- 
vazásnál a  pártnak  344  tagja  közül  181  igennel,  69  nemmel 
szavazott ;   94   távol  volt. 

Az  igennel  szavazók  közt  voltak  :  Baross  Gábor,  Bánó 
József,  Bittó  István,  Bethlen  András  gróf,  Csemegi  Károly, 
Csengery  Antal,  Dániel  Ernő,  Ernuszt  Kelemen,  Éber  Nándor, 
Falk  Miksa,  Ghyczy  Kálmán,  Gorove  István,  Gromon  Dezső, 
Harkányi  Frigyes,  Hegedűs  Sándor,  Hieronymi  Károly,  Hodossy 
Imre,  Horváth  Gyula,  Horváth  Lajos,  Jókai  Mór,  Károlyi 
Tibor  gróf,  Kemény  Gábor  báró,  Kerkapoly  Károly,  Khuen- 
Héderváry  Károly  gróf,  Korizmich  László,  Márkus  István,  Molnár 
Aladár,  Móricz  Pál,  Pauler  Tivadar,  Péchy  Manó  gróf,  Podma- 
niczky  Frigyes  báró,  Somssich  Pál,  Sváb  Károly,  Szilágyi 
Dezső,  Szlávy  József,  Szontágh  Pál  (somogyi),  Teleszky  István, 
Tibád  Antal,  Tisza  Lajos,  Tisza  László,  Tóth  Vilmos,  Várady 
Gábor,  Wahrmann  Mór,  Vécsey  Tamás,   Zsedényi  Ede. 

Nemmel  szavaztak  többek  közt  :  Bánhidy  Béla  báró,  Chorin 
Ferencz,  Csávossy  Béla,  Csernátony  Lajos,  Földváry  Mihály, 
Gulner  Gyula,  Kaas  Ivor  báró,  Lichtenstein  József,  Lukács  Béla, 

Mandel  Pál,  Mudrony  Soma,  Paczolay  János,  Ráth  Károly, 
Schvarcz  Gjnila,  Szentiványi  Árpád,  Szontágh  Pál  (gömöri), 
Tóth  Kálmán. 

A  nemmel  szavazók  mindanmnan  kiléptek  a  pártból  s  azok- 
kal, kik  a  tá\"olmaradottak  közül  hozzájuk  még  csatlakoztak,  a 
kilépettek  száma  hetvenliatot  tett.  Ezek  —  Csernátony  kivételé- 
vel, ki  párton  kívül  maradt  —  független  szabadelvü-párt  elneve- 
zéssel klubot  alakítottak.  Később  Csernátony,  hivatkozva  az 
ország  súlyos  politikai  és  gazdasági  helyzetére,  újra  belépett 
a    szabadelvű-pártba. 

A  képviselőház  későbbi  tárgyalásai  során  tett  kijelentések- 
ből megállapítható,  hogy  ezen  kilépések  tulaj donképeni  oka  a 
bankügy  megoldásának  módozata  volt ;  mások,  köztük  Szilágyi 
Dezső  is,  ezt  a  megoldást,  tekintve  különösen  az  ország  hitel- 
viszonyait, elfogadhatónak  tartották. 

Itt  emhtjük  meg,  hogy  1877  novemberben,  a  határörvidéki 
vasúti  törvényjavaslat  tárgyalásakor,  a  horvát  képviselők  kilép- 
tek a  szabadelvű-pártból. 

A  MÁJUSI  STIPULÁCZIÜK. 

A  kiegyezés  dolgában  Ürményi  és  Simonyi  Ernő  részéről 
tett  interpellácziókra  Tisza  miniszterelnök  1876  május  11-ikén 
a  következőkben  adta  elő  a  képviselőházban  a  megegyezés 
lényeges   pontjait  : 

A  gyapjú-  és  gyapot-szöveteket  illetőleg  vámemelésekben 
történt  megegyezés.  Ez  a  gyapjúszöveteknél  bizonyos  fokig  a 
magyarországi  iparnak  is  kedvez  bár,  de  egészben  sokkal  na- 
gyobb mértékben  kedvez  az  osztrák  gyári  iparnak.  Ezzel  szem- 
ben a  kormány  segíteni  akart  azon,  hogy  míg  az  Ausztriát 
érdeklő  gyártmányok  védelemben  részesülnek,  a  Magyarországot 
illető  termények  ellenében  a  legszélesebb  szabad  verseny  enged- 
tetik meg.  Ezért  a  nyerstermények  és  némely  félgyártmány  is 
részesülnek  mérsékelt  védelemben,  egyszersmind  a  nj'erstermények 
számára  a  kivitelnek  mentül  nagyobb  szabadsága  biztosíttatik. 

A  fogyasztási  adók  visszatérítésére  nézve  mindkét  kormány 
álláspontja  az,  hogy  amit  a  magyar  kormány  mint  valóságos 
károsodást  kimutatott,  abban  az  ország  a  károsodástól  jövőre 
megóvassék. 

A  fogyasztási  adókra  nézve  a  kárpótlás  indirekt  úton, 
a  pénzügyi  vámokban  van  biztosítva. 

A  fogyasztási  adók,  főleg  a  czukor-  és  szeszadó,  egyetér- 
tőleg  módosíttatnak  ;  a  gazdasági  szeszfőzdéknek,  főképen 
Magyarország  némely  vidékére  nézve,  igen  fontos  kedvezmények 
adatnak. 

A  bankügyben  nem  abban  az  irányban  folyt  tárgyalás, 
van-e  jogunk  teljesen  önálló  bankot  létesíteni ;  ez  iránt  tár- 
gyalásba bocsátkozni  a  kormánynak  sem  joga,  sem  szüksége 
nem  volt  és  ezt  semmi  körülmények  közt  sem  tette  volna. 
Hanem  mivel  a  kormány  nem  tartotta  lehetőnek  azt,  hogy  a 
külön  bank  azon  veszélylyel  álHttassék  fel,  hogy  bankjegyeink 
az  állam  jegyekkel  szemben  disagióval  bírjanak,  ezt  csak  a 
kölcsönös  kényszerforgalommal  látta  elérhetőnek.  De  mert  a 
megegyezés  nehézségekbe  ütközött,  megállapodás  történt  abban, 
hogy  nemcsak  nem  adatik  fel,  hanem  határozottan  kimondatik 
Ausztriának  is,  Magyarországnak  is  joga  a  külön  bank  létesí- 
téséhez. Tíz  esztendőre  pedig  a  két  államban  egy  és  ugyanazon 
társulat  nyerjen  szabadalmat  s  ez  állítson  tökéletesen  egyen- 
jogú, egymástól  tökéletesen  független  két  bankintézetet,  egyet 
Budapesten,  egyet  Bécsben.  Határoztassék  meg,  hogy  a  társu- 
lat által  statutumszerűleg  kiadható  bankjegyeknek  hány  száza- 
léka fordítandó  mindenik  állam  hitelére  ;  a  Magyarországra  eső 
százalék  csakis  itt  legyen  értékesíthető  és  semmiképen  a  ma- 
gyar   hiteltől    meg    nem    vonható. 

Az  egy-társulatnak  kifolyása  az,  hogy  a  bankjegy  egy 
legyen  ;  de  a  beváltási  kötelezettség  ép  úgy  Bécsre,  mint  Buda- 
pestre állapíttassék  meg,  és  az  érczalap  is  a  budapesti  és  a 
bécsi   bankintézetnél   helyeztessék   el. 

A  két  igazgatóságot  a  közgyűlés  választja,  mindeniket  az 
illető  állam  polgárai  közül ;  mindenik  intézet  vezetésére  az 
alkormányzót  az  illető  pénzügyminiszter  ajánlatára  és  ellen- 
jegyzésével ő  felsége  nevezi  ki.  Azon  teendőkre,  melyek  a 
banktársulat  és  a  bankjegyek  egységéből  okvetlenül  követ- 
keznek, de  csakis  ezekre,  szerveztessék  egy  központi  orgánum, 
mint  a  két  bank  igazgatóságának  választmánya ;  bizonyos 
számú  tagot  válasszon  oda  a  budapesti,  és  ugyanannyit  a  bécsi 
igazgatóság  ;  nevezzen  ki  hozzá  a  magyar  kormány  egy  tagot, 
az  osztrák  kormány  is  egyet,   élén    állván  az  egész  társulatnak 

a  kormányzó,  kit  a  két  kormány  felterjesztésére  ö  felsége 
nevez  ki. 

Szóba  jött  —  folytatja  a  miniszterelnök  —  a  quota  is. 
Mindkét  kormány  ugyanis  abból  indult  ki,  hogy  a  törvényes 
út  megtartásával  oda  hassanak,  hogy  a  quota  még  ez  évben 
a  status  quo  alapján  megoldassák,  nehogy  rövidesen  újabb 
alkudozásra  legyen  szükség.  De  mivel  az  adóvisszatérítés  ugyan- 
azon törvényben  állapíttatik  meg,  amely  a  quotáról  szól :  ha 
a  mostani  quota  a  jövedelem  arányához  képest  túlterhelő  is 
Magyarországra,  ezen  túlterhelés  legnagyobb  részben  okvet- 
lenül elenyészik  az  által,  ami  az  adó  visszatérítésnél  jövőre 
megtérül,  és  az  által,  hogy  pénzügyi  vámokban  többet  veszünk 
be,   mint  amennyit  saját  fogyasztóink  fizetnek. 

Összegezve  az  elmondottakat  :  a  vámoknál  elérte  a  kor- 
mány, hogy  a  Magyarországot  főleg  érdeklő  termények  érde- 
kében is  történjenek  megállapodások.  Az  adóvisszatérítésnél 
elértük  teljesen  kívánalmaink  érvényesítését.  A  fogyasztási  adók 
czímén  direkte  nem  ért  ugyan  el  a  kormány  semmit ;  de  indi- 
rekté egy  kisebb  összeget,  mint  amennyit  méltányosan  köve- 
telhetni hitt.  A  bankkérdésnél  nem  érte  el  teljesen  a  független 
bankot ;  de  elérte  egy  olyan  banknak,  melylyel  az  ország  joga 
feladva  nincs  és  hitelviszonyainak  megfelelő  intézkedések  tehe- 
tők, rázkódtatás  nélküH  létesítését. 

A  kormány  úgy  érezte,  hogy  midőn  a  helyzet  javítását 
egy  bizonyos  fokig  elérheti,  egyáltalán  nem  vállalhatja  magára 
a  felelősséget  azon  bajokért,  melyek  a  magyar  kereskedelmet, 
ipart  és  lii  tel  viszony  okát  a  hosszabb  bizonytalanság  következ- 
tében érték  volna. 

A  miniszterelnök  beszéde  végén  ezeket  mondja  :  Ha  el  nem 
fogadtatnak  javaslataink,  rövid  néhány  hónap  múlva  ...  az 
országra  bekövetkezendő  bajok  súlya  meggyőzne  mindenkit 
arról,    mi  volt  az,  amit  mi  el  akartunk  kerülni. 


A  kérdést  tevő  képviselők  bizonyos  fenntartásokkal  tudo- 
másul vették  a  választ  s  erre  a  ház  egyhangúlag  ily  értelem- 
ben határozott. 

ALKUDOZÁSOK  A  KIEGYEZÉS  RÉSZLETEI  KÖRÜL. 
A  NYOLCZVANMILLIÓS  BANKKÖVETELÉS. 

A  kiegyezés  elvi  alapjainak  megállapítása  után  a  tarifa 
kidolgozására  került  a  sor.  A  vám-értekezleteken  e  czélból 
folytatott  tárgyalásoknál  a  magyar  kormányt  Matlekovits  Sán- 
dor osztálytanácsos  képviselte  ;  a  bankügyi  tárgyalásokban 
Köffinger  osztálytanácsos   vett  részt. 


Ausztriában  ezalatt  a  kiegyezési  praeliminálék  ellen  nagy- 
arányú izgatás  folyt.  De  nálunk  is  különösen  a  negyvennyol- 
czas  párt  mozgalmat  indított  a  kiegyezés  ellen,  a  fővárosban 
és  a  vidéki  városokban  gyűléseket  rendeztek,  melyek  elitélték 
az  egész  kiegyezést  s  az  önálló  bankot  és  külön  vámterületet 
követelték. 

A  magyar  kormányt  azonban,  jóllehet  a  választásokból 
kikerült  óriás  többsége  időközben  érezhetően  megcsökkent, 
pártja  állásfoglalása  biztosította  a  májusi  stipulácziók  alapján 
létesülő  kiegyezés  keresztülvihetőségéről.  De  a  részletkérdések- 
nél leküzdhetetlennek  látszó  akadályok  állottak  a  megegyezés 
útjában. 

Az  osztrák  kormány  utólag  a  nyolczvanmilliós  bank- 
adósság kérdését  is  bevonta  a  tárgyalásokba.  Ez  iránt  Chorin 
niterpellácziójára  a  képviselőház  október  4-iki  ülésében  a  mi- 
inszterelnök  így  nyilatkozott : 

A  végleges  elintézést  továbbra  halasztani  nem  állott  Magyar- 
ország érdekében  sem.  Akár  létesül  a  magyar-osztrák  banktár- 
sulat azon  erőkkel,  melyek  a  nemzeti  bankot  ma  alkotják,  akár 
létesül  másokkal  :  e  kérdés  mindenesetre  előtérbe  lép,  és  pedig 
sokkal  inkább  akkor,  ha  a  bank  másokkal  alakíttatik,  mert 
akkor  a  mostani  nemzeti  bank  teljesen  likvidálván,  követelni 
fogja   azt,    amivel   tartoznak   neki. 

MEGEGYEZÉS. 

A  KORMÁNY  ÁLLÁSFOGLALÁSA  A  BANKÜGYBEN. 

AZ  AUSZTRL\I  PÁRTOK  ÉS  A  NEMZETI  BANK  ELLENÁLLÁSA. 

A  KORMÁNY  LEMONDÁSA. 

Végre  1876  október  10-ikén  létrejött  a  megegyezés  a  két 
kormány  közt    a    kiegyezési    javaslatok     szövegezésére     nézve. 

De  Ausztriában  az  Auersperg-kormány  nem  volt  ura  a 
helyzetnek.  Az  alkotmányhü  pártok,  melyekre  a  kormány  poli- 
tikája támaszkodott,  elégedetlenek  voltak  a  megállapodások- 
kal, és  az  osztrák  nemzeti  bank  vezető  emberei  sem  nyugodtak 
meg  bennük.  Együttes  küzdelmük  előbb  a  dualisztikus  bank, 
azután  ennek  teljesen  paritásos  szervezete  ellen  irányult. 
A  hazai  lapok  megbízhatatlanságot  vetnek  az  osztrák  kor- 
mánynak szemére ;  a  méltatlankodás  hangján  írnak  de  Pretis 
pénzügyminiszternek  a  klub  értekezletein  november  27-ikén  és 
deczember  3-ikán  tett  nyilatkozatairól.  A  Kelet  Népe,  a  jobb- 
oldali ellenzék  lapja,  nyíltan  írja,  hogy  a  nemzeti  bank 
mögött  az  osztrák  kormánj^  áll.  S  ez  csakugyan,  amint 
nyilvánosan  tett  nyilatkozataiból  is  kiviláglik,  nem  ismerte  el 
a  junktimot  a  májusi  megállapodások  összeségére  nézve, 
amennyiben  a  bankügyre  vonatkozó  megállapodásokat  a  nem- 
zeti bankkal  való  tárgj^alások  során  módosíthatóknak  nyil- 
vánította. 

A  magyar  kormánynak  ezzel  szemben  az  volt  az  elvi  állás- 
pontja, hogy  eg^'-ezkedő  félnek  kizárólag  csak  az  osztrák  kor- 
mányt ismeri  el  s  hogy  a  banknak  nincsen  beleszólása  a  megálla- 
podásokba. Wahrmann  és  Chorin  kérdéseire  a  miniszterelnök 
ily  értelmű  kijelentéseket   tett   is   a   házban. 

A  kormányok  közt  létrejött  megállapodás  értelmében  a  dua- 
lisztikus szervezetű  bankot  vagy  az  osztrák  nemzeti  bankkal 
létesítik,  vagy  ha  ez  ehhez  nem  járulna  hozzá,  más   intézettel. 

Ily  helyzetben  a  kormány  minisztertanácsi  határozat  alap- 
ján —  amint  erről  hiteles  informácziót  nyertünk  —  az  összes 
miniszterek  aláírásával  a  királyhoz  felterjesztést  intézett, 
mely  szerint  csak  arról  az  alternatíváról  lehet  szó,  hogy  a 
májusi  stipulácziók  elvei  fenntartassanak,  vagy  önálló  magyar 
bank  állíttassék  fel. 

Midőn  pedig  ezután  érintkezésbe  lépett  a  bank  vezér- 
férfiaival,  ezt  azzal  a  fenntartással  tette,  hogy  módot  akar  adni 
nekik  arra,  hogy  előadhassák  azokat  a  banktechnikai  nehézsé- 
geket, melyeket  a  bank  a  dualisztikus  szervezet  ellen  emlegetett. 

A  tárgyalások  1877  február  6-ikáig  szakadatlanul  folytak, 
és  minthogy  teljesen  sikertelenek  maradtak,  a  kormány  másnap 
beadta   lemondását. 

A  király  ezt  elfogadta  és  a  lemondott  miniszterelnök  aján- 
latára Sennyey  Pál  bárót  és  Mailáth  György  országbírót  hall- 
gatta meg  s  mindkettőjüknek  felajánlotta  a  kormányalakí- 
tást. De  Sennyey  is,  Mailáth  is  kijelentette,  hogy  a  fennforgó 
körülmények  közt  erre  nem  vállalkozhatik.  Hasonlóképen  nem 
fogadta  el  a  kormányalakításra  szóló  megbízást  Bittó  és 
Szlávy  sem. 

A  kormány  lemondásának  okait  Tisza  Kálmán  a  ház  február 
10-iki  ülésében  adta  elő. 

A  kormány  —  úgymond  a  miniszterelnök  —  a  mindinkább 
nyomasztóbbá  váló  pénzügyi  helyzetben,  az  egyetértés  létre- 
hozása ezéljából,  elkövetett  mindent,  mert  a  szakításért 
különben  nem  vállalhatná  el  a  felelősséget. 

A  tárgyalások  folyamán  a  bank  központi  közegének  össze- 
alkotása  kérdésében  oly  kívánalommal  találkoztunk,  —  foly- 
tatja —  melyet  Magyarország  állami  tekintélyének  csorbítása 
nélkül  elfogadnunk  nem  lehetett.  És  midőn  e  kérdésben  enge- 
dékenységre nem  számíthattunk,  a  tárgyalásokat  félbe  kellett 
szakítanunk. 

Oly  intézkedést,  amely  kötelezőleg  kimondja,  hogy  bár- 
mit akarjanak  maguk  a  részvényesek,  a  magyar  állam  polgárai- 
nak törvény  szerint  állandóan  kisebbségben  kell  lenniök  :  a 
nemzet  állami  méltóságának  sérelme  nélkül  elfogadhatónak 
nem  tartottunk.  Azon  meggyőződésben  voltunk,  hogy  ilyen, 
politikai  szempontból  látszólagosan  csekély  dologban  megcsor- 
bítani engedni  állami  helyzetünket,  annyi,  mint  tág  kaput  nyitni 
annak,  hogy    ez    azután    más  kérdésekben  is  megkiséreltessék. 

Ilyen  körülmények  között .  .  .  kísérletet  kellett  tennünk, 
nem  lehetne-e  az  önálló  bank  létesítését  kezünkbe  venni. 

Ismételten  és  határozottan  ki  kell  fejeznem,  hogy  joga  ehhez 
az  országnak  senki  által  kétségbe  nem  vonatott,  és  ha  lett  volna, 

Szilágyi  Dezső  beszédei.  I.  ■^ 

ki  kétségbe  vonja  :  aki  e  jogokat  velünk  együtt  védte  volna,  az 
Magyarország  törvényes  királya. 

Azonban  oly  nagyok  voltak  az  államai  és  Magyarország 
jólétén  aggódó  fejedelem  aggályai,  hogy  azokat  nekünk  —  meg- 
lehet, saját  gyengeségünk  miatt  —  elhárítani  nem  sikerült. 

Kossuth  Lajos  1877  január  5-ikén  Simonyi  Ernőhöz  írt 
levelében  a  kiegyezés  és  különösen  a  bankügy  rendezésének 
ki  nem  elégítő  voltát  bizonyítja.  Kifejti,  hogy  a  dualisztikus 
bank  nem  lesz  képes  mind  a  két  állam  hiteligényeit  kielégíteni, 
s    az  önálló  magyar   bank  felállításának  szükségét  hangoztatja. 

AZ  AUSZTRIAI  KORMÁNY  ÉS  AZ  ALKOTMÁNYPÁRT, 

A  KOR.MÁNY  ÚJ  KINEVEZÉSE. 

A  KIEGYEZÉSI  JAVASLATOK  BENYÚJTÁSA  A  HÁZBAN. 

ö  felsége  kívánságára  a  lemondott  miniszterelnök  1877 
február  11-ikén  Bécsbe  utazván,  a  felség  közölte  vele,  hogy 
új  kormány  alakítása  legyőzhetetlen  akadályokba  ütközik  és 
felszólította  őt,  hogy  vegye  ismét  át  a  kormányt. 

Tisza  Kálmán  erre  kijelentette,  hogy  csakis  az  esetben  vál- 
lalkozhatik  újból  kormányalakításra,  ha  a  bankparitás  kér- 
désében a  maga  és  a  pénzügyminiszter  részéről  elfoglalt  állás- 
pont elfogadtatik,  s  ettől  sem  ő,  sem  a  pénzügyminiszter  semmi 
körülmények  közt  nem  térhet  el  és  nem  is  fog  eltérni. 

E  feltétel  elfogadtatván,  megindultak  újból  a  tárgyalások 
és  1877  február  21-ikére  minden  részletre  nézve  létrejött  a  meg- 
egyezés. 

A  kormányok  megállapodásaiban  tehát  a  kiegyezés  készen 
volt.  De  sok  viszontagság  várt  még  reá  is,  a  két  kormányra  is, 
mely  azt  létrehozta. 

A  legközelebbi  napokban  az  osztrák  kormány  az  alkot- 
mánypárt és  az  urakháza  nagyobb  számú  tagjainak  értekez- 
lete elé  terjesztette  a  két  kormány  közt  a  bankügyben  létre- 
jött megállapodást,  és  Lasser  báró  belügyminiszter  kijelentette, 
hogy  az  egész  kiegyezés  sorsa  attól  függ,  vájjon  az  alkotmány- 
párt hozzájárul-e  a  bank  paritásos  szervezetéhez.  A  kormány 
ezzel  a  fenntartással  kötötte  meg  az  egyezséget,  s  a  pártok  ked- 
vezőtlen határozata  esetén  nem  vállalhatná  magára  a  felelőssé- 

get  és  nem  maradna  más  hátra,  mint  hogy  visszavonuljon  az 
ügyek  vezetésétől.  Abból  a  körülményből,  —  így  folytatja  — 
hogy  a  magyar  kormány  az  alkormányzók  kinevezésének  kér- 
dése miatt  lemondott,  látható,  mily  fontosságot  tulajdonítanak 
ennek  Magyarországon.  A  magyar  kormány  a  maga  álláspont- 
jától nem   lesz  eltántorítható. 

Több  napi  vita  után  a  klubok  értekezlete  elfogadta  Herbst- 
nek  kevés  parlamenti  biztosítékot  nyújtó  oly  értelmű  hatá- 
rozati javaslatát,  hogy  a  főtanácsnak  a  kormányok  meg- 
állapodása szerint  való  összeállítását  a  párt  nem  tartja  el- 
fogadhatatlannak, az  alkormányzók  kinevezését  azonban  nyilt 
kérdésnek  jelenti  ki ;  egyebekben  pedig  a  kiegyezés  egész 
anyagára   nézve    teljesen   szabad   kezet   tart   fenn  magának. 

Az  osztrák  kormány  erre  minisztertanácsi  határozat  alap- 
ján a  magyar  kormánynyal  szemben  azt  a  kijelentést  tette, 
hogy  a  klubok  határozata  után  is  teljesen  kötelezettnek  tartja 
magát,  a  megállapodásokhoz,  beleértve  az  alkormányzók  kér- 
dését, teljes  mértékben  ragaszkodik  és  azoknak  parlamenti 
képviseletét   az    összes  következményekkel   vállalja. 

Tisza  miniszterelnök  és  Széli  pénzügyminiszter  megnyu- 
godtak ebben  a  kijelentésben. 


A  hivatalos  lap  1877  február  27-ikén  közölte  a  kormány 
újabb  kinevezését,  és  a  Tisza-kabinet  ugyanazon  napon  mutat- 
kozott be  az  országgyűlésen.  A  kormány  a  régi    tagokból    állt. 

Az  újra  kinevezett  miniszterelnök  előadta  a  képviselő- 
házban   a    kormányválság    lefolyását. 

0  felsége  felszólítására  —  úgymond  —  nekem,  épen  úgy 
mint  társaimnak  is  azt  kellett  nyilvánítanunk,  hogy  .  .  . 
okvetetlenül  szükséges,  hogy  biztosak  legyünk  az  iránt,  nem 
fogunk-e  ismét  ugyanazon  kívánsággal  találkozni,  amely  miatt 
lemondásunkat  beadtuk  volt.  Ennek  folytán  történtek  egészen 
magántermészetű  értekezések  közöttünk  és  az  osztrák  kormány 
között,  és  miután  oly  megegyezés  jött  létre,  amely  biztosítja 
a  magyar  állampolgárok  és  a  magyar  állam  helyzetének  teljes 
egyenlőségét  a  másik  állammal  szemben,  ez  lehetővé  teszi  azt, 
aminek  fontosságot  tulajdonítottunk  :  hogy  a  banknak  két  kor- 
mányzója, mindenik  az    illető    kormány    felterjesztésére,  ő    fel- 

2* 

sége  által  neveztessék  ki.  Midőn  ezen  utóbbi  feltételnek  is 
mint  okvetetlen  feltételnek  kikötését  az  osztrák  kormány  el- 
fogadta, s  ennek,  úgy  mint  a  többinek,  parlamenti  keresztül- 
vitelére vállalkozott  :  akkor  bejelentettük  ő  felségének  készsé- 
günket, hogy  a  kormányt  ismét  átvesszük. 

A  miniszterelnök  után  Sennyey  Pál  báró  szólt.  Feszült 
érdeklődéssel  és  az  ellenzéki  padokról  élénk  tetszésnyilvánítá- 
sokkal kisért  beszédében  előadta,  hogy  az  ő  felségétől  kor- 
mány alakítására  nyert  megbízást  azért  nem  fogadhatta 
el,  mert  többségre,  mely  őt  támogatná,  a  házban  nem  szá- 
míthat, és  mert  azon  egyezségért,  melyet  a  lemondott  kor- 
mány már  mintegy  befejezéshez  juttatott,  a  felelősséget  magára 
nem  vállalhatja.  Ezért  első  feltételül  kellett  tekintenie,  hogy 
szabad  kezet  nyerjen  az  eddigi  tárgyalások  revideálására.  De 
tekintve  az  Ausztriában  tapasztalható  ingerültséget  és  a  kül- 
ügyi  helyzetet,  maga  is  kívánatosnak  tartja,  hogy  új  tárgyalá- 
sokkal   új     bizonytalanság    ne    támasztassék. 

Kijelentette  ő  felsége  előtt,  —  folytatja  —  hogy  a  bank- 
ügyben a  kormánytanács  alakítása  körül  felmerült  akut 
nehézségre  nézve,  ha  talán  nem  tartja  is  egészen  ildo- 
mosnak, hogy  e  kérdés  az  elvi  és  közjogi  térre  vitetett  át, 
de  miután  ez  megtörtént  és  a  túlsó  félnek  negácziója  által 
azzá  lett  :  nem  képzelhet  magyar  államférfiút,  ki  ez  elvi  téren 
engedményeket  tehessen  és  ily  engedményt  a  magyar  törvény- 
hozás  előtt   igazolhasson. 

Az  összes  kiegyezési  javaslatokat,  két  évi  tárgyalás  ered- 
ményeit, a  miniszterelnök  a  ház  1877  április  23-iki  ülésében 
nyújtotta    be. 

Kijelentette  egyszersmind  a  miniszterelnök,  hogy  magát 
a  vámtarifát  csak  később  terjeszti  elő,  de  csatolva  van  a  javas- 
latokhoz az  osztrák-magyar  vámpolitikáról    megjelent  munka.* 

Egy  későbbi  időpontban,  november  3-ikán,  benyújtotta  a 
miniszterelnök  a  vámtarifára  vonatkozó  törvényjavaslatot,  és 
jelentette  a  háznak,  hogy  a  Németországgal  folytatott  keres- 
kedelmi szerződési  tárgyalások  eredmény  nélkül  megszakíttattak. 


*  Ez  Matlekovits   Sándor  műve  :  Az  osztrák-magyar  monarchia 
vámpolitikája   185S-tól  napjainkig. 

MŰKÖDHETNEK-E  A  BIZOTTSÁGOK  A  KIRÁLYI  ELNAPOLÁS 
IDEJE  ALATT  ? 

A  ház  1877  június  23-iki  ülésében  a  miniszterelnök  azt 
a  kívánságát  fejezte  ki  :  utasítsa  a  ház  azon  három  bizottságot, 
melyeknek  a  kiegyezési  törvényjavaslatokat  jelentéstétel  végett 
kiadta,  hogy  működésüket  saját  megállapodásuk  szerint,  de 
úgy  folytassák,  hogy  átvehetvén  időközben  a  kormánytól  a 
vámtarifát,  esetleg  a  német  szerződéssel,  bejelentésüket  a  ház- 
nak, midőn  ez  szeptember  havában  ismét  össze  jő,  megtenni 
képesek    legyenek. 

HeKy  szóba  hozza  azt  az  eshetőséget,  melyre  szerinte 
újabban  többször  volt  példa,  s  ami  emlékezete  szerint  elő- 
ször Bittó  miniszterelnöksége  alatt  történt :  hogy  királyi  leirat- 
tal napolnák  el  az  országgyűlést.  Ha  ily  jogot  akarnak  Önök 
—  úgymond  —  a  felségre,  illetőleg  a  kormányra  ruházni,  akkor 
ez  sokkal  nagyobb  hatalom,  mint  az  országgyűlés  feloszlatásá- 
nak joga.  Mert  ha  ő  felsége  feloszlatja  az  országgyűlést,  a  tör- 
vény értelmében  köteles  azt  három  hó  alatt  összehívni.  Holott 
ha  királyi  reskriptummal  napoltatik  el,  akkor  megtörténhetik, 
hogy  három  év  alatt  négy  hétig  sem  lehetünk  együtt. 

Tisza  miniszterelnök  :  A  ház  több  alkalommal  kimondta, 
hogy  e  jog  gyakorlása  ellen  felszólalásnak  ily  módon  helye 
nincs.* 


Ghyczy  elnök  június  29-ikén,  a  napirend  előterjesztésénél, 
szóba  hozta  ezt  a  kérdést. 

A  tárgyhoz  többen  szóltak  és  Szilágyi  Dezső  is  részt  vett 
a  vitában. 


'•'  Az  előző  évben,  1876-ban,  szintén  királyi  leirattal  napol- 
tatott el  az  országgyűlés  a  nyári  szünetek  idejére.  A  szünet  után 
való  első  ülésben  Simonyi  Ernő  tiltakozott  az  ellen,  hogy  ez  pre- 
ezedenst  alkosson.  Mert  —  úgymond  —  a  törvény  szerint  ő  felsé- 
gének elnapolási  joga  csak  az  évi  ülésszakokra  vonatkozik,  nem 
pedig  arra,  hogy  az  üléseket  az  évi  szakok  közt  a  törvényhozás 
hozzájárulása  nélkül  elnapolja.  Ghyczy  elnök  erre  kijelentette,  hogy 
több  példa  van  reá,  hogy  ő  felsége  az  ülésszak  folyama  alatt  el- 
napolta az  üléseket  és  a  törvény  e  jogot  a  királynak  megadja. 

Szilágyi  Tisztelt  ház,  ha  a  kérdést  a  tisztelt  ház  oly  világosnak 

Dezső  tekinti,  abban  az  esetben  nekem  természetesen  mondani- 
valóm alig  lehetne.  De  ha  igénytelen  felfogásomat  követem, 
akkor  a  kérdés  további  megvilágítása  nem  felesleges,  mert 
én  ezt  oly  egyszerűnek  és  világosnak  nem  tartom.  Engedjék 
meg,  hogy  a  tisztelt  ház  előtt  ennek  okát  elmondjam. 

A  kérdés,  mely  fölvettetett,  abban  áll,  hogy  azon 
esetben,  ha  a  fejedelem  részéről  az  országgyűlés  elnapol- 
tatott,  van-e  ezen  elnapolás  mellett  a  háznak  joga  elhatá- 
rozni, hogy  bizottságai  mííködésüket  az  elnapolás  tartama 
alatt  is  folytassák  ? 

E  jog  ellenében  azon  okoskodás  állíttatott  fel,  hogy 
midőn  a  parlament  mííködése  felfüggesztetik,  az  arra  jogo- 
sított egyik  tényező,  a  fejedelem  által  a  parlament  önön- 
működését  bizottságok  alakjában  sem  folytathatja,  mert 
ez  szintén  parlamentáris  működés,  éppen  ugy,  mint  a  teljes 
ülések  tárgyalásai. 

Tisztelt  ház,  meglehet,  hogy  a  ház  véleménye  szerint 
én  a  formáknak  túlságos  fontosságot  tulajdonítok ;  de  meg- 
győződésem az,  hogy  ha  egyszer  a  fejedelem  elnapolási 
jogával  él,  mit  neki  a  törvény  az  országgyűlés  működésé- 
nek felfüggesztésére  nézve  ad,  ha  ezen  jog  gyakorlása- 
kor az  elnapolás  egyszerűen  kimondatik  s  az  elnapoló 
bizonyos  megszorításokat  azzal  nem  köt  össze  :  akkor 
az  egész  parlamenti  működés  fel  van  függesztve  és  ezen 
felfüggesztés  kiterjed  úgy  a  ház  bizottságaira,  mint  a  tel- 
jes ülésre. 

Kérem  a  házat,  legyen  egy  perczig  türelemmel,  hogy 
nézetem  okát  elmondhassam. 

Véleményem  szerint  a  prorogáczió  nem  jelent  egyebet, 
mint  a  fejedelemnek  azon  jogát,  hogy  a  törvényhozás 
orgánumainak,  tehát  a  törvényhozó-testületnek  működé- 
sében szünetet  idézzen  elő.  És  mivel  törvényeinkben 
semmi  sincs  arról,  hogy  az  ily  felfüggesztés  csak  a  parla- 
ment hatáskörébe  eső  némely  funkcziókra  vonatkozik : 
osztozom  azon  felfogásban,  hogy  a  prorogálás  által  a  par- 
lament minden  működése  különbség  nélkül  felfüggeszthető. 
A  javaslatok  előkészítése  és  minden,  ami  az  osztályok  vagy 
bizottságok  körébe  esik,  nézetem  szerint  szintúgy  parlamenti 

működés,  melyet  a  ház  bizottságai  által  teljesít,  mint  az, 
melyet  a  ház  nem  bizottságaiban,  hanem  teljes  ülései- 
ben végez. 

Ha  a  háznak  a  fejedelem  ezen  joga  ellenében  meg- 
volna azon  joga,  hogy  a  prorogálásnál  fogva  beálló  műkö- 
dési szünetelése  alatt  pusztán  önön  határozataival  egyes 
működéseire  nézve  kivételeket  statuálhasson  és  a  fejedelem 
által  kimondott  elnapolást  az  egyes  bizottságokra  nézve 
megszorítsa  és  megszüntesse  :  akkor  azon  igénytelen  meg- 
győződésben vagyok,  hogy  ennek  gyakorlata  a  háznak  és 
a  koronának  törvényeinkből  folyó  jogkörével  nincsen  teljes 
összhangzásban. 

Másrészről,  tisztelt  ház,  szívesen  elismerem  azt,  hogy 
az  eddigi  gyakorlat  amellett  szól,  hogy  a  háznak  bizott- 
ságai a  fejedelmi  elnapolás  után  is  a  szünet  tartama  alatt 
működhetnek.  Elismerem  azt  is,  hogy  ezt  az  országos  ügyek 
elintézése  kívánatossá,   gyakran  szükségessé  teszi. 

Erre  én  más  alkotmányos  magyarázatot  és  egy  ily- 
nemű gyakorlat  helyességének  igazolására  más  alkotmányos 
szempontot  nem  tudok,  mint  azt,  hogy  ha  a  korona  részéről 
az  elnapolás  alkalmával,  akár  a  leiratban,  akár  szóval  az 
ülésben  hivatalosan  a  kormány  által,  természetesen  a  korona 
nevében,  azon  kívánság  mondatik  ki,  hogy  az  elnapolás 
ne  terjedjen  ki  a  parlament  összes  működésére,  hanem 
egyes  bizottságok  bizonyos  tárgyakra  nézve  a  parlamenti 
funkcziók  többi  nemének  szünetelése  alatt  tovább  is  működ- 
jenek :  akkor  a  háznak  oly  határozata,  mely  a  bizottságok 
működését  meghagyja,  a  korona  jogának  megszorítását 
nem  foglalja  magában,  a  korona  rendelete  alól  illetéktelen 
kivételnek  nem  mondható,  mert  a  korona  részéről  levén 
felszólítva,  a  parlamenti  működés  egyes  nemeinek  folyta- 
tása az  elnapoló  fejedelem  beleegyezésével  történik.  (Helyes- 
lés balfelől.) 

Ez  utat  tartom  korrektnek  és  így  értelmeztem  a  mi- 
niszterelnök úr  minapi  felszólalását  is.  Ezen  értelemben  és 
ily  felfogás  mellett,  azt  hiszem,  Helfy  tisztelt  képviselő  úr 
aggodalma  a  ház  bizottságai  működésére  nézve  el  fog 
enyészni,  de  igénytelen  nézetem  szerint  semmiesetre  nem 
volna  alapos. 

Ghyczy  Kálmán  elnök  végül  kijelenti,  hogy  :  a  korona  jogát 
illetőleg  mellesleg  felvetett  kérdés,  melyre  nézve  Helfy  különben 
is  visszavonta  kételyét,  a  tanácskozás  tárgya  nem  lehet. 

A  KIEGYEZÉS  A  BIZOTTSÁGOKBAN. 

A  két  kormány  közt  létrejött  megy  egyezés  értelmében  a 
nyolczvanmiUiós  bankadósság  és  az  adóvisszatérítés  ügye  szin- 
tén a  quota-bizottsághoz  utasíttatott.  E  bizottság,  melynek 
elnöke  Szlávy,  előadója  Falk  volt,  még  a  nyári  szünet 
beállta  előtt  megkezdvén  működését,  július  6-ikán  azt  a  hatá- 
rozatot hozta,  hogy  mivel  az  osztrák  bizottság  az  eddigi 
70 — 30%-os  hozzájárulási  aránynak  fenntartását  ahhoz  köti, 
hogy  a  fogyasztási  adók  visszatérítésének  módján  semminemű 
változtatás  ne  történjék,  az  alkudozásokat  eg}- előre  megszakítja 
s   erről  az   országgyűlésnek  jelentést   fog   tenni. 

A  vámügyi  bizottság  a  tarifa  ügyében  szakértőket  hallga- 
tott meg  és  csak  azután  bocsátkozott  az  arra  vonatkozó  tör- 
vényjavaslat tárgj'alásába. 


A  reichsrat  képviselőházának  kiegyezési  bizottsága  lényegbe 
vágó  változtatásokat  tett  a  kormány  előterjesztésein ;  a 
fogyasztási  adók  visszatérítésének  kérdésében  21  szavazattal 
19  ellen  elvetette  a  két  kormány  megállapodását  s  elfogadta 
az  osztrák  quotabizottság  javaslatát,  mely  szerint  maradjon 
meg  a  régi  állapot.  A  nemzeti  bank  választmánya  is  ellen- 
tétbe helyezkedett  a  két  kormány  közt  létrejött  megállapo- 
dásokkal. 


A  VAMSZOVETSEG  A  SZABADELVŰ-PARTBAN. 

A  vám-  és  kereskedelmi  szövetségről  szóló  törvényjavas- 
lat általános  tárgyalását  a  ház  az  1878  január  28-iki  ülésre 
tűzte  ki.  Ezt  megelőzőleg  a  szabadelvű-párt  három  értekez- 
leten foglalkozott  a  szövetségről  és  a  tarifáról  szóló  javaslattal. 

Tisza  miniszterelnök  előadta  az  értekezleten,  hogy  ő  a 
javaslatokat  nemzetközi  szerződések  jellegével  felruházottak- 
nak tekinti  és  szerinte  azokat  vagy  egészben  el  kell  fogadni, 

vagy    egészben    el    kell    utasítani.    Sajnálja,  hogy  e  felfogástól 
Ausztriában  eltértek. 

A  javaslat  ellenében  felszólalók  részint  provizóriumot  aján- 
lottak, melynek  ideje  alatt  szerintük  jobb  kiegyezést  lehetne  elő- 
készíteni, részint  rövid  felmondási  időhöz  kötötték  a  vámszövet- 
ség  elfogadását. 

Szilágyi  Nem    helyesli,    hogy    azok   politikája,    kik   az    előter- 

Dezsö  j esztett  vámszövetségi  és  tarifajavaslatot  változatlanul  elfo- 
gadni vonakodnak,  a  va  banque  politikájának  neveztessék. 
Ha  a  koczkáztatás  abban  áll,  hogy  a  vámszövetség  a  két 
parlament  közt  felmerülhető  diíferencziák  miatt  nem  jő 
létre,  az  már  megvan  akkor  is,  ha  a  javaslatok  itt  válto- 
zatlanul elfogadtatnak,  midőn  azok  lényeges  módosítása 
a  Lajtán  túl  az  ottani  érdekek  egyoldalú  tekintetbe  vételével 
történik.  A  változatlan  elfogadás  elve  helyeselhető,  ha 
mind  a  két  kormány  elég  erős  az  alku  teljesítését  biztosítani. 
De  midőn  az  ellenkező  világos,  akkor  ez  azt,  ki  a  változatlan 
elfogadáshoz  ragaszkodik,  folytonos  és  érdekeire  káros 
engedmények  terére  sodorja. 

Mindig  úgy  fogják  felállítani  a  kérdést,  hogy  ha 
már  a  kiegyezés  minden  többi  része  el  van  fogadva,  a  másik 
parlament  által  tett  módosítások  egynémelyike  az  egészhez 
viszonyítva  nem  elég  fontos,  hogy  miatta  a  kiegyezés  meg- 
hiúsuljon. Ez  történt  eddig  is. 

Azt  kivánja-e  a  kormány,  mint  eddig  hirdette,  hogy 
a  kiegyezés  alkatrészét  tevő  minden  javaslat  változtatás 
nélkül  fogadtassék  el  ?  Módosíttattak  a  szesz-  és  czukoradó- 
j avaslatok  túlnan,  s  e  módosítások  el  lettek  itt  fogadva. 
Ez  fog  követeltetni  a  bank-ügyben  is.  A  monarchia  ausztriai 
államában  a  parlament  kivette  a  kormány  kezéből  az  ügyet : 
önállólag  formulázza  a  túlsó  állam  érdekeit.  A  hetve- 
nes években  megindult  védvámos  mozgalom  elől  foly- 
tonosan hátrált  az  ausztriai  kormány,  folytonos  engedmé- 
nyeket tett  s  ebbe  belenyugodott  a  magyar  kormány,  hogy 
kollégái  állását  tarthatóvá  tegye. 

De  midőn  ők  a  közös  megállapodások  keresztülvitelére 
képteleneknek  bizonyulnak,  nincs  ok,  sőt  káros,  ha  az  itteni 
parlament  a  közös  megállapodások  által  kötve  érzi  magát. 

A  vámszövetséget  illetőleg  tagadhatatlan,  hogy  a  tarifa 
véd  vámos  jellegű,  hogy  szemben  az  eddigivel  hátralépés. 
A  textil-árúk  vámja  Magyarország  fogyasztóitól  a  külföldi 
olcsó  szöveteket  elzárja.  Az  is  bizonyos,  hogy  az  országnak 
e  javaslat  által  tíz  évre  sokkal  erősebb  lekötése  terveztetik, 
mint  ez  az  eddigi  szövetségi  törvényben  volt.  Ez  csak  a 
kilenczedik  évben  volt  felmondható,  s  Magyarországnak, 
mely  a  szövetségben  a  gyengébb  fél,  nincs  módja  sem  a 
külföld  részéről  exportja  ellenében  netalán  gyakorlott  represz- 
száliák  ellen  védni  magát,  se  pedig  nincs  hatályos  eszköze 
a  sikertől  majdan  megerősödött  lajtántúli  véd  vámos  köröket 
méltányosabb  szerződési  pohtikára  bírni. 

E  körülmények  közt  nem  járulhat  a  javaslatok  válto- 
zatlan elfogadásához. 

Több  mód  lehet,  hogy  Magj'^arország  érdekei  jobban 
biztosíttassanak.  Az  első  volna  a  tarifa  módosítása,  a  véd- 
vámok  leszállításával.  Aztán  a  felmondási  jog  helyesebb 
szabályozása.  Ilyen  volna  egy  hosszabb  provizórium  be- 
hozatala, védvám  tekintetében  nagyban  és  egészben  az 
1868-iki  szerződés  vámtételeinek  fenntartásával. 

Ezért  nem  kötheti  le  szavazatát  a  törvényjavaslatok 
változatlan  elfogadása  mellett. 

Széli  Kálmán  pénzügyminiszter  :  Tántoríthatatlan  meg- 
győződése, hogy  a  jelenlegi  politikai,  gazdasági  és  pénzügyi 
helyzetben  jobb  egyezséget  elérni  nem  lehet.  A  tarifa  eUen 
felhozottakra  megjegyzi,  hogy  a  drágább  posztó-  és  gyapot- 
szövetek vámja  valamivel  emeltetett  ugyan,  de  az  olcsóbb 
szövetek  vámja  leszállíttatott.  Az  angol  szövetek  elbírják  a  vám- 
emelést. Rámutat  azokra  az  előnyökre,  melyekhez  a  fogyasztási 
adók  visszatérítésénél  és  a  pénzügyi  vámoknál  jutunk.  Részle- 
tes adatokkal  kimutatja,  hogy  sokkal  inkább  érdekében  áll  az 
iparos  Ausztriának,  mintsem  nekünk,  Németországgal  szerződést 
kötni.  Nem  a  kormány,  hanem  a  helyzet  idézte  fel  a  kabinet- 
kérdést, mert  mialatt  krajczárok  körül  folyik  az  alkudozás, 
mind  a  két  állam  milliókra  menő  veszteségeket  szenved.  Ezért 
minél  előbb  véget  kell  vetni  a  válságos   helyzetnek. 

Tisza  miniszterelnök  :  A  kormány  ragaszkodik  a  maga 
javaslataihoz  ;    imparlamentárisnak    tartaná    azt,    hogy    mások 


A  vámszövetség  a  szabadelvű-pártban.  27 

akaratát  képviselje.  Magyarország  több  szempontból  hátrányban 
volt  a  tárgyalásoknál  Ausztriával  szemben,  de  volt  egy  előnye  : 
parlamentáris  felfogása  és  érettsége.  Ne  adjuk  fel  ezt  az  egyet- 
len   előnyünket. 

Csernátony  :  Csodálkozik,  hogy  akik  most  a  javaslatok 
ellen  nyilatkoznak,  a  miniszterelnöknél  két  évvel  ezelőtt  tar- 
tott értekezleten  majdnem  mindannyian  helyeselték  a  kormány 
által  akkor  kifejtett  irányt. 

Szilágyi  Szemére    veti    Csernátonynak,    hogy    a    vitába,    mely 

Dezső    eddig  tárgyilagosan  folyt,  személyi  élt  hozott.  Nincs  joga 

Csernátonynak  arra,  hogy  a  felszólalókat  következetlenséggel 

vádolja. 

Gorove  elnök  ezután  kijelentette,  hogy  az  értekezlet  a 
javaslatokat  általánosságban    elfogadja. 

A  részletes  tárgyalást  függőben  tartotta  az  értekezlet 
és  csak  február  20-ikán  kezdte  meg,  miután  a  képviselőház  álta- 
lánosságban már  letárgyalta  és  elfogadta  a  vámszövetségről 
és    a    tarifáról   szóló    törvényjavaslatokat. 

TÁRGYALHATJA-E  A  HÁZ  A  KIEGYEZÉSI  JAVASLATOKAT, 
MIDŐN  AZ  OSZTRÁK  KORMÁNY  LEMONDOTT '? 

A  pártértekezlet  tárgyalásainak  idején  érkeztek  az  első 
hírek  az  Auersperg-kormány  válságos  helyzetéről. 

Január  24:-ikén  a  klubok  vezérférfiainak  értekezletén  Auersperg 
herczeg  miniszterelnök  a  magyar  kormány  tagjaival  folytatott 
legújabb  tárgyalásokról  ezeket  mondta  :  A  király  elnöklete  alatt 
tartott  miniszteri  tanácskozáson  az  osztrák  kormány  kijelentette, 
hogy  a  két  kormány  közt  megállapított  tételekben  a  pénzügyi 
vámok  keresztülvitele  lehetetlen.  Erre  Tisza  és  Széli  —  az  osztrák 
miniszterelnök  előadása  szerint  —  a  leghatározottabban  kijelen- 
tették, hogy  a  két  kormány  között  megállapított  és  a  parla- 
mentek elé  terjesztett  vámtarifa  csak  akkor  számíthat  a  magyar 
országgyűlésen  elfogadásra,  ha  az  osztrák  kormány  kötelezi 
magát,  hogy  a  kávé  és  petróleum  vámtételeit,  úgy  amint 
erre  nézve  a  kormányok  megállapodtak,  a  reichsratban  keresztül- 

viszi.  Az  osztrák  miniszterek  erre  kijelentették  ö  felségének, 
hogy  mivel  nem  számíthatnak  arra,  hogy  a  reichsrat  a  kormány- 
tól javasolt  vámtételeket  el  fogja  fogadni,  tárczájukat  ő  felsége 
rendelkezésére  bocsátják.  Ö  felsége  azonban  megbízta  őket, 
hogy  végleges  elhatározása  előtt  újból  lépjenek  érintkezésbe 
a   pártokkal. 

A  klubok  vezérférfiainak  ugyanezen  értekezletén  egy  kér- 
dés folytán  Chlumetzky  kereskedelmi  miniszter  kijelentette, 
hogy  magyar  részről  az  iparvámok  leszálhtásában  semmiesetre 
sem  látnának  megfelelő  értéket  a  kávévám  leszáUítása  fejé- 
ben  és   hogy    a   magj-ar   kormány  ezt  nem  is  kívánja. 

A  klubok  határozatai  a  pénzügyi  vámok  dolgában  nem 
fedték  az  osztrák  kormány  álláspontját  és  így  az  Auersperg- 
kabinet   fenntartotta  lemondását. 

Erre  hivatkozva  a  képviselőház  január  26-iki  ülésén  Apponyi 
Albert  gróf  kérte  a  házat,  halassza  el  a  vám-  és  kereskedelmi 
szövetségről  szóló  javaslat  tárgyalását  addig,  míg  az  osztrák 
kormányválság   véget   nem   ér. 

A  ház  azonban  úgy  határozott,  hogy  ragaszkodik  a  már 
korábban    megállapított    napiiendhez. 


A  tárgyalás  megkezdése  előtt  január  28-ikán  Chorin  Ferencz 
előadta,  hogy  a  legutóbbi  ülés  óta  a  birodalmi  tanácsnak  hiva- 
talosan bejelentetett,  hogy  ő  felsége  elfogadta  a  kormány  lemon- 
dását, s  ennek  alapján  indítványozza,  hogy  a  ház  függessze 
fel  a  tárgyalást. 

Tisza    miniszterelnök    ellenzi    a    halasztást. 

Horánszky  törvényesség  szempontjából  pártolja  Chorin 
indítványát.  A  törvény  szerint  a  két  kormány  javaslatokat  készít 
és  ezeket  a  parlament  elé  terjeszti.  Ausztriában  pedig  nincs 
kormány. 

Zsedényi  természetesnek  találja,  hogy  azok,  kik  ellenzik 
az  egyezséget,  ennek  tárgj'alását  minduntalan  el  akarják 
halasztani. 

Szontágh  Pál  (somogyi)  oldaltámadásnak  mondja  a  halasztó 
indítványt. 

Szilágyi  Tisztelt  ház  !  (Halljuk  !   Halljuk  !)   Én  nem  mondom, 

Dezső  tisztelt  ház,  hogy  a  szóban  levő  törvényjavaslatnak  a  napi- 
rendről egyelőre  való  levétele  a  törvényesség  kérdése  volna, 
s  részemről  szívesen  elismerem,  hogy  a  kiegyezési  törvény, 
az  1867  :  XII.  tcz.  61.  §-a  betűjének,  mely  szerint  a  két 
kormány  közös  megállapodásával  létrehozott  javaslatok 
mindkét  országgyűlésnek  előterjesztessenek,  formaszerűen 
igenis  elég  tétetett.  Ha  tehát  nem  tekinthetem  a  tárgyalás 
meg-  vagy  meg  nem  tartását  a  törvényesség  kérdésének 
s  nem  tartom  törvénybe  ütközőnek  e  javaslat  mostani 
tárgyalását,  még  kevésbbé  érthetem  és  még  kevésbbé  tekint- 
hetem a  jelenlegi  mellékes,  inczidentáhs  kérdés  vitatását 
úgy,  mint  ahogy  Zsedényi  és  Szontágh  tisztelt  képviselő 
urak  itt  felhozták.  Mert  aki  ezen  előzetes  és  túl- 
nyomólag  oly  czélszerüségi  kérdést,  mely  a  kormány  kon- 
szideráczióját  kivánja,  az  elvetés  vagy  oldaltámadás  kér- 
désévé teszi,  annak  álláspontja  előttem  majdnem  úgy  tűnik 
fel,  mintha  önkéntelenül  ennek  a  javaslatnak  lehető  leg- 
rosszabb sorsát  akarná  előkészíteni. 

Miért  nevezem  én  ezt,  tisztelt  ház,  czélszerüségi 
kérdésnek  ?  Azért,  mert  ha  nem  is  a  törvény  betűje,  de 
az  1867  :  XII.  tcz.  szelleme  szerint  oly  közös  egyetértéssel 
megállapított  javaslatokra  gondolt  a  törvényhozó,  melyek 
mindegyike  a  két  külön  állam  parlamentje  elé  terjesztetvén, 
azon  két  külön  parlament  ott  oly  minisztériumok  által  van 
aktuahter  képviselve,  kik  egymás  közt  egyetértésben  és 
mindegyik  azon  reményben  vannak,  hogy  saját  parlament- 
jöknek  többsége  az  előterjesztett  javaslatok  iránt  mindenik 
teljesen  egyetért.  (Ügy  van  !  balfelől.)  Ezért  nevezi  az  idézett 
törvényczikk  ezen  szakaszában  a  javaslatot  egyezségnek, 
ezért  helyez  súlyt  a  kormányok  egyetértésére. 

Én  ugyan,  tisztelt  ház,  nem  tartom  ezt  nemzetközi 
szerződésnek,  formailag  törvényeink  szerint  nem  is  az, 
és  a  tisztelt  kormányelnök  kijelentése  nézetem  szerint  nem 
is  ezt  jelentette  ;  de  annyi  a  törvény  szelleméből  következik, 
hogy  a  közös  és  azonos  megállapítások  létrejöttének  köny- 
nyítése  és  biztosítása  végett  a  törvényhozó  egyenesen  arra 
gondolt,  hogy  midőn  ezeknek  tárgyalása  megindul,  akkor 
a  monarchia  mindkét  államában  legyen  mindenütt  egymással 

egyetértő  minisztérium,  akik  mindegyikének  kilátása  van 
a  parlamenttel  összhangban  keresztülvinni  az  egyetértöleg 
megállapított  javaslatot.  (Helyeslés  balfelöl.)  Csakis  így 
bírhat,  tisztelt  ház,  mindenben  döntő,  de  kétségtelenül  nagy 
súlylyal  azon  tekintet,  mely  fel  fog  hozatni  itt  és  a  monarchia 
másik  államának  parlamentjében  is :  hogy  ezen  javaslat  olyan, 
melynek  keresztülvitelére  a  birodalom  másik  államában  szá- 
mítani lehet,  mely  tehát  a  czél  elérésére  alkalmas,  és  kell 
hogy  ezen  tekintet  az  álláspontokra  mindegyik  parlament- 
ben befolyással  legyen,  kell  hogy  ezen  tekintetnek  súlya 
minden  egyes  parlamenti  tag  elhatározására,  ha  nem  is 
mindig  döntő,  de  jelentékeny  befolj^ást  gyakoroljon. 

De  ha  a  tárgyalás  oly  auspicziumok  közt  indul  meg, 
midőn  tényleg  nem  létezik  minisztérium,  mely  ezt  a  biroda- 
lom túlsó  államában  ajánlaná  és  képviselné  ;  midőn  tényleg 
nem  létezik  minisztérium,  mely  ezt  a  birodalom  túlsó  álla- 
mában magáénak  vallván,  reménynyel  bírna  a  parlamenttel 
összhangban  a  javaslat  keresztülvitelére,  akkor  következik-e 
ebből,  hogy  mi  azt  nem  tárgyalhatjuk  ? 

Nem  következik.  De  következik  belőle  az,  hogy  annak 
a  tekintetnek,  hogy  itt  oly  javaslatról  van  szó,  melynek 
változatlan  elfogadása  a  birodalom  másik  államában  vár- 
ható, ezen  tárgyalásoknál  kellő  súlya  nem  lehet.  És  ezért 
mondom  én,  hogy  czélszerűségi  kérdés  az,  hogy  most  tár- 
gyaljuk-e a  javaslatot,  vagy  nem.  Ezért  mondom  én,  hogy 
ez  túlnyomólag  oly  kérdés,  mely  a  kormánynak  konszide- 
ráczióját  nagy  mértékben  kívánja.  És  engedtessék  meg 
hozzátennem  ehhez,  hogy  én  részemről  nem  is  tartom 
egészen  illőnek  azt,  hogy  a  birodalom  másik  államában 
fennálló  válság  valószínű  eredménye  iránt  itt  gyanítások 
állíttassanak  fel  ;  nem  is  tartom  bizonyos  tekintetekkel 
összeegyeztethetőnek  azt,  amit  az  egyik  előttem  szóló 
tisztelt  képviselő  úr  mondott :  hogy  mert  ennek  a  javaslat- 
nak keresztülvitelére  a  lemondott  minisztérium  nem  vállal- 
kozott, ebből  nem  azt  következtette,  hogy  az  ottani  par- 
lament akaratával  és  hangulatával  szemben  bizonyos  részben 
más  utak  szükségesek  ;  hanem  azt,  hogy  e  javaslatoknak 
soha  biztosabb  sorsuk  nem  volt,  mint  a  jelen  pillanatban, 
midőn   azt  az   eddig   védők   kénytelenek   voltak   elhagyni. 

Részemről  jól  felfogható  okokból  tartózkodom  e  vál- 
ság eredményére  nézve  véleményt  mondani ;  de  egyben 
meggyőződésem  szilárd,  tisztelt  ház  :  hogy  ha  a  tárgyalá- 
sokat, amelyeket  törvényteleneknek  nem  tartanék,  ma 
megkezdjük,  kétségtelen,  hogy  ezen  ház  tárgyalásaira 
annak  a  tekintetnek,  amelyre  a  törvényhozó  gondolt  és 
amelyre  mások  is  gondoltak,  hogy  tudniillik  itt  oly  javas- 
latról van  szó,  amelynek  törvénynyé  megalkotása  Lajtán 
túl  kilátással  bír,  e  házban  sokkal  kisebb  súlya  lehet,  mint 
lehetne  akkor,  ha  azon  előzetes  feltételek  megvolnának, 
melyekre    előbb    czélozni    szerencsém  volt. 

S  ezért,  tisztelt  ház,  és  nem  abból  az  okból,  mintha 
a  törvény  tárgyalását  megakadályozni  akarnám,  még 
kevésbbé  pedig  abból  az  okból,  melyet  az  előttem  szólott 
két  képviselő  úr  e  lépésnek  tulajdonítni  szándékozott,  de 
egyenesen  az  1867  :  XII.  tcz.  szelleme  és  a  lényeges  szem- 
pontokban való  könnyebb  tájékozhatás  tekintetéből  én 
ahhoz  az  indítványhoz,  melyet  Chorin  Ferencz  képviselő  úr 
benyújtott,  hozzájárulok.   (Helyeslés  balfelől.) 

Tisza  miniszterelnök  :  A  törvényességről  fölösleges  szólnia, 
mert  Szilágyi  Dezső  helyesen  fejtette  ki,  hogy  e  szempontból  a 
tárgyalást  ellenezni  nem  lehet.  De  mielőtt  határozatra  kerülne 
a  sor,  mindenesetre  tisztában  leszünk  afelől,  van-e  odaát  kor- 
mány,   mely    e    javaslatokat    védi. 

A  vita  befejeztével  előbb  egyszerű  szavazás  volt,  melynél 
az  elterjedt  hírek  szerint  a  kormány  álláspontja  mellett  csak 
nyolcz  szavazatnyi  többség  mutatkozott ;  mielőtt  azonban  a 
szavazás  eredményét  Ghyczy  elnök  a  háznak  jelentette, 
a  negyvennyolczas  pártról  névszerinti  szavazást  kértek.  Ennek 
eredménye  az  lett,  hogy  a  kormány  mellett  nagyobb 
többség  mutatkozott.  A  szabadelvű-párt  soraiból  tizenheten 
szavaztak  Chorin  indítványára,  jórészt  ugyanazok,  kik  a  párt 
értekezletén    a    javaslatok    ellen    szólaltak  fel. 


1878  február  4-ikén,  pár  nappal  az  adrinápolyi  fegyverszü- 
net és  békepontozatok  aláírása    után,    jelent  meg  az  a  császári 

kézirat,  mely  az  Auersperg-kormányt,  »tekintettel  a  kiegyezési 
tárgyalások  folytatásának  és  befejezésének  sürgős  szükséges- 
ségére«,  ismét   hivatalba    helyezi. 

SZILÁGYI  DEZSŐ  KILÉPÉSE  A  SZABADELVŰ-PÁRTBÓL. 

A  kiegyezési  törvényjavaslatokkal  szemben  elfoglalt  állás- 
pontja kifolyásaképen  Szilágyi  Dezső  kilépett  a  szabadelvű- 
pártból. 

Gorove  elnök  a  kilépést  csak  később,  a  párt  1878  május 
8-ikán  tartott  értekezletén  jelentette  be,  azzal  a  megjegyzéssel, 
hogy  mióta  a  kilépést  bejelentő  levelet  vette,  a  pártnak  nem 
volt  értekezlete  s  ez  okozta  a  késedelmet. 

Szilágyi  Dezsővel  együtt  kiléptek  még  :  Bethlen  András 
gróf.  Bittó  Béni,  Horánszky,  Kerkapoly,  Khuen-Héderváry 
gróf,  Molnár  Aladár,  Paczolay,  Pulszky  Ágost,  Somssich  Pál. 

A  VÁMSZÖVETSÉG  TÁRGYALÁSA  A  KÉPVISELŐHÁZBAN. 

A  vám-  és  kereskedelmi  szövetségről,  továbbá  a  magyar- 
osztrák  vámterület  tarifájáról  szóló  törvényjavaslatok  együttes 
tárgyalását  a  képviselőház  1878  január  28-ikán  kezdte  meg. 

A  három  héten  át  folyt  általános  vitában  az  ellenzék  a 
törvényjavaslatokkal  szemben  főképen  a  következő  ellenveté- 
seket hozta  fel  és  a  vitatkozás  ezen  kérdések  körül  forgott  : 

A  fogyasztási  adókat  illetőleg  az  ország  sérelme  nincs  kellő- 
képen   orvosolva  ; 

a  vámtarifa  az  osztrák  ipar  érdekében  magas  tételeket 
foglal  magában  ;  a  kávéra  és  petróleumra  vetett  pénzügyi  vámok 
túlságosan  megdrágítják  a  szegényebb  lakosság  fogyasztását ; 

az  eddigi  szabad-kereskedelmi  irány  fel  van  adva  ;  a  kor- 
mány szakít  a  szerződési  politikával ;  vissza  kell  ahhoz  térni  és  a 
külállamokkal  a  lejárt  vagy  felmondott  szerződéseket  meg  kell 
újítani  ; 

minthogy  a  kormány  javaslatai  az  ország  pénzügyi  és  gaz- 
dasági érdekeit  nem  elégítik  ki,  provizórium  létesítésével  új 
tárgyalásokat  kell  megindítani  s  egyszersmind  az  ideiglenes 
rendezés  ideje  alatt  biztos  adatokat  szerezni  az  országnak 
Ausztriával  és  a  külfölddel  való  kereskedelmi  forgalmáról ; 

vissza  kell  állítani  a  hatvanhetediki  törvénynek  azt  a  ren- 
delkezését, mely  szerint  a  szövetség  öt  év  elmultával  fel- 
mondható. 

A  negyvennyolczas  és  függetlenségi  párt  elvi  álláspontjá- 
nál fogva  a  külön  vámterület  mellett  foglalt  állást.  De  a  köz- 
jogi alapon  álló  ellenzéki  pártok  és  a  szabadelvű-párt  disszidensei 
is,  kiknek  élén  Szilágyi  Dezső  állt,  arra  az  esetre,  ha  Ausztriá- 
val kielégítő  egyezség  nem  lenne  elérhető,  a  vámterület  elkülöní- 
tése   mellett    érveltek. 

Szilágp  Dezső  kifejtette  a  vámterületi  elkülönítésnek  úgy 
közgazdasági  és  pénzügyi,  mint  poHtikai  kihatását  az  Ausztriá- 
hoz való  viszonyunk  szempontjából ;  a  törvényjavaslatok  elfo- 
gadását pedig  attól  tette  függővé,  hajlandó-e  a  kormány  a 
beszédében  megjelölt  javítások  iránt  az  osztrák  kormánynyal 
tovább  folytatni  a  tárgyalásokat. 

Minthogy  a  kormány  a  kiegyezés  megszavazását  kabinet- 
és  pártkérdésnek  jelentette  ki,  ez  volt  tulajdonképen  való  nyil- 
vános bejelentése  Szilágyi  Dezső  abbeh  elhatározásának,  hogy 
kilép   a   szabadelvű-pártból. 

Széli  Kálmán  pénzügyminiszternek  a  tárgyalás  megindulá- 
sakor és  befejezésével  mondott  beszédei  összefoglalják  a  vita 
teljes  anyagát  és  a  különvélemények  tartalmát  is.  Szilágyi 
Dezső,  ki  később,  az  általános  tárgyalás  tizedik  napján  szólalt 
fel,  tüzetesen  foglalkozik  a  pénzügyminiszter  beszédével  és  vissza- 
tér reá  a  részletes  tárgyalásnál  is. 

Mind  Szilágyi,  mind  Széli  beszédei  minden  részökben,  de 
különösen  a  vámterület  közössége  és  elkülönítése  kérdésében  oly 
érveket  foglalnak  magukban,  melyek  ma  is  teljesen  az  időszerű- 
ség hatását  keltik.  Megállapítható,  hogy  Széli  Kálmánnak 
a  szabadelvű-párt  disszidenseivel  és  különösen  Szilágyi  érvelé- 
seivel szemben  a  vámterületi  elkülönítés  esetleges  hátrányairól 
három  évtizeddel  ezelőtt  mondott  fejtegetései  teljesen  meg- 
egyeznek azokkal  a  nézetekkel,  melyeket  ő  mind  miniszterelnök- 
sége idején,  a  Körber  osztrák  miniszterelnökkel  létesített  kiegye- 
zés alkalmából,  mind  1906  márczius  17-iki  beszámolójában  mint 
meggyőződése  szerint  való  igazságokat  vallott  és  hirdetett. 


Szilágyi  Dezső  beszédei.  I. 

Mint  a  vám-  és  kereskedelemügyi  bizottság  előadója  Baross 
Gábor  képviselte  a  javaslatokat.  A  bizottság  elnöke  Péchy 
Manó  gróf  volt. 

A  bizottság  annak  kimondását  kéri,  hogy  a  kormány  minden 
törekvését  és  alkotmányos  befolyását  arra  fogja  irányozni,  hogy 
Ausztria-Magyarország  és  a  külállamok  között  vám-  és  keres- 
kedelmi   szerződések   köttessenek. 

Különvéleményt  adtak  be  :  Apponyi  Albert  gróf,  továbbá 
együtt  Simonyi  Lajos  báró  és  Mudrony  Soma,  végül  Simonyi  Ernő. 

Széli  Kálmán  pénzügyminiszter  :  Azon  súlyos  támadások, 
melyekben  a  kiegyezési  javaslatok  e  legfontosabbika  részesült, 
kötelességemmé  teszik,  hogy  már  most  elmondjam  nemcsak 
eljárásunk  igazolásául,  hanem  a  tárgyilagos  birálat  érdekében 
is  azokat,  amiket  e  fontos  és  nagy  kérdés  körül  erős  meggyő- 
ződéssel hiszek  és  vallok.  (Halljuk  !  Halljuk  !) 

A  támadások  két  főirányzatra  vezethetők  vissza.  Az  egyik 
támadás  azok  részéről  jön,  kik  semmi  körülmények  közt  nem 
akarnak  vámközösséget ;  a  másik  azok  részéről,  kik  akarnak 
ugyan  egyezkedést,  de  nem  akarják  ezt  az  egyezséget,  mert 
az    ország    érdekeire    károsnak    tartják. 

Az  első  irányzat  folyománya  azon  közjogi,  azon  politikai 
doktrínának,  melyet  a  szélső  baloldal  vall,  folyománya  úgyany- 
nyira,  hogy  a  vámközösségnek  részükről  bármily  feltételek  közt 
való  elfogadása  valósággal  negácziója  volna  saját  pártállásuknak. 

Már  azok,  kik  a  másik  irányzathoz  tartoznak,  két  részre 
oszlanak.  Vannak,  kik  azt  mondják  :  mi  akarunk  egyezséget 
Ausztriával,  akarjuk  azt  ezen  és  ezen  feltételek  közt,  e  fel- 
tételeket a  jelen  törvényjavaslatban  nem  találjuk  fel  :  levonjuk 
ennek  konzekvencziáját,  azt,  mely  az  ő  szempontjukból  ter- 
mészetes, állíttassanak  fel  a  vámsorompók  azormal. 

Mások  nem  így  gondolkoznak.  Mások,  kik  a  ház  különböző 
oldalairól  szólaltak  fel,  azt  mondják  :  ezen  egyezséget  nem 
fogadjuk  el,  de  utasítsuk  a  kormányt  újabb  egyezkedés  meg- 
kezdésére, tegyen  a  kormány  újabb  kísérletet  az  egyezkedésre, 
hozzon  létre  ennél  jobb  kiegyezést,  addig  pedig  a  status  quo 
alapján  létesüljön  egy  bizonytalan  idejű  provizórium. 

Aki,  mint  Simonyi  Ernő,  azt  mondja  :  a  vámközösségnek 
abszolúte    semmi    előnye    nincs,    az    semmi    körülmények  közt 

sem  bír  értékkel ;  aki,  mint  ö  tette,  a  vámközösség  felett  fel- 
tétlenül pálczát  tör,  és  így  e  javaslatot  feltétlenül  el  is  veti, 
annak  okoskodását  logikusnak,  természetesnek  tartom  s  egészen 
értem. 

Azoknak  okoskodását  is,  bár  szintén  nem  helyeslem,  de 
értem,  kik  azt  mondják,  hogy  a  javaslat  nem  tevén  eleget  az 
általuk  kitűzött  feltételeknek  :  elvetik  azt ;  de  levonják  egyúttal 
ezen  álláspontnak  a  konzekvencziáját :  elmennek  az  önrendel- 
kezési jog  igénybevételének  határáig  és  követelik  a  vámsorom- 
pók felállítását. 

Amit  azonban  legkevésbbé  érthetek,  az  azoknak  okoskodása, 
kik  nem  fogadják  el  a  törvényjavaslatot,  de  nem  mennek  el 
az  önrendelkezési  jog  igénybevételének  határáig  ;  akik  a  szakí- 
tás kimondását  veszélyesnek  tartva,  attól  visszarettennek  és  a 
kiegyezési  tárgyalások  mai  stádiumában,  azon  küzdelmek  után, 
melyek  annyi  elkeseredést  szültek ;  azon  izgalmak  után,  melyek 
ma  már  nemcsak  anyagi,  hanem  minden  viszonyainkra  a 
bizonytalanság  bélyegét  sütötték,  azt  mondják  :  folytatni  kell 
a  tárgyalásokat  bizonytalan  ideig,  addig  pedig  jöjjön  létre  a 
status  quo  alapján  egy  bizonytalan  ideig  tartó  provizórium. 
Ezt   a   legkevésbbé  értem.  (Élénk  helyeslés  a  középen.) 

Ezen  érveléssel  szándékozom  most  foglalkozni.  (Halljuk  ! 
Halljuk  !)  Fogom  érinteni  azok  érvelését  is,  kik  az  első  irányzat 
híveinek  vallják  magukat,  mert  mindkét  irány  érvelésének  sok 
az  érintkezési  pontja,  mindkettő  sokban  azonos  indokokat  hoz 
fel.  Ma  ugyan,  midőn  kölcsönös  álláspontjukból  még  nem  kény- 
telenek a  konklúziót  levonni,  mindketten  egymást  biztató  békés 
és  a  mai  időben  szinte  lélekemelő  egyetértéssel  helyeslik  köl- 
csönösen egymás  beszédeit ;  ellenben,  ha  a  konklúzió  levonására 
kerül  majd  a  sor,  —  mert  ebben  azután  már  nagyon  eltérnek 
egymástól  —  kérdés,  vagyis  előttem  nem  is  kérdés,  milyen 
lesz  köztük  az  az  egyetértés  ?  (Helyeslés  a  középen.) 

Két  főpontba  vonható  össze  annak  veleje,  amivel  meg- 
támadták a  javaslatot  azok,  kik  nem  fogadják  el,  ámbár  egy 
jobb    egyezségnek    hívei    és    barátjai. 

Először,  mert  tarifája  az  előbbeni  állapothoz  képest  hatá- 
rozott visszalépés  ;  másodszor,  mert  szakít  a  szerződési  politi- 
kával, lehetetlenné  teszi  a  szerződések  megkötését,  vagy  mint 
magát  Apponyi  gróf  legmagvasabban  kifejezte  :  nem  felel  meg 

azon  két  exigencziának,  melyet  ő  a  közös  vámterülettől  követel, 
s  ugyanezt  fejtegette  Bittó  István  is  :  nem  adja  meg  az  olcsó 
bevitelt  s  nem  biztosítja  a  kivitelt. 

De  rosszabb-e  ezen  egyezség,   mint  az   1867-iki  ? 

Hogy  e  kérdésre  igazságosan  lehessen  felelni,  nem  elég 
vizsgálni  a  hátrányokat,  melyeket  a  javaslatok  egyike,  és  felej- 
teni az  előnyöket,  melyeket  másikuk  magában  foglal.  Igazságos 
Ítéletet  csak  az  fog  mondani,  aki  mindannak,  ami  ha  formailag 
nem  tartozik  is  össze,  de  benső  összefüggésben  van  egymással, 
összehatását    vizsgálja    és    bírálja. 

Mik  azon  kérdések,  melyek  ha  formailag  nem  is,  de  a 
kiegyezéssel  és  épp  e  javaslattal  lényeges  összefüggésben  vannak  ? 
Ott  van  a  quota  a  restituczióval  ;  ott  van  a  vámszerződés  a 
fogyasztási  adókkal,  a  pénzügyi  vámokkal  és  a  tarifával. 
Kezdem  az  utolsón  és  röviden  fogom  érinteni  mindannyit. 
(Halljuk  !) 

Megvallom,  a  tarifában  van  emelés,  nem  a  magyar  fogyasztó, 
hanem  az  osztrák  gyáros  érdekében ;  megvallom,  hogy  ez 
áldozat,  melyet  a  másik  szerződő  féllel  szemben  hozunk.  De 
oly  nagy-e  az  áldozat,  mint  aminőnek  itt  feltüntették  ?  Aki 
igazságosan  vizsgálja  a  tarifát,  kénytelen  bevallani,  hogy  emelés, 
oly  értelmű  emelés,  mint  aminőt  magam  is  jellemeztem,  csak 
két  czikknél  érdemel  bővebb  szót :  a  szövött  és  kötött  árúk  két 
csoportjánál,  a  pamut-  és  gyapjúszöveteknél.  De  a  pamutszö- 
veteknél oly  nagy-e  az  emelés  ?  Mindenki  be  fogja  ismerni, 
aki  a  jelen  tarifát  az  1868-ikival  összehasonlítja,  hogy  azon 
árúczikkekre  nézve,  melyeknek  fogyasztása  nálunk  a  legjelen- 
tékenyebb, a  tarifa  nem  emeltetik,  hanem  leszállíttatik.  S  ezek 
a  közönséges  árúczikkek.  Míg  a  finomabbaknál  a  vám  igenis 
emeltetik,  de  ezen  emelés  részben  ellensúlyozva  van  a  javas- 
latba hozott  leszállításokkal. 

A  posztóra  nézve  azt  mondják  itt,  hogy  exorbitans  az 
emelés,  olyan,  melyet  az  ország  nem  bír  meg,  s  hogy  az  meg- 
számíthatatlan  milliónyi  terhet  von  maga  után. 

Precziz  számításokat  arra,  hogy  milyen  nagy  lesz  e  teher, 
felállítani  lehetetlen ;  hozzávetőleg  számították  önök  is  mind- 
annyian, kik  ezen  tételt  bírálat  alá  vették.  Én  e  hozzávetőleges 
számításokba  nem  ereszkedem  ;  csak  annyit  mondok,  hogy  nem 
milliókban    fejezhető   ki    a    teher,  melyet    a    posztónál  a  vám- 

emelés  maga  után  von,  hanem  kifejezhető  százezrekben  a 
külföldről  bejövő  szöveteknél,  és  talán  egy  vagy  másfél  millió- 
ban, vagy  legfölebb  valamivel  azon  túl  ama  szöveteknél,  —  a  leg- 
rosszabb arányokat  is  véve  föl  —  melyek  Ausztriából  jönnek  be. 

Ha  felveszem  azon  egész  összeget,  mely  a  kérdéses  angol 
árúkból  Magyarországba  bejön,  az  körülbelül  9 — 10  ezer  méter- 
mázsa. Ha  felveszem  a  legrosszabb  arányt,  mely  az  egyes  kate- 
góriájú posztókra  a  vámemelés  folytán  bekövetkezhetnék  ;  ha 
felveszem  a  President,  Pilot  és  az  Union  szövetek  közt  azt  az 
arányt,  melyet  a  legrosszabb  esetben  felvehetőnek  jeleztek 
maguk  a  szakértők ;  ha  felveszem  mindezeket,  akkor  azt  a 
kalkulust  hozom  ki,  hogy  az  angol  pótkon venczióv-al  szemben 
470.000  frt,  az  1868-iki  vámtarifával  szemben  pedig  300  és 
néhány  ezer  forint  az,  ami  e  behozatal  után  a  magasabb  vám- 
ban fizettetnék. 

De    nézzük :     a     valóságban    fog-e    ezen    összeg    fizettetni. 

Azt  hiszi-e  valaki  e  házban,  —  pedig  mondom,  a  leg- 
rosszabb arányokat  veszem  fel  —  hogy  ezen  egész  összeg  kizá- 
rólag és  teljesen  a  fogyasztót  fogja  terhelni,  hogy  az  angol 
gyáros  nem  fog  igyekezni  termelési  arányának  megváltoztatásá- 
val, termelési  technikájának  tökélyesbítésével  ezen  a  vámon 
bizonyos  mértékig  kifogni  ?  (Ellentmondások  balról.)  Ha  önök 
nem  hiszik,  legyen  szabad  egyet  enüítenem.  (Halljuk  !)  Nem 
veszem  a  magunk  érdekelt  embereinek  nyilatkozatait,  hanem 
magukét  az  angol  posztógyárosokét,  kik  ebben  leginkább  vannak 
érdekelve.  A  yorkshirei  egyesült  kereskedelmi  kamarák  bizott- 
sága kiszámította,  hogy  a  legrosszabb  esetben  300.000  frtra 
megy  az  összeg,  amelyre  az  annak  idejében  tervezett  vámemelés 
tehető  ;  pedig  az  sokkal  nagyobb  volt,  mmt  amely  jelenleg  a 
ház  előtt  van.  Beismerem,  hogy  az  osztrák  árúknál  is  lesz  teher- 
többlet.  De  kérdem  azokat,  kik  e  többletet  oly  véghetlen  nagy 
számokkal  tüntetik  fel,  kérdem  Lónyay  grófot,  lehet-e  azt  áUí- 
tani,  amit  ő  mondott  :  hogy  8 — 9  milhó  forintnyi  tehertöbblet 
az,  mely  a  tervezett  összes  vámemelésből  származik  ?  Szerinte 
ugyanis  25%-kal  emeltetnek  a  vámok,  pedig  20  miUió  forintot 
tevén  ki  az  ő  nézete  szerint  az,  mit  eddig  fizettünk  Ausztriá- 
nak vámokban  :  28 — 30  millió  az  az  összeg,  melyet  ezután  fizet- 
nénk, és  e  szerint  8  milKóval  többet  fogunk  ezentúl  fizetni,  mint 
amennyit  fizettünk  eddig. 

Amint  később  vissza  fogok  rá  térni,  nekem  aziránt  is  erős 
kételyeim  vannak,  hogy  húsz  millióra  tehető-e  azon  összeg, 
amelyet  ipartermékekért  vám  fejében  most  Ausztriának  fize- 
tünk. Ki  fogom  fejteni,  hogy  ezen  szám  nem  alapos,  és  ebből 
az  következik,  hogy  25%-kal  és  az  arany-ázsióval  abszolúte 
nem  hozható  ki  a  30  millió,  mert  maga  az  alap,  amelyet  oly 
nagyon  fölemelt  Lónyay  gróf,  nem  áll.  De  lehet-e  azt  mondani, 
hogy  átlag  25%-kal  emeltetnek  a  vámok,  lehet-e  egyáltalában 
átlagos  emelésről  beszélni  ?  Azt  hiszem,  nem  lehet.  Hiszen  a 
tarifának  oly  tömérdek  osztályai,  az  árúczikkeknek  oly  külön- 
böző értéke  mellett  a  diamétert  e  módon  kiszámítani  teljesen 
lehetetlen.   (Élénk  helyeslés  a  középen.) 

Hisz  Önök  mondják,  nemcsak  én,  hogy  nincsenek  adataink. 
Ha  pedig  nincsenek,  lehet-e  oly  apodiktikus  biztonsággal  egy 
határozott  számot  mondani  ?  Lehet-e  azt  mondani,  hogy  éppen 
25%  az  emelés  ?  (Helyeslés  a  középen.)  Én  adatot  nem  hozok 
fel  arra  nézve,  hogy  mennyi,  mert  biztos  adat  erre  nézve 
nincsen  ;  de  éppen  azért,  mert  a  megelőző  adatokat  —  amint 
ezt  ki  fogom  fejteni  —  prekárius  természet űeknek  hiszem, 
nem  fogok  belőlük  levonni  következtetést,  csak  egyet  említek 
fel.  A  legnagyobb  emelés,  amely  e  tarifában  van  s  amely  ellen 
e  házban  támadás  intéztetett  :  a  gyapjúszöveteknél  fordul  elő, 
a  többinél  jórészt  az  emelés  úgyszólván  minimáhs.  Eszerint 
azon  8 — 9  milliónak,  amit  mint  többletet  kiszámítani  hallottam, 
túlnyomó  nagy  része  kell  hogy  e  tételből  származzék. 

Nézzük,  áll-e  ez  ?  Egy  egyszerű  kombinácziót  kisérlek  meg, 
minden  pretenziója  nélkül  annak,  hogy  számaim  apodikticze 
biztosak.  Kiszámítottam,  mermyi  gyapjút  gyártanak  posztóvá 
Ausztriában  ;  kiszámítottam,  mi  a  kivitel  és  mi  a  bevitel  és 
mi  marad  tehát  a  belfogyasztásra,  s  ebből  alaposabban  dedu- 
kálhatom,  mint  azokból  a  prekárius  forgalmi  adatokból,  hogy 
micsoda  meimyiségű  posztó  az,  amit  Ausztriából  Magyarországra 
behoznak.  Igen  egyszerű  a  számítás,  —  mondom,  hozzávetőleges 
számítás  ez  is  —  de  szolgáljon  ez  is  némi  adalékul,  mikor 
igazságos  kritikát  akarunk  gj-akorolni.  (Halljuk  !)  309  ezer 
métermázsa  gyapjút  dolgoznak  fel  Ausztriában.  Ha  ebből  56%-ot 
veszünk  —  ezt  veszik  a  szakértők,  ezt  veszi  a  technika  — 
mint  kész  árút,  amely  ebből  kikerül,  173  ezer  mázsát  nyerünk. 
Ha  ebből  leszámíttatik  a  külföldre  kivitt  31  ezer  mázsa  gyapjú- 

árú,  marad  a  beKogyasztásra  142  ezer  mázsa.  Ha  ezt  a  lélek- 
szám aránya  szerint  osztanók  is  fel  Ausztria  és  Magyarország 
között,  tehát  oly  arány  szerint,  mely  abszolúte  nem  áll,  mert 
ha  azt  mondjuk  :  ugyanannyi  gyapjúárút  fogyasztunk  Magyar- 
országban, amennyit  Ausztriában  fogyasztanak,  ezzel  minden- 
esetre a  fogyasztást  Magyarországban  kétszerte  nagyobbnak 
vesszük  a  valónál,  akkor  60.000  métermázsa  gyapjúárút  fogyasz- 
tanánk osztrák  czikkekböl.  Már  most  számítsuk  ki,  ez  a  vám- 
tarifa milyen  emelést  jelent  ?  Ha  egy  mázsánál  30  forint 
emelést  veszünk  fel  átlag,  —  pedig  ez  a  legmagasabb  emelési 
arány,  mert  vannak  kisebb,  vannak  nagyobb  emelések  —  tehát 
ha  e  valótlan  arányt  vesszük  is,  még  akkor  is  csak  másfél 
milliót  mutatna  a  vámemelés.  Ha  már  az  oroszlánrésze  az 
emelést  tartalmazó  iparczikkeknek  ezt  mutatja :  lehet-e  azt 
mondani,  hogy  valamennyi  iparczikkből  —  pedig  a  többinél 
alig  van  emelés,  vagy  ha  van  is,  az  igen  csekély  —  8 — 9  millió 
teher  áramlik  az  országra.  Én  azt  hiszem,  hogy  ezt  alaposan 
mondani  nem  lehet.  (Élénk  helyeslés  a  középen.)  Teher  igenis 
foglaltatik  e  tételekben,  de  ne  túlozzuk  ezt,  mely  százezrekbe  mehet, 
de  milliókra  nem.  Ha  a  vámokban  rejlő  terheket,  mint  Lónyay 
gróf  helyesen  megjegyezte,  nem  látja  a  közönség,  mint  azt  meg- 
írta Bastiat ;  másfelől  ha  szakember  azt  akarná  kimutatni,  mit  a 
nép  nem  lát,  de  érez,  ne  fessen  oly  képeket,  melyek  a  szigorú  kriti- 
kát nem  állják  ki ;  ne  túlozzunk,  mert  ezzel  az  ügynek  semmi 
irányban  nem  fogunk  használni.  (Élénk  heheslés  a  középen.)  .  .  . 

Bármennyire  a  szabadkereskedelmi  teória  hívei  vagyunk 
is  :  lehet-e  akkor,  mikor  az  Ausztriával  kötendő  szerződésről 
van  szó,  szabadkereskedelmi  teóriát  felálhtani,  mint  Lónyay 
gróf  tette,  ki  azt  monda,  hogy  csak  ügy  és  akként  szabad 
vámokat  kivetni,  amikor  és  amennyiben  az  állam  szükségletei 
kívánják  ?  Tehát  csak  pénzügyi  vámokat  kíván.  Szabad-e  így 
szólni,  midőn  a  közös  érdekeknek  méltányos  kompenzáczió 
melletti  számbavételén  sarkal  az  egész  vámközösség  ?  Lehet-e 
mondani,  hogy  semmi  egyéb  vám  nem  vethető  ki,  mint  csupán 
a  pénzügja  vám,  melyet  az  állam  szükségletei  szempontjából 
akarunk  behozni  ?  Én  azt  hiszem,  nem  lehet. 

A  másik  főérv,  mely  a  javaslat  ellen  felhozatik,  az,  hogy 
kereskedelmi  szerződések  megkötését  lehetetlenné  teszi,  és  teljes 
szakítást  jelent  a  szabadkereskedelmi  poUtikával. 

Beismerem,  hogy  ez  a  legerősebb  érv ;  érzem,  hogy  ez 
a  javaslatnak  a  leggyengébb  oldalát  találja.  Beismerem,  hogy 
magam  is  egész  súlyát  érzem  azon  aggályoknak,  melyek  kezökbe 
adták  ezen  érvet  azoknak,  akik  féltik  a  kivitelt,  féltik  velem 
együtt.  De  szigoriibban  és  teljes  tárgyilagossággal  megvizsgálva 
a  kérdést  :  nem  lehet-e  találni  támpontokat,  melyek  ha  nem 
is  oszlatják  el  teljesen  az  aggályokat ;  melyek  ha  garancziákat, 
abszolút  garancziákat  nem  adnak  is,  de  igazolják,  —  amit 
mi  mindig  mondunk  —  hogy  a  szerződésen  kívüli  állapot  nem 
akar  rendszer  lenni,  hogy  ez  csak  átmeneti,  kivételes  állapot, 
melyből  át  akarunk  menni  a  kereskedelmi  szerződések  meg- 
kötésére. (Nyugtalanság  a  baloldalon.  Fölkiáltások :  Majd  tíz 
esztendő  múlva  !)  Higyjék  el,  ha  semmi  más  argumentumom 
nem  volna,  mint  az,  hogy  bízzanak  meg  azon  törekvésben,  me- 
lyet e  kormány  és  minden  kormány  azon  irányban,  hogy  szer- 
ződéseket kössön,  kötelessége  szerint  tanúsítani  fog,  nem  is 
foglalkoznám  e  teóriával  bővebben.  De  azért  akarok  vele  fog- 
lalkozni, mert  —  és  teljesen  igazat  adok  e  tekintetben  Bittó 
Istvánnak  —  ezen  tisztán  szubjektív  és  beismerem,  magá- 
ban véve  abszolúte  semmi  megnyugvást  nem  nyújtó  momen- 
tumon kívül,  tárgyi  és  érdemleges  érveim  is  vannak.  (Halljuk  ! 
HaUjuk  !) 

Én  azon  állapotot,  hogy  mi  Németországgal  —  például 
veszem  a  legerősebben  érdekelt  és  bennünket  legerősebben  ér- 
deklő országot  —  kereskedelmi  szerződésen  kívüh  állapotban 
leg\ünk,  sok  ideig  fönntarthatónak  magam  részéről  nem 
képzelhetem.  Ha  nem  jött  létre  vele  most  azon  szerződés,  amit 
mélyen  sajnálunk,  higyjék  el,  ennek  oka  azon  jórészben  ki 
nem  forrt,  meg  nem  állapodott  gazdasági  harczban  is  van, 
mely  Németországban  magában  folyik,  jórészben  van  oka  ennek 
abban  is,  hogy  a  harmadik  compaciscens  a  másik  kettőt  a  tár- 
gj'alások  alatt  nem  látván  egyetértésben  maga  előtt  :  talán 
nem  tett  meg  mindent  a  maga  részéről  is,  hogy  a  szerződés 
létre  jőve  telét  biztosítsa. 

De  mik  azon  okok,  amikből  én  erősen  hiszem,  bár  jót- 
állani  érte  nem  bírok,  hogy  a  szerződéses  állapotra  való  átme- 
netel előbb-utóbb  bekövetkezik  és  a  dolog  természetében,  a 
dolgoknak  mélyében  gyökerezik  ?  A  mai  időben,  midőn  az 
anyagi    érdekek   terén   a    tömörülés,    az    érdekek  kiegyeztetése, 

az  összesí múlás  parancsszava  előtt  meghajlik  minden  ország  : 
lehetetlennek  tartom,  hogy  oly  két  nagy  forgalmi  terület,  mint 
monarchiánk  és  Németország,  sokáig  egymástól  izolált  állásban 
maradhasson.  Ezen  érdekközösség  maga,  mely  úgy  Német- 
országra, mint  monarchiánkra  nézve  fennáll,  leghathatósabb 
garancziája  annak,  hogy  a  szerződésen  kívüli  állapot  végleges 
nem  lehet. 

Azt  mondják,  hogy  e  tarifa  kielégíti  ugyan  az  osztrák 
érdeket,  de  nem  a  magyart ;  Ausztria  meg  lesz  elégedve  a 
tarifával  és  nem  fog  szerződésekre  törekedni,  s  ebben  látja 
Apponyi  gróf  a  nem  tökéletes  kiegyezést  a  két  kormány  közt. 
Ausztria  kormánya  nem  akar  majd  szerződni ;  hiába  akarunk 
mi ;  nincs  érdekükben,  hogy  utána  menjenek,  a  mi  kedvünkért 
pedig  nem  teszik  ;  viszont  mi  vagyunk  egyedül  azok,  kik  a 
szerződésen  kívüli  állapottól  tarthatunk. 

Ha  ezen  argumentumot  alaposnak  volnék  kénytelen  el- 
ismerni, letenném  a  fegj'vert.  De  nem  ismerhetem  el  alaposnak, 
mert  amily  érdeke  a  magyar  nyerstermelőnek,  az  export  által 
é]ő  magyar  nyerstermelőnek,  hogy  szerződések  köttessenek  :  épp 
oly  érdeke  ez,  higyjék  el,  azon  iparnak,  mely  Ausztriában  csak 
úgy  bír  virágozni,  fejlődni  és  fennállani,  ha  exportálhat ;  neki 
épp  oly  érdeke,  hogy  ne  álljon  izoláltan,  hogy  köttessenek 
szerződések,  hogy  magát  retorzióknak  ki  ne  tegye.  (Ellentmon- 
dás balról.  Helyeslés  a  középen.)  Önök  ezt  nem  hiszik.  Itt 
van  egy  egyszerű  statisztikai  kimutatás.  Csak  egypár  számot 
fogok  idézni,  melyek  azt  bizonyítják,  mily  nagy  érdekében 
van  az  osztrák  iparnak,  hogy  exportáljon,  és  mennyire  nem 
elég  neki  a  belföldi  piacz.  Hiszen  oly  ipar,  mint  a  vasipar, 
az  aczéllal  együtt,  közel  négy  millió  értéket  visz  ki  félmillió 
mázsa  fejében  ;  a  pamutipar  17  millió  értékkel  szerepel  a  ki- 
vitelben 300.000  mázsával ;  a  vászonfonalak  hat  milHó  értékkel 
szerepelnek  a  kivitelben  40.000  mázsa  után  ;  a  vászonneműek 
14,000.000  értékkel  178.000  vámmázsa  után  ;  a  pamutfonalak 
négy  millió  értékkel,  a  gyapjú  húsz  milhó,  a  setyem  hat  milhó, 
a  papír  és  papírárú  kilencz,  a  bőr  és  bőrárúk  tizenöt,  a  faáru 
tizenegy  milhó  értékkel ;  a  rövidárúk  3G  millió  értékkel,  az 
üvegárúk  19  milhóval,  az  agyagárúk  két  millió  forinttal,  stb. 
Azt  hiszik-e  Önök,  hogy  ezen  ipar,  amely  annyit  visz  ki  a 
monarchia    határain,    nem    éppen    annyira  tartja  szükségesnek. 

hogy  a  maga  részére  kedvező  vagy  legalább  oly  és  ne  mosto- 
hább elbánást  biztosítson,  mint  amelyben  részesülnek  más  be- 
viteli iparos  államok  ?  Fontolják  meg,  hogy  a  német  határokon 
ezen  czikkeknek  igen  nagy  mennyisége  megy  ki,  de  immár  ezen 
utóbbi  czikkek  jelentékeny  mennyisége  magában  Németország- 
ban megmarad.  Hogy  többet  ne  említsek,  pl.  a  vászonnemüek- 
ből,  a  lenfonalakból  178.000  mázsa  kivitel  mellett  a  német 
határon  176.000  mázsa  megj^  át  ;  a  vászonnemüeknél  147.000 
mázsa  kivitelből  a  német  határon  76.000  mázsa  megy  át.  Az 
agyagárúból,  faárukból,  rövidárúkból  a  kivitelnek  fele,  sőt  az 
üvegárúkból  kétharmadrésze  stb.  megy  ki  a  német  határon, 
és  ennek  azután  ott  marad  jelentékeny  része. 

Vájjon  üy  körülmények  közt  azon  iparosok  nincsenek-e 
érdekelve  az  iránt,  hogy  a  külfölddel,  illetőleg  Németországgal 
annak  idején  létrejöjjön  a  szerződés  ?  Éppen  úgy,  mint  mi, 
kik  viszont  nyers  exportunkat  féltjük.  (Élénk  helyeslés  a  közé- 
pen.) A  német  vámegylet  statisztikájából  könnyen  ki  tudnám 
mutatni,  hogy  e  czikkekből  miUiókra  és  miUiókra  menő  értékek 
magában  Németországban  fogyasztatnak. 

Az  előadottakkal,  úgy  vélem,  bebizonyítottam  azt,  hogy  a 
szerződések  megkötése  nemcsak  a  mi  érdekünk,  hanem  érdeke 
az  osztrák  iparnak  is,  és  ha  ennek  is  érdeke,  ha  ezen  érdek  a 
mienkkel  azonos,  szolidáris  :  természetesen  törekedni  fognak 
ők  is,  hogy  megköttessék  a  szerződés,  s  hogy  még  eddig  meg 
nem  köttetett,  az  az  általam  emhtett  körülményekre  vezethető 
vissza. 

De  azt  mondják  Önök  :  a  retorzió  csak  Magj'arország  ellen 
fordul,  az  osztrákoknak  nincs  mit  félteniök.  Vájjon  nem  telje- 
sen büaterális-e  e  tekintetben  is  a  mi  helyzetünk  ?  Sőt  nem 
lehet-e  azt  mondani,  hogy  ha  Németoi  szagnak  választása  van  : 
vagy  megvámolni  és  retorzióval  illetni  nyersterménjninket,  vagy 
pedig  az  iparczikkeket,  nem  inkább  az  utóbbi  ellen  fog-e  for- 
duhii  ?  Azt  gondolom  igen  ;  legalább  az  a  valószínűbb  feltevés, 
hogy  inkább  azon  czikk  ellen  fog  retorziót  használni,  amelylyel 
magának  nem  árt,  hanem  a  maga  iparát  védelmezi,  és  nem 
azon  czikk  ellen,  melylyel  nem  csak  hogy  védelmet  nem  biz- 
tosít magának,  hanem  a  maga  életét  sokkal  drágábbá  s  a  maga 
ipar  viszonyait  sokkal  nehezebbekké  teszi.  (Élénk  helyeslés  a 
középen.) 

De  azt  mondják  Önök  :  itt  van  az  agrárius  mozgalom 
Németországban.  Azt  mondja  Apponyi  gróf,  nem  lehet-e  ennek 
következtében  várni,  hogy  ott  a  nyerstermékek  vám  alá  vonat- 
nak ?  Oly  országot,  mely  a  gazdasági  fejlettség  azon  fokán 
áll,  mint  Németország,  agrárius  mozgalomtól  nem  féltek.  Csak 
egy  tényre  figyelmeztetem  Apponyi  grófot.  Mikor  be  akarták 
hozni  a  vasvámokat,  elfogadta-e  azokat  a  német  parlament  ? 
Nemde  az  egész  német  parlament  ellenszenve  folytán  le  kellett 
mondani  azon  eszméről,  hogy  a  vasvámok  emeltessenek  ?  Agrárius 
mozgalmak  megindulását  akarta  bebizonyítani  tisztelt  barátom 
azzal,  hogy  reá  mutatott  arra,  hogy  a  tárgyalások  alatt  miért 
nem  akarták  megadni  Németország  részéről  a  vámmentességet 
a  nyerstermelési  czikkekre.  Ez  a  főnyerster  meny  ékre,  mint 
gabona,  Hszt,  bőr,  állatok  stb.  inkább  mondhatnám  pénzügyi 
szempontból  behozandó  droit  de  statisque-féle  díjból  állott,  s 
nem  védelmi  szempontokból  való  vámról  volt  szó,  és  gondolom, 
ez  latba  nem  esik. 

Most  nem  tehetem,  hogy  védelmi  plaidoyer-met  ne  folytas- 
sam azokkal  szemben,  miket  az  utolsó  ülésben  Lónyay  gróf 
e  javaslat  ellen  felhozott,  és  midőn  köszönetet  mondok  azon 
elismerésért,  amelylyel  rólunk,  buzgalmunkról  megemlékezett, 
mondhatom,  erősebben,  élénkebben  nem  támadott  meg  senki, 
bár    teljesen   sima    modorban    intézte    támadását    ellenünk. 

Lónyay  gróf  öt-hat  pontba  foglalta  össze  azon  vádlevelet, 
melylyel  hadat  üzent  ezen  egyezségnek,  ama  tétele  bizonyí- 
tására, hogy  ezen  egyezség  rosszabb,  mint  az,  amely  1867-ben 
köttetett. 

Azt  mondja  :  a  régi  egyezség  a  szabadkereskedelmi  irányt 
törvényesíti,  ez  a  véd  vámrendszert.  A  régi  egyezség  nem  növelte 
az  adózók  terhét ;  ez  növeh.  A  régi  egyezség  mellett  létrejöttek 
szerződések  ;  hogy  emellett  létrejönnek-e,  kérdéses.  A  régi  ke- 
vésbbé  kötötte  meg  kezünket  a  fogyasztási  adók  tekintetében, 
mint  ez  ;  a  régiben  megvolt  az   öt   évi  felmondás. 

Határozott  nézetem  szerint  Lónyay  grófnak  e  vádpontjai 
nem  állják  ki  mindenben  a  szigorú  kritikát. 

Azt  mondja  Lónyay  gróf,  hogy  a  régi  egyezség  törvénye- 
síti a  szabadkereskedést,  ez  nem.  Egy  összehasonlító  táblázat 
van  a  nyomtatványok  között ;  méltóztassék  megnézni,  az  1865- 
ben  Németországgal  kötött  és  1865    júhus  1-én  életbeléptetett 

tarifa  mennyivel  volt  közelebb  a  szabadkereskedéshez,  mint 
ez.  Ha  az  törvényesíti  a  szabadkereskedést,  ez  pedig  a  véd- 
vámrendszert,  ebből  az  következik,  hogy  annak  sokkal  alacso- 
nyabbnak kel]  lennie.  De  nem  találnak  abban  két-három  olyan 
tételt,  melv  ennél  inkább  hajlanék  a  szabadkereskedelmi  irány 
felé  ;  de  találnak  százával  olyat,  mely  határozottan  nagyobb 
vámtételeket  mutat  fel,  mint  e  javaslat.  (Helyeslés  középen.) 
Ha  tehát  ez  a  védvámrendszert  állapítja  meg,  amaz  nem, 
akkor  emiek  kellene  a  magasabb  tarifát  magában  foglalnia.  De 
ez  a  tényekkel  teljesen  ellenkezik. 

Ha  Lónyay  gróf  azt  mondta  volna,  hogy  az  1868-iki  szer- 
ződés és  az  1869-iki  konvenczió  elönyösebb,  akkor  tökéletesen 
igaza  volna  ;  de  azon  konvencziók  épp  az  1867-iki  vámszövetség 
alapján  jöttek  létre,  nem  pedig  az  1867-iki  törvény  jött  létre 
a  szerződések  alapján.  (Élénk  helyeslés  a  középen.)  Ez  úgy 
áll,  ez  tehát  megfordítása  a  dolognak.  És  mi  zárja  azt  ki, 
hogy  ne  köttethessenek  e  törvén}^  mellett  is  szerződések  ? 
Nincs  reá  garanczia,  de  nincs  is  kizárva,  mint  éppen  az 
imént  kimutattam.  Ha  igazságosak  akarunk  lenni,  akkor  így 
kell  ítélni. 

Ha  ez  Lónyay  gróf  szerint  koloniális  politikát  inaugurál, 
kérdem,  mennyiben  volt  kevésbbé  gyarmati  politika  az,  mely 
az  1867-iki  kereskedelmi  szerződésben  foglaltatik  ?  Mennyivel 
volt  kevésbbé  gyarmati  az  1867-iki  szerződés  alapját  képező 
tarifa,  mely  minden  egyes  tételében  magasabb  volt,  mint  ez  ? 
(Ellenmondás  balról.)  Én  tisztán  a  tényekhez  tartom  magam, 
amint  méltóztatnak  látni,  és  semmiféle  sophismákba  nem  bo- 
csátkozom, mert  hiszen  azt  elismertem,  hogy  az  1868 — 1869-iki 
tarifa  jobb  volt  ;  csak  azt  nem  ismerem  el,  hogy  az  1867-iki 
egyezség  jobb  alapon  jött  vohia  létre,  mint  ez. 

Azt  mondja  Lónyay  gróf,  hogy  a  régi  törvény  a  fogyasz- 
tási adókra  nézve  kimondja,  hogy  egyenlők  legyenek,  de  nem 
zárta  ki  a  lehetőséget,  hogy  azok  a  szerződés  tartama  alatt 
czélszerübben  módosíttassanak,  ez  pedig  részint  kizárja  e  mó- 
dosítás lehetőségét,  részint  megnehezíti  azt. 

De  hát  hol  zárja  ki  ?  E  javaslat  azon  szakasza,  mely  a 
fogyasztási  adókról  szól,  szórói-szóra  ugyanaz,  mely  az  1867-iki 
törvénybe  beiktattatott.  (Ügy  van  !  a  középen.)  És  akkor, 
mikor  a  ház  túlsó  oldaláról  talán  Várady  Gábor  azt  követelte, 

hogy  ne  mondja  a  törvény  azt,  hogy  egyenlő  szabályok  alap- 
ján kell  a  fogyasztási  adókat  kezelni,  hanem  az  mondassék, 
hogy  egyetértőleg  kell  kezelni  :  ki  védelmezte  e  helyről  azt 
a  szót,  hogy  :  egyenlő  ?  Lónyay  gróf.  És  helyesen  tette,  mert 
közös  vámterület  alapján  ez  máskép  nem  is  lehet.  De  lehet-e 
akkor  azt  mondani,  hogy  e  javaslat  jobban  kizárja  a  módo- 
sításokat, hogy  ez  valamit  e  téren  fölad  ?  (Helyeslés  a 
középen.) 

Lónyay  gróf  talán  a  czukoradót  értette,  mert  egyedül  a 
czukoradóról  szóló  javaslat  az,  mely  tíz  évre  konvenczió  alak- 
jában van  megkötve,  a  többi  egy  sincs  időhöz  kötve,  sem  a 
sör-,  sem  a  szesz-,  sem  a  többi  közvetett  adó.  (Helyeslés  a  kö- 
zépen.) És  hogyan  áll  a  dolog  a  czukoradónál  ?  Ha  már  meg 
kell  engedni,  amint  ő  megengedte,  hogy  az  adót  egyenlően  kell 
kezelni,  akkor  a  legjobb  mód  az,  melyet  az  én  törvényjavas- 
latom elfogadott,  melyet  a  szakértők  is  elfogadtak,  akik  közül 
senki,  de  még  itt  sem  szólalt  fel  senki  azon  rendszer  ellen, 
hanem  csak  az  egyenlőség  ellen.  De  az  egyenlőséget  nem  e 
törvényjavaslat  stipulálta,  hanem  az  1867-iki  törvény,  szóról- 
szóra   úgy,  mint  most  az  én  javaslatom.  (Helyeslés  a  középen.) 

Vizsgáljuk  meg  e  kérdést,  mert  különben  nem  ítélhetünk 
tárgyilagosan.  Abban  rosszabb-e  a  helyzet,  hogy  azon  pénzügyi 
hátrány,  mely  a  fogyasztási  adóknál  előáll,  orvosolva  nincs  ? 
De  hát  ez  1867-ben  más  állapotban  volt  ?  Alteráltattak-e  e 
részben  az  1867-iki  törvények  ?  És  az,  hogy  a  pénzügyi  vámok 
némely  neme,  mint  a  kávé,  a  déligyümölcs  vámja  legalább 
némi,  bár  nem  teljes  kompenzácziót  hoz,  hátránya-e  az  egyez- 
ségnek és  a  fogyasztási  adók  dolgában  súlyosabbá  teszi-e  a 
helyzetet  ?  (Tetszés  a  középen.)  Ne  mondják  tehát,  hogy  rosz- 
szabbítottuk  a  helyzetet,  csak  egy  irányban  is.  Az  ellenkezőt 
mutatják  a  tények. 

Azt  mondja  Lónyay  gróf,  hogy  az  1867-ikí  kiegyezésben 
megvolt  az  ötévi  felmondás,  ebben  nincs  meg.  Erre  nézve  most 
csak  azt  jegyzem  meg,  hogy  ha  haeresis  az  1867-ikí  törvények- 
kel szemben  az,  hogy  itt  nincs  felvéve  az  ötévi  felmondás, 
akkor  e  haeresis  azonos  azzal,  melyet  Lónyay  gróf  miniszter- 
korában elkövetett,  mert  az  ö  törvényjavaslatában  sem  volt 
ez  benne.  Fölvették  azt  Ausztriában  a  birodalmi  tanácsban  és 
itt  e  módosítást  elfogadták.  (Ügy  van  !  a  középen.) 

De  mi  az  a  jobb,  amit  a  kormány  javaslata  ellenében 
kivannak  ?  Külön  vámterület,  vagy  provizórium  új  egyezkedés- 
sel más  alapokon,  mint  Apponyi  gróf  javasolta,  vagy  pedig  pro- 
vizórium és  utána  új  egyezkedés  Lónyay  gróf  határozati  javas- 
lata értelmében. 

Elmondom  nézetemet  mind  a  három  megoldási  módozatról. 
(HaUjuk !) 

A  külön  vámterület  következéseit  nem  is  lehet  egyhamar 
belátni.  A  külön  vámterület  jelenti  nem  többé  az  érdekek  ver- 
senyét, hanem  harczát ;  nevezetes  tágítását  ama  kötelékeknek, 
melyek  az  egymásra  utalt  két  felet  most  összekötik  ;  kezdőd- 
nék ez  az  anyagi  téren,  de  hogy  hol  végződnék,  azt  ma  hamar- 
jában   megmondani    nem    is    lehet. 

Lónyay  gróf  azt  mondja  :  mit  ártana  a  külön  vámterület 
a  monarchia  tekintélyének  ?  Hiszen  az  1848  előtt  is  fennállott. 
Ebben  nem  érthetek  vele  egyet.  Nem  azért,  mert  önmaga  is 
megfelelt  erre,  mondván  :  hisz  az  nem  volt  egyéb,  mint  vám- 
sorompó haiminczadokkal  IMagyarország  ellen  intézve,  de  külön 
vámterületnek  azt  még  mondani  sem  lehet.  Inkább  Lónyay 
gróf  beszédének  egy  másik  részével  tartok,  hol  ezzel  ellenkező- 
leg azt  mondja,  hogy  semmi  sem  képes  a  viszonyokat  annyira 
meglazítani,  mint  a  külön  vámterület ;  az  összetartozóságot 
úgy  kifejezésre  juttatni,  mint  a  közös  vámterület,  és  semmi 
sem  képes  Magyarországnak,  mint  földmívelö  országnak  érde- 
keit a  forgalom  szabadságának  áldásainál  fogva  jobban  ki- 
elégíteni. 

Kissé  bővebben  kell  foglalkoznom  a  külön  vámterület  azon 
oldalával,  melyet  oly  sok  irányban  panaceának  tüntetnek  fel, 
t.  i.  a  pénzügyivel. 

Őszintén  megvallom,  rég  kerestem  az  alkalmat,  hogy  vala- 
hára szabad  legyen  nekem  is  azon  sok  számítást,  melynél  a  sok 
új  milliótól  csak  úgy  szédül  az  embernek  a  feje,  megvizsgálni, 
vájjon  alaposak-e  vagy  sem  ? 

Simonyi  Ernő  azt  mondja,  hogy  24  milhó  a  legkevesebb, 
amit  tiszta  ajándékkép  Ausztriának  adunk.  Lónyay  gróf  egy 
kicsit  magasnak  tartja  azon  számításokat,  melyek  a  túloldalról 
felhozatnak,  de  részéről  szintén  nem  nagyon  alacsony  számítást 
állít  fel,  mondván  :  250  millió  lesz  a  behozatalunk,  ennek 
8%-os  vámja  20  millió,  s    ez    a    vámjövedelem.   Ehhez    hozzá- 

számítván  a  fogyasztási  adó  és  a  restuticzió  pluszát,  kihoz 
20  milliót  nevezetesen  meghaladó  összeget. 

Először  is  az  iránt  akartam  magammal  tisztába  jönni,  de 
megvallom,  nem  egészen  sikerült,  hogy  ezt  a  20  milliót  Lónyay 
gróf  melyik  teória  szerint  számította  ki.  Azon  teória  szerint-e, 
hogy  nem  szabad  több  vámot  kivetni,  mint  amennyit  az  állam 
szükséglete  kivan,  mert  e  teória  szerint,  ha  az  iparczikkekre 
igen  alacsony  vám  vettetik  ki,  a  20  miihót  semmi  körülmények 
közt  nem  fogjuk  elérni,  de  még  csak  meg  sem  közelíteni.  Vagy 
pedig  azon  másik  teória  szerint  számítja-e  ki,  mely  szerint 
a  8%-ot  mint  átlagos  vámot  állítván  fel,  így  hozza  ki  a  20 
milliót  ?  De  akkor,  tisztelt  kép\^iselő  úr,  hogyan  vagyunk  azzal 
a  szabadkereskedelmi  teóriával  ?  Mert  az,  aki  8%-os  vámot  vesz 
fel  átlagúi,  az  nem  szabadkereskedő  többé  ;  (Helyeslés  a  középen) 
az  ne  mondja  e  javaslatra,  hogy  ez  koloniális  rendszer,  mert  az 
ő  rendszere  ennél  sokkal    koloniálisabb.  (Helyeslés    a    középen.) 

Megkísérlem  e  számítást  kissé  közelebb  megvizsgálni.  Azt 
mondja  :  250  millió  a  behozatal,  8%  a  vám,  itt  a  20  millió. 
En  sem  az  egyik,  sem  a  másik  tényezőt,  sem  a  250  milliót, 
sem  a  8%-ot  a  magam  gyarló  bíráló  tehetsége  segítségül  véte- 
lével alaposnak  nem  ismerem  el.  Az  a  250  milHó  hogyan  jő  ki  ? 
Ez  az  összeg  vétetett  azon  forgalmi  statisztikai  adatokból, 
melyek  közkézen  forognak  és  mutatják  Magyarországnak  úgy- 
nevezett bevitelét. 

Én  e  statisztikai  adatoknak  —  és  ezt  itt  Lónyay  gróf 
és  Bittó  István  elismerték  —  alaposságot,  fontosságot  tulajdo- 
nítani nem  vagyok  képes.  De  ha  nem  tulajdonítok  nekik  fon- 
tosságot ;  ha  Lónyay  gróf  csak  ezután  akarja  az  adatokat  keresni 
az  ő  határozati  javaslatával,  akkor  ne  is  építsünk  azokra  oly 
nagy  következtetéseket.  Az  a  250  millió  úgy  jön  ki,  hogy 
felvesznek  értékeket,  melyek  hogy  mennyire  ingatagok,  nem 
helyesek,  azt  csak  két  példával  fogom  illusztrálni.  Nem  akarom 
bebizonyítani,  hogy  valóságban  mennyi  a  bevitel ;  de  azt  be 
fogom  bizonyítani,  hogy  az  a  250  milHó  igenis  sok,  hogy  az 
nagy  részében  illúzió. 

Azon  természetes  körülmények  között,  melyekben  ezek  az 
adatok  készülnek,  sem  az  osztályozásra,  sem  az  értékelésre 
nem  lehet  helyes  mértéket  felvenni.  Csak  egy  pár  czikket  fogok 
felhozni,  amelyet  sokkal  nagyobb  értékben  vesz  fel  a  mi    statisz- 

tikai  hivatalunk,  mint  azon  kimutatás,  mely  az  egész  mon- 
archia forgalmát  mutatja  s  mely  az  utolsó  kipuhatolások  szerint 
állapítja  meg  az  értéket.  így,  amíg  a  selyem  3400  frt  értékkel 
vétetik  fel  nálunk,  a  monarchia  statisztikai  kimutatásában 
2400  forinttal  van  felvéve  ;  míg  az  apró  árúk  890  forinttal 
vétettek  fel  itt,  ott  csak  400  forinttal  vannak  felvéve  ;  míg  a 
lenárúk  nálunk  120  forinttal  szerepelnek,  ott  40  forinttal  szá- 
míttatnak ;    bőr   nálunk   235   forint,    amott  122  forint. 

De  hogyan  lehessenek  alaposak  azon  kimutatások,  melyek 
nem  törődnek  azzal,  s  ez  ma  máskép  nem  is  lehet  :  mi  hon- 
nan ered,  hanem  azt  veszik  számba  :  mit  hol  raknak  ki  a  vas- 
úton ?  így  megtörténik,  hogy  pl.  —  és  ez  a  kimutatásoknak 
legerősebb  kritikája,  melyhez  több  kommentár  nem  is  kell  — 
kimutatják,  hogy  1873-ban  26,000.000  értékű  dohányt  hoztak 
be.  Hogyan  ?  A  kimutatások  szerkesztésének  mai  apparátusá- 
val és  adataival  általánosan  azt  a  rendszert  kell  követni, 
mert  egyéb  adatokkal  nem  bírnak,  hogy  pl.  minden  dohányt, 
melyet  Pozsonyban  raknak  le,  azért,  hogy  onnan  kocsin  a  hain- 
burgi  gyárba  vigyék,  magj^ar  importna,k  vesznek,  mert  Pozsony- 
ban rakják  le.  Amit  a  fiumei  gyárba  küldünk,  szintén  magj'ar 
importnak  vétetik,  mert  ott  szállítják  ki ;  ami  dohányt  Gah- 
cziából  az  osztrák  rezsi  számára  Budapesten  keresztül  Karin- 
tiába  és  Stájerországba  szállítanak,  minthogy  Budapesten 
lerakják  és  Budán  felrakják,  magyar  importnak  veszik  s  így 
hozzák  ki  a  26  mii  hó  dohány  behozatalt.  Pedig  a  magánosok 
379.000  forint  értékű  árút  hoztak  be  ;  ezt  tudjuk  az  engedé- 
lyekből ;  mi  pedig  kiadtunk  összesen  a  rezsire  12  milliót. 
Már  pedig  12  millióból,  metyből  a  külföldi  dohány  bevásár- 
lására akkor  7 — 8  milhó  fordíttatott,  26  millió  értékű  dohányt 
csak  nem  lehet  vásárolni.  (Helyeslés  a  középen.) 

így  van  ez  a  statisztikai  bázissal,  nemcsak  erre,  hanem 
más  czikkekre  nézve  is.  Ha  valaki  fel  akarja  venni,  hogy  mennyi 
az  a  behozatal,  mely  után  esetleges  külön  vámterület  mellett 
vámot  lehetne  szedni,  akkor  ezen  értékeket  nagj^on  kellene  deval- 
válni, és  ez  az  első    leszállítása,    első    csorbája  a  20  miihónak. 

Mi  a  másik  csorba  ?  Mondtam,  nem  ismerem  el  a  másik 
tényezőt  sem,  t.  i.  a  8%  alaposságát.  Miért  ?  Lónyay  gróf  azt 
mondja  :  e  mellett  jönne  be  a  20  milhó  jövedelem.  Ezen  8% 
átlag  véve  oly  magas,  hogy  fel  fogok  sorolni  egy  pár  igen  spo- 

radice  kiszedett  árúczikket,  amely  az  új  tarifa  szerint  —  nem  is 
a  régi  szerint  —  8%-nál  sokkal  kisebb.  Ha  fölvesszük,  hogy 
e  czikkek  hányad  részét  teszik  a  forgalomnak,  akkor  megköze- 
lítő képet  nyerünk  az  iránt,  hogy  az  egész  forgalomra  lehet-e 
8%-ot  felvenni  ?  Például  a  lenárú  4,  selyem  7,  árúk  sortéból 
2,  papírárúk  3,  bőrárúk  214,  faáruk  2,  üvegárúk  5,  vasárúk  6, 
agyagárúk  3,  fémárúk  3,  apróárúk  li/^%-kal  vannak  meg- 
vámolva az  új  tarifa  szerint,  a  régi  tarifa  szerint  pedig  alább. 
Igaz,  vannak  egyes  czikkek,  melyeknél  a  százalék  magasabb. 
De  vegyük  a  magasabbakat,  pl.  a  gyapjúárúkat.  Maguk  a 
gyapjúárúk  az  új  tarifa  szerint  körülbelül  a  legmagasabb  vám- 
emelés alá  esnek,  s  még  itt  is  egészben  az  értékhez  képest  átlag 
nem  annyival  magasabb  a  vám,  hogy  az  összes  czikkekre  az 
átlagot  annyira  emelné.  Ha  így  áll  a  dolog,  nem  kell-e  egy 
másik  csomót  leszámítani,  mert  8%  átlag  leszámítás  túlságos 
magas  ? 

Azután  van  itt  még  valami,  mit  le  kell  számítani, 
mit  Lónyay  gróf  nem  méltatott  figyelemre.  Köztudomású, 
és  úgy  van  a  vasutaknál,  a  postánál  és  mindenütt,  hogy  minden 
forgalom  a  világon,  mihelyt  nehezíttetik,  mindenesetre  csökken. 
Azt  hiszi  valaki,  hogy  vámsorompó  mellett  akkora  lenne  a  for- 
galom, mint  anélkül  ?  Én  azt  tartom  :  nem. 

A  harmadik  körülmény,  —  ezt  Lónyay  gróf  is  említette  — 
amiért  le  kell  számítani  egy  bizonyos  összeget,  az  a  költség, 
amibe  a  vámsorompók  fenntartása  kerül.  Azt  hiszik,  hogy  400 
ezer  forinttal  fönn  lehetne  azt  tartani  ?  Millióba  fog  az  kerülni. 
Hiszen  a  mi  határunk  nem  lenne  sokkal  kisebb,  mint  az  egész 
monarchia  határa.  És  mennyivel  lenne  kisebb  a  mi  költségünk, 
midőn  az  az  egész  monarchiára    nézve  1,800.000  forintot  tesz  ? 

Aztán  le  kell  számítani  még  a  mai  vámjövedelmünket. 
És  ez  nem  három  millió,  mint  a  különvélemény  mondja,  mert 
nem  lehet  vám  jövedelemből  kiszámítani,  mi  marad  a  restitu- 
czióból.  A  restituczió  kérdése  nem  tartozik  ide,  az  más  szem- 
pont alá  tartozik,  mert  ha  a  vámjövedelem  kiszámításáról  van 
szó,  akkor  nem  a  nettót  kell  venni,  hanem  a  bruttót,  az  pedig 
20  millió.  Ennek  30%-a  hetedfél  millió.  Ezt  is  le  kell  számí- 
tani, de  akkor  a  20  millió  forint  nagyon  le  fog  olvadni,  —  nem 
tudom  ugyan,  hogy  mennyire,  mert  azt  biztosan  kiszámítani 
nem  lehet,  de  hogy  le  fog  olvadni,  azt  én  ezen  biztos  tényleges 

adatok  alapján  határozottan  állíthatom,  nem  is  szólva  az  ellen- 
kező oldalról  bekövetkezhető  megvámolásról.  (Helyeslés  a  közé- 
pen. Ellentmondás  és  mozgás  balról.) 

De  ha  a  külön  vámterület  a  szakítás  veszedelmével  jár, 
mi  legyen  hát  ?  Legj'en,  amint  Lónyay  gróf  határozati  javas- 
lata proponálja,  provizórium,  statisztikai  czélokból  egy  kis 
kontrol- vonallal,  és  utána  legyen  egy  gyökeres  megoldás. 

Én  a  provizóriumot,  a  status  quonak  ideiglenes,  teljesen 
bizonytalan  időre  való  fenntartásával,  megoldásnak  nem  tartom, 
abból  látok  sok  rosszat  fejlődni,  de  jót  nagyon  keveset  vagy 
éppen  semmit.  A  provizórium  —  nézetem  szerint  —  a  bizony- 
talanságnak permanencziáját,  a  krízisnek,  az  izgalmaknak,  az 
elkeseredésnek  állandósítását  jelenti,  annak  szétbontó,  meg- 
akasztó, sorvasztó  erejét  látom  ma  is,  de  jótékony  hatását  nem. 
(Mozgás  balról.) 

Csak  egyetlenegy  példával  fogom  ezt  illusztrálni.  Azt 
hiszik,  hogy  a  mai  állapotnak  nincs  befolyása  azon  általános 
stagnáczióra,  mely  minden  téren,  de  főleg  az  anyagi  téren  mu- 
tatkozik ?  Azt  hiszik,  hogy  ha  nem  is  egészben  ez  az  oka,  de 
részben  nem  hat-e  ez  közre  arra,  hogy  a  főváros  legelső  pénz- 
intézetei, amelyek  nálunk  némileg  a  depozitbankok  helyét 
pótolják,  használatlanul  hevertetik  pénzeiket  ?  Azt  hiszik,  az 
semmi,  midőn  ezen  első  pénzintézetek  akkor,  mikor  mi  arról 
panaszkodunk,  hogy  nincs  pénzünk,  nincs  az  iparnak,  föld- 
mívelésnek  az,  ami  a  nervus  rerum  gerendarum  :  milliókat  kül- 
denek Bécsbe  3  és  7%-os  kamatozás  mellett  ?  Azt  hiszik,  hogy 
üy  provizórium  mellett  bármiféle  pohtíkát,  akár  külügyit,  akár 
belügyi,  akár  hitelügyi  vagy  pénzügyi  pohtíkát  lehet  csinálni  ? 
Azt  hiszik,  hogy  nem  eleget  vesztett  már  ez  a  monarchia  és 
ez  az  ország  súlyban,  tekintélyben,  anyagi  és  hitelérdekeiben 
e  hosszú  harcz  alatt  az  egész  külföld  előtt,  mely  azt  nem  érti, 
föl  nem  fogja,  mely  ott  is  ellenünk  itél,  ahol  követelésünk 
jogos,  tiszta  és  világos  ?  amely  nem  ad  nekünk  igazat  ?  És 
ennek,  bármennyire  repugnáljon  is  ez  nekünk,  megvan  a  maga 
egyszerű  oka. 

Mert  mi  vagyunk  az  ismeretlenebb,  az  újabb  állam,  mert 
mi  vagyunk  a  gyengébb  társ  ebben  a  szövetségben.  (Élénk 
mozgás  a  baloldalon.)  Ez  így  van,  és  ezt  nem  fogják  önök  semmi- 
féle protestácziókkal,  semmiféle    exklamácziókkal    mássá   termi. 

És  e  bizonytalanságot,  —  folytatja  ezután  —  amely  alatt 
már  is  szenvedünk,  Lónyay  gróf  javaslata  értelmében  fűsze- 
rezzük még  egy  kis  ideiglenes  ellenőrzési  vonallal  ?  Vagy  azt 
hiszi  Lónyay  gróf,  hogy  a  droit  de  statistique  czimén  lehet- 
séges lesz  értékes  adatanyagokat  összegyűjteni  a  későbbi  tár- 
gyalások alapjául  ?  Ne  higyje,  hogy  ezt  a  forgalom  megakasz- 
tása  nélkül,  teljes  vámszabadság  alapján,  olyan  könnyű  meg- 
tenni. Ha  azoknak  az  árúknak  mennyiségét  meghatározzuk  is, 
ezzel  nem  érünk  czélt,  mert  csak  ott  leszünk,  ahol  ma  vagyunk. 
Ha  pedig  az  osztályozásukat  és  értéküket  is  meg  akarnánk 
tudni,  bizonyos  határforgalmi  szolgálatot  kell  beszereznünk, 
különben  nem  leszünk  képesek  pontos  adatokat  gyűjteni. 
Ezután  következnék  a  gyökeres  megoldás,  a  Lónyay  gróf 
eszméjének  megvalósítása.  Ö  ugyanis  azt  mondja :  tartsuk 
meg  a  vámközösséget,  de  állítsunk  fel  fogyasztási  zárvona- 
lat, vegyük  kezünkbe  az  indirekt  adókra  nézve  a  szabad  ren- 
delkezési jogot,  vállaljunk  el  egy  naczionalitási  quotát,  szá- 
mokban kifejezve,  42%-kal,  és  ez  orvosolni  fogja  pénzügyi 
bajainkat. 

Egy  százmilliós  budgetnél  ez  a  42%  11 — 12  milliónyi 
tehertöbbletet  róhatna  reánk.  Hiszi-e  valaki,  hogy  a  fogyasztási 
adók  zárvonalából,  az  indirekt  adókra  nézve  igénybe  vett  sza- 
bad rendelkezési  jogból  mi  11  millió  forintnál  többet  beven- 
nénk ?  Mert  ezt  nem  hiszem,  nem  gondolom,  hogy  azon  javaslat 
pénzügyi  tekintetben  valami  nagy  előnyöket  hozhatna. 

A  fogyasztási  zárvonallal  pedig  úgy  vagyok,  —  folytatja 
—  hogy  beismerem  o.nnak  előnyeit,  de  nem  csekélyek  hátrányai 
is.  A  fogyasztási  vonal  költségbe  kerül.  Csak  bizonyos  úton 
kellene  beereszteni  az  árúkat,  hivatalokat  kellene  felállítani, 
a  határon  levő  vállalatoknak  a  közbenső  forgalmat  meg  kellene 
szakítaniok,  mert  különben  a  csempészet  óriási  arányokat  öltene. 
Es  mert  nem  minden,  hanem  csak  bizonyos  úton  lehetne  az 
árút  behozni,  az  az  iparos,  kinek  messzebb  kellene  kerülnie, 
hogy  megkímélje  az  utat,  a  csempészethez  fog  fordulni.  Nem 
akarom  élére  állítani  a  dolgokat,  mert  nagy  súlyt  nem  tulaj- 
donítok nekik,  de  állítom,  hogy  a  fogyasztási  vonal  majdnem 
úgy  megakasztja  a  forgalom  szabadságát,  mint  a  vámvonal, 
és  ha  idáig  megyünk,  akkor  ez  nem  sokat  különböznék  a 
vámvonaltól. 

4* 

Ami  pedig  a  pénzügyi  előnyöket  illeti,  reális  számítással 
két-három  milliónál  többre  nem  tehetjük  a  fogyasztási  adónál 
való  károsodásunkat,  a  restituczión  kívül,  mehoiek  jelenlegi 
hátrányain  segít  a  megkötött  egyezség,  és  melyről  oly  sokat 
hallottam  azelőtt,  amelyről  azonban  most  nem  szólnak  s  ame- 
lyet rekompenzácziónak  nem  akarnak  felvenni,  s  nem  akarják 
elhinni,  hogy  ez  egyike  azon  előnyöknek,  melyek  a  status 
quo-t  javítják. 

A  fogyasztási  adóknál  való  károsodásunkat  a  restituczión 
kívül  is  nagynak  tekintem  ;  azt  tartottam  mindig  és  tartom 
ma  is,  hogy  e  téren  nem  igazságos,  nem  méltányos  az  állapot, 
mi  itt  veszítünk  gazdaságüag  és  pénzügyileg.  Veszítünk  gazda- 
ságilag, mert  az  önrendelkezési  jog  igénybevétele  igenis  becses 
lenne,  és  veszítünk  pénzügyileg  is  egy  pár  milliót  (Élénk 
mozgás  a  baloldalon)  ;  de  azon  előnyök  értékének  megbecsülé- 
sénél ennél  is  többet  fölvenni,  nekem  nagyon  is  túlzottnak 
látszik. 

Lónyay  gróf  igen  súlyos,  igen  nagy  dolgot  mondott  azzal, 
hogy  szerezze  vissza  az  ország  az  indirekt  adók  feletti  önren- 
delkezési jogát,  mert  enélkül  pénzügyi  kibontakozás  nincs. 
Magam  csak  az  imént  mondám,  mily  nagy  becset  tulajdoní- 
tanék annak ;  mondám,  hogy  látnék  benne  indirekt  és  direkt 
hasznot,  de  sohasem  tartoztam  azok  közé,  akik  oly  sokat  véltek 
az  osztrák  taitomány okkal  folytatandó  újabb  alku  alapján 
abból  kiszoríthatni.  Hittem  magam  is,  beismerem  —  hisz  sokáig 
is  küzdöttünk  érette  (Mozgás  balról)  ;  mondom  hittem,  hogy 
e  kárért  pár  miUióval  felérő  elönti:  kieszközölhetünk  vagy  leg- 
alább más  irányban  kapunk  érette  kompenzácziót,  de  akkora 
összeget  e  kérdés  megoldásából  soha  sem  vártam  s  nem  várok 
oly  nagy  pénzügyi  eredményeket,  és  illúzió  az,  ha  valaki  várja. 
(Ellenmondások  balfelöl.)  Mindig  azt  tartottam,  hogy  ha  tudnánk 
is  valamivel  többet  újabb  alkuval  kivívni,  mint  amit  a  mostani 
ád,  de  a  pénzügyek  rendezésénél  másokra  ne  számítsunk,  saját 
erőnkből  kell  urává  lennünk  a  helyzetnek.  Hogy  a  kötendő 
alkuból  valamely  szerencsésebb  kéz  valamivel  többet  ki  tudna 
hozni,  az  lehet ;  de  hogy  oly  nagy  eredményeket  ez  idő  szerint 
senki  sem  fogna  kivívni,  ezt  mondtam  mindig,  ezt  mondom 
most  is. 

És  ha  Lónyay  gróf  azt  mondja,  hogy  ezenkívül  nincs  ki- 
bontakozás, vájjon  az  ezen  két  vagy  két  és  fél  milliótól  függ-e  1 
És  ne  vegye  rossz  néven  senki  tőlem,  ki  harmadfél  év  óta  viszem 
e  terhet,  előttem  egy  alternatíva  tűnik  fel.  (Halljuk  !)  Azok- 
nak, akik  azt  hiszik,  hogy  a  fogyasztási  adók  feletti  önrendel- 
kezési jog  nélkül  nincs  kibontakozás  és  azt  megszerezhetőnek 
tartják,  azt  mondom,  hogy  vagy  az  1867-iki  törvényhozásnak 
kellett  volna  e  jogot  visszaszereznie,  ha  az  visszaszerezhető ; 
vagy  pedig  az  1867-iki  törvényhozásnak  —  és  kiveszem  a 
felelősségből  a  magam  részét  is,  mert  magam  is  tagja  voltam  — 
kellett  volna  az  államháztartás  alapjait  úgy  lerakni,  ahogy 
azon  terhek,  melyek  akkor  rögtönözve  behozattak,  de  rögtön 
nem  voltak  érezhetők  és  csak  később  jöttek  elő,  melyek  kizök- 
kentették az  államháztartást  természetes  útjából,  ne  dekretál- 
tattak  volna.  Ez  alternatívát,  e  konklúzió  helyességét,  azt 
gondolom,  nem   lehet   kétségbe   vonni. 

Lelkem  egész  erejéből  osztozom  Lónyay  gróf  azon  néze- 
tében, mely  bennem  szintén  vágyakat  ébresztett :  hogy  azon 
államférfiú  fog  magának  érdemeket  szerezni,  aki  ezen  anyagi 
kiegyezési  kérdésekben  állandó  és  teljesen  megnyugtató  egyez- 
séget létesít,  olyat,  mely  a  nyugalmat  nem  zavarja  meg  koron- 
kint  megújuló  alkudozásokkal.  Én  is  vágyom  ezen  állapotra ; 
én,  aki  malomkövek  között,  harmadfél  év  óta  érzem,  mit  tesz 
ez  a  tárgyalás,  mint  érezni  fogja  mindenki,  ki  azokat  eshetőleg 
utánunk  fogja  vinni.  De  állítom,  hogy  az  az  államférfiú  fog 
ám  csak  nevéhez  áldást  kötni,  aki  nemcsak  kilátásba  helyezi, 
hanem  meg  is  valósítja  azt,  amire  én  is  vágyakodom.  Mert 
aki  a  harcz  folytatására  adja  a  tanácsot,  aki  újabb  küzdel- 
mekre hívja  fel  a  nemzetet,  az  legyen  elkészülve  ama  lehető- 
ségre is,  hogj''  törekvése  sikertelen  is  maradhat,  hogy  ezen 
meddő  harcz  után  —  a  nemzet  erőt  veszítve,  időt  pazarolva  — 
nagy  lesz  és  keserű  a  kiábrándulás.  Én  nem  hiszem,  hogy 
egyhamar  lehessen  oly  értelmű  megoldást  létesíteni.  Én  az 
időtől,  a  mindent  békéltető,  a  keserűséget  eloszlató,  lecsil- 
lapító időtől  várom  a  két  fél  kölcsönös  jobb  megértését, 
attól  várom  a  két  félre  nézve  a  helyes  és  méltányos  alkut. 
(Helyeslés.) 

Ezen  egyezséget  az  iránt  bírálni,  jobb-e,  nem  jobb-e,  mint 
az  1867-iki,   nem  akarom  ;   de  két  megjegyzést  kell  fűznöm  a 

mondottakhoz,  mert  ezek  részben  konklúziói  azoknak,  amiket 
mondottam.  E  megjegyzéseimet  intézem  mindazokhoz,  kik  a 
kiegyezést  elvetik  és  jobbat  akarnak  és  hisznek  elérhetni.  Figyel- 
meztetésem szól  mindazoknak,  kik,  mint  Lóm'ay  gróf  is,  azt 
mondták,  hogy  tökéletesíteni  kell  azt,  ami  1867-ben  létrejött, 
annál  többet,  jobbat  kell  kivívni.  Kérdem,  hogy  az  adott  körül- 
mények nagyon  alkalmassá  tették-e  erre  a  talajt  ?  Nagyon  elő- 
készítve találtuk-e  azt  a  talajt,  hogy  erösebbek  legyünk  azon 
érdekharczban,  mely  köztünk  foly  ?  (Helyeslés  a  középen.) 
Vájjon  konszoHdált  hitellel,  rendezett  pénzügygyei,  évek  bősége 
által  megerősödött  vagj'oni  állapotokkal  kisértek-e  az  útra, 
mikor  alkudozni  kezdtünk  ?  (Élénk  helyeslés  a  középen.) 

S  ma  azt  követelik  tőlünk  :  szerezzük  vissza  azt,  mit 
az  öimiagának  visszaadott  ország  felpezsdülő,  teljes  erejében, 
a  maga  szűz  hitelével,  az  akkori  jobb  poütikai  helyzetben 
nem  bírtak  létesíteni ;  követelik,  hogy  most,  midőn  a  körül- 
mények oly  kedvezötleimé  tették  állapotunkat,  mi  szerezzük 
meg  mindezt.   (Élénk  helyeslés  a  középen.) 

Azon  fontos,  azon  áUamféríiúi  tekintetek  súlya,  melyek 
az  1867-iki  XII.  t.-czikk  alkotóinak  eszében  és  kezében  azt 
diktálták,  hogy  mert  fontosak,  mert  számosak  a  kölcsönös  érde- 
kek, időnkint  kereskedelmi  és  vámszövetség  fog  köttetni  :  kér- 
dem, azon  tekintetek  súlya  ma  nem  áll-e  feim  ;  kérdem,  hogy 
azon  tekÍDtetek,  melyek  politikailag  szükségessé  tették  1867-ben, 
hogy  ezek  alapján  létrejött  az  1867  :  XIV.  t.-czikk,  nem  kisér- 
tek-e berniünket  is,  nem  nehezedtek-e  a  mi  alkotásunkra  is  ? 
]yii  egj-éb  előtt  hajoltunk-e  meg,  mint  meghajoltak  az  1867-iki 
törvényhozók  ?  Ha  azoknak  keUett  e  tekintetek  előtt  megha- 
jolniok,  amit  okosan,  bölcsen  és  helyesen  tettek  :  konczedálnunk 
és  meghajolnunk  kellett  azok  előtt  nekünk  is.  (Ellenmondás  a 
baloldalon.) 

Beszédét  így  végzi  a  pénzügj-miniszter  : 

En  arra  nézve,  jobb-e,  rosszabb-e  a  hatvanhetedikinéi  ez 
az  egyezség,  senki  nézetének  jogosultságát  kétségbe  nem  vonom. 
Az  ország  joga  épen  áll,  a  tíz  év  lepergett,  az  ország  úgy  élhet 
e  jogával,  amint  tanácsosnak,  érdekeire  nézve  czélszerünek  és 
szükségesnek  tartja,  és  arra  nézve,  mit  kövessen  az  ország, 
úgy  adhatja  tanácsát  mindenki,  ahogy  legjobb  meggj'-cződése 
sugalja.  Teljesen   beismerem  minden  vádnak,  szemrehányásnak 

jogosultságát  arra  nézve,  hogy  miként  vitetett  a  tárgyalás. 
Ezt  mind  beismerem.  De  egyet  még  sem  fogadhatok  el, 
egyet  semmi  körülmények  közt  nem  vagyok  képes  Lónyay 
gróf  irányában  válasz  nélkül  hagyni,  ezt  el  kell  magamtól 
hárítanom,  ellene  protestálnom  kell,  és  ez  az,  mintha  az 
1867  :  XII.  t.-czikk  alapföltótelei  és  biztosítékai  fel  lennének 
adva.  Lónyay  gróf  ezt  állította,  de  bizonyítani  elmulasztotta, 
mert  ezt  bebizonyítani  bajos  is  lenne.  (Élénk  helyeslés  a 
középen.) 

Mert  az  1867-iki  törvénynek  egyetlenegy  tétele,  egyet- 
lenegy betűje,  egyetlenegy  szava  módosítva,  sértve,  illetve 
nincs,  és  félek,  hogy  az  1867  :  XII.  t.-czikk  szellemének  meg- 
sértéséhez közelebb  járnak  azok,  kik  a  külön  vámterületet 
állítják  elénk,  bár  nem  kizárólagos  eszközként,  hazánk  érdekei- 
nek megóvására,  de  mint  a  pénzügyi  előnyök  böségszaruját, 
melyhez  csak  nyúlni  kell  és  csak  úgy  fog  hullani  belőle  az  áldás. 

Én  ezen  egyezséget  minden  irányban  kielégítőnek,  jónak, 
tökéletesnek  nem  mondom  ;  nem  is  az.  Ezen  egyezségnek  meg- 
vannak a  maga  hiányai ;  ezen  egyezség  egyes  rendelkezései- 
ben a  mi  követeléseink,  és  beismerem,  jogos,  igazságos 
követeléseinkkel  szemben  lemondásról  van  szó  ;  de  azt  hiszem, 
amit  ezen  egyezség  hiányost  tartalmaz,  azt  nehéz  idők  alatt  is 
a  nemzet  munkával,  takarékossággal  helyrehozhatja.  (Ellen- 
mondások balfelől.)  Keresztül  fogja  élni  a  nemzet  e  nehéz  idő- 
ket, és  ha  jönnek  jobb  idők,  javítani  fog  állapotain  és  javítani 
fogja  ezt  is.  De  rögtönzött,  mesterséges  eszközöktől  nem  tudom 
várni  azt,  amit  várok  a  másiktól,  mely  nehezebb  :  a  munka 
és  a  takarékosság  útjától.  Mert  át  vagyok  hatva  azon  szavak 
örök  igazságától,  melyeket  a  nagy  Franklin  hazája  fiaihoz 
mondott,  midőn  ekként  aposztrofálta  őket  :  Ha  valaki  nektek 
azt  mondja,  hogy  munka  és  takarékosság  nélkül  lehettek  gazda- 
gok és  vagyonosak,  az  nektek  legnagyobb  ellenségtek,  mert 
az  az  ember  nektek  mérget  nyújt.  (Zajos  helyeslés  és  éljen- 
zés a  középen.) 


Szilágyi  Dezső  a  közvetlenül  előtte  szólt  Hieronymi  Károly 
szavaira  való  hivatkozással  kezdi  a  maga  beszédét  1878  február 
9-ikén. 

Szilágyi  Tisztelt    ház  !    (Halljuk  !    Halljuk  !)    Azon    beszédnek, 

Dezső  melyet  az  előttem  szólott  képviselő  úr  éppen  bevég- 
zett, egyes  részeire,  remélem,  beszédem  folyamán  vissza- 
térhetek. 

Most  csak  két  megjegyzésre  szorítkozom.  Tisztelt  bará- 
tom azt  mondja,  hogy  ha  nem  vagyunk  előkészülve  arra, 
hogy  a  gazdasági  rendezkedésnek  másik  alternatívájára,  t.  i. 
a  külön  vámterület  alapjára  térhessünk,  akkor  neki  már 
azon  meggyőződéssel  kellett  ezen  javaslatokat  elfogadnia, 
hogy  pénzügyi  és  közgazdasági  erősödésünkre  és  így  ezen 
probléma  megoldására  ez  a  legjobb  előkészület.  De  ennek 
bebizonyításával  adós  maradt. 

Másik  megjegyzésem  abban  áll,  hogy  tisztelt  barátom 
tömérdek  sok  oldalról  bebizonyította  azt,  hogy  nekünk 
semmit  sem  lehet  adatszerüleg  tudnunk.  így  tehát  azon 
adatok,  melj^ekkel  a  tisztelt  kormány  indokolását  behin- 
tette, nemcsak  a  miniszteri  székből,  de  most  már  minden 
oldalról  teljesen  megbízhatatlanoknak  vannak  nyilvánítva 
s  azokra  építeni  nem  lehet.  Azt  kérdem  már  most  előttem 
szólott  tisztelt  barátomtól,  hogy  mi  lesz  ily  körülmények 
közt  a  kormány  egész  indokolásából,  amely  ezen  adatokra 
van  építve  ?  És  főképp,  miután  ő  kimutatta,  hogy  azon 
különféle  módok,  melyeken  ezen  adatok  gyűjtése  ajánl- 
tatik,  czélra  nem  vezetők  ;  de  azt,  hogy  azon  adatok 
szükségesek,  maga  is  ehsmerte  :  beszédében  nagyon  nélkü- 
lözöm a  logikai  konklúziót,  t.  i.  annak  kimutatását,  hogy 
mivel  a  végből,  hogy  Ausztriával  való  gazdasági  viszo- 
nyunkat méltányosan  rendezhessük,  mindenesetre  szüksé- 
günk van  ilyen  adatokra,  mert  szükségünk  van  jelen  for- 
galmunk ismeretére,  akár  önálló  vámterület,  akár  pedig 
közös  vámterület  alapján  akarjuk  rendezni  e  viszonyokat, 
ha  sötétben  ugrást  tenni  nem  akarunk,  miképpen  jussunk 
tehát  ezen  adatokhoz  ?  (Tetszés  a  baloldalon.)  És  engem 
nem  nyugtat  meg  azon  ellenvetése,  hogy  hiszen  ha  ily 
vonal  felállíttatnék  Magyarország  és  Ausztria  közt,  és  így 
ki  lenne  mutatva,  mi  a  szabad  forgalom  eredménye  a  két 
állam  közt :  ezen  adatokból  a  külön  vámterület  felállítása 
esetén  előálló  forgalomra  következtetést  vonni  nem  lehet. 
Nem  nyugtat  meg  pedig  ezen  ellenvetése   két   okból. 

Először  annak  kitudása,  hogy  mily  eredménye  van 
a  beKorgalom  korlátlanságának  Magyarországra  nézve,  mi 
Magyarországnak  a  belforgalma,  nemcsak  azért  kell  ne- 
künk, hogy  gazdasági  rendezkedésünk  másik  lehető  módo- 
zatát, t.  i.  a  külön  vámterület  alapján  való  rendezés  követ- 
kezményeit lehetőleg  kiszámíthassuk  ;  hanem  azért  is,  hog}^ 
azon  gazdasági  rendezkedésnél,  mely  cziklusonként  a  biro- 
dalom másik  felével  felmerül,  ne  kelljen  adatok  hiányában 
sötétben  tapogatózni,  s  ne  legyünk  folyton  arra  utalva, 
hogy  legméltányosabb  kívánságainkat,  legalaposabb  sérel- 
meinket azzal  akarják  visszautasítani,  hogy  azt  mondják  : 
nincsenek  adatok,  melyekkel  azt  alaposan  kimutatni  képe- 
sek vagyunk. 

Egyébiránt  nézetem  szerint  abban  is  téved  tisztelt 
barátom,  hogy  ha  ilynemű  adatok  gyűjtésére  szolgáló  vonal 
felállíttatnék,  ezen  adatokból  semmi  következtetést  sem 
lehetne  vonni  arra,  hogy  mi  lenne  a  forgalom  akkor,  ha 
a  birodalom  két  állama  berendezné  magát  a  külön  vám- 
terület   alapján. 

Téved  tisztelt  barátom  azért,  mert  ha  ezen  vonal 
felállíttatik,  az  egyet  mindenesetre  megmutat ;  meg- 
mutatja Magyarország  fogyasztását,  megmutatja  azt,  hogy 
jelen  szükségletünk  és  jelen  állapotunk  szerint  Magyar- 
ország különösen  ipartermékekben  mennyit  fogyaszt.  S  ha 
ma  a  vámsorompó  felállíttatnék  és  a  monarchia  két  állama 
közgazdaságilag  külön  válna,  ezzel  Magyarország  fogyasz- 
tása rögtön  nem  változik  meg,  hanem  lassanként  előáll- 
hatna e  sorompóknak  azon  hatása,  hogy  a  külbehozatal 
változik  ;  de  a  vámsorompók  felállításának  következménye 
igenis  az  lehetne,  hogy  ugyanazon  árúk  nem  Ausztriából 
hozatnak  be  többé,  hanem  máshonnan.  Beszédem  folyamán 
vissza  fogok  még  erre  térni  és  tisztelt  barátom  saját  érveivel 
is  fogom  istápolni  a  magyar  parlamentnek  azon  elenged- 
hetlen  kívánságát,  hogy  sem  a  birodalom  másik  államával 
való  alkudozásnál,  sem  a  jövendő  gazdasági  rendezkedésnél 
a  sötétbe  való  ugrásra  kárhoztatva  ne  legyen. 

Ennek  előrebocsátásával  engedtessék  meg,  hogy  a 
kérdés  többi  részeihez  hozzászólhassak,  (Halljuk  !)  s  mentse 
ki  ezt  azon  sajátságos  helyzet,  melyben  e  javaslattal  szem- 

ben  vagyok :  hogy  oly  kérdésben,  melyhez  hasonlóknál 
különben  szólani  nem  szoktam,  a  jelen  esetben  szavazato- 
mat  indokolni   kivánom. 

Ezen  törvényjavaslat  egyik  szeme  ama  lánczolat- 
nak,  melylyel  a  monarchia  két  állama  közti  gazdasági 
s  pénzügyi  viszonyok  rendeztetnek.  S  hogy  igazságosak 
legyünk  :  én  megengedem,  hogy  ezen  törvényjavaslatot 
önnön  kiindulási  pontjából  kell  megitélni  ;  ennélfogva  el 
kell  fogadni  azt  az  elvet,  hogy  a  monarchia  két  állama 
egy  vámterületet  alkosson.  Ennélfogva  az  én  szempontom- 
ból ezen  javaslat  ellen  nem  volna  értelme  olyan  ellenvetés- 
nek, mely  ellenkeznék  a  vámterület  közösségének  szükség- 
szerű folyományával.  De  ha  erre  az  álláspontra  állok, 
jogom  van  megvizsgálni  azt,  vájjon  azon  lehető  módozatok 
közt,  amely  módokon  a  birodalom  két  állama  vámterületé- 
nek közössége  alapján  a  gazdasági  rendezés  lehető,  a  válasz- 
tott és  a  tisztelt  háznak  javasolt  mód  helyes-e  ?  vájjon  meg- 
felel-e az  a  birodalom  mindkét  állama  pénzügyi  és  gaz- 
dasági   érdekei    egyenletes    érvényesitésének  ? 

IVIidőn  két  állam  szövetkezik,  mindkét  oldalról  két- 
nemű érdek  az,  mely  a  szövetkezésben  tekintetbe  vételt 
kivan  :  a  közgazdasági  érdek,  amely  megköveteh  azt,  hogy 
gazdasági  fejlődésének  feltételei  ne  sértessenek  és  ne  áldoz- 
tassanak fel,  és  a  pénzügjá  érdek,  mely  megköveteh  azt, 
hogy  a  szövetkező  államok  közül  az  egjdket  illető  jövede- 
lem az  ő  kincstárába  folyjon  és  ne  szivárogjon  máshova. 
És  ha  a  közösség  kényszerű  folyományaként  a  szövetkező 
államok  egyike  vagy  másika  érdekei  valamelyikében  sér- 
tetnék :  a  méltányosság  megkívánja,  hogy  legyen  ezen 
sérelem    más    módon    egyenletesen   pótolva. 

A  monarchia  két  állama,  tisztelt  ház,  azon  helyzetben 
van,  hogy  kénytelen  mind  a  két  érdeket  szorosan  megóvni. 
Erre  nemcsak  polgárainak  kétségtelenül  súlyos  megterhe- 
lése, nemcsak  pénzügyeinek,  államháztartásának  állapota, 
de  ha  még  mindez  nem  úgy  volna  is,  kényszeríti  erre  azon 
poHtikai  kapcsolat  minősége,  mely  a  két  állam  közt  fennáll. 
Mert  a  monarchia  mindkét  államának  külön  kincstára  van 
és  mind  a  két  állam  ezen  kincstárba  kénytelen  minden  pénz- 
ügyi erejét  összpontosítani.  Hogy  egy  harmadik,  egy  úgy- 

nevezett  közös  kincstár  létezik  :  ez  nem  gyengíti  ez  állítást  ; 
mert  hiszen  azon  közös  kincstár,  eltekintve  a  vámjövedel- 
mektől, önálló  jövedelmi  forrással  nem  bír,  hanem  a  két 
állam  külön  kincstáraiból  tápláltatik.  Ennélfogva  mind  a 
két  államnak  a  legnagyobb  érdeke  forog  fenn,  hogy  önnön 
pénzügyi  erejét  önmaga  használja  fel,  mert  tudhatja  azt, 
hogy  pénzügyi  erejök  meggyöngítése  poUtikai  alapjok  szét- 
válását   vonná    maga    után. 

Azért  én  elismerem,  hogy  ez  nehéz  közgazdasági 
és  politikai  probléma.  Az  ily  élesen  hangsúlyozott  gazda- 
sági és  pénzügyi  érdekek  kiegyeztetésén  alapszik  a  két 
állam  közt  a  gazdasági  viszonyok  rendezése.  De  különösen 
nehézzé  válik  ez  és  különös  mérsékletet  kíván,  ha  a  két  egyez- 
kedő állam  fő  termelési  ágai  különbözők,  mert  így  a  ter- 
melők érdekei  csakhamar  állami  érdekellentétek  alakját 
öltik  magokra  és  méltányos  kiegyenlítés  nem  jöhet  létre, 
ha  mindegyik  állam  a  maga  érdekeit  a  végkövetkezményekig 
érvényesíti.  De  még  kevésbbé  jöhet  létre,  ha  mind  a  két 
állam  le  nem  mond  arról,  hogy  a  vámterületi  egység  folyo- 
mányául oly  pénzügyi  és  gazdasági  előnyöket  követeljen  a 
másik  rovására,  melyek  a  vámterületi  közösségnek  nem 
szükségszerű  folyományai.  Mert  a  nem  szükségképen  i 
pénzügyi  és  gazdasági  előnyök  azt  hozzák  létre,  hogy  a 
másik  félnek  sem  lehet  megtagadni,  hogy  a  szövetkező 
fél  pénzügyi  és  gazdasági  érdekei  rovására  ne  nyerészked- 
jék. Az  ily  módon  kompenzácziók  és  rekompenzácziók 
alakjában  mesterségesen  összevissza  szőtt-font  gazdasági  és 
pénzügyi  viszonyok  egy  nemét  az  összeköttetésnek  létre- 
hozzák ugyan  két  állam  közt,  de  ez  nem  ezen  érdekek 
békés  kiegyenlítése  lesz,  hanem  nagyon  fog  hasonlítani 
azon  egyesüléshez,  amelyben  két  oroszlán  van,  melyek 
mindegyike  a  másikba  vágva  körmeit,  mindegyiknek  bár- 
mily csekély  mozdulata  mindkettő  kínos  rángatózását  idézi 
elő.  (Helyeslés  jobbról,  balról  és  a  szélső  balról.) 

A  megoldást  teljesen  koczkázottá  tesszük,  tisztelt 
ház,  ha  a  kérdést  úgy  állítjuk  fel,  hogy  nem  jogilag,  de 
tényleg  a  rendezkedésnek  csak  egy  lehető  módja  van  :  a 
közös  vámterület  alapján  való  rendezkedés  ;  mert  e  módo- 
zatnak mint  egyedül  lehetőnek  elfogadása  magában  foglalja 

azt,  hogy  a  szövetkező  államok  közül  az  egyik  a  vám- 
területi közösségből  folyó  korlátlan  belforgalom  odaenge- 
désével  már  föltétlenül  oda  adta  a  legfőbb  pénzügyi  és 
gazdasági  előnyt  a  másik  szövetkezőnek  s  az  ő  pénzügyi 
és  gazdasági  érdekeinek  méltányos  és  egyenletes  mértékig 
való  megóvása  a  további  alkudozásokban  a  megtehető 
vagy  megtagadható  engedékenységnek  van  fenntartva. 

Ezért,  tisztelt  ház,  engem  megdöbbent  és  megszomo- 
rít, ha  e  házban  oly  nyilatkozatokat  hallok,  mint  aminők 
itt  a  külön  vámterületre  nézve  tétettek  ;  ha  ez  nem  jogilag 
ugyan,  hanem  tényleg  jus  dormiensnek  tekintetik,  melyet 
az  egyik  egyezkedési  cziklus  szorgosan  beburkolva  a  másik 
egyezkedési  cziklusnak  átszolgáltat,  anélkül,  hogy  az  az 
alku  és  szövetség  megkötésénél  élő  tényezőkép  szerepel- 
hessen. Mert  ha  ezt  nem  jogilag  ugyan,  de  politikailag 
megengedhetlennek  mondják,  akkor  ne  feledjük  azt, 
hogy  Magyarország  soha  sincs  azon  szabadon  alkudozó 
szerződő  fél  helyzetében,  hogy  érdekei  megóvassanak,  ha- 
nem a  vámközösség  elvének  kényszerű  alapján  állva,  a 
másik  szerződő  társ  méltányosságára  lévén  utalva,  többé- 
kevésbbé  kérelmező  fél.  S  akkor  előáU  az,  hogy  a  legigazság- 
talanabbul  kivánt  előnyök  is,  ha  tényleg  a  másik  fél  birtoká- 
ban vannak,  alku  tárgyává  válnak  ;  előáll  az,  hogy  mivel 
a  gazdaságilag  és  pénzügyileg  gyengébb  fél  mi  vagyunk 
az  alkunál  :  nem  lehet  kétség,  hogy  melyik  fél  van  az 
engedő  szerepére  kárhoztatva.  Ezért  ki  kell  mondanom, 
tisztelt  ház,  azon  megérlelt  meggyőződésemet,  hogy  vala- 
hányszor e  szövetkezés  tárgya  újra  fenn  fog  forogni  és 
a  közös  vámterület  alapján  való  rendezkedést  mint  egyedüli 
lehetőséget  állítjuk  oda,  a  másikat  pedig  jobb  időkre  elte- 
endő  jus  dormiensnek  tekintjük,  akkor  tartok  tőle,  hogy 
önmagunk  mondottunk  le  érdekeink  nyomatékos  érvénye- 
sítéséről, (Helyeslés  jobbról,  balról  és  a  szélső  balról)  és  vala- 
hányszor egy  miniszter  azon  komoly  eltökélés  nélkül,  hogy 
képes  is,  akarja  is,  ha  keU,  ezt  megvalósítani,  az  alkudo- 
zás terére  rálép,  ha  más,  nagynehezen  s  talán  csak  igen 
ritkán  megszerezhető  biztosítékai  nincsenek  :  tartok  tőle, 
önmagára  a  folytonosan  engedő  szerepét  rótta.  (Helyeslés 
jobbról,  balról  és  a  szélső  balról.) 

Egyébiránt,  tisztelt  ház,  mi  is  lehet  oka  annak,  hogy 
mi  a  külön  vámterület  alapján  való  rendezkedést  komoly 
és  valósitható  jognak  ne  tekintsük  ?  Ez  a  magyar  törvény- 
hozás dolga,  és  a  magyar  törvényhozásnak  nincs  egyetlen 
tényezője  sem,  amely  azt  ellenezhetné.  Tehetné  csak  akkor, 
ha  képes  volna  és  akarná  Magyarországnak  egy  méltányos 
alku  létre  jövetelére  a  külön  vámterület  lehetőségében  álló 
biztosítékát,  azt  tudniillik,  hogy  azt  egy  rossz  alkunak 
elébe  tehetjük,  más  biztosítékkal  pótolni.  De  amíg  ezt 
nem  teszi,  vagy  nem  teheti,  addig  én  jogilag  és  politi- 
kailag helytelennek  tartom  azt,  hogy  a  külön  vámterület 
alapján  való  rendezkedés  a  lehetőségek  sorából  nem  jogilag, 
de  politikailag  kizárassék. 

Áttérve  már  most,  tisztelt  ház,  arra,  amiben  ezen  javas- 
lat érdeme  áll,  én  elfogadom  alapúi  a  pénzügyminiszter 
úr  észrevételét,  hogy  a  rendezéssel  foglalkozó  javaslatokat 
nem  elkülönözve,  hanem  a  többi  javaslatokkal  kapcsolat- 
ban, összhatásában  kell  megítélni.  Nincs  mit  ismételnem 
azon  mérleget,  amely  annyiszor  fel  volt  állítva  ezen  házban, 
csak  azt  mondom  ki,  hogy  én  nem  tudom,  melyik  ked- 
vezőtlenebb szempont  ezen  javaslat  megítélésére  :  az-e,  ha 
önmagában  tekintjük,  vagy  mint  egyik  kiegészítő  alkat- 
részét a  két  állam  közötti  gazdasági  viszonyokat  rendező 
összes  javaslatoknak  ?  És  bajos  eldönteni,  ha  vájjon  azon 
kétségtelen  javulás  az  eddigi  állapottal  szemben,  mely  a  resti- 
tuczió  kérdésének  szabályozásában  van,  és  a  javaslatok  leg- 
prekáriusabb  része,  a  pénzügyi  vámok  által  nekünk  nyúj- 
tott kincstári  előnyök,  szembe  állíthatók-e  csak  megköze- 
lítő egyenértékül  is  a  rendezés  gazdasági  és  pénzügyi, 
reánk  nézve  sérelmes  másik  oldalával. 

Mert  míg  a  restituczióban  való  javulását  az  állapotnak, 
bár  kétségtelenül  ehsmerem,  nem  kell  túlbecsülni,  mert 
annak  előzménye  a  szeszadónak  a  másik  állam  érdekeinek 
kedvező  megállapítása  ;  annak  előzménye  különösen  a  czukor- 
adónak  oly  módon  való  berendezése,  hogy  az  osztrák  kincstár 
többé  a  restituczió  által  megkárosodástól  nem  félhet  ;  éppen  a 
pénzügyminiszter  úrtól  hallottam,  hogy  az  osztrák  kincstárnak 
meglesz  mindenesetre  azon  jövedelme,  mely  a  czukoradó- javas- 
latban mint  beveendő  megállapíttatott.  (Helyeslés  balfelől.) 

És  ha  ily  előzmények  után  a  restituczió  elfogadására 
túlról  még  további  kompenzáczió  kivánata  mint  előfeltétel 
szerepel,  akkor  azt  kell  mondanom,  hogy  azon  kétségtelen 
előny  súlya  ez  által  tetemesen  megcsökken,  és  nem  nyug- 
tathatnak meg  a  vámemelés,  jelesen  a  véd  vámemelés  követ- 
kezményei iránt  azon  nyilatkozatok,  melyeket  éppen  a 
miniszteri    padokról    hallottam. 

Igaz,  adatokkal  nem  rendelkezünk,  melyekkel  ki 
lehetne  mutatni  :  mi  a  valószínű  eredménye  annak,  hogy 
a  vámok  aranyban  szedetnek,  s  hogy  némely  csoportokra 
nézve,  kétségtelen  vámemelés  történt  fogyasztóink  túlter- 
helésével. 

Mellékesen  jegyezve  meg  :  olcsó  vigasztalás  az,  melyet 
előttem  szóló  tisztelt  barátom  az  aranyvámok  behozata- 
lára nézve  felemiitett  s  melylyel  az  az  ellen  panaszkodókat 
ki  akarja  elégíteni,  midőn  azt  mondja,  hogy  ha  visszamegyünk 
a  jelenleg  fennálló  tarifa  megállapítási  idejére,  és  megnézzük 
az  arany  és  ezüst  árfolyam  egymáshoz  való  arányát,  akkor 
ezen  emelés  nem  tűnik  fel  olyan  rendkívülinek  ;  ez  az  olcsó 
vigasztalás  senkit  meg  nem  nyugtat.  Mert  a  szövetség  folytán 
előálló  helyzetet  mindenki  az  ezt  közvetlen  megelőző  állapot- 
tal fogja  összehasonlítani.  (Ugy  van  !  balfelől.) 

Én,  mint  mondom,  adatokra  nem  iiivatkozhatom.  De 
hogy  mégis  megmérjem  azon  túlfizetést,  mely  az  arany- 
vámok behozatala  és  különösen  a  gyapjú-szövetek  vámjá- 
nak emelése  által  az  ország  fogyasztóit  terhelni  fogja,  a 
számításnál  tisztelt  pénzügyminiszter  úr  beszédét  vettem 
alapul. 

A  tisztelt  pénzügyminiszter  úr  ugyanis  azon  nagy 
beszédében,  mely  reám  nézve  e  javaslat  világosabb 
expoziczióját  nyújtotta,  azt  monda  :  a  külföldről,  különösen 
Angliából  behozandó  gyapjú-árúk  vámjának  emelkedése, 
tehát  azon  túlfizetés,  mit  az  árban  a  mi  fogyasztóink 
teljesíteni  fognak,  Magyarországra  nézve  3 — 400.000  forintot 
fog  tenni,  aszerint,  amint  a  jelen  állapottal  vagy  az  angol 
pótszerződés  folytán  előállott  állapottal  hasonlítjuk  azt 
össze.  És  hozzáteszi  mindjárt,  hogy  azon  gyapjúszövet- 
árúk  árának  emelkedése,  melyek  Ausztriából  hozatnak 
Magyarországba,  nem  oly  szerfelett  nagy,  és  hogy  e  vámeme- 

lés    folytán    az  áremelkedés    mindössze    1,800.000  frtot  fog 
tenni. 

Széli  pénzügyminiszter  tagadólag  int. 

Felolvashatom  szavait,  ha  kivánja.  A  miniszter  úr  előre- 
bocsátja, mennyi  mázsa  gyapjú  dolgoztatik  fel  Ausztriá- 
ban, s  azt  mondja,  hogy  ha  60.000  mázsára  tesszük  azt, 
amit  Magyarország  az  osztrák  gyapjúszövet-árúkból  fogyaszt, 
s  ekként  Magyarország  fogyasztását  a  valónál  valamivel 
nagyobbnak  vesszük  .  .  . 

Széli  pénzügyminiszter  :  Ha  nagyobbnak  vesszük  a 
valónál.  (Élénk  derültség  a  középen.) 

Nem  hittem  volna,  hogy  a  miniszter  úr,  midőn  a 
házat  valami  iránt  felvilágosítani  akarja,  ily  mellékes  el- 
klauzulálásokkal  fogna  élni  ;  (Élénk  helyeslés  balfelől.)  nem 
hittem  volna,  hogy  midőn  a  pénzügyminiszter  úr  Lónyay 
gróf  számítása  ellenében  egy  másik  számítással  lép  föl. 
ezen  másik  számításnak  nagyobb  hitelt  vindikáljon,  anélkül, 
hogy  követelné,  hogy  a  maga  számítása  az  utolsó  pontig 
helyesnek  ismertessék  el  ;  nem  hittem  volna,  hogy  amikor 
az  ő  általa  fölállított  alapon  más  okoskodik,  akkor  a  pénz- 
ügyminiszter úr  egy  becsúsztatott  szócskára  hivatkozzék. 
(Taps  és  tetszésnyilvánítások  balfelől.  Nyugtalanság  a 
középen.) 

Ilyen  okoskodásban,  tisztelt  pénzügyminiszter  úr,  nincs 
egyenlőség.  Mi  nem  támaszkodhatunk  azon  adatokra,  melye- 
ket a  kormány  indokolásaiban  előterjesztett  ;  mert  ha  velük 
fellépünk,  azt  mondják,  hogy  azok  megbízhatlanok  ;  ha 
pedig  azon  adatokra  támaszkodunk,  melyeket  a  miniszter 
urak  amazoknak  kiigazításaiul  beszedőkben  felhoznak,  akkor 
egy  oly  szócskára  hivatkoznak,  mely  azt  jelenti  :  amikor 
én  ezen  adatokkal  Lónyay  grófot  czáfolom,  akkor  ezen 
adatokra  lehet  építeni  ;  de  midőn  valaki  ezen  adatok  alap- 
ján engem  czáfol,  akkor  nem  lehet  rájuk  építeni.  (Zajos 
tetszésnyilvánítások  és  taps  balfelől  és  a  szélső  jobboldalon. 
Halljuk  !) 

Kénytelen  vagyok  tehát,  tisztelt  ház,  elfogadni  azon 
számokat,  melyeket  a  miniszter  úr  előadott,  és  megengedem, 
hogy  ezen  számok  valamivel  nagyobbak  a  valónál ;  hogy 
mennyi  ez  a  valami,  azt  később  fogjuk  megtudni.  (Halljuk  !) 

Ha  a  miniszter  úr  beszédéből  az  következik,  hogy  a 
vám  alá  vetett  árúknak  csupán  egy  csoportjánál,  a  gyapjú- 
szöveteknél, a  magyarországi  piacz  fogyasztóinak  a  vám- 
emelésből eredő  túlfizetése  körülbelül  2,100.000,  esetleg 
2,200.000  frtot  tesz,  akkor  kérdem  :  lehet-e  kicsinyelni 
ezen  vámemelés  hatását  mint  Magyarország  pénzügyi  és 
gazdasági  megterhelését  ?  (Tetszés  a  bal-  és  a  szélső 
baloldalon.) 

Ebből  én  hármat  következtetek.  (Halljuk  !)  Először 
azt,  hogy  ez  kétségtelen  és  pedig  súlyos  megterhelés, 
kivált  oly  országra  nézve,  melynek,  ha  jól  emlékszem, 
1875-iki  közoktatási  és  kulturáhs  rendes  kiadása  4,085.000 
forintnál  nem  tett  többet.  Eszerint  a  csupán  a  gyapjú- 
árúk vámtételének  emelése  folytán  előálló  túlfizetése  az 
országnak  többet  tenne,  mint  felét  az  1875-iki  rendes 
kulturális  kiadásoknak.  (Tetszés  a  bal-  és  a  szélső  bal- 
oldalon.) 

így  kell  megmérni  azon  terhet,  mely  ez  emelésből 
reánk  háramlik.  De  ebből  én  még  mást  is  következtetek. 
(Halljuk  !)  Hogyha  csak  ezen  egy  tételnél  mutatkozó 
vámemelés  következménye  ily  súlyos,  megvallom,  engem 
kielégtihetlen  kiváncsiság  bánt  és  szeretném  látni  az  egész 
új  vámtarifának  hatását  ezen  tekintetben  ;  szeretném  a 
régivel  összehasonlitva  látni  —  nem  úgy,  amint  előter- 
jesztetett, hanem  az  osztályozások  különbségének  megfele- 
lőleg.  De  engem  —  nem  tehetek  róla,  pedig  nem  vagyok 
valami  nagyon  gyanakodó  —  azon  gondolat  bánt,  hogy 
mindazon  ékesszavú  vigasztalások  daczára  is  itt  az  úgy- 
nevezett elrejtett,  a  számokban  ki  nem  fejezhető  s  általam 
nem  is  minden  körülmények  között  visszautasítandó  meg- 
terheltetés  valósággal  igen  jelentékeny. 

És  ha  még  egyebet  szabad  volna  következtetni,  úgy 
tűnik  fel  előttem,  hogy  a  Magyarországba  behozott  összes 
gyapjúszövetek  ^j-,  részét  az  osztrák  ipar  szolgáltatja  ; 
mert  gondolom,  csak  10.000  mázsára  van  téve  az,  amit 
a  külföld  szolgáltat  :  vájjon  e  fogyasztó  országnak 
lehet-e  nyugtalanság  nélkül  néznie  azon  vámemelést,  mely 
ily  termelési  arányok  mellett  még  mindig  protekczióra  szo- 
rultnak állítja  az  osztrák  ipart?  (Helyeslés  balfelől.) 

Azt  mondták,  hogy  hiszen  egy  bizonyos  tekintetben 
a  magyar  iparnak  is  használ  ezen  vámemelés.  Erre,  gon- 
dolom, Kerkapoly  képviselő  úr  elegendőleg  megfelelt.  Én 
csak  azon  egy  okoskodásra  teszek  még  észrevételt,  amely 
azt  tartja,  hogy  a  magyar  kisiparnak  rosszabb  helyzetbe 
kell  jutnia  akkor,  ha  a  protekczióval  fenntartott  gyárak 
nem  Ausztriában,  hanem  itt  Magyarországon  lennének,  köz- 
vetlen közelében  a  kisiparnak. 

Én  ezt  több  tekintetben  téves  nézetnek  tartom.  Elő- 
ször azért,  mert  hisz  a  nagyipar  és  a  kisipar  nem  minden 
ágban  versenyezője  és  ellenzője  egymásnak.  Számos  ága 
van  a  nagyiparnak,  amely  egyenesen  a  kisiparra  támasz- 
kodik   s  arra  fejlesztőleg  hat.  (Helyeslés  a  baloldalon.) 

Megengedem,  hogy  a  szövő-  és  fonóipar  éppen  az, 
ahol  a  gépek  meghonosítása  a  kisipar  versenyét  megöli. 
De  nem  is  erről  van  szó.  Hanem  azt  kérdezem  én,  hogy  a 
mai  közlekedési  körülmények  mellett  mit  változtat  az  a 
gépiparral  versenyezni  nem  tudó  magyar  kisiparos  sorsán, 
ha  a  vele  versenyző  gyár  Bécsben  és  nem  Pozsonyban  van. 
(Helyeslés  a  bal-  és  a  szélső  jobboldalon.) 

Hisz  a  versenyre  nézve  az  tökéletesen  mindegy. 
Egy  tekintetben  nem  mindegy  :  ha  tudniillik  itt  helyben 
lenne  az  a  gyáripar,  közvetlen  közelében  a  kisiparnak,  egy 
része  a  foglalkozástól  megfosztott  kisiparnak  beolvadhatna 
a  nagyiparba  ;  míg  most  a  felállított  okoskodás  szerint  a 
verseny  hátrányait  szenvedjük  csak,  de  előnyeit  egyáltalá- 
ban nem  élvezzük.  (Helyeslés  a  bal-  és  a  szélső  jobb- 
oldalon.) 

Egyébiránt  én  nem  kicsinyiem  a  védvámnak  még  azt 
a  hatását  sem,  hogy  a  külfölddel  való  kereskedésünket 
mindenesetre  gátolni  fogja.  Mert  minden  védvámnak  meg- 
lévén az  a  hatása,  hogy  a  külforgalmat  csökkenti,  ez  keres- 
kedőinki*e  nézve  gyengíti  az  egyik  rugót  a  küKölddel  össze- 
köttetésekre lépni,  mi  a  monarchia  másik  államától  való 
gazdasági  függésünket  mesterségesen  fokozza. 

Nem  ereszkedem  abba,  tisztelt  ház,  hogy  ezen  véd- 
vám  hatása  egyéb  tekintetben  milyen  lesz.  Elmondottakat 
ismételni  nem  akarok.  Hanem  kettőre  akarok  még  szólni, 
azokra,  miknek  a  túloldalról  nagy    fontosságot    tulaj doní- 

Szilágyi  Dezső  beszédei.  I.  5 

tottak.  Először  arra,  hogy  nem  lehet  kívánni,  hogy  az 
autonóm  tarifa  állaj)íttassék  meg  tekintettel  arra,  hogy 
valamely  állammal  szerződési  összeköttetések  jöjjenek  létre. 
Felolvasom    az   illető  helyet,  ahol  ez  mondatik  : 

De  kérdem,  hová  vezetne  azon  elv  felállítása,  hogy  azt, 
vájjon  egy  államnak  önálló  vagy  átalános  vámtarifája  elfogad- 
ható-e, aszerint  kell  megítélni,  sikerül-e  azon  alapon  más 
államokkal  szerződést  kötni.  Ha  ez  elv  elfogadtatik,  ez 
megfordítná  az  államok  helyzetét  egymás  irányában.  Ez 
nézetem  szerint  az  állami  jogkörök  teljes  összezavarása  lenne. 
A  miniszterelnök  úr  mondta.  Én  megvallom,  ha  ez  nem 
tévedés  a  szavakban,  akkor  téves  nézet,  mert  minden  intéz- 
kedés, melyet  akármily  tényező  tesz  önmaga  jogából,  lehet 
valamely  czélhoz  mérve.  Ha  tehát  a  czél  az  autonóm  tari- 
fánál az,  hogy  azzal  a  külállamokkal  való  szerződés  vagy 
egy  határozott  állammal  való  szerződés  lehetséges  legyen, 
akkor  nem  az  az  idegen  állam  az,  mely  meghatározza  köz- 
vetve vagy  közvetlenül  e  tarifát,  hanem  a  czél  elérése  szem- 
pontjából önmaga  a  tarifát  meghatározó  fél  állapítja  azt 
meg. 

De  ha  elfogadjuk  a  miniszterelnök  úr  okoskodását,  akkor 
azt  lehet  mondani,  hogy  e  kiegyezési  törvényt  nem  mi  határoz- 
zuk meg,  hanem  Ausztria  teszi  azt ;  (Derültség  és  tetszés  a 
baloldalon.)  mert  hisz  kétségkívül  a  miniszterelnök  úr  úgy 
akarja  megáilapítni  e  javaslatokat,  hogj^  ott  is  elfogadhatók 
legyenek.  Ha  tehát  abban,  mert  egy  bizonyos  megállapítás 
itt  úgy  történik,  hogy  a  most  érintett  czél  elérhető 
legyen,  az  állami  jogkörök  összezavarása  van  :  akkor  meg- 
van az  állami  jogkörök  összezavarása  itt  is,  mert  akkor 
ugyanezen  okoskodás  mellett  áll  az,  hogy  Ausztria  hatá- 
rozza meg  e  szerződés  tartalmát.  (Helyeslés  balról.) 

Szólni  akarok  még  arról,  hogy  mit  ér  azon  biztatás, 
melyet  a  retorzió  veszélyének  elkerüléséről,  különösen 
pedig  a  szerződési  pohtikának  ezen  vámtarifa  mellett  lehe- 
tővé tételéről  hallottunk. 

Mondták,  hogy  a  monarchia  másik  országában  is  vannak 
iparos  érdekek,  melyek  a  szerződési  politikára  való  áttérést 
szükségessé  teszik  és  hogy  ez  érdekek  majd  mi  velünk 
egyesülve    jövőre    a   véd  vámos  irányzat  ellenében  egy  más 

politikát  tesznek  lehetővé.  Sőt  előttem  szólott  tisztelt  bará- 
tom még  ennél  merészebb  jövendöléssel  is  élt,  mert  ő  már 
látta  a  megtért  védvámosokat  ;  látta,  hogy  azok  a  véd- 
vámosok,  kik  az  utolsó  hat — hét  év  alatt  oly  makacsul,  oly 
leküzdhetetlenül  követték  önnön  védvámos  politikájukat, 
jövőre  meg  fognak  térni  s  önként  lemondani  azokról  az  elő- 
nyökről, melyeknek  jogos  birtokába  jutnak  e  tarifa  elfogadá- 
sával. (Tetszés  balfelől.)  Megvallom,  nagy  fontosságot  ezek- 
nek nem  tulajdonítok,  mert  nem  tehetem  azt  föl,  hogy 
midőn  ezen  védvámos  irányzat  elég  erős  volt  arra,  hogy 
1874-től  fogva  a  lajtántúli  kormányt  s  azzal  az  egész 
monarchiát  folytonos  engedékenységre  bírja,  hogy  ez  az 
irányzat  az  osztrák  képviselet  mai  szerkezete  mellett, 
majd  ha  nem  pusztán  törekvő  fél,  hanem  egy  megszerzett 
jog  birtokában  lesz  és  ezzel  megerősödik,  a  szerző- 
déses pohtikának  azon  akadályát,  mely  a  védvámos  irány- 
zatban és  a  most  javasolt  tételekben  van,  önként  el  fogja 
ejteni.  Ezt  én  nem  hiszem.  (Helyeslés  a  bal-  és  a  szélső 
jobboldalról.) 

Áttérek,  tisztelt  ház,  az  előttünk  levő  javaslat  többi 
alkatrészére,  jelesen  arra,  amely  a  Lloyd  szerződésének 
bele  vegyítését  tartalmazza.   (Halljuk  !) 

Teszem  ezt  nem  azért,  mintha  ezen  kérdést  jelenleg 
a  háznak  vitatása  alá  akarnám  hozni  ;  de  azért,  mert  nem 
helyeslem  azt,  hogy  oly  kérdések  és  ügyek,  melyek  a  vám- 
közösségnek nem  szükségszerű  folyományai,  ezen  vám- 
kérdésnek rendezésével  mesterkélt  kapcsolatba  hozassanak. 
Nem  helyeslem  azt,  hogy  az  osztrák-magyar  Lloyd  segé- 
lyezése, meljrről  a  két  állam  úgyis  külön  törvényben  intéz- 
kedik, egyszersmind  mint  a  vámszövetség  alkatrésze  itt  is 
szerepeljen.  Én  erre  nézve  igazolást  nem  látok  abban, 
hogy  a  segélyezés  emHtése  az  1867-iki  vámszövetségben 
is  előfordul ;  mert  hisz  midőn  ezen  szerződés  megköttetett, 
az  abszolút  korszaktól  átöröklött  minden  államszerződés 
s  a  többiek  közt  ezen  segélyezési  szerződés  is  beleiktattatott 
a  törvénybe  ;  de  hogy  ez  a  vámszövetségnek  az  1867-iki 
föKogás  szerint  szükségszerű  alkatrésze  nem  volt,  mutatta 
a  segélyezési  szerződés  későbbi  története.  E  szerződés  ugyanis 
elébb  lejárván,   annak  megújításánál  nemcsak  nem  tekin- 

tetett  a  vámszövetség  alkatrészének,  hanem  az  ország 
azon  joga,  hogy  ezt  akarata  szerint  megújíthatja  vagy  a 
segélyzést  meg  is  taga^dhatja,  minden  oldakól  ehsmertetett. 
(Helyeslés  a  baloldalon.) 

Én  tehát  azt  óhajtanám,  hogy  ennek  még  csak  meg- 
emhtése  is  mellőztessék  a  vámszerzödésben,  mert  nem 
akarom,  hogy  e  szövetség  új  és  új  alkatrészekkel  terhel- 
tetvén, ezek  egy  új  alkudozásnál  jövőben  mint  azzal  vál- 
hatlan  kapcsolatban  levő  ügyek  szerepeljenek  és  kompen- 
zácziók  és  rekompenzácziók  tárgyául  szolgáljanak.  (Helyeslés 
baKelöl.) 

Még  két  észrevételem  van  a  javaslatra  nézve.  (Halljuk!) 
Az  egjdk  vonatkozik  arra,  hogy  az  nézetem  szerint  a  jövő 
előkészítéséről  éppen  nem  gondoskodik,  ami  pedig  egyik 
főbaj,  tisztelt  ház.  Mert  akár  a  monarchia  két  állama  mint 
alkudozó  fél  álljon  egymással  szemben,  akár  ha  önnön- 
gazdasági  rendezésünknek  valószínű  következményeit  meg 
akarjuk  tudni,  mi  az  egyik  főnehézség  ?  Hogy  mi  önma- 
gunknak állapot  ját  nem  ismerjük ;  hogy  Magyarország 
forgalmát  nem  tudjuk,  és  hogj^  az  eddig  fönnálló  törvényes 
módjaink  közt  nem  létezik  olyan,  melj^lyel  az  kinyomozható 
és  megbízható  alakban  megállapítható  volna. 

Már  most  ezen  kinyomozási  és  megállapítási  mód  eset- 
leg olyan  is  lehet,  talán  olyannak  kell  lennie,  mely  a  vám- 
szövetségben foglalt  akadálytalan  forgalmat  bizonyos  tekin- 
tetben érinti  —  nem  lényegében,  de  érintheti  ezen  szerző- 
dés betűjében.  Ennélfogva  itt  egy  alternatíva  előtt  állunk. 
Vagy  meg  tud  nyugtatni  bennünket  az  igen  tisztelt  kor- 
mány az  iránt,  hogy  léteznek  arra  jó  és  biztos  módok, 
s  kész  javaslatot  tenni,  hogy  Magyarországnak  ezen  for- 
galma megbízhatólag  megállapíttassék,  anélkül,  hogy  a 
vámszerződésben  kikötött  akadálytalan  forgalom  érintve 
legyen,  és  ha  eziránt  megnyugtat  :  akkor  én  e  részben 
külön  intézkedést  nem  kívánok. 

De  ha  oly  okoskodásokat  hallok,  hogj^^  ezen  vagy  azon 
módozat  nehézségekre  vezet  vagy  nem  egészen  czélszerü 
rendezést  tartalmaz,  ez  engem  nem  nyugtat  meg,  s  mind- 
addig, míg  jobb  módozat  iránt  javaslatot  nem  hallok,  ahhoz 
a  módozathoz  ragaszkodom,  melyet  gróf  Lónyay  Menyhért 

tisztelt  képviselő  úr  és  —  ha  jól  emlékszem  —  Bittó  István 
tisztelt  képviselő  úr  a  háznak  ajánlottak.  És  annál  szük- 
ségesebbnek tartom  a  jövőnek  ezen  előkészítését,  mert  ha 
egy  újabb  egyezkedési  cziklus  elé  a  maihoz  hasonló  bizony- 
talan alapon  megyünk,  akkor  ugyanazon  okoskodásokat, 
melyeket  ma  Hieronymi  Károly  tisztelt  képviselő  úr  elő- 
adott, újra  fogjuk  hallani.  Üjra  fogjuk  hallani  :  hogy  nem 
lehet  tudni,  mi  lesz  a  következménye  a  külön  vámterület 
elvén  való  rendezkedésnek  ;  nem  lehet  tudni,  mik  hatásai 
a  közösségnek  Magj'^arország  belforgalmára  nézve,  és  ha 
nem  lehet  tudni,  akkor  ezekre  következtetést  építeni  sem 
lehet.  Akkor  tehát  Magyarország  megint  azon  helyzetben 
lesz,  hogy  nem  lévén  előkészítve  —  mint  magát  tisztelt 
barátom  kifejezte  —  a  gazdasági  rendezésnek  másik  módja, 
ebből  megint  okot  merítenének  arra,  hogy  az  országnak 
minden  körülmények  között  a  közös  vámterület  alapján 
való  rendezésbe  való  belenyugvást  ajánlgassák.  (Helyeslés 
a  baloldalon.) 

És  azon  kifogásomat  sem  hallgathatom  el,  (Halljuk  !) 
hogy  e  szerződés  előnytelenül  különbözik  a  67-iki  szerző- 
déstől abban,  hogy  az  ország  jogi  lekötöttsége  benne  sokkal 
nagyobb,  mint  volt  a  67-iki  szerződésben.  Értem  a  fel- 
mondási jogot.  E  felmondási  jogra  nézve  az  van  lekötve, 
hogy  e  szerződés  kilencz  évig  felmondhatatlan ;  kilencz  év 
lefolytával  áll  elő  azon  időpont,  midőn  a  felmondásnak  be 
kell  következnie,  különben  a  szerződés  újabb  tíz  évre  van 
meghosszabbítva.  Már  most,  tisztelt  ház,  ha  kielégítőnek 
tarthatnék  e  rendezést,  akkor  talán  indokolható  volna  a 
67-iki  módozattól  való  eltérés  ;  de  midőn  ezen  rendezésnek 
elfogadása  a  legtöbb  oldalról  úgy  ajánltatott,  hogy  ez 
azért  történjék  meg,  mert  egy  másik  rendezésre  elkészülve 
nem  vagyunk,  és  mert  ennélfogva  a  lehetők  közt  ez  lévén 
az  egyedüH,  a  legjobb  is,  akkor  ezen  kényszerhelyzet  alap- 
ján —  mert  kényszerhelyzetnek  kell  azt  nevezni  —  nem 
látom  át,  mi  indokolná,  hogy  sorsát  az  ország  jogilag  tíz 
évre  lekösse.  (Igaz  !  Ugy  van  !  balfelől.)  Mert  ha  úgy  véle- 
kednék is  a  tisztelt  ház,  hogy  a  jelen  körülményekben 
fekvő  okok  koczkázottá  és  előnytelenné  teszik  az  előter- 
jesztésekbe való  bele  nem  nyugvást  :  ez  ok  annyira  viheti 

a  tisztelt  házat,  hogy  a  jelenlegi  rendezésbe  is  belenyugod- 
jék ;  de  hogy  e  rendezés  jogilag  jobban  megkössön  ben- 
nünket, mint  a  korábbi,  arra  elegendő  okul  nem  szolgálhat, 
(Élénk  helyeslés  balfelől.) 

De  különben  még  egy  más  ok  is  van,  amely  a  67-iki 
felmondási  záradéknak  a  jelen  szerződésbe  való  fölvételét 
szükségessé  teszi.  És  ez  a  második  ok,  nyiltan  kimondom, 
abban  áll,  hogy  ha  úgy  állanak  a  dolgok,  hogy  ezen  szer- 
ződés felmondására  csak  egyetlenegy  időpont  lehetséges, 
a  kilenczedik  év  letelte,  és  ha  ezen  egyetlenegy  időpont 
elmulasztásával  újabb  tiz  évre  ugyanezen  szerződés  van 
meghosszabbítva,  akkor  —  és  ne  vegye  a  tisztelt  ház 
részemről  túlzott  aggodalomnak,  ami  meggyőződésem  szerint 
csak  előrelátás  akar  lenni  —  akkor  mi  biztosít  bennünket 
arról,  hogy  ezen  egyetleneg}^  időpontban,  amely  e  szer- 
ződés felmondására  mint  lehető  van  odaálhtva,  újabb 
kényszerhelyzetek  nem  idéztetnek  elő,  (Igaz  !  ügy  van  ! 
baKelől.)  vagy  nem  fognak  szándékos  előidézés  nélkül 
keletkezni  ?   (Helyeslés  balfelől.) 

]\Iindkét  esetben  ezen  kényszerhelyzet  előidézése  vagy 
keletkezése  a  felmondási  joggal  való  élést  koczkázottá 
tevén,  ezen  szerződésnek  újabb  tíz  esztendőre  való  meg- 
hosszabbítása önkénytelenül  fog  bekövetkezni.  (Élénk  helyes- 
lés balfelől.) 

Ezek  azok,  amik  engem  arra  indítanak,  hogy  még 
azoknak  is,  akik  az  előbb  érintett  körülmény  tekintetbe- 
vételével ezen  javaslatoknak  különben  változatlanul  elfoga- 
dására készek,  szivükre  kössem  és  ajánljam  azt,  hogy  a 
67-iki  felmondási  záradékot  iktassák  be  ide  is.  (Élénk 
helyeslés  balfelől.) 

Én  nem  hiszem  és  nem  hihetem,  hogy  annak  beik- 
tatása valami  nagy  akadályra  találna  a  túKélen.  Mert 
1867-ben,  midőn  e  záradék  a  birodalmi  tanácsban  kép- 
viselt országok  részéről  követeltetett,  kérdem  :  mivel  indo- 
kolták ők  az  akkor  általunk  tíz  évre  megkötni  szándé- 
kolt szerződés  tervezetébe  az  öt  év  utáni  felmondhatás 
záradékának  felvételét  ?  Azzal,  hogy  ők  bizonytalan  követ- 
kezményű lépést  tesznek,  jövőjüket  tehát  oly  hosszú  időre 
nem  köthetik  le. 

Kérdem,  ugyanezen  ok  nem  szól-e  a  mi  lépésünk  mel- 
lett hatványozott  mértékben  ?  (Élénk  helyeslés  a  balolda- 
lon.) És  ha  szól  mellettünk,  akik  67-ben  a  másik  állam 
ugyanezen  aggodalmainak  engedtünk  :  hogyan  találhatna 
a  mi  kívánságunk  indokolható  vonakodásra  a  másik  fél 
részéről?   (Ugy  van!  balról  és  a  szélső  jobbról.) 

Ennyi  az,  tisztelt  ház,  amit  én  a  szerződés  tartalmára 
vonatkozólag  elmondani  akartam. 

Most  engedtessék  meg,  hogy  a  legkényesebb,  a  leg- 
tövisesebb  kérdésre  térjek  át.  (Halljuk  !)  Azt  mondják : 
nemcsak  gazdasági,  nemcsak  pénzügyi  szempontokból  kell 
ezen  kiegyezést  tekinteni,  mert  ez  egyszersmind  nagy  poli- 
tikai tett  is,  (Halljuk  !)  és  teljesen  egyoldalúlag  járnak  el 
azok,  kik  a  politikai  szempontok  teljes  mellőzésével  tisztán 
gazdasági  és  pénzügyi  tekintetekből  szándékoznak  egy  ily 
politikai  egyezményt  elvetni. 

Tisztelt  ház  !  E  kérdés  pohtikai  részét  abba  helyezik, 
hogy  lehetetlen  olyasvalamit  előmutatni,  megjelölni,  ami 
az  országra  nézve  nagyobb  károkkal  nem  járna,  mint  a 
jelenlegi  egyezmény,  és  azt  mondják  :  mi  más  lehető,  mint 
vagy  a  jelen  javaslatnak  elfogadása,  vagy  pedig  az  áttérés 
a  külön  vámterület  alapján  való  rendezkedésre,  mely  poli- 
tikailag nem  ajánlható  ;  vagy  egy  provizórium,  mely  ered- 
ményeiben,   hatásában   még   ezen   javaslatnál   is   károsabb. 

Én,  tisztelt  ház,  kénytelen  vagyok  megmondani,  hogy 
nem  látom  át,  hogy  nálunk  politikailag  lehetetlen  volna 
a  külön  vámterület  alapján  való  rendezés  terére  átlépni. 
(Halljuk!)  Én  megengedem,  hogy  nem  kívánatos;  meg- 
engedem, hogy  a  rögtöni  áttérés  ezen  javaslatnak  elvetése 
után  nem  is  lehetséges,  mert  egy  hosszabb  provizórium 
kellene  már  csak  az  előkészület  miatt  is.  Nem  is  erről  akarok 
szólani,  hanem  megvizsgálni  kivánom  azon  okokat,  —  anél- 
kül, hogy  én  első  sorban  azt  óhajtanám  —  melyek  alapján 
a  külön  vámterületet  egyáltalában  lehetetlennek  állítják. 
(Halljuk  !  Halljuk  !) 

Én  kétnemű  okot  hallottam  ez  ellen  felhozni.  Az  egyik 
ok  gazdasági.  És  a  tisztelt  pénzügyminiszter  úr  azt  mon- 
dotta, hogy  a  külön  vámterület  következményei  belátha- 
tatlanok és   hogy  ez  nem  az  érdekek  versenye,   hanem  az 

érdekek  harcza  lenne.  A  második  ok,  mely  felhozatott  ellene, 
politikai  ok,  és  az  mondatik,  —  röviden  vonom  össze  —  hogy 
azért  nem  lehet  a  külön  vámterületre  rátérni,  mert  az  a  poli- 
tikai kapocs  gyengítését  vonná  maga  után.  (Halljuk!  Halljuk!) 

Jól  tudom  azt,  tiszteit  ház,  hogy  a  gazdasági  szövet- 
kezés a  pohtikai  kapocsnak  erősítése  ;  azt  is  jól  tudom, 
hogy  a  gazdasági  érdekeknek  összeszőtt  s  font  szálai  igen 
gyakran  oly  erős  köteléket  alkotnak  a  szövetkező  nem- 
zetek közt,  amelyek  gyakran  az  individuahtást  is  veszé- 
lyeztetik. Ez  a  gazdasági  szövetség  pohtikai  értéke.  De 
amit  állítok,  az,  hogy  a  gazdasági  szövetség  nem  szükség- 
képi folyománya  a  politikai  szövetségnek.  Nem  az  törvé- 
nyünk szerint.  Xem  az  pohtikailag.  És  én  képzelek,  tudok, 
ismerek  pohtikai  köteléket,  amely  erős,  megtámadhatatlan 
nemcsak  a  törvény  írott  betűjében,  de  az  élő  érzelmekben 
és  ragaszkodásban  is,  gazdasági  szövetkezés  nélkül,  és  kép- 
zelek, tudok  pohtikai  kapcsolatot  másfelől,  amely  gyenge, 
ingatag  a  gazdasági  szövetség  daczára.  (Helyeslés  balfelől.) 

]\Iiért  lépnek  szövetségre  egymással  áUamok  ?  Nemcsak 
külbiztosságuk,  hanem  a  nemzet  hagyományaiból,  aspirá- 
czióiból  eredő  czéljaik  elérésére  ;  felvirágzást,  szerződést 
keresnek  a  kapcsolatban,  és  ha  ezt  a  kapcsolatban  feltalál- 
ják, akkor  a  szövetség  erős  lesz  ;  akkor  a  gazdasági  szö- 
vetség erősítője  a  politikai  kapcsolatnak.  De  ha  például 
a  gazdasági  szövetségből  kiderülne,  hogy  az  gazdasági  álla- 
potainknak rosszabbulására  vezet  ;  ha  az  nem  erősbödést, 
de  anj^agi  gyengülést  s  így  politikai  beolvadást  eredmé- 
nyez :  ily  gazdasági  szövetség  nem  erősítője,  nem  szilár- 
dító ja,  hanem  gyengítője  lenne  a  pohtikai  kapcsolatnak. 
Gj^engítője  különösen  akkor,  ha  egyik  a  másik  politikai 
kiegészítőjének  tekintetik.  (Tetszés  a  baloldalon). 

A  pohtikai  kapcsolatnak  önáUó  becse  van  reánk  nézve, 
elismerem,  és  csak  örülök,  valahányszor  a  pohtikai  kapcso- 
latot erősbíthet j ük  nem  gyengítő  gazdasági  szövetséggel. 
De  azon  tant  nem  fogadhatom  el,  hogy  a  gazdasági  szö- 
vetségnek megkötése  a  politikai  szövetséget  már  magában 
megerősítené. 

Ha  reánk  nézve  a  pohtikai  szövetségnek  önálló  becse 
van  :   nincs-e   a   monarchia  másik   államára  ?   Szabad-e  fel- 

tennünk,  hogy  az  előttök  csak  akkor  ér  valamit,  ha  gaz- 
dasági lenyügözésünk  kiséri  ?  Én  nem  merem,  nem  aka- 
rom ezt  még  feltenni  sem.  (Helyeslés  a  baloldalon.) 

Mik  a  gazdasági  okok,  melyek  a  külön  vámterületet 
ellenzik  ?  (Halljuk  !)  Állították,  hogy  a  külön  vámterületnek 
gazdasági  harcz  lenne  a  természetes  következménye,  s  úgy 
írták  le,  hogy  ellenséges,  boszút  álló  vámpolitikát  folytatna 
a   birodalom   két   állama  egymás  irányában. 

Én  ezt  tévtannak  tartom,  szerfelett  káros  hatású  téve- 
désnek, mert  azt  tartom,  hogy  azon  egyes  szenvedélyes 
nyilatkozatok,  melyek  a  monarchia  mindkét  államában 
tétettek,  nem  jogosítanak  fel  bennünket  arra,  hogy  fel- 
tegyük azt,  ami  természetellenes,  hogy  tudniillik  gazdasági 
elkülönözés  esetében  mindenikünket  nem  józanul  felfogott 
érdeke,  hanem  azon  vak  boszú  vezetne,  hogy  ártsunk 
azoknak,  kik  velünk  politikai  szövetségben  vannak,  bár- 
mennyire ártsunk  is  ezáltal  önmagunknak.  Ez  természet- 
ellenes, nem  természetes  következése  lenne  azon  állapotnak. 
(Tetszés  a  baloldalon.) 

Meg  vagyok  győződve  arról,  hogy  a  monarchia  egyik 
államának  sincs  oly  törvényhozási  tényezője,  mely  ily 
politikát  megengedne,  megtűrne  a  maga  államában.  (He- 
lyeslés a  baloldalon.)  De  én  káros  hatásúnak  tartom  ezt 
azért  is,  mert  ha  ezen  következményeket  a  természetes- 
ség attribútumával  ruháznók  fel  :  azon  vak  pohtikát  űző 
szenvedélyek  önkénytelenül  —  megengedem,  teljesen  szán- 
déktalanul —  bátorítást  merítenének  ebből.  És  végre  káros- 
nak tartom  azért  is,  mert  jól  tudom,  hogy  mily  gyanúval, 
mily  bizalmatlansággal  néznek  a  külön  vámterület  eszmé- 
jére számos  körök,  s  e  gyanút  és  bizalmatlanságot  csak  meg- 
erősíti az,  ha  önmagunk  körében  is  e  mód  úgy  álHttatik  oda, 
mint  amelynek  csak  szenvedélyes  és  boszús  küzdelem,  nem 
pedig  a  békés  együttélés  lehet  következménye.  (Helyeslés 
a  baloldalon.) 

Tisztelt  ház,  bevégzem  beszédemet.  (Halljuk  !  Hali- 
juk !)  Csak  még  egy  kérdésre  akarok  felelni,  azon  kérdésre  : 
mi  történik,  ha  a  jelen   javaslatot  elveti  a  ház.  (Halljuk  !) 

Azt  mondják  :  képzelhetó-e,  hogy  azok  a  férfiak,  kik  itt 
felszólaltak  egyik  szempontból  és  akik  a  monarchia  másik 

államában  felszólaltak  a  másik  ellentétes  szempontból  : 
képzelhetö-e,  hogy  azok  ezen  javaslatnál  kedvezőbbet  hoz- 
nak létre.  Nem  ;  az  nem  képzelhető,  (Halljuk  !)  mert  nem 
képzelhető  az,  hogy  bárki  is  ezen  kiegyezési  kérdést  ma 
oly  kedvező  körülmények  közt  átveheti,  mint  volt. 

Ha  minden  szenvedély  fel  van  gerjesztve,  ha  minden 
érdek  provokálva  van,  ha  a  javaslatokban  foglalt  határo- 
zatok már  legitim  igényeknek  tekintetnek,  akkor  azt  mon- 
dani :  álljon  elő  az,  aki  ennek  helyébe  véglegest,  de  mind- 
kettőre nézve  kedvezőbbet  tud  állítani  —  ez  annyit  tesz, 
mint  a  kérdést  nem  helyesen  állítani  fel.  (Helyeslések  több 
oldalról.)  Nem  ez  dönt,  tisztelt  ház.  S  akik  így  állítják  fel 
a  kérdést,  azok  nem  fontolják  meg,  nem  tudják,  hogy  a 
kérdés  ily  felállításának  súlyosabb  oldala  merre  esik. 

Hanem  a  kérdés  az  :  hogy  ha  a  javaslat  elvettetik,  — 
tőlem  senki  se  várja,  tisztelt  ház,  hogy  egész  részletes 
tervet  és  konjekturákat  mondjak,  csak  nagy  vonásokban 
jelzem  (Halljuk  !)  —  akkor  igenis  egészen  új  szituáczió 
áll  elő,  melynek  megvan  a  maga  szükségszerű  következ- 
ménye, s  ez  a  provizórium,  oly  provizórium,  melyet 
nem  hónapok,  hanem  évek  szerint  kell  mérni,  egy  oly 
következmény,  melyet  sem  itt,  sem  ott  nem  lehet  elutasí- 
tani. (Ugy  van  !  több  oldalról.)  S  nincs  is  miért  megijedni 
oly  nagyon  ezen  szótól.  (Helyeslések.)  Mert  e  szó  csak 
annyit  jelent,  hogy  azon  szabályozás,  azon  rendezés,  mely 
elő  fog  állani,  amely  elutasíthatatlan,  ily  hosszú  időre  való 
lekötést  tartalmazni  nem  fog.  S  még  azonkívül  e  helyzet- 
nek tudom  egy  dolgát,  ami  nem  fog  bekövetkezni, 
tudniilhk  nem  fog  bekövetkezni  az,  amire  nemzetünknek 
nagy  költője  és  mesemondója,  Jókai,  (Halljuk  !  Derültség.) 
tegnap  utalt,  mit  egy  szóval  úgy  jelölhetek  meg  :  hogy  nem 
fog    kifordulni  sarkából  a  monarchia. 

Mert  Jókai  képviselő  úr  azt  állította,  és  pedig  meg 
vagj^ok  győződve  jóhiszeműleg  állította,  hogy  a  monarchia 
két  államának  békéje,  népeinek  békés  összeférhetése,  szer- 
vezetének jelen  alapjaiban  való  megmaradása  attól  függ  : 
hogy  a  jelen  javaslat  elfogadtatik-e.  Ez,  uraim,  a  költészetek 
legmerészebb  költészete.  (Tetszés  a  baloldalon.)  Hogy  az 
a  provizórium  harczczal  és  viszálykodással  volna  tele  ;  hogy 

a  titkos  harag  táplálására  szolgálna,  mely  csak  a  provizó- 
rium végét  várná,  hogy  kitörjön  :  én  ezt  sem  szükség- 
szerűnek, sem  észszerűnek,  de  még  csak  a  helyzet  való- 
színű folyományának  sem  tekintem,  sőt  majdnem  biztos- 
nak látom  a  kedélyek  sokkal  nagyobb  mértékű  lecsillapodá- 
sát ;  (Ugy  van  !)  mert  meg  vagyok  győződve,  hogy  az  oly 
értelmű  politika  folytatását  a  birodalom  egyik  államának 
tényezői    sem    fognák    megengedni.    (Helyeslések.) 

És  ezt  miért  nem  várom  ?  (Halljuk  !)  E  javaslat, 
—  és  ezt  nem  akarom  részemről  a  kormány  ellen  meg- 
rovásul használni,  mert  most  még  a  javaslat  ellen  szóla- 
lok fel  —  e  javaslat  a  kiegyezési  kérdést  elmérgesitett 
alakban  hozza  élőnkbe.  Ezért  úgy  látszik,  hogy  minden 
érintésre  a  kiegyezési  munkálatok  lánczola ta  ily  fájdalmas 
rángatózásokat  kap,  és  annyi  megállapodás  történt  már, 
annyi  lőn  —  elismerem,  nem  a  magyar  kormány  akaratá- 
ból —  összevissza  forgatva  új  meg  új  alkudozások,  lemon- 
dások és  válságok  alakjában,  annyira  lőn  e  kérdés  össze- 
vissza hurczolva,  hogy  én  kettőn  nem  csodálkozom  :  nem 
csodálkozom,  hogy  itt  és  ott  belefáradtak  a  tényezők  és 
mindketten  siettetik  a  végeldöntést  ;  valamint  azon  sem 
csodálkozom,  hogy  ezen  javaslatok  sorsának  továbbvitelére, 
ha  azt  a  jelen  kormányférfiak  ott  hagyják,  sem  itt,  sem 
ott  nem  vállalkozik  államférfiú.    (Helyeslés    a    baloldalon.) 

Hogy  mi  lesz  az  úgynevezett  provizórius  állapot  tartalma, 
annak  részletes  megjelölését  igazságosan  senki  sem  kíván- 
hatja tőlem.  Én  legfölebb  nézeteket  mondhatnék,  eshető- 
ségeket állíthatnék  fel,  és  hogy  mi  az  én  nézetem  e  kér- 
désben, az  közömbös.  Egyet  azonban  tudok  :  hogy  bármint 
vetem  és  hányom  elmémben  a  dolgot,  bármily  valószínű 
és  észszerű  eshetőségre  gondolok,  megvallom,  én.  nem 
látom,  hogy  az  a  nem  költészeti,  hanem  észszerű  és  való- 
színű eshetőség  eredményeiben,  összhatásában  rosszabb 
volna,  mint  az  összes  kiegyezési  javaslatok  változatlan 
elfogadása.  (Helyeslés  a  baloldalon.) 

így  lévén  meggyőződve,  tisztelt  ház,  ha  az  általános 
vita  végén  bekövetkezendő  szavazás  értelme  csak  az 
lenne  :  akarunk-e  közös  vámterület  alapján  kiegyezést,  vagy 
nem,    akkor    én    —    amint     eddigi     beszédemből     látható 

—  habozás  nélkül  adhatnám  szavazatomat  a  törvény- 
javaslat elfogadására,  és  a  részleteknél  megmondhatnám, 
hogy  miképen  kívánom  a  módosítást.  De  ha  formailag 
így  van  is  feltéve,  de  lényegileg  nem  így  van  felállítva  a 
kérdés.  Lényegileg,  legalább  amint  én  látom  s  kény- 
telen vagyok  becsületes  meggyőződésemet  követni,  úgy 
van  felállítva  a  kérdés  :  hogy  úgy  részleteiben,  mint  egé- 
szében ehogadtatik-e  a  javaslat,  vagy  nem.  (Ugy  van  !) 
És  azok  után,  amiket  mondottam,  és  amik  hasonló  véle- 
ményűek  részéről  gazdasági  tekintetben  mindenesetre 
sokkal  jobban  kifejtettek,  természetesen  nem  lehet  várni 
tőlem,  hogy  én  e  javaslatot  lényegében  és  részleteiben  elfo- 
gadjam. (Helyeslés  a  baloldalon.)  Azt  az  utat  is  követhet- 
ném, tisztelt  ház,  hogy  nem  tudva,  nem  fog-e  e  javaslat 
módosulni  ezen  vita  s  a  részletes  tárgyalás  alatt,  döntő 
szavazatomat  a  harmadik  szavazásra  halasztanám  ;  most 
tudniilhk  elfogadnám  a  törvényjavaslatot,  s  megkísérelném 
a  módosításokat,  és  elvetném  a  harmadik  felolvasásnál  a 
javaslatot,  ha  kellőleg  nem  módosíttatnék.  Megengedem, 
ez  is  helyes.  Én  magamra  nézve  azonban  ezt  nem  követem. 

Ha  tudnám,  tisztelt  ház,  hogy  a  döntő  ütközetet  egy  ily 
javaslat  fölött  a  ház  a  harmadik  olvasásra  tartja  fenn, 
akkor  én  habozás  nélkül  bevárnám  a  részletes  tárgyalás 
eredményét  és  ahhoz  igazítanám  magamat.  De  minthogy 
tudom,  —  és  ebben  a  ház  minden  tagja  igazat  fog  nekem 
adni  —  hogy  a  döntő  ütközet  az  általános  tárgj^alásnál 
szokott  vívatni,  (ügy  van !)  azért  én  szavazatomat,  bár- 
mily csekély  legyen  is,  súlyától  megfosztani  nem  akarnám. 

Jól  tudom,  tisztelt  ház,  hogy  súlyos  a  kormány  hely- 
zete ;  jól  tudom,  hogy  nagyon  elmérgesített  alakban  van 
itt  ezen  javaslat  ;  de  én  mégis  kérdést  intézek  hozzá  :  nem 
zárkózik-e  el  a  javaslatnak  oly  módosítása  elől,  mely  beik- 
tatja az  1867-iki  felmondási  záradékot ;  kitörli  a  tartalom- 
ból az  osztrák-magyar  Lloyd  segélyezésének  említését ;  a 
fogyasztási  adóknál  szenvedett  s  a  pénzügyi  vámok  által 
legfelebb  csak  20%-ig  kompenzált  károsodás  megszünteté- 
sére van-e  kilátás  ;  Magyarország  kereskedelmi  forgalmának 
megállapítására  van-e  biztos  mód  ?  A  kormány  minden- 
esetre fel  fog  még  az  általános  vita  folyamán  szólalni,  és  ha 

felszólal,  azon  fölszólalásából  merítem  majd  tájékozásomat : 
várható-e  károsodásunk  kiegyenlítése,  a  gyapjúárak  vámjá- 
nak leszálKtása,  legyen  bár  az  kapcsolatban  a  pénzügyi 
vámokkal  ?  Hajlandó-e  ily  módosítások  esetén  a  kiegyezési 
tárgyalást  tovább  vinni  ?  Nyilatkozatából  fogom  meríteni 
további  tájékozásomat :  van-e  kilátás  egy  pár  lényeges 
javítás  elérésére.  Ha  nincs,  tisztelt  ház,  ezt  természetesen 
szubjektive  kell  megítélnem  :  én  szavazatomat  azon  tekin- 
tetek alapján,  melj^eket  kifejtettem,  kénytelen  leszek  a  tör- 
vényjavaslat ellen  adni.  (Élénk  helyeslés  jobb-,  bal-  és 
szélsőbal  felől.) 

Széli  Kálmán  pénzügyminiszter  személyes  kérdés  czímén  szó- 
lalt fel  nyomban  Szilágyi  után.  Midőn,  úgymond,  Szilágyi  mérlegeli 
azon  tehertöbbletet,  melyet  a  tervezett  vámemelés  a  magyar 
fogyasztóra  ró,  úgy  hivatkozik  a  pénzügyminiszternek  egy  szá- 
mítására, mintha  ő  az  annak  alapjául  szolgáló  adatokat  apo- 
dikticze  biztosaknak  mondotta  volna. 

Szilágyi    Dezső  :    Azt  nem    tettem  !   (Élénk  felkiáltások 
a  középen  :  De  bizony  tette  !  Zaj.) 

Hogy  Szilágyi  csakugyan  így  hivatkozott  a  pénzügy- 
miniszter számítására,  erre  okoskodásának  többi  része  hatá- 
rozott bizonyságul  szolgál.  Mdőn  ugyanis  azt  mondta,  hogy  míg 
kulturális  kiadásokra  négy  millió  van  előirányozva,  addig  maga 
a  pénzügyminiszter  két  millióra  számítja  a  csak  egy  tétel- 
nél, a  posztónál  bekövetkező  tehertöbbletet,  világos,  hogy 
akként  hivatkozott  e  számításra,  mintha  azt  a  miniszter 
apodiktikus  biztosságúnak  adta  volna  elő.  A  miniszter  közbe- 
szólására pedig  egy  invektivával  élt  ellene.  Nem  szorít- 
kozott az  általa  feláUított  tétel  bebizonyítására,  hanem  azt 
mondta,  —  midőn  pedig  maga  is  kénytelen  volt  meggyőződni 
róla,  hogy  nem  egészen  liíven  idézte  szavait  —  hogy  a  miniszter 
egy  elrejtett  szócskába  kapaszkodik,  hogy  elklauzulálja  magát, 
hogy  felhozott  egy  adatot  Lónyay  gróf  beszéde  ellen  való  bizonyí- 
tás végett,  de  nem  engedi  meg,  hogy  ugyanazt  az  adatot  mások 
ő    ellene    hozzák    fel    bizonjátékul. 

Ezután  így  folytatja  a  pénzügyminiszter  :  Midőn  tehát 
így  szólottam;  midőn  világosan  kimondtam,  hogy  a  mi  fogyasz- 
tásunkat  a   valónál   magasabbra   veszem   fel,    s   a   képviselő  úr 

közbeszólásomra,  liogy  nem  híven  idézi  szavaimat,  azt  feleli, 
hogy  én  egy  elklauzulált  szócskába  kapaszkodom  :  kérdem, 
vájjon  ez  méltányos,  igazságos  eljárás-e  ?  ^Midön  valaki  vilá- 
gosan Idmondja,  hogy  többet  számít  maga  ellen,  mint  ameny- 
nyit  lehetne,  és  meg  is  mondja  mennyivel  —  mert  azt  csak  nem 
tagadja  senki,  hogy  Magyarországon  egy  lélekre  annyi  posztó- 
fogj^asztás  nem  esik,  mint  Ausztriában  :  akkor  lehet-e  azt  mon- 
dani, hogy  számításomat  határozott  biztosságúnak  én  nyil- 
vánítottam, s  hogy  beszédem  azon  részének  más  az  értelme, 
mint  amit  én  most  annak  vindikálok.  (Élénk  helyeslés  a  középen.) 
A  tisztelt  ház  igazságszeretetét  liívom  tehát  fel  :  lehet-e 
azt  mondani,  amit  a  tisztelt  képviselő  úr  mondott :  hogy  én 
egy  elrejtett  szócskába  kapaszkodom.  Csak  rá  akartam  mutatni 
arra,  hogy  a  tisztelt  képviselő  úrnak  nem  volt  igaza,  és  nekem 
jogom  volt  közbeszólani  s  a  képviselő  urat  figyelmeztetni,  hogy 
nem  híven  idézi  szavaimat  s  azokat  helytelenül  értelmezi.  Aki 
pedig  így  cselekszik,  annak  jogosultságát,  hogy  oly  invektivák- 
kal  éljen,  mint  a  tisztelt  képviselő  úr  élni  méltóztatott,  a 
magam  részéről  el  nem  ismerhetem.  (Élénk  tetszés  a  középen. 
Mozgás   a    baloldalon.) 

Szilágyi  Én  szavaim.nak  nem   akarom   mondani  :   ferdítése,  ha- 

Dezsö  22em  félreértése  miatt  akarok  felszólalni.  A  tisztelt  pénz- 
ügyminiszter úr,  aki  talán  túlérzékenyen  vette  azokat,  ami- 
ket mondottam,  (Derültség  baKelöl.)  azt  állítja,  hogy  én 
az  általa  fölállított  számításra  úgy  hivatkoztam,  mint 
amelyet  ő  apodiktikiis  biztosságúnak  tekintett  ;  másod- 
szor állítja,  hogy  azzal  vádoltam  öt,  hogy  a  klauzulákra 
való  hivatkozás  felvilágosításának  őszinteségét  bántja.  Én 
beszédemben  —  méltóztassék  utána  nézni  —  nyíltan 
kimondottam,  hogy  ő  az  általa  fölállított  számítást  a  való- 
nál nag\^obbnak  njálvánította,  de  hozzátettem,  hogy  ha 
neki  szabad  valamely  számításra  alapítani  okoskodá,sát  : 
miért  ne  legj^en  szabad  ez  nekem  is  ugj^anazon  fönntartással  ? 
És  bocsásson  meg  ezen  megjegyzésemért,  de  hogy  a  minisz- 
ter úr  nemcsak  úgy  elme  játék  végett  hozta  fel  ezen  szá- 
mokat, hanem  úgy,  mint  ]Magyarországnak  az  Ausztriában 
gyártott  posztó  fogyasztásáról  szóló  és  a  valósághoz  közel 
járó  helyesebb  adatot  :   kitűnik   beszédének   abból  a  részé- 

bői,  mely  most  figyelmét  elkerülte  s  melyben  azt  mondja  : 
kiszámítottam,  mi  a  kivitel  és  bevitel,  mi  marad  tehát 
belkonzumcióra,  s  ebből  nézetem  szerint  alaposabban 
dedukálhatom,  mint  azon  prekárius  forgalmi  adatokból, 
micsoda  mennyiségű  posztó  az,  mi  Ausztriából  Magyar- 
országba behozatik.  (Hosszasan  tartó  helyeslés  és  zaj  bal- 
felől.) 

Ghyczy  Kálmán  elnök  :  Hogy  a  tisztelt  képviselő  úr  szavai- 
nak félremagyarázását  helyreigazítsa,  arra  teljes  joga  van ; 
de  új  argumentumokba  bocsátkozni  a  tisztelt  képviselő  úrnak 
nincs    joga.    (Helyeslés    a    középen.) 

Szilágyi  Megjegyzem    még    a    miniszter    úrnak,    hogy  nagyon 

Dezső  téved,  ha  azt  hiszi,  amit  az  ő  sinceritásáról  fel  sem  tet- 
tem, mintha  én  őt  azzal  akartam  volna  vádolni,  hogy  elklau- 
zulálni  akarta  magát ;  de  a  hivatkozás  arra,  hogy  nekem 
ezen  alapon  következtetnem  nem  szabad,  olyan  volna, 
mint  az  elklauzulálás,  erre  pedig  képesnek  a  miniszter  urat 
nem  tartom.  (Tetszés  a  baloldalon.  Hosszantartó  nagy  zaj.) 

A  még  ezután  tovább  folyt  nagy  és  élénk  vita  bezárása  után 
Baross  Gábor  előadó  az  összes  határozati  javaslatoknak  és  köz- 
tük a  Szilágyi  Dezsőének  elfogadása  ellen  szólt. 

Tisza  miniszterelnök  hosszabb  beszédben  kelt  a  törvény- 
javaslatok védelmére. 

Szilágyi  beszédére  czélozva  így  szólt :  Egy  tisztelt  kép- 
viselőtársam azt  mondja  :  hiszen  most  nincsenek  adataink, 
nem  bírjuk  meggyőzni  egymást.  Az  osztrákok,  kik  a  mi 
kárunkra  akarnak  előnj'öket,  tudják,  hogy  ők  nyernek,  mi 
is  tudjuk,  hogy  veszítünk  ;  de  ők  nem  tudják,  mennyit  nyer- 
nek, mi  nem  tudjuk,  mennyit  veszítünk  ;  ha  biztos  adataink 
lesznek  :  megtudjuk,  hogy  az  osztrákok  sokkal  többet  nyer- 
nek és  mi  sokkal  többet  veszítünk,  és  akkor  a  mi  kárunkon 
gazdagodni  akaró  osztrákok,  kik  a  nyereséget,  mikor  azt  hit- 
ték, hogy  az  kevés,  eldugják  :  majd  ha  meglátják,  hogy  nagy, 
akkor  nem  fogják  megtartani  akarni.  Megvallom,  az  okoskodás 

ezen   nemét   szerény   eszemmel   megérteni   nem    vagyok   képes, 
még  ha  egy  általam  oly  nagy  tekintélynek  tartott  férfiú  mondja  is. 

Ami  a  provizóriumnak  s  egj'általában  a  közös  vámterület 
létre  nem  jöttének  politikai  következményeit  illeti,  mások  előt- 
tem már  kifejtették  a  tárgyat,  és  a  külön  vámterülettel  szem- 
ben még  olyanok  is,  akik  arra  konkludáltak,  igen  erős  érveket 
hoztak  fel  politikai  szempontból.  Azonban  igen  csudálkozom, 
ha  akkor,  midőn  Jókai  rámutat  arra,  hogy  ha  e  kérdések  meg 
nem  oldatnak  és  egy  vagy  két  évi  provizórium,  tehát  bizony- 
talan helyzet  idéztetik  elő  :  ez  a  monarchia  népeinek  egymás 
iránti  érzületére  minő  hatással  lehet  —  azt  mondják,  hogy  ez 
poézis. 

Szilágyi  Dezső :    Nem    erre    mondtam,    másra    mond- 
tam !   (Ellentmondás  a   középen.) 

Engedelmet  kérek,  följegyeztem  magamnak  ;  erre  mondta. 
Egyébiránt  meglehet,  hogy  rosszul  emlékezem  ;  jó  —  tehát  nem 
poézisnek  mondta,  hanem  csak  azt  mondta,  hogy  nem  tartja 
e  hatást  valószínűnek  és  nem  tartja,  hogy  Jókainak  igaza  van. 
Én  is  tudom  azt,  amit  Mudrony  Soma  igen  helyesen  fel- 
hozott :  hogy  a  közvélemény  néha  jelszavakat  ragad  meg,  néha 
a  szenvedélyességig  hagyja  magát  feltüzelni  ;  de  ezen  szenve- 
dély azontúl  lelohad.  Az  ily  szenvedély  lelohad  akkor,  ha 
hosszú    időre    azon    kérdéseket    megoldva    látja. 

Nemcsak  Horánszky  Nándor,   hanem  Szilágyi  Dezső  képvi- 
selő úr  is  beszélt  a    törvényhozásnak    faktorairól    itt    és    ott. 
Szilágyi  Dezső  :   Minden  faktoráról ! 

Ép  e  szóra  »minden«  nagy  szükségem  van.  A  törvény- 
hozásnak van  itt  három  faktora,  van  ott  három  faktora. 
A  mathesis  szerint  kétszer  három  annyi  mint  hat ;  de  nálunk 
történetesen  ez  a  kétszer  három  annyi  mint  öt.  Ha  a  magyar 
törvényhozásnak  három  faktora  a  javaslatokat  elfogadta  :  akkor 
elfogadta  a  másik  törvényhozásnak  egyik  faktora  is.  Nem  fejtege- 
tem tovább,  de  ebből  látható,  hogy  ez  reánk  nézve  politikailag 
is  előny.  (Élénk  helyeslés  és  tetszés  a  középen.) 

Széli  Kálmán  pénzügyminiszter,  ki  február  18-ikán  utolsó- 
nak szólt,  a  vita  folyamán  a  törvényjavaslatok  ellen  intézett 
támadásokat  ezekben    foglalja    össze  : 

Az  alap-thema,  melyből  deriválták,  a  forrás,  melyből  merí- 
tették a  legfőbb  támadásokat,  az  maradt  a  vita  egész  folyamán, 
amely  volt  annak  elején  :  hogy  a  kereskedelmi  politika,  mely  e 
javaslatokban  kifejezésre  jut,  irányánál  fogva  növeli  azon  hátrá- 
nyokat, melyekkel  vám-  és  kereskedelmi  szövetségünk  különben 
is  jár  ;  annálfogva  pedig,  hogy  a  tarifa  nem  valamely  külállammal 
kötött  szerződés  alakjában  jelenik  meg,  föladja  a  kiegyezés  a  szer- 
ződési pohtikát,  kivitelünk  veszélyeztetése  folytán  legfőbb  gazda- 
sági érdekeinket  koczkáztatja  s  ezekért  s  egyéb  fogyatkozásaiért 
összhatásában  tetemesen  rosszabb  állapotot  teremt  a  mainál. 
Ezután  áttér  a  első  beszéde  ellen  felhozottakra. 
Lónyay  gróf  —  úgymond  a  pénzügyminiszter  —  tesz  számí- 
tást, hosszút  és  részletest ;  beismerem,  hogy  adatai  nagyon  érde- 
kesek és  igen  gondos  összeálhtás  eredménye.  Mindamellett, 
ámbár  nagyon  nehéz  futólag  hallott  adatokra,  nem  készülve, 
a  viszonszámítást  megtenni,  azt  a  számítást  nem  tartom  ma 
sem  alaposnak.  Egy  pár  eklatáns  példával  bizonyítani  fogom, 
hogy  azon  számok,  melyek  az  ő  számításainak  alapjául  szol- 
gálnak, miért   nem   fogadhatók   el  valószinűekül. 

Azt  állítottam  mindig,  hogy  azon  értékszámítás,  melynek 
egyedüli  eredménye  Lónyay  gróf  szerint  250  vagy  280—290  miUió 
forint,  nem  helyes.  Ezzel  szemben  felállítom  a  magam  egyszerű 
kombináczióját.  (Halljuk.)  Nem  indulok  ki  250  millióból,  hanem 
azt  mondom,  hogy  ezen  statisztikai  adatok,  melyek  400  és  néhány 
miihóra  teszik  az  összes  bevitelt,  még  pedig  az  ismét  való  kivitel 
czéljából  behozott  czikkekét  is,  általában  a  vám  nélkül  bejövő 
iparczikkekre  286  miUió  frtot  vesznek  föl.  A  számítás  alapjául 
tehát  30  millióval   többet   veszek   föl,    mint   Lónyay   gróf. 

De  mikor  én  is  16  csoportba  veszem  föl  a  czikkekét,  úgy  mint 
Lónyay  gróf,  látok  az  egyes  részletekben  olyan  tételeket,  hogy 
lenárút  behoznak  15  milMó  frt  értékben.  A  lenárúk  itt  átlag 
353  írttal  vannak  számítva.  Pedig  azon  statisztikai  adatok  alap- 
ján, melyek  évenkint  hivatalos  puhatolások  és  a  kereskedelmi 
szakemberek  nyilatkozata  szerint  Bécsben  az  egész  monarchia 
összforgalmáról  egybeállíttatnak,  a  lenárúk  értéke  métermá- 
zsánkint  csak    80    frt.    Van  ugyanis  köztük  sok  olcsó  vászon. 

Szilágyi  Dezső  beszédei.  I.  6 

borítékvászon  és  más  ilyenféle.  Lehet-e  azután  azt  a  353  frt 
értékkel  felszámított  összeget  15  millió  forintra  felvenni  ?  Mond- 
juk, hogy  nem  kell  redukálni  annyira,  amennyit  a  80-ra  való 
redukálás  igényel,  hanem  tepyünk  csak  kisebb  mértékben  levo- 
nást :  még  akkor  is  le  kell  vonnunk  legalább  6 — 7  millió  frtot. 

Itt  van  egy  másik,  a  déli  vasúton  beérkező  czikkek  tétele  : 
szőtt  és  kötött  árúk  18  millió  frttal  szerepelnek.  Ezek  értéke  fel  van 
véve  507  frttal  métermázsánkint.  Mindenki  tudja,  minden  buda- 
pesti kereskedő  megmondliatja,  hogy  azon  szőtt  és  kötött  árúk 
között,  melyek  kipuhatoltattak,  olcsó,  egyszerű  gyapjú-és  pamut- 
szövet van.  Ezeknek  átlagos  értéke  nem  507,  hanem  csak  384 
frt.  Tehát  itt  is  le  kell  vonni  egy  bizonyos  összeget.  Nem  sokat 
vonok   le,    csak   4  milliót. 

A  bőrárúra  fel  van  véve  16  millió  frt.  Ezt  is  sokallom.  Fel 
van  véve  egy  mázsa  485  frttal ;  a  monarchia  forgalmi  adataiban 
pedig  az  érték  csak  265  frt.  Ha  tehát  a  monarchiába  bejövő 
bőrárúk  265  frtot  érnek,  miért  érjenek  a  mieink  485  frtot  ?  Itt 
is  le  kell  vonni,  mondjuk,  a  16  millióból  6  millió  forintot. 

A  porczellánnál  és  agyag-árúknál  8  millió  frt  van  felvéve. 
Ezen  árúknak  az  értéke  métermázsánkint  69  frt,  a  monarchia 
statisztikai  adataiban  pedig  az  érték  csak  32  frttal  szerepel. 
A  8  millióból  nem  veszek  le  4 — 5  milliót,  hanem  csak  3  milliót. 

Az  apróárúkra  fel  van  véve  69  millió  frt.  Aki  komolyan  meg- 
gondolja, hogy  mikor  a  monarchiában  a  bevitel  rövidárúkban 
10,000  mázsát  tesz  :  nem  kételkedik-e,  hogy  mikor  ez  a  forgalmi 
kimutatás  és  Lónyay  gróf  számai  azt  mutatják,  hogy  49,000 
métermázsa  jön  Magyarországba,  hogy  az  még  sem  lehet  egé- 
szen alapos.  Én  nem  álKtom,  de  mindenki  tudja  és  minden  keres- 
kedő meg  fogja  mondani,  hogy  a  rövidáiú  czíme  alatt  egészen 
más  dolgok  jönnek  be,  mint  azon  rövidárúk,  milyenek  a  vámtarifa 
illető  tételei  alá  tartoznak.  Egy  mázsa  ilyen  portékára  1425  frt 
van  felvéve  értékül.  Megmondom,  mik  vannak  azokban  a  rövid- 
árúkban, melyeket  Magyarországba  hoznak  be  69  millió  forint 
értékben.  A  rövidárúknak  a  közönséges  értelemben  elfogadott 
nemein  kívül  —  minden  kereskedő  igazolni  fogja  —  vannak 
szőtt-kötött  árúk,  harisnya,  nyakkendő,  másféle  kendők,  kés, 
porczellán,  bronz,  fémárúk  és  efféle  dolgok.  Már  most  egy  mázsa 
ilyen  portéka  érjen  meg  1425  frtot,  amikor  a  bécsi  statisztikai 
hivatal  még  a  rövidárúkra  is  sokkal  alacsonyabb  értéket  vesz 

fel  ?  Pedig  nem  mondhatjuk,  hogy  mi,  kik  nem  vagyunk  a  vagj'^o- 
nosabb  állam,  nagyobb  fényűzést  engedünk  meg  magunknak  ily 
árúkkal,  és  nem  mondhatjuk,  hogy  drágább  holmit  hoznak  be 
Magyarországba,    mint    bevisznek  Ausztriába. 

A  vas  60  frttal  szerepel ;  a  monarchia  statisztikai  kimutatása 
szerint  pedig  41  frttal.  A  gépek  60  frttal  szerepehiek ;  Bécsben 
47  frt  van  felvéve.  A  szappan  87  frttal  szerepel,  Bécsben  43  frttal. 

Ezek  szerint  azon  milhókat,  melyeket  le  kell  vonni  ezen  érték- 
különbözet   miatt,    összegezve,   igen  jelentékeny  összeg  jön  ki. 

Egyáltalában  megjegyezem,  hogy  selyemárúból  és  ruházat- 
ból bejön  Magyarországba  összesen  74  miUió  frtnyi  érték  119,000 
métermázsa  után.  Pedig  az  egész  monarchiába  bejön  körülbelül 
15,000  métermázsa.  Lehet-e  tehát  ismét  ezen  kategóriát,  ahol 
a  selyemárúba  és  ruházatba  mindenféle  czikk  bele  van  számítva, 
azzal  a  legmagasabb  értékkel  számítani,  amelyből  csak  kevés 
van  benne  ;  mert  csak  nem  gondolja  senki,  hogy  mi  119,000 
métermázsányi  ruhát  és  selymet  hozunk  be.  Ha  pedig  leszámítom 
ezen  czikkeket,  akkor  e  czímen  ismét  számos  milliót  kellene  leszá- 
mítani. Azt  mondja  Lónyay  gróf,  hogy  mondjam  meg,  mennyit. 
Azt  senki  sem  mondhatja  meg  ;  de  aki  kombinálja  ez  adato- 
kat, beláthatja,  hogy  több  ilyen  milliót  le  lehet  számítani. 
Készítettem  egy  ilyen  hiányos  számítást,  és  azt  találtam,  hogy 
körülbelül  69 — 70  millió  között  mozog  az,  amit  a  megjelölt  czíme- 
ken  és  okok  miatt  le  kell  vonni.  Mi  marad  akkor  ?  Marad  214 
miUió. 

Még  egyre  kell  figyelmeztetnem.  Az  van  a  statisztikai  kimu- 
tatásokban, hogy  40,000  mázsa  pamutárút  és  szövetet  visznek 
ki  Magyarországból.  Nem  öthk-e  fel  mindenkinek  első  tekintetre, 
hog^  ez  nem  lehet  egyéb,  mint  behozott  árú,  mert  ezt  itt  nem 
produkáljuk.  A  mi  kivitelünk  számaiban  szereplő  anyag  és  czikk 
között  igen  sok  van  olyan,  ami  egyszerűen  átvitel.  Ha  ezen  átvi- 
telt mérsékelten  csak  10 — 15  millióra  számítom,  kitűnik,  hogy 
e  statisztikai  adatoknak  csak  egy  kicsit  birálatos  analysise  után 
nem  jön  ki  több  a  284  millióból,  mint  körülbelül  200  millió, 
amit  a  behozott  iparczikkek  értéke  fejében  fel  lehet  venni. 

Lónj-ay  gróf  azután  azt  mondja  :  igen,  de  én  a  8%-ot,  amit 
ő  a  vámtételek  átlagos  emelésének  mond,  szintén  nem  ismerem 
el.  Ez  igaz.  Ha  a  vámtarifa  azon  csoportjait  veszszük,  melyekbe 
az  iparczikkek  tartoznak,  tehát  tarifánk  tizedik  csoportjától   a 

huszadikig,  az  egyes  csoportoknak  megfelelő  értékvámok  a 
következők  :  fémek  11%,  fonalak  3-4%,  szövetek  4-3%,  árúk 
háncsból  stb.  4-7%,  bőr  és  bőrárúk  2-2%,  fa-,  üveg-,  kő-  és 
agyagárúk  6-3%,  fémárúk  16%,  járművek  5-7%,  műszerek, 
gépek,    apróárúk    6-2%,    vegj-észeti    czikkek    6-2%. 

Ha  azután  ezeket  a  számokat  csoportosítjuk,  s  kiszámítjuk, 
hogy  azt  az  arányt,  amelyben  mindenik  a  forgalomban  szere- 
pel, t.  i.  a  mázsa-arányszámot,  akkor  az  átlag  vehető  nem 
8%-nak,  hanem  csak  6%-nak.  Ha  így  vagyunk,  akkor  kétszer 
6  =  12,  se  számítás  szerint  nem  20  millió,  hanem  körülbelül 
12  mühó   jön  ki. 

Ez  a  12  mühó  azonban  még  nincs  meg.  Mert  le  kell  vonni 
belőle    a    határőrzés    és    vámkezelés    költségeit. 

És  ha  Lónyay  gróf  sokallja,  amit  mondtam  :  a  világfor- 
galom adataira  hivatkozom.  A  franczia  vámszolgálat  a  vám  jöve- 
delemnek 15%-ába  került,  a  svájczi  10%-ába,  az  osztrák-magyar 
monarchiáé  szintén  10%-ába.  Tehát  legalább  is  10 — 12%-ra 
vehető  az  fel  nálunk  is.  De  a  vámsorompók  felálHtása,  úgy  mint 
minden  téren  szokott  lemii,  a  forgalom  csökkenésével  jár,  amit 
szintén  levonván,  nem  birom-e  minden  körülmények  között 
igazolni  azon  állításomat,  hogy  az  a  húsz  mühó  még  nixicsen 
meg.    (Élénk  helyeslés  a  középen.) 

Lónyay  grófnak  válaszolva,  még  ezeket  mondja  a  pénzügy- 
miniszter :  Nem  fogadliatom  el  azt  az  állítást,  mintha  az  1867. 
évi  XII.  t.-cz.  42.  §-a  sértve  volna  ;  ott  arról  van  szó,  hogy  vannak 
tárgyak,  melyek  nem  tekinthetők  ugyan  közösöknek,  de  nagy- 
fontosságúak és  melyekben  az  érdekek  találkoznak.  E  vita  fel- 
adata éppen  kimutatni,  hogy  ej  avaslatban  a  két  fél  érdeke  talál- 
kozik. Én  itt  az  1867  :  XII.  t.-cz.  42.  §-át  megsértve  nem  látom, 
de  a.bban  sem  látom  megsértve,  hogy  a  törvény  szerint  egj^et- 
értőleg  kell  eljárni,  mert  hiszen  egyetértőleg  járunk  el.  Abban 
pedig  éppen  nem  látok  sértést,  amit  mondott  :  hogy  én  beismer- 
tem, hogy  mi  vagyunk  a  gazdaságilag  gyengébb  fél,  pedig  az 
1867-iki  törvény  kimondja,  hogy  mint  áUam  állammal  szövet- 
kezünk. Nincs  ebben  törvénysértés,  mert  ez  a  tényeknek  meg- 
felel ;  csak  akkor  látnék  bemie  sértést,  ha  a  lörvénj^ben  az 
leime  dekretálva,  hogy  Magyarország  pedig  az  erősebb  fél ;  azt 
pedig  a  törvényben  sehol  nem  találom.  (Élénk  helyeslés  a  kö- 
zépen.) 

Kerkapolynak  válaszolva,  így  folytatja  :  Ö  azon  kezdette, 
hogy  a  kérdés  feltétele  van  elhibázva,  mert  a  czél  a  gazdasági 
rendezkedés,  a  kiegyezkedés  erre  csak  eszköz.  Abstrakte  véve, 
helyes  ezen  tétele  ;  de  hogy  mennyire  elvont,  rideg,  tisztán 
elméleti  felfogás  még  kiindulási  pontnak  is  mindazok  részéről, 
kik  mint  ő,  hasonlíthatatlanul  praeferálják  a  kiegyezés  útján 
való  rendezkedést,  elég  legyen  arra  mutatnom,  hogy  e  gazda- 
sági rendezkedésnél  nem  állunk  tabula  rasa  előtt,  hogy  itt  egy- 
úttal az  1867  :  XVI.  t.-cz.  újból  való  megalkotásáról  is  van  szó, 
melyről  az  1867  :  XII.  t.-cz.  nemcsak  azt  mondja,  hogy  :  »mert 
az  érintkezési  pontok  számosak  és  fontosak,  időnként  vám-  és 
kereskedelmi  szövetség  köttessék«,  hanem  egyik  későbbi  szaka- 
szában egyenesen  azt  rendeli,  hogy  :  »a  közös  ügyek  hozzájáru- 
lási költségeinek  megállapításával  együtt  e  szerződés  megkötendő 
lesz«,  hogy  tehát  e  rendezkedésnél  az  Ausztriával  fennforgó 
gazdasági  viszonyoknak  egy  újabb  cziklusra  való  szabályozá- 
sáról is  van  szó.  S  kérdem  őt,  ki  mint  törvényhozó  nálamnál 
korábban  vett  részt  az  1867-ik  évi  kiegyezési  tárgyalásokban  : 
létrejött  volna-e  a  politikai  kiegyezés  a  magában  és  elvontan 
helyes,  de  gyakorlatilag  nem  kifogástalan  ilyen  kiindulási  pont- 
hoz való  merev  ragaszkodással,  ha  akkor  is  azt  mondottuk  volna  : 
a  czél  nem  a  politikai  kibékülés  Ausztriával,  hanem  az  ország 
politikai  és  belső  ügyeinek  rendezése  ;  hogy  ez  a  feladat,  amaz 
csak  eszköz  ?    (Helyeslés   a   középen.) 

Áldozattal  jár  a  szövetkezés  —  mondja  Kerkapoly.  Igaza 
van.  Nagyobb  áldozatokkal  a  mi  részünkről  —  s  ebben  is 
igaza  van.  De  helyesen  van-e  ez  alkalmazva,  ha  ó  azt  az 
axiómát  állítja  fel,  hogy  az  áldozatok  mértéke  azon  elő- 
nyökben keresendő,  melyeket  élveznénk,  ha  gazdaságilag  külön 
állnánk  ? 

A  magunkra  maradás  esetében  előálló  előnyöket  vagy  azok- 
nak egyenértékét  követelni  lehet  és  keU  —  mondja  ő.  Megenge- 
dem, hogy  ez  az  ideálja  a  szövetkezésnek  ;  de  a  gyakorlati  élet 
számára  egészen  helyesen  van-e  e  tétel  felállítva  és  nem  igényel-e 
kiegészítést  ? 

A  magábanlétnek  valamennyi  előnyét  vagy  teljes  egyen- 
értékét lehet-e  mindig  követelni  a  szövetkezésben  ?  Nem  éppen 
az-e  a  szövetségnek  egyik  czélja,  hogy  a  magábanlét  hátrányait 
elkerüljük  ?    És  ez  maga  nem  ér-e  fel  azon  előnyök  egy  részé- 

vei  ?  S  nem  zárja-e  ki  a  szövetkezés  természete  azt,  hogy  mind- 
egyik fél  a  szövetség  elönj-eivel  együtt  követelje  vagy  élvezze 
a  szövetségben  is  a  magábanlétnek  is  minden  előnyét  vagy  azok 
teljes  eg^^enértékét  ?  A  társadalmi,  úgy  mint  az  állami  szövet- 
kezésben mindkét  félnek  fel  kell  adnia  a  különállás  előnyeinek 
egy  részét,  hogy  élvezhesse  a  szövetség  által  nynjtottakat ;  fel 
kell  adnia  annyit,  ami  nélkül  a  szövetség  létre  nem  jöhet,  hogy 
elkerülje  a  magábanlét  hátrányait.  (Élénk  helyeslés  a  középen.) 
És  ha  nem  kapja  is  az  előnj'ök  teljes  egyenértékét,  igazolva 
van  a  szövetkezés,  mihelyt  a  magábanlét  hátrányai  rá  nézve 
nagyobbak,  mint  amaz  előnyök  vag}^  teljes  egyenértékük.  Teljes 
egA'enértéket  feltételként  követelni  sok  esetben  annyi,  mint 
lehetetlenné  termi  a  szövetkezést.  És  a  mi  helyzetünk  ilyennek 
látszik  nekem. 

Azon  kapcsolatban,  melyben  a  monarchia  másik  felével 
vagyunk,  tekinthetjük-e  viszonyunkat  abból  a  rideg  szempont- 
ból ?  És  ha  a  magábanlétnek  egyenértékét  keressük,  ne  csak  az 
előnyöket  nézzük,  amelyekről  lemondunk  ;  hanem  a  hátrányokat 
se  felejtsük,  amelyeket  általa  elkerülünk  ;  ha  a  lucrum  cessanst 
méregetjük,  vegyük  számba  a  damnum  emergenst  is.  Kerkapoly 
azonban  csak  amazokat  kutatta,  az  elválás  hátrányait  vizsgá- 
latára nem  méltatta.  (Igaz  !  a  középen.) 

A  magábanlét  előnyeinek  ezen  egyenértékét  Kerkapoly  a 
tarifában  keresi,  és  azt  mondja  :  ez  a  tarifa,  mely  az  iparczik- 
kekre  súlyos  vámokat  foglal  magában,  míg  a  nyerstermé- 
nyekre éppen  nem  vagy  alig  számbavehetőket  vet,  mutatja, 
mennyivel  ér  többet  a  mi  piaczunk  az  osztráknak,  mint  nekünk 
az   övé. 

Hogy  a  miénk  nekik  többet  ér,  azt  elismerem.  De  vájjon 
az  egyenértéknek  ezen  mértéke,  melyet  ő  keres  és  mit  másutt 
riem  talál,  helyesen  van-e  a  tarifában  felállítva  ?  Vájjon  csak- 
ugyan kifejezésre  hozza-e  a  tarifa  mindazon  előnyök  összegét, 
amely  előnyöket  a  szövetségnek  mindkét  részese  és  így  mi  is  a 
szövetkezésben  élvezünk  ?  Xincs-e  azonkívül  nem  egy  előny, 
és  itt  rámutatok  a  szabad  forgalom  jótékonyságára  és  előnyeire, 
melyek  számosak  megmérhetetlenek  reánk  nézve,  kik  nyers- 
terményeink számára  a  közel  és  szabad  osztrák  piaczot  a  szövet- 
kezéssel megszerezzük  —  ezek  az  előnyök  pedig  a  tarifában 
nem  jutnak  kifejezésre.   A  szövetkezés  előnyei  mindkét     félre 

nézve  megvannak  a  forgalom  szabadságában,  a  nem  korlátolt 
árúcserében. 

És  hová  vezet  amaz  okoskodás  ?  Hogyan  vagyunk  akkor 
általában  a  különválás  esetében  a  szabad-kereskedelmi  és  a  szer- 
ződési politikával  ?  És  ezt  a  szabad  kereskedelem  híveinek  mon- 
dom. Mert  az  a  theoria,  mely  szerint  Kerkapoly  a  tarifában 
keresi  a  szövetkezés  összes  előnyeinek  mértékét,  nem  a  szabad 
kereskedésnek  :  az  a  védvámos  iránynak  a  theoriája.  Vájjon  nem 
fordíthatja-e  ellenünk,  kik  szabad  kereskedelem  mellett  szerző- 
dési politikát  akarunk  követni,  ugyanezt  más  állam  is  ?  Az  iparos 
állam  a  túlnyomólag  földmívelő  állammal  szemben,  melylyel  a 
szabad  forgalom  viszonyába  lép,  természetes  előnyben  van, 
melyet  tőle  semmiféle  szerződéssel  egészen  elvenni  nem  lehet  és 
melyet  ő  egészen  kompenzálni  soha  semmiféle  szerződéssel  senki- 
nek sem  fog.  És  minél  inkább  védvámos  lesz  a  külállamokkal 
szemben  az  irány,  annál  inkább  kifejezésre  jut  e  hátrány. 

Ha  Kerkapoly  ezen  okoskodásokon  indul  el,  akkor  félek 
tőle,  hogy  az,  amit  ő  csak  kiindulási  pontúi  állított  fel  a  külön- 
válás esélyeinek  megmérésére  :  akarata  ellenére  is  az  ő  törek- 
véseinek végpontjául  fog  jelentkezni ;  akkor  a  különválás  lesz 
az,  mely  felé  ezen  okoskodás,  —  bármennyire  emelje  is  ő  ki, 
hogy  hasonlíthatatlanul  praeferálja  az  együttmaradást  —  a 
logika  erejénél  fogva  erős  vitorlákkal  hajt  bennünket,  úgy 
amint  őt,  az  annyira  logikus  főt,  odáig  már  el  is  vitte.  Különö- 
sen így  lesz  ez,  ha  megmarad  annál,  amit  kijelentett :  hogy  neki 
arra,  hogy  e  javaslatokat  elvesse,  elég  az,  hogy  nincs  kimutatva 
a  különválás  előnyeinek  mértéke.  Ezzel  majdnem  lehetetlent 
követel.  Én  csak  nagyon  is  bizonytalan  kombinácziót  állíthatok 
fel.  Mert  hiszen  teljesen  megtudni  e  mértéket  csak  úgy  lehet, 
ha  előbb  tényleg  meg  is  próbáljuk  a  különválást.  (Élénk  helyes- 
lés a  középen.  Fölkiáltások  a  szélső  baloldalon  :  Hisz  ezt  mond- 
juk  mi   is  !) 

Áttérve  Szilágyi  Dezső  beszédére,  így  folytatja  a  pénzügy- 
miniszter :  Azt  a  tézist,  melyet  Szilágyi  Dezső  felállított,  hogy 
ha  jogilag  lehetőnek,  de  politikailag  lehetetlennek  mondjuk  az 
önálló  vámterületet,  mindig  kényszerhelyzetben  leszünk,  helyes- 
nek és  alaposnak  elfogadom.  Ámde  én  nem  így  állítom  fel  a 
kérdést.  Én  nemcsak  incontestá,lhatatlannak  tartom  a  külön- 
váláshoz való  jogunkat ;  de  azt  is  vallom,  hogy  e  jog  érvényesí- 

tése  bizonyos  körülmények  közt  politikailag  sincs  kizárva.  Amit 
áUitok,  az,  hogy  e  jog  igénybe  vétele  mindkét  félre  nézve  —  s 
ebben  van  a  viszonosságnak  egyik  garancziája  —  messzeterjedő 
bajok  és  veszélyek  nélkül  ma  főleg  nem  tanácsos  ;  veszélyek 
nélkül,  melyeket  mindkettőnknek,  ameddig  csak  lehet,  kerül- 
nünk kell.  De  azért  e  jogot  mint  ultima  ratiót  feladhatónak 
nem  tartom.  ]\líg  egymással  a  mai  körülmények  közt  —  bár 
hiányait  nem  tagadom  —  legalább  olyan  egj^ezséget  köthetünk 
is,  minő  a  jelenlegi :  addig  igenis  jus  dormiensnek  hagyom ; 
de  nem  vonakodom  kijelenteni,  hogy  ez  nem  annyit  jelent,  hogj'- 
minden  egyezséget  kész  vagyok  ama  jog  igénybevételének  elébe 
tenni ;  (Élénk  helyeslés  a  középen.)  ez  idő  szerint  azonban  és  a 
mai  körülmények  közt  inkább  mint  valaha  praeferálom  ezen 
egyezséget.  (Hosszas  élénk  helyeslés  és  tetszés  a  középen.)  Prae- 
ferálom különösen  azért,  mert  nyerstermelő  ország  vagyunk, 
és  mi  egy  európai  elzárkózó  pohtikával  szemben  nehezen  nél- 
külözhetnők  az  ausztriai  szabad  piaczot ;  földmívelésünk  e  piacz 
elvesztése  esetén  oly  súlyos  rázkódáson  menne  keresztül,  melyet 
az  iparnak  vámvédelemmel  való  fejlesztése  hosszú  időn  át  nem 
tudna    ellensúlyozni. 

Azt  tartom,  hogy  anyagi,  gazdasági  és  poUtikai  összes  viszo- 
nyainkra és  ma  inkább  mint  valaha,  károsabban  hatna  az  elválás, 
mint  ennek  előnj^ei,  meWeket  nem  abban  a  mértékben  mint 
önök,  hanem  egy  bizonyos  mértékben,  főleg  pénzügyi  és  gazda- 
sági szempontból,  egészen  tagadni  soha  eszembe  sem  jutott. 

Hogy  minők  lennének  e  káros  következmények,  erre  nézve 
megérinteni  kivánok   némelyeket.    (Halljuk !   Halljuk !) 

Két  különböző  gazdasági  pohtika  mellett  fenntartható-e  oly 
barátságos  belső  viszony,  minő  a  két  fél  békés  együttlétének 
alapjául  szolgál  ?  Nem  jut-e  eszünkbe,  hogy  különböző  két 
gazdasági  politika  egy  közös  külügyminiszterrel,  egy  külügyi 
közös  képviselettel,  igen  nagy  —  nem  mondom,  hogy  végső 
esetben  legyőzhetetlen,  de  nehezen  leküzdhető  nehézségekbe 
ütközik.  A  külföld  előtt  a  mi  fogyasztási  piaczunk,  főleg  ha  ezen 
esetben  az  osztrákoknak  több  kedvezményt  is  adnánk  mint 
a  külföldnek,  mely  kedvezményeket  az  osztrákok  mint  közei- 
lévők  jobban  fogják  kihasználhatni,  mint  a  távolabbiak  :  nagyon 
veszt  súlyából,  mert  kisebb  és  jelentéktelenebb  lesz,  és  a 
külföld  előtt    nem    ér  fel  a  mi  piaczunk  a  monarchiának  nagy 

forgalmi  területével,  habár  azt  kedvezőbb  feltételekkel  nyújt- 
juk is  neki. 

Fontolják  meg,  hogy  a  kereskedelmi  szerződések  megköté- 
sénél, hol  oly  szövevényes  kérdések  fordulnak  elő,  a  különböző 
és  egymással  esetleg  vetélkedő  két  közgazdasági  politika  mennyi 
nehézségnek    teszi    le    csíráját. 

Önök  mindennek  dissolvens  hatásától  nem  féltik  politikai 
viszonyainkat,  miként  ezt  Molnár  Aladár  és  Szilágyi  Dezső 
kijelentették.  Vannak,  kik  rémképnek,  önök  mese-mondásnak 
tartják  mindazokat  a  bajokat,  melyeket  -mi  ezen  esetre  előrelá- 
tunk. Bármennyire  latolgassam  is  Szilágyi  Dezső  okoskodásának 
súlyát :  én  a  csillogó  érveken  felül  azokban  egy  nagy  optimiz- 
must is  látok  keresztül  csillámlani ;  (Helyeslés  a  középen.)  mert 
nem  osztozom  azon  doktrínában,  melyet  Kerkapoly  felállított  : 
hogy  ezen  esetben  az  ellenségeskedés  nem  feltétlenül  szükséges, 
sőt  nem  is  valószínű  és  szinte  lehetetlen,  mivel  —  mint  ő  monda 
—  »a  jelenlegi  állapotot  felváltaná  a  magukra  visszahúzódott 
államok    barátságos    viszonya«. 

Ha  nem  egyezünk  ki  azért,  mert  a  közös  vámterület  mellett 
odaát  érdekeink  méltánylásra  nem  találnak :  a  vámsorompók 
felállításánál  meg  lesz-e  teremtve  egyszerre  ez  a  méltányosság, 
megszáUja-e  az  az  osztrákokat  rögtön,  mihelyt  a  szakítás  ki 
lesz  mondva  ?  Már  pedig  az  anyagi  érdekek  rázkódtatásokat 
nem  igen  tűrnek.    (Helyeslés  a  középen.) 

Forgalmunk,  mely  aránylag  nagyobb,  mint  az  egész  mon- 
archia forgalma,  éppen  azért  érte  el  mostani  terjedelmét,  mert 
válaszvonallal  megakasztva  nem  volt.  E  forgalom  fejlődésével 
a  gazdasági  érdekek  összesége  finom  és  láthatatlan,  de  sűrű  és 
erős  szálakkal  függ  össze,  melyek  ha  szétszakíttatnak  :  a  leg- 
rosszabb visszahatás  áUana  be  éppen  ezen  érdekekre  nézve. 
Vállalataink,  ipartelepeink,  melyeknek  nem  egyike  alapíttatott 
osztrák  tőkével ;  kereskedésünknek,  forgalmi  életünknek  szám- 
talan tényezője,  melyek  az  évek  során  összeforrtak  a  túlsó  féUel : 
(Helyeslés  a  középen.)  sokáig  véreznének  a  szakítás  sebeiből 
és  nem  egy  véreznék  el  e  műtét  romboló  hatása  alatt,  (Élénk 
helyeslés  a  középen.)  azon  vámharcz  következtében,  melyről 
önök  azt  mondják,  hogy  elő  nem  állhat,  amelynek  lehetőségét 
én   azonban   kizártnak    nem    tartom. 

Azt  mondja  Molnár  Aladár,  hogy  Ausztria  részéről  már  csak 

azért  is  kevésbbé  leszünk  kitéve  retorziónak,  mint  például 
Németország  részéről,  mert  Ausztria  ránk  szorul,  Németország 
nem.  Közbevetőleg  megjegj^zem,  hogy  itt  az  egynézetüek  érve- 
lésében egy  kis  karambol  történt,  mert  hisz  Pulszky  Ágost  sze- 
rint be  van  az  bizonyítva,  hogy  az  osztrák  piacz  csak  igen  kis 
mértékben  fogyasztója  a  mi  nyersterményeinknek.  Én,  aki  erre 
nézve  sem  vagyok  azon  nézetben,  bármennyire  tartsam  is  ter- 
mészetellenesnek e  vámharczot :  nem  tartom  azt  valószínűtlen- 
nek, mert  egy  háromszáz  év  óta  fennálló  viszony  nem  bontható 
fel    érzékeny    utóhatások    nélkül. 

Pulszky  Ágost  azt  mondja :  különös,  hogy  azok  állít- 
ják nyersterményeink  Ausztria  részéről  való  megvámolását  való- 
színűnek, kik  Németországra  nézve  ezt  nem  tartják  lehetséges- 
nek. Különös  ebben  csak  az,  hogy  Pulszky  nem  látja 
a  helyzet  különböző  voltát.  Ha  Németország  a  monarchia  ellen 
retorzióval  akar  élni  :  választhat  az  osztrák  ipar  és  a  magyar 
nyerst erménj^ek  közt.  Ellenben,  ha  Ausztria  kíván  vámharczot 
inaugurálni  :  nem  volna  választása,  mert  mi  kizárólag  nyerster- 
ményeket viszünk  ő  hozzá  és  így  csakis  ezeket  sújthatná  vámok- 
kal. Egy  lassú  harcz  következnék  be,  nem  olyan,  mety  nyílt  küzdő- 
téren nyílt  sisakkal  vívatik,  hanem  egy  lappangó,  titkos  harcz, 
mely  kölcsönösen  kiéheztetésre  számít  és  ezért  veszélyesebb. 

Ott  vannak  azután  a  többi  kérdések  ;  mert  ne  higyje  senki, 
hogy  a  gazdasági  különválás  dekretálása  nem  jár  az  Ausztriá- 
val való  összes  viszonyainknak  és  a  köztünk  levő  valameimyi 
függő  kérdésnek  kígombohátásával. 

És  a  quota  kérdése  ?  Lónyay  gróf,  amint  tőle  másként  nem  is 
várhattam,  ezt  számba  is  vette.  Hogy  számításában  mennyire 
nem  osztozom,  ezt  volt  alkalmam  kimutatni.  Beismerem  azon- 
ban, hogy  ő  levonta  álláspontjának  konzekvencziáját.  Már  Ker- 
kapoh'  ezt  nem  teszi ;  Molnár  Aladár  meg  tagadja  a  causalis 
nexust  a  quota  és  a  vámszövetség  közt,  és  feledi,  hogy  a  vám- 
jövedelmek közössége  az  osztrák  törvények  közül  csakis  egyetlen 
egyben,  a  közös  költségek  hozzájárulási  arányáról  szóló  törvény- 
ben van  felemhtve  ;  feledi,  hogy  az  1867-ikí  quota-deputácziónak 
vonatkozó  irományai  nem  mellette,   hanem  ellene  bizonyítanak. 

Ha  pedig  a  külön  berendezkedés  esetében  egymással  oly 
alapon  egyeznénk  ki,  miként  Kerkapoly  mondotta  :  hogj^  akár 
egy  egészen  kedvezményes  autonóm  tarifa  alapján  is  berendez- 

kedhetünk  Ausztriával  és  neki  továbbmenö  kedvezményeket 
adhatunk,  mint  aminőket  a  külföldnek,  tehát  a  küKöld  irányában 
követendő  szabadkereskedelmi  politikánál  is  messzebbmenőket: 
akkor  érdemes  lesz-e  a  teljes  szabadkereskedelmi  irányt  is  túl- 
haladó kedvezményekért  felállítani  a  vámsorompókat  és  pro- 
vokálni a  nehézségeknek  egész  sorát  ?  Miért  vonakodunk  megadni 
a  kedvezményeket,  melyeket  a  külön  vámterület  felállítása 
esetében  kilátásba  helyezünk,  a  vámközösség  alapján  ?  (Élénk 
helyeslés   és   tetszés  a  középen.) 

De  azt  mondja  Kerkapoly,  hogy  az  iránj;  az,  amely  döntő 
és  amely  elitéli  ezen  javaslatokat.  Nem  a  tarifának  viszonyla- 
gosan magas  tételei  miatt  veti  ő  el  e  javaslatokat,  hanem  azért, 
mert  abba,  hogy  emelni  akarják  e  tételeket,  nem  nyugszik  bele, 
és  ezen  irány  az,  amelyben  ő  veszélyt  lát. 

Hiszen  ha  a  tételek  tervezett  magasságában  megnyugszik 
és  csak  attól  fél,  hogy  ezek  még  emelhetők  :  erre  egyszerűen  csak 
az  a  válaszom,  hogy  az,  ami  előttünk  van,  nem  minimális  tarifa, 
és  hogy  újabb  törvényhozási  elhatározások  nélkül  ezen  tarifá- 
nak egy  tétele  sem  emelhető.  Hogy  pedig  ily  tételekkel  is  lehet 
kereskedelmi  szerződéseket  kötni  :  mutatja  az  1867-ben  tett 
tapasztalás,  midőn  a  német  vámegylettel  a  mostaninál  magasabb 
tarifa    alapján    kötöttünk    szerződést. 

De  nem  is  itt    van  Kerkapoly  érvelésének  súlya.   » Akkor 

—  mondja  ő  —  volt  biztosíték,  de  ma  nincs  ;  akkor  megnyug- 
vással lehetett  elfogadni  a  vámszövetséget  egy,  bár  magasabb 
tételű  tarifa  alapján  ;  ma  nem  lehet,  mert  ma  e  biztosíték 
nincs  meg.« 

Miben  találja  ő  a  garancziát,  melyről  szól  ?  Az  1865-iki  angol 
egyezményben  ?  mely  azt  stipulálta,  hogy  1867-től  kezdve 
25%-nál  és  1870-től  kezdve  20%-nál  nagyobb  az  értékvám  nem 
lehet  ?  Beismerem,  hogy  ez  egy  túlságos  védvám  ellen  kellő 
garanczia.  De  ha  e  garanczia  megvolt,  akkor  megvan  ma  is, 
abban,  hogy  a  most  tervezett  tarifának  nincs  egy  árúcsoportja 
sem,  melynél  az  a  vámszállítási  költséggel  együtt  25%  átlag 
értékvámnál  magasabbra   rúgna  és  —  hangsúlyozva  mondom  ezt 

—  az  angol  egyezségben  stipulált  átlagértéknél,  és  mert  qui  bene 
distinguit,  bene  docet. 

Az  1865-iki  angol  szerződésben  ugyanis,  mely  Kerkapoly 
szerint  biztosítékul  szolgál,  csak  átlagérték-százalékról   van   szó. 

Kezemnél  van  ezen  szerződés  szövege,  s  nagyon  tanulságos  lesz 
annak   szószerinti  tartalmával   megismerkedni. 

Az  Ausztria  és  Angolország  közt  1865  deczember  16-án  létre- 
jött kereskedelmi  szerződés  3-ik  czikkének  szövege  így  szól  : 
»Der  österreicliische  ZoUtarif  soU  unter  Aufrechterhaltung  seines 
gegenwártigen  Gewichts-ZoUsystems  mit  der  Massgabe  geregelt 
werden,  dass  der  von  Artikeln  der  Urpioduktion  oder  der  Indu- 
strie der  Staaten  Ihrer  brittischen  Majestát  bei  derén  Einfulír  in 
die  österreicliischen  Staaten  zu  erhebende  Zoli  vom  1-ten  Jánner 
1867  angefangen  25  Percent  des  Werthes  mit  Zuschlag  der 
Transports-Versicherungs-  und  Comissionsspesen,  welclie  die 
Einfuhr  nach  Österreich  bis  zur  österreichisclien  Zollgrenze 
erfordeit,  nicht  übersteige,  und  es  soU  dabei  der  durchsclmitt- 
liche  Werth  der  in  jeder  Position  des  künftigen  österreichischen 
Tarifes  unter  einer  und  derselben  Benennung  vorkommenden 
Artikel   zur  Grundlage  genommen   werden. « 

Poziczióról  szól  e  szerződés,  nem  egyes  árúczikk  neméről,  és 
a  poziczió  alatti  ezikk  átlagértékéről.  Ha  tehát  ebben  a  szerződés- 
ben, amely  a  csoportok  atlagáról  szól,  a  szállítási  költséggel 
együtt  biztosíték  van  :  akkor  engedje  meg  az  én  tisztelt  barátom, 
áll  ez  ezen  tarifáról  is,  és  így  ne  mondja,  hogy  ezen  tarifa  az,  amely 
koloniáhs  pohtikát  inaugurál.  Ha  az  garanczia  :  akkor  megvan 
itt  is  ;  ha  nem  garanczia  :  akkor  nem  volt  meg  ott  sem.  (Helyeslés 
a  középen.)  És  itt  eszembe  jut,  amit  egyszer  valahol  olvastam  : 
»A  veszedelmesebb  érvelések  azok,  melyekben  a  teljes  való  mel- 
lett a  nem  helyes  megkülönböztetésnek  is  bizonyos  adaléka 
vegyül.  Az  ékesszólás,  a  szónoklat  hatalmas,  elragadó  ereje  az 
utóbbi  részt  észrevétlenül  kifeszíti,  az  előbbit  beburkolja  vagy 
mellőzi  és  egy  oly  eredményt  hoz  ki  öntudatlanul,  mely  azután 
már   nem   részben,    hanem   egészben   távozik   a   valótól. « 

E  vámtarifa  mellett  nem  lesznek  a  külfölddel  szerződések 
köthetők  —  mondják,  és  a  szónokok  mindannyia  szíves  volt  reflek- 
tálni azon  érvekre,  melyeket  én  többek  között  arra  nézve  hoz- 
tam fel,  hogy  a  hely  benső  természeténél  fogva  az  osztrák  ipar ; 
saját  érdekei  miatt,  melyek  őt  az  export  biztosítására  csakúgy 
kényszerítik,  mint  bennünket,  törekedni  fog  velünk  együtt  ily  szer- 
ződések megkötésére  ;  és  ez  e  részben  a  megnyugtató  momentum. 

E  tételem  helj'^ességét  a  képviselő  urak  nem  ismerték  el, 
és  Kerkapoly  azt  mondta,  hogy  ebbeli  érvem   nem   áll,   mert  a 

ház  elé  terjesztett  tarifa  által  nyújtott  nagyobb  védelem  elfoga- 
dása esetében  az  osztrák  ipar  nálunk  az  eddiginél  nagyobb 
piaczot  kap  és  így  a  külföldnek  nem  fog  oly  nagy  súlyt  tulaj- 
donítani. 

Erre  egyszerűen  azt  válaszolhatom,  hogy  az  osztrák  ipar 
éppen  azon  czikkeinek,  melyek  a  külföldet  nem  nélkülözhetik, 
ezen  tarifa  nagyobb  védelmet  nem  is  nyújt.  Az  osztrák  iparnak 
azon  ágai,  melyek  az  exportot  nem  nélkülözhetik  és  melyek  a 
külfölddel  kötendő  szerződések  létrejöttében  nagyon  is  érdekel- 
vék,  a  monarchiában  nagyobb  piaczra  nem  is  találnak. 

A  lenipar,  amely  1 5  millió  értéket  visz  ki ;  a  vasipar,  amely 
25  millió,  a  papíripar,  amely  9 — 10  millió,  a  bőripar,  amely 
15 — 16  millió,  a  faipar,  amely  11  millió,  a  porczellán-  és  agyag- 
ipar, amely  2  millió,  a  rövidárúk  ipara,  amely  36 — 37  millió  érték- 
kel szerepel  a  kivitelben,  e  tarifában  semmi,  vagy  számba  nem 
vehető  védelemben  részesül.  Szolgáljon  ez  válaszúi  azoknak,  kik 
mint  Pulszky  Ágost,  azt  mondják,  hogy  ha  az  osztrák  iparosok 
azon  anyagi  előnyök  birtokában  lesznek,  melyeket  nekik  e  tarifa 
nyújt,  vagy  mint  Szilágyi  Dezső  formulázta :  ha  az  osztrák 
iparágak  megerősödnek,  akkor  el  fogják  ejteni  a  külfölddel  való 
szerződési  politikát. 

Az  angol  ipar,  amely  egészében  többet  exportál  más  álla- 
mokba, mint  Magyarországba,  amelynek  igen  sok  ága  a  külföld 
igényeihez,  a  külföld  ízléséhez  képest  van  berendezve,  nemcsak 
nem  nélkülözheti  az  exportot ;  de  ha  még  akarná  is,  nem  bírná 
saját  érdekeinek  veszélyeztetése  nélkül  az  export  irányát  egy- 
hamar megváltoztatni. 

S  itt  nyílik  alkalmam  —  úgymond  —  azokra  reflektálni, 
amiket  Apponyi  gróf  fényes  és  hatásos  beszédében  ez  irányban 
felhozott.    (Halljuk  !    Halljuk  !) 

Szerinte  kettős  valótlanságot  foglal  magában  a  kiegyezés. 
Az  első  az,  hogy  mindkét  fél  akar  a  külfölddel  szerződést  kötni, 
mert  —  úgymond   —  a  másik  fél  nem  kíván  szerződni. 

En  nem  állítom,  hogy  nincsenek  a  másik  fél  államterületén 
számosak,  akik  nem  akarnak  szerződni  ;  azt  azonban  állítom, 
hogy  nagy  kisebbségben  va,nnak,  s  hogy  itt  is,  ott  is  az  emberek 
és  érdekek  többsége  a  külfölddel  szerződni  akar,  szerződni  nem 
minden  áron,  de  szerződni  a  kölcsönös  érdekek  megóvása 
mellett. 

És  ha  ez  egyezkedés  azért  foglal  magában  valótlanságot, 
mert  amott  van  egy  olyan  irány,  amely  elvileg  kizárja  a  szerző- 
dési politikát  :  akkor  a  monarchia  két  felének  egymással  való 
szövetkezésében,  amelynek  keretén  belől  minden  téren  és  mindig 
az  egyik  főfeladat  az  ellentétes,  vagy  ellentéteseknek  látszó  érde- 
keknek összeegyeztetése  volt  és  marad  is  :  oly  egyezséget  Appon^á 
gróf  soha  sem  fog  köthetni,  amety  mindkét  részen  az  érdekeltek 
egyhangú    helyeslésével   találkozzék. 

Ha  valótlanságot  foglal  magában  az  egj^ezség  azért,  mert 
vannak,  akik  odaát  a  külfölddel  szerződni  abszolúte  nem  akar- 
nak :  akkor  szerinte  valót  tartalmazó  szövetséget  soha  sem  lehet 
létrehozni,  mert  akkor  ő  ideáhs  állapotot,  amelyben  teljes  egy- 
hangúság lesz  a  törekvésben,  akar  és  tart  csak  valónak.  .  .  . 
A  pénzügyminiszternek  itt  következő  fejtegetése  arra  a 
kérdésre  vonatkozik,  mely  iránt  már  Szilágyi  Dezső  beszéde  után 
kettejök  részéről  rövid  nyilatkozatok   tétettek. 

Apponyi  gróf,  úgy  mint  Szilágyi  Dezső  és  mások  is,  mondja, 
két  miUióra  teszi  mint  apodiktikus  tehertöbbletet  azt,  amivel  az 
Ausztriából  bejövő  gyapjúszövetek  ezentúl  az  ország  fogyasztását 
szerintem  terhelni  fogják.  Kénytelen  vagyok  azért,  hogy  maga- 
mon ne  hagyjam  azon  vádat,  hogy  a  magam  által  használt 
adatok  helyességét,  ha  ellenem  fordíttatnak,  nem  ismerem  el, 
amit  soha  sem  és  most  sem  tettem,  pár  szóval  emlékeztetni  a 
házat,  hogy  tulaj  donkép  miként  tettem  én  ezen  számítást  ? 

Előrebocsátottam,  hogy  biztos  számokat  erre  nézve  fei 
nem  állítok,  hanem  hogy  adalékul  a  tájékozásra  felhozok  egy 
egyszerű  kombinácziót  :  hogy  kimutassam,  mennyire  túlzottnak 
tartom  azon  8 — 9  miUió  tehertöbbletet,  mely  az  előterjesztett 
tarifából  eredőnek  mondatott.  Oly  kombinácziót  áUítottam  fel, 
—  és  ezt  \álágosan  meg  is  mondottam  —  mely  a  valóságot  messze 
meghaladja,  melyben  saját  magam  ellen  többet  számítok  és 
sokkal  nagyobb  arányokat  veszek  fel,  mint  amelyeket  az  élet 
igazol,  csak  hogy  azon  eredményre  jussak,  hogy  a  valóságot  oly 
messze  meghaladó  arány  mellett  is  aránytalanul  kisebb  teher- 
többlet  mutatkoznék,  mint  azon  9 — 10  millió  forint,  amelynek 
nagyon  is  túlzott  voltát  ezután  kimutatni  a  legegyszerűbbnek 
látszott.  Amikor  valaki  azt  mondja,  mit  én  mondottam  :  hogy 
nem  azért  veszem  fel  azon  képtelen  arányt,  mintha  Magyar- 
országon a  szűrös,  a  bundás,   a  gubás    ember    annyi    posztót 

fogyasztana,  mint  az  osztrák  honpolgár,  hanem  csak  hogy  ki- 
mutassam, hogy  még  így  is  az  egyes  képviselő  urak  által  kiszá- 
mított tehernek  csak  egy  parányi  része  jő  ki,  kérdem  :  lehet-e 
az  ilyen  kombináczióra  mint  általam  apodiktice  biztos  számítás- 
ként oda  álHtottra  hivatkozni  ?    (Helyeslés  a  középen.)  .  .  . 

A  provizóriumról  szólva,  így  nyilatkozik  a  pénzügyminisz- 
ter :  Azt  mondják  a  provizóriumról,  hogy  nincs  mitől  félni. 
Szilágyi  Dezső  tisztelt  képviselő  úr  azzal  vigasztal  bennünket, 
hogy  azért  a  monarchia  sarkaiból  még  nem  fordul  ki,  és  bármi 
következzék  is  be,  az  nem  lesz  rosszabb  azon  állapotnál, 
melyet  ez  az  egyezség  teremtene. 

Magam  is  hiszem,  hogy  a  monarchia  sarkaiból  nem  fog 
kifordulni ;  de  hogy  ezen  vigasztalással  már  mindaz,  amit  a  múlt- 
kor az  izgalmak  és  bizonytalanságok  permanencziá járói  mondtam, 
meg  lenne  czáfolva  :  én  nem  találom.  Valamint  azt,  hogy  bármi 
következzék  is  be,  az  nem  lesz  rosszabb  mint  ezen  egyezség 
folytán  létesülő  állapot  :  az  önök  érv-elésében  bebizonyítva 
szintén   nem  látom. 

Közbevetőleg  legyen  mondva,  hogy  amint  a  vita  nőtt,  úgy 
nőtt  az  évek  száma  is,  melyekre  a  provizóriumot  kilátásba  veszik  ; 
a  vita  végén  már  4 — 5  évi  provizóriumról  beszéltek.  Ha  már 
ennyire  mentek,  még  egy  pár  lépés  —  és  meg  lett  volna  a  tíz  év 
és  önök  itt  lehetnek  a  mi  helyünkön.  (Zajos  derültség  a 
középen.) 

Ügy  látszik,  kezdenek  gyanakodni  arra  nézve,  hogy  az  új 
alapokon  való  egyezkedés  egyhamar  létrejön-e,  és  azért  még 
mielőtt  hozzáfognának  a  készületekhez,  melyeket  a  határozati 
javaslatok  indikálnak  :  szükségesnek  tartanak  egy  ilyen  latitudet 
fenntartani    maguknak.    (Élénk   derültség.) 

Molnár  Aladár,  ki  határozati  javaslatát  indokolván,  újabb 
javaslatokat  és  a  mostaniaknál  jobbakat  akar,  ennek  elérését 
lehetőnek  is  tartja  ;  elismerte  azonban,  hogy  azt  nem  lehet  éppen- 
séggel kijelölni  :  mi  lesz  a  jobb,  mert  hisz  kettőn  áll  a  vásár. 

Ez  igen  érdekes  elismerés,  és  olyan  igazságos  embertől,  mint 
igen  tisztelt  barátom,  mást  nem  is  vártam  ;  csakhogy  mellőzve 
látom  ezt  akkor,  amikor  önök  javaslatainkat  bírálják.  (Helyeslés 
a  középen.)  Ezen  javaslatok  hiányainak  kijelölése  nem  elég. 
Hiszen  mi  azon  hiányokat  elismertük,  harmadfél  éven  át  küz- 
döttünk, hogy  orvosolhassuk,  és  ha  az  érvekből  oly  hamar  ki- 

fogytunk  volna  :  higyjék  meg,  már  az  első  hat  hét  alatt  kapi- 
tulálnunk kellett  volna.    (Élénk  helyeslés  a  középen.) 

Előkészületeket  kivannak  az  adatok  gj^üjtésére,  s  azt  mond- 
ják, —  miként  Szilágyi  Dezső  mondta  —  hogy  statisztikai 
adatok  czéljából  teendő  intézkedések  útján  vámsorompók  nélkül 
is    meg   fogjuk   tudhatni,    mit   fogyasztunk. 

Éppen  ezt  nem  fogjuk  megtudhatni.  Hogy  mennyit  fogyasz- 
tunk :  azt  ez  úton  valahogy  megtudhatjuk  ;  de  hogy  mit  és  mily 
értékűt  :  arra  vám-  és  határszolgálathoz  hasonló  berendezés 
nélkül  rá  nem  jövünk.  És  ha  majd  egy  vagy  két  év  múlva  a  zár- 
vonal  útján  szerzett  adatok  alapján  indulnának  meg  újra  alku- 
dozások a  másik  féllel,  azon  kezdenők,  hogy  összevesznénk 
afelett,  melyik  félnek  adatai  hiánj^osabbak.  (Helyeslés  és  tetszés 
a  középen.) 

De  az  adatokra  nézve  általában  tartozom  egy  nyilatkozattal. 
Somssich  Pál  azt  áhította,  hogy  a  magam  adatait  rontottam  le, 
és  Szüágyi  Dezső  azt  a  kérdést  vetette  fel  :  mi  lesz  a  kormány 
indokolásából,  ha  az  adatok,  melyekkel  azt  a  koimány  behin- 
tette, mind  alaptalanok  ? 

Ezen  oly  sokat  kárhoztatott  indokolásról  az  igazság  érde- 
kében meg  kell  említenem,  hogy  az  hasábokon  keresztül  fejte- 
geti, melyek  köztük  a  teljesen  meg  nem  bízható  adatok,  és  hogy 
mely  oknál  fogva  ilyenek.  Az  általam  használt  és  biztosaknak 
nyilvánított  ada/cok  a  monarchia  forgalmi  adatai ;  (Ügy  van  ! 
a  középen.)  ellenben  azok,  melyekről  kimutattam,  hogy  nem 
alaposak,  mert  nem  is  lehetnek  azok  :  a  Magyarország  és  Ausztiia 
közt  fennforgó  közbenső  forgalom  adatai.  Ámde  ők  azon  eszkö- 
zökkel dolgoznak,  melyek  rendelkezésükre  áUanak.  Meg  is  mon- 
dottam, hogy  ők  nem  bírnak  más  adatokat  szerezni.  Miért  ? 
Azért,  mert  a  közlekedési  vállalatok  adatai,  amelyek  azon  alapon 
készülnek,  hogy  ahol  valami  leadatik,  az  vétetik  számításba, 
véghetetlenül  gyarlók  és  az  árúkategóriákat  és  értékeket  nem 
mutatják  és  nem  mutathatják  ki.  Az  adatok,  melyek  azon  árúkra 
vonatkoznak,  melyeket  a  szállítók  specifice  megjelölnek,  milye- 
nek az  állatok,  gabona  stb.,  bírnak  értékkel ;  de  aki  ismeri  az  árú- 
forgalom ezer  meg  ezer  részleteit  :  tudni  fogja,  hogy  az  árú-kate- 
góriák ezer  meg  ezer  nemeinek  azon  adatai,  melyek  a  szálHtási 
feljegyzések  alapján  az  illető  árúk  megnevezése  nélkül  készül- 
nek, a  dolog  természeténél  fogva  mit  sem  érnek.  És  ha  ezen  vita- 

nak,  mint  Apponyi  gróf  magát  kifejezte,  van  egy  halottja 
és  ez  szerinte  a  statisztika,  erre  az  a  válaszom  :  hogy  a 
statisztikának  csak  azon  része  a  halott,  mely  a  kereskedelmi 
bilanszok  képében  (Helyeslés  a  középen.)  nem  általam,  hanem 
a  tudomány  által  régóta  még  ott  is  halottá  van  téve,  hol  a  hiva- 
talos apparátus  a  vámvonali  szolgálat  összes  eszközeivel  ren- 
delkezik.   (Helyeslés    a   középen.) 

Ha  ez  így  áll  ott,  akkor  nálunk,  hol  az  imént  jelzett  gyarló 
feljegyzések  alapján  készülnek  az  adatok  :  volt-e  szükség  rá, 
hogy  én  tegyem  halottá  a  forgalmi  statisztika  ezen  részét,  én,  aki 
egyebet  nem  tettem,  mint  kimutattam  azt,  hogy  annak  a  más 
irányban  nagyon  becses  materiálénak  melyik  része  alapos  és 
melyik  nem  ?  Nem  én  ölöm  meg  a  statisztikát,  ki  —  az  adatokra 
értem  —  kiválasztom  a  konkolyt  a  búzából  és  azt  mondom  : 
ez  jó,  ez  nem  jó.    (Derültség  a  baloldalon.) 

Ellenkezőleg,  az  öli  meg  a  statisztikát,  ki  minden  adatot 
hitelesnek  kész  elfogadni  és  hajlandó  esküdni  a  rideg  számokra, 
anélkül,  hogy  azoknak  értékét  és  az  azokban  rejlő  szellemet  vizs- 
gálná. És  mi,  Lónyay  gróf  és  én  próbálgathatunk  számításokat 
ez  adatok  alapján,  bármely  óvatossággal  és  szakértelemmel  tegyük 
is  azokat  :  az  eredmény  nem  lesz  megbízható  és  nem  is  fog  egyezni 
soha,  mert  a  számok  közé  vegyül  egy  harmadik  faktor,  mely 
megbízhatlanná  teszi  az  eredményt,  s  ez  biztos  adat  hiányában 
az  individuális  appreciáció  minden  árnyalatával.  (Helyeslés  a 
középen.)  És  ha  Simonyi  Lajos  báró  azt  mondja,  hogy  én  elin- 
dultam számokkal  Lónyay  gróf  ellen,  ráülve  a  számok  paripá- 
jára és  azt,  amikor  visszatértem,  agyonütöttem  :  arra  el  lehet 
mondani,  hogy  hiába,  az  ö  élcze  is  csak  sántikáló  hasonlatot  pro- 
dukált ;  (Halljuk  !)  mert  én  nem  indultam  el  azon  számokkal 
Lónyay  gróf  ellen,  hanem  csak  azt  mutattam  ki,  hogy  azon 
paripa,  melyre  nem  én,  hanem  önök  ültek  reá,  és  melyen  a  külön 
vámterület  mellett  33  millió  tiszta  vámjövedelmi  többletet  kép- 
zelnek elérni,  sőt  még  a  milliárdok  között  is  kalandoznak  :  hogy 
az  a  paripa  a  valóságban  nem  kis  sántaságban  szenved.  (Nagy 
derültség.) 

A  pénzügyminiszter  így  végzi  beszédét :  Apponyi  gróf  poli- 
tikai szempontból  sem  fogadja  el  a  javaslatokat,  sőt  ma  már 
éppen  abból  is  ellenzi,  és  azt  mondja  :  ha  valaki  meggyőzné  arról, 
hogy   azok   elfogadását    az   országnak   politikai   érdeke   kívánja, 

Szilágyi  Dezső  beszédei.  I.  7 

letenné  a  fegyvert  ;  de  ö  nem  a  napokra  néz,  hanem  azon  éveket 
tekinti,  melyek  jönnek  és  az  eddigieknél  is  súlyosabbak  lehetnek. 
Rámutat  a  jövő  komolyságára  és  aggódva  int  bennünket,  hogy 
azon  komoly  idők  készen  találjanak  bennünket.  Ezen  szép  és  ko- 
moly intő  szavak,  melyeket  ő  önmagához  és  a  házhoz  intéz,  reám 
ellenkező  hatást  tesznek.  Avagy  úgy  biztosítjuk-e  jövőn- 
ket, tisztelt  ház,  ha  azon  kezdjük,  hogy  a  jelen  bizonytalanságá- 
nak megörökítésére  magunk  is  köziemüködünk,  és  igazán  a  monar- 
chia azonos  létérdekeinek  megóvása  úgj^  történik-e  leghatályo- 
sabban  és  legczélszerűbben,  ha  a  két  szövetséges  áUam  provi- 
zórius  alapokon  fegyverszünetet  kötve  és  egymással  farkasszemet 
nézve  várják  be  azt  a  komoly  jövőt,  hogy  azon  még  súlyosabbá 
válliató  időben  megint  előre  kezdjük  és  folytassuk  ez  érdekhar- 
czot  ?  akkor  keressük-e  az  egymás  közötti  kibékülés  módjait 
újból,  midőn  talán  mindkettőnknek  egj^esített  erőfeszítését 
fogja    esetleg   provokálni   az    események    súlya  ? 

Politikai  konszohdáczióra  vezet-e  az  egyetértésről  beszélni, 
az  elkeseredést  és  fölkeltett  szenvedélyeket  fájlalni  és  panaszolni, 
de  nem  tenni  meg  amannak  helyreáUítására,  ezeknek  lecsilla- 
pítására azt,  mi  részünkről  erre  ma  egj^edül  czélhoz  vezethet  ? 
Nem  vezet-e  inkább  az  állapotaink  konszoHdácziójára  és  adja 
meg  a  lehetőséget  az  erőgyűjtésre,  ha  közösen  felismerve  azon 
veszélyeket,  melyek  mindkét  félre  nézve  nagj^obbak  mint  a 
hátrányok,  melyek  bármelyiknek  álláspontja  szerint  az  egyes- 
ségböl  háramolhatnak  ;  feledve  a  méltatlankodást,  melyet  ki  nem 
elégített  igénj^eink  bennünk  keltenek,  (Nyugtalanság  a  balolda- 
lon. Halljuk  !  Halljuk  !)  és  meghozva  az  áldozatokat  is  :  egy- 
másnak a  kibékülés  jobbját  nyújtjuk,  de  nemcsak  szóval,  hanem 
tényleges  egyességgel. 

Lezajlott  a  politikai  nagy  csata.  Önökön  a  sor  a  döntő  szót 
kimondani  a  törvényjavaslatok  és  velők  a  kiegyezés  sorsa  felett. 
Nem  jósolok  általános  felbomlást,  nem  jövendölöm  a  világ 
végét  még,  ha  e  javaslatokat  elvetik  is.  Nem  tartok  ettől.  Nem 
mintha  a  ház  asztalán  levő  reczipék  bármelyikétől  is 
sokat  várnék ;  hanem  azért,  mert  sokkal  jobban  bízom  a  nemzet 
erejében,  szívósságában,  minden  döntő  tényező  hazafiságában  és 
az  erkölcsi  súlj'ban,  melj-^lyel  a  felelősség,  mely  azokra  is,  kik 
ma  ezen  kiegyezést  elvetik,  akkor  fogna  nehezedni,  ha  nem 
bírálni  és  kifogásolni,  de  döntő  elhatározással  intézkedniök  kel- 

lene,  hogy  mi  legyen  ahelyett,  amit  kifogásoltak.  Nem  fognak 
önök  sem,  ha  ezen  javaslatokat  megdöntenék  is,  az  önökre  nehe- 
zedő erkölcsi  felelősség  súlya  alatt  rombolni.  Egy  ideiglenes 
állapot  állana  majd  be,  a  jelenlegi  paroxizmust  tovább  nyújtó,  és 
krónikussá  tevő  állapot,  mely  a  kibontakozást  nem  könnyítené, 
hanem  valószínűleg  komplikálná.  Önök  a  monarchia  tízéves 
együttes  gazdaságának  ezen  nehéz  küzdelmekkel,  sok  lemondás- 
sal, önmérsékléssel  összehordott  épületét,  mely  a  régi  alapon 
épült,  mely  a  réginél  mindenesetre  tökéletesebb,  mely,  megenge- 
dem, nem  olyan  lakályos,  nem  olyan  ha,rmónikus,  mint  kiván- 
nók,  s  azon  részében,  mely  nekünk  jutott,  itt-ott  szűk  és 
kényelmetlen  :  önök  ezen  épületet  leronthatják  hatalmuk  egy 
szavával,  ha  helyébe  jobbat,  szebbet,  jogos  igényeinket  teljesen 
kielégítőt  vélnek  tehetni.  De  vigyázzanak,  nehogy,  ha  lerontják 
azt,  és  a  jobbikat,  a  szebbiket  kellő  időben  felépíteni  nem  tud- 
nák :  az  esetleg  beállható  viharos  időkben  hajlék  nélkül  talál- 
junk maradni  és  elveszítsük  még  a  jelenlegit  is,  mely  ha  fényes 
jövőt  nem  is  igér,  ezen  nehéz  időkben  menedéket  ad.  Mindenki 
köteles  elfogadni  a  végzet  kezéből  azt,  mit  ez  neki  osztályrészül 
szánt.  Hogy  mi  az  aura  popularis  fényében  sütkérezni  nem  indu- 
lunk, azt  tudjuk  ;  de  megállunk  helyünkön  végig,  és  állunk  vagy 
esünk  azzal,  amit  feladatunkká  tett  a  sors  :  ez  egyezséggel,  mely 
ha  nem  is  tökéletes  és  minden  jogos  igényeinket  nem  is  elégíti 
ki,  mely  minden  bajainkat  nem  orvosolja  ugyan,  de  mely  ez  idő 
szerint,  a  mai  körülmények  közt  mégis  jobb  a  rázkódásokat 
előidézhető,  teljesen  bizonytalan  kimenetelű  újabb  harczi  állapot- 
nál.  (Zajos  és  hosszantartó   éljenzés  és  taps  a   középen.) 

A  névszerinti  szavazás  a  törvényjavaslatoknak  általános- 
ságban való  elfogadására  február  19-ikén  volt.  A  ház  36  szótöbb- 
séggel fogadta  el  a  javaslatokat.  A  negyvennyolczas  párt  teljes 
számban  vett  részt  a  szavazásban,  de  a  többi  pártról  is  csak 
kevesen  hiányoztak ;  a  távol  maradt  negyven  képviselő  között 
huszonöt  nemzetiségi  volt. 

Szilágyi  Dezsőt  a  nemmel  szavazók  közt  találjuk. 

Ugyanezen  a  napon  hangzottak  el  az  orosz -török  békepon- 
tozatokról  Tisza  és  Auersperg  herczeg  miniszterelnököknek  és 
Bismarck  berezegnek,  kevéssel  ezután  pedig  a  delegácziókban 
Andrássy  gróf  külügyminiszternek  nyilatkozatai. 

A  szavazás  eredményének  kihirdetése  után  Szilágyi  Dezső, 
liivatkozva  a  ház  hangulatára,  a  tanácskozás  elhalasztását  kérte. 
Tisza  miniszterehiök  derültséget  keltve  kijelentette,  hogy  hozzá- 
járid   az    ellenzék   részéről   tett   indítványhoz. 


A  reichsrat  képviselőháza  február  16-ikán,  rövid  \áta  után, 
204  szavazattal  56  ellenében  elfogadta  a  vámszövetségről 
szóló    javaslatot. 

A  VÁ^ISZÖYETSÉG  RÉSZLETES  TÁRGYALÁSA. 

A  vám-  és  kereskedelmi  szövetségről  szóló  javaslat  rész- 
letes  tárgyalását   február   20-ikán    kezdte   meg   a   képviselőház. 

Nagyobb  vita  indult  meg  az  I.  czikknél. 

Szilágyi  Dezső  itt  számos  aláirással  ellátott  indítványt  ter- 
jesztett   elő. 

A    törvényjavaslat    I.     czikke    így    szól : 

Mindkét  fél  államterülete  e  szövetség  idejére  és  annak  értel- 
mében egy  vám-  és  kereskedelmi  területet  képez,  melyet  egy 
közös    vámliatár    vesz    körül. 

Ennek  következtében  a  szövetség  ideje  alatt  a  két  fél  egyiké- 
nek sem  lesz  joga  azon  forgalmi  tárgyakra,  melyek  az  egyik 
fél  területéből  a  másik  fél  területére  vitetnek,  bárminemű  be- 
viteli, kiviteli  vagy  átviteli  vámiUetéket  vetni  és  e  végből  köz- 
benső    vámvonalat     álHtani. 

Bárminemű  és  bárki  részére  szedett  belső  adókkal  az  egyik 
fél  a  másik  fél  területéből  bevitt  czikkeket  csak  oly  mérvben 
terhelheti,  amilyenben  ily  adókkal  saját  területe  hasonló  ipar- 
készítményeit   vagy    termékeit    terheli. 

A  közös  vámhatárból  kizárva  maradnak  a  jelenlegi  vám- 
külzetek. 

Ehhez  Simonyi  Lajos  báró  oly  értelmű  ellenindítványt  nyúj- 
tott be,  hogy  a  két  állam  közti  szabad  forgalom  körébe  nem 
tartoznak  az  ipartermeléssel  szoros  kapcsolatban  lévő,  fogyasz- 

tási  adó  alá  eső  czikkek,  jelesen  a  szesz,  sör,  czukor,  metyek  után 
azon  államnak,  melynek  területére  bevitetnek,  az  ott  termelt 
czikkeket    illető    fogyasztási    adó    megfizetendő. 

Széli  Kálmán  pénzügyminiszter  ellenezte  az  indítványt, mert — 
úgymond  —  amit  ez  czéloz,  végeredményben  arra  vinne,  hogy  a  két 
ország  határán  külön  zárvonalat  kellene  fenntartani,  aminagy 
költséggel  Járna  s  a  esempészkedést  is  nehéz  lenne  meggátolni. 
De  ha,  mint  czélzatában  az  itt  kifejezésre  jutó  eszmének  barátja, 
azt  érvényesíteni  akarná,  akkor  is  más  berendezéssel,  más  ala- 
pokon kellene  azt  tenni.  Aki  e  czikket  most  egy  ily  egyszerű 
kijelentéssel  akarja  módosítani,  az  alapjában  akarja  felforgatni 
az   egyezséget. 

A  jegyző  Apponyi  Albert  grófot  szóHtotta  fel,  ő  azonban 
átengedte   a   szót   Szilágyi   Dezsőnek. 

Szilágyi  Tisztelt  ház  !  Köszönettel  tartozom  az  előttem  felhívott 
Dezső  tisztelt  képviselő  urnák,  hogy  a  szót  nekem,  ki  indítványt 
szándékozom  benyújtani,  átengedni  szíves  volt.  Én  indít- 
ványt, és  pedig  ellenindítványt  óhajtok  e  czikkhez  be- 
adni. Nem  azért,  hogy  a  múlt  vitában  bőven  fejtegetett 
dolgokat  újra  felemlítsem,  de  mint  természetes  következé- 
sét azon  álláspontnak,  melyet  e  javaslattal  szemben  az  álta- 
lános vitában  elfoglaltam,  és  mint  természetes  következését 
annak,  hogy  ezen  czikk  rendelkezését  következményeiben 
mint  a  javaslatnak  egy  nagy  hátrányát  említettük  fel  a 
fogyasztási  adók   tekintetében. 

Azt  tartom,  tisztelt  ház,  hogy  e  czikk  megítélésénél 
azon  következményeket  kell  szemünk  előtt  tartanunk,  ame- 
lyek a  második  bekezdés  határozatából  folynak.  Ezen 
második  bekezdés  a  két  szövetkező  állam  területe  közt  a 
korlátlan  belforgalmat  statuálja,  s  midőn  ezt  teszi  minden 
fenntartás  nélkül,  kapcsolatban  a  fogyasztási  adókra  fenn- 
álló és  jövőben  is  meghozatni  szándékolt  törvényhozási 
intézkedésekkel  :  Magyarország  kincstárát,  senki  által 
kétségbe  nem  vonva,  a  kormány  által  átlag  két  és  fél  milHó 
forintra    téve,    megrövidíti. 

Mert  én  nem  alkalmazhatok  más  szót  arra,  hogy  az  a 
fogyasztási  adó,  amely  ezen  állam  területén  lakó  fogyasz- 
tók jövedelméből  vétetik  meg,  nem  a  mi  kincstárunkba, 
hanem  az  adórendszer  sajátossága  folytán  azon  kincstárba 
foly,  mely  az  iUetö  iparczikk  termelésénél  az  adót  beszedi. 
Már,  tisztelt  ház,  a  fogyasztási  adók  természete  hozza  magá- 
val, hogy  az  a  fogyasztó  jövedelméből  vétetik  meg,  és 
ennek  elkér ülhetlen  következése  az  is,  hogy  egy  általam 
különben  használni  nem  szokott  kifejezést  alkalmazok  :  hogy 
amely  állam  lakójának  jövedelméből  a  fogyasztási  adó 
megvétetik,  azon  állam  kincstárának  természetes  joga  van 
ezen  fogyasztási  adó  bevételére.   (Helyeslés  balfelől.) 

S  én  részemről  a  szerződés  I.  czikke  második  bekezdésé- 
nek határozatát  ezen  következményében,  kapcsolatban  azon 
törvényjavaslatokkal,  melj^eket  a  szesz-  és  czukor-adóra 
nézve  elfogadtunk,  kimondom  :  olyannak  tartom,  mely  az 
1867  :  XII.  tcz.  63.  §-ának  nem  felel  meg.  Ezen  törvény- 
czikkely  tudniillik  63.  §-ában  a  kereskedelmi  és  vámszö- 
vetségről szólván,  felemlíti,  hogy  az  ipartermeléssel  köz- 
vetlen összeköttetésben  álló  fogyasztási  adók  bizonyos 
módon  szabályozandók,  egyidejűleg  a  szövetség  megköté- 
sével, és  a  módra  vonatkozólag  azt  rendeli,  hogy  ez 
úgy  történjék,  hogy  ezen  adók  kezelésére  nézve  oly  sza- 
bályok alkottassanak,  amelyek  kizárják  annak  lehetőségét, 
hogy  az  egyik  törvényhozásnak  vagy  felelős  kormánynak 
e  részbeni  intézkedései  a  másik  fél  jövedelmeinek  cson- 
kítását vonhassák  maguk  után.  Tehát  ezen  törvényczikkely 
szelleme,  czélzata  a  fogyasztási  adók  kezelésének  oly  módo- 
zatát kívánja  meg,  amely  mindkét  kincstárt  a  maga  ter- 
mészetes jogától,  a  maga  természetes  jövedelmétől  nem 
fosztja  meg,  hanem  abban  megerősíti,  (ügy  van  !  Igaz  ! 
balfelől.)  S  midőn,  tisztelt  ház,  minden  vitán  felül  áll,  mert 
minden  oldalról  beismertetett,  hogy  a  fogyasztási  adók 
kezelésének  jelenleg  megállapított  módozata  oda  juttatja 
a  dolgokat,  hogy  a  magyar  fogyasztóktól  szedett  fogyasz- 
tási adók  a  másik  állam  kincstárába  folynak  :  kétségte- 
len, hogy  ezen  czélba  vett  megállapítási  módozat  az  idézett 
szakasz  szellemének,  czélzatának  nem  felel  meg.  (Helyeslés 
balfelől.) 

Jól  tudom,  igen  tisztelt  képviselőház,  —  és  ebben  tel- 
jesen méltánylom  a  tisztelt  pénzügyminiszter  úr  felszóla- 
lását —  jól  tudom  én,  hogy  azon  károsodás  ellenében, 
melyet  a  magyar  kincstár  itt  szenvedett,  többféle  módozat 
lehet  a  károsítás  megsemmisítésére.  Az  egyik  módozat 
volna  az,  ha  például  a  fogyasztási  adók  jövedelme  közössé 
tétetnék  és  a  közös  kiadásokra  fordíttatnék  ;  a  másik  mó- 
dozat lehetne  példának  okáért  az,  hogy  ezen  iparczikkek 
után  az  adó  nem  a  termelésnél,  hanem  egy  egészen  más 
kezelési  módozat  szerint  a  fogyasztásnál  vétetnék  meg, 
s  talán  lehet  még  több  más  módozat  is,  melyek  közvetve 
vagy  közvetlenül  orvosolják  e  bajt. 

De  e  felhozott  módozatokat  sok  tekintetből,  miket 
itt  részletezni  nem  akarok,  én  nem  ajánlanám.  A  legegy- 
szerűbb és  ezen  álláspontnak  legjobban  megfelelő  módozat 
az,  amely  mindkét  kincstár  számára  biztosítja  azon  adó- 
jövedelmet, mely  az  iparczikk  árával  önnönfogyasztó  ja  jöve- 
delméből szedetik  be. 

De  jól  tudom  és  nem  akarom  tagadni,  hogy  egy  bizo- 
nyos fokig  a  pénzügyi  vámokban  kompenzácziók  vannak 
ajánlva.  Nem  akarom  itt  újólag  felemlíteni,  mily  csekélyek 
azok  ;  mennyire  nem  lehet  azokat  ellenértékül  elfogadni ; 
még  egy  oly  számítás  szerint  is,  melynek  esélyei  másutt 
folytonosan  csökkennek,  alig  tennék  ki  ötödrészét  azon 
átlagos  csorbításnak,  melynek  összege  minden  oldalról  be 
van  ismerve.  De  mégis  kész  vagyok  kijelenteni,  mert  a 
gyakorlati  és  sikeres  megoldást  mindig  elébe  teszem  az  egyéni 
nézetem  szerinti  jobb  módozatnak,  hogy  ha  a  tisztelt  kor- 
mány részéről  az  általam  javasolttól  eltérő  más  mód  java- 
soltatik, amely  nekünk  megközelítőleg  teljes  kompenzácziót 
nynjt :  kész  vagyok  azt  konszideráczió  alá  venni,  és  ha  meg- 
győződöm, hogy  azzal  czélt  érünk,  vele  megelégedni. 

De  azon  nemével  a  visszatérítésnek,  mely  kilátásba 
helyeztetett  és  melynek  esélyei  folytonosan  csökkennek, 
részemről  sem  az  általános  vitában,  sem  most  meg  nem 
elégedhetem.  (Helyeslés  balfelől.) 

Mit  kívánunk  mi,  illetőleg  mit  kívánnak  azok,  kiknek 
nevében  az  ellenindítványt  benyújtani  bátor  vagyok  ? 
Kívánjuk   mi   is,    mint   az   előttem   szólott   Simonyi   Lajos 

báró  tisztelt  képviselőtársam,  a  fogyasztási  vonal  felállí- 
tását, s  kívánjuk,  kogy  ezen  fogyasztási  vonalon  egyik 
államból  a  másik  államba  áthozott,  fogj'asztási  adó  alá  eső 
ilynemű  czikkektől  mindegjók  állam  részéről  megvehető 
leg^-en  önnön  fogyasztási  adója.  Ez  tisztán  pénzügyi  rend- 
szabály ;  a  termelőre  és  a  fogyasztóra  nézve  a  viszonyok 
maradnának  érintetlenül  ;  mert  aUgha  kétkedik  valaki  az 
iránt,  hogy  a  fogyasztási  adó  megvételét  egyik  állam  részéről 
kisérni  fogná  az  adó  visszatérítés  a  másik  részéről. 

Xem  osztozom  a  pénzügj^miniszter  úr  azon  ellenveté- 
sében, hogy  ez  a  vámközösség,  a  közös  vámterület  elvének 
megtörése  volna.  Mert  nézetem  szerint  a  közös  vámterület 
eszméje  sehol,  hol  gyakorlatilag  megvalósíttatott,  nem  vonja 
maga  után  szükségszerű  folyományul,  hogy  a  vámterület 
egyszersmind   korlátlan    fogyasztási    területet    alkosson. 

A  fogyasztási  területnek  a  közös  vámterülettől  való 
különválasztása  volt  a  német  vámszövetségnek  uralkodó 
eszméje  s  részben  az  ma  is,  és  még  sem  kétkedett  senki, 
hogy  a  német  vámszövetség  közös  vámterületet  alkot. 
S  én  pusztán  elméleti  okokért,  pusztán  azért,  mert  a  kor- 
látlan belforgalom  ebben  az  értelemben  is  magyarázható  : 
a  fogyasztási  terület  egységét  nem  fogadom  el,  mindaddig, 
míg  biztosítva  nem  vagyok,  hogy  a  magyar  kincstár  káro- 
sítása el  fog  kerültetni.  (Helj^eslés  balfelől.) 

Tökéletesen  méltánylom  a  tisztelt  pénzügyminisz- 
ter úr  másik  ellenvetését :  hogy  ily  fogyasztási  vonal 
felállítása,  szigorú  ellenőrzéssel,  kétségkívül  költségeket  és 
egy  nemét  az  akadályozásnak  fogja  szükségessé  tenni.  De 
az  ellenőrzés  nehézségei  szemben  a  kincstári  érdekkel,  mely- 
nek megóvása  elkerülhetetlenül  szükséges,  e  rendszabály 
komoly  akadályául  nem  szolgálhat.  Ezt  nézetem  sze- 
rint megint  bizonyítja  a  német  vámszövetség  eddigi 
fejlődése  és  a  jelen  állapot  is,  ahol  úgy  azok  a  csoportok, 
amelyek  éppen  a  fogyasztási  adóra  tekintettel  alakultak, 
és  amelyek  egymás  iránj'^ában  »Übergangs-Abgabe«-kat 
szednek  s  ez  által  a  fogyasztási  adók  különbségét  kiegyen- 
lítik ;  valamint  Bajorország  példája,  mely  egészen  külön 
fogyasztási  területet  alkot,  és  amely  a  behozott  czikkeken 
önnön  fogyasztási  adóját   megveszi :   bizonyítja,    hogy  ezen 

nehézségek,  bár  kétségtelenül  megvannak,  de  szemben 
a  kincstári  érdekekkel,  legyőzlietlen  akadálynak  nem 
tekinthetők.   (Helyeslés  balfelől.) 

Egyébiránt  bátor  vagyok  még  hozzátenni,  hogy  úgy 
amint  én  gondolom,  —  meglehet,  csalódom  —  ezen  fogyasz- 
tási vonal  nem  pusztán  azért,  hogy  fogyasztási  adó 
beszedésére  szolgáljon,  haszonnal  fog  járni.  Ellenkező- 
leg, míg  én  az  igen  tisztelt  kormánj^  részéről  meg- 
győzve nem  leszek  arról,  hogy  Magyarország  kereskedelmi 
forgalmának  megbízható  megállapításával  van  biztos  mód 
adatok  gyűjtésére,  addig  én  azon  tökéletlennek  nevezett 
eszméhez  —  mert  nem  az  enyém  —  ragaszkodni  fogok, 
ahhoz,  hogy  e  fogyasztási  vonal  egyszersmind  a  kereskedelmi 
forgalmi  adatok  gyűjtésére  is  szolgáljon,  és  így  annak  költ- 
ségei azon  minimális  és  igen  csekély  illetékek  által  is  csök- 
kentetni fognak,  melyek  droit  de  statistique  ez  ím  alatt 
igen  csekély  összegben  ugyan,  de  mindenesetre  szedendők 
lesznek.  (Helyeslés  balfelöl.) 

Eg3'ben  azonban  meg  kell  vallanom,  hogy  Simonyi  Lajos 
báró  indítványától  eltérek,  helyesebben  mondva :  azt  inkább 
pótolni  kívánom. 

Ezen  indítványban  tudniillik  az  állami  egyedáruságok 
egészen  mellőzve  vannak,  jelesül  a  só  és  a  dohány.  Én 
pedig  azon  nézetben  vagyok,  tisztelt  ház,  és  már  ebből 
a  szempontból  is  e  törvényjavaslat  I.  czikkelyének 
szövege  okvetlenül  módosítandó,  hogy  az  állami  egyedáru- 
ságokat itt  kifejezett  szavakkal  ki  kell  venni  az  akadály- 
talan forgalom  alól.  Én  tanúkul  hívom  fel  a  volt  pénzügy- 
miniszter urakat,  sőt  a  jelen  pénzügyminiszter  urat  is,  ő 
a  maga  tapasztalatából  sokkal  jobban  fogja  tudni,  hogy 
azon  viszonynak  bizonytalansága,  amelyben  az  állami 
egyedáruságok  közül  különösen  a  dohány  és  szivar  ügye 
van,  a  két  állam  közt  számos  esetben  súrlódást  okozott, 
és  számos  esetben  egyik  kincstárnak  megkárosítására  veze- 
tett. Mindegyik  állam  ezen  természetes  jövedelmét, 
amely  monopol  alapján  őt  még  sokkal  kizárólagosabban 
illeti  meg,  mint  a  fogyasztási  adóból  eredő,  miért  ne  biz- 
tosítaná törvényes  kikötéssel  a  kereskedelmi  szerződés  meg- 

állapításánál  ;  miért  bízni  azt  a  két  állam  kormánya  közt 
létrejöhető  précaire  conventióra  ?   (Helyeslés  balfelöl.) 

Én  tehát  azon  nézetben  vagyok,  hogy  a  monopol  tár- 
gyaira nézve  az  akadálytalan  forgalom  a  monarchia  két 
állama  közt  kizárandó.  A  többi  fogyasztási  czikkre  nézve 
pedig,  amint  az  indítványban  ki  van  fejezve,  csak  azon  fel- 
tétel, illetőleg  annak  kikötése  mellett  engedendő  meg  a  for- 
galom, hogy  mindegják  állam  a  másik  államból  bevitt  sör, 
szesz  és  czukor  után  azon  fogyasztási  adót  veszi  meg, 
amelyet  hasonnemü  iparczikkek  termelésénél  belföldön 
fizetni  kell. 

Ez  az,  tisztelt  ház,  mire  nézve  én  ellenindítványt  bátor 
vagyok  előterjeszteni.  Jól  tudom  azt,  és  abban  nem  is 
akarom  tagadni  a  pénzügyminiszter  úr  okoskodásának  helyes- 
ségét, hogy  ez  a  jelen  törvényjavaslat  sarkalatos  tétele. 
Jól  tudom  azt  is,  hogy  egy  más  helyen  a  fogyasztási 
adóknál  szenvedett  károsodásunk  rekompenzácziójául  nem- 
csak a  pénzügyi  vámokra  hivatkoznak,  de  hivatkoznak  arra 
is,  hogy  mi  nagyobb  mértékben  részesülünk  a  közös  vám- 
jövedelemben, mint  fogyasztjuk  azon  czikkeket,  melyek 
a  közös  vámhatáron  áthozatnak  s  melyekért  a  közös  vám- 
illetéket fizetik.  De  bátor  vagyok  arra  azt  felelni,  hogy  ami 
ezen  másik  állítást  illeti  :  az  semmiesetre  meg  nem  enged- 
hető, s  jogom  van  arra  hivatkozni,  hogy  mivel  Magyar- 
ország kereskedelmi  forgalmára  nincsenek  biztos  adatok, 
én  oly  okoskodásnak  —  ez  nem  a  pénzügyminiszter  okos- 
kodása —  fontosságot  nem  tulajdonítok  magam  részéről, 
oly  adatok  alapján,  amelyekre  nézve,  ha  én  ő  ellenökben 
hivatkozom  rajok,  ők  tagadják  annak  hitelességét.  Tehát  ez 
elesik.  De  ha  nem  is  esnék  el  :  engedjék  felemlítenem,  hogy 
ezen  közös  vámjövedelem  felosztási  aránj^a  egy  igen  saját- 
ságos kisegítő  eszköz  a  másik  alkudozó  félre  nézve.  Nem 
csak  akkor  hivatkoznak  arra,  midőn  a  fogyasztási  adókból 
eredő,  reánk  nézve  súlyos  károsodást  igazolni  akarják  ;  de 
még  akkor  is,  amidőn  a  restituczióban  szenvedett  sérelmünk 
orvoslását  még  akkor  is  megtagadják,  midőn  már  a  czukor- 
adó  reformja  által  az  osztrák  kincstárt  károsítástól  meg- 
óvjuk. De  azt  soha  sem  veszik  tekintetbe,  hogy  piaczunk 
korlátlan  odaengedése  által  oly  előnyben  részesítjük  őket. 

melyért  igen  csekély  értékű  cserét  kapunk.  Én  tehát  ilyen 
okoknak  fontosságot  nem  tulajdonítok.  Hanem  mindaddig, 
tisztelt  ház,  míg  egy  más  elfogadható,  károsításunkat  leg- 
alább nagyobb  részben  elhárító  módozat  nem  javasoltatik, 
kénytelen  vagyok  ezen  módozathoz  ragaszkodni,  s  azt  a  tisz- 
telt háznak  ajánlani,  mert  e  módozat  az  igazság  alapján 
a  két  kincstár  jövedelmei  közt  a  határvonalat  meghúzza. 
Ajánlom  a  tisztelt  háznak  ellenindítványomat    elfogadásra. 

Az  indítvány,  melyet  Mohiár  Aladár  jegyző  olvasott  fel, 
így    szól: 

Mindkét  fél  területe  e  szövetség  idejére  és  annak  értel- 
mében egy  vám-  és  kereskedelmi  területet  képez,  melyet 
egy  közös  vámhatár  vesz  körül. 

Ennek  következtében  a  szövetség  ideje  alatt  a  két 
fél  egyikének  sem  lesz  joga  azon  forgalmi  tárgyakra,  me- 
lyek az  egyik  fél  területéből  a  másik  fél  területére  vitet- 
nek, bárminemű  beviteh,  kiviteli  vagy  átviteh  vámilleté- 
ket vetni  és  e  végből  közbenső  vámvonalat  állítani. 

A  két  állam  közötti  szabad  forgalom  köréből  azonban 
kivétetnek  az  állami  egyedáruság  tárgyai,  valamint  az 
iparos  termeléssel  szoros  kapcsolatban  álló  és  fogyasztási 
adó  alá  eső  czikkek,  jelesen  a  sör,  a  szesz  és  czukor. 

Az  állami  egyedáruságok  tárgyainak  egyik  államból  a 
másikba  vitele  egyáltalán  tilos  ;  a  szabad  forgalom  köréből 
kivett  és  fenn  elősorolt  czikkek  bevitele  csak  azon  fogyasz- 
tási adóösszeg  megfizetése  mellett  engedtetik  meg,  amely 
fogyasztási  adó  a  belföldön  termelt  ily  czikkek  után  fizet- 
tetik. Bárminemű,  és  bárki  részére  szedett  belső  adókkal 
az  egyik  fél  a  másik  fél  területéből  bevitt  czikkeket  csak 
oly  mérvben  terhelheti,  amilyenben  ily  adókkal  sajáb  terü- 
lete hasonló  iparkészítményeit  vagy  termékeit  terheh. 

A  közös  vámhatárból  ki  vannak  zárva  a  jelenlegi  vám- 
külzetek. 

Beadják  :  Szilágyi  Dezső,  Horánszky  Nándor,  Babits 
István,  Dániel  Ernő,  Orosz  Mihály,  Molnár  Aladár,  Bittó 
Béni,  Teleky  László,  Tarnóczy  Gusztáv,  Pulszky  Ágost, 
Bernáth  Dezső,  Kerkapoly  Károly,   Csiky  István. 

Hozzászóltak  az  I.  czikkliez  és  csatla,koztak  Szilágyi  indít- 
vánj^ához  :  Apponyi  Albert  gróf,  Ráth  Károly,  Kerkapoly  Ká- 
roly, Pulszky  Ágost,  Paczolay  János,  Kállay  Béni,  Za.y  AdoK  ; 
tőlük  eltéröleg  Lónyay  Menyhért  gróf  provizóriumot  ajánl. 
A  kormány  javaslatának  védelmére  keltek  Széli  Kálmán  pénzügy- 
miniszteren kívül  Tisza  miniszterelnök  és  Baross  előadó. 

Simonyi  Lajos  báró  a  vita  végén  kijelentette,  hogy  SzUágyi 
indít v^ányához   hozzájárul. 

Erre  február  21-ikén  Szilágjá  a  zárszó  jogával  élve  szó- 
lalt fel: 

Szilágyi  Tisztelt  ház  !  Én  köszönettel  tartozom  az  előttem  szóló 

Dezső  tisztelt  képviselő  úrnak,  hogy  azon  ellenindítványhoz  járulni 
méltóztatik,  amelyet  benyújtottam.  Ezt  ő  a  maga  részéről 
annyival  könnyebben  tehette,  mert  indítványomnak  a 
fogyasztási  adókra  vonatkozó  része  csaknem  szórói-szóra 
azonos  az  ő  indítványával ;  az  ö  hozzájárulása  tehát  tulaj - 
donképen  a  monopóHumra  vonatkozó  pótlásra  nézve  történt. 
Ez  alkalommal  engedje  meg  a  tisztelt  ház,  hogy  meg- 
nyugtathassam tisztelt  barátomat  az  előadót  arra  nézve, 
hogy  az  ellenindítvány  nem  éktelenítené  el  a  törvényt,  ö  t.  i. 
ezért  azon  formai  ellenvetéssel  él,  és  ezen  akarok  hamar 
keresztülesni,  hogy  ezt  az  ellenindítványt  tulajdonképen  a 
törvénj^javaslat  XI.  czikkelyénél  kellett  volna  megtenni,  és 
pedig  azon  okból,  mert  a  XI.  czikk  az,  amely  a  fogyasz- 
tási-adó-törvényhozásról rendelkezik.  De,  tisztelt  ház, 
ezen  ellenindítvány  a  XI.  czikkel  semmi  kapcsolatban 
nincs.  Mert  amit  ezen  ellenindítvány  czéloz,  az,  hogy 
az  I.  czikk  második  bekezdésében  kimondott  korlátlan 
belforgalom  alól  kivétel  állapíttassék  meg  a  fogyasztási 
területre  nézve.  És  ha  itt,  az  I.  czikknél,  ezen  módosítás 
meg  nem  tétetik  :  a  XL  czikknél,  miután  a  korlátlan  belfor- 
galom eleve  eKogadva  lett,  külön  fogyasztási  terület  fel- 
állítása elkésett  indítvány  lenne.  (Élénk  helyeslés  baKelől.) 
Ennélfogva  azt  hiszem,  a  tisztelt  ház  meg  van  njnigodva 
azon  tekintetben,  hogy  itt  a  második  bekezdés  módosítása 
forog   szóban. 

És  ha  mi  e  módosítást  javasoljuk,  azon  tekintet, 
melyet    a    miniszterelnök    úr    a    parlamentarizmus    termé- 

szetéből  felhozott,  minket  ettől  nem  tarthatott  vissza. 
Megengedem  ugyan  a  tisztelt  miniszterelnök  úrnak,  hogy 
midőn  két  állam  közt,  tehát  a  monarchia  két  állama 
közt  bizonyos  közös  rendezésnek  kell  létrejönnie,  akkor 
a  parlamentek  közvetlenül  nem  alkudhatnak,  hanem  a 
kormányok  útján  kell  alkudozni.  De  ebből  két  dolog  nem 
következik.  Először  nem  következik  az,  hogy  a  kormányok 
közös  megállapodásainak  eredményei,  ha  törvényeink  külön- 
ben nem  rendelik,  úgy  tekintessenek,  mint  nemzetközi 
egyezségek,  melyekre  nézve  a  parlamentet  nem  a  részle- 
tek megállapításának  joga,  hanem  egyszerű  elfogadás,  jóvá- 
hagyás   vagy    elvetés    joga    illesse. 

De  másodszor  nem  következik  az  sem,  hogy  bár  jogá- 
ban állana  a  javaslatot  részletesen  tárgyalni,  de  éppen 
a  kiegyezés  könnyítése  szempontjából  önként  tartózkodjék 
a  parlament  az  egyes  módosításoktól.  Ezen  eljárási  mód- 
nak volna  értelme  akkor,  ha  mind  a  két  egyezkedő  állam 
parlamentjében  ezen  eljárás  egyaránt  követtetnék.  (Helyes- 
lés balfelől.)  De  ha  az  egyik  egyezkedő  állam  parlament- 
jében ezen  eljárás  nem  kö vettetik,  akkor  tényleg  az  volna 
az  eredmény,  hogy  a  kiegyezés  megalkotására  az  előké- 
szítő stádiumban  egy  másik  parlament  akaratának  lényeges 
befolyása  volna,  anélkül,  hogy  megfelelő  befolyás  a  magyar 
parlament  részéről  gyakoroltatnék.  És  az  eredmény  csak  az 
lenne,  melyet  én  a  lehető  legimparlamentárisabbnak  tartok  : 
hogy  amíg  az  egyik  országnak  törvényhozása  elvileg  tartózko- 
dik minden  módosítástól  és  csak  egészében  bírálja  meg  a  javas- 
latot, addig  a  másik  ország  törvényhozása,  kímélet  nélkül 
félretolva  a  kormányt,  önállólag  formulázta  javaslatában 
saját  álláspontját.  (Élénk  helyeslés  balfelől.)  Hogy  ily  eljárás 
esetében  a  további  alkudozások  valószínűség  szerint  melyik 
államfélnek  rovására  fognának  bekövetkezni,  az  iránt  kételyt 
nem  táplálok.   (Helyeslés  balfelől.) 

Egyébiránt  indítványom  ellenében  a  miniszterelnök 
úr  két  okot  hozott  fel.  Azt  mondja  :  ő  ezen  indítványo- 
mat ellenzi,  először  mert  meggyőződött,  hogy  igen  költ- 
séges annak  kivitele  ;  másodszor  azért,  mert  ezen  indít- 
vány elfogadása  által  a  közös  vámterületen  belül  lévő 
akadálytalan  forgalom  előnyét  elvesztenők. 


110  A  Tisza-Széll-féle  kiegyezés. 

Engedtessék  meg  a  miniszterelnök  úr  beszédje  ellenében 
megjegyeznem,  hogy  azon  idézet,  melyet  Kerkapoly  tisztelt 
barátom  tegnap  felhozott  és  melj^  idézetre  a  miniszter- 
elnök úr  felel,  nem  arra  hozatott  fel,  mintha  a  külön  vám- 
terület jogosultságát,  lehetőségét  abstrakte  tagadta  volna. 
Ezt  ő  soha  sem  tette.  De  felhozatott  Kerkapoly  tisztelt 
barátom  részéről  annak  bebizonyítására,  hogy  a  miniszter- 
elnök ismételt  nyilatkozataiban  az  országnak  a  fogyasztási 
adókból  szenvedett  kincstári  sérelmét  tekintette  oly  kárnak, 
amely  ha  nem  orvosoltatik,  készebb  a  közös  vámterület 
alapján  való  rendezéssel  felhagyni,  s  ezen  orvoslást  a  külön 
vámterület  alapján  keresni.  (Ugy  van  !  balfelől.)  Mi,  tisztelt 
ház,  ennél  kevesebbet  akarunk.  Mi  ezen  módosításunk  alkal- 
mával a  fogyasztási  adók  ügyét  nem  tartjuk  elegendő  oknak 
arra,  hogy  a  közösség  egészen  vettessék  el  és  a  külön  vám- 
terület  alapján  való  rendezés   állapíttassék   meg. 

Amit  akarunk  és  kívánunk,  kevesebb  annál,  tudniiUik 
egy  oly  külön  fogyasztási  terület  megállapítása  csak,  amelyet 
a  világ  minden  törvényhozása  szerint  egy  vámszövetség 
alapján  megállapított  vámterületi  egységgel  összeegyez- 
tethetőnek ta^rtanak,  és  midőn  mi  ezen  kevesebbet  akarjuk, 
én  nem  gondolnám,  hogy  ezen  kevesebb  ellen  elvi  kifogás 
bármely  oldalról  tehető  volna.   (Helyeslés  balfelől.) 

Ami  már  a  költségeket  illeti,  a  pénzügyminiszter 
úr  felszólalása  irányában  nyíltan  elismertem  és  beismerem 
most  is,  hogy  igenis  például  a  fogyasztási  adóknak  közössé 
tételénél  ezen  orvoslási  mód  költségesebb.  De  engedjen  meg, 
azon  költségekre  nézve  és  azok  nagyságára  nézve  tapasz- 
talati   tények    nyugtathatnak    meg. 

Először  kell  ugyan  szigorú  ellenőrzés,  de  minden  ember 
tudja,  hogy  a  fogyasztási  terület  felállításánál  nem  az  a 
czél,  hogy  minden  itcze  sör,  minden  itcze  szesz  és  minden 
font  czukor,  mely  áthozatik,  csakugyan  kinyomozható 
legyen  ;  hanem  az  a  czél,  hogy  a  nagy  mennjnségben  való 
szállítások  vettessenek  adó  alá.  (Ugy  van  !  balfelől).  És  mit 
tapasztalunk  azon  országokban,  melyekre  hivatkoznak  és  azon 
népnél,  melyikhez  tanuságvétel  végett  a  miniszterelnök  úr  is- 
mételve és  helyesen  utasított  bennünket  ?  A  külön  fogyasz- 
tási terület  életbeléptetésénél  egyszerűen  ki  vannak  jelölve 

azon  közlekedési  vonalak,  melyeken  a  fogyasztási  adó  alá 
eső  czikkek  hozandók,  és  így  van  az  ellenőrzés  szervezve. 
Hogy  ez  gyakorlatilag  kivihető  és  a  forgalomnak  nem 
lényeges  akadályozása  :  azt  részemre  minden  kétségen  felül 
Németország  hat  csoportja  és  a  bajor  terület  példája  bizo- 
nyítja, mert  azt  csak  senki  sem  fogja  állítani,  hogy  azon 
német  csoportok  és  Németország  közt  az  összekötő  szálak 
sokkal  ritkábban  volnának  szőve,  mint  Magyarország  és 
Ausztria  közt.  (ügy  van  !  balfelől.)  Ami  ott  helyesnek  és 
a  forgalomra  nézve  nem  károsnak  bizonyult,  aminek  pénz- 
ügyi érdeke  oly  nagy  volt,  hogy  az  ellenőrzési  vonal  fenn- 
tartását évtizedeken  át  az  illetők  szükségesnek  tartották  : 
nem  látom  át,  ha  a  gyakorlatból  okulni  lehet,  hogy 
abból  más  okulást  vehessünk,  mint  azt,  hogy  nekünk  pénz- 
ügyi érdekeink  megóvására  szabad  is,  lehet  is,  kell  is  ez 
utat  követnünk.  (Helyeslés  balfelől.) 

Ami  a  másik  ellenvetést  illeti,  mely  a  tisztelt  minisz- 
terelnök úr  által  felhozatott,  hogy  azáltal  az  akadálytalan 
belforgalom  előnyeit  elvesztjük  :  erre  részben  már  meg- 
feleltem. De  ehhez  még  teszek  egy  észrevételt,  és  ez 
abból  áll,  hogy  a  belforgalomnak  akadálytalansága  abban 
az  értelemben,  hogy  még  a  fogyasztási  adó  alá  eső  czik- 
kek se  vétessenek  ellenőrzés  alá,  nem  a  mi  érdekünk  ; 
ez  annak  a  szövetséges  államnak  érdeke,  amely  a  mi  terü- 
letünkön fogyasztott  czikkek  utáni  termelésnél  a  fogyasz- 
tási adót  beszedte.  Ez  esetben  a  forgalomnak  az  ellen- 
őrzés végett  kikerülhetetlen  korlátozása  a  mi  pénzügyi  érde- 
künkkel van  igazolva,  és  ha  a  forgalomnak  ezen  kikerülhe- 
tetlen korlátozását  el  akarjuk  kerülni,  akkor  hozza  meg  az 
illető  megtérítést  azon  fél,  mely  e  korlátozás  nélkül  a  mi 
kincstárunk  hátrányára  előnyöket  húz.  (Ugy  van  !  balfelől.) 

A  német  példa  azonban,  uraim,  még  egy  más  tekin- 
tetben is  nagyon  tanulságos.  (Halljuk  !)  Németországban 
a  fogyasztási  terület  nemcsak  az  egész  fogyasztási  adó  meg- 
vétele végett  állíttatott  fel,  hanem  a  fogyasztási  adók 
különbözetének  kiegyenlítése  végett  is,  tehát  nem  annyira 
pénzügyi,  mint  tisztán  nemzetgazdasági  érdekből.  Ha  ezen 
népek  az  ellenőrzést  előbbre  valónak  tartották,  mint  a  for- 
galom  teljes    akadály talanságát  :    nem   látok   okot,  tisztelt 

ház,  honnan  vegyük  mi  a  rendkívül  nagy  félelmet  a  bei- 
forgalom    e    szükségszerű    korlátozása  ellen. 

Végre  egy  harmadik  okot  is  hozott  fel  az  előadó  úr. 
Azt  mondja,  hogy  ez  a  monarchia  másik  államát  bizonyos 
ellenintézkedésekre  provokálná.  Megvallom  őszintén,  hogy  ez 
ellenvetést  nem  értem  :  mert  a  fogyasztási  vonal  nem  jelent 
mást  és  az  eUenindítvá.nyok  nem  czéloznak  többet,  mint  a  bel- 
földön termelt  iparczikkek  után  fizetendő  fogyasztási  adónak 
a  határon  áthozott  czikkektől  való  megvételét.  De  ez  semmi 
tekintetben  sem  védvám.  Ha  tehát  ennek  a  mi  határain- 
kon való  megvétele  valami  intézkedést  provokál  a  másik 
fél  részéről  :  az  az  intézkedés  igenis  egy  lehet,  sőt  egynek 
kell  is  lennie,  annak  tudniillik,  hogy  az  ott  megfizetett 
fogyasztási  adó  visszatéríttessék.  És  ez  helyes  intézkedés, 
de  ennél  további  intézkedések  provokálását  sem  belátni, 
sem  felfogni  nem  tudom. 

A  pénzügyminiszter  úr  ma  azt  mondotta :  ő  meg- 
engedi, hogy  a  fogyasztási  területnek  elkülönítése  a  vám- 
terület egységével  összeegyeztethető,  de  ennek  a  kiegye- 
zésnek a  fogyasztási  adóügy  ilykép  való  ehntézése,  amint 
javasoltatik,  lényeges  és  sarkalatos  határozata,  azért  a  módo- 
sít ványt  nem  fogadhatja  el.  Én  ezt  megértem.  De  ha  ez  sar- 
kalatos határozata  a  kiegyezésnek,  akkor  a  kiegyezés  maga 
elfogadhatatlan.  De  lehetetlen  annak  is  bekövetkezése, aminek 
a  miniszter  úr  ismét  oly  nagy  fontosságot  tulajdonított :  hogy 
jólelkű  belenyugvás  legyen  a  monarchia  mindkét  állama 
részéről  e  kiegyezésbe  ;  mert  ha  ez  lén3'eges,  sarkalatos  fel- 
tétele e  kiegyezésnek,  akkor  méltóztassanak  meggyőződve 
lenni,  lehet  rákényszerítve  az  ország,  hogy  elfogadja  a 
fogyasztási  adónak  ily  elintézését,  s  megelégszik  a  névle- 
ges vagy  annál  valamivel  több  kompenzáczióval,  amely 
cserébe  ajánltatik  ;  de  abból  a  jólelkű  belenyugvásból, 
amelytől  politikai  hatást  vár  a  miniszterelnök  úr  :  meg- 
győződésem szerint  semmi  sem  lesz.  (Igaz  !  balfelől.) 

De  a  miniszterelnök  úr  és  a  pénzügyminiszter  úr  ismé- 
telt megtámadásában  részesült  tegnapi  indokolásunknak 
különösen  azon  része,  mely  az  1867  :  XII.  törvényczikkre 
vonatkozott.  A  miniszterelnök  úr  azt  mondja,  hogy  ha 
különbség  van  ezen  törvényjavaslat  határozata  és  a  63.  §. 


A  vámszövetség  részletes  tárgyalása.  113 

közt,  akkor  az  az  eltérés  megvolt  az  1867-iki  szövetségben 
is,  mert  ennek  megfelelő  czikke  szórói-szóra  azonos  az  e 
javaslatban  levő  czikkel.  Teljesen  igaza  van  a  minisz- 
terelnök úrnak  a  tényekre  nézve,  s  abban,  hogy  azonos 
a  szerkezet  ;  hanem  azután  nincs  igaza  abban,  hogy  lehetne 
és  szabad  volna  úgy  okoskodni,  és  lehetne  —  amint  ő  magát 
kifejezte,  bár  ő  ezt  tenni  nem  akarja  —  úgy  argumen- 
tálni, hogy  ha  azon  két  törvénye  zikk  tartalma  közt  nincs 
összehangzás,  akkor  a  vámszövetségről  szóló  törvényczik- 
kel  az  1867:  XII.  alaptörvény  módosítva  lett.  Nincs  pedig 
ez  érvelésnek  semmi  alapja  azért,  mert  az  1867  :  XII. 
tcz.  63.  §-a  azon  általános  módozatokat  állítja  fel,  melyek- 
nek az  időről-időre  megkötendő  vámszövetség  határozatai- 
nak meg  kell  felelniök,  s  ha  egy  cziklusban  lejáró  tör- 
vény ezen  alaphatározatnak  meg  nem  felel,  abból  csak 
a  kettő  közti  különbség  konstatálható,  de  a  törvény- 
magyarázat szerint  azon  időhöz  nem  kötött  törvény  hatá- 
rozatának eltörlése  semmi  esetben  ki  nem  hozható. 

Egyébiránt,  tisztelt  ház,  nem  ez  a  lényeges  kérdés  ; 
hanem  az  :  vájjon  igaz-e,  hogy  az  1867-ben  megkötött  vám- 
és  kereskedelmi  szerződésnek  ezen  szakasza  és  a  jelen 
javaslatban  a  fogyasztási  adókra  vonatkozó  szakasz  csak- 
ugyan egyenlők-e  ?  Én,  tisztelt  ház,  bátor  vagyok  ezen 
egyenlőséget,  daczára  a  szerkezet  teljes  azonosságának,  egye- 
nesen kétségbevonni.  Mert  tisztelt  ház,  a  törvényeket 
egyenlőkké  vagy  egyenlőtlenekké  nemcsak  azok  szószerű 
szerkezetének  egyezősége  vagy  egyezőtlensége  teszi,  hanem 
teszi  azon  másik  kellék  :  hogy  egyenlő  viszonyokra  legye- 
nek alkalmazva,  mert  két  egyenlő  szerkezetű  törvény  eltérő 
viszonyokra  alkalmazva  a  legnagyobb  egyenlőtlenség. 
(Élénk  helyeslés  balfelől.) 

Ha  tehát  kimutatható  az,  hogy  azon  tényleges  viszo- 
nyokban, amelyekre  ezen  azonos  szerkezetű  törvények 
1867-ben  alkalmaztattak  és  jelenleg  alkalmazni  akarják, 
nincs  egyenlőség  :  akkor  megdőlt  azon  állítás,  hogy  az 
akkori  és  mostani  törvényes  diszpoziczióban  nemcsak  külső, 
hanem  valóságos  benső  és  élő  egyenlőség  van. 

És  azt,  tisztelt  ház,  nézetem  szerint  már  a  miniszter 
uraknak    eddigi    beszédeiből    nem    nehéz    kimutatni,  hogy 

Szilágyi  Dezső  beszédei.  I.  8 

azon  tényleges  viszonyokban,  amelyekre  az  egyenlő  szer- 
kezetűtörvényt alkalmazni  akarják  :  tulaj  donképen  egyenlő- 
ség nem  létezik.  Mert  1867-ben,  midőn  a  vám-  és  kereske- 
delmi szerződés  megköttetett  és  midőn  azon  határozatot, 
amelyet  most  tárgyalunk,  arra  alkalmazni  akarták,  hogyan 
állott   a   fogyasztási    adók   viszonya  ? 

Az  1867-iki  törvényhozás  egy  tényleges  állapotból  és 
a  jövőre  nézve  egy  feltevésből  indult  ki. 

A  tényleges  állapot  abban  állott,  hogy  a  mi  szeszter- 
melésünk és  az  osztrák  szesztermelés  aránya  kedvezőbb 
volt  1867-ben,  mint  amilyen  ma  ;  másodszor  hogy  czukor- 
termelésünk  aránya  sokkal  kedvezőbb  volt  1867-ben, 
mint  aminő  ma,  s  harmadszor,  —  kérem,  felolvasha- 
tom az  adatokat  (Halljuk  !)  —  bogy  sörtermelésünk 
aránya  1867-ben  kedvezőbb  volt,  mint  ma.  Ennélfogva, 
tisztelt  ház,  a  mi  termelésünk  aránylag  nagyobb  volt  akkor, 
mint  most  ;  fogyasztásunk  pedig  mind  a  három  czikkből 
aránylag  kisebb  volt,  mint  most.  Ennélfogva  mi  volt  az 
eredmény  ? 

Az,  hogy  az  1867-iki  állapotok  szerint,  ha  a  mi  fogyasz- 
tásunkat ezen  czikkekből  a  monarchia  másik  államának 
fogyasztásához  úgy  viszonyítjuk,  mint  a  30  a  70-hez,  és 
senki  sem  fogja  állítani,  hogy  nagyobb  arányban  fogyasz- 
tottunk :  ezen  három  czikk  után  a  magyar  kincstárba  be- 
folyt fogyasztási  adóösszeg  több  mint  30%-a  volt  a 
monarchia  másik  államában  ugyanezen  három  czikk  után 
befolyt  fogyasztási  adóösszegnek.  Ez  volt  az  oka,  hogy 
1867-ben  a  másik  állam  részéről  a  szesznek  és  czukornak 
közössé  tétele  iránti  ajánlat  megtétetett  ;  mert  azokból 
együttvéve  több  fogyasztási  adót  vettünk  be,  mint  30%-át 
a  monarchia  két  államában  e  két  czikk  után  bevett  ösz- 
szes  fogyasztási  adónak.  És  ez  nagyon  lényeges  dolog  a 
tényleges    viszonyok    megítélésére. 

És  mi  volt  a  feltevés  1867-ben  a  jövőre  nézve  ?  A  fel- 
tevés abban  állott,  hogy  ezen  arány  folytonosan  javulni 
fog  ;  hogy  Magyarország  az  átvett  szabad  rendelkezés  alap- 
ján mind  a  három  termelési  czikkben  haladni  fog,  úgy 
hogy  a  fogyasztási  adók  aránya  a  mi  javunkra  majd  emel- 
kedik. Ebben  az  1867-iki  törvényhozás  tévedett.  És  hogyan 

áll  most  a  dolog  ?  Most  kétségtelenül  úgy  áll,  liogy  a  három 
czikk  közül  kettőnek  termelésére  nézve  határozottan 
hátramentünk,  a  harmadikban  pedig  a  monarchia  másik 
állama  jobban  fejlődött,  mint  mi  ;  fogyasztásunk  pedig  ma 
sokkal  nagyobb,  mint  volt  1867-ben.  JEs  mi  a  feltevés  ma 
a  jövőre  nézve  ?  Az,  hogy  azon  okok,  melyek  termelésünk 
csökkenését  előidézték,  tovább  is  fognak  működni,  tehát 
folytonosan  fog  növekedni  az,  hogy  több  ilynemű  czikket 
fogyasztunk,  mely  nem  nálunk  termeltetik,  mely  után  a 
fogyasztási   adók   a   másik   állam   kincstárába   folynak. 

Ily  különbözők  lévén  a  tényleges  állapotok,  melyekre 
ugyanazon  szerkezetű  törvény  alkalmaztatik  :  szabad-e  azt 
mondani,  hogy  ugyanazon  törvény  1867-ben  ugyanazt  jelen- 
tette, amit  a  megváltozott  viszonyok  mellett  ma  jelent  ? 
(Helyeslés  balfelől.  Igaz  !  Ugy  van  !)  1867-ben  jelentette 
azt,  hogy  nagyban  és  egészben  Magyarország  a  fogyasztási 
adók  terén  károsodni  nem  fog.  Ebben  csalódott  a  törvény- 
hozás. De  ma,  mikor  az  aránytalanság  sokkal  nagyobb, 
mikor  egyenesen  ellenkező  feltevésből  kell  kiinduhii,  mikor 
a  kár  aránytalansága  a  miniszteri  padokról  kétségtelennek 
van  elismerve  s  két  és  fél  miihóra  tétetik  átlag  :  ugyanazon 
törvényhozási  intézkedéssel  előállani,  nem  jelenti-e  azt, 
hogy  a  viszonyok  megváltozása  mellett  is  a  megnöveke- 
dett bajt  orvosohii  nem  akarjuk  ?  Azért,  tisztelt  ház,  nem 
lehet  az  1867-iki  és  jelenlegi  állapotoknak  hasonlóságára 
hivatkozni. 

De  megengedem,  hogy  az  1867  :  XII.  tcz.  63.  §-a 
és  ezen  rendelkezés  között  a  harmóniát  más  módon 
is  meg  lehet  állapítani.  Ez  a  mód  olyan,  amelyhez  ebben 
a  törvényhozásban  senki  sem  fogna  folyamodni.  Ha  t.  i. 
a  63.  §.  módosítása  iránt  valaki  javaslatot  nyújtana 
be,  még  pedig  nem  abban  az  értelemben,  hogy  az  ott  kikö- 
tött biztosítékok  emeltessenek,  hanem  abban  az  értelemben, 
hogy  azok  lejebb  szállíttassanak,  egészen  a  jelen  javaslat 
színvonaláig.    (Helyeslés    a    baloldalon.) 

Ami  a  tisztelt  pénzügyminiszter  úrnak  a  monopóhumra 
vonatkozó  nézetét  illeti,  megvallom,  hogy  okai  engem  meg- 
nyugtatni nem  bírnak ;  különösen  azért,  mert  a  tisz- 
telt pénzügyminiszter  úr  elismeri,  hogy  azon  forgalmi  sza- 

badságból,  ami  itt  meg  van  kötve,  a  monopólium  tárgyai 
ki  vannak  véve.  Ugyan  kérdem,  akkor  erre  a  kivételre 
mi  biztosíték  pusztán  a  két  kormány  konvencziója  ?  mi 
biztosíték  pusztán  a  két  minisztérium  esetleges  nézetegy- 
ségére épített  intézkedés  ?  amint  hogy  erre  nézve  vélemény- 
különbségek voltak,  és  mért  ne  tegyük  meg  a  dolog  ter- 
mészete  által   indokolt   kivételt   egyenesen   a   törvényben  ? 

Azt  mondja  a  tisztelt  pénzügyminiszter  úr  :  a  mono- 
pólium tárgyai  nem  egyszersmind  tárgyai  a  szabad  forga- 
lomnak ;  ennélfogva  ezekre  az  I.  czikk  második  alineája 
nem  vonatkozik.  De  akkor  ezen  második  alineát  tévesen 
értelmezi  a  tisztelt  miniszter  úr  ;  mert  ez  a  forgalmi  tár- 
gyakról általában,  nem  pusztán  a  szabadforgalmi  tárgyak- 
ról rendelkezik.  Már  pedig  mihelyt  egy  monopólczikk  a 
határon  behozatott  :  ez  által  tényleg  már  forgalmi  tárggyá 
is  vált.  Egyébiránt  nem  is  áll  nézetem  szerint,  hogy  az 
állami  egjT^edáruság  tárgyai  nem  szabadforgalmi  tárgyak, 
mert  példának  okáért  a  sónál  csak  a  termelés  maga  a 
monopólium  ;  de  a  sóval  való  kereskedés,  tehát  a  forgalom, 
teljesen  szabad.  És  ha  —  mint  az  előttem  szólt  egyik  volt 
miniszter  úr  említette  —  szükségesnek  tartották  azt,  hogy 
a  sóra  nézve  a  két  törvényhozás  által  egyező  törvényes 
intézkedés  történjék,  miért  ne  történjék  ez  a  dohányra 
nézve  ?  Hiszen  hallottam  eseteket,  hogy  Ausztriából  átho- 
zott dohány,  szivar  elkoboztatott,  azután  a  felek  felszóla- 
lására visszaadatott ;  én  pedig  sem  egyik,  sem  másik  intéz- 
kedésnek törvényes,  megtámadhatatlan  indokát  nem  ismerem. 

A  miniszter  úr  egyetlenegy  okot  hozott  fel,  melynek 
súlyát  ehsmerem.  Azt  monda,  hogy  számos  részletes  intéz- 
kedés szükséges  ahhoz,  hogy  a  monopóhum  tárgyai  beho- 
zatalának ezen  tilalma  szabályoztassék.  De  uraim,  senki 
sem  kívánja  ezt  a  tömérdek  szabályzatot  ebbe  a  vámszö- 
vetségbe felvenni.  Elég  a  vámszövetségbe  felvenni  az  elvet, 
és  annak  közelebbi  módozatait,  ha  ebben  méltóztatnak 
megnyugodni,  akár  a  két  kormány  közti  konvenczióra,  akár 
további  törvényhozási  aktusra  lehet  bízni. 

Még  egy  megjegyzésem  van,  és  ez  abban  áll,  tisztelt 
ház,  hogy  ezen  czikkelye  a  gazdasági  rendezésnek 
Ausztria  és  Magyarország   közt  kétségkívül  azon  czikkely, 

melyben  Magyarországnak  sérelme  nézetem  szerint  a 
legvilágosabb  s  amelyben  az  orvoslás  a  leghiányosabban 
van  elérve.  Én  részemről  semmi  tekintetek  által  kötve  nem 
érzem  magamat  kimondani,  hogy  rám  nézve  mindaddig,  míg 
ezen  sérelme  Magyarországnak  valamely  módozat  által  orvo- 
solva nem  lesz,  egy  ilyen  módon  kötött  egyezség  elfogadhatat- 
lan, és  ha  ezen  tekintetben  való  szavazatunk  úgy  tekintetnék, 
hogy  az  egy  lényeges  stipuláczióját  bontja  fel  az  eddigi  rende- 
zésnek :  én  azon  tudattal  adom  szavazatomat,  hogy  ha  e  rész- 
ben ellenindítványunk  többségre  vergődik,  akkor  az  egye- 
zés ezen  formája  el  van  vetve.  Én  ezen  tudattal  adom 
szavazatomat  és  ajánlom  az  ellenindítvány  elfogadását. 
{Élénk  helyeslés   a   baloldalon.) 

A    ház    névszerint    való    szavazás     útján    26    szótöbbséggel 
elfogadta    a    tör v^ény javaslat    I.    czikkét. 


A  vám-  és  kereskedelmi  szövetség  VI.  czikkének  tárgyalá- 
sánál, 1878  február  22-ikén,  Baross  Gábor  előadó  indítványozza, 
hogy  a  czikk  utolsó  két  pontját  tartsa  függőben  a  ház,  addig  míg 
a  Lloyd  hajózási  társulattal   kötött  szerződés  le  lesz    tárgyalva. 

A  VI.  czikk  szóban  levő  két  pontja  kimondja,  hogy  :  Az 
osztrák-magyar  Lloyd  czég  alatt  működő  tengeri  postaszállító- 
és  hajózási  vállalat  a  külügyminiszter  vezetése  alatt  áll,  ki  az 
ezen  intézetet  illető  tengerészeti,  kereskedelmi  és  postaügyek- 
ben a  két  kereskedelmi  miniszterrel  egyetértőleg  fog  eljárni. 
Az  ezen  vállalatnak  biztosított  állami  segély,  valamint  az  általa 
fizetendő  jövedelmi  adó  a  külüg3''miniszterium  költségvetésé- 
nek    egyik     részét     képezendi. 

Ezzel  szemben  Lichtenstein  József  indítványozza,  hogy 
az  említett  két  pont  egészen  hagyassék  ki. 

Szilágyi  Tisztelt  ház  !  E    formai    kérdésben    én    is  azon  nézeten 

Dezső  vagyok,  hogy  a  tisztelt  előadó  úr  téved,  midőn  azt  hiszi, 
hogy  e  két  alinea  kihagyása  a  Lloyd-kérdésnek  pre- 
judikál.  Ez  nem  történik,  mert  azon  ügyben  intéz- 
kedni akarunk,  és  a  ház  határozata  arra  nézve  teljesen 
érintetlen  marad.  Hanem  e  két  alinea  kihagyásával  igenis 

egy  dolognak  prejudikálva  van,  egy  dolog  eldöntetik  most, 
hogy  tudniillik  a  Lloyd  ügye  iránti  intézkedés  nem  tartozik 
e  vám-  és  kereskedelmi  szövetség  kérdéséhez.  (Helyeslés 
balfelöl.) 

Ez  az,  aminek  mi  és  az  indítványttevő  a  legnagyobb 
fontosságot  tulajdonítjuk.  Mert  mi  bajnak  tartjuk,  ha  a 
rám-  és  kereskedelmi  szövetség  oly  alkatrészekkel  bonyo- 
líttatik  össze,  melyek  azzal  elválhatlan  összefüggésben  nin- 
csenek és  ezáltal  azon  különben  is  nehéz  alkudozások, 
kompenzácziók  és  rekompenzáczióknak  új  táp  nwjtatik.  Ez 
ellenkezik  eddigi  közjogi  feKogásunkkal ;  ellenkezik  azzal, 
hogy  mi  nem  akarunk  a  Lloyd-szerzödés  ügyének  állam- 
jogi fontosságot  adni,  s  nem  akarjuk  azt  a  birodalom  két 
állama  közti  szövetség  nélkülözhetlen  alkatrészei  közé 
sorozni.  (Élénk  helyeslés  balfelöl.)  Ezen  hibás  államjogi 
intézkedés  ellen  szólalunk  mi  fel.  Ha  e  két  alinea  csak 
függőben  hagyatik  és  nem  hagyatik  ki,  ez  a  mi  álláspontunk- 
nak —  bocsásson  meg  a  miniszterelnök  úr  —  prejudikálna. 
Azok  meggyőződésének,  akik  azt  tartják,  mint  mi,  hogy  a 
Lloyd  ügye  iránti  intézkedés  a  vám-  és  kereskedelmi  szövet- 
ségnek alkatrésze  semmi  esetben  sem  lehet,  hanem  ha  a  biro- 
dalom két  áUama  közt  e  tekintetben  egyezség  jön  létre, 
intézkedjék  arról  külön  törvény  —  mondom,  azok  meg- 
győződésének prejudikál  az,  hogy  a  függőbentartás  nyitva 
hagyja  azt  az  utat,  hogy  ezen  intézkedés  mégis  itt  történ- 
jék meg.  Igaz,  hogy  ellenkező  is  történhetik  ;  de  mert  ez  is 
történhetik,  s  mert  ide  tartozik  annak  eldöntése,  hogy  ne 
történhessék  :  ez  az,  ami  prejudikál  a  mi  álláspontunknak, 
(Helyeslés  balfelől.) 

Mi,  kik  azon  meggyőződésben  vagyunk,  hogy  a  Lloyd- 
ügynek  minőségét  meg  kell  saját  érdeme  alapján  Ítélni ; 
kik  semmi  esetben  nem  engedhetjük,  hogy  a  Lloyd  ügyének 
a  két  állam  közti  vám-  és  kereskedelmi  szövetségbe  bevo- 
nása folytán  az  most  a  kiegyezés  alkatrészévé  tétessék  ; 
kik  soha  meg  nem  engedhetjük,  hogy  a  Lloyd  ügye  áUam- 
jogi  fontossággal  ruháztassék  fel :  e  két  ahnea  felfüggeszté- 
sébe bele  nem  nyugodhatunk.  Mert  akár  jön  létre  a  Lloyd 
ügye  iránt  egyezség,  akár  nem  :  ilyen  körülmények  közt 
mindenesetre    kizárva    akarjuk    látni    azt,    hogy  a    Lloyd 

Ügyében  e  szövetség  keretében  történjék  intézkedés.  Ez 
álláspont,  azt  hiszem,  tiszta  és  érthető,  s  éppen  ezért  én 
pártolom  Lichtenstein  képviselőtársam  módositványát. 
(Élénk  helyeslés  balfelől.) 

Szilágyi  után  még  többen  szóltak  a  tárgyhoz.  A  ház  pedig 
30  szavazatnyi  többséggel  elfogadta  az  előadó  indítványát, 
mely  szerint  a  VI.  czikknek  a  Lloydra  vonatkozó  rendelkezései 
függőben    hagyassanak. 

Ez  alkalommal  a  szabadelvű-pártnak  két  olyan  tagja  :  Dániel 
László  és  Vladár  Ervin,  kik  a  kiegyezési  javaslatokat  elfogad- 
ták, az  ellenzékkel  szavazott ;  kettő  pedig  —  Házmán  Ferencz 
és  Wahrmann  Mór,  bár  jelen  volt  —  tartózkodott  a  szavazástól. 


A  kormány  javaslatának  már  az  általános  vitában  erő- 
sen megtámadott  rendelkezése  volt  az,  mely  az  1867  :  XVI. 
t.-czikktől  eltérőleg,  elejti  a  szövetségre  nézve  az  öt  év  után  való 
felmondás     jogát. 

A  XXII.  czikk  tárgyalásánál  Bittó  István  indítványozza, 
hogy  a  ház  a  hatvanhetediki  törvény  szóban  levő  rendelkezé- 
sét   iktassa    be    a    XII.    czikkbe. 

Somssich  Pál  pártolja,  Tisza  miniszterelnök  ellenzi  az 
indítványt.  Meg  vagyok  győződve,  —  úgymond  a  miniszter- 
elnök —  hogy  a  tíz  év  elfogadása  a  kiegyezés  létre jöhetésének 
egyik  lényeges  feltétele. 

Helfy,  Apponyi  gróf,  Kerkapoly  és  még  többen  az  öt  évi 
felmondási  időt  pártolják.  Zsedényi,  ki  a  kormány  javaslata 
mellett  szólalt  fel,  beszéde  végén  az  előtte  szólt  Kerkapolyra  czé- 
lozva  ezeket    mondta  : 

Előttem  szóló  tagtársunk,  ki  hat  évvel  ezelőtt  mint  pénz- 
ügyminiszter egy  153  millió  forintnyi  kölesönt  hat  év  utáni 
visszafizetéssel  negocziált,  tán  csak  nem  él  máris  azon  eszményi 
atmoszférában,  hogy  miután  ezen  kölcsön  felét  folyó  év  végén, 
a  másik  felét  a  jövő  év  végén  ki  kell  fizetni,  ezt  pedig  csakis 
rente-kötvények  eladása  útján  eszközölhetjük,  azon  hitet  táp- 
lálná, hogy  ezen  hitelművelet  eszközölhető,  ha  hitelezőink  nem 
tudják,  mire  virradnak  pár  év  múlva.  Midőn  mi  most  a  múlt 
pénzügyi  zavarok  ránk  nehezedő  korát  éljük,  s  úgy  látszik,  mintha 

hivatva  volnánk  őrt  állni,  nehogy  a  jelen  nehéz  idő  eshetőségei 
által  oda  sodortassunk,  hol  a  menekülés  lehetetlen,  azoknak 
tanácsait  nem  követhetjük,  kik  ezen  pénzügyi  zavaroknak 
fő  tényezői  voltak. 

Ezután     Remete     Géza     szólt. 

Az  utána  következő  Szilágyi  Dezső  Zsedényinek  utolsó 
szavaihoz    fűzi   beszédét. 


Szilágyi  Tisztelt    ház  !    Azon    beszédet,    melyet    Zseduárd  .... 

Dezső  (Élénk  derültség.)  Ismervén  a  tisztelt  képviselő  úr  hajla- 
mát mindenben  megtakarításokat  eszközölni,  talán  nem 
lesz  csoda,  hogy  én,  midőn  róla  szó  van,  nevét  akaratlanul 
is  megrövidítem. 

Azon  beszéd  után,  melyet  Zsedényi  Eduárd  tisztelt 
képviselőtársam  mondott,  nekem  eszembe  jutott,  hogy 
talán  az  nem  azért  volt  mondva,  hogy  a  szőnyegen 
levő  tárgy  felvilágosíttassék,  hanem  hogy  a  tisztelt  kép- 
viselő úr  egyik  régi  kedvencz  vágyát,  mely  koronként  kitö- 
résre vár,  kielégíthesse,  tudniillik  hogy  Kerkapoly  tisztelt 
képviselő  ellen  személyes  megtámadást  intézhessen.  Mert 
méltányosan  senki  sem  tagadhatja,  hogy  abban  a  beszéd- 
ben tárgyilagos  érvek  nem  voltak  ;  annak  czélzata  főleg  az 
volt :  a  tárgytól,  az  érveléstől  eltéríteni  a  ház  figyelmét  és 
arra  vonni,  ki  az,  aki  itt  érvel.  (Élénk  helyeslés  a  szélső- 
jobbon.) S  ezt  én  annál  inkább  helytelennek  tartom,  mert 
olyan  veteránjától  a  parlamentarizmusnak,  mint  a  tisztelt 
képviselő  úr,  elvártam  volna,  hogy  minél  kényesebb  termé- 
szetű egy  tárgy,  s  minél  inkább  eshetnek  azok,  kik  a 
tárgyhoz  nem  tudják  magukat  tartani,  ilyen  hibába,  erre 
példát  az  ő  részéről  ne  találjanak.  E  nyilatkozatában  a 
tisztelt  képviselő  úr  elfelejtette,  hogy  Kerkapoly  tisztelt 
képviselőtársam  nem  elméleti  tanokat  hozott  fel ;  tisztán 
gyakorlati  okokkal  állott  elő,  és  íme,  azon  képviselő  úr, 
ki  mint  par  excellence  gyakorlati  ember  akarja  magát  be- 
mutatni :  nem  arra  figyelt,  mi  mondatott  előtte,  nem 
arra  figyelt,  hogy  a  felhozott  érveket  megczáfolja,  hanem 
egy  prekonczipiált,  előre  föltett  eszméből  látszott  kiindulni. 
(Helyeslés  a  szélsőjobb-  és  a  baloldalon.) 

Egyébiránt  megvallom  őszintén,  hogy  én  rendkívül 
humorosnak  találom  azt,  ha  a  tisztelt  képviselő  úr  ezen 
házban  a  múlt  évek  pénzügyi  politikájára  és  azok  főténye- 
zőire  oly  kárhoztató  Ítéletet  mond.  Azért  tartom  ezt  humoros- 
nak, mert  egyrészről  azon  egyoldalúságában  az  Ítélet  tel- 
jesen igazságtalan  ;  ámde  másrészről  el  is  felejtette  a  tisz- 
telt képviselő  úr,  hogy  azon  ítéletmondásnak  súlya  arra  is 
esik,  —  és  pedig  igazságtalanul,  de  az  általa  felvett  elvből 
szorosan  következtetve  —  aki  jelenleg  a  pénzügyi  széket 
elfoglalja  ;  (Tetszés  szélsőjobb-  és  balfelől.)  mert  úgy  tudom, 
hogy  ő  azon  évek  pénzügyi  politikáját  mint  a  pénzügyi 
bizottság  előadója  igen  sokszor  ajánlotta  e  háznak,  (Ugy 
van !  szélsőjobb-  és  balfelől)  s  a  felszólaló  tisztelt  kép- 
viselő úr,  valahányszor  nagy  összegekről  volt  szó,  mindig 
pártolta,  {Igaz  !  Ugy  van  jobb-  és  balfelől.)  ismert  taka- 
rékosságát azonban  kisebb,  apróbb  kiadásokban  tanusítá. 
(Igaz  !  Ugy  van  !  szélsőjobb-  és  balfelől.)  De  midőn  arról 
volt  szó,  —  és  én  megengedem,  hogy  ebben  a  meggyőző- 
dések különbözhetnek  —  hogy  Ausztria  irányában  való 
gazdasági  rendezkedésünkkel  a  mi  kincstárunk  megkárosít- 
tassék,  (Elénk  helyeslés  bal-  és  szélsőbal  felől.)  meg- 
engedem, hogy  ő  ezt  nem  akarta  a  szakítás  okává  tenni,  de 
megvallom  őszintén,  hogy  akkor  a  pazarlás  vádját  más 
ellen  felhozni,  (Élénk  helyeslés  a  bal-  és  szélsőbaloldalon.) 
akkor  a  takarékosság  elvét  20 — 30  frt  vagy  100  frt  kitör- 
lése által  érvényesíteni  akarni  :  ezt  én  a  legfonákabb 
eljárásnak  tartom.  (Élénk  helyeslés  a  bal-  és  a  szélsőbal- 
oldalon.) 

Bátor  vagyok  a  tisztelt  képviselő  urat  még  csak  arra 
felkérni,  (Halljuk  !)  hogy  ne  vegyítsük  ebbe  a  vitába  a 
múltnak  pénzügyi  politikájáért  való  felelősség  kérdését. 
Ha  ezen  kérdést  akarjuk  vita  tárgyává  tenni,  kész  vagyok 
magam  is  belemenni  ;  de  én  részemről  azt  tartom,  a  tárgy 
érdeméhez  legjobban  illik  az,  ha  az  ily  személyes  támadá- 
sokat mellőzve,  szorosan  azon  érvekre  szorítkozunk,  ame- 
lyek a  javaslat  mellett  vagy  az  ellen  felhozatnak.  És  hogy 
én  ebbe  most,  tisztelt  ház,  belementem,  azt  csak  azon  ter- 
mészetszerű kötelességből  tettem,  mely  szerint  nem  lehetett 
elviselni  azt,  hogy  ilynemű  felszólalás  válasz  és  visszator- 

lás  nélkül  maradjon.  (Élénk  helyeslés  szélsőjobb-  és  bal- 
felöl.) Ezért  én  ezen  pontnál  tovább  inmorálni  nem  akarok. 

Én,  részemről,  tisztelt  ház,  a  beterjesztett  módosít- 
ványt  pártolom,  és  pedig  ugyanazon  okokból,  melyeket 
több  képviselőtársam  előttem  már  felhozott,  amely  okokat 
nem  látom  megczáfolva,  mert  az  egyetlenegy  czáfolat, 
mely  felhozatott,  az  iparnak  és  a  kereskedelemnek  bizony- 
talansága. 

Már,  tisztelt  ház,  ha  azon  bizonytalanság  abból  akarna 
eredni,  hogy  a  tarifa  talán  változhatik  :  már  ugyan  kérem, 
ugyanazok  állítása  szerint,  akik  azt  a  szerződési  pohtiká- 
val  módosíthatónak  állítják,  nem  kell-e  ugyanazon  bizony- 
talanságnak meglenni  ?  Ha  pedig  egyéb,  általam  nem 
tudott,  mert  a  másik  oldalról  fel  nem  hozott  körülmények- 
ből akarna  eredni,  akkor  egyszerűen  azon  tapasztalásra  hivat- 
kozom,  amely   az    1867-iki   szerződés   folytán  előállott. 

Ha  a  mostani  felszólalásokat  hallja  az  ember,  azt 
kellene  hinnie,  hogy  a  hatvanhetediki  szerződés  után,  mint- 
hogy ezen  felmondási  klauzula  benne  volt,  az  ingatagság- 
nak, a  bizonytalanságnak  egy  nagy  korszaka  követke- 
zett ;  azt  kellene  hinnie,  hogy  a  vállalkozási  kedv  meg 
volt  ölve,  az  iparos  és  a  kereskedő  nem  tudott  mit  csi- 
nálni. De  uraim,  mindennek  én  semmi  nyomát  nem  láttam. 
S  ezzel  nyitva  van  elmém  minden  érvelésnek.  Ha  va- 
laki ki  tudja  mutatni,  hogy  a  felmondási  klauzula  bevétele 
a  jelen  törvényjavaslatba  a  viszonyokat  teljesen  ingatag 
alapra  helyezi,  azon  esetben  az  érvelésnek  súlyt  tudok 
tulajdonítani. 

Egyébiránt  nézetem  az,  hogy  amint  kifejtetett,  pohti- 
kailag  teljesen  analóg  helyzetben  vagj^unk,  mint  aminő- 
ben képzelték  magukat  az  osztrákok  1867-ben,  és  ennél- 
fogva politikailag  ugyanazon  eljárás  részünkről  igazolt,  és 
politikailag  ugyanazon  eljárásnak  el  nem  fogadása  az  ő 
részükről  teljesen  igazolatlan. 

De  én  még  ezenfelül  két  előnyt  is  látok  ebben.  Az 
egyik  az,  hogy  én  nemcsak  azt  tartom,  hogy  a  záradék 
szükséges,  tekintve  a  külfölddel  alakulható  viszonyunkat  ; 
de  azt  tartom,  hogy  szükséges  azért  is,  mert  ezen  szer- 
ződésnek netalán  időközben  való  megjavítására,   például  a 

fogyasztási  adótörvények  megváltoztatására  netalán  kez- 
dett alkudozások  teljesen  súly  nélkül  fognának  lenni,  ha 
azokat  a  felmondási  klauzula  nem  kisérné. 

Az  mondatik,  hogy  a  klauzulának  átvétele  izgalmakba 
fogja  hozni  az  országot.  Miféle  izgalmakba  ?  Ha  az  izgal- 
mak alatt  azt  értik,  hogy  az  ötödik  év  elteltével  talán 
kivánni  fognák  a  felmondási  klauzula  használását  :  miért 
állhatna  elő  ezen  izgalom  csak  akkor,  ha  a  felmondási 
klauzula  stipulálva  van  ?  Ha  mi  érezzük  ezen  szerződés 
súlyát ;  ha  előállanak  azon  súlyos  körülmények,  melyekről 
senki  itt  állítani  nem  merte,  hogy  azok  abszolúte  ki  vol- 
nának zárva,  akkor  nem  fog-e  izgalom  keletkezni  ?  Ha  elő- 
állanak kívülről,  ha  előállanak  talán  belülről  ezen  nyo- 
masztó körülmények  :  izgalom  nem  fog-e  keletkezni  ?  És  nem 
lesz-e  azon  izgalom  veszél^^esebb,  mert  a  felmondási  klau- 
zula igénybevételéhez  nem  lehet  folyamodnunk  ;  nem  lesz-e 
azon  izgalom  éppen  reménytelensége  által  sokkal  nyugta- 
lanítóbb ? 

Egyébiránt  azért,  hogy  a  felmondási  klauzula  stipu- 
lálva van,  azt  hiszem,  hogy  a  felmondási  joggal  könnyel- 
műen visszaélést  űzni  senki  sem  szándékolja.  Részemről 
soha  sem  láttam  jogot  biztosítva  valakinek,  hogy  lehető  ne 
lett  volna  azon  joggal  való  visszaélés  ;  de  abból,  mert  e 
visszaélés  lehető  vele  :  nem  következik,  hogy  a  jogban 
levő   biztosítékok  elejtessenek.    (Helyeslés   balfelől.) 

Ez  vélekedésem  a  fennforgó  klauzulára  nézve,  és  azt 
még  csak  egy  tekintettel  pótolom.  Én  azt  tartom,  hogy 
a  felmondási  záradéknak  elfogadása  a  vám-  és  keres- 
kedelmi szerződés  lényegét  egyáltalában  nem  érinti, 
azáltal  a  szerződésnek  minden  alap-határozata,  úgy, 
amint  az  beterjesztetett,  módosítatlanul,  sértetlenül  meg- 
marad. Ha  tehát  ez  így  van,  akkor  én  azt  hiszem,  ezen 
módosítás  elfogadását  azon  tekintetek,  amelyek  az  alap- 
határozatok módosításának  útjában  állottak,  többé  nem  gá- 
tolhatják, és  egy  ily  rendezés  mellett  semmiesetre  sem  tagad- 
hatja akárki  annak  előnyét,  hogy  a  nemzetnek  kedvezőtlen 
körülmények  közt  kell  vén  a  szövetséget  megkötnie,  jogai 
lekötöttségét  a  szükségesnél  tovább  ki  ne  terjesszük.  Ezért 
pártolom    a    Bittó    tisztelt    képviselőtársam    által  beadott 

módosít ványt.    (Élénk    helyeslés    a    szélső   jobb-,  a  bal-  és 
a  szélsöbaloldalon.) 

Utána  nyomban  Zsedényi  szólalt  fel  személyes  megtáma- 
dás   miatt. 

Sokkal  tisztábbnak  tudom  állásomat  a  hazában,  —  úgy- 
mond —  mintsem  hogy  szükséges  volna  felelnem  azon  szemé- 
lyes ellenvetésekre,  azon  éles  kitörésekre,  metyeket  ellenem 
az    előttem    szólott    képviselő    úr    használt  .  .  . 

Csak  arra  figyelmeztetem  az  előttem  szólott  két  képviselő 
urat,  hogy  a  vélemény-harczok  mezején  meg  kell  tartani  a  szük- 
séges határvonalt,  meg  nem  támadni  ellenfeleit  véleményei  és 
tettei  miatt,  különben  megszűnik  személyes  kitörések  közepette 
az  érdekes  politikai  értekezés  lehetősége.  Ezen  határvonalt  meg 
nem    tartotta    sem    Remete,    sem    Szilágyi    képviselő    úr. 

Remete  képviselő  úr  azon  személyes  kifogással  él,  hogy 
én  csakugyan  takarékoskodtam  20 — 30  forintokban,  a  többi 
miihókat  megszavaztam.  Jogom  van  azt  viszonozni,  és  elnézve 
többi  indítványaimtól,  azt  kérdezni,  hogy  ki  eUenezte  az  első 
65  miUióról  szóló  vasúti  kölcsönt  ?  ki  ellenezte  azt  a  4  milhónyi 
kölcsönt,  melyet  Kerkapoly  mint  pézügyminiszter  indítványo- 
zott a  Ferencz-csatornára  ?  ki  eUenezte  azt  a  30  miUiónyi 
keleti-vasúti  részvényeknek  másod-prioritások  nevezete 
alatti  átvételéből  származott  állam-kölcsönt  ?  Ez  utóbbi  indít- 
ványt éppen  Szilágyi  képviselő  úr  védte  ellenem,  és  neki  tulaj- 
doníthatjuk azt,  hogy  nyolcz  szavazattöbbséggel  az  államkölcsön 
elfogadtatott. 

Ghyczy  elnök  :  A  tisztelt  képviselő  úr  válaszolt  a  szemé- 
lyes megtámadásokra  és  most  talán  beszédét  befejezhetné. 

Zsedényi :  Szilágyi  képviselőtársamnak  még  külön  felelni 
kénytelen  vagyok.  Mert  ő  azt  mondta,  hogy  személyes  kifaka- 
dásokkal  éltem  Kerkapoly  képviselő  úr  ellen.  Ezt  kereken  taga- 
dom. Én  csak  a  tényeket  emhtettem,  tagadhatatlan  tetteire 
hivatkoztam,  semminemű  személyeskedésbe  nem  ereszkedtem ; 
de  szemben  Szilágyi  vádjával,  engedelmet  kérek,  hogy  másokat 
oktatni  vágya  folytán  nekem  adott  utasítását  egyáltalában 
el  nem  fogadhatom. 

Ghyczy  elnök  :  Ez  már  nem  tartozik  a  személyes  kérdés- 
hez. Figyelmeztetem  a  tisztelt  képviselő  urat,  hogy  a  saját  sze- 
mélye elleni  támadásokra  válaszolhat,  de  tovább  nem  terjesz- 
kedhetik    s    nem    támadhat    másokat. 

Zsedényi :  Igenis,  jóhiszeműségemet  vette  kétségbe,  melylyel 
Kerkapolynak  feleltem,  azt  állítván,  hogy  csak  személyes  rancune 
vagy  boszuból  hivatkoztam  miniszteri  eljárására.  Én  Kerka- 
polyval  mint  pénzügyminiszterrel  több  izben  szembeszállot- 
tam, hanem  mondja  meg  ö  maga  :  vájjon  bármikor  is  valamely 
személyes  szemrehányásokat  tettem-e  ?  Én  mindig  csak  nyilvá- 
nos tettei  vagy  javaslatai  ellen  fordultam,  ha  meggyőződésem 
szerint  károsnak  tartottam.  (Élénk  tetszés  és  helyeslés  a  közé- 
pen. Nagy  nyugtalanság  és  zaj  a  baloldalon.) 


Szilágyi  Tisztelt  ház  !  Én  szavaim  elferdítése  miatt  és  személyes 

Dezső  kérdésben  kívánok  felszólalni.  Nem  áll  az,  hogy  én  a  tisz- 
telt képviselő  úrnak  tisztaságát  megtámadtam  volna.  (Nagy 
mozgás  a  középen.  Élénk  derültség  a  baloldalon.)  Nem  áll 
az,  hogy  én  a  képviselő  úr  jóhiszeműségét  kétségbe  von- 
tam volna  ;  nem  áll  az,  hogy  én  azt  mondtam  volna,  hogy 
ő  tisztán  személyeskedik.  (Felkiáltás  a  középen  :  De  bizony  ! 
Halljuk  !  Halljuk  !)  Hanem  azt  mondtam,  hogy  felszóla- 
lása egészen  személyes  élt  vett.  Hogy  pedig  ezt  tette,  azt 
az  egész  ház  tudja.  S  amit  ellenében  mondtam,  azt  csak 
nyilvános  működéséről  mondtam,  ezt  pedig  tisztelettel  és 
határozottan  bírálni  éppen  úgy  jogom  volt  ő  irányában, 
mint  neki  joga  van  másnak  nyilvános  működését  meg- 
bírálni.   (Helyeslés    balfelől.) 

S  végre  azt  mondja  a  tisztelt  képviselő  úr  :  ö 
nem  támadott  meg  semmi  tekintetben  személyesen.  Én 
hivatkozom  a  gyorsírói  jegyzetekre,  hogy  azt  mondta  : 
»bizonyos  tagjai  ezen  háznak  a  nemzetnek  és  személyes 
hiúságnak  fényes  jövőt  mutatnak  föl«.  »Személyes  hiúság- 
nak*, ez  volt  az  a  szó,  melyet  használt,  és  kérem,  nehogy 
a  képviselő  úr  ezen  szót  utólag  a  beszédben  kiigazítsa. 
Egyenesen  ezzel  a  szóval  élt.  Ennek  a  kifejezésnek  ha  nincs 
személyes  éle,  akkor  egyáltalán  nincs  értelme.  (Felkiáltá- 
sok a  középen  :  Nem  tartozik  ide  !  Halljuk  !  Halljuk  !) 

Végre  személyes  kérdésben  szólalok  fel,  szavaim  helyre- 
igazítása végett.  Én  nem  akartam  és  nem  akarom  sem  a 
tisztelt  képviselő  urat,  sem  a  ház  bármely  tagját  oktatni. 
Amit  tettem,  —  a  tisztelt  ház  nem  lehet  tévedésben  iránta 
—  az  teljesen  parlamentáris  ;  az  előttem  szólott  birálta 
másoknak  a  közügyek  terén  való  működését,  én  is  éltem 
azon  visszatorlással,  hogy  észrevételt  tettem  az  ő  működé- 
sére a  közügyek  terén.  Ez  nem  oktatás,  ez  parlamentáris 
harcz,  melyet  azonban  én  szándékosan  élesíteni  nem  akarok. 
(Helyeslés  balfelől). 

Szlávy  József  az  öt  évi  felmondás  ellen,  Zichy  Nándor  gróf, 
Simonyi    Lajos    báró    mellette    szólnak. 

Név  szerint  történt  szavazás  útján  22  szótöbbséggel  a  kor- 
mány javaslatát  fogadta  el  a  ház. 

Ez  alkalommal  a  szabadelvű-párt  soraiból  ismét  négyen 
szavaztak    a    kormány    javaslata    ellen. 


A  Lloyd-szerződés  beczikkelyezéséről  szóló  törvényjavaslat 
letárgyalása  után  napirendre  kerültek  1878  márczius  1-én  a  vám- 
és  kereskedelmi  szövetség  VI.  czikkének  függőben  hagj'ott  pont- 
jai, melyek  kimondják,  hogy  a  Lloyd- vállalat  a  külügyminiszter 
vezetése  alatt  áU  és  az  állami  segély  a  külügyminisztérium 
költségvetésébe  tartozik. 

Lichtenstein  József  itt  újból  előterjeszti  indítványát  a  két 
pont   kihagyása   iránt. 

Apponyi    Albert    gróf    pártolja    az    indítványt. 

Szilágyi  Azon  okoskodás,  melylyel  a  tisztelt  miniszterelnök  úr 

Dezső  a  Lloyd-szerződés  ügyét  a  vám-  és  kereskedelmi  szerződés 
keretébe  utalni  akarja,  nézetem  szerint  meggyőző  erővel 
a  házra  nem  bírhat.  Két  ok  az,  melyből  kiindulva,  mi 
nem  akarjuk  a  Lloyd-szerződést  a  vám-  és  kereskedelmi 
szövetség  integráns  részévé  tenni,  és  ezen  két  ok  egyikét 
sem  czáfolta  meg  a  miniszterelnök  úr.  Az  első  ok  az,  hogy 
miután  tapasztaltuk,  hogy  a  vám-  és  kereskedelmi  szövet- 
ség létrejötte  mennyi  akadályba  ütközik  :  a  vám-  és  keres- 

kedelmi  szövetség  integráns  részévé  oly  dolgokat  tenni, 
melyek  természetüknél  fogva  abba  nem  tartoznak  s  abból 
nem  folynak,  annyit  jelent,  mint  minden  jövő  cziklusra 
nézve  a  vám-  és  kereskedelmi  szövetség  létrejöttét  ezen  új 
dolgok  belekeverése  által   megnehezíteni. 

Igaza  van  a  tisztelt  miniszterelnök  úrnak,  hogy 
mivel  a  Lloyd-szerzödés  tíz  évre  meg  van  kötve,  e  tíz 
év  után  az  a  két  kormány  közt  alkudozás  tárgya  lesz. 
De  nagy  különbség  van  a  közt,  amit  Apponyi  gróf  kép- 
viselőtársam mondott,  és  a  közt,  amit  a  tisztelt  minisz- 
terelnök úr  czáfolt.  Apponyi  tisztelt  képviselőtársam  nem 
azt  állította,  hogy  a  Lloyd-szerződés  esetleges  megújítása 
végett  a  két  kormány  közt  alkudozás  ne  történhessék  ; 
hanem  azt,  hogy  nem  czélszerű  a  Lloyd-szerződés  ügyét 
úgy  összekötni  a  vám-  és  kereskedelmi  szövetségével,  hogy 
a  vám-  és  kereskedelmi  szövetség  megújításával  szükség- 
képen kapcsolatban  kelljen  a  Lloyd  ügyét  ehntézni.  Amit 
eléggé  nem  lehet  a  tisztelt  háznak  ajánlani,  az,  hogy 
zárjuk  ki  a  vám-  és  kereskedelmi  szövetség  alkatrészei 
közül  ezt  az  ügyet,  hogy  a  vám-  és  kereskedelmi  szövet- 
ség létrejöhessen,  anélkül,  hogy  a  két  parlament  és  a  két 
ország  kényszerítve  legyen  a  Lloyd-szerződés  ügye  iránt 
is  egyezségre  vergődni. 

Azt  pedig  a  tisztelt  miniszterelnök  úr  felszólalásában 
méltatva  nem  látom,  hogy  nincs  ok  arra,  hogy  a  Lloyd- 
szerződésnek  oly  állam  jogi  fontosság  tulaj  doníttassék,  hogy 
az  a  két  ország  közti  gazdasági  rendezésnek  lényeges 
alkatrésze  legyen. 

Már  pedig  ha  a  Lloyd  a  vám-  és  kereskedelmi  szer- 
ződés pontjai  közé  felvétetik,  akkor  az  a  két  ország  közti 
gazdasági  rendezésnek  oly  lényeges  alkatrésze  lesz,  hogy 
egy  új  rendezés  nem  jön  létre,  anélkül,  hogy  erre  nézve 
is  bizonyos  megállapodás  történnék. 

Mivel  tehát  ezen  anyagi  okból  e  két  pontnak  a  vám- 
szövetségbe való  iktatását  nem  helyeslem,  formai  okokból 
pedig  könnyen  elintézhetőnek  tartom  a  dolgot,  mert  az  a 
nézetem,  hogy  a  Lloyd  igazgatására  vonatkozó  e  fel- 
tételek igen  czélszerüen  áttehetők  azon  törvényjavaslatba, 
melybe  a  Lloyd-szerződés  be  van  iktatva,  és  annak  máso- 


128  A  Tisza-Széll-féle  kiegyezés. 

dik  részét  alkothatják,  ennélfogva  járulok  Lichtenstein  tisz- 
telt barátom  indítványához.  Csupán  az  alakra  nézve  lépek 
azon  pótindítványnyal  a  tisztelt  ház  elé  :  mondja  ki  a  tisz- 
telt ház,  hogy  a  vámszövetségi  törvényjavaslat  VI.  czik- 
kéböl  az  osztrák-magyar  Lloydra  vonatkozó  határozatok 
kihagyandók  és  az  osztrák-magyar  Lloyd-vállalattal  kötött 
szerződésről  szóló  törvényjavaslat  végére  mint  annak  má- 
sodik része  iktattassanak  be.  (Helyeslés  balfelől.)  Ajánlom 
ezen  módosít ványomab  a  tisztelt  háznak  elfogadásra.  (He- 
lyeslés balfelöl.) 

A    szavazásnál    a    kormány    javaslata    nyert    többséget. 
Ez   alkalommal   a   szabadelvű-pártból   Bánó   József,   a   ház 
alelnöke,  az  ellenzékkel  szavazott. 

A  NYOLCZVANMILLIÓS  BANKKÖVETELÉS. 

A  kiegyezési  javaslatok  közül  a  még  hátralevőt,  a 
nyolczvanmilliós  bankadósságról  szólót,  1878  június  2-ikán  tár- 
gyalta a  képviselőház. 

A  kormány  első  javaslata  ebben  állt  : 

Az  országgyűlés  tizenöt  —  tíz  képviselőházi,  öt  főrendiházi  — 
tagból  álló  küldöttséget  választ,  s  ez  az  osztrák  birodalmi  tanács- 
nak ugyanily  számú  küldöttségével  érintkezve,  megkísérli  e 
kérdésnek  egyetértő  megoldását  és  eljárása  eredményéről  az 
országgyűlésnek  jelentést  tesz.  Ha  azután  e  törvény  életbe- 
léptetésétől számított  hat  hónap  alatt  a  két  törvényhozásban 
a  kérdést  véglegesen  megoldó  egyenlő  tartalmú  törvények  nem 
jönnek  létre,  a  szóban  levő  kérdésben  választott  bíróság  hatá- 
roz. A  választott  bíróság  áll  a  Curia  semmitőszéki  osztályá- 
nak elnökéből  vagy  alelnökéből  és  a  bécsi  legfőbb  törvényszék 
és  semmitőszék  elnökéből  vagy  helyetteséből  mint  tagokból, 
továbbá  az  elnökből,  kit  a  két  tag  választ,  a  nélkül,  hogy  az 
illetőnek  állampolgársága  tekintetében  bármiképen  is  korlátozva 
lennének.  Ha  pedig  a  két  választott  bíró  az  egyik  vagy  másik 
kormány  részéről  hozzája  intézett  első  felhívástól  számított 
négy  hét  alatt  az  elnök  választására  nézve  nem  bír  megegyezni, 
választott  bíróságul  a  heídelbergi  egj^etem  jogtudományi  kara 
jelöltetik    ki. 

A  ház  a  javaslatot  előzetes  tárgyalás  végett  a  bankügyi 
bizottsághoz     utasította. 

Az  Ausztriában  döntő  szavú  pártok  ellenző  magatartása 
következtében  azonban  utóbb  a  két  kormány  közt  új  megálla- 
podás jött  létre,  minek  következéseképen  a  bankügyi  bizottság 
—  elnöke  Zsedényi,  előadója  Márkus  István  —  érdemleges 
javaslat  nélkül  előleges  jelentést  terjesztett  elő  a  háznak,  s  ebben 
csupán  az  eljárási  módra  nézve  tesz  javaslatot.  E  jelentés  így  szól : 

A  quota-bizottság  utasíttatik,  hogy  az  osztrák  nemzeti 
bankot  cselekvőleg  illető  nyolczvanmillió  forint  adósság  tekin- 
tetében a  monarchia  másik  államának  küldöttségével  érint- 
kezésbe lépjen  s  a  másik  állam  által  támasztott  igényekkel  szem- 
ben Magyarországnak  —  különösen  az  1867  :  XII.  és  XV.  t. -ez. -ben 
kifejezett — jogi  álláspontját  fenntartván,  azt  a  másik  féllel  elfogad- 
tatni törekedjék  és  a  tárgyalás  befejeztével  ez  ügyben  az  ország- 
gyűléshez jelentést  tegyen.  Ezen  ügy  az  országos  bizottság  által 
az  elől  idézett  határozatokkal  hozzá  utasított  kérdéstől  füg- 
getlenül  lesz   tárgyalandó   és  külön  jelentésben  előterjesztendő. 

A  bankügyi  bizottság  ellenzéki  tagjai  :  Chorin,  Kerkapoly, 
Lichtenstein,  Bujanovics,  Helfy,  ezzel  az  előleges  jelentéssel 
szemben  különvéleményükben  azt  kérték,  hogy  a  ház  a  bizott- 
ságot   a    kormány    törvényjavaslatának    tárgyalására    utasítsa. 

A  képviselőház  a  főrendiház  hozzájárulásával  elfogadta  a 
bankügyi  bizottság  javaslatát  és  a  quota-bizottságot  annak 
értelmében    utasította. 

A  quota-bizottság  (elnöke  Szlávy,  előadója  Falk)  eljárása 
azonban    nem    vitt    eredményre. 

A  kormány  ennek  következtében  új  egyezségre  lépett  az 
osztrák  kormánynyal,  melynél  fogva  a  létesítendő  osztrák- 
magyar bank  évi  tiszta  jövedelméből  a  két  kormány  javára  eső 
rész  a  bank  szabadalmának  tartama  alatt  a  szóban  levő  köl- 
csön törlesztésére  fordítandó,  illetőleg  ebből  évenként  leii'andó  ; 
a  bank  szabadalmának  lejárta  után  törlesztetlenül  fennmaradó 
összeg  törlesztéséhez  pedig  a  magyar  korona  országai  akkép  fog- 
nak járulni,  hogy  az  adósság  törlesztetlenül  fennmaradt  része 
30%-ának  megfelelő  összeget,  50  egyenlő  évi  részletben,  kamat 
nélkül  fognak  Ausztria  részére  lefizetni. 

Az  egyezmény  beczikkelyezéséről  szóló  törvényjavaslat- 
ban  —  mondja    az   indokolásban  Széli  Kálmán  pénzügyminisz- 

SzUágyiíDezső  beszédei.^I.  9 

ter  —  világosan  és  határozottan  fenntartatott  azon  jogi  állás- 
pont, melyet  a  kormány  e  kérdésben  mindenkor  elfoglalt,  de 
egyúttal  kiemeltetik  azon  fontos  indok  is,  amely  a  kormányt 
arra  bírta,  hogy  az  egyezményt  elfogadja,  mint  azon  egyedüli 
eszközt,  mely  a  gazdasági  és  pénzügyi  kiegyezésnek  egyedüli 
és  elutasíthatlan  feltétele  és  egyetlen  módja  a  kibontakozásnak 
a  jelenlegi  nyomasztó  s  valóban  tarthatatlan  helyzetből. 

Az  egyezmény  értelmében  Magyarország  a  legközelebbi 
tíz  évben  készpénzbeli  fizetést  nem  vállal  és  csakis  oly  előny- 
ről mond  le,  melyben  eddig  sem  részesült,  fedezetül  pedig  azon 
jövedelmek  jelöltetnek  ki,  melyeket  a  bank  a  jövő  tíz  évben 
fizetne  az  országnak  ;  a  tíz  év  lejárta  után  törlesztetlenül  fenn- 
maradó összegből  Magyarországra  eső  résznek  minden  kamat 
nélküli  törlesztésére  pedig  ötven  évi,  tehát  aránylag  oly  hosszú 
időszak  van  kikötve,  mely  az  elvállalt  teher  viselését  nagyon 
könnyíti,  annál  is  inkább,  mert  biztosan  fel  lehet  teimi,  hogy 
a  tíz  év  lejárta  után  az  ország  a  bank-szabadalom  engedélye- 
zéseért annyi  pénzbeU  hasznot  bármily  társulattól  is  fog  kapni, 
amennyit  az  évi  törlesztési  járadékok  kitesznek. 

A  rendezés  tisztán  csak  az  osztrák  kormánynyal  kötött 
egyezmény  útján  történt,  és  a  kormány  a  bankkal  ez  iránt  semmi- 
féle szerződési  viszonyba  nem  lépett,  miáltal  sikerült  elérni,  hogy 
a  törvényhozásnak  a  bankszabadalom  lejárta  után  a  bankügy 
rendezésénél  e  részben   teljesen  szabad  keze  lesz. 

A  quotabizottság  jelentése  és  a  kormány  újabb  törvény- 
javaslata a  bankügyi  bizottsághoz  utasíttatván,  ez  a  törvény- 
javaslat bevezetésének  szövegére  nézve  módosítást  ajánlott. 

A  törvényjavaslat  eredeti  szövegében  ugyanis  a  bevezetés 
így  szól  : 

Habár  az  1863.  évi  január  hó  3-ikán  az  akkori  cs.  kii. 
pénzügyminisztérium  és  a  szabadalmazott  osztrák  nemzeti  bank 
közt  kötött  egyezség  4.  §-ában  említett,  a  szabadalmazott 
osztrák  nemzeti  bankot  cselekvőleg  illető  nyolczvanmilhó  o.  é. 
forintnyi  államadósság,  tekintettel  az  1867  :  XII.  tcz.  53. 
§-ára  és  az  ugyanazon  évi  XV.  törvényczikkre,  melyekben  a 
méltányosság  szempontjának  is  elég  tétetett,  a  magyar  korona 
országait  jogilag  semmiképpen  sem  terheli,  s  ennek  folytán 
a  magyar  korona    országai    annak    törlesztéséhez    hozzájárulni 

nem  kötelesek ;  mégis  azon  czélból,  hogy  a  Magyarország  és 
ő  felsége  többi  királyságai  és  országai  között  függőben  levő 
pénzügyi  és  gazdasági  kérdések  törvényes  rendezése  további 
késedelmet  ne  szenvedjen,  felhatalmaztatik  a  kormány,  hogy 
a  birodalmi  tanácsban  képviselt  királyságok  és  országok  kor- 
mányával  a    következő    egyezményt   köthesse    meg. 

Ehelyett  a  bankügyi  bizottság  a  következő  szöveget  aján- 
lotta : 

Az  1863.  évi  január  hó  3-ikán  az  akkori  cs.  kir.  pénzügy- 
minisztérium és  a  szabadahnazott  osztrák  nemzeti  bank  közt 
kötött  egyezség  4.  §-ában  említett,  a  szabadalmazott  osztrák 
nemzeti  bankot  cselekvőleg  illető  80  millió  o.  é.  forintnyi  állam- 
adósság az  1867  :  XII.  tcz.  53.  §-ának  világos  kijelentése  szerint 
a  magyar  korona  országait  jogilag  nem  terhelhetvén,  az  azon 
törvényczikk  54.  és  55.  §§-ban  elfogadott  méltányosság  szem- 
pontjának pedig  a  törvényhozás  az  1867  :  XV.  tcz.  által  eleget 
tévén,  a  magyar  korona  országai  ezen  adósság  törlesztéséhez 
járulni  kötelezve  nincsenek.  Mégis  azon  czélból  stb. 

A  törvényjavaslat  részletes  tárgyalásánál  1878  június  23-ikán 
e  bevezetéshez  szólt  Szilágyi  Dezső.  Első  szavaiban  a  közvet- 
lenül  előtte   szólt   Somssich   Pál   beszédére   hivatkozik. 

Szilágyi         JÉn  magam  is  azon    nézetben    vagj^ok,    hogy  valamint 

Dezső    az  a  bevezetés,  mely  javasoltatik,  úgy  az,  mely  az  eredeti 

törvényjavaslatban    foglaltatik,    jellemző  világot    vet    azon 

egész  eljárásra,  melyet  a  80  milliós  adósság  körül  a  tisztelt 

kormány  követett. 

A  tisztelt  miniszterelnök  úr  részéről  tegnap  felhozatott 
az,  hogy  ha  1867-ben  lehetett  az  államadósságokból  elvállalni 
jogfeladás  nélkül,  miért  ne  lehetne  ugyanezt  tenni  jelen- 
leg is  ? 

Az  előttem  szóló  tisztelt  képviselő  úr  kimutatta,  hogy  az 
1867-iki  és  a  jelenlegi  állapot  között  óriási  különbség  van. 
Mert  1867-ben,  mint  ezt  törvényünk  világosan  mondja,  mint 
ezt  itt  a  kormánypadokról  elismerték,  mint  ezt  azon  törvény- 
nek legelső  támogatója  és  szellemi  szerzője,  Deák  Ferencz 
akkor  kifejtette,  azt  hittük  és  bona  fide  azt  hittük,  hogy  az 
államadósságokra  vonatkozó  minden  tekintetnek,  annak, 
amit  nem  jogból,    nem  méltányosságból    tartoztunk    tenni, 

de  politikai  eszéh'ből  tennünk  kellett,  teljesen  megfelel- 
tünk. Ily  módon  ajánltuk  fel  az  államadóssági  járulék  átválla- 
lását, ily  módon  fogadhatták  el  ott,  és  nem  másképen. 

Aki  ezt  kétségbe  vonná,  annak  felolvasom  Deák 
Ferencznek  éppen  az  államadóssági  járulék  ügyében  1867 
deczember  14-ikén  tett  azon  milatkozatát,  hogy  elvállalja 
ezen  államadósságot,  elfogadja  e  törvényjavaslatot  azon 
kijelentéssel,  »mivel  ö  a  nemzet  és  nemzet  közti  egyez- 
kedést nem  úgy  kivánja  tekinteni,  mint  vásári  alkudozást*, 
aminek,  mellesleg  mondva,  tekinti  a  jelen  törvényjavaslat, 
mert  ez  is  egjik  ára  a  gazdasági  és  pénzügyi  kiegyezésnek, 
és  hogy  milyen  kiegyezésnek,  azt  n^'iltan  mondja  azon  módo- 
sitvány,  metyet  a  tisztelt  előadó  úr  előterjesztett.  Deák  nem 
úgy  kivánta  azt  tekintetni,  hanem  kijelentette,  hogy  »abba 
soha  semmi  szín  alatt  nem  tudna  beleegyezni,  hogy  ezen  elvál- 
lalt összegen  felül  utóbb  bármi  követeléseket  elfogadjunk*. 
(Ugy  van  !  balfelöl.)  »Mert  —  úgj-mond  —  a  súlj^os  teher 
is  könnyebb,  ha  bizonyos  és  határozott,  mintha  folytonosan 
marad  még  valami,  ami  újabb  súrlódásokra  adhatna  okot, 
újabb    terheket    vonhatna    maga    után.« 

Én  megengedem,  hogy  a  kormány  a  saját  érdeme  alapján 
védje  e  javaslatot.  De  ha  valakinek  a  poHtikája  igazolására 
lehet  Deák  feKogására  hivatkozni,  akkor  nekünk  lehet  ezt 
tenni  és  nem  a  túloldalnak  (Helyeslés  balfelől.)  s  legkevésbbé 
a  kormányelnök  úrnak.  (Ügy  van  !  balfelől.)  Mert  a  kor- 
mányelnök úr  is  azon  beszédében,  melyet  az  államadós- 
ságokról tartott,  azt  mondotta  :  »annpt  vállalunk  el  ez 
államadósságokból,  amermyit  megbírunk,  de  annyit  elvál- 
lalunk teljesen  és  ezzel  a  pohtikai  eszély  minden  kívánal- 
mának örök  időkre  eleget  tettünk. «  (Ügy  van  !  balfelől.) 
És  nem  adás-vevés  tárgyává  tették  azt,  mint  tétetik  azon 
módosítványban,  melyet  a  tisztelt  előadó  úr  javasolt,  ahol  az 
mondatik  :  nem  tartozunlí  jogilag  és  természetesen  fenn- 
tartjuk a  jogunkat,  hogy  nem  tartozunk  ;  (Derültség  bal- 
felől.) nem  tartozunk  méltányosságból ;  sőt  azt  mondja  a 
pénzügyminiszter  úr,  hogy  erkölcsi  érzetünket  bántja  e 
szavazás.  Ha  sem  jogból,  sem  méltányosságból  nem  tar- 
tozunk, ha  erkölcsi  érzetünket  bántja  a  szavazás,  amint 
mindezt    a    miniszterek    beismerik  :    akkor    nem    valóságos 

jiigiim  caudinum-e  az,  amin  a  kormány  az  országot  és  e 
házat    átvezeti  ?    (Élénk    tetszés    balfelöl.) 

És  az  mondatik,  hogy  mindezt  mintegy  előkészíti  és 
enyhíti  az  a  jogi  óvás,  melyet  az  előadó  úr  módosít ványá- 
ban  javasol. 

A  tisztelt  miniszterelnök  úrnak  ritka  szerencséje  van, 
mióta  elveinek  fenntartásával  innen  odament,  (Derültség.)  de 
egyszersmind  elveit  is  hatálytalanokká  tette.  (Tetszés  bal- 
felől.)  Minden  jog,  melyet  kezébe  vesz,  rögtön  hatály- 
talanná válik  — de  ő  azért  azt  a  jogot  fenntartja.  Ez  elég 
az    ő   megnyugtatására.    (Élénk   tetszés   a    baloldalon.) 

Ritka  szerencséje  neki,  hogy  egész  politikai  eljárása 
abban  áll  :  hatálytalanná  tenni  a  jogot  és  fenntartani,  de 
tenni  annak  ellenkezőjét  és  azt  mondani  :  az  ország  joga 
meg  van  őrizve.  (Tetszés  a  baloldalon.)  így  tett  ő  a  külön 
vámterületre  való  joggal ;  beszélt  erről  kormányzata  ele- 
jén mint  komoly  aktuális  lehetőségről  ünnepélyesen  a  ház- 
ban ;  hanem  már  a  vámügyi  vitában  úgy  beszélt,  mint  olyan- 
ról, melyet  foganatosítani  nem  lehet  a  nemzeti  gazdasági 
harcz  megindítása  nélkül  és  anélkül,  hogy  egész  jelen  álla- 
potainkat, sokkal  becsesebb  érdekeinket  koczkára  ne  tegyük. 

De  fenn  van  tartva  azon  jogunk  ;  fenn  van  tartva  a 
külön  bankhoz  való  jogunk,  a  szabadkereskedéshez  való 
jogunk,  s  most,  midőn  ezen  adósságból  egy  részt  átválla- 
lunk, fenn  van  tartva  az  a  jogunk,  hogy  ezen  adósság  czímén 
semmi  körülmények  között  sem  tartozunk  jogilag.  (Élénk 
derültség  és  tetszés  a  baloldalon.)  Ezek  vívmányai  azon 
leleményes  politikának,  mely  arról  a  helyről  hirdettetett  és 
mely  szerint  senki  az  ő  helyzetükben  nem  csinálhatott 
volna  ennél  jobb  kiegyezést.  (Tetszés  a  baloldalon.) 

De  meg  kell  vallanom,  tisztelt  ház,  rendkívül  saját- 
ságos azon  egész  eljárás,  melyet  a  nyolczvanmilliós  adósság 
kérdésében  a  tisztelt  kormány  tanúsít.  Midőn  1876-ban  a 
májusi  stipulácziókkal  az  összes  gazdasági  kiegyezés  kérdései 
egy  bizonyos  végmegállapodásra  hozattak  a  másik  állam 
kormányával,  a  kormány  ezen  megállapodások  iránt 
más  helyen  is,  ezen  házban  is  bizonyos  kijelentéseket  tett, 
és  azon  interpelláczióra,  meh^  hozzá  másutt  intéztetett, 
hozzá  intéztetett  egyik  tisztelt  képviselőtársam  által,    aki 

meglehetősen  nyugtalan  ugyan,  de  azon  padokon  foglal  helyet, 
(A  középre  mutat.)  azon  feleletet  adta  a  kormány  elnök 
úr,  hogy  a  nyolczvanmilliós  adósságról  szó  sem  volt.  Már  most 
képzelheti  a  tisztelt  ház  csodálkozásomat  és  megdöbbenése- 
met, midőn  a  tisztelt  pénzügyminiszter  úrtól  a  múlt  napok- 
ban azt  hallottuk,  hogy  ezen  adósság  ügye  oly  ügy,  mely  1868 
óta  kérdés  tárgya  volt,  és  mely  nélkül  a  gazdasági  kiegyezést 
létrehozni  nem  lehet,  s  hogy  ezt  tudta  mindenkor  minden 
kormány.  Eljutottak  a  májusi  stipulácziókig.  Azt  állították  : 
megvan  a  kiegyezés  teljesen  a  monarchia  két  államának 
kormányai  között,  a  pénzügjá  és  gazdasági  rendezésre,  de 
mélyen  hallgatott  a  kormány  arról,  hogy  a  nyolczvanmilhós 
adósság  ügye  el  volna  intézve,  kétségtelenül  azon  meggyő- 
ződésben, hogy    anélkül    nem    lehet  a  kiegyezést  létesíteni. 

Ez  az  egyik,  A  másik  az,  hogy  a  tisztelt  kormány  a  maga 
jogi  felfogásában  már  oda  jutott,  hogy  midőn  minket  ezen 
kötelezettség  nem  terhel,  mert  bona  fide  ünnepél3^esen  úgy 
vállaltuk  el  az  1867-iki  államadóssági  járulékot,  hogy  1867- 
ben  eleget  tettünk  annak,  amivel  a  pohtikai  eszélynek 
tartoztunk ;  mondom,  a  kormány  oda  jutott  a  maga 
jogi  felfogásában,  hogy  vitás  kérdéssé  formálta  a  két  állam 
közt  ezen  ügj^et,  és  bizonj^os,  nem  éppen  szerencsésen  válasz- 
tott bíróság  eldöntése  alá  kívánta  bocsa j tani.  De  utoljára 
is,  ez  egy  bizonyos  jogi  felfogás,  melyet  a  kormány  elfoga- 
dott s  ezzel  legalább  az  egyszerű  hatalomszó  és  erőszako- 
lás  előtti  mégha jlást  pusztán  azért,  mert  gyengébbek 
vagyunk,  ki  akarta  kerülni  s  a  mi  jogi  meggyőződésünk- 
nek is  súlyt  szerezni,  hogy  ne  legyen  kénytelen  a  nemzet 
oh'  adósság  átvállalására,  melyre  nézve  Deák  Ferencz 
azt  monda,  hogy  soha  ily  vásári  alkura  ráállni  nem 
lehet.  S  mint  van  indokolva  ezen  jogi  álláspont  feladása  ? 
Egyszerűen  azzal,  hogy  az  Ausztriában  keresztülvihetet- 
lennek  bizonyult  be.  Reám  ez  azon  benyomást  teszi,  mintha 
a  kormány  nem  is  annyira  ezen  álláspont  megóvását 
kívánta  volna ;  mintha  a  kormány  egész  eljárásában  inkább 
keresett  valakit  vagy  valamit,  akire  ráhárítsa  a  nyolczvan 
milliót  illető  egyezkedésnek  összes  felelősségét. 

Mint  a  régi  zsidó  népnél  volt  egy  nagy  ünnep,  midőn 
Izrael  főpapja  a  népnek  minden  bűnét  igen  élelmesen  egy 

bak-kecskére  ráimádkozta  és  azt  aztán  elbocsátotta  a 
pusztába,  a  nép  pedig  bűn  nélkül  és  tiszta  maradt,  majd- 
nem úgy  tűnik  föl  előttem,  hogy  ez  a  bűn-bak,  melyi-e 
az  átvállalás  javaslásának  kimondását  vagy  kezdeményezé- 
sét a  kormány  rá  akarta  hárítani :  eleinte  lett  volna  a  heidel- 
bergi  egyetem  jog-  és  államtudományi  kara ;  miután  ez  nem 
sikerült,  megkísérelte  ugyanezt  a  quota-bizottsággal ;  miután 
bűn-baknak  ez  sem  vált  be,  akkor  történt  az,  ami  történik 
a  fekete  felleggel,  melyet  néz  az  ember,  fél  tőle,  nem  tudja 
magát  megóvni,  s  egyszer  aztán  egészen  a  nyakába  szakad. 
(Derültség.)    így   történt   ezzel   a   kérdéssel  is. 

így  lévén  a  dolog,  én  nem  tekinthetem  üres  formulá- 
nál egyébnek  a  jogfenntartás  azon  folytonos  emlegetését, 
mintha  az  1867-iki  törvény,  amely  azt  mondja,  hogy  min- 
den államadósság  iránt  a  méltányosság  és  a  pohtikai  eszély 
kívánalmainak  eleget  tettünk  s  ez  reánk  nézve  és  rajok 
nézve  jogállapotot  teremt,  a  mi  jogállapotunkat  tisztán 
nem  mutatná.  Az  ilyen  átvállaláshoz  hozzákötött  jog- 
fenntartás inkább  mint  gúny  hangzik,  mintsem  komoly 
törvényhozói    kijelentés.    (Élénk   helyeslés  balfelől.) 

És  én  megvallom,  hogy  az,  ami  főleg  bántó  az  egész 
kiegyezési  tárgyalás  alatt  és  annak  végeredményében,  a 
tartalmon  kívül  főleg  az,  hogy  azon  nagy  és  hetyke  kivána- 
tokkal  megindult  campagne  oly  véget  ért,  hogy  az  északi 
sark  nem  áll  oly  messze  a  déhtől,  mint  amily  messze  áll 
a  végeredmény  azon  pontoktól,  melyeket  a  kormány  mint 
ünnepélyes  Ígéretben  foglalt  programmot  ebben  a  házban 
előadott.    (Élénk  helyeslés  balfelől.) 

És  ha  ez  így  van ;  ha  már  consummatum  est  ;  ha 
ezt  az  árt  csakugyan  meg  kell  fizetni :  ily  merőben  haszon- 
talan és  értéktelen  jogfenntartásokkal  és  óvásokkal  nem 
akarnám  azt  a  kikerülhetetlen  szégyent  tetőzni,  amelynek 
elébe  a  kormány  taktikája  vezette  a  nemzetet.  Ezért  én 
a   bevezetést   sem   fogadom    el.    (Élénk   helyeslés    balfelől.) 


Széli  Kálmán  pénzügyminiszter,  miután  a  közben  felszólalt 
Lónyay  Menyhért  gróf  beszédével  foglalkozott,  ezekben  vála- 
szolt Szilágyi  Dezsőnek  : 

Azt  mondja  Szilágyi,  hogy  a  hatvanhetediki  kiegyezés  nem 
volt  adás-vevés,  nem  volt  vásár,  ez  pedig  az. 

Szilágyi  Dezső  :  Deák  Ferencz  mondta. 

Jól  tudom  én,  mit  mondott  Deák  Ferencz.  Azt  mondta, 
akkor,  mikor  védelmezte  az  államadóssági  törvényt  azok  ellen, 
kik  részint  kevesebbet  akartak  elvállalni,  részint  más  alapon 
akarták  elvállalni  :  ez  már  nem  vásári  alku,  ez  egyezség,  mely 
meg  van  kötve,  fogadjuk  el.  Es  a  tisztelt  képviselő  úr  e  hivat- 
kozáson felül  még  a  maga  Ítéletét  is  hozzá  méltóztatott  mon- 
dani :  hogy  ez  adás-vevés,  ez  vásár,  és  ez  a  kiegyezés  ára. 
Éppen  úgy  és  éppen  azon  módon  ára,  amint  ára  volt  a  nagy 
politikai  kiegyenlítésnek  az  1867-ben  elvállalt  államadósság. 
(Zajos  helyeslés  jobbfelől.) 

Én  is  részt  vettem  azon  dolgokban,  habár  igen  szerény, 
igen  kis,  igen  alárendelt  szerepkörben,  de  mégis  igen  élénken 
emlékszem  mindazokra,  miket  akkor  hallottam,  tanultam. 

E  házban  nem  volt  egy  szónok,  sem  ezen,  sem  azon  olda- 
lon, ki  ne  abból  a  szempontból  védelmezte  volna  az  elválla- 
lást :  vessünk  véget  a  nagy,  százados  perpatvarnak,  állítsuk 
vissza  a  békét  és  csináljuk  meg  az  egyezséget  ;  ennek  az  az 
ára,  hogy  azon  terhekhez  járulunk,  méltányosság  szempontjá- 
ból, melyeket  jogilag  el  nem  ismerünk.  Mi  a  jelenleg  folya- 
matban levő  perpatvarnak  akarjuk  végét  vetni.  Én  tiszta  ön- 
tudattal elvállalom  a  felelősséget  azon  tétel  igazságáért,  hogy 
az  ország  és  a  monarchia  érdekében  vetünk  véget  most  e  per- 
patvarnak, amint  véget  vetettünk  akkor,  midőn  az  államadós- 
ságból a  politikai  kiegyenhtés  kedvéért  részt  vállaltunk.  Ebben 
az  értelemben  igenis  hasonlít  a  kettő  egymáshoz.  Mert  ha  nem 
ez  lett  volna  a  hatvanhetediki  szempont,  kérdem  :  akkor  mi 
volt  ?  (Helyeslés  jobbról.) 

Szilágyi  azt  mondta,  hogy  megindult  e  minisztérium  nagy 
hetyke  ígéretekkel.  Ha  ez  így  van,  akkor  azt  a  tanácsot  adom 
neki,  vizsgálja  meg  retrospektive  mindazt,  amit  az  ellenzék 
ezen  egyezség  helyébe  tenni  kívánt,  és  a  kettő  közt  vonja  meg 
a  parallelát :  hogy  mik  voltak  a  kormány  követelései,  amikről 
bizonyos  mértékig  letenni  az  ország  érdekében  szükségesnek 
tartotta,  s  ha  a  mi  ígéreteink  hetykék  voltak,  méltóztassék 
egy  nyugodt  perczben  megítélni,   vájjon  az  Önök  ígéretei  nem 


A  nyolczvanmilliós  bankkövetelés.  137 

voltak-e  sokkal  nagyobbak,  hogy  ne  mondjam  :  még  sokkal  hety- 
kébbek. (Hosszantartó  élénk  helyeslés  a  középen.) 

A   ház   ezután   elfogadta   a    bevezetést   a   bizottság  által 
javasolt  szövegben. 


A  KELETI  KERDES. 

LÁZADÁSOK   A   TÖRÖK  TARTOMÁNYOKBAN.  A  SZERB-TÖRÖK 
ÉS  OROSZ-TÖRÖK  HÁBORÚ.  KÜLÜGYI  KÉRDÉSEK  A  KÉPVISELŐ- 
HÁZBAN. 

Herczegovinából  és  Boszniából  1875-töl  fogva,  midőn  ott 
a  lázadások  állandóakká  lettek,  a  felkelők  nagy  tömegekben 
átmenekültek  határainkon,  és  segélyezésük  éveken  át  nem 
csekély  mértékben  terhelte  a  közös  költségvetést.  A  külügy- 
minisztérium azzal  fenyegetőzött,  hogy  megvonja  tőlük  a 
segélyezést,  a  porta  büntetlenséget  igért  nekik  ;  a  menekültek 
mindemellett  nem  voltak  rábírhatók,  hogy  a  fegyvert  letegyék 
és  hazájukba  visszatérjenek.  A  külügyminisztérium  később 
Rodich  báró  tábornokkal,  Dalmáczia  helytartójával  is  tett  a 
felkelők  békítésére  kísérletet,  de  ez  se  járt  sikerrel.  (Rodicli 
bárót  pánszláv  irányú  törekvésekkel  vádolták  Magyarországon, 
és  hivatali  működéséből  oly  tényeket  hoztak  fel,  melyekben 
Bosznia  és  Herczegovina  okkupácziójának  előkészítésére  irá- 
nyuló törekvés  volt  felismerhető.  Áhították,  hogy  a  lázadás 
Dalmácziából  indult  ki ;  hogy  onnan  pénz  és  fegyverek  csem- 
pésztettek a  két  török  tartományba.) 

Egyrészt  a  török  területen  a  békés  állapotok  helyreállítása, 
másrészt  az  európai  béke  fenntartása  érdekében  a  három- 
császár-szövetség kormányai,  a  párisi  szerződést  aláírt  többi 
nagj^hatalmasság  hozzájárulásával,  diplomacziai  lépéseket  tettek 
a  portánál,  és  konzulaik  kiküldésével  közbenjártak  a  felkelőknél. 

A  hatalmak  a  portánál  a  fellázadt  keresztény  lakosság 
helyzetének  javítására  reformokat  sürgettek.  Ennek  programmját 
az  Andrássy-féle  reformjegyzék  foglalja  magában,  melyet  a  hatal- 
mak képviselői  (Ausztria-Magyarország  konstantinápolyi    nagy- 

követe  Zichy  Ferencz  gróf  volt)  1876  január  havában  adtak  át 
a  török  kormánynak.  Ugyanaz  volt  czélja  a  berlini  memoran- 
dumnak is,  Gorcsakov  berezeg  művének.  A  berlini  úgynevezett 
három-kanczellár-találkozás  alkalmával  1876  május  havában 
Andráss}^  gróf  és  Bismarck  herczeg,  majd  Franczia-  és  Olasz- 
ország is  hozzájárultak  e  memorandumhoz,  fenyegető  záradéka 
miatt  azonban  Angolország  megtagadta  hozzájárulását  és  ezért 
az  nem  is   közöltetett  a  portával. 

Az  Andrássy-féle  jegyzék,  melyet  1875  deczember  30-ikáról 
Budapestről  keltezve  a  külügyminiszter  a  monarchia  nagy- 
követeihez intézett,  a  török  birodalom  integritásának  fenntartá- 
sából mint  alapgondolatból  indulva  ki,  a  fellázadt  török  alatt- 
valók követelései  közül  a  jogosultaknak  teljesítését  ajánlja  a 
portának.  A  jegyzékben  körülírt  reformok  ezek  voltak  : 
teljes  vallásszabadság  ;  az  adók  bérbeadásának  megszüntetése  ; 
Bosznia  és  Herczegovina  adói  e  tartományok  érdekében  hasz- 
náltassanak fel ;  a  reformok  végrehajtását  ellenőrző,  egyenlő 
számban  keresztényekből  és  törökökből  álló  bizottság  létesítése  ; 
a   mezei  gazdasággal  foglallíozó   lakosság  helj'zetének  javítása. 

A  három-kanczellár-találkozással  egyidőben  kitört  bulgáriai 
lázadást  Törökország  a  maga  erejéből  leverte.  (Bulgáriai  kegyet- 
lenkedések ;  Gladstone  röpirata :  Bulgárián  horrors  and  the 
question   of  the   east ;  atrocity  meetingek.) 

1875  márczius  havában  ő  felsége    meglátogatta  Dalmácziát. 

Ugyancsak  ezen  év  őszén  a  delegácziókban  Andrássy  gróf 
külügyminiszter  ezekben  jelölte  meg  politikája  czéljait  :  az  álta- 
lános béke  fenntartása  ;  a  török  birodalomban  és  a  szomszéd 
országokban  komplikácziók  megakadályozása ;  biztosítékok  oly 
eshetőségekkel  szemben,  mint  aminők  a  fellázadt  tartományok- 
ban  beállottak,  s  a  baj  krónikussá   válásának  megakadályozása. 

A  magyar  delegáczió  a  külügyi  albizottság  javaslatára  (elnök 
Lónyay  Menyhért  gróf,  előadó  Falk)  ugyanekkor  oly  értelmű  hatá- 
rozatot hozott,  hogy  a  monarchiának  nincs  oly  érdeke,  mely  Török- 
ország területi  viszonyainak  megváltoztatását  szükségessé  tenné. 
Helyesli  a  delegáczió,  hogy  a  kormány,  a  porta  tekintélyének 
és  a  be  nem  avatkozás  elvének  épségben  tartásával,  oty  irány- 

ban  érvényesíti  befolyását,  hogy  a  török  kormány  czélszerű 
intézkedésekkel  megszüntesse  azon  sajnos  állapotokat,  melyek 
a  monarchia   déli   határain   meg-megújuló    zavaroknak  forrásai. 

Tisza  miniszterelnök  Simonyi  Ernőnek  arra  a  kérdésére  : 
igaz-e,  hogy  a  keleti  tartományoknak  magyar  és  osztrák  hadak 
által  való  megszállása  ezéloztatik,  1875  deczember  18-ikán  kijelen- 
tette, hogy  erre  nézve  a  magyar  kormány  sem  nem  adta,  sem 
meg  nem  tagadta  beleegyezését. 

Az  1876  május  15-ikén  megnyílt  delegáczió  külügyi  albizott- 
ságában Andrássy  gróf  külügyminiszter  kijelentette,  hogy 
a  berlini  összejövetelnek  egyik  legértékesebb  eredménye  a  nagy- 
hatalmak egyetértése,  mely  arra  irányul,  hogy  a  maguk  külön 
érdekeinek  félretételével,  a  béke  fenntartása  iránti  törekvéseiket 
teljes  erélylyel  keresztülvigyék.  A  hozzá  intézett  kérdésre 
határozottan  ellene  nyilatkozott  az  okkupáczió  gondolatának, 
s  tiltakozott  az  ellen,  hogy  Ausztria-Magyarországnak  bármely 
irányban  zsandári  szolgálatra  való  készséget  tulajdonítsanak. 
A  status  quo  amélioré  az,  amit  a  keleten  a  hatalmak  törekvé- 
seinek czéljaként  jelölt  meg,  hogy  így  Európa  közös  akcziójával 
a  paczifikáczió  eléressék. 

A  külügyi  albizottság  (elnök  Festetich  György  gróf,  előadó 
Falk)  jelentésében,  melyet  a  delegáczió  magáévá  tett,  kijelenti, 
hogy  a  kormány  keleti  politikája  teljes  összhangzásban  van  a 
delegácziónak  az  előző  évben  kifejezett  nézeteivel. 


A  szerb-  és  montenegrói-török  háború  alatt  az  országnak 
szerbek  lakta  vidékén  a  hatóságok  oly  jelenségeknek  jöttek  nyo- 
mára, amelyekből  azt  következtették,  hogy  ott  Szerbiának  a 
háborúban  való  támogatása  czéljából  jelentékeny  katonai  erő 
toborzása  és  pénzösszeg  gyűjtése  czéljából  szövetkezés  történt.  Ez 
ellen  Tisza  Kálmán  mint  belügyminiszter  1876  június  30-ikán 
a  törvényhatóságokhoz  rendeletet  adott  ki.  Azt  a  törekvést, 
—  mondja  a  rendelet  —  metynek  czélja  eszközöket  teremteni 
a  velünk  békében  élő  török  állam  elleni  harcz  folytatására  és 
hazánk  polgárait  e  harczban  való  tettleges  részvételre  rábírni, 
csirájában   el  kell   fojtani. 

Miletics  Szvetozár  országgyűlési  képviselő  ellen  gyanúokok 
merültek  fel,  hogy  ily  törvényellenes  cselekményekben  bűnös, 
és  ezért  őt,  mentelmi  joga  tekintetbe  vétele  nélkül,  tettenérés 
alapján  1876  augusztus  5-ikén  Újvidéken  letartóztatták.  Egyidő- 
ben  hasonló  okból  Horvátországban  is  történtek  letartóztatások. 

Miletics  ügye  több  ízben  foglalkoztatta  a  képviselőházat. 
Az  ellene  felségárulás,  illetve  hűtlenség  miatt  megindított  bűn- 
ügy végtárgyalása  1878  január  havában  folyt  le  a  budapesti 
törvényszéknél.   A  bíróság  Mileticset   öt   évi  börtönre   ítélte. 

A  reichstadti  találkozáson,  1876  július  8-íkán,  melyben 
királyunk  Andrássy  gróffal,  a  czár  pedig  Gorcsakov  herczeggel 
és  Novíkov  gróffal  vett  részt,  megállapodás  jött  létre  a  mon- 
arcliia  semlegessége  iránt.  E  találkozásnak  bizonyos  titkos  meg- 
állapodásokat is  tulajdonítottak  s  ez  iránt  többször  kérdés 
intéztetett  a  kormányhoz,  amire  ez  több  ízben  kijelentette,  hogy 
a  monarchia  nem  kötötte  le  magát,  hanem  fenntartotta  ellia- 
tározása  szabadságát.  (L.  alább  Kossuth  levelét  és  egy  franczia 
diplomata  nyilatkozatát  a  reichstadti  megállapodás  tartalmáról.) 


A  delegácziók  1877-ben  csak  az  év  utolsó  hónapjára  hivat- 
tak össze  és  így  a  külügyi  kérdésekben  másfél  esztendőn  át  csakis 
a  magyar  kormány  útján  nyerhetett  az  országgyűlés  felvilágosí- 
tást. A  szerb-török  és  az  orosz-török  háború  folyamán  az  inter- 
pellácziók  egész  sorozatát  intézték,  gj^akran  rövid  időközökben, 
a  miniszterelnökhöz  ;  a  költségvetési  vitában  is  foglalkoztak  a 
külügyi  politikával,  s  alkalmat  adtak  erre  a  törvényhatóságok 
feliratai  is. 

Szerbia  támadásának  előkészítésében  és  a  háború  intézésé- 
ben vezető  szerepe  volt  Tsernajev  orosz  tábornoknak.  A  háború 
alatt  pedig  orosz  önkéntes  csapatok  vonultak  Szerbiába,  előbb 
Magyarországon,  nagyrészt  a  Vörös  Kereszt  jelvénye  alatt, 
azután  Románián  át. 

Ez  iránt  Tisza  miniszterelnök  Irányi  kérdésére  1876  október 
6-ikán  kijelentette,  hog}'  a  visszaélésekről  a  külügyminisztérium 
értesítette  az  orosz  kormányt,  és  a  kormánynak  van  oka  hinni, 
hogy  elhárításukra  erélyesebb  intézkedések  tétettek. 


Szerb-  és  orosz-török  háború.  141 

Csernátony  és  Irányi  kérdésére  ugyanekkor  kijelentette, 
hogy  a  párisi  szerződést  biztosító  hatalmak  mind  egyetértöleg 
járnak  el,  s  ez  kilátást  nyit  arra,  hogy  az  esetleges  későbbi 
bonyodalmakban  is  bárkivel  szemben  meglesz  az  az  egyetértés, 
melyet    eddig    a    külügyi  kormánynak    biztosítania  sikerült. 

A   török   hadsereg  győzelmesen   haladt   előre. 

Nagy  nyugtalanságot  keltett  ekkor  az  oi  szagban  a  czár 
hadsegédének,  Sumarakov  tábornoknak  küldetése.  Midőn  ugyanis 
a  porta  a  békekötés  alapjai  iránt  az  angol  kormány  részéről 
1876  szeptember  21-ikén  tett  javaslatokat  (Szerbiára  és  Mon- 
tenegróra nézve  a  status  quo,  Boszniára,  Herczegovinára  és  Bul- 
gáriára nézve  autonómia  alapján  közigazgatási  reformok)  elfo- 
gadhatatlanoknak  jelentette  ki,  a  czár  hadsegéde  útján  királyunk- 
hoz küldött  levelében  közös  eljárásra  tett  ajánlatot.  E  szerint 
osztrák-magyar  csapatoknak  Boszniát,  orosz  csapatoknak  Bul- 
gáriát kellett  volna  okkupálniok,  s  ezenkívül  a  nagyhatalmak 
egyesült  hajóhada  a  Boszporusba  vonult  volna.  De  sem  Andrássy 
gróf,  sem  az  angol  kormány  ezt  az  ajánlatot  nem  fogadták  el. 

Oroszországnak  e  terve,  különösen  Bulgária  szándékolt 
orosz  okkupácziója,  okozta  legfőképen  a  fordulatot  az  addig 
török-ellenes  angol  közvéleményben. 

A  nyílt  szakítás  Oroszország  és  a  porta  közt  már  ekkor  alig 
látszott  elkerülhetőnek.  A  török  kormány  vonakodott  a  Gor- 
csakov  herczeg  által  ajánlott  hat  heti  fegyverszünetet  elfogadni, 
és  csakis  a  czárnak  ultimátumszerű  követelésére  egyezett  bele 
kéthónapi   fegyverszünetbe    1876  október   31-ikén. 

November  2-ikán  a  czár  az  angol  nagykövetnek  azt  a 
kijelentést  tette,  hogy  Konstantinápoly  elfoglalását  Oroszországra 
nézve  szerencsétlenségnek  tartaná  s  a  legkomolyabb  és  leg- 
ünnepélyesebb formában  legszentebb  becsületszavát  köti  le, 
hogy  nincs  szándékában  Konstantinápoly  birtokát  megszerezni ; 
Bulgária  megszállásáról  is  csak  ideiglenesen  lehetne  szó. 

A  rokonérzés  Törökország  iránt  általános  volt  az  ország- 
ban és  török  részről  viszonzással  találkozott.  Budapesten  az 
egyetemi  ifjúság  Abdul  Kerim  pasa,  a  győzelmes  török  hadvezér 
tiszteletére  a  török  konzulnak  1876  október  23-ikán  fáklyás- 
zenét akart  rendezni ;  a  hatóságok    tilalma  nagy  utczai  tűnte- 

tésekre,  majd  képviselőházi  vitára  adott  okot.  Az  ifjúság  küldött- 
sége azután  Abdul  Kerimnek  díszkardot  vitt  Konstantinápolyba. 
A  szultán  ezt  a  budapesti  egyetemnek  ajándékul  küldött  Corvi- 
nákkal viszonozta.  A  szofták  látogatása,  1877  április  havában, 
már  az  orosz-török  háború  folyamán,  rendkívüli  méretű  tün- 
tetésekkel járt  Budapesten  és  az  ország  több  helyén.  A  kép- 
viselőház pedig  lelkesedéssel  egyhangúlag  elfogadta  Földváry 
Mihálynak,  a  független  szabadelvű-párt  megbízásából  tett  indít- 
ványát, mely  szerint  :  a  török  szultán  ö  felségének  nagylelkű 
tette  fölött  a  nemzet  képviselői  hálaérzetüket  jegyzőkönyvileg 
megörökítik.  Tisza  miniszterelnök  nyomban  az  indítvány  elő- 
terjesztése után  kérte  a  házat,  hogy  mivel  az  indítvány  csak 
olyat  kíván,  amit  ő  magától  is  megtett  volna,  a  ház  azt  mind- 
járt felállással  fogadja  el. 

A  szofták  fogadásával  szemben  ellentüntetésnek  tartották, 
midőn  később;  1877  május  9-én,  Zágrábban  Albrecht  főherczeg 
szállása  előtt  egy  zenekar  az  osztrák  néphimnusz  után  nyom- 
ban az  orosz  himnuszt  játszotta. 

A  költségvetés  általános  tárgyalásánál,  1876  november 
18-Lkán,  Simonyi  Ernő  határozati  javaslatot  terjesztett 
elő,  mely  szerint  mondja  ki  a  ház,  hogy  a  török  birodalom 
területi  épségének  és  függetlenségének  fenntartása  érdekében 
minden  megkivánliató  áldozatra  kész.  Javaslatát  azonban  Tisza 
miniszterelnöknek  azon  ellenvetésére,  hogy  nem  lehet  a  kül- 
politika vezetését  határozott  utasításokkal  megkötni,  visszavonta. 

Ebből  az  alkalomból,  1876  deczember  3-ikán,  Kossuth 
Lajos  Simonyi  Ernőhöz  levelet  írt,  melyben  ezeket  mondja  : 
Magyarországnak  nem  kell,  nem  szabad  magát  a  keleti  kér- 
désben az  orosz  politika  vontató-kötelére  akasztani  engedni  .  .  . 
Minden  kigondolható  expedienst,  még  a  rettenetes  szerencsét- 
lenségnek vallott  háborút  is  kisebb  szerencsétlenségnek  tartom, 
mint  az  orosz  hatalom  növekedésének  megengedését.  E  nézetem- 
ben annyira  nem  vagyok  ismeietes  politikai  aspiráczióim  által 
befolyásolva,  miként  ha  óhajtom,  —  amint  lelkemből  óhajtom 
—  hogy  e  nézet  a  döntő  körökben  is  elfogadásra  találjon,  ezt 
azon  tiszta  meggyőződéssel  teszem,  hogy  ez  esetben  hazánk  lét- 
érdekei az  osztrák  dinasztia  létérdekeivel  tökéletesen  szolidári- 
sak.   (Iratai,  IX.   kötet,   96.   1.) 

Kossuth  Lajos  1876  deczembei  12-ikén  ugyancsak  Simonyi 
Ernőhöz  intézett  levelében  így  ír  :  A  keleti  kérdés  orosz  hatalmi 
kérdés  .  .  .  Amitől  mi  magyarok  félünk,  az,  hogy  ha  a  török  biro- 
dalom épsége  felbontatnék,  fennhatósága  aláásatnék,  mielőtt 
azon  veszély  elháríttatott,  hogy  e  felbontást,  ez  aláásást  az  orosz 
hatalom  idézze  elő,  az  orosz  hatalom  zsákmányolhassa  ki  :  az 
eredmény  nem  az  lenne,  hogy  a  török  birodalom  romjain  szabad, 
független  nemzetek  emelkedjenek  fel,  kiktől  bizonyára  nem  lehetne 
okunk  saját  szabadságunkat,  saját  függetlenségünket  félteni, 
hanem  hogy  akár  foglalás  által,  akár  (ami  egyre  megyén,  sőt 
veszélyesebb)  a  szolgaságért,  amelylyel  jár,  kompenzáczióul  »nagy- 
sággal«  kecsegtető  faj  rokonság  mézes  madzagával,  az  orosz 
hatalom  mindezen  népeket  saját  vontató  kötelére  fűzné,  s  minket 
ekként  diktatoriális  befolyásának  vasabroncsával  szorongatva, 
oly  súlylyal  nehezednék  reánk,  amely  irtózatos  küzdelmeknek, 
végtelen  szenvedéseknek  és  meglehet,  Lengyelország  sorsának 
perspektíváját  állítaná  szemünk  elibe.  És  meg  kell  jegyeznem, 
hogy  ezen  veszély,  mely  minket  fenyeget,  hasonló,  sőt  nagyobb 
mérvben  fenyegeti  az  osztrák  birodalmat.  (Iratai,  IX.  kötet, 
106.    1.) 

* 

Az  Oroszország  és  Anglia  részéről  történt  harczias  nyilat- 
kozatok után,  (Disraeli  beszéde  a  lord-mayor-  lakomán,  1876 
november  9-ikén,  és  a  czárnak  másnap  egy  moszkvai  kül- 
döttséghez intézett  válasza,  melyben  először  fordul  elő  a  szláv 
ügy  hivatalos  említése)  a  czár,  minekutána,  már  korábban 
egyezséggel  biztosította  hadserege  számára  Románián  az  átvo- 
nulást, 1877  április  23-ikán  kiadta  hadikiáltványát.  Május 
3-ikán  pedig  Románia  is  megüzente  a  háborút  Törökország- 
nak, és   9-ikén  a  kamarák  kimondták  Románia  függetlenségét. 

Kossuth  Lajos  1876  deczember  24-ikén  Lukács  Gyulához 
irt  levelében  ezeket  mondja  : 

A  szláv  ügynek  mint  orosz  harczi  programúinak  értelme 
az,  hogy  a  szent-pétervári  kabinet  mindenütt,  hol  szlávok  lak- 
nak, bennük  eszközöket  keres,  miszerint  nyugtalankodásaik 
által  egyik-másik  hatalom  politikáját  feszélyezhesse,  erejét 
zsibbaszthassa    és    bennük   ékeket   keres,     melyekkel    államokat 

repeszthessen  szét,  ha  hatalmi  terjeszkedésének  útjában  állanak, 
s  új  idomításokat  hozhasson  létre,  hatalmának  akár  eszközeiül, 
akár  tárgyául.   (Iratai,  IX.  kötet,   116.  1.) 

Közben,  hogy  a  háborúnak  elejét  vegyék,  még  két  együttes 
lépés  történt  a  hatalmak  részéről.  Angolország  javaslatából  kiin- 
dulva, 1876  deezember  végén,  a  konstantinápolyi  konferenczia 
egyrészt  a  szerb-montenegrói-török  békekötésre  akarta  a  portát 
szorítani,  másrészt  Bosznia,  Herczegovina  és  Bulgária  közigaz- 
gatási állapotainak  javítása  iránt  a  hatalmak  utolsó  követe- 
léseit állította  fel.  A  szultán  erre  az  egész  birodalom  számára 
alkotmányt  adott,  s  a  konferenczia  megállapodásait  nem 
fogadta  el.  Ennek  következtében  a  nagykövetek  1877  január 
végén  elhagyták  a  török  fővárost. 

A  békét   a  török  kormány   ezután   Szerbiával   megkötötte. 

Az  orosz  diplomaczia  utolsó  ténj^e  az  1877  márczius  31-iki 
londoni  jegyzőkönyv  volt.  Kőrútjában  Ignatiev  tábornoknak 
sikerült  a  nagyhatalmakat  egyesítenie,  hogy  újból  nyomatéko- 
san ajánlják  a  török  kormánynak  Montenegróval  a  békekötést, 
a  reformok  életbeléptetését  és  a  lefegyverzést.  A  porta  a  hozzá- 
járulása nélkül  létrejött  jegyzőkönyvre  április  9-ikén  visszautasító 
választ  adott.  Oroszország  ekkor  már  megkezdte  a  mozgósítást, 
Románia  pedig  és  Montenegró  fegyverben  állottak. 


Ide  iktatjuk  az  1856-iki  párisi  szerződésnek  azt  a  pontját, 
melyre  hivatkozva  Savfet  pasa  külügj'miniszter  a  nagyhatal- 
makhoz fordult,  NeHdov  orosz  nagj'követnek  azon  közlése  után, 
hogy  a  diplomácziai  viszonyt  megszakítja  és  Konstantinápolyt 
elhagyja. 

A    szerződésnek    e    pontja    így    szól  : 

S'il  survenait  entre  la  Sublime-Porte  et  l'une  ou  plusieurs 
des  auties  puissances  un  dissentiment  qui  mena^át  le  maintien 
de  leurs  relations,  la  Subhme-Porte  et  cha,cune  de  ces  puissances, 
avant  de  recourir  a  l'emploi  de  la  force,  mettrait  les  autres  par- 
ties  contractantes  en  mesure  de  prévenir  cetté  extrémité  par 
leur  action  médiatrice. 

A  nagyhatalmak  semlegességüket  jelentették  ki. 

* 

Tisza  miniszterelnök  1877  május  4-ikén  együttesen  nyilat- 
kozott Simonyi  Ernő,  Chorin  és  Somssich  interpelláczióira  s  meg- 
ismertette a  monarchia  külügyi  vezetésének  irányát. 

A  monarchia  magatartása  —  így  szólt  —  az  orosz-török 
háború  kitörése  óta  megfelel  annak,  melyet  a  keleti  bonyo- 
dalmakkal szemben  elejétől  fogva  elfoglaltunk.  A  keleti  kereszténj'' 
népek  sorsának  javítására  intézett  törekvései  ismeretesek  és 
minden  oldalon  méltányoltattak  is.  Egyúttal  arra  törekedett 
a  kormány,  hogy  a  béke  megóvassék,  vagy  ha  ez  nem  lehet, 
a  háború  lokalizáltassék.  Most  két  feladatot  lát  maga  előtt 
a  kormány  :  megelőzni  az  európai  bonyodalmat  és  hogy  a  vég- 
leges alakulásnál  minden  körülmények  közt  érvényre  emelkedjék 
azon  befotyás,  mely  a  monarchia  helyzetének  és  érdekeinek 
megfelel.  Ezen  érdekek  megóvása  szempontjából  a  semlegesség 
kimondása  után  is  a  kormány  fenntartja  a  cselekvés  szabad- 
ságát. A  kormány  minden  irányban  és  annak  idejében  kinyil- 
vánította a  monarchia  keleti  politikájának  czélzatait  és  irányát, 
és  ma  is  azon  helyzetben  látja  magát,  hogy  a  monarchia  szavá- 
nak szükséges  számbavételét  biztosíthatja  katonai  intézkedések 
nélkül  is. 

Somssichnak  a  dunai  szabad  hajózás  biztosítása  iránt  tett 
kérdésére  május  9-ikén  kijelentette  a  miniszterelnök,  hogy  a  kül- 
ügyi kormány  aziránt  még  az  interpelláczió  előtt  Pétervárra  és 
Konstantinápolyba  felszólítást  intézett. 

Somogymegye  és  több  más  törvényhatóság  feliratának 
tárgyalása  alkalmából,  1877  június  23-ikán,  kevéssel  az  ország- 
gyűlés elnapolása  előtt,  nagyszabású  külügyi  vita  indult  meg  a 
képviselőházban . 

A  törvényhatóságok  azzal  a  kérelemmel  fordultak  a  ház- 
hoz :  akadályozza  meg  a  kormány,  hogy  Oroszország  területi 
nagyobbodást  nyerjen  és  Törökország  felosztása  útján  hatá- 
rainkat szláv  országokkal  vegye  körül.  Szivák  Imre,  mint  a 
kérvényi  bizottság  előadója,  javasolta,  hogy  a  feliratok  adassa- 
nak ki  a  miniszterelnöknek. 

Általános  volt  az  aggodalom,  hogy  az  akkoriban  tett  kato- 
nai   készülődések    czélja    Bosznia    megszállása.     Ennek     adott 

kifejezést  Apponyi  Albert  gróf  június  26-ikán  mondott 
beszédében. 

Ragaszkodom,  mondja,  azon  tételhez,  melyet  a  nemzet 
közérzülete  ritka  egyhangúsággal  vall  magáénak  :  hogy  a 
monarchia  érdekei  keleten  semmi  által  jobban  és  biztosabban 
meg  nem  óvhatok,  mint  a  török  bhodalom  integritásának  fenn- 
tartásával, (Élénk  helyeslés.)  és  amaz  európai  szerződések  érvény- 
ben tartásával,  melyek  ezen  integritásnak  alapját  teszik.  (He- 
lyeslés.) 

Közvetlenül  Apponyi  gróf  után  mondta  Kállay  Béni  nagy 
feltűnést  keltett  beszédét,  melyben  a  jobboldali  ellenzék  pad- 
jairól védelmére  kelt  Andrássy  gróf  külüg\i  politikájának.  Sze- 
rinte Törökoiszág  mint  állam  feltartóztathatatlanul  a  hanyatlás 
útján  halad  ;  aggodalommal  töltené  tehát  őt  el,  ha  inkább  érzel- 
meket, mint  higgadt  megfontolást  követve,  sorsunkat  vele  minden 
trón  összekötnők.  Bosznia  okkupáczió járói  azt  mondja,  hogy 
károsnak  tartaná,  ha  itt,  bár  mint  egyes  képviselők,  csak  egy- 
szerű óhajtásképen  is  kimondanák  akár  azt,  hogy  akarjuk,  akár 
azt,  hogy  nem  akarjuk  okkupálni  Boszniát.  Az  ellenzék  e  kijelen- 
tést élénk  ellentmondással  fogadta. 

Tisza  miniszterelnök  ugyanekkor  újra  kifejtette  a  monarchia 
külügyi  politikáját.  Küemeh,  hogy  senkivel  szemben  és  semmi 
irányban  arra  nézve,  hogy  mit  fogunk  tenni  érdekeink  meg- 
óvására, sem  szövetségünk,  sem  kötelezettségünk  nincs,  hanem 
teljes  mértékben  bírjuk  önelhatározásunk  szabadságát.  A  dön- 
tésre hivatott  körökben  —  folytatja  —  nincs  senki,  aki 
feladatnak  azt  tartaná,  hogy  szomszédunkban  a  birtoklási  és 
hatalmi  viszonyok  megváltozzanak,  (Hosszantartó  általános 
élénk  helyeslés  és  tetszés)  és  ily  politika  érdekében  határoza- 
tokat hozni  a  jövőt  illetőleg  senkinek  sincs  szándéka.  (Hosszan- 
tartó általános  élénk  helyeslés  és  tetszés.) 

Kaas  Ivor  báró  kérdésére  1877  június  30-ikán  a  miniszterelnök 
kijelenti,  hogy  a  pánszláv  izgatásokat  illetőleg  a  kormány  szemei 
minden  irányban  nyitva  vannak,  és  ha  tudomására  jut,  hogy 
izgatás  történik,  gondja  lesz  rá,  hogy  a  törvény  teljes  szigorát 
éreztesse  azokkal,  kik  hibásak.  Kaas  bárónak  a  dunai  hajózás 
szabadságát  illető  kérdésére  kijelenti,  hogy  a  külügyi  hivatal 
részéről    a    szükséges    intézkedések  megtétettek. 

Kaas  Ivor  báró  :  A  miniszterelnök  június  28-iki  beszédé- 
ben szerinte  többek  közt  az  a  kijelentés  volt,  hogy  a  kor- 
mánynak nincs  szándékában  az  okkupáczió. 

Tisza :  Csak  azért  vállalja  a  felelősséget,  amit  mondott, 
de  amit  bárki  hozzágondol,  azért  nem. 


Az  1877  július  31-ikén  tartott  közös  miniszteri  értekezlet 
felhatalmazta  Andrássy  grófot,  hogy  szükség  esetén  intézkedések 
tehetők  a  déli  határszélen  felállított  csapatok  erősítésére. 


Kossuth  Lajos  1877  augusztus  12-ikén  B.  Molnár  Sámuel 
országgyűlési   képviselőhöz   írt  levelében  ezeket    mondja  : 

Az  orosz  törekvésekből  hazánkra  és  az  osztrák  birodalomra 
háruló  veszély  elhárításának  sikeres  módja  nem  a  czár  szava- 
tartásának élhetetlen  lesegetésében,  nem  a  béketárgyalások 
zene-zunás  fináléjánál  található  fel,  hanem  abban  és  egyedül 
csakis  abban,  hogy  amíg  nem  késő.  kezet  fogjunk  a  törökkel, 
miszerint  az  orosz  támadás  győzelmes  visszautasításával  az 
ottomán  birodalomnak  épsége  és  függetlensége  is  megóvassék 
és  az  orosz  hatalmi  terjeszkedés  minden  alakban  meggátoltassék. 
(Iratai,   IX.  kötet,   196.  1.) 

Augusztus  30-ikán  ugyancsak  B.  Molnár  Sámuelhez  írt  leve- 
léből : 

A  fennforgó  kérdésnél  a  magyar  nemzet  kiindulási  pontja 
az,  hogy  a  szomszédunkban  dúló  háborúban  úgy  hazánk,  mint 
Ausztria  létérdekei  koczkán  forognak.  Én  súlyt  helyezek  arra, 
hogy  ez  alkalommal  Ausztria  létérdekei  hazánk  létérdekeivel 
összhangzanak  .  .  .  Egy  háborúval  állunk  szemben,  mely  hazán- 
kat is,  Ausztriát  is  eventuális  halállal  fenyegeti ...  A  török  fenn- 
hatóság függetlenségének  minden  csökkentése  az  orosz  hata- 
lomnak reánk  és  Ausztriára  dissolvens  méreg  gyanánt  ható 
befolyását  gyarapítaná,  s  ennek  kimaradhatlan  következése 
az  volna,  hogy  az  orosz  nyomás  által  megbomlasztott  török 
birodalom  szláv  népei  nem  lennének  szabad  nemzetek,  hanem 
lennének  orosz  eszközök,  lennének  orosz  szolgák,  lennének  a 
boa  constrictor  farka,  melylyel  az  minket  körülszorít ;  lennének 
a  csápok,  melyekkel  a  polyp  testünkbe  ragad  .  .  .     Indignáczió- 

val  utasítja  vissza  az  összes  magj^ar  nemzet  azon  szintoly  erkölcs- 
telen mint  improvidens  gondolatot,  hogy  az  osztrák-magyar 
monarchia  a  török  birodalom  bármely  részének  elfoglalása  által 
hazánk  létérdeke  megsértésének  czinkosává  szegődjék.  (Iratai, 
IX.   kötet,    208.   1.) 

Sok  szó  esett  ö  felségének  1877  szeptember  11-ikén,  az 
orosz  czár  nevenapján,  Kassán  mondott  pohárköszöntöjéről, 
melyben  ö  felsége  így  szólt  :  Drága  barátom  és  szövetségesem, 
II.  Sándor  orosz  czár  egészségére  ürítem  poharamat.  (Előzőleg, 
királyunk  születése  napján,  a  czár  »barátjára  és  szövetsége- 
sére* mondott  pohárköszöntőt.) 

Erdélyben  titkos  fegyverszállításoknak  jöttek  nyomára, 
és  a  küldeményeket  a  kormány   elkoboztatta.    (Székely  puccs.) 

A  horvát  tartomány  gyűlés  1877  szeptember  22-ikén  feliratot 
fogadott  el,  melyben  kijelenti,  hogy  számol  azzal  az  eshetőséggel, 
hogy  ö  felsége  teljes  hatalmával  tetterősen  bele  fog  nyúlni 
az  eseményekbe  a  monarchia  nagy  érdekeinek  védelmére,  amely 
érdekek  a  keletnek  újjászületésétől  és  felszabadításától  elvá- 
laszthatatlanok . 

Tisza  miniszterelnök  1877  szeptember  27-ikén  újra  nyüat- 
kozott  a  külügyi  politikáról,  együttesen  a  hozzá  intézett  hat 
interpelláczióra. 

A  külügyi  politikát  —  úgj'mond  —  megvédi  azon  tény, 
hogy  a  monarchia  és  különösen  ^Magyarország  érdekeit  semmi 
veszély  nem  fenyegeti,  és  ez  eléretett  anélkül,  hogy  az  ország- 
tól rendkívüli  áldozatok  követeltettek  volna. 

Apponyi  Albert  gróf  kérdésére  kijelenti,  hogy  a  háború 
kitörésekor  a  külügyi  kormány  felszólalására  az  orosz  kabinet 
megígérte,  hogy  Szerbiát  hadviselési  területül  az  orosz  seregek 
nem  fogják  használni,  és  ezen  ígérettel  szemben  lett  figyelmez- 
tetve a  török  kormány,  nem  lenne-e  czélszerű,  ha  ő  ugyanezt 
tevén,  ezzel  lehetővé  tenné,  hogy  a  másik  rész  is  igéretét  be- 
válthassa. A  török  kormány  készséggel  engedett  ebben,  mert 
riem  ítélte  magára  nézve  hátrányosnak  külügyi  kormányunknak  e 
fellépését.  De  az  iránt,   hogy  ha  Szerbia  netalán   megtörvén  a 

tavaly  kötött  békét,  háborúba  megy,  mit  tehessen  Törökország, 
külügyi  hivatalunk  részéről  hozzá  semminemű  észrevétel  vagy 
intés  nem  intéztetett,  sem  egyáltalában  az  iránt,  hogy  ezen 
esetben  mit  tegyen,  semminemű  akadály  nem  tétetett  és  tétetni 
nem    is    fog.    (Helyeslés    és    tetszés.) 

Irányi  és  Simonyi  Lajos  báró  a  három- császár-szövetségre 
vonatkozólag  tettek  kérdést.  Erre  kijelenti  a  miniszterelnök,  hogy 
abból,  mert  az  egyik  állam  a  másik  kettő  nézetének  ellenére  a 
háborúba  ment,  reánk  semminemű  kötelezettség  a  keleti  kér- 
désben nem  hárult,  sőt  mindjárt  az  első  perczben  meg  volt 
mondva,  hogy  bármi  legyen  a  háború  vége,  a  béke  megkötésé- 
nél  olyan,   amit   mi  nem   akarunk,   történni  nem  fog. 

Andrássy  grófnak  1877  szeptember  18-ikán  Salzburgban 
Bismarck  herczeggel  történt  találkozása  alkalmából  Bausznern 
kérdésére  Tisza  miniszterelnök  csupán  a  Németországgal  való 
jó    viszonyunk   fontosságát   emelte   ki. 

ANDRÁSSY  GRÓF  NYILATKOZATAI  A  DELEGÁCZIÓBAN. 

A  delegácziók  az  orosz-török  háború  legválságosabb  idő- 
szakában, 1877  deczember  5-ikén  ültek  össze.  A  törökökre 
nézve  addig  sikerekben  gazdag  háborúnak  döntő  fordulata 
deczember  10-ikén,  az  Andrássy  gróf  külügyi  expozéját  követő 
napon  volt  :  az  Ozmán  pasától  védelmezett  Plevna  elesett. 
Deczember  14-ikén  pedig  Szerbia,  felbátorítva  az  oroszok  sikerétől, 
újra  hadat  üzent  Törökországnak  és  támogatta  az  oroszok  elő- 
ny omulását. 

Deczember  9-ikén  Andrássy  gróf  külügyminiszter  a  külügyi 
albizottságban  előadta  keleti  politikájának  irányító  elveit. 

A  három-császár-szövetségben  való  helyzetünket  illetőleg 
azt  mondja,  hogy  a  monarchia  szabadon  rendelkezik  sorsa 
fölött  ;  nincs  hatalom  Európában,  mely  nagyobb  biztonsággal 
számíthatna  arra,  hogy  igazságos  és  méltányos  érdekei  érvénye - 
sülni  fognak.  Hiányzik  benne  a  bátorság  azon  vállalkozásra, 
hogy  a  törökországi  status  quo-ért,  azaz  a  mozgalmak  előtti  álla- 
potért, helyt  álljon,  a  helytállás  alatt  nem  szavakat,  hanem 
tényeket    értve.    Az    a    vád    pedig,    mintha  a  Balkán-félszigeti 

keresztény  népek  békés  fejlődése  és  jóléte  iránt  a  monarchiának 
nem  volna  szive,  jogosulatlan  ;  e  fejlődés  a  monarchia  érdekével 
nem  áll  ellentétben. 

Arra  nézve,  hogy  valamely  más  hatalom  nyomása  alatt 
járunk  el,  így  szól  :  Európában  nincs  hatalom,  mely  más 
hatalmak  nélkül  valamit  keresztülvihetne ;  de  nincs  hatalom, 
mely  a  keleti  ügyek  szabályozásához  nélkülünk  hozzáfoghatna. 
Helyzetünk  olyan,  hogy  azt  mondhatjuk  :  mi  az  európai  érde- 
keket Európával  egyetértésben  fogjuk  megvédeni,  de  a  magunk 
érdekeiért  magunk  fogunk  helyt  állani.  Hogy  miben  állnak 
érdekeink,  azt  minden  irányban  határozottan  és  világosan  meg- 
jelölte, még  pedig  oly  módon,  amint  az  nem  sérthet  s  azon 
meggyőződést  keltheti,  hogy  azért,  amit  kimondottunk,  épp 
oly  határozottan  helyt  állunk,  amily  mérséklettel  kijelentésün- 
ket tettük. 

A  nyilvános  ülésben  ezúttal  a  delegáczió  tagjai  egyértelmű 
megállapodással  elállottak  a  külügjn    helyzet    megvitatásától. 


Az  osztrák  delegáczióban  erős  nyomatékkal  orosz-ellenea 
nyilatkozatok  tétettek. 

A  SAN-STEFAXÓI  BÉKE.  KÁBORUS  SZELLEM  AZ  ORSZÁGBAN, 

Az  orosz  győzelmek  hírei  erős  mozgalmat  idéztek  föl  szerte 
Európában.  Nálunk  a  képviselőház  jelentékeny  része,  a  sajtó 
és  a  törvényhatóságok,  a  fővárosi  és  vidéki  népgyűlések  :  mind 
fegyveres  beavatkozásra  sürgették  a  kormányt,  Törökország 
integritásának  megvédése  érdekében  és  az  orosz  hatalmi  ter- 
jeszkedés ellen.  A  nem  hivatalos  politikai  körök  és  mondliatni 
az  osztatlan  közvélemény  egyszersmind  az  Angolországgal  való 
szövetséget  követelte.  Angolországban  a  hagyományos  keleti 
politika  kerekedett  fölül. 

Az  oroszok  plevnai  győzelme  után,  1877  december  16-ikán, 
a  budapesti  polgárság,  Helfy  és  Eötvös  Károly  vezetése  alatt  ritka 
nagy  részvéteUel  népgyűlést  tartott  és  határozatában  fegyveres 
beavatkozásra  szólította  fel  a  kormányt. 

A  népgyűlésnek  komoly  politikai  következései  voltak.  A  mi- 
niszterelnök ugyanis  nem  fogadta  el  a  több  ezernyi  tömeg 
kiséretében  jelentkező  küldöttséget,  s  a  tömeg  elvonulása  utczai 
tüntetésekkel  járt.  Tisza  Kálmán  mint  belügyminiszter  azután 
1878  márczius  havában  a  gyülekezési  jogot  megszorító  rendeletet 
adott  ki.  Ez  előbb  interpellácziókra  (Helfy  és  Chorin),  majd 
Pestmegye  kérvényének  tárgyalása  alkalmából  a  képviselőház- 
ban nagyarányú  vitára  adott  alkalmat.  Az  egyesült  ellenzék 
részéről  ebben  Szilágyi    Dezső  szerepelt  mint  vezérlő  szónok. 

Tisza   Kálmán    a   rendeletet  1878  június  6-ikán  visszavonta. 


Oroszország  és  a  porta  megegyezésével  szemben  Andrássy 
gróf  még  a  háborús  feleknek  erre  vonatkozó  tárgyalásai  folyamán 
megjelölte  az  orosz  kormány  előtt  a  maga  álláspontját,  február 
3-ikán  pedig  a  nagyhatalmakhoz  Bécsben  tartandó  konferencziára 
meghivást  intézett.  (A  fegyverszünet,  egyidőben  a  békeföltételek 
lényeges  pontjaival,  1878  január  31-ikén  Íratott  alá  Adrianá- 
polyban  ;  a  formaszerű  előzetes  békeszerződés  pedig  márczius 
3-ikán  San-Stefanóban.) 

Tisza  miniszterelnök  1878  február  19-ikén  válaszolt  e  tárgy- 
ban Ürményi,  Csernátony,  Helfy  és  Simonyi  Ernő  kérdéseire. 
Ugyanazon  napon  nyilatkoztak  a  békefeltételekről  és  az  európai 
konferencziáról   Auersperg   herczeg  és  Bismarck  herczeg. 

A  külügyi  kormányzat  —  mondja  Tisza  miniszterelnök  — 
jelezte  álláspontját,  mely  szerint  azt,  ami  a  monarchia  érdekeit 
vagy  a  szerződéses  hatalmak  jogait  érinti,  kötelezőnek  magára 
nézve  el  nem  ismeri  s  ez  irányban  csak  oly  megállapodásokat 
tekinthet  kötelezőknek,  melyek  a  szerződéses  hatalmak  egyet- 
értésével hozattak.  A  külügyi  kormány  európai  konferencziát  is 
kezdeményezett.  Mindkét  lépéséhez  minden  hatalom  hozzájárult. 
A  feltételek  némely  része  a  monarchia  érdekeinek  nem  felel  meg. 
(Mozgás.)  Érti  ezt  azokra,  melyek  a  hatalmi  viszonyok  meg- 
változtatását idézhetnék  elő  a  keleten  a  monarchia  rovására. 
(Élénk  helyeslés.)  A  kormány,  szemben  a  komoly  helyzettel, 
feladatának  tekinti  a  monarchia  pohtikai  és  anyagi  érdekeit, 
éppúgy  mint  tekintélyét  minden  irányban  mindenkivel  szem- 
ben érvényesíteni.  (Élénk  helyeslés.) 

Auersperg  berezeg  Giskra  dr.  kérdésére  a  Tiszáéval  egyező 
értelmű  választ  adott  a  reichsratban. 


Bismarck  berezeg  beszédét,  mely  válasz  volt  Bennigsennek 
orosz-ellenes  bangú  interpellácziójára,  némely  kijelentése  alapján 
sokan  úgy  fogták  fel,  bogy  az  egj'értelmü  Magyarország  és 
Ausztria  érdekeinek  a  német  birodalom  részéről  való  elejtésével. 
Egyik  nevezetes  és  megnyugvást  keltett  kijelentése  e  beszéd- 
nek az,  bogy  a  német  kanczellár  Törökországnak  az  1856-diki 
párisi  szerződés  ellenére  való  minden  területi  változtatását  az 
Andrássy  gróf  által  indítványozott  konferenczia  szentesítésétől 
teszi  függővé.  Ebben  a  beszédében  mondta  a  három-császár- 
szövetségről azt  a  később  sokat  emlegetett  megjegyzést,  hogy 
az  inkább   három-császári  viszony. 

Azután  így  folytatja  : 

Russland  würde  sich  mutmasslich,  wenn  es  die  Zustim- 
mung  der  übrigen  Unterzeicbner  der  Traktate  von  1856  nicht 
jetzt  erreichen  könnte,  mit  dem  Gedanken  beati  possidentes 
begnügen.  Es  tritt  dann  die  andere  Frage  ein,  ob  diejenigen, 
die  unzufrieden  sind  mit  den  russischen  Abmachungen  und  in 
erster  Linie  dabei  interessirt  sind,  wirkhche,  materielle  Interessen 
dabei  habén,  béreit  sind,  Krieg  zu  führen,  um  Russland  zu 
nöthigen,  seine  Bedingungen  abzuschwáchen,  einen  Thei]  davon 
auf  zugeben. 

Arra  a  kívánságra,  hogy  határozott  programmot  adjon 
Németországnak  a  konferenczián  való  magatartásáról,  így  nyilat- 
kozik :  Es  ist  das  nicht  praktisch,  wenn  man  den  Frieden 
vermitteln  will.  Die  Vermittelung  des  Friedens  denke  ich  mir 
nicht  so,  dass  wir  nun  bei  divergirenden  Ansichten  den  Schieds- 
richter  spielen  und  sagen  :  so  soll  es  sein,  und  dahinter  steht 
die  Macht  des  deutschen  Reichs,  sondern  ich  denke  sie  mir 
bescheidener,  ja  —  ohne  Vergleich  ím  Übrigen  stehe  ich  nicht 
an,  Ihnen  etwas  aus  dem  gemeinen  Lében  zu  zitiren  —  mehr 
die  eines  ehrlichen  Maklers,  der  das  Gescháft  wirkHch  zu  Standé 
bringen    will. 

Majd  így  folytatja  :  Ich  schmeichle  mir,  dass  wir  auch 
zwischen  England  und  Russland  unter  Umstánden  ebenso  gut 
Vertrauens-Person  sein  können,  als  ich  sicher  bin,  dass  wir  es 

zwischen  Österreich  und  Russland  sind,  wenn  sie  sicli  nicht  von 
selbst  einigen  können  .  .  . 

Ich  komme  nun  auf  die  Notwendigkeit,  den  übertriebenen 
Ansprüchen,  die  man  an  Deutschlands  Vermittlung  stellt,  liier 
ganz  entschieden  entgegenzutreten  und  zu  erkláren,  dass,  so 
lange  ich  die  Éhre  habé,  Ratgeber  Seiner  Majestat  zu  sein, 
nicht  die  Rede  davon  ist.  Ich  weiss,  dass  ich  in  dieser  Bezie- 
hung  sehr  viele  Erwartungen  táusclie,  die  sich  an  die  heutigen 
Eröíinungen  anknüpfen  ;  aber  ich  bin  nicht  der  Meinung,  dass 
wir  den  napóleon ischen  Weg  zu  gehen  hátten,  um,  wenn  nicht 
der  Schiedsrichter,  auch  nur  der  Schuhneister  in  Európa  sein 
zu  wollen  .  .  .  Wir  werden  niemals  die  Verantwortung  über- 
nehmen,  eine  sichere,  seit  Menschenaltern  erprobte  Freund- 
schaft  einer  grossen,  machtigen  Nachbar-Nation  dem  Kitzel 
einer  Richterrolle  aufzuopfern. 

Németország  —  folytatja  —  a  szóban  levő  kérdésekben 
nincsen  érdekelve,  és  nyiltan  kimondja,  hogy  azért,  hogy  egy 
barátságos  államnak  szívességet  tegyen,  semmi  körülmények 
közt  nem  fogja  koczkára  tenni  más  államokkal  való  barátságos 
viszonyát.  Kijelenti  egyszersmind,  hogy  a  leginkább  érdekelt 
kormányok  közül  egy   sem   állott  elő   ilyen  kívánsággal. 

Ez  alkalommal  mondott  második  beszédében,  Windthorst- 
nak  válaszolva,   ezeket  a  kijelentéseket  tette  Bismarck  herczeg. 

Am  allernotwendigsten  halté  ich  die  Widerlegung  der 
Insinuationen,  dass  wir,  dass  Deutschland  oventuell  bei  einer 
angeblichen  Düpirung  Österreichs  durch  Russland  mitschuldig 
gewesen  sei  .  .  .  Ich  kann  dem  Herrn  versichern,  dass  er  nicht 
nötig  hat,  uns  gegenüber  die  Interessen  Österreichs  zu  vertreten. 
Unsere  Beziehungen  zu  Österreich  sind  die  der  Gegenseitigkeit, 
vollen  Ofíenheit  und  des  gegenseitigen  Vertrauens,  was  eine 
grosse  Seltenheit  ist.  Nicht  bloss  von  Monarch  zu  Monarch, 
nicht  bloss  von  Regierung  zu  Regierung  —  nein,  ich  stehe  per- 
sönlich  mit  dem  Grafen  Andrássy  zu  meiner  Freudé  und  zu 
meiner  Éhre  in  demjenigen  freundschaftlichen  Verháltniss, 
welches  ihm  die  Möglichkeit  gibt,  mir  jede  Frage,  die  er  für 
nothwendig  hált,  im  Interessé  Österreichs  oííenzustellen,  und 
er  hat  die  Überzeugung,  dass  ich  ihm  die  Wahrheit  antworte, 
und  ich  habé  die  Überzeugung,  dass  er  mir  die  Wahrheit  über 
Österreichs  Absichten  sagt. 

Ein  solches  Verháltniss  ist  ein  sehr  günstiges,  wenn  man 
sich  gegenüber  einen  Alinister  hat,  bei  dem  man  von  dei  Wahr- 
heit  dessen,  was  er  auf  sein  Wort  versichert,  vollstándig  über- 
zeugt  ist.  In  der  angenehmen  Lage  befinden  wir  uns  mit  Öster- 
reich.  In  früheren  Jahren,  —  mondja,  Beust  grófra  czélozva, 
ki  akkor  Ausztria-Magyarország  londoni  nagykövete  volt  és 
kinek  versengése  Bismarck  herczeggel  ismeretes  —  die  dem 
Herrn  Vorredner  gef allén  mögen,  war  es  anders  ;  da  habé  ich 
österreichische  Kollegen  im  Bunde  mir  gegenüber  gehabt,  denen 
habé  ich  gesagt  :  es  ist  mir  gleichgiltig,  ob  Sie  reden,  oder  ob 
der  Wind  durch  den  Schornstein  geht,  ich  glaube  kein  Wort  von 
dem,  was  Sie  sagen.  Der  Gráf  Andrássy  glaubt  mir,  und  ich 
glaube  ihm,  was  er  mir  sagt,  und  wir  brauchen  zu  diesem 
Verháltniss  die  Vermittlung  des  Herrn  Vorredners  am  aller- 
wenigsten,  er    vvürde  es  nur  verderben  können. 


Kossuth  Lajos  1878  február  17-ikén  Helfyhez  levelet  írt. 
E  levelet  Kossuth  Ferencz  a  következő  bevezető  szavakkal 
kíséri  : 

Keleten  aggasztó  fordulatot  vettek  a  viszonj'ok.  Egész 
Európa  lázban  volt.  A  magyar  közvélemény  hangosan  követelte 
a  háborút.  A  jelszó  volt  :  megelőzni  a  muszkát  !  Legyünk  mi  a 
támadó  fél,  ne  várjuk  be  az  ö  megerősödését.  Ezen  impresszió 
alatt   íródtak    e    sorok    HeKy   Ignáczhoz. 

Az  mégis  bizonyos,  mondja  a  levél,  hogy  bármennyire 
kedvezőtlenekké  segítette  is  Andrássy  —  —  —  a  viszonyokat 
nyakunkra  hárulni,  a  háború  az  egyetlen  chance,  mely  még 
számunkra  felmarad.  Ha  háborúnk  nem  lesz  rögtön,  haladékta- 
lanul —  elvesztünk  menthetetlenül  .  .  .  Háborúval  nem  mondom 
hogy  megmenekszünk  ;  de  lehetséges,  legalább  nem  lehetetlen, 
hogy  igen  .  .  .  Tehát  háború  minden  áron,  ez  nézetem.  A  háború 
az  oroszszal  úgyis  kikeiülhetetlen,  hiszen  készen  van  az  étape  ; 
majd  támad  ő.  Hát  a  józan  ész  nevében,  ne  hagyjuk  az  ő  tet- 
szésére, megválasztani  az  időt,  mikor  ránk  csaphat,  mint  a 
keselyű  a  védhetetlen  galambra.  Előzzük  meg  !  (Iratai,  IX.  kötet, 
252.    1.) 

A  HATVANMILLIÓS  RENDKÍVÜLI  HITEL. 

A  delegácziók  1878  márczius  9-ikén,  midőn  az  európai  kon- 
gresszus iránt  a  diplomacziai  tárgyalások  még  folyamatban 
voltak,  folytatták  az  előző  évben  félbeszakadt  ülésezésüket. 

A  közös  kormány,  miként  a  február  24-iki  koronatanács 
elhatározta,  előre  nem  látható  kiadásokra  hatvan  millió  forintnyi 
rendkívüli  hitsl  engedélyezését   kérte  az  első  ülésben. 

Zsedényi  felveti  azt  a  kérdést,  nem  volna-e  helyes,  hogy  az 
előterjesztésnek  az  albizottságban  való  tárgyalását  megelőzze  a 
nyilvános  tárgyalás. 

Andrássy  gróf  külügyminiszter  éppen  a  fennforgó  körül- 
mények közt  nem  tartaná  ezt  czélszerünek. 

Szilágyi  Tisztelt  országos  bizottság  !  Az  én  igénytelen  nézetem 

Dezső  is  az,  hogy  a  tárgyalásnak  azon  módja,  melyet  Zsedényi 
bizottsági  tag  úr  ajánlott,  sem  czélszerü,  sem  a  viszonyok- 
nak megfelelő  nem  vohia  ;  mert  úgy  ezen  bizottság,  vala- 
mint a  világ  minden  tanácskozó  testületének  házszabályai 
szerint  a  nyilvános  vitát  mindig  bizottsági  tárgyalásnak 
kell  megelőznie.  E  nyilvános  vitának  csak  egy  czélja  lenne, 
tudniillik  hogy  az  albizottság  tájékozza  magát  a  teljes 
ülés  véleménye  iránt  és  hogy  feladatának  ezen  tájékozás 
alapján  megfelelhessen  ;  arra  az  albizottságra  azonban, 
amelyben  a  külügyminiszter  nézeteit  előadni  akarja,  más- 
nemű feladat  hárulni  nem  fog.  Azért  én  oly  nyilvános  vitát, 
mely  az  albizottság!  tárgyalásokat  megelőzné,  ezen  okból  nem 
tartok  indokoltnak. 

De  más  okból  sem  tartom  ezt  czélszerünek.  Az  albizott- 
sági  tárgyalásnak  fontosságot  azért  tulajdonítok,  mert 
mindnyájan  érezzük,  igen  különböző  mértékben  ugyan,  de 
mégis  mindnyájan  érezzük,  hogy  nyilvános  diskusszióban 
e  kérdés  minden  oldala  nem  beszélhető  meg  és  nem  lehet 
felemlíteni  és  fejtegetni  mindazt,  ami  albizottsági  tárgya- 
lások alkalmával  megtehető.  Ha  már  most  az  előkészítés 
nyilvános  ülésben  történik,  fesztelen  és  formához  nem  kö- 
tött kérdéseket  intézni  teljes  lehetetlen  volna.  Ugyanazért 
én  részemről  leghelyesebb  módnak  és  útnak  tartanám 
azt,    ha     ezen    előterjesztések    előkészítése    és     megbeszé- 

lése  az  egyesült  albizottságokhoz  utasíttatnék.  Ezen  egye- 
sült albizottságok  lennének  azon  fórum,  amely  előtt  a  külügy- 
miniszter nyilatkozatát  megtehetné  és  amelyben  a  hozzá 
netalán  intézendő  kérdésekre,  tudakozódásokra  az  általa 
helyesnek  tartott   mértékben   felvilágosítást   adhatna. 

Én  tehát  indítványozom,  hogy  ezen  kormányi  elő- 
terjesztés az  egyesült  albizottságokhoz  utasíttassék.  (Élénk 
helyeslés.) 

Apponyi  Albert  gróf  pártolta  Szilágyi  indítványát  és  az 
ülés  annak  értelmében  határozott. 


Ugyanazon  napon  adta  elő  expozéját  Andrássy  gróf  a  kül- 
ügyi albizottságban.  Ekkor  még  sem  a  mi  kormányunknak, 
sem  a  többi  kormánynak  nem  volt  lűteles  tudomása  a  san- 
stefanói  békeszerződés  pontozatairól,  s  azért  a  külügyminiszter 
csak  általánosságban  szólt  róluk.  De  még  a  delegácziók  tanácsko- 
zásai folyamán  közölte  az  orosz  kormány  a  szerződés  szöve- 
gét a  külügyminisztériummal. 

Amit  a  kongresszuson  elérni  kívánhatunk,  —  úgymond  a 
külügyminiszter  —  az,  hogy  se  a  magunk,  se  Európa  érdekei 
károsítást  ne  szenvedjenek.  Európa  joga  és  legfőbb  érdeke  pedig 
az,  hogy  tartós  béke  legyen,  nem  pedig  oly  állapot,  mely  új 
bonyodalmak  magvát  hordja  méhében  ;  hogy  az  eredmény  a 
keleti  kérdésnek  lehetőleg  kielégítő  megoldása  legyen,  nem  pedig 
az  európai  hatalmi  viszonyok  változtatása  .  .  .  Ha  feltennök, 
hogy  az,  amiben  az  orosz  főhadiszállás  és  a  porta  előzetesen 
megállapodtak,  életbeiépne,  akkor  csak  azt  tudnók,  müyen 
lenne  Törökország  egjnk  fele,  de  nem  nyernénk  fogalmat  arról, 
mikép  alakulna  a  másik  fele  .  .  .  Véglegesen  létrehozott  új 
állapotról,  vagy  arról,  hogy  »késő  volna«  Európa  befolyását 
érvényesíteni,  csak  az  szólhat,  ki  a  keleti  viszonyok  természetét 
gyakorlatilag  nem  bírja  áttekinteni. 

A  kérdések  összesége  békésen  csakis  egész  Európával 
eg;y'etemben  oldható  meg.  A  kormány  feladatának  tekinti  a 
béke  fenntartását  ;  egyszersmind  azonban  az  osztrák-magyar  és 
az  általános  európai  érdekek  határozott  megóvását.  De  egy 
annyira    érdekelt    állam    kormánya    e    reményre    egyedül  nem 

alapíthatja  minden  számítását.  Híven  kezdettől  fogva  követett 
politikájához,  a  kormány  eddigelé  nem  folyamodott  a  monarchia 
népeinek  áldozatkészségéhez.  Hogy  ily  későn  lép  föl,  azt  a 
maga  érdeméül  tekinti.  A  békekötés  pillanatára  tartottuk  fenn 
—  úgymond  —  a  monarchia  befolyásának  érvényesítését,  ösz- 
szes  erejét.  E  pillanat  elérkezett,  s  a  kormány  annál  kevésbbé 
haboz  a  kellő  előterjesztést  megtenni,  minthogy  jó  lélekkel  mond- 
hatja, hogy  a  monarchia  pénzbeli  és  gazdasági  erejét  eddig  fele- 
lősségének  legszélsőbb   határáig   kímélte. 

Érzi  azon  kötelességet,  hogy  a  monarchia  érdekeit  minden 
meglepetéstől  biztosítsa,  s  oly  perczben,  midőn  az  érdekelt  álla- 
mok mindegyike  fegyverben  áll,  ne  legyen  kénytelen  politikai 
érveinek  súlyában  keresni  egyetlen  támaszát.  Az  osztrák-magyar 
érdekek  oltalmát  a  kormány  sem  más  hatalomra  nem  bízhatja, 
sem  más  állam  akaratától  függővé  nem  teheti. 

Tényleges  illusztrácziója  ez  —  így  végzi  szavait  —  a  kormány 
ismételve  kitűzött  feladatának  :  hogy  a  monarchia  az  európai 
jogokat  Európával  egyesülten,  saját  érdekeit  pedig  saját  erejé- 
vel fogja  megvédeni.  A  helyzet  oly  komoly,  hogy  csakugyan 
fennforoghat  a  szükség  azon  rendkívüli  intézkedésekre,  me- 
lyekre a  hitel  kéretik,  s  ennek  megszavazása  nélkül  egy  perczig 
sem  vállalhat  felelősséget  a  monarchia  biztossága  iránt. 

Andrássy  gróf  expozéja  után  élénk  és  hosszú  vita  indult 
meg. 

Az  ellenzék  nem  akart  elzárkózni  a  hitel  megszavazásától, 
de  a  határozatban  garancziát  keresett  arra,  hogy  a  kért  hitel 
nem    fog  okkupáczióra  felhasználtatni. 

Andrássy  gróf  nagy  fontosságot  tulajdonított  annak,  hogy 
a  magyar  delegáczió  határozata  egyhangú  legyen.  Ez,  ami  az 
ellenzéki  tagok  magatartását  illeti,  el  is  éretett  ;  csupán  Szécsen 
Antal  gróf  terjesztett  elő  külön  határozati  javaslatot.  Elfogad- 
hatónak találta  az  ellenzék  azt  a  szövegezést,  melyet  az  egye- 
sült albizottságokban  Falk  előadó  terjesztett  elő  és  melyhez  a 
kormány  is  hozzájárult.  Ezt  azután  Szilágyi  Dezső  az  albizott- 
ságban és  később  a  nyilvános  ülésben  is  elfogadásra  ajánlotta. 

Falk   javaslata   így   szólt  : 

Azon  esetre,  ha  a  keleti  események  további  fejlődése  a 
monarchia  érdekeinek  erélyesebb  megvédhetése  czéljából  az  osz- 

trák-magyar  haderő  mozgósítását  elutasíthatlan  és  sürgős  szük- 
séggé tenné  :  a  közös  minisztérium  felliatalmaztatik,  hogy  — 
haladék  nélkül  igénybe  vévén  az  alkotmányos  képviseleti  köze- 
gek törvényszabta  közreműködését  —  időközben  is  a  monarchia 
mindkét  államterülete  kormánj^aival  egyetértőleg,  az  ama  moz- 
gósításra megkívántató  kiadásokat  60  milhó  forint  erejéig  saját 
felelősségére  megtehesse.  Ezen  összeg  fedeztetése  alkotmányos 
úton  eszközlendő. 

Az  ellenzék  a  határozati  javaslat  bevezető  szavai  alapján 
kizártnak  tartotta  az  olyan  részleges  mozgósítást,  mely  nem 
háború  czéljából  történnék.  Andrássy  gróf  azonban  az  albizott- 
ságok zárt  ülésében  kijelentette,  hogy  ezt  a  magyarázatot  nem 
teszi  feltétlenül  magáévá  ;  a  kormány  jelzi  a  maga  álláspontját, 
de  nem  bocsátkozik  a  delegáczió  határozata  motívumainak  vizs- 
gálatába. 

Az  ellenzéknek  azt  a  magatartását,  hogy  a  bizalom  kér- 
désének félre  tét  elével  megszavazta  a  rendkívüli  hitelt,  Szilágyi 
Dezsőnek  tulajdonították. 

Andrássy  gróf  után  az  albizottságban  Falk  előadó 
szólalt  fel.  Véleménye  szerint  a  Bosznia  okkupácziójára  vonat- 
kozó aggodalmakkal  szemben  ki  kell  mondani,  hogy  ezt  eshe- 
tőségnek talán  igen,  de  czélnak  eKogadni  nem  szabad.  Garancziá- 
kat  kíván  arra,  hogy  valóban  nagy,  komoly  akczió  vétetik  czélba 
és  hogy  az  alkotmányos  tényezők  közreműködése  késedelem 
nélkül  igénybe  fog  vétetni,  ha  ezen  akczió  szükségesnek  bizonyulna. 

Szilágyi  Osztozik  Andrássy  grófnak  azon  nézetében,  hogy  hitelt 

Dezső  csak  ismert  és  világos  czélokra  lehet  kívánni  ;  tudja  azt  is, 
hogy  nem  szabad  megkötni  a  külügyminiszter  kezét.  De 
mert  ez  az  első  alkalom,  hogy  a  delegáczióknak  külön  czé- 
lokra egészen  rendkívüli  hitelt  kell  megszavazniok,  ideje, 
hogy  szellőztessük  a  fátyolt,  mely  a  kormány  politikáját 
borítja,  liogy  egész  világosan  jelöltessenek  meg  ezen  politika 
czéljai  és  indokai. 

Az  országot  a  keleti  események  évek  óta  nagyon  nyug- 
talanítják ;  maga  is  aggódva  néz  a  további  esemé- 
nyek elé. 

Két  Út  áll  a  külügyminiszter  előtt  :  vagy  szabadon  cse- 
lekszik saját  belátása  szerint,  de  osztatlan  felelősséggel,  és 
ez  esetben  a  miniszter,  ha  az  alkotmányos  képviseleti  tes- 
tületek még  bíznak  benne,  különös  meghatalmazás  nélkül 
is  megteheti  az  ily  rendkívüli  intézkedéseket  és  fedezheti 
a  netán i  költségeket  ;  vagy  pedig  megkívánja  a  parlamenti 
tényezők  meghatalmazását,  illetve  közreműködését,  de  akkor 
a  meghatalmazás  csak  úgy  adható  meg,  ha  a  megkeresés 
okai  és  czéljai  tüzetesen  előadatnak. 

A  javaslat  indokolásából  és  az  expozéból  inkább  azt 
lehet  megtudni,  hogy  mely  czélokra  nem  fog  fordíttatni 
a  hitel,  mintsem  a  kitűzött  czélt.  A  monarchia  érdekei, 
melyeknek    védelméről    szó  van,  most  sincsenek  körülírva. 

A  miniszter  azt  mondta  expozéjában,  hogy  érdekeink 
azonosak  Európa  érdekeivel  és  így  nem  fognak  bennünket 
védelmükben  gátolni.  Másutt  pedig  azt  mondta,  hogy  Európa 
védje  meg  a  maga  érdekeit,  a  magunkéit  majd  mi  fogjuk  meg- 
védelmezni. Ez  ellentmondás,  és  bajos  kitudni,  hogy  mely 
érdekeket  tekinti  a  miniszter  a  magunkéinak. 

Az  interpellácziókra  a  képviselőházban  adott  feleletek- 
ben az  mondatott,  hogy  a  békefeltételek  egy  része  ellen- 
tétben áll  érdekeinkkel  ;  de  hogy  melyek  ama  feltételek, 
azt  nem  tudjuk.  Most  a  miniszter  még  azt  mondja,  hogy 
monarchiánk  érdekszférája  még  azon  viszonyokra  és  terü- 
letekre is  kiterjed,  melyek  nem  vonattak  be  a  békefeltéte- 
lekbe, azaz  :  új  eshetőségekkel  és  meglepetésekkel  szemben 
előre    kell    gondoskodnunk. 

Ügy  hiszi,  hogy  ismert  és  helyeselt  czélokért  minden 
állam  kész  áldozatokat  hozni  ;  tehát  mi  is  készek  leszünk. 
Hanem  hogy  öntudatos,  indokolt  szavazatot  adhassunk, 
feltétlenül  szükséges,  hogy  további  felvilágosításokat  kap- 
junk s  ezért  a  következő  kérdéseket  intézi  a  miniszterhez  : 

Melyek  a   mi   érdekeink  ? 

A  miniszter  nézete  szerint  mely  érdekeinkért  szavazna 
velünk  Európa  vagy  valamely  hatalom  ? 

A  békefeltételeken  kívül  más  ügyek  is  jutnak-e  a  kon- 
gresszus napirendjére  ? 

Végül  kijelenti,  hogy  fenntartja  magának,  hogy  szava- 
zata okait  a  nyilvános   ülésben  kifejtse. 

A  vitában  részt  vettek  :  Csengery,  Pulszky  Ágost,  Apponyi 
gróf,  Bánhidy  báró,  Szécsen  gróf,  Wahrmann,  Hegedűs,  Cser- 
nátony   és    több   ízben   a   külügyminiszter. 

Szilágyi  Dezső  másodszor  is  felszólalt. 


Szilágyi  Szintén   elfogadja    Falk   javaslatát,    de   nem   ért    azzal 

Dezső  egyet,  hogy  ez  bizalmi  nyilatkozat  volna,  valamint  azon 
nézetet  sem  fogadja  el,  hogy  a  megszavazás  formája  kö- 
zömbös. 

A  fennforgó  javaslatban  foglalt  felhatalmazást  nem 
tartja  megtagadhatónak,  tekintve,  hogy  mindenki  kényte- 
len a  jelen  helyzet  szükségein  határozni,  akármik  idézték 
is  elő  e  helyzetet  :  a  határozati  javaslatra  nem  a  bizalom 
vagy  bizalmatlanság  a  döntő,  hanem  a  helyzetből  elkerülhe- 
tetlenül folyó  szükség,  továbbá  a  czél,  mely  az  eszközre 
kéretik,  az  alkalom,  melyre  ezen  rendszabály  szorítva  lesz, 
s  maga  a  rendszabály  tartalma. 

Kétségtelen,  hogy  a  miniszteri  felvilágosításban  fog- 
lalt érdekek  közt  egy  sincs,  melyet  el  ne  kellene  fogadni  ; 
inkább  csak  szűk  azoknak  köre,  inkább  részben  nem  eléggé 
határozottak  a  nyilatkozatok.  De  azon  érdekek  érvénye- 
sítésére, ha  az  egész  hadsereg  mozgósítására  lesz  szükség, 
senki  az  eszközt  meg  nem  tagadhatja. 

A  miniszter  azt  kívánta,  hogy  politikája  a  siker  mér- 
téke szerint  ítéltessék  meg.  Azon  állásban,  melybe  a  dolgok 
már   eljutottak,    más   már   nem   is   lehetséges. 

A  miniszteri  indokolás  és  az  előadó  részéről  a  hatá- 
rozati javaslat  mellett  felhozott  indokolás,  továbbá  a  hatá- 
rozati javaslat  tartalma  közt  eltérés  van.  Ez  utóbbi,  melyet 
elfogad,  csak  egy  nagymértékű  akczióra,  csak  a  teljes  moz- 
gósításra vonatkozik.  Erre  a  miniszternek  nyilatkozata 
szükséges,  különben  oly  várakozások  gerjesztetnek,  melyek 
nem  teljesíttetvén,  a  nemzetben  megint  a  csalódás  érzetét 
kehik    fel. 

Nem  látván  megtagadhatónak  egy  oly  rendszabályt, 
mely  a  helyzetből  szükségszerűen  foly,  elfogadja  az  előadó 
határozati  javaslatát. 


A  hatvanmilliós  rendkívüli  hitel.  161 

A  szavazás  előtt  Szilágyi  megjegyzi,  hogy  a  bizottságnak 
még  nincs  tudomása  arról,  mily  álláspontot  foglal  el  a  kor- 
mány Falk  indítványával  szemben. 

Andrássy  gróf  erre  kijelenti,  hogy  az  indítvány  formulázásában 
nem  lát  semmit,  ami  ellen  kifogást  kellene  tennie  ;  de  mert 
nem  ismeri  még  az  osztrák  delegáczió  határozati  javaslatát,  a 
kormány  nem  kötheti  le  magát  már  előre  az  egyik  delegáczió 
indítványa  mellett. 

Mindazáltal  Szlávy  elnök  feltette  a  kérdést,  és  az  egyesült 
albizottságok  egyhangúlag  megszavazták  a  felhatalmazást,  azon 
alakban,  melyben  az  előadó  indítványozta. 


Az  osztrák  delegáczió  tagjai  is,  kik  csakúgy  idegenkedtek 
az  okkupácziótól,  mint  a  magyarok,  nagy  vitát  indítottak  a 
költségvetési  bizottságban.  Giskra,  Sturm,  Klier,  Schaup, 
Kuranda  vettek  részt  benne.  Azt  a  határozati  javaslatot  azon- 
ban, melyet  Falk  a  magyar  delegáczióban  ajánlott,  nagyon  is 
élesnek  találták  és  hangját  enyhíteni  iparkodtak.  így  azután 
az  osztrák  delegáczió  más  határozatot  hozott.  Ehhez  csak  az 
utolsó  ülésben  Szilágyi  Dezső  felszólalására  járult  hozzá  a  magyar 

országos  bizottság. 

* 

A  külügyminiszter  az  osztrák  delegáczió  költségvetési 
bizottságában  a  hozzá  intézett  kérdésekre,  különösen  az  okku- 
pácziót  és  annexiót  illetőleg,  fontos  nyilatkozatokat  tett. 

A  három-császár-szöv^etség  iránt  tett  kérdésre  így  nyilat- 
kozott :  A  szövetség  létezett  és  nem  létezett,  amint  veszi  az 
ember.  Létezett  a  három  uralkodó  megbeszélései  alapján,  és  nem 
létezett,  mert  határozott,  alaki  megállapodások  hiányoztak.  Czélja 
kezdetben  a  béke  fenntartása  volt ;  létezett,  mielőtt  a  keleti 
háború  kiütött,  és  csak  a  háború  kezdetekor  vétetett  fel  e  kér- 
dés a  megbeszélendő  ügyek  sorába.  Hogy  Oroszország  mint  had- 
viselő fél  külön  állást  foglalt  el,  az  természetes. 

Giskra  dr.  részletesen  formulázott  kérdéseket  intéz  a  mi- 
niszterhez. 

Andrássy  gróf  :  Azt  hiszi  talán  Giskra,  hogy  ha  a  miniszter 
itt  részletesen  kifejti,  mily  veszélyek  fenyegethetnek  bennünket 
a    keleten    történt    események    folytán,    ezzel     a    béke     érde- 

Szilágyi  Dezső  beszédei.  1  11 

kének  teszünk  szolgálatot  ?  Biztosíthatom  az  urakat,  hogy  Tö- 
rökország feldarabolása  iránt  Oroszországgal  egyezkedni  még 
csak  nem  is  kísérlettem  meg,  s  minthogy  ez  sohasem  történt, 
feltételeket   sem   szabtam   Oroszországnak. 

A  hítelkö vetélés  egyik  oka  —  mondja  Andrássy  gróf  — 
az,  hogy  hadseregünk  szervezetének  előnyei  ne  váljanak  ílluzó- 
riusokká.  A  katonai  fellépés  mai  rendszere  mellett  a  gyorsaság 
dönt.  (L.  alantabb  a  megszállás  végrehajtásánál  a  katonai  elő- 
készítés késedelmességéről   Beksics   informáczióját.) 

Egy  további  ok  az,  hogy  nagyhatalmi  tekintélyünk  meg- 
óvassék  és  önrendelkezési  jogunk  minden  eshetőség  ellenében 
biztosíttassék.  Alegkísebb  eszköz  erre  a  pénzügyi  készültség,  külön- 
ben nem  marad  egyéb  hátra,  mint  a  mozgósítás,  azaz  milliók  elköl- 
tése szükség  nélkül ;  ezért  a  kormány  nem  vállalhat  felelősséget. 

Arra  a  kérdésre,  hogy  a  hitel  czélja  az   annexió-e,   így  szólt : 

Az  annexió  sohasem  volt  politikánk  czélja  és  most  sem  az. 
Amíg  Törökország  meg  bírja  tartani  ez  országokat  ;  amíg  kilátás 
van  rá,  hogy  az  ottani  állapotból  nem  keletkezhetnek  újabb 
zavarok,  melyeket  eddig  oly  kellemetlenül  éreztünk,  addig  a 
kormánynak  törekednie  kell  elkerülni  mindent,  ami  okkupáczióra 
vezethetne.  De  az  állam  érdekeire  nézve  hátrányos  politikának 
tartanám  ma  kijelenteni,  hogy  minden  körülmények  közt  kizárt- 
nak tekintem  amaz  eszközt  érdekeink  megvédésére  és  a  kér- 
désnek eshetőleg  ránk  nézve  kedvező  értelemben  leendő  meg- 
oldására. E  kijelentés  szabad  prémiumot  adna  mindazoknak, 
kik  más  értelemben  akarják  a  kérdést  megoldani. 

Ha  elismerik,  hogy  érdekeinkbe  ütköznék  ama  tartományok 
egyesítése  Szerbiával  vagy  Montenegróval  vagy  mindkettővel ; 
ha  továbbá  kiderülne,  hogy  a,z  autonómiának  ott  kevés  kilátása 
nyílik  a  fennmaradásra  ;  ha  kitűnnék  továbbá,  hogy  Török- 
ország nem  képes  ama  tartományokat  tovább  megtartani ;  ha 
eszerint  kizárva  volna  a  tartósan  békés  állapot  reménye  :  mi 
történnék  akkor  ? 

Amíg  tehát  fennmarad  a  lehetőség,  hogy  a  kongresszus 
oly  módon  oldja  meg  a  kérdést,  hogy  érdekeink  nem  károsít- 
tatnak,  addig  az  annexió  nem  lehet  a  kormány  czélja.  Az  annexió- 
val  a  hitel  semmiesetre  sem  áll  összeköttetésben,  ez  kitűnik  az 
összegből  is,  mely  annexióra  túlságosan  sok  volna. 

A  magyar  delegáczió  márczius  18-iki  nyilvános  ülésében  az 
ellenzékhez  tartozó  tagok  (Pulszky,  Bánhidy  báró,  Bujanovics, 
Apponyi  gróf,  Szivák)  beszédjükben  mindannyian  kiemelték, 
hogy  a  hitel  megszavazása  részükről  nem  bizalom  dolga  ;  néme- 
lyek határozottan  kijelentették  bizalmatlanságukat  a  kormány 
eddigi  politikája  iránt,  de  a  fennforgó  körülmények  közt  a  mon- 
archia biztonsága  érdekéből  nem  tartják  a  kért  összeget  meg- 
tagadhatónak. 

Miután  Falk  mint  előadó  előterjesztette  az  albizott- 
ságok határozati  javaslatát,  és  már  többen  vettek  részt  a  vitá- 
ban, felszólalt  Szilágyi  Dezső. 


Szilágyi  Azon    időpontban,   tisztelt  országos  bizottság,  melyben 

Dezső  az  orosz-török  békekötés  létrejött,  monarchiánkra  nézve  az 
akczió  pillanata  érkezett  el. 

Eddig  csak  biztosításokat  nyertünk  az  iránt,  hogy  érde- 
keink meg  fognak  óvatni  ;  most  azok  megóvására,  azok 
érvényesítésére  eszközöket  kér  kormányunk. 

A  feladat  első  sorban  az  :  megóvni  azokat  a  kongresszu- 
son, s  ha  ez  nem  sikerül,  azon  kívül  is,  egyesülten  az  úgy- 
nevezett Európával ;  ha  kell,  önerőnkből  is.  És  hogy  ebben 
ne  kelljen  csak  politikai  érvek  súlyára  támaszkodni ;  hogy 
készek  legyünk  és  tudják  is  rólunk,  hogy  készek  vagyunk  : 
most  e  hatvan  millió  forintnyi  hitelt  kéri  tőlünk  a  kormány 
a  hadsereg  esetleges  mozgósítására,  nem  fenyegetésként,  — 
mint  mondják  —  nem  üres  tüntetésképen,  de  oly  czélból, 
hogy  a  monarchia  önelhatározása  minden  eshetőségre  biz- 
tosíttassék,  érdekei  megóvassanak. 

És  én  nem  csodálkozom,  tisztelt  bizottság,  azon,  mint 
Márkus  István  tisztelt  barátom  csodálkozik,  hogy  a  bizott- 
ságnak oly  tagjai,  kik  a  külügyminiszter  irányában  a  múlt- 
ban követett  politikájára  nézve  va.gy  személye  iránt  bizal- 
matlanságukat világosan  kijelentették  és  kiknek  sorába  én 
nem  tartoztam,  a  jelenleg  kért  hitelt  a  miniszternek  meg 
akarják  adni.  Nem  csodálkozom  ezen  pedig  azért,  mert 
nem  felejtettem  el  azt,  mit  Márkus  István  tisztelt  barátom, 
úgy  látszik,  elfelejtett :  hogy  az  ellenzéknek  gyakran  és  külö- 

nősen  kritikus  időpontokban  kötelessége  a  kormányt  mint 
kormányt  erősíteni ;  (Helyeslés.)  hogy  az  ellenzéknek,  midőn 
külügyi  politikáról  van  szó  ;  midőn  arról  van  szó,  hogy  az 
állam  kifelé  mint  egész  jelentkezzék  :  nem  szabad  párt- 
czélok  elérése  tekintetéből,  bizalmatlanság  érzetéből  lefegy- 
verezni azon  kart,  (Helyeslés.)  mely  nem  egy  párt  nevében, 
de  az  egész  ország  érdekében  van  hivatva  cselekedni.  (Élénk 
helyeslés.)  És  nem  megrovást,  hanem  dicséretet  és  elisme- 
rést érdemel  azok  eljárása,  kik  ezen  időpontot  úgy  fogták 
fel,  mint  amikor  a  cselekvés  terére  készül  kormányunk 
lépni,  s  akarják,  hogy  hatalma,  tehetsége  legyen  úgy  csele- 
kedni, amint   a  monarchia  érdeke  megkívánja.    (Helyeslés.) 

Én,  tisztelt  bizottság,  szintén  megszavazom  ezen  hitelt. 
Mellőzve  itt  a  bizalmi  kérdést,  megszavazom  azon  számos 
okon  kívül,  mely  felhozatott,  azon  okból  is,  mert  úgy  va- 
gyok meggyőződve,  hogy  komolyan  csak  két  alapon  lehetne 
ezen  hitelt  megtagadni,  azon  állásban,  ahová  a  dolgok  je- 
lenleg jutottak.  (Halljuk  !) 

Először  megtagadhatják  azok,  kik  azon  meggyőződés- 
ben vannak,  hogy  a  külügyminiszternek  semmit  sem  kell 
tennie ;  ha  tehát  semmit  sem  kell  tennie,  semmi  eszközre 
sincs  szüksége.  De  aki  nincs  ezen  meggyőződésben,  az  a 
külügyminisztertől  ezen  hitelt  csak  akkor  tagadhatja  meg, 
ha  van  reménye,  ha  biztos  abban,  hogy  helyébe  olyan 
férfiú  fog  ülni,  kinek  azon  hitelt  megszavazná.  De  gyöngíteni 
akarni  a  monarchia  akczióképességét,  azért  mert  bárki  más 
nézeten  van  a  külügyminiszter  eddigi  politikájának  nem 
czéljaira,  de  eszközeire  nézve,  annyit  tenne,  mint  a  monarchia 
nagyon  is  égető  érdekeit  személyes  pohtikának  feláldozni. 
(Élénk  helyeslés.) 

E  kérelemmel  szemben  önkénytelen  is  feltolakodik 
az  a  kérdés  :  helyes  volt-e  a  politika,  melynek  folytán  ide 
jutottunk  ?  Megengedem,  hogy  e  politikának  okai  és  me- 
nete részletesen  nincs  felvilágosítva.  Végleges  bírálatot 
tehát  nem  mondhatunk.  De  nem  tartom  azt,  hogy  bizonyos 
korlátok  közt  ne  nyilatkozhatnánk  felőle,  legalább  ameny- 
nyiben  arra  a  lefolyt  események  világot  vetnek.  Tennünk 
kell  ezt  annyival  inkább,  mert  tagadhatatlan  az,  hogy  ha 
nem   is   czéljaira,   de  irányaira    nézve    azon  politika   közt, 

melyet  a  külügyi  kormányzat  követett,  és  a  közt,  melyet  Ma- 
gyarország egy  tetemes  része  óhajtott,  összhangzat  nem  volt. 

Azon  pillanattól  fogva,  midőn  keleten  megindult  az 
orosz-török  küzdelem,  azt  hallottuk  folytonosan  :  érdekeink 
biztosítva  vannak  ;  nem  most  van  ideje  annak,  tettleg  fel- 
lépnünk, azokat  érvényesítenünk  ;  lehető  is  lesz,  készek  is 
vagjmnk  reá,  hogy  ezt  tegyük  a  véglebonyolódás,  a  béke- 
kötés pillanatában. 

Mi   aggódtunk   szemben   ezen   kijelentésekkel. 

Dodonai  félhomály  uralkodott  azokon.  Nem  lehet  rossz 
néven  venni,  mert  nemcsak  a  két  háborúzó  félnek,  nemcsak 
azon  népek  érdeke,  melyek  felszabadítása  a  küzdelem  bevallott 
czélja  volt,  de  tudtuk  és  éreztük,  hogy  a  mi  érdekeink  is 
forognak  ott  fenn.  Midőn  a  küzdelem  nagyobb  arányokat 
öltött  ;  midőn  láttuk,  hogy  Európa  teljesen  szabad  kezet 
engedett  az  orosznak  a  hadviseléshez  ;  midőn  láttuk,  hogy 
megengedtetett,  hogy  a  győző  mindent  kívánjon  és  a  legyő- 
zött mindent  megadni  kénytelen  legyen,  akkor  kérdeztük  : 
mivel  vannak  biztosítva  azok  az  érdekek,  melyek  a  mi 
monarchiánk  érdekei  ?  Azt  hittük,  az  úgynevezett  három- 
császári szövetséggel.  Kiderült,  hegy  nem.  Nem  voltak  biz- 
tosítva sem  a  mieink,  sem  Európa  érdekei,  mert  azért  kell 
a  kongresszus,  azért  kell  még  más  lépés  is,  hogy  szemben 
azokkal,  miket  a  győző  feltétlen  hatalma  kicsikart,  a  le- 
győzött teljes  tehetetlensége  odaengedett,  a  mi  elejtett 
érdekeink  megóvassanak. 

Kételyt  táplálunk  arra  nézve  :  helyes  volt-e  a  folyam 
árjait  szabadon  megnőni  hagyni,  hogy  azt  majd  a  teljes 
megnő vekvés   pillanatában  gátak   közé   szoríthassuk. 

Nem  szabadulhatok  azon  nézettől,  hogy  e  politika  a 
megoldást  nem  mindenben  könnyíté.  Az,  hogy  Oroszország 
sikereit  korlátozni  kell,  önnön  és  európai  érdekben,  előre- 
látható volt.E  feltétel  alatt  adtak  neki  szabad  kezet.  De  vájjon 
ezen  korlátozás  olyan  könnyű-e,  elérhető-e  oly  fokban  ma, 
midőn  az  eredmény  kétszázezer  ember  élte  és  ezer  millió  rubel 
árán  vásároltatott  meg,  midőn  nem  remények  és  szándékok, 
de  elért  sikerek  korlátozása  czéloztatik,  mint  lett  volna 
akkor,  ha  félsiker  után  kell  a  hadjáratnak  megakadnia  ? 
E  fölött  legalább  is  kételkedni  szabad. 

Az  oly  politikának,  mely  ez  utat  követte,  azon  meg- 
győződésének kellett  lennie,  liogy  az  általa  választott  idő- 
pontban lehető  lesz  az  érdekek  összeségét  megvédeni  ; 
hogy  becses  és  vissza  nem  kerülhető  alkalmak  nem  surran- 
tak el  használatlanul  ;  hogy  most  a  koczkázat  nagyobb, 
a  legyőzendő  akadályok  erősebbek  nem  lesznek,  mint  voltak 
abban  az  időpontban,  melyben  használatlanul  maradtak. 
Azon  tudatának  és  akaratának  kell  lennie,  hogy  e  politika 
v^égeredménye  nem  a  lemondás,  nem  a  belenyugvás,  mert 
nincs  erőnk  az  időközben  előállott  tényeken  változtatni, 
hanem   érdekeink   nagyban   való   megoldása   lesz. 

Mert  ha  nem,  akkor  a  felfogás  nemcsak  az  irányra, 
de  a  czélokra  is  különbözött  ;  akkor  kiderül  az,  hogy  az  or- 
szág oly  várakozásokat  táplált,  melyek  a  külügyi  kormány- 
zat vélekedése  szerint  nincsenek  erőnkkel  összhangban  ; 
akkor  kiderül  az,  hogy  a  keleti  állapotok  alakulását  bizo- 
nyos fokig  fátumszerű  kényszerűségnek  tartotta,  melylyel 
szemben  érdekeink  alakulására  elegendő  befolyást  kifejteni 
lehetőnek  nem  tartotta  és  azt  hivé,  hogy  nem  volt  elég 
erőnk  azoknak  oly  alakulását  hozni  létre,  mely  érdekeink- 
nek megfelel. 

Az  ily  pohtika  teljes  igazolását  nem  láthatom  abban, 
ha  e  pillanatban  egyikünk  sem  tudná  megmondani  :  mely 
alkalommal  s  mi  mást  kellett  volna  tenni  ;  mert  ily  kér- 
désre rendszerint  csak  az  felelhet,  aki  a  külügyi  viszonyok- 
nak oly  részletes  ismeretével  bír,  minőket  megszerezni 
csak  a  kormányon  ülőnek  van  módjában.  De  ha  kimu- 
tattatnék is,  hogy  az  események  általánosan  ismert  mene- 
tében egy  időpontot  sem  lehet  megjelölni  a  kétségtelen 
eredményes  cselekvés  elmulasztott  pillanatául,  még  mindig 
megmarad  az  a  kétely  :  nem  lehetett  volna-e  az  eseménye- 
ket úgy  alakítani,  hogy  ily  időpont  előálljon.  Mert  a  poli- 
tikának nemcsak  az  alkalmak  felhasználása,  de  teremtése 
is  feladata.  Lehet,  hogy  kiderül,  hogy  emberi  számítás  sze- 
rint ily  alkalmat  teremteni  sem  lehetett  és  akkor  meg 
fog  nyugodni  mindenki  ;  mert  tisztességesen  senkinek  sem 
lehet  czélja  a  külügyminiszter  politikájának  ehtélésére 
ürügyet  keresni,  hanem  csak  felvilágosítást  érni  el  arra, 
ami  a  múltban  történt.   (Helyeslés.) 

Említettem,  hogy  Magyarország  egy  tetemes  része  a 
török  birodalom  integritásának  fenntartásával  óhajtotta  ér- 
dekeink megóvását  elérni.  Nem  a  török  uralom  iránti  elő- 
szeretet, melynek  nyűgét  érezzük,  melynek  visszaélései 
nem  voltak  titkok  előttünk,  sugallta  ezt.  Nem  is,  mintha 
mi  közönynyel  néztük  vagy  kívántuk  volna  a  Balkán-fél- 
sziget népeinek  szolgaságát  és  nyomorát  ;  nem  mintha 
abban,  hogy  polgári  és  politikai  szabadságai  el  legyenek 
tiporva,  kerestük  volna  érdekeink  ily  biztosítását.  Nem 
ez  volt  e  felfogás  alapja.  Hiszen  mi  tudtuk  és  éreztük,  hogy 
csak  javunkra,  hogy  önnön  felvirágzásunkra  szolgáló  volna, 
ha  keleti  szomszédaink  is  oly  szabad,  művelt  és  vagyonos 
népek  volnának,  mint  aminők  a  nyugatiak.  A  gazdasági 
összeköttetésnek  ezer  szála  van,  melyek  természeti  erővel  sza- 
porodnak közöttünk  és  ő  közöttük,  s  mindnyájunkra  nézve 
üdvösebb  lett  volna,  ha  azon  népek  szolgaságukból  kiemel- 
tetnek. Hisz  az  a  nyomor  és  elnyomatás,  mely  őket  lesújtva 
tartá,  közvetve  visszahatott  önnön  állapotainkra  is,  és  mi  csak 
örömmel  üdvözöltünk  volna  minden  eseményt,  mely  akár 
önmagukból  fejti  ki  szabadságukat,  akár  oly  kézből  szerzik 
azt  meg  nekik,  mely  ránk  nézve  nem  fenyegető. 

A  szabadító  az,  kinek  ellenében  a  török  integritás 
fenntartását  érdekeinknek  megfelelőnek  tartottuk  ;  az 
a  szabadító,  kinek  hódítási  politikája;  az  eszmék, amelyek  élén 
a  Balkán-félszigetbe  koronkint  berontott  ;  a  tervek,  melyek 
hagyományszerűleg  neki  tulajdoníttatnak  ;  az  aspirácziók, 
melyeket  a  nemzet  nagy  tömegei  táplálnak  :  bizalmatlan- 
sággal töltöttek  el  és  azt  a  meggyőződést  gerjesztették 
bennünk,  hogy  a  felszabadítás  nem  egyedüli  vagy  nem  is 
főczél,  hanem  az  alkalom  az  orosz  befolyásnak  és  közvetett 
uralomnak  a  Balkán-félszigeten  való  megalapítására,  s  ami 
aztán,  ha  nem  is  papíroson,  de  a  valóságban  Krakótól  Cat- 
taróig  az  oroszt  teszi  szomszédunkká. 

És  ezen  a  nézeten  ma  sem  változtatok.  Előttem 
nem  kétséges  az,  hogy  azt  az  űrt,  ami  a  Balkán-félszige- 
ten a  török  uralom  megsemmisítése  után  támadt,  ama 
népek  önnön  erejökből  nem  képesek  kitölteni.  Natura  horret 
vacuum  ;  a  török  uralom  helyét  valami  más  befolyás- 
nak kell  elfoglalnia.   És  én  abban  látom  a  veszélyt,  ha  ez 

az  orosz  fennhatóság,  ha  ez  az  orosz  uralom  lesz.  Ama 
népek  megkapják  a  török  uralom  eltávolítását  ;  de  csak 
az  oroszszal  felcserélve  ;  éppen  úgy,  mint  a  görög  államok 
menthetetlen  szolgasága  azon  pillanattól  kezdődött,  midőn 
a  szabadságot  a  phalanxok  élén  Macedo  Fülöptől  elfogad- 
ták. Ök  is  maczedon  kézből  kapják  a  szabadságot,  és 
bármi  álljon  a  papiroson,  ha  mi  ezen  tények  ellenében  nem 
teszünk  valamit,  a  mi  szomszédunk  az  Adriai  tengerig  a 
muszka    lesz. 

Már  most,  uraim,  én  jól  tudom,  hogy  egy  országnak 
nincs  joga  arra,  hogj^  önbiztossága  érdekében  csak  szolga- 
ságban és  tudatlanságban  tartott  népeket  tűrjön  szom- 
szédaiul. De  minden  országnak  joga  meggátolni  olyan 
szomszédságot  és  oly  alakulásokat,  meljT'ek  biztosságát 
csökkentik,  fejlődését  veszélyeztetik.  Pedig  én  —  ám 
czáfoltassam  meg  —  az  orosz  befolyás  és  uralom  oly  ki- 
terjedését és  megszilárdulását  a  monarchia  határai  hosszá- 
ban biztosságunkra  és  fejlődésünkre  fenyegetőnek  állítom. 
És  e  veszély  ellenében  nem  békés  biztatásokban,  mérsékle- 
tet kikötő  szerződésekben,  nem  az  uralkodó  családoknak 
—  bármily  becses  legyen  is  az  különben  —  belső  viszonyá- 
ban és  hagyományos  barátságában  ;  nem  is  az  időszerinti 
monarcha  vagy  miniszter  békés  és  emberszerető  érzületé- 
ben keresem  a  biztosítékokat,  hanem  a  viszonyok  élő  és 
fenntartandó  tényleges  rendezésében. 

Ily  tényleges  rendezés  pedig  nem  fér  össze  azzal,  hogy 
az  orosz  befolyás  és  uralom  határaink  egész  hosszában 
meggyökerezzék.  Nem  engedi  ezt  sem  politikai,  sem  gaz- 
dasági érdekünk.  Politikai  érdekünk  nem,  mert  nem  tűr- 
hetjük azt,  hogy  azon  teljesen  veszélytelen  szomszéd  helyébe, 
metyet  a  törökben  bírtunk,  egy  reánk  nézve  fenyegető 
szomszédság  alapíttassék  meg.  Nem  tűrhetjük  azt  sem, 
hogy  az  orosz  hatalom  egyáltalán  úgy  megnövekedjék, 
hogy  a  kis  államok  erejével,  ha  nem  is  jogilag,  de  politikai- 
lag a  maga  czéljaira  rendelkezzék. 

Nem  állítom  én,  hogy  Oroszország  monarchiánk  ellen 
fenyegető  terveket  táplál  ;  nem  mondom,  hogy  maga  vagy 
másnak  abból  osztályrészt  szerezni  törekszik  ;  de  hacsak 
valaki   az   örök   békében  nem  hisz,   nem  tagadhatja,  hogy 

támadhatnak  bonyodalmak,  háborúk,  melyekben  az  orosz 
nem  lesz  szövetségesünk,  s  akkor  azon  körülmény,  hogy 
északtól  délig  terjedő  karjaival  átfog,  a  monarchiának  vé- 
delmi   képességét,    erejét    meg    fogja    bénítani. 

Ne  is  állítsa  senki,  hogy  a  Balkán-félszigeten  kelet- 
kező apró  államok  nem  lesznek  lényeges  segítségére  az  orosz 
politikának.  Hogy  mit  nyomhat  segítségük  :  megmutatta  a 
a  jelen  hadjárat  története.  Vagy  azt  hiszik,  hogy  a  rumániai 
hadsereg  segítsége,  a  montenegróiak  párhuzamos  harcza, 
a  szerbek  fenyegető  állása  nélkül  a  hadjárat  ered- 
ményei az  oroszokra  ugyanazok  lettek  volna  ?  Aztán 
monarchiánknak  arra  kell  törekednie,  hogy  népei  létezé- 
sök  súlypontját  annak  belsejében  találják,  s  ennélfogva 
nem  tűrhet  nyugodtan  oly  alakulást,  mely  határainkon 
apró  államokat  teremtve,  azokat  oly  befolyás  alá  helyezi, 
mely  azok  természeti  növekvését  monarchiánk  felé  mutatja 
nekik,  de  nem  úgy,  hogy  ők  csatlakozzanak  a  monarchiá- 
hoz,   hanem   hogy    abból    egészítsék   ki    magukat. 

De  fenyegető  gazdaságilag  is.  Kereskedésünk,  gazda- 
sági érdekköreink  terjesztése  kelet  felé  van,  s  engedhetjük-e 
visszaszoríttatni  azokat  oly  hatalom  befolyásának  meg- 
gyökerezésével,  amely  hatalom  e  tartományokat  prohibitiv 
rendszerének  körébe  bevonni  igyekszik  ?  De  arra  nézve 
se  tápláljunk  csalódást,  hogy  a  gazdasági  érdeket  meg 
lehetne  óvni,  anélkül,  hogy  politikai  befolyásunkat  a  Bal- 
kán-félszigeten maradandó  alapokra  fektessük.  Bármint 
képzeljük  is  gazdasági  összeköttetésünket  a  Balkán-félsziget 
apró  államaival,  biztosítva  azok  csak  úgy  lesznek,  ha  a 
felett  egy  erős  politikai  befolyás  áll  őrt.  Ily  politikai 
befolyás  nélkül  a  homoknál  is  röppenőbb  alapra  volna  az 
felépítve. 

A  feladat  tehát,  mely  a  keleti  események  következté- 
ben politikánkra  háramolt,  nem  kevesebb  —  és  ezt  jelenti 
érdekeinknek  nagyban  való  megóvása  —  mint  meggátolni 
azt,  hogy  a  felszabadítóból  protektor  s  majdan  uralkodó 
legyen,  s  ha  azon  népek  azt  az  űrt,  amit  a  török  uralom 
megsemmisülése  maga  után  hagyott,  önére jökből  kitöl- 
teni nem  képesek,  s  ha  az  orosz  befolyás,  amint  természet- 
szerű is,   egészen  ki  nem  szorítható,   önnön  befolyásunkat 

oda  kell  mellé  tenni,  és  azt  természetszerű  alapokra  fek- 
tetve, önnön  befolyásunk  kiterjesztésével  lehetőleg  veszély- 
telen   arányokra    szorítani    az    orosz    hatalom  befolyását. 

Ebben,  és  nem  egyes  apró,  kétségenkívül  érdekeink- 
nek megfelelhető  rendszabályokban  keresem  én  politi- 
kánknak czélpontjait.  Nem  nyilatkozom  részletesebb  ala- 
kulások iránt,  melyeket  a  Balkán-félszigeten  önnön  be- 
folyásunk meggy ökerezése  czéljából  kívánatosnak  tartok. 
Pulszky  Ágost  tisztelt  barátom  ez  iránt  bővebben  nyilat- 
kozott. Nézetéhez  én  is  járulok.  A  külügyminiszter  Ítélje 
meg  :  nem  jött-e  el  máris  az  az  idő,  hogy  a  Duna  sza- 
badsága megvédessék  Rumániának  azon  kifosztása  ellené- 
ben, melyet  Oroszország  Besszarábia  elvételével  czélba  vesz  ? 

Mindent  nyújthatunk  mi  ama  népeknek,  amit  az  orosz 
nyújtani  képes,  és  nyújthatjuk  úgy,  hogy  az  fejlődésökre 
még  kedvezőbb  lehet.  Én,  hogy  e  czélt  elérjük,  még  az 
annexiótól  sem  riadok  vissza.  Elfogadom  azt,  ha  a  czélra 
kikerülhetlen  eszköz  ;  de  csak  az  olyat,  mely  a  czélt  való- 
ban elő  is  mozdítja.  Mert  egyiránt  nem  fogadok  el  oly 
annexiót,  akár  Európa  nyújtsa  nekünk,  akár  magunk 
vegyük  magunknak,  mely  belenyúl  ugyan  az  ottani  ala- 
kulásokba, de  szilárd  állást  és  befolyást  nem  szerez  a  monar- 
chiának ;  mely  a  monarchiának  csak  sebezhető  helyeit 
szaporítja,  csak  oly  színben  tünteti  föl  a  monarchiát,  mint 
amely  gátja  az  ottani  apró  államok  kikerekedésének  ;  amely 
folytonosan  vágyakat  és  aspirácziókat  táplál  bennök  és 
kielégítésökre  az  orosz  barátságra  utasítja  őket  ;  amely 
minden  zavarba,  midőn  kitörhetnek,  belebonyolít  minket, 
de  nem  njmjt  oly  állást,  hogy  befolyásunkat  biztosan  és 
teljesen  érvényesítsük.  Az  ily  annexió  olyan  volna,  mint 
a  magtalan  felhő,  mely  a  napot  is  elfedi,  a  földet  sem 
termékenyíti  meg. 

Még  egy  nézetről  kell  megemlékeznem,  melyet  itt  és 
talán  nálunk  is  némely  körben  táplálnak,  melyet  röviden 
úgy  fejeznek  ki,  hogy  ez  nem  a  monarchia,  ez  Magyar- 
ország érdeke.  Én  ezt,  tisztelt  bizottság,  tévesnek  és  követ- 
kezményeiben  veszélyes   tévtannak  tartom. 

Ha  valamiben  egységes  ezen  monarchia,  úgy  külviszo- 
nj^aira   nézve   az.  Ha  annak  a  politikai  kapcsolatnak,  mely 

a  monarchia  két  államát  összefűzi,  van  valami  természetes  és 
felbonthatatlan  alkatrésze  :  a  közös  védelem  kapcsa  az. 
Ha  valamiben  az  összetartozóság  érzete  kifejezését  leli, 
bizonyára  azon  érzetben,  hogy  a  monarchia  mindkét  államá- 
ban az  egésznek  hatalmát  és  biztosságát  mint  önnön  hatal- 
munkat és  biztonságunkat  érezzük,  és  természetellenesnek 
tartjuk  azt,  hogy  valamely  azt  érintő  bármely  esemény  mint 
a  monarchiának  csak  egyik  államára  tartozó  tekintessék. 
Amely  pillanatban  e  felfogástól  eltérünk,  ez  iránt  érzel- 
meink elhidegednek  :  elhidegültek  a  monarchia  iránt,  és 
eltaszítjulí  századok  tanúságát  és  intő  szavát  magunk- 
tól ;  és  —  mély  meggyőződéssel  mondom  —  ezt  a  közönyt 
mindnyájunkra  nagyobb  veszélynek,  leverőbb  jelenségnek 
tartanám,  mint  minden  bajt,  mely  kívülről  érhet  ben- 
nünket. 

A  koczkarázás  napjai  csakhamar  megkezdődnek.  Mennyi- 
ben várhatni  érdekeink  megóvását  a  kongresszustól,  mennyi- 
ben nem,  ezt  megítélni  nincs  elegendő  támaszpontom.  Azon 
informácziók  alapján,  melyeknek  birtokában  vagyunk,  nem 
várhatni  tőlem,  hogy  az  előbb  körvonalozott  czél  meg- 
testesítésének    alapjait    részletesen    vázoljam. 

Egj'-et  azonban  beszédem  befejezése  előtt  nem  hall- 
gathatok el,  és  ez  azon  különféle  eshetőségekre  vonatkozik, 
melyek  szerint  a  kongresszuson  a  török-orosz  békekötés 
feltételei  és  az  azok  által  nem  érintett  területek  viszonyai 
elintézést  nyernek. 

Nem  magam  állítottam  fel  ezeket,  hanem  az  európai 
politika  élő  legnagyobb  mesterének  szavaiból  merítem  : 
három  eset  lehetséges,  melyre  a  kongresszus  tárgyai  vezet- 
nek. Vagy  sikerül  érdekeinket  lény  égőkben  békés  úton 
megóvnunk,  s  ez  dicsőséges  eredménye  lenne  külügyi  poli- 
tikánknak, annyival  dicsőségesebb,  mert  a  tettleges  ered- 
ményhez áldozatok  nélkül  és  oly  úton  vezetett  bennün- 
ket, melyen  való  megmaradásra  és  sikeres  kitartásra  nem 
kis  erkölcsi  erő  volt  szükséges.  Vagy  nem  fog  sikerülni 
a  békés  megoldás,  s  ez  csapás  lesz,  ez  szomorú  kénytelen- 
ség lesz  ;  de  a  monarchia  népei  a  tisztán  tudott  és  fel- 
fogott czélok  érvényesítésére  vér-  és  pénzáldozatot  meg- 
hozni készek  lesznek.  Érezni  és  tudni  fogjuk,  hogy  létérdekeink 

forognak  koczkán,  és  ha  most  némi  habozás,  ha  az  esélyek 
és  következések  szorgos  megfontolása  mutatkozik  :  ez  csak 
kezesség  arra,  hogy  a  döntő  pillanatban  elfoglalandó  állá- 
sunk annál  határozottabb,  áldozatképességünk  annál  kor- 
látlanabb leend.  Vagy  —  van  még  egy  harmadik  eshetőség 
is,  amit  az  ügy  mocsárban  való  elveszésének  lehet  nevezni, 
s  ez  abban  áll,  ha  az  Oroszország  által  elért  és  czélba  vett 
eredmények  nem  nyerik  ugyan  meg  Európa  elismerését, 
de  senki  kart  nem  emel,  hogy  azt,  ami  benne  monarchiánkra 
és  Európára  veszedelmes,  megváltoztassa  ;  ha  Oroszország 
az  elért  eredmények  tényleges  birtokában  maradván,  a 
beati  possidentes  jelszavával  megtart  mindent,  a  mit  neki 
odaengedni    nem    akartak.    (Ügy    van  !    Ügy    van  !) 

Ez  az,  miben  én  megnjoigodni  soha  sem  tudnék  ;  ez 
az,  a  mi  külügjd  politikánk  teljes  sikertelenségével  egy- 
értelmű volna.  A  monarchiának  ily  önmegadása  egy  veszélyt 
sem  háritana  el  rólunk,  csak  elodázná  azokat,  csak  időt 
engedne  a  reánk  fenyegető  alakulások  teljes  megszilárdu- 
lására, s  csak  csökkentené  azon  erkölcsi  erőt.  Ez  az,  mit 
minden  áron  elkerülni  óhajtok,  s  ha  megtörténnék,  tel- 
jesen elitéhiém  az  ily  pohtikát,  ami  ugyan  magában  véve 
nem  sokat   jelent. 

S  mert  a  kért  hitelben  és  ennek  megadásában  is  egy 
eszközt  látok  arra,  hogy  ez  ne  történjék,  mert  ily  czélra 
és  ily  körülménj^ek  közt  a  kormányt  mint  ilyet  erősí- 
tendőnek tartom  :  a  hatvan  milliónyi  hitel  elfogadására 
adom  szavazatomat.   (Élénk  helyeslés.) 

Csernátony  :  Arra  nézve,  hogy  a  kért  hitel  meg  nem  tagad- 
ható, nem  lehet  erösebb  érvvel  élni,  mint  azon  ténynyel,  hogy 
azt  az  ellenzéki  tagok  is  mindnyájan  megszavazzák,  és  pedig 
igen  hazafias  szempontból.  E  tekintetben  Szüágyi  Dezső  tag- 
társammal értek  egyet,  Márkus  István  ellenében.  Azt  tartom, 
hogy  vannak  pillanatok,  amikor  az  ellenzék,  bármily  éles  harczot 
vívjon  is  különben^  de  szemben  a  külfölddel,  mikor  meg  van 
győződve  a  monarchia  törvényhozó  testülete,  hogy  itt  az  idő, 
melyben  tettel  kell  megvédeni  az  állam  érdekeit  :  akkor  minden 
pártszínvonalon  felülemelkedve,  tisztán  csak  a  hazafiság  szem- 
pontjából Ítéli  meg  a  kérdéseket. 

Falk  előadó,  a  vita  végén  Szilágyinak  válaszolva, 
így  szól  :  Szilágyi  három  lehetőséget  állított  fel,  melylyel 
szemben  állhatunk.  Első  az,  hogy  sikerülhet  a  kongresz- 
szuson  a  monarchia  érdekeit  megvédeni.  Azt  mondotta,  ez 
esetben  hervadhatlan  babérokat  szerzett  magának  a  külügy- 
miniszter. Tehát  még  a  képviselő  úr  is  konczedálja  azt,  hogy 
jöhet  a  dolgoknak  oly  fordulata,  mely  azt  fogja  mutatni,  hogy 
jó  politika  volt  az,  mely  kímélte  a  monarchia  vérét  és  pénzét 
s  annak  érdekeit  mégis  meg  tudta  védeni.  Ennél  többet  a  jelen 
pillanatban  az  ellenzéktől  várni  nem  lehet,  és  én  lojális  eljárás- 
nak tartom,  hogy  ámbár  a  miénktől  eltérő  egyéni  nézetét  nem 
titkolja,  de  koncedálja  annak  lehetőségét,  hogy  nekünk  van 
igazunk. 

Andrássy  gróf  külügyminiszter  :  Zsedényí  kérdésére  kijelenti, 
hogy  a  szentpétervári  kabinet  határozottan  kimondta  abbeli 
szándékát,  hogy  az  előleges  békeszerződés  összes  pontjait  még 
a  kongresszus  összejövetele  előtt  fogja  a  hatalmak  tudomására 
hozni,  és  így  módja  lesz  minden  hatalmasságnak  a  kongresszus 
alkalmával  nyilatkozni  az  iránt,  melyek  azon  pontok,  amelyeket 
európai  érdekeknek  tart,  és  melyek  nem  azok. 

Ha  Bismarck  berezeg  beszédének  értelmére  nem  két  kisza- 
kított szóból,  a  beati  possidentes  szavakból  történt  volna  követ- 
keztetés, világos  lenne,  hogy  a  német  kanczellár  annyit  mondott, 
amennyit  mondania  lehetett  és  kellett  akkor,  midőn  őszintén  és 
határozottan  azon  szándékát  jelentette  ki,  hogy  a  hatalmak 
közt  netaláni  különbözetek  esetében  feladatának  fogja  tartani 
a  közbenjáró  szerepét  elvállalni,  azon  reményben,  hogy  az  sikerre 
is  vezessen.  Nem  várható  attól,  ki  ily  szándékot  jelent  ki,  hogy 
ugyanekkor  egy  vagy  más  kormány,  egy  vagy  más  érdek  mellett 
nyilatkozzék.  (Helyeslés).  Bismarck  herczeg  nem  vállalkozott 
volna  a  kongresszus  elnökségére,  ha  ennek  nem  lenne  más  fel- 
adata, mint  a  feltételeket  regisztrálni. 

A  helyzet  ma  a  külügyminiszter  szerint  röviden  jellemezve 
így  mutatkozik  :  a  béke  ma  még  fennáll ;  fenntartása  a  kormány 
politikája,  és  a  kormány  reményli,  hogy  fenn  lesz  tartható. 

Az  érdekeket  illetőleg  —  folytatja  —  tagadom,  hogy  ma 
még  csak  egy  érdeke  is  lenne  a  monarchiának,  melyről  azt 
lehetne  mondani,  hogy  fel  van  adva,  el  van  vesztve.  Ha  más 
politikát  követtünk  volna,   azt,   melyet  Magyarországnak  ellen- 

zeke  kijelölt,  t.  i.  a  török  status  quo  és  integritás  fenntar- 
tását, hogyan  állana  akkor  a  mérleg  ma  ?  Ez  egy  szomszéd 
nagy  állammal  biztos  és  ki  nem  kerülhető  háborúra  vitt  volna, 
mely  taián  generácziókon  keresztül  tartana,  akkor,  midőn  semmi 
ok  sem  volt  reá,  úgy  amint  ma  sem  látok  reá  okot  ;  de  más- 
részről az  összes  keleti  kereszténység  engesztelhetlen  gyűlöletére 
azok  irányában,  kik  jövendő  boldogságuknak  vagy  legalább 
megv^áltozott  állapotuknak  útját  állották.  És  ennek  következ- 
ménye csak  az  az  egy  lett  volna,  de  ez  biztos  :  hogy  még  győ- 
zelem esetében  is  az  egész  monarchia  sorsa  oly  állapot  fenn- 
tartásához köttetett  volna,  metynek  fenntartása,  úgy  amint 
volt,  békében  is  a  monarchia  erejét  túlhaladja  s  összes  ver- 
és pénzbeli  tehetségének  igénybevételével  mindenkor  lehetetlen- 
nek mutatkozott  volna. 

Ha  tehát  bevégzett  tényekről  beszélünk,  csak  egyetlenegyről 
lehet  szó  :  hogy  a  monarchia  s  vele  együtt  Magyarország  is  meg 
lett  mentve  attól  a  veszélytől,  hogy  ismét  egy  elveszett  ügyhöz 
kösse  sorsát.  (Derültség,  helyeslés.)  Más  bevégzett  tényt  ma 
nem  ismerek. 

Beszédét  e  szavakkal  fejezi  be  :  Midőn  ezeket  a  kormány 
állásának  védelmére  elmondottam,  kötelességemnek  tartom  azt 
is  kijelenteni,  hogy  szemben  azzal  a  véleménykülönbséggel, 
mely  egyes  szónokok  közt  s  köztem,  valamint  a  többség  közt 
mutatkozik,  mint  miniszter  csak  a  legnagyobb  elégtétellel  kon- 
statálhatom, s  mint  magyar  csak  büszkeséggel  említem  fel  azt, 
hogy  daczára  azon  különbségeknek,  melyek  a  pártok  otthoni 
állásában  a  személyes  kérdésekben  és  a  külpolitikai  tények  meg- 
ítélésében felmerülnek,  Magyarországon  akkor,  midőn  a  monarchia 
nagy  érdekeiről  van  szó,  pártkülönbség  nincsen.  (Élénk  helyeslés.) 

A   delegáczió   ezután   elfogadta  az  albizottságok  javaslatát. 


Az  osztrák  delegáczió  e  tárgyban  a  magyartól  eltérően  ezt  a 
határozatot  hozta  : 

Azon  esetre,  ha  a  keleti  események  további  fejlődése  az 
osztrák-magyar  monarchia  lényeges  érdekeinek  megóvása  czéljá- 
ból  a  haderő  kifejtését  elutasíthatlanul  szükségessé  tenné,  a 
közös  minisztérium    felhatalmaztatik,    a    két    államterület    kor- 

mányával  egyetértöleg  az  e  czélra  sürgetőleg  szükséges  kiadáso- 
kat hatvan  millió  forint  erejéig  megtenni.  Az  ezennel  megsza- 
vazott hitel  igénybevétele  alkalmával  a  delegáczióknak  haladék- 
talanul kimerítő  jelentés  teendő.  Ezen  összegek  fedeztetése  az 
illetékes  képviselőtestületek  közreműködése  mellett  eszközlendő. 
Midőn  a  jegyző  bejelentette  a  fennforgó  eltérést,  felszólalt 
Szilágyi  Dezső. 


i  Mindig    azon    felfogásban    voltam,  hogy    a   határozati 

javaslatoknál  nem  annyira  az  egyes  szavakban,  mint 
azok  tartalmában  van  a  lényeg.  Miután  a  tisztelt  külügy- 
miniszter úrnak  alkalma  volt  erre  nézve  a  magyar  delegáczió 
felfogását  megismerni  ;  miután  mindnyájunknak  volt  alkalma 
a  követendő  politikára  nézve  nyilatkozni,  én  azt  hiszem, 
hogy  azon  szerkezeti  különbségek,  melyek  a  magyar  és 
az  osztrák  delegáczió  határozati  javaslata  közt  vannak, 
nem  lehetnek  akadály  ránk  nézve,  hogy  az  ő  véleményük- 
höz   hozzá    ne    járuljunk.    (Helyeslés.) 

E  véleményem  támogatására  csak  azt  hozom  fel,  hogy 
azon  lényegesebbnek  látszó  változtatás,  melyet  e  szerke- 
zet^a  mienkkel  szemben  mutat,  abban  áll,  hogy  a  mi  szer- 
kezetünkbe felvett  ezen  mondat  :  »haladék  nélkül  igénybe 
veendő  az  alkotmányos  közegek  törvényszabta  működése « 
ki  van  hagyva  és  helyettesítve  van  egy  másikkal,  mely 
azt  mondja,  hogy  a  delegácziónak,  mihelyt  igénybe  véte- 
tik ezen  hitel,  a  külügyminiszter  által  azonnal  jelentés 
teendő. 

Én  azt  a  czélt,  hogy  ezen  hitel  igénybevétele  alkalmá- 
val a  delegáczió  a  követendő  politikára  nézve  az  ellen- 
őrzést gyakorolhassa,  azon  formulával  teljesen  elérve  látom. 
(Helyeslés.)  A  többi  pedig,  amit  a  formula  jelent,  hogy 
t.  i.  a  további  lépéseknek  és  a  pénzhez  vagy  a  politikára 
nézve  szükséges  egyéb  eszközhöz  való  nyúlásnak  az 
alkotmányos  faktorok  hozzájárulásával  kell  történnie,  alkot- 
mányunkon alapszik  és  így  ezt  a  határozatba  belefoglalni 
nem  szükséges.  (Élénk  helyeslés.) 

Ezen  értelemben  én  elfogadom  azt  a  határozati  javas- 
latot, melyet  a  hetes  albizottság  arra  nézve  terjeszt  elénk, 

hogy   az   osztrák   delegáczió  által  elfogadott   szövegezéshez 
hozzájáruljunk.  (Helyeslés.) 

Ezután  Szlávy  elnök  kijelenti,  hogy  a  delegáczió  hozzájárul 
az  osztrák  országos  bizottság  határozatához. 

A  delegácziók  annak  következtében,  hogy  a  kiegyezést  min- 
den részében  még  nem  fogadták  el  a  törvényhozások,  ezúttal 
sem  állapították  meg  az  egész  évre  szóló  költségvetést.  Ezért 
két  hónap  multán,  1878  május  25-ikén,  harmadízben  is  össze 
kellett  ülniök. 

A  KOCZKARÁZÁS  NAPJAI. 

A  san-stefanói  előzetes  békeszerződés  hatása  alatt  tárgyalta 
a  képviselőház  1878  márczius  30-ikán  Szepes  vármegye  közön- 
ségének fehratát,  mely  »a  monarchia  fenyegetett  érdekeinek 
haderőnk  felhasználásával  is  megvédelmezését«  kérelmezi. 

A  kérvény  tárgyalása  összeesik  Ignatiev  tábornok  bécsi 
küldetésével,  melynek  azt  a  czélt  tulajdonították,  hogy  a  mon- 
archia és  Oroszország  közt  a  san-stefanói  békefeltételek  alapján 
megállapodást  létesítsen  és  hogy  izolálja  Angolországot.  Szilágyi 
Dezső  erre  czéloz  beszéde  kezdő  szavaival,  hogy:  a  koczkarázás 
napjai  most  folynak  Bécsben.*  Ugyanekkor  lépett  ki  az  angol 
kabinetből  Derby  lord  külügyminiszter,  midőn  Disraeli  kormánya 
a  tartalékosok  beliívását  határozta  el.  Az  új  külügyminiszter 
Salisbury  lord  lett. 

A  kérvény  körül  kifejlődött  vitában  az  összes  szónokok 
kijelentették  abbeli  véleménjmket,  hogy  a  most  folyó  napok 
a  keleti  kérdésben  Magyarországra  nézve  a  legválságosabbak. 
A  kongresszust  általán  meghiúsultnak  tekintették,  és  sürgetőleg 
követelték  a  kormánytól,  hogy  keresse  vagy  fogadja  el  Anghá- 


*  Ignatiev  tábornoknak  az  orosz-török  háború  körül  való 
szereplését  így  jellemzi  a  keleti  kérdés  történetének  egy  írója: 
A  cselszövényeknek,  machinatióknak  és  titkos  szervezeteknek  szálai 
az  ő  kezében  foljtak  össze. 

Különben  a  külföldi  pánszláv  komiték  közt  a  legfontosabbak 
egyike  Bécsben  tartotta  székhelyét  és  maga  az  ottani  orosz  nagy- 
követ volt  annak  elnöke. 

val  a  szövetséget  s  a  monarchia  menjen  háborúba  érdekei  meg- 
védésére. Egyértelműleg  tiltakoznak  az  osztozkodás  politikája 
ellen  és  Ignatiev  bécsi  tartózkodásának  czélját  mindannyian 
erre  irányzottnak  tekintik.  Ilyen  értelemben  nyilatkoztak  : 
Simonyi  Ernő,  Kaas  Ivor  báró,  Madarász  József,  Csernátony 
Lajos,  Apponyi  Albert  gróf.  Helfy  még  külön  rámutatott  Romá- 
niának reánk  nézve  becses  szövetségére.  A  pártok  vezetői  kije- 
lentik, hogy  a  feszült  politikai  helyzetre  való  tekintetből 
tartózkodnak  attól,  hogy  bármily  irányban  indítványt  tegyenek. 
Tisza  Kálmán  miniszterelnök  méltánylással  szól  arról,  hogy 
minden  oldalon  tekintetbe  veszik  a  helyzet  komolyságát ;  de 
kéri,  hogy  tőle  se  kívánjanak  bármely  irányban  nyilatkozatot. 
Hogy  a  kongresszus  meghiúsultnak  volna  tekinthető,  az  még 
nem  konstatált  tény. 

Szilágyi  Tisztelt  ház  !  (Halljuk  !)  Én  ugyan  nem  vagyok  azon 
Dezső  nézeten,  hogy  mert  a  koczkarázás  napjai  most  folynak 
Bécsben  :  a  parlamentnek  politikánk  irányának  megbeszé- 
lésétől tartózkodnia  kell.  Ellenkezőleg,  azt  hiszem,  hogy  e 
körülmény  nem  lehet  feltétlen  akadály  arra,  hogy  a  parla- 
mentben illő  mérséklettel  nézetek  nyilváníttassanak.  Mert 
minden  ország  közéletében  minél  erősebb  parlamenti  ellen- 
őrzés alatt  áll  a  külpolitika  vezetése,  annál  gyakrabban  tudok 
példát  mutatni  arra,  hogy  kivált  akkor,  midőn  az  eddigi 
politikát  bizonyos  homály  vagy  habozás  látszott  jellemezni, 
a  parlamentek  a  kellő  pillanatban  nem  ugyan  határo- 
zatokkal, de  véleménynyilvánítással  tájékozást  nyújtottak 
a  kormányzatnak  arra  nézve,  hol  keresi  a  parlament  az  érde- 
keket és  minő  irányban  keresi  ezen  érdekek  megvédésére 
vezető    eszközöket.    (Helyeslés  és    tetszés.) 

De  ha  már  azon  nézet  látszik  most  érvényre  jutni, 
hogy  ez  alkalommal  inkább  rövid  nyilatkozatok  tétesse- 
nek, mintsem  a  fennforgó  kérdésnek  mérsékelt,  óvatos, 
de  mégis  határozott  megbeszélése  :  én  részemről  csak  egyet 
óhajtanék  kiemelni.  (Halljuk  !) 

Minthogy  eddigi  külügyi  politikánknak  alapja  az  volt, 
hogy  szabad  folyás  engedtessék  az  eseményeknek,  és  az 
mondatott,  hogy  a  békekötés  pillanatában  a  monarchia 
összes  erejével  és  mindennemű  erejével  érdekei   meg  lesznek 

Szilágyi  Dezső  beszédei.  I.  12 

Óva,  s  minthogy  a  közösügyek  tárgyalására  hivatott  bizott- 
ság ülésezése  alatt  a  külügyek  vezetése  részéről  azt  hal- 
lottuk, hogy  a  mi  érdekeink  egyszersmind  Európa  érdekei  is 
és  alapos  reményünk  van  Európával  karöltve  azoknak  meg- 
védésére s  ezt  a  kongresszus  által  gondoltuk  első  sorban 
elérni  :  igen  természetes,  hogy  mihelyt  a  kongresszus  létre- 
jötte több  mint  kétessé  vált,  erre  nézve  a  helj'^zet  megvál- 
tozott, és  a  helyzet  eme  változása,  a  nélkül,  hogy  a  kül- 
földi kabinetek  politikájának  irányára  nézve  találgatásokba 
bocsátkozni  akarnék,  abban  van,  —  erre  mutat  legalább 
minden  jel  —  hogy  az  orosz  politika  Ausztria  és  Angol- 
ország szétválasztására  van  irányozva.  (Élénk  helyeslés.) 
Minthogy  pedig  a  mi  meggyőződésünk  az,  hogy  a  kelet- 
nek a  békekötésben  foglalt  rendezése  az  orosz  befolyást 
túlnyomóvá,  csaknem  kizárólagossá  teszi  a  Balkán-félszige- 
ten, s  az  orosz  befolyásnak  ezen  kizárólagossága  és  túl- 
nyomósága  egyik  komoly  és  állandó  veszély  ezen  monarchia 
létérdekeire  és  jövőjére  nézve  :  (Élénk  helyeslés.)  mi  nem 
tudhatnánk  semmiféle  olyan  poUtikát  helyeselni,  mely 
anélkül,  hogy  az  orosz  befolyásból  származó  veszélyt  telje- 
sen elhárítaná,  megfosztana  bennünket  azon  egyetlenegy 
támogatástól,  azon  egyetlenegy  hatalomtól,  mely  bátor  szóval 
és  úgy  látszik  tettel  is  kész  ezen  irányzatnak  ellenszegülni. 

E  nplatkozatunk  szükséges  azért,  hogy  ne  lehessen 
a  külügyi  kormányzat  vezetőjének  kételye,  milyen  irány- 
ban óhajtjuk  és  kívánjuk  érdekeink  megvédését,  és  ne  legyen 
a  magyar  kormány  elnökének  se  kételye,  hogy  az  alkot- 
mány által  reá  ruházott  hatalmat  :  a  külügyi  politika  irány- 
zatára befolyást  gyakorolni,  minő  felfogás  érvényre  jutta- 
tására használja  fel. 

Ezt  óhajtjuk  ma  tett  nyüatkozatainkkal  elérni.  (Élénk 
helyeslés.) 

Én  tehát  ezek  kijelentése  után  és  annak  ismétlésével, 
hogy  óhajtottam  volna  a  behatóbb  diskussziót,  lemondok 
minden  mdítvány  tételéről.  (Általános  élénk  helyeslés.) 


Ebbe  az  időbe  esik    az   egyesült  ellenzék  pártjának  meg- 
alakulása. Ennek  ismertetését  1.  alantabb. 

A  BOSZNIAI  MENEKÜLTEK. 

ANGLIA  ÉRDEKEINEK  KÖZÖSSÉGE  A  MIEINKKEL. 

A  HATVANMILLIÓS  HITEL  RENDELTETÉSE. 

Szilágyi    Dezső    1878     május    1-én    a    boszniai  menekültek 
ügyében   interpellácziót    intézett  a    miniszterelnökhöz. 

Szilágyi  Tisztelt  ház !  Az  utóbbi  napokban,  éppen  azon  idő- 
pontban,  midőn  a  magyar  kormánynak  tagjai  innen 
távol  voltak  és  Bécsben  tartózkodtak,  számos  komoly 
körben  és  azóta  ismételve  a  lapokban  is  felmerült  az  a 
hír,  hogy  a  monarchia  közös  kormánya  kijelentette  a  fényes 
porta  irányában,  hogy  a  boszniai  menekültek  hazájokba 
vissza  fognak  küldetni,  E  hír  megtoldatott  azzal  a  további 
hírrel,  hogy  ha  a  fényes  porta  nem  képes  biztosítékot 
nyújtani  arra,  hogy  ezek  otthon  minden  erőszak  ellen  meg 
lesznek  védve  :  a  monarchia  nemcsak  a  visszakisérést, 
hanem  a  menekülteknek  saját  haza  jókban  való  megvédését 
is  önnön  erejével  fogja  teljesíteni  ;  sőt  oly  hirek  is  jelent- 
keztek a  hírlapokban,  melyek  szerint  egyes  magas  állású 
férfiak  ezen  tartományokban  bizonyos  kormánymisszió  át- 
vételére felszólíttattak  volna. 

T.  ház  !  Oly  komoly  oldalról  jönnek  e  hirek,  melyeket 
nemcsak  hírlapi  közleményekből  merítettem,  hanem  más 
tudósításokból  is,  hogy  igénytelen  nézetem  szerint  is  elég 
alapot  nyújtanak  a  tisztelt  miniszterelnök  úrhoz  egy  inter- 
pellácziót intéznem.  (Halljuk  !)  Az  interpellácziót  nézetem 
szerint  szükségessé  teszi  az  a  körülmény  is,  hogy  nem  gon- 
dolható, hogy  ennek  az  intézkedésnek  a  monarchia  kor- 
mánya részéről  a  pénzmegtakarítás  tekintete  volna  az 
alapja  ;  mert  a  felett  ugyan  kételkedni  nem  lehet,  hogy  ha 
ezen  boszniai  menekültek  ma  hazájokba  visszakisértet- 
nek,  ott  ahol  semmi jök  nincs,  ott  ahol  legalább  az  első 
hónapokban  megélni  nem  tudnak,  ha  még  hozzá  fegyveres 
erő  is  küldetik  tettleges  megvédésükre  :  a  tartásukra  eddig 
fordított  összegből  valami  megtakarítás  nem  lesz  lehet- 
séges. Ha  tehát  pénzmegkimélési  motívumok  nem  vezet- 
nék a  monarchia  közös  kormányát  és  ha  a  kormány  mégis 
el  van    határozva,    hogy    ezen    menekülteket     hazáj  okban 

12* 

megvédje  :  tényleg  oly  lépést  készül  tenni,  mely  Bosznia 
okkupácziójának  neve  alatt  ismeretes,  és  készül  tenni  azon 
bevallott  szándékkal,  hogy  ama  keresztényeknek  védelmét, 
kiket  önnön  törvényes  f elsőbbségük,  a  török,  megvédeni 
nem    képes,    ő    vegye    át. 

Én  nem  tartom  sem  a  jelenlegi  időpontot,  sem  azon 
informácziókat,  melyekkel  birok,  alkalmasoknak  és  elég- 
ségeseknek arra,  hogy  ezen  lépés  fontossága  és  helyessége 
iránt  nyilatkozzam,  mindig  föltéve,  hogy  e  hir  való.  De 
annyit  mindenesetre  kifejezhetni  vélek,  hogy  még  ha  a 
körülmények  a  közös  kormány  ilynemű  lépésének  szüksé- 
gét tüntetnék  is  fel  :  igazolva  az  csak  akkor  lehet,  ha 
nem  lesz  az  a  fontossága,  hogy  bennünket  eltávolitson 
azon  hatalomtól,  amelynek  érdekei  a  mi  érdekeinknek 
természetes  társai ;  amelynek  törekvése  a  keleti  kérdésben 
hasonnemű  czélokra  van  irányozva,  mint  a  mi  törekvéseink  ; 
szóval,  ha  e  lépés  bennünket  Angliától  el  nem  távoHt. 
(Helyeslés.)  Azt  ugyanis  a  legveszedelmesebbnek  tartanám 
s  azért  fel  sem  tételezem,  hogy  ezen  lépés  az  Oroszország- 
gal való  megegyezésnek  következménye,  s  azon  irányzat- 
nak, melyet  AngHa  a  keleti  politikában  követ,  ellenére 
vagy    ignorálásával    történnék. 

Az  előadottak  ntán  a  miniszterelnök  úrhoz  egész  tisz- 
telettel   a    következő    kérdéseket    intézem  : 

I.  Van-e  tudomása  a  miniszterelnök  úrnak  azon 
hírről,  hogy  a  boszniai  menekültek  május  elseje  után  hazá- 
jokba  visszaküldetnek,  s  ha  a  török  kormány  elegendő 
biztosítékokat  nem  nyújt,  a  monarchia  védelme  alatt  fognak 
visszakisértetni  s  ott  maradni  ? 
11.  Való-e  ezen  hír  ? 

III.  Ha  való  :  mik  a  monarchia  közös  kormánya  ezen 
elhatározásának  indokai  ?  és  vájjon  a  visszaküldött  mene- 
kültek további  védelmének  Boszniában  való  átvétele  a 
magas  porta  beleegyezésével  s  a  garantirozó  nagyhatal- 
mak, jelesen  Angolország  belenyugvásával  történik-e  ? 
(Helyeslés.) 

Midőn  Tisza  miniszterelnök  május  23-ikán  Szilágjá  Dezső 
interpellácziójára,  a  keleti  kérdést  illető  több  más  interpelláczió- 

val  együttesen,  érdemleges  válasz  nélkül  rövid  nyilatkozatot 
tett,  utalt  arra,  liogy  a  szóban  levő  kérdések  iránt  más  alkalommal 
már  megadta  a  választ. 

A  boszniai  menekültek  dolgában,  miről  Szilágyi  interpel- 
lácziója  szólt,  azon  alkalommal  nyilatkozott  a  miniszterelnök, 
midőn  a  kormány  a  rendkívüli  liadiköltségekre  a  delegácziók 
által  megszavazott  hatvanmilliós  hitel  fedezését  kérte  az  ország- 
gyűléstől. (A  quota  szerint  Magyarországot  ebből  18,800.000 
frt  terhelte.)  Az  erről  szóló  törvényjavaslat  tárgyalásánál  május 
14-ikén  három  napig  tartó  külügyi  vita  indult  meg  a  házban. 
A  delegácziók  újabb  egybeülése  közel  volt  és  nem  távol  az 
országgyűlés  feloszlatása.  A  san-stefanói  békefeltételek  bő  anya- 
got nyújtottak  a  vitára  ;  az  európai  kongresszus  iránt  a  diplo- 
macziai  tárgyalások  még  folyamatban  voltak.  Az  ellenzék  a 
hitel  czélja  felől  határozott  nyilatkozatra  akarta  szorítani  a 
kormányelnököt  és  Tisza  Kálmán  ez  irányban  több  nevezetes 
nyilatkozatot  tett. 

A  tárgyalás  első  napján  Ürményi  a  mérsékelt  ellenzék  meg- 
bízásából határozati  javaslatot  nyújtott  be,  mely  kimondja, 
hogy  a  ház  megszavazza  a  hitel  fedezetét,  de  egyszersmind 
kijelenti,  hogy  károsnak  tart  oly  politikát,  melynek  czélja  .  .  . 
a  török  birodalom  területén  való  osztozkodás,  s  mely  a  monar- 
chiát ellentétbe  hozza  azon  hatalmasságokkal,  melyek  Orosz- 
ország kísérletének  ellentállanak,  s  ily  politika  kezdeményezé- 
sének tekintené  és  ennélfogva  helytelennek  tartaná  a  török 
birodalom  bármely  tartományának  ama  hatalmasságok  ellenére 
eszközölt  megszállását. 

Tisza  miniszterelnök  összefoglalva  azokat,  amiket  a  kor- 
mány külügyi  politikájáról  már  többször  elmondott,  kijelenti, 
hogy  azon  feltételek,  melyeket  érdekeinkkel  megegyeztethetők- 
nek  nem  találunk,  a  Balkán-félsziget  keleti  részében  épp  úgy 
megvannak,  mint  nyugati  részében,  és  egyáltalán  soha  semmi 
néven  nevezendő  alapja  azon  annyiszor  hallott  inszinuácziónak 
nem  volt,  hogy  a  külügyi  kormányzatnak  szándéka  lenne  a 
Balkán-félsziget  nyugati  részében  eszközlendő  parallel  foglalás 
vagy  kompenzaczionális  okkupáczió  útján  megegyezni  abban, 
hogy  a  Balkán-félsziget  keletén  mi  történjék  ;  (Helyeslés.)  mert 
semmi  szín  alatt  semmi  néven  nevezendő  lépés  általunk  a  Balkán- 
félszigetnek egyik  vagy  másik  részében  nem  történhetik  azon  az 

áron,  hogy  érte  belenyugodjunk  abba,  hogy  a  félsziget  másik 
részében  érdekeinkkel  ellenkező  alakulások  előáll janak  vagy 
fönntartassanak.   (Helyeslés.) 

Szilágyi  Dezsőnek  a  boszniai  menekültek  ügyében  tett 
interpellácziójára  e  beszédében  így  nyilatkozott  a  miniszterelnök  : 

A  külügyi  kormányzat  gondoskodik  arról,  hogy  hacsak 
lehetséges,  a  menekültek  tartásának  terheitől  a  monarchia  két 
állama  megszabaduljon.  Eljár  ebben  úgy,  hogy  értekezik  és 
tárgyal  a  török  kormánynyal  és  e  tárgyalások  alapján  fog,  ha 
lehetséges  lesz,  intézkedni.  A  kérdés  oly  természetű,  hogy  semmi- 
esetre sem  fog  oly  valami  történni,  ami  Európa  többi  hatal- 
mának ellenzését  vonhatná  maga  után.  így  tehát  azon  hír, 
mintha  a  kormány  Törökország  ellenére  fegyveres  erővel  szán- 
dékolná a  menekülteket  hazakisértetni,  minden  alapot  nélkülöz. 

Ugyanezen  beszédében  n3dlatkozott  a  miniszterelnök 
Simonyi  Ernő  kérdésére  az  iránt,  hogy  hatvanezer  főre  menő 
orosz  sereg  szállotta  meg  Romániát  és  az  intézkedésekből  arra 
lehet  következtetni,  hogy  az  ott  állandó  vagy  legalább  hosszú 
ideig  tartó  állást  akar  elfoglalni.  Kijelenti  erre  nézve,  hogy 
azoktól,  amiket  Simonyi  felhozott,  minden  alapot  meg  nem 
tagadhat  ...  és  avégett,  hogy  bármint  forduljon  a  koczka,  a 
monarchia  és  hazánk  határai  ellenséges  meglepetéseknek  kitéve 
ne  lehessenek,  intézkedni  szükséges.  És  azon  intézkedések,  — 
folytatja  —  melyek  Erdélyben  szükségesek,  nemcsak  részei 
azoknak,  melyek  miatt  ma  a  hitel  megszavazása  kívántatik, 
de  megmondom  egyenesen,  a  teendőknek  oly  részeire  nézve, 
melyek  valamivel  több  időt  vesznek  igénybe,  jelesen  az  erdélyi 
szorosoknál  teendő  munkálatokra  nézve  máris  megtörténtek 
az  intézkedések.  Egészben  véve  pedig  a  czél,  melyre  a  hitel 
kéretik  :  a  monarchiának  déli,  délkeleti  és  északi  határain  teendő 
oly  intézkedések  s  az  itt  netalán  szükségessé  válható  oly  csa- 
patszaporítások, amelyek  múlhatatlan  szükségesek  arra,  hogy 
minden  körülmények  közt  biztosítva,  legyen  a  monarchia  a  meg- 
lepetések ellen. 

Ujabb  felszólalásában  a  miniszterelnök,  azon  szemre- 
hányással szemben,  hogy  a  kormány  a  békét  czélnak  tekinti  s 
politikája  csak  abban  áll,  hogy  a  monarchia  határai  meg- 
védessenek, így  nyilatkozott  : 

Ha  azt  látnám,  hogy  a  béke  fenntartása  csak  a  monarchiá- 
nak határain  kívül  is  nyilvánuló  érdekei  feláldozása  mellett 
lehetséges,  bármennyire  sajnáljam  is  a  háboiú  veszélyeit  :  vagy 
fogom  ezen  helyről  kérni  az  országot,  hogy  adja  meg  már 
most  a  módot,  hogy  amit  Ígértünk,  be  is  válthassuk  és  védjük 
meg  most  már  fegyverrel  is  az  ország  érdekeit,  vagy  nem 
fogok  e  helyről  a  tisztelt  házhoz  szólni. 


Az  ellenzék  és  különösen  a  mérsékelt  ellenzék  magukban 
a  miniszterelnök  kijelentéseiben  kifogásolni  valót  nem  talált, 
de  Ürményi  határozati  javaslatát  szükségesnek  tartotta,  mert 
az,  amint  Kaas  Ivor  báró  mondta,  kizárja  Bosznia  okkupá- 
czióját,  garancziát  követel  a  kormánytól  és  megköti  a  kormány 
kezét.  Apponyi  Albert  gróf  szerint  pedig  nincs  a  kormány  nyilat- 
kozataiban annyi  világosság,  hogy  a  ház  megnyugvását  fejez- 
hetné  ki  a  külpolitika  czéljai  iránt. 

A  miniszterelnök  erre  válaszolva  kijelenti,  hogy  a  kormány 
az  országgyűlés  eloszlása  előtt  azt,  amit  az  állami  érdek  veszé- 
lyeztetése nélkül   mondani  lehet,   meg  fogja  mondani. 

Ürményi  végül,  tekintettel  arra,  hogy  a  legközelebb  össze- 
ülő delegáczióban  magának  a  külügyminiszternek  is  alkalma 
lesz  nyilatkozni  a  maga  politikájáról,  visszavonta  határozati 
javaslatát. 


Szüágyi    a    miniszterelnöknek    május   23-ikán    az    ő    inter- 
pellácziója  tárgyában  tett  nyilatkozatára  ezekben  válaszolt : 
Szilágyi  Tisztelt  ház  !  Azon  kérdés,  melyet  a  miniszterelnök  úrhoz 

Dezső  intéztem,  a  boszniai  és  herczegovinai  naenekültek  erőhatalom- 
mal való  vissz  akisérésére  és  a  porta  ellenére  hazájukban  való 
megtartására  vonatkozik. 

Alig  van  ügy,  tisztelt  ház,  mely,  mióta  a  keleti  háború 
foly,  annyira  különböző  alakban  és  czélokkal  kapcsolat- 
ban felemiíttetett  volna,  mint  Bosznia  és  Herczegovina 
okkupácziójának  vagy  annexiójának  kérdése.  Majd  az 
mondatott  :  szükségesezen  okkupáczió  és  annexió  avégből, 
hogy  az  orosz  hatalmi  növekedés  és  túlsúlj'^  ellenében  az 
ellensúlyt,  a  kompenzácziót  a  monarchia  megkapja.   Majd 

az  mondatott  :  ezen  rendszabály  alapja  és  czélja  abban 
rejlik,  hogy  a  monarchia  foglaljon  oly  állást  a  török  tarto- 
mányokban, amely  az  orosz  hatalmi  befolyás  ellensúlyo- 
zására szükséges.  Majd  ismét  egy  másik  czél  kíséretében 
merült  fel,  az  mondatván,  hogy  az  azon  védnöki  hivatás- 
ból következik,  mely  a  keleti  keresztények  sorsa  felett 
a  monarchiát  éppúgy  megilleti,  mint  a  másik  nagyhatal- 
mat, Oroszországot.  Legújabban  azonban  azután  e  be- 
vonulás azzal  a  czéllal  hozatott  kapcsolatba,  hogy  az  osztrák 
monarchiában  levő  és  eddig  általunk  költségünkön  fenn- 
tartott menekültek  visszakisértessenek  és  biztosságuk  felett 
a    monarchia    hadereje    álljon    őrt. 

Mondani  sem  kell,  tisztelt  ház,  hogy  ezen  czélok  és 
verziók  egyike  sem  volt  képes  —  bátran  merem  mon- 
dani, a  monarchiának  sem  amaz,  sem  emez  államában  — 
azon  tényezők  belenyugvását  megnyerni,  amely  tényezők 
a  politikára  befolyást  gyakorolni  hivatva  vannak.  Mert 
a  monarchia  mindkét  államában  túlnyomólag  azon  meg- 
győződés uralkodott  és  uralkodik,  hogy  érdekeink  védel- 
mére ilyen  rendszabályok  teljesen  elégtelenek  ;  hogy  bei- 
állapotainkra  alkotmányi  és  pénzügyi  tekintetben  pozitive 
károsak,  és  végre  hogy  olyan  irányokba  bonyoHtanák  a 
monarchia  keleti  poUtikáját,  amely  irányban  való  haladá- 
sát  nyugtalanság   nélkül   nem    szemlélhetnők. 

A  legutolsó  verzióra  a  tisztelt  miniszterelnök  úr  hatá- 
rozott tagadással  felelt.  Én  legalább  feleletét  másképen 
nem  értelmezem,  mert  határozottan  kimondotta,  hogy 
nincs  alapja  ama  hírnek,  hogy  a  kormánynak  szándéka  ezen 
menekülteket  Törökország  ellenére  hazájokba  visszakisér- 
tetni  és  ott  benn  megtartatni.  Ismételve  kimondatott, 
hogy  egyáltalában  a  monarchia  külügyi  vezetésének  szán- 
déka az  :  egyetértőleg  járni  el  mindazon  hatalmakkal,  amelyek 
czélzatul  ugyanazt  tűzték  ki  maguknak,  amit  a  tisztelt 
miniszterelnök  úr  mint  politikájának  hivatását  jelölt  ki, 
t.  i.  a  san-stefanói  békekötésnek  reánk  és  Európára  veszély- 
telen mértékre    szorítását. 

így  lévén  a  dolog,  t.  ház,  minthogy  a  tisztelt  mmiszter- 
elnök  úr  mai  nyilatkozatában  ezen  nyilatkozatokra  utal  ; 
miután    azon    hírt,    amelyre    alapítva    kérdésemet    tettem, 

határozottan  alaptalannak  nyilvánítja  :  nem  marad  számomra 
egyéb  hátra,  mint  hogy  a  miniszterelnök  úr  válaszát  tudo- 
másul vegyem.  (Helyeslés.) 

A  KONGRESSZUS  ELŐTT. 

A  delegácziók  1878  május  25-ikén  Szlávy  József  elnöklete 
alatt  harmadik  ülésszakra  ültek  össze. 

Az  ellenzéki  pártok  egyesülésük  kimondása  után  ezúttal 
vettek  először  részt  a  delegáczióban. 

Csak  az  országos  bizottságok  tanácskozásai  folyamán  hárult 
el  a  kongresszus  megtartásának  minden  akadálya. 

Márczius  havában  az  összes  hatalmak  hozzájárultak  ugyan 
a  kongresszuson  való  részvételhez,  de  Derby  lord  angol  kül- 
ügyminiszter ezt  ahhoz  a  feltételhez  kötötte,  hogy  a  békeszerző- 
désben érintett  összes  kérdések  a  kongresszus  tárgyalásaiba 
bevonhatók  legyenek,  míg  Goresakov  berezeg  csak  az  európai 
érdekű  kérdéseket  akarta  a  kongresszus  határozata  alá  bocsátani. 

Andrássy  gróf  e  tárgyban  Beust  gróf  londoni  nagykövet- 
hez intézett  táviratával  az  angol  koimány  előtt  azt  a  kijelentést 
tette,  hogy  támogatja  azt  a  kívánságot,  mely  szerint  a  béke- 
feltételeknek az  európai  éidekeket  érintő  összes  pontjai  tár- 
gyaltassanak a  kongresszuson,  de  —  mondja  Andrássy  gróf  — 
amint  Goresakov  berezeg  az  osztrák-magyar  külügyi  kormány- 
nak kijelentette :  a  kongresszus  fogja  elhatározni,  hogy  a 
szerződés  egész  szövege  közöltetvén  a  nagyhatalmakkal,  melyek 
az  európai  érdekeket  érintő  pontjai,  és  mindazon  pontok,  me- 
lyeket a  kongresszus  európai  érdekűeknek  talál,  tanácskozás 
alá  fognak  bocsáttatni  és  nem  tekinthetők  érvényeseknek  mind- 
addig, míg  az  összes  hatalmak  hozzájárulását  el  nem  nyerik. 
Ezzel,  úgy  látja  Andrássy  gróf,  el  van  érve  Angolországra 
nézve  az  a  czél,  melyet  Derby  lord  említett,  t.  i.  hogy  fenn- 
tartja cselekvése  teljes  szabadságát,  s  ily  körülmények  közt 
az  a  véleménye,  hogy  sem  Angolországnak,  sem  Ausztria- 
Magyarországnak  nem  áll  érdekében  e  kérdés  körül  nehézségeket 
támasztani. 

A  megegyezés  mindazáltal  ezen  az  alapon  nem  jött  létre. 

Ily  hetyzetben  Beaconsfield  lord  április  1-én  a  mozgó- 
sítás iránt  előterjesztést  tett  a  parlamentnek  és  e  hónap  folya- 

mán  meg  is  tétettek  a  legnagyobb  aránjú  hadikészületek. 
A  kormány  különben  is  e  czélból  már  januárban  nagj-obb 
összeget  szavaztatott  meg  magának,  az  angol  hadihajók 
pedig  )>az  angol  alattvalók  védelmére«  február  óta  Konstanti- 
nápoly előtt  álltak,  szemben  a  San-Stefanóban  állást  foglalt 
orosz  hadsereggel.  Egyszersmind  a  kormánynak  a  végső  elha- 
tározásra mutató  lépései  miatt  Derby  lord  külügyminiszter  meg- 
vált állásától  és  helyét  Salisbury  márki  foglalta  el.  Ugyancsak 
április  1-jéről  ^■an  keltezve  az  új  külügyminiszternek  nagyhírűvé 
vált  távirata  Angolország  külügj'i  képviselőihez.  E  távhat  a 
békeszerződés  tüzetes  bírálatát  foglalja  magában.  Főpontjai 
ezek  : 

Kimondja,  hogy  a  katonai  és  polgári  kormányzatában  orosz 
ellenőrzés  alatt  álló  Bulgária,  mint  egy  nagy  szláv  állam,  mely- 
nek a  Fekete-tengeren  és  az  Archipelagusban  kikötői  lennének, 
Oroszországnak  a  két  tengeren  túlsúlyt  biztosítana.  Bulgária 
területe  elválasztaná  a  török  uralom  alatt  maradó  tartományo- 
kat Konstantinápoly  tói ;  ez  megnehezítené  kormányzatukat,  és 
e  tartományok  a  fejetlenség  veszélyének  lennének  kitéve.  Batum 
kikötőjének  megszerzése,  Besszarábiának  Romániától  Orosz- 
országhoz va,ló  visszacsatolása,  Bulgária  területének  kiterjesztése 
egészen  a  Fekete-tenger  partjáig,  hol  a  lakosság  leginkább  törö- 
kökből és  görögökből  áll,  Oroszországnak  túlsúlyt  biztosítana 
ezen  a  területen.  A  hadikárpótlás  meghaladja  Törökországnak 
fizető  képességét,  ami  veszélyeztetné  e  birodalom  önállóságát 
és  vagy  új  területek  átengedését  vagy  Oroszországgal  külön 
egyezkedést  vonna  maga  után. 

!Midőn  végül  AngHa  és  Oroszország  az  1878  május  30-ikán 
kelt  két  memorandumban  megállapították  a  békeszerződésnek 
ama  módosításait,  melyekre  nézve  egymással  megegj'^eztek 
(londoni  memorandum),  a  kongresszus  egy  behívásának  nem 
volt  többé  akadálya.  A  megegyezést  megelőzte  Suvalov  gróf 
londoni  orosz  nagykövet  utazása  Szent-Pétervárra  és  tanács- 
kozása   Bismarck   herczeggel   oda-    és   visszautaztában. 

Suvalov  grófnak  e  küldetésével  kapcsolatban  egy  volt 
franczia  diplomata,  d'Avril,  Xégociations  relatives  au  traité  de 
Berlin  czímű  munkájában  ezt  írja  : 

La  mission  du  comte  Schouvalov  est  le  fait  capital  dans 
cetté     derniére     phase     de     la     question,  comme    l'entrev-ue  de 

Reichstadt,  ou  du  moins  l'accord  qu'elle  consacra,  Tavait  été 
au  début.  En  désintéressant  rAutriche  et  TAllemagne,  l'accord 
fait  a  Reichstadt  avait  rendű  possible  la  guerre.  La  mission 
du  conite  Schouvalov,  en  désintéressant  l'Angleterre,  rendit  pos- 
sible la  paix. 

Kossuth  Lajos  1878  október  19-ikén  Helfyhez  szóló  levelé- 
ben azt  írja,  hogy  az  okkupáczió  és  a  háború  együtt,  egy  napon 
lettek    elhatározva    Reichstadtban.    (Iratai,   IX.  kötet,  300.  1.) 


Andrássy  gróf  nevezetes  kijelentéseket  tett  a  magyar 
delegáczióban  a  hatvanmilUós  rendkívüli  hitel  felhasználásának 
eshetőségeiről,  a  külügyi  kormány  feladatáról  a  kongresszuson, 
továbbá  a  san-stefanói  békeföltételeknek  a  monarchiára  sérelmes 
némely  pontjáról.  Egyszersmind  Bánhidy  báró  kérdésére  kije- 
lentette, hogy  kész  a  külügyi  kormánynyal  hivatalos  úton  közölt 
san-stefanói  szerződés  szövegét  a  delegácziónak  rendelkezésére 
bocsátani.  Bejelentette  továbbá,  hogy  a  kormány  a  hatv^an- 
milliós  hitelt  a  delegáczió  határozata  értelmében  részbeU  fel- 
használásra igénybe  veszi.  Andrássy  nyilatkozataival  foglalkozik 
Szilágyi  Dezsc  beszéde. 

A  kormánynak  —  monda  Andrássy  gróf  —  kötelességévé 
vált  a  hitel  födözését  és  igénj'bevételét  azon  perczben  kívánni, 
midőn  ama  kérdés  eldöntése,  hogy  a  válság  kongresszusra  vagy 
újabb  összeütközésre  fog-e  vezetni,  tovább  nem  volt  elhalaszt- 
ható. A  monarchiának  nem  volt  szabad  oly  helyzetbe  jutnia, 
mely  erkölcsi  függőségbe  ejtene  bennünket  az  érdekelt  államok 
egyikével  vagy  másikával  szemben.  Ez  államok  érdekeik  meg- 
óvásáért a  legnagyobb  áldozatokat  hozták,  s  a  monarchia  a 
kongresszuson  vagy  azonkívül  csakis  mint  egyenjogú  és  egyenlő 
hatalmú   fél   szerepelhet. 

A  kongresszuson  pedig  a  kormány  föladatának  fogja  ismerni, 
mint  eddig  is  tette,  ezentúl  is  az  európai  béke  fenntartását, 
egyszersmind  pedig  az  európai,  valamint  az  osztrák-magyar 
érdekek  határozott  megóvását.  (Helyeslés). 

Bánhidy  báró  kérdésére  adott  válaszában  Andrássy  gróf 
a  san-stefanói  egyezmény  megítélésénél  főszempontnak  azt 
mondja,  hogy  az,  ami  a  háborúból  következik,  valódi  béke 
legyen,    ne   pedig    oly   állapot,    mely   új    bonyodalmak  magvait 

hordaná  magában.  E  szempontból  tekintve,  azon  kiterjedés, 
melyet  a  békeelőzmények  Bulgáriának  szántak,  alapos  aggodal- 
makra ad  okot.  Szükséges,  hogy  az  új  Bolgárország  határai  ne  ter- 
jedjenek ki  annyira,  hogj^  ezáltal  a  török  birodalom  tarthatlanná 
váljék.  Hasonló  szempont  alá  esik  a  szerződésnek  azon  pontja, 
melynek  értelmében  az  orosz  hadsereg  Bulgáriát  a  békekötés 
után  is  két  évig  megszállva  tartaná,  ami  azt  is  feltételezi,  hogy 
ugj^anannyi  ideig  az  orosz  csapatok  a  szomszéd  Rumánia  terü- 
letén   való    átvonulást   igénybe    fogják    venni. 

Fontos  ellen%'etések  merülnek  fel  —  folytatja  —  a  szerződés 
oly  pontjai  ellen,  melyek  közvetlen  szomszédságunkban  a  területi 
viszonyok  átalakítását  fogják  előidézni.  (Ügy  van  !)  E  pontok 
módosítása  kívánatos.  Tiltakozik  azon  feltevés  ellen,  mintha 
ebben  a  szomszéd  népek  elleni  rosszakarat   vezérelné. 

Szerbia  és  Montenegró  területi  nagyobbodása  ellen  általá- 
ban ezúttal  sem  szándékozik  a  kormány  kifogást  tenni.  Ellenben 
kívánni  kell,  hogy  e  nagyobbodás  ne  oly  irányban  és  ne  oly 
mértékben  létesüljön,  hogy  ezáltal  kereskedelmünk  és  a  kelettel 
való  természetes  összeköttetésünk  útjai  elzárassanak  és  hogy 
tartós  állapot  helyett  oly  helyzet  keletkezzék,  mely  új  bonyo- 
dalmak csíráit  rejtené  magában. 


A  magyar  delegáczió  a  június  2-ikán  tartott  ülésben  tár- 
gyalta a  külügyi  költségvetést. 

A  külügyi  albizottság  nevében  Falk  mint  előadó,  (elnök 
Péehy  Manó  gróf  volt),  tekintettel  a  válságos  pillanatra,  nem 
tartja    opportunusnak,  hogy  a  maga  részéről  vitát  kezdjen. 

Apponyi  Albert  gróf  :  Ámbár  teljes  mértékben  osztozik  azon 
felfogásban,  hogy  a  kongresszus  létre  jövetelének  ténye  a  mi 
külügyi  kormányzatunknak  síkere,  és  ámbár  ellenzéki  állásában 
is  ezen  elért  siker  fölötti  elégtételben  nem  csekélyebb  mérték- 
ben osztozkodik,  mint  a  kormányt  támogató  bizottsági  tagok 
bármelyike,  (Helyeslés)  mégsem  felejtheti  el,  amit  különben 
az  előadó  jelzett  :  hogy  e  siker  egyelőre  csakis  alaki,  hogy  annak 
végleges  értéke  azon  iránytól  függ,  melyet  a  kongresszuson 
érvényTe  emelni  sikerülni  fog. 

Zsedényi  indítványát,  mely  szerint  fejezze  ki  a  delegáczió 
azt  a  kívánságát,  hogy    Bosznia    és    Herczegovina    megszállása 

és  elfoglalása  mellőztessék,    Andrássy  gróf  a  miniszter  felelőssége 
szempontjából  ellenzi  s  a  delegáczió  mellőzi. 

A  san-stefanói  előzetes  békeszerződésnek  ama  pontjai,  me- 
lyekre beszédében  Szilágyi  hivatkozik,  a  következők  : 

Article  II.  Une  convention  sera  conclue  entie  la  Sublime 
Porté  et  le  Montenegró  pour  régler  les  questions  se  rattachant 
aux  rapports  entre  les  liabitants  des  confins  des  deux  pays  et 
aux  ouvrages  militaires  sur  ces  mémes  confins.  Les  points  sur 
lesqnels  une  entente  ne  pourrait  étre  établie  seront  résolus  par 
l'arbitrage  de  la  Russie  et  de  l'Autriche-Hongrie.  Dorénavant, 
s'il  y  a  discussions  ou  conflit,  —  sauf  les  cas  de  nouvelles  récla- 
mations  territoriales  —  la  Turquie  et  le  Montenegró  abandon- 
neront  le  réglement  de  leurs  difíérends  a  la  Russie  et  á 
l'Autriche-Hongrie,  qui  devront  statuer  en  commun  arbi- 
tralement. 

Article  XIV.  Seront  immédiatement  introduites  en  Bosnie 
et  en  Herzégovine  les  propositions  Européennes  communiquées 
aux  Plénipotentiaires  Ottomans  dans  la  premiere  séance  de  la 
Conférence  de  Constantinople  avec  les  modifications  qui  seront 
arrétées  d'un  commun  accord  entre  la  Sublime  Porté  et  le  Gou- 
vernement  de  Russie  et  celui  d'Autriche-Hongrie.  Le  payement 
des  arriéres  ne  sera  pas  exigé,  et  les  revenus  courants  de  ces 
provinces,  jusqu'au  premier  mars  1880,  seront  exclusivement 
employés  a  indemniser  les  familles  des  réfugiés  et  des  habitants, 
victimes  des  derniers  é vénements,  sans  distinction  de  race  et 
de  religion,  ainsi  qu'aux  besoins  locaux  du  pays.  La  somme 
qui  devra  revenir  annuellement  aprés  ce  terme  au  Gouverne- 
ment  central  sera  fixée  ultérieurement  par  une  entente  spéciale 
entre  la  Turquie,  la  Russie  et  l'Autriche-Hongrie. 

Szilágyi  Tudva  azt,  hogy  a  tisztelt  országos  bizottság  némi 
Dezső  türelmetlenséggel  várja  a  vita  befejezését,  ez  okból,  de 
mert  egy  bizonyos  fokig,  de  csak  egy  bizonyos  fokig  nem 
tartom  alapnélkülinek  az  albizottság  azon  nézetét,  hogy  a 
jelen  helyzet  nem  alkalmas  széles  keretekben  mozgó  vita 
előidézésére  :  álláspontomnak  rövid  kifejezésére  kell  szorit- 
koznom,  némi  vonatkozással  arra  is,  amit  a  tisztelt  külügy- 
miniszter úr  éppen  most  mondott. 

Először  kifogásának  személyes  oldalát  óhajtom  meg- 
érinteni. A  külügyminiszter  úr  Apponyi  gróf  bizottsági 
tag  irányában  azon  kifogást  emelte,  hogy  retrospektív 
beszédében  szándékosan  mellőzött  tényeket,  melyek  a  keleti 
válság  keletkezését  más,  a  kormányra  kedvezőbb  világí- 
tásban tüntetik  elő.  !En  e  kifogást  indokoltnak  nem  tar- 
tom. Eleget  ült  a  külügyminiszter  úr  az  ellenzék  padjain, 
hogy  tudja,  hogy  az  ellenzék  igenis  czélzatosan  kritikus, 
anélkül,  hogy  szándékosan  hamis  színben  tüntetné  elő 
az  üg3^eket.  Ausztria  szerepe  a  keleti  válság  keletkezése 
körül,  még  a  vörös  könyv  szétosztása  után  is,  a  legkülön- 
bözőbb megítélés  tárgj^^a  volt,  s  teljesen  téves  vohia  azt 
állítani,  hogy  ez  eltérő  megítélés  jóhiszeműség  hiányá- 
ból  ered. 

Áttérve  a  költségvetésre,  én  azt  elfogadom  és  ma  nem 
látok  semmi  okot  arra,  hogy  eltérjek  azon  állásponttól, 
melyet  a  múlt  alkalommal  is  elfoglaltam  a  külügyi  politika 
eddigi    folyamának    megítélésében. 

A  külügyminiszter  úr  az  eredmények  világánál  kívánja 
politikáját  megítéltetni,  abban  keresi  igazolását  annak, 
amit     tett    s     aminek     mulasztásával    vádoltatik. 

Ám  legyen.  E  pillanatban  nem  látok  okot  arra,  hogy 
az    események    fejlődésének    itéletmondással    eléje    vágjak. 

Nem  látok  okot  most  különösen  azért  sem,  mert  az 
újabb  időben  biztos  jelenségek  arra  utalnak,  hogy  a  kül- 
ügyi vezetés  oly  irányban  halad,  melyre  nézve  csak  erélyt 
és  kitartást  lehet  neki  kívánni  s  melyben  való  megmara- 
dásra   ösztönözni    minden    alkalommal    óhajtanám. 

Ez    irány    kettős    vonással    jellemezhető. 

Az  egyik  az  Angolországgal,  ha  nem  is  az  érdekközös- 
ségnek   és    kölcsönösségnek    általam    óhajtott    alapján,  de 
legalább    párhuzamos    irányban    és    egyenlő    alapon  való 
eljárás  ;    a    másik    visszautasítása    minden    külön  egyezke- 
désnek   a    san-stefanói    békekötésre    nézve    Oroszországgal. 

És  ehhez  kell  függesztenem  azon  sikert,  mely  a  kon- 
gresszus létrejöttében  áll,  s  melyet,  tekintve  az  azt  kisérő 
körülményeket,  pusztán  formaínak  nem  tartok,  mint  nem 
voltak  pusztán  formaiak  azon  akadályok  sem,  melyek 
annak    létrejöttét    gátolták. 

De  midőn  sem  én,  sem  előttem  szólott  Apponyi  gróf 
tisztelt  barátom  ott,  ahol  a  külügyi  vezetést  helyes  irány- 
ban szemléljük,  ezt  elismerni  nem  vonakodunk  :  másrészt 
reá  kell  mutatnunk,  habár  futólag  is,  azon  homályos  pon- 
tokra, melyek  külügyi  politikánk  láthatárán  még  mindig 
megvannak,  melyek  reánk,  talán  másokra  is,  nyugtalanító- 
lag  hatnak  s  melyek  végzetesek  lehetnek  monarchiánkra 
nézve. 

Ily  homályos  pont  az,  hogy  nincs  biztosítékunk  az 
iránt,  hogy  a  kongresszuson  s  azonkívül  is  érdekeink  érvénye- 
sítésében a  sikert  biztosító  támogatásban  részesülünk.  Leg- 
alább én  a  rendelkezésemre  álló  forrásokból  megnyugvást 
ez  iránt  egyáltalában    nem    meríthetek. 

Pedig  Oroszországgal  szemben,  melynek  szabad  eljárá- 
sát az  ú.  n.  három-császár-szövetség  nagyban  biztosítá, 
s  mely  azon  ünnepélyes  ígéret  mellett,  hogy  sem  területi, 
sem  hatalmi  nagyobbodásra  a  hadjá,ratot  felhasználni  nem 
fogja,  lépte  át  a  török  birodalom  határait,  és  amely  győze- 
delmei  eredményét  önnön  érdekében  a  végsőig  kizsákmá- 
nyolta :  ezzel  szemben  érdekeink  méltányos  tekintetbe 
vételére  számítni  teljes  lehetetlen.  És  kételyt  nem  táplál- 
hatni az  iránt,  hogy  azon  állam,  mely  a  san-stefanói  szerző- 
désben monarchiánk  érdekeit,  melynek  legalább  is  jóakaratú 
semlegessége  súlyos  helyzetében  oly  nagy  hasznára  vált, 
oly  tekintetben  részesítette,  hogy  a  szerződés  II.  és  XIV. 
czikkelyében  való  megemlítés  inkább  gúnynak  tekinthető, 
mint  egy  barátságos  hatalom  kíméletes  eljárásának ;  nem 
lehet  kétkedni,  mondom,  hogy  ezen  állam  az  általa  tett- 
leg elért  vagy  a  szerződésben  igénybe  vett  eredményekből 
Európa  vagy  monarchiánk  érdekében  éppen  csak  annyit 
fog  engedni,  amennyiről  tudja,  hogy  azt  fegyverrel  is  ki 
fogják    csikarni    kezéből.    (Élénk    helyeslés.) 

Ezért  főfontosságú,  hogy  ama  kongresszuson,  mely 
Oroszország  elért  és  igénybe  vett  eredményeit  európai 
érdekben,  tehát  monarchiánk  érdekében  is  megszorítani 
hivatva  van,  minél  erősebb  támogatás  mellett  jelenjünk 
meg. 

A  három  császár  szövetsége  előnyeit  a  keleti  válságra 
nézve  eddig  főleg  Oroszország  élvezte  ;  most  eljött  az  idő- 

pont  arra,  hogy  annak  politikai  becse  reánk  nézve  is  njnl- 
vánúljon. 

A  kongresszus,  nézetem  szerint,  Németországgal  való 
viszonyunk  politikai  értékének  tüzpróbája  lesz,  azon  Német- 
országénak, mely ly el  való  összeköttetésünk  oly  mértékben 
határozólag  folyt  be  politikánk  irányára,  melyért  más  szövet- 
kezések kereséséről  lemondtunk.  Mindezt  csak  azon  meg- 
győződésben tehettük,  hogy  azt  a  támogatást,  melyre  önnön 
erőnkön  felül  szükség  van,  elvégre  is  tőle  meg  fogjuk  nyerni. 

De  bár  Németország  sokat  tehet  a  kongresszuson, 
lefegyverezhet  sok  gyanút,  elháríthat  sok  érzékenységet, 
mérsékletre,  engedékenységre  bírhat  :  de  mert  mindkét 
állammal,  melynek  érdekei  keleten  szemben  állanak,  barát- 
ságos viszonyban  óhajt  maradni,  nem  gondolom,  hogy 
támogatása    elegendő    sikert    biztosító    lehet. 

És  ha  ezt  tőle  nem  várhatni,  akkor  a  lehető  legnagyobb 
fontosságot  kell  tulajdonítanunk  annak,  hogy  nemcsak 
az  egyértelmű  eljárásnak,  de  az  érdekközösségnek  és  köl- 
csönösségnek legszorosabb  köteléke  fűzzön  ahhoz  a  hatalom- 
hoz, mely  ugyanazon  czélokra  törvén,  erejét  a  miénkkel 
egyesítheti    a    siker    biztosítására. 

E  tekintetben  nem  nézhetem  nyugtalanság  nélküL 
—  legalább  a  rendelkezésemre  álló  értesítések  ide  vezet- 
nek —  hogy  ha  megvan  is  az  egy  irányban  való  haladás 
Ausztria-Magyarország  és  Anglia  között,  de  az  érdekközös- 
ségnek és  kölcsönösségnek  azon  erős  köteléke,  mely  nélkül 
sikeres    fellépés    lehetetlen,    még    mindig    hiánj^zik. 

Ennek  máris  mutatkozik  bizonyos  káros  hatása  az 
érdekek  szétválasztásában  s  egy  oly  érdek  elejtésében  vagy 
lanyha  felkarolásában,  amely  érdeket  nagyra  kell  tarta- 
nunk. Értem    Rumánia    integritását. 

A  másik  homályos  pont  vonatkozik  azon  probléma 
megoldására,  mely  a  külügyminiszter  úr  részéről  úgy  lőn 
megjelölve,  hogy  azon  béke  és  rendezés,  melyet  a  kongresz- 
szuson  el  kell  érni,  legyen  tartós  béke  állapota  s  nem 
olyan,  mely  már  keletkezésénél  újabb  bonyodalmak  mag- 
vát hordozza  magában. 

Ez  az,  aminek  valóban  mindnyájunk  részéről  a  leg- 
nagyobb fontosságot  kell  tulajdonítanunk. 

De  ne  legyünk  azon  csalódásban,  hogy  ha  mindaz, 
amit  Anglia  és  Ausztria-Magyarország  a  san-stefanói  szerző- 
désben foglalt  orosz  eredmények  megszorításául  eddig  mint 
kívánalmat  formulázott,  ha  mindez  —  feltéve  a  legkedve- 
zőbb esetet  —  békés  úton  eléretik  :  akkor  ama  czél,  t.  i, 
az  új  bonyodalmak  magvát  magában  nem  rejtő  állapot 
is    el    van    érve.    Egyáltalában    nincs. 

És    miért  ? 

Mert  békés  úton  Oroszországot  sikerei  egy  részétől 
meg  lehet  ugyan  fosztani,  lehet  sokat  elvenni  abból,  amit 
elért  vagy  amit  igénybe  vesz  ;  de  azért  egyetlen  egy  törek- 
véséről sem  fog  lemondani,  melyet  századok  óta  táplált 
s  fokonként  valósított,  és  egyetlen  egy  sincs  azon  elemek 
közül  más  irányba  terelve,  melyek  törekvésének  támogatói, 
természetes    szövetségesei    voltak. 

Ennélfogva  ha  a  kongresszus  sikerre  vezet  is,  az  álla- 
pot, ami  a  reformált  san-stefanói  békekötés  következté- 
ben előáll,  nem  más,  mint  nyugvó  pont  az  orosz  politika 
előhaladásában,  nem  oly  nagy  sikerek  birtokában,  minő- 
ket a  szerződésben  formulázott  és  elérni  kívánt,  hanem 
eddigi  állásához  mérve  mindenesetre  nagyobb  hatalom 
és    kedvezőbb    állás    birtokában. 

Ezért,  igen  tisztelt  országos  bizottság,  nagyon  fontos 
annak  fehsmerése,  hogy  a  fő  pohtikai  nehézség  nem  az 
eredmények  megszorításában,  hanem  a  békét  biztosító, 
a  bonyodalmak  magvát  kizáró  amaz  állapot  létrehozatalá- 
ban áll.  Már  ez  szükségessé  teszi  azt,  hogy  Törökország, 
melynek  életképességét  most  már  az  európai  diplomáczia 
is  kénytelen  ehsmerni,  megcsonkított  területén  oly  módon 
szerveztessék  és  oly  állapotba  helyeztessék,  hogy  ugyan- 
azon zavarok,  ugj^anazon  pohtikai  mozgalmak  ott  többé 
ne  ismétlődhessenek,  melyek  a  jelen  és  ezt  megelőző  min- 
den krízist  Oroszország  érdekében  létrehozták.  Ez  az  egyik. 

A  másik  pedig  az,  hogy  ha,  amint  európai  érdekben 
máskép  nem  lehet,  Törökország  elszakasztott  részei  apró 
államokká  alakíttatnak,  gondoskodni  kell  arról  is,  hogy 
azok  pohtikai  gyámság  alá  helyeztessenek  mindnyájan, 
hogy  Európa  békéjét  fészkelődésökkel  s  az  orosz  által 
mindig   szítandó   terjeszkedési   törekvéseikkel  ne   zavarhas- 

sák.  Rögtöni  bonyodalmak  elkerülése  pedig  csak  úgy  érhető 
el,  ha  a  poHtikai  gyámság  Oroszország  kezéből  kivétetik, 
(Élénk  helyeslés.)  és  ha  kivétetik  azon  politikai  gyámság 
is,  ameljTe  tört  eddig  és  törni  fog  ezentúl  is  a  san-stefanói 
szerződés  reformálása  után  a  megcsonkitott  Törökország 
felett.    (Helyeslés.) 

Ez  pedig  mindenesetre  azt  kivánja  meg,  hogy  azon 
nagyhatalmak  közt,  melyek  érdekelve  vannak,  hogy 
ily  maradandó  békét  biztosító  állapotok  jöjjenek  létre, 
ezen  czélra  az  összeköttetés  is  maradandó  legyen.  (Helyeslés.) 

És  ez  az,  tisztelt  bizottság,  ami  a  pohtikának  nehéz 
problémája,  de  aminek  egy  vagj^  más  alakban  való  biz- 
tosítása és  elérése  nélkül  én  mindig  úgy  tekintem  a  kon- 
gresszus eredményeit,  mint  amelyek  ezen  állapotot  idézték 
elő,  és  amelj^ek  csak  nyugvópontot  jelentenek  az  orosz 
törekvésekben,  hogy  Oroszország  ezeket  megújíthassa  ked- 
vezőbb alkalmakkor,  kedvezőbb  eredmények  elérése  végett. 
(Élénk    helj^eslés.) 

A  tisztelt  külügyminiszter  úr  a  hatvanmilliós  hitel 
mellett  ejtett  egyik  nyilatkozatában  hivatkozott  arra,  hogy 
ez  azért  szükséges,  hogy  más  hatalmaktól  erkölcsi  és  poli- 
tikai függésbe  a  monarchia  ne  jöjjön  érdekei  érvényesí- 
tésére   nézve. 

Ez  helj^es  és  az  ettől  vPvló  megmenekülésre,  azt  hiszem, 
a  tisztelt  bizottság  nagyobb  áldozatokra  is  kész.  De  van 
a  politikai  függésnek  egy  neme,  mely  sokkal  veszélyesebb 
annál,  mint  ameljTe  a  tisztelt  miniszter  úr  czélzott,  és 
amelyet  a  hatvanmilliós  hitellel  részben  elhárítani  óhaj- 
tott. Ez  a  politikai  függés  előáll  akkor,  midőn  oly  állapo- 
tok teremtetnek,  melyek  telvék  a  jövő  bonyodalmak  mag- 
vai val,  és  midőn  a  monarchia  figyelme  és  ereje  le  van 
kötve,  hogy  őrködjék  és  ellensúlj^ozza  egy  másik  hatalom- 
nak azon  állapotok  felhasználására  irányzott  törekvéseit  ; 
le  van  kötve  úgy,  hogy  azt  a  maga  erejéből  ellensúlyozni 
nem  képes,  és  kénytelen  lesz  a  küzdelmet  felvenni  kedvezőt- 
lenebb, a  sikert  sokkal  veszély eztetőbb  körülmények  között, 
vagy  pedig  önmaga  romlásával  megadni  magát.  Ez,  tisz- 
telt bizottság,  a  politikai  függésnek  a  legveszélyesebb  neme. 
(Ügy  van  !) 

És  most,  tisztelt  bizottság,  azon  reményem  kifeje- 
zésével zárom  beszédemet,  (Halljuk  !  Halljuk  !)  hogy  vala- 
mint nem  lehet  öröm  és  megelégedés  nélkül  fel  nem  emlí- 
teni azon  irányzatot,  melyben  külügyi  politikánk  jelenleg 
vezettetik,  úgy  külügyi  politikánk  —  akár  vezet  sikerre 
a  kongresszus,  akár  nem  —  ne  feledkezzék  meg  czélpontjá- 
nak  előttünk  ünnepélyesen  adott  formulázásáról,  hanem 
törekedjék  átmeneti,  veszélyekkel  telt  állapot  helyett,  habár 
nagy  áldozatok  és  elhatározások  árán  is,  azon  másik  álla- 
pot elérésére,  melyet  a  tartós  békének  oly  állapotaként 
mutatott  fel,  mely  a  jövő  bonyodalmak  magvait  nem  hordja 
magában.    (Helyeslés.) 

Emellett  megszavazom  a  külügyminisztérium  költség- 
vetését.   (Élénk  helyeslés.) 

A  BERLINI  KONGRESSZUS. 

A  kongresszus  1878  június  13-ikán  ült  össze  és  tárgyalásait 
július  13-ikán  fejezte  be.  Az  elnöklést  Bismarck  herczeg  vitte  ; 
az  első  sorban  érdekelt  nagyhatalmakat  képviselték  :  Andrássy 
gróf,  Károlyi  Alajos  gróf  berlini  és  Haymerle  báró  római  nagy- 
követtel ;  továbbá  Beaconsfield  lord,  Salisbury  márkival  és  Russel 
lorddal ;  végül  Gorcsakov  herczeg  Suvalov  gróf  és  Oubril  nagy- 
követekkel. Törökország  képviseletében  Karatheedory  pasa, 
Mehemed  Ali  pasa  és  SaduUah  bey  vettek  részt  a  kongresszuson. 

Június  15-ikén  hadügyi  kormányunk  rendeletére  megkezde- 
tett a  részleges  mozgósítás. 

A  kongresszus  június  28-iki  ülésében  Salisbury  marquis 
€!   szavakkal   javasolta   Bosznia   és   Herczegovina   megszállását  : 

Ha  a  hatalmaknak  nem  sikerül  e  vidékeken  állandó  és 
erős  közigazgatást  helyreálHtani,  felelősek  lesznek  azon  szen- 
vedések megújulásáért,  melyek  Európának  élénk  részvétét  föl- 
keltették és  oly  súlyos  eseményeknek  voltak  okai.  Ezen  tarto- 
mányok geograíikus  helyzete  nagy  politikai  jelentőséggel  is  bír. 
Ha  ezek  tetemes  része  a  szomszéd  herczegségek  hatalmába 
kerülne,  ekkép  a  szláv  államoknak  a  Balkán-félszigeten  átterjedő 
lánczolata  alakulna  és  ennek  katonai  ereje  a  félsziget  déli  részén 

lakó  más  népfajokat  fenyegetné.  Nem  szenved  kétséget,  hogy 
ily  alakulás  a  porta  függetlenségét  inkább  veszélyeztetné, 
mint  bármely  más  kombináczió.  És  ezen  eredmény  mégis 
nagyon  lehetséges  azon  esetben,  ha  eme  távol  eső  tartományok 
védelmének  súlyával  a  porta  tovább  is  terhelve  maradna.  Nagj'' 
veszélyektől  lehetne  tartani  mind  ezen  tartományokra,  mind  a 
portára  nézve,  ha  ez  utóbbi  folytatná  azok  megszállását  és 
közigazgatását.  A  porta  tehát  nagy  bölcseségnek  bizonyítékát 
adná,  ha  nem  terhelné  magát  többé  oly  feladattal,  mely  erejét 
tiilhaladja,  és  a  török  birodalomtól  aggasztó  veszélyeket 
liárítana  el,  midőn  ezt  azon  hatalomra  bízná,  mely  azt  teljesí- 
teni képes.  Ezen  indoknál  fogva  a  királyné  kormánya  az  egybe- 
gyűlt hatalmaknak  azon  javaslatot  teszi  :  határozza  el  a  kon- 
gresszus, hog}?^  Boszniát  és  Herczegovinát  az  osztrák-magyar 
monarchia  fogja  megszállani  és  adminisztrálni. 

Ezután  Beaconsfield  lord  a  következő  nyilatkozatot  tette  : 
Ha  a  kongresszus  a  szóban  levő  ta/itományokat  azon  hely- 
zetben hagyja,  melyben  jelenleg  léteznek,  a  szláv  faj  uralma 
előtérbe  fog  lépni,  oly  fajnak  uralma,  mely  mások  iránt 
igazságos  lenni  kevés  hajlammal  bír.  El  kell  ismerni,  hogy  lord 
Sahsbury  javaslata  nem  tétetett  Angolország  érdeke  miatt, 
hanem  az  egész  Eui'ópa  békéje  tekintetéből.  Nincs  egy  nem- 
zet sem,  mely  inkább  lenne  képes,  mint  az  osztrák-magyar 
birodalom,  arra,  hog}^  ezen  taitományok  okkupácziója  által 
teljesíthesse  jelenleg  azon  nagy  kötelességet  :  fenntartani  és 
biztosítani  a  rendet,  megalapítani  jólétét  és  végleg  megerősíteni 
a  portát,  nagyobbítván  súlyát  az  európai  ügyekben. 


A  berlini  szerződés  25-ik  czikke,  mely  a  megszállást  ki- 
mondja, igy  szól : 

Les  provinces  de  Bosnie  et  d'Herzégovine  seront  occupées 
et  administrées  par  FAutriche-Hongrie.  Le  gouvernement  d'Au- 
triche-Hongrie  ne  désirant  pas  se  charger  de  l'administration  du 
Sandjak  de  Novibazar  qui  s'étend,  entre  la  Serbie  et  le  Monte- 
negró, dans  la  direction  sud-est  jusqu'au  delá  de  Mitrovitza, 
Tadministration  ottomane  continuera  d'y  fonctionner,  Néan- 
moins,  afin  d'assurer  le  maintien  du  nouvel  état  politique  ainsi 
que  la  liberté  et  la  sécurité  des  voies  de  communication,    l'Au- 


A  berlini  kongresszus,  197 

triche-Hongrie  se  réserve  le  droit  de  tenir  garnison  et  d'avoir 
des  routes  müitaires  et  commerciales  sur  toute  l'étendue  de 
cetté  partié  de  rancien  vilayet  de  Bosnie. 

A   cet   effet,   les   Gouvernements   d'Autriche-Hongrie   et  de 
Turquie  se  réservent  de  s'entendre  sur  les  détails. 


AZ  EGYESÜLT  ELLENZÉK  MEGALAKULÁSA. 

A  közjogi  alapon  álló  ellenzéki  pártok  :  a  jobboldali  ellenzék 
és  a  független  szabadelvű-párt,  továbbá  a  szabadelvű-pártból 
kilépett  ama  képviselők,  kik  más  párthoz  nem  csatlakoztak  és 
Szilágyi  Dezsőben  látták  vezéröket,  1878  április  12-ikén  Pest 
vármegye  székházában  egyesülésük  kimondása  végett  gyűlést 
tartottak. 

E  pártegyesülés  előzményeit  ismerteti  Beksics  Gusztáv, 
»I.  Feiencz  József  és  Kora«  czímű  munkájában. 

Miután  szólt  Sennyey  báró  visszavonulásáról,  s  elmondta, 
hogy  a  konzervativek  és  független  szabadelvűek  közt  mindig 
nagyobbá  váló  közeledést  Apponyi  gróf  1878  április  4-ikén 
a  képviselőházban  is  jelezte,  így  folytatja  : 

A  pártonkívüliek  csoportja,  melyhez  Bittóék  is  nagyon 
szítottak,  a  Deák-párt  orthodox  hagyományait  képviselte,  telje- 
sen liberáHs  s  magasabb  felfogás  alapján.  Simonyi  független 
szabadelvű-pártja  inkább  balközépi,  különösen  megyei  emlékeket 
őrzött  s  a  közjogi  felfogás  által  nyerte  egyéniségét,  melyet  azon- 
ban most  már  csak  a  gazdasági  kiegyezésre  alkalmazott  s 
amely  miatt  kilépett  a  szabadelvű-pártból.  A  konzervativek- 
nek  legalább  egy  része  épp  azon  ponton  volt,  hogy  szakítson 
a  Sennyey-féle  programmal,  s  így  különösen  alkalmas  volt  a 
régi  vezér  s  a  régi  eszmék  helyett  újakat  találni.  Az  egyesü- 
lésre való  indítvány,  Apponyi  biztatása  mellett,  Simonyi  párt- 
jából indult  ki,  s  egy  ízben  való  meghiúsult  tanácskozás  után 
1878  április  végével  mégis  létrejött.  A  közös  programm  meg- 
állapítása hosszú  vajúdások  után  úgy  történt,  hogy  az  csak 
nagy  általánosságokat  érint,  míg  a  részletek  tekintetében  min- 
den csoport  fenntarthajta  saját  meggyőződését.  És  a  meggyő- 
ződések a  legélesebb  ellentétekben  álltak.  Ezért  mondta  Apponyi 
Albert   az   egyesülés   napján,    Szilágyiékra   és   Simonyiékra  ezé- 

lozva,  egjnk  konzervatív  barátjának  :  Ezek  az  urak  messzebb 
stáczióra  váltottak  jegyet,  ami  azonban  minket  nem  akadályoz 
abban,  hogy  a  mi  állomásunkig  ugyanazon  a  vonaton  utazzunk. 

Az  április  12-iki  gyűlésen,  mely  kimondta  a  pártok  egye- 
sülését, Szontágh  Pál  (gömöri)  elnökölt,  a  jegyzői  tisztet  Tom- 
csányi  László  vitte. 

A  párt  programmjának  felolvasása  után  sorra  nyilatkoztak 
a  vezérférfiak  :  Simonyi  Lajos  báró,  Szilágyi  Dezső,  Apponyi 
Albert  gróf. 

Simon}^  Lajos  báró  :  Xem  kompromisszumról  van  szó,  mert 
ez  vagy  némely  elvek  feladását  vagy  módosítását  involválná. 
Nincs  a  nyilatkozatban  megemlítve  a  közigazgatás  nagy  kérdése. 
Erre  nézve  ugyanis  nemcsak  az  egyes  pártárnyalatok,  hanem 
ezek  egyes  tagjai  között  is  eltérők  a  nézetek.  De  nem  akarták 
egy  általános  frázissal  e  kérdést  eltakarni.  Erre  nézve  mindenki 
fermtartja  magának  meggyőződése   teljes   szabadságát. 

Szilágyi  42    egyesült    ellenzék   pártjába     azok    közül,    akik    a 

®^  °  kormánj^nyal  a  kiegj^ezési  javaslatoki'a  nézve  nem  vol- 
tak egyenlő  nézeten,  már  is  többen  beléptünk.  Tettük 
ezt  főleg  két  okból.  Először  tettük  azért,  mert  az  imént 
felolvasott  pontokban  kezdetleges  ugyan,  de  elegendő 
alapot  látunk  az  együttműködésre,  (Helyeslés.)  és  tettük 
másodszor  azért,  mert  az  a  felfogásunk,  hogy  ebben  az 
országban  nemcsak  a  kormánynak,  nemcsak  a  parlament- 
nek, hanem  az  ellenzéknek  is  megvan  a  maga  alkotmá- 
nyos kötelessége,  (Tetszés.)  amely  alkotmányos  köteles- 
ség alól,  hacsak  meg  nem  akarja  sérteni  kötelességét,  ki 
nem  vonhatja  magát,  és  ez  alkotmányos  kötelesség  az, 
hogy  a  kormányzat  irányában  hatályos  ellenőrzést  és 
ösztönző  elemet  alkosson  és  így  megadja  a  parlamenti 
kormányzás    nélkülözhefclen    elemét.     (Helyeslés.) 

Nagy  pártok,  tisztelt  értekezlet,  azon  szerencsés  helyzet- 
ben vannak,  hogy  a  maguk  erejéből  képesek  ezen  felada- 
tot teljesíteni.  De  kis  pártok  erre  nem  képesek.  Ezért 
a  kis  pártokra  nézve  természeti  törvény,  az  alkotmány 
szelleméből  folyó  politikai  kötelesség  :  megkísérteni  az  egye- 


Az  egyesült  ellenzék  megalakulása.  199 

sülést,  hogy  ezen  nagy,  az  alkotmány  szelleméből  folyó 
kötelességnek  eleget  tehessenek.  (Helyeslés.)  Es  ha  az  ellen- 
zék árnyalatai  és  pártjai  szerencsések  voltak  valódi  alapot 
találni,  ezen  alap  elől  elzárkózni  és  ezen  alapon  a  lehető 
egyesülést  meg  nem  alkotni  meggyőződésem  szerint  köte- 
lességsértés lenne.    (Élénk  helyeslés    és    tetszés.) 

Ez  a  másik  ok,  tisztelt  értekezlet,  mely  bennünket 
a  belépésre  bírt.  Ezen  téren  mi  egyébiránt  nem  idegenekül 
találkozunk.  Mert  az  ellenzék  árnyalatai  már  hónapok 
alatt,  anélkül,  hogy  egyesültek  volna,  együtt  működtek, 
és  ezen  együttműködés  által  tanúsított  összetartás,  az  érde- 
keknek ezen  együttműködés  alatt  tanúsított  felfogása, 
az  én  szememben  és  talán  többek  szemében  is  kezesség 
a  jövőre  nézve,  és  az  a  meggyőződésem,  hogy  ez  nem  maradt 
az  országban  sem  visszhang  nélkül. 

Igen  tisztelt  barátom  Simonyi  Lajos  báró  nagyon  helye- 
sen emelte  ki,  hogy  azon  czélok  és  elvek,  melyekre  törek- 
szünk és  melyekben  egyesülünk,  e  pontozatokban  kör- 
vonalozva  vannak.  De  ezenkívül  vannak  más  kérdések  is. 
Van  különösen  egy  főfontosságú  kérdés,  amelyre  nézve 
Simonyi  Lajos  báró  nyilatkozatához  teljesen  hozzájárulok. 
Én  úgy  értem  az  egyesülést,  hogy  az  egyesülés  reális  alapjai 
e  nyilatkozatban  le  vannak  rakva. 

Amely  kérdések  e  nyilatkozatban  nem  foglaltatnak, 
azok  tekintetében  fennáll  reánk  nézve  azon  kötelesség,  hogy 
keressük  a  nézetek  kiegyeztetését  (Élénk  helyeslés.)  az 
együttlét  által  megerősödő  sympathiák  által.  (Tetszés.) 

És  én  már  magában  az  egyesülés  tényében  kezességet 
látok  arra,  hogy  ezt  igen  sokban  meg  fogjuk  találni.  (Élénk 
helyeslés.)  Amire  meg  nem  tal álnok,  arra  nézve  fennmarad 
mindenkinek  saját  véleményszabadsága,  meggyőződésének 
szabad  követése.   (Élénk  helyeslés.) 

Én  nem  is  tartom  alaposnak  azt,  amit  ellenünk  fel- 
hoznak :  hogy  mert  egyes  kérdésekre  nézve  nem  tudtunk 
megegyezni,  nincs  elegendő  alapja  az  egyesülésnek.  Nem 
tartom  pedig  azért,  mert  amely  kérdések  itt  fel  vannak 
sorolva,  amely  czélok  itt  ki  vannak  jelölve,  mind  gyakor- 
lati, a  közel  jövőben  megoldásra  váró  feladatai  országunk- 
nak. (Ügy  van  !)  És  mert  Magyarországon  az  utolsó  tíz  év 

alatt  nem  ismertem  és  jelenleg  sem  ismerek  egy  nagy  pár- 
tot sem,  mely  képes  lenne  minden  kérdésre  nézve  egyöntetű 
nézetek    alapján   fennállani.    (Igaz  !    Ügy   van !) 

És  ezek  után,  igen  tisztelt  értekezlet,  két  óhajtással 
zárom  be  rövid  felszólalásomat.  Az  egyik  az,  hogy  óhajtom 
és  a  magam  részéről  törekedni  fogok,  hogy  az  egyesülésből 
folyó  politikai  rokonszenv  és  politikai  barátság  köztünk 
folytonosan  erősbödjék,  (Élénk  helyeslés.)  és  ezt  várom 
nemcsak  azon  küzdelmektől,  melyeknek  neki  fogunk  in- 
dulni, de  várom  azon  mindnyájunk  részéről  szükségkép 
tanusitandó  kölcsönös  méltányosságtól  és  szivélyességtől, 
mely  nélkül  a  politikai  barátság,  a  politikai  együttműkö- 
dés alapjait  nélkülöznők. 

Másik  óhajom  pedig  az,  hogy  miután  mi,  amint  előttem 
szólott  tisztelt  tagtársunk,  báró  Simonyi  Lajos  kifejezte, 
távol  fényes,  kecsegtető  ígéretektől,  valódi  alapokon, 
komoly  czélokra  egyesültünk  :  komoly  törekvésünket  az 
ország  komoly  támogatással  viszonozza.  Ezen  reményben 
szívesen  üdvözlöm  az  egyesült  ellenzék  pártjának  megala- 
kulását, (Élénk  helyeslés  és  éljenzés.) 

Apponyi  Albert  gróf  :  Xem  könnyen  hoztuk  meg  azon  hatá- 
rozatot, hogy  a  külön  zászlót  egy  közös  zászlóval  cseréljük  fel, 
amelyen  ha  nem  is  látjuk  mindazt,  ami  eddig  külön  zászlónkon 
állott,  de  nem  is  látunk  semmit,  ami  azzal  ellentétben  áll. 
Egyes  kérdésekben  a  nézeteknek  teljes  egyöntetűségét  elérni 
nem  sikerült.  Köszönetet  mond  Simonyi  bárónak  és  Szüágyi 
Dezsőnek  azért,  hogy  ők  e  kérdést  szóba  hozták  és  előre 
kijelentették,  hogy  azon  tény,  hogy  mi  e  részbeli  meggyőződé- 
seinkhez ezentúl  is  tántoríthatatlanul  ragaszkodni  fogunk,  nem 
akadálya   az   egyesülésnek. 

Az  elnök  ezután  a  programmot  elfogadottnak  s  az  egyesült 
ellenzék  pártját  megalakultnak  jelentette  ki. 


Az  egyesült  ellenzék  pártjának  a  megalakulás  alkalmával 
elfogadott  programmja  csak  általánosságban  jelzi  a  párt  czéljait 
és  törekvéseit.  A  Közvélemény,  melynek  szerkesztője  a  független 

szabadelvű-párthoz  tartozó  Lukács  Béla  volt,  április  17-iki  szá- 
mában a  programra  pontjainak  bővebb  kifejtését  tartalmazza. 

Bevezetésül  ezeket  írja  : 

Az  egyesült  ellenzék  nyilatkozata  csak  egyes  jelszavakban 
jelzi  azon  kérdéseket,  melyekre  nézve  az  ellenzék  megállapodásra 
jutott.  A  következőkben,  nem  ugyan  kimeritőleg,  de  mégis 
határozott  körvonalakban  akarjuk  jelezni  azon  irányt,  melyet 
ezen  ellenzék  követni  akar,  s  mintegy  indokolni,  kibővíteni  azon 
programmot,  mely  az  egyesült  ellenzék  április  13-iki  nyilatko- 
zatában le  van  fektetve.  Tesszük  ezt  azon  feljegyzések  alapján, 
melyek  az  ellenzéki  árnyalatok  egyesülésére  kiküldött  képviselők 
értekezletei  alapján  nem  ugyan  mint  határozatok,  de  mégis 
mint  oly  eszmék,  melyek  közös  érintkezési  pontokat  és  egy  akczió 
alapját  és  irányát  képezik,  papírra  tétettek,  és  az  április  13-ikán 
kiadott  nyilatkozatnak  mintegy  alapjául  szolgáltak. 

Ezen  értekezleten  a  független  szabadelvű-pártot  Simonyi 
Lajos  báró,  Chorin  Ferencz,  Bánhidy  Béla  báró.  Lukács  Béla  ; 
a  jobboldali  ellenzéket  Apponyi  Albert  gróf,  Berchtold  László 
gróf,  Bujanovics  Sándor  ;  a  pártonkívüli  képviselőket  Horánszky 
Nándor,  Molnár  Antal,  Szilágyi  Dezső  és  Kaas  Ivor  báró  kép- 
viselték. 

Az  egyesült  vagy  mérsékelt  ellenzék  programmját  Szilágyi 
Dezső  tüzetesen  kifejtette  az  általános  választások  alkalmából 
mondott  programmbeszédében.   (L.   alantabb.) 

Szilágyi  Dezső  a  programm  megállapításának  előzményei- 
ről s  abban  a  maga  részvételéről  igazságügyminisztersége  idején, 
1891  október  17-ikén,  a  képviselőházban  ezeket  a  kijelentéseket 
tette  : 

Midőn  az  egyesült  ellenzék  a  maga  programmját  formulázni 
kívánta,  a  közigazgatási  programm  felállítását  én  vettem  ma- 
gamra, a  közgazdaságit  pedig  tisztelt  képviselőtársam  Apponyi 
Albert  gróf.  Amint  a  programmot  előadtam,  a  pártban  ellen- 
mondásra talált ;  sokan  helyeselték  ;  hanem  mert  voltak  elemek, 
éppen  Simonyi  Lajos  tisztelt  képviselőtársam  és  barátom  is, 
akik  azt  ellenezték  :  Chorin  Ferencz  tisztelt  képviselőtársam 
indítványára  ezt  a  párt  tanácskozása  napirendjéről  levette  s  én 

itt  a  házban  néhány  nappal  később  a  saját  felelősségemre  ter- 
jesztettem elő,  nem  mint  a  párt  programmját,  nem  mint  párt- 
határozatot. 

A  jobboldali  ellenzék  április  11-iki  üléséből,  Berchtold  László 
gróf  elnök  és  Tomcsányi  László  jegyző  aláírásával,  nyilatkozatot 
adott  ki,  mely  e  pártnak  a  közjogi  alapon  álló  pártokkal  való 
egyesüléséről  ezeket  mondja  : 

Ma  a  nemzet  legelső  érdekei  veszélyeztetve  vannak ;  a 
nemzeti  közérzület  az  ország  kormányzatában  és  törvényhozá- 
sában érvényesülni  nem  tud.  .  .  .  Xem  a  rendes  parlamenti  élet 
ellentétei  körül,  hanem  a  nemzeti  és  alkotmányos  élet  legmaga- 
sabb elvei  érdekében  kell  küzdelmet  folytatnunk.  És  hogy  ezt 
hatályosan  fotytatnunk  lehessen,  szükséges,  hogy  szorosabban 
egyesüljenek  mindazok,  kik  a  veszélyt  látják.  Ily  körülmények 
közt  sem  járulhattunk  volna  ugyan  oly  egyesüléshez,  mely 
elveinkkel  ellenkező  törekvéseket  tűzött  volna  ki ;  de  viszont 
nem  tekinthetjük  az  egyesülés  akadályául  azt,  hogy  vannak 
törekvéseink,  melyeket  mindeddig  egyedül  képviseltünk  a  hazai 
pártok  között.  Nézeteink  a  parlamenti  és  a  közigazgatási  reform 
szükségéről  nem  változtak  ;  őszintén  és  nyiltan  fogjuk  keresni 
jövőre   is   ezeknek   érvényesülését  .  .  . 


Apponyi  Albert  gróf  a  mérsékelt  ellenzéki  árnyalatok  egye- 
sülése alkalmából  április  20-ikán  nyilt  levelet  intézett  a  bobrói 
kerület  választóihoz. 

A  jobboldali  ellenzék  —  így  szól  levelében  —  az  1867-iki 
közjogi  alapon  álló  többi  ellenzéki  elemekkel  »egyesült  ellenzék« 
neve  alatt  egy  pártba  olvadt  ...  E  változást  nemcsak  utólag 
tettem  magamévá,  de  mint  a  párt  végrehajtó  bizottságának 
tagja,  annak  egyik  előmozdítója,  egyik  tevékeny  tényezője 
voltam. 

Történnek  néha  egyesülések  akként,  hogy  kiki  meggyőző- 
déseiből annyit  elfogad,  amennyi  szükséges,  hogy  valami  egyet- 
értés mesterségesen  létrehozassék.  A  mi  egyesülésünk  nem  így 
történt,  hanem  a  pártok  küldöttjei,  megbeszélvén  a  legéletbe- 
vágóbb  kérdéseket,  konstatálták,  miben  egyeznek  és  miben 
térnek    el    a    nézetek,    és    ekkor  kiderült,  hogy  a  mai    pillanat 

válságos  feladványaira  való  tekintettel,  sokkal  több  és  sokkal 
fontosabb  az,  miben  egyetértünk,  mint  az,  amiben  különböztünk  ; 
hogy  tehát  parlamenti  életünk  égető  szükségének,  egy  szám- 
arányainál fogva  is  kormányképes,  hatályos  ellenőrzésre  alkal- 
mas, politikai  mérséklete  által  mindenfelé  megnyugvást  előidéző 
tömör  ellenzék  megalakításának  mi  sem  áll  útjában  .  .  .  Azon 
pontokra  nézve  pedig,  melyeknél  eltérő  felfogások  találtattak, 
mint  a  közigazgatás  alapjainak  újjászervezésére  nézve,  a  velünk 
szövetkező  pártok  belenyugvása  mellett  fenntartottuk  eddig 
vallott  elveinket  és  azok  érvényesítésének  szabadságát  .  .  . 

Erős,  mérsékelt,  ma  már  tettre  képes  ellenzék  :  erre  volt 
szükség,  hogy  közéletünket  az  egymással  ellentétes  irányú,  de 
egyaránt  veszélyes  szélsőségek  lejtőjén  megállíthassuk ;  egyet- 
len út  volt  e  czélra  képzelhető  :  az  egyesülés.  Kérdés  csupán 
az  lehetett,  lehetséges-e  ezen  egyesülés  ?  Mihelyt  lehetőnek 
bizonyult,  kötelességünkké  vált. 


Sennyey  Pál  báró  megrongált  egészségi  állapota  miatt  április 
30-ikán  lemondott  képviselői  megbízatásáról.  A  jobboldali  ellen- 
zék tagjaihoz  intézett  levelében  visszavonulásának,  kedvezőtlen 
egészségi  állapotán  kívül,  azt  az  okát  is  adja,  hogy  köztük 
a  szorosabb  pártkötelék  megszűnt.  Választóihoz  intézett  leve- 
lében pedig,  rámutatva  programmja  főbb  pontjaira,  annak  okául, 
hogy  törekvései  nem  részesültek  a  kívánt  támogatásban,  azt 
mondja,  hogy  az  utolsó  három  év  alatt  a  politikai  életben  min- 
den felett  a  kiegyezés  és  a  keleti  válság  uralkodott. 

Sennyey  Pál  báró  ezentúl  nem  volt  többé  a  képviselőház 
tagja. 

A  jobboldali  ellenzék  tagjai  azonban  nem  csatlakoztak 
mindannyian  az  új  pártalakuláshoz.  Többen,  köztük  Kállay 
Béni,   a  szabadelvű-pártba  léptek  be. 

Megalakulásakor  az  egyesült  ellenzék  pártja  száztizenöt 
tagból  állt. 

AZ  ORSZÁGGYŰLÉS  VEGSÖ  NAPJAI. 

Általánosan  tudva  volt,  hogj^  a  kormány  az  országgyűlést 
megbízatása  törvényszerű  lejárta  előtt  fel  fogja  oszlatni. 

1878  június  27-ikén  tárg^^alta  a  ház  több  törvényhatóság 
feliratát,  metyekben  hazánk  és  Románia  biztosítása  végett, 
ha  kell,  fegj'^veres  erő  alkalmazását  és  Angolországgal  szövetség 
kötését  kérelmezik. 

Helfy  e  tárgjmál  szóba  hozza  a  Times  közleményét,  mely 
szerint  Ausztria-Magyarország  a  kongresszuson  megbízást  fog 
nyerni  Bosznia  és  Herczegovina  megszállására.  Ha  ez  megtör- 
ténnék, mondja,  bizonyos,  hogy  Oroszország  hadüzenete  ellenünk 
nemsokára  bekövetkeznék. 

Tisza  mínísztei elnök  Helfynek  válaszolva  ezt  a  kijelentést 
tette  :  Hogy  déh  határainkon  a  szláv  államok  egymással  kezet 
fogva,  folytonos  lánczolatot  képezzenek  lábaink  körül,  ezt 
Magyarország  érdeke  sohasem  kívánta,  amint  ö  ezt  hónapokkal 
ezelőtt  is  mondta  . 

Másnap,  június  28-íkán,  Helfy  a  miniszterelnök  e  nyilat- 
kozata következtében  ínterpelláczíót  terjesztett  elő,  melyben 
kérdi,  hogy  mivel  a  miniszterelnök  szavaiból  ahgha  lehet  egj'^ebet 
következtetni,  mint  hogy  Bosznia  és  Herczegovinának  had- 
erőnk által  való  megszállása  a  kormánynak  megállapított  szán- 
déka, hajlandó-e  a  miniszterelnök  általános  aggodalmat  keltett 
szavait  megmagyarázni  ? 

A  következő  napon,  június  29-ikén,  tartotta  a  képviselőház 
utolsó  ülését ;  június  30-ikán  pedig  az  országgyűlés  királyi  trón- 
beszéddel berekesztetett. 


Június  27-ikén  történt  a  reichsrat  elnapolása. 

A  VÁLASZTÁSOK. 

Az  új   országgyűlés  október   17-ikére  hivatott  össze. 

Az  általános  választások  az  augusztus  5-ikétöl  15-ikéig  terjedő 
időben,  az  okkupáczió  végrehajtása  közben  folytak  le.  A  válasz- 
tások első  napján  már  ismeretes  volt  a  magláji  szerencsétlenség. 


A  megszállás  feladatának  katonai  végrehajtásáról  Beksics 
már  említett  munkájában  ezt  írja  : 

Bizonyos,  hogy  mint  az  iij  védszervezet  próbája,  a  moz- 
gósítás elég  szépen  sikerült.  Katonailag  mégis  az  előkészítés 
annyiban  el  volt  hibázva,  hogy  elkésett.  Andrássy  közvetlenül 
a  berlini  kongresszus  után  akarta  a  bevonulást  a  két  tarto- 
mányba. Hite  szerint  ekkor  tetemesen  kevesebb  vér-  és  pénz- 
áldozattal lehetett  volna  czélt  érni.  De  a  katonai  hatóságok 
késlekedtek,  eközben  pedig  a  két  tartományban  szerveződött 
az  ellenállás,  föltámadt  a  muzulmán  fanatizmus,  s  magával  ragadta 
a  török  seregeknek  még  egj^es  részeit  is.  Ekként  lényegesen  meg- 
változott a  helyzet,  midőn  tényleg  a  bevonulásra  került  a  dolog. 
Annál  kívánatosabb  lett  volna,  pedig  gyors  föllépésünk,  mert 
a  helyzetnél  fogva  lehetetlen  volt  azt  elérni,  hogy  Törökország 
az  okkupáczió   keresztülvitelénél   nekünk   segédkezet     nyújtson. 


Az  egyesült  ellenzék  május  26-ikán  felhívást  bocsátott  ki, 
melyben  ekképen  foglalja  össze  programmját  : 

Nemzeti  érdekeinknek  megfelelő  és  határozott  irányú  kül- 
politika, a  káros  kiegyezésnek,  ha  még  lehetséges,  meggátolása, 
a  magyar  állameszme  és  nemzeti  közmívelődés  kifejtése,  az 
anyagi  érdekek  ápolása,  az  egyensúly  helyreállítása,  a  pénzügyi 
zsarolások  és  hivatalos  visszaélések  ellen  pártatlan  igazságszolgál- 
tatás, törvénykezési  és  közigazgatási  reformok  a  kormányzat 
minden  ágában  —  ezek  azon  czélok,  melyeket  az  egyesült  ellen- 
zék programmjában  kitűzött  és  az  ország  előtt  kihirdetett.  Tel- 
jesíthetetlen Ígéreteket  e  párt  nem  tett.  Népámítással  nem  fog- 

lalkozik,   mert  sem  szószegövé  lenni  nem  akar,    sem    a    hazát 
zavarokba  ejteni  szándékában  nem  lehet. 

A  választási  mozgalomban  az  éppen  befejezett  gazdasági 
kiegyezésen  kívül  főképpen  a  külpohtikai  kérdések  foglalkoz- 
tatták az  elméket  ;  nemcsak  az  ellenzéki,  hanem  a  kormánypárti 
jelöltek  nagy  része  is,  egyezően  a  közhangulattal,  az  okkupáczió 
pohtikája  ellen  foglalt  állást.  Szlávy  és  Somssich  kijelentették, 
hogy  visszavonulnak  a  pohtikai  élettől.  A  legkiválóbb  politiku- 
soknak egész  sora  nem  jutott  mandátumhoz.  Tisza  Kálmán 
régi  kerületében,  Debreczenben,  Simonyi  Ernő  ellen 
kisebbségben  maradt.  A  főváros  törvényhatóságának  bizottsága 
és  példájára  több  más  törvényhatóság  elhatározta,  hogy  fel- 
irattal fordul  az  országgyűléshez  a  kormány  vád  alá  helyezése 
iránt. 

Az  új  országgyűlésen  a  mérsékelt  ellenzék  74.  szavazattal, 
a  függetlenségi  és  a  negyvennyolczas  párt  72  szavazattal  volt 
képviselve  ;  pártonkívüli  volt  26  ;  a  szabadelvű-párt  többsége 
az    országgyűlés  megnyíltáv^al  77  volt. 

Szilágyi  Dezsőt  a  budapesti  józsefvárosi  egyesült  ellenzék 
egyhangúlag  jelöltjéül  kiáltotta  ki  és  Jókai  ellenében  augusz- 
tus 5-ikén  69  szótöbbséggel  meg  is  választotta.  Ezenkívül  a 
jász-jákóhalmi  kerület  is  megválasztotta  öt,  Nagyváradon 
pedig  Szilágyi  és  Teleszkj"  közt  a  mérkőzés  az  első  választá- 
son eldöntetlen  maradt ;  mindketten  egyenlő  számú  szavazatot 
kaptak.   Az  újabb  választáson  Teleszky  győzött. 

Programmbeszédét,  melyben  a  pohtikai  életen  uralkodó 
összes  kérdéseket  tüzetesen  és  behatóan  tárgyalja  s  pártja 
programmját  kifejti,  a  főváros  VIII.  kerületének  választói  előtt 
július  21-ikén  tartotta. 

Szilágyi  ]\Iidön,     uraim,     az     önök    megtisztelő    felhívására    a 

Dezső  jelöltséget  elfogadtam,  tudtam,  hogy  e  város  polgárságá- 
nál nem  személyes  tulajdonaim  voltak  a  döntök,  de 
bennem  a  mérsékelt  ellenzék  egyik  tagját  óhajtják  kijelölni. 
Ebben  a  főváros  polgársága  részéről  a  nemzeti  önérzet  erő- 
teljes felébredését  üdvözlöm,  mely  az  utolsó  három  év  sor- 

vasztó  és  apathiába  taszító  politikája  után  vonakodik  az 
ország  ügyeit  azon  kormány  kezében  hagyni,  mely  bizal- 
mára méltatlannak  mutatkozott.  (Zajos  éljenzés.) 

E  meggyőződést  merítettem  én  és  merítették  önök, 
uraim,  a  múlt  országgyűlés  folyamata  alatt,  s  bár  e  helyen 
most  nem  szándékom  annak  menetét  részletesen  kifejteni, 
(Halljuk  !  Halljuk  !)  de  mivel  az  ellenzéki  árnyalatok  ke- 
letkezésére annak  folyama  adott  alkalmat,  nyilatkoznom 
kell  két  nagy  kérdésről  :  a  gazdasági  rendezés  és  a  keleti 
bonyodalmak  ügyéről.  Mindkettőben  követett  eljárás  az, 
amely  miatt  a  kormány  a  nemzet  bizalmát  elvesztette. 
(Igaz  !    Ugy  van  !) 

A  kiegyezés. 

A  gazdasági  rendezés  kérdése  már  a  multat  megelőző 
országgyűlés  folyama  alatt  lényeges  hatással  volt  a  párt- 
viszonyokra, s  ama  nagy  párt,  mely  a  szabadelvű  név  alatt 
a  múlt  országgyűlés  végén  létrejött,  e  gazdasági  kérdések- 
ben nagyrészt  egyöntetű  nézetekre  vergődött.  Két  érdek 
volt  az,  melyet  ennél  meg  akartunk  óvni.  Az  egyik,  hogy 
a  monarchia  mindkét  államának  gazdasági  fejlődési  fel- 
tételei megóvassanak  ;  a  másik,  hogy  mindegyik  kincstár 
megkapja  azon  jövedelmeket,  melyekre  természetes  joga 
van.  És  ha  a  gazdasági  rendezés,  amint  ezt  túlnyomólag 
óhajtottuk,  a  közös  vámterület  alapján  jön  létre,  kíván- 
tuk, hogy  ezen  érdekeknek  a  vámközösség  kikerülhetetlen 
következményeként  jelentkező  csorbítása  —  de  csakis  ez  — 
kölcsönösen  kompenzáltassék. 

E  nézetekkel  egyetértésben  voltak  a  kormány  vezér- 
fér fiai,  s  maga  annak  tényleges  alkotója,  a  jelenlegi  mi- 
niszterelnök, február  3-iki  beszédében,  melyben  a  közjogi 
ellenzékről  lemondott,  nyíltan  kifejezte,  hogy  hármas  irány- 
ban kívánja  a  vámszövetség  reformját  a  közös  vámterület 
alapján  :  szabadkereskedelmi  irányú  vámpolitikát,  a  fogyasz- 
tási adók  restituczíójánál  szenvedett  kár  megszüntetését 
és  a  fogyasztási  adók  elszivárgása  által  szenvedett  károso- 
dásunk orvoslását.  A  bankkérdésre  pedig  úgy  nyilatkozik, 
hogy  minden  esetben,  minden  körülmények  között  csakis 
egy  valóban  független  és  nemcsak  névleg  és  színleg  önálló 

magyar  bankot  tart  olyannak,  mely  az  ország  érdekeit 
kielégítheti.    (Igaz  !    Ugy  van  !) 

1875  márczius  3-ikán,  midőn  megalakult*  az  új  kor- 
mány, kijelölte  azon  pontokat,  melyeket  a  vámszövetség 
reformjára  nézve  szükségesnek  tart  és  melyek  keresztül- 
vitelére vállalkozik,  és  a  8.  és  9.  pontokban  így  nyilatkozik  : 
Történjenek  meg  a  fogyasztási  adókra  nézve  a  magyar 
kincstárnak  érdekében  levő  s  az  igazságnak  és  méltányos- 
ságnak megfelelő  intézkedések.  A  bankügy  rendezése  pedig 
eszközöltessék  az  ország  senki  által  kétségbe  nem  vont 
jogainak  és  érdekeinek  megfelelöleg. 

1875-ben  november  30-ikán,  midőn  a  vámszerződés 
felmondása  iránt  a  jelenlegi  miniszterelnökhöz  kérdés  in- 
téztetett, két  fontos  nyilatkozatot  tett.**  Kijelenté,  hogy  ha 
a  fogyasztási  adók  tárgj^ában  a  másik  alkudozó  félnek 
merevsége  miatt  Magyarország  igényei  kielégítést  nem  nyer- 
hetnének, sajnálkozva  bár,  de  kénj'telen  leend  a  külön  vám- 
terület alapján  a  két  állam  közötti  gazdasági  viszonyt  ren- 
dezni. S  midőn  az  iránt  kérdeztetett,  miért  adta  beleegye- 
zését a  külállamokkal  kötött  kereskedelmi  szerződések  fel- 
mondásához és  ezáltal  a  Magyarországra  kedvező  status 
quo  megváltoztatásához,  azt  felelte  :  nem  volt  szabad  szem 
elől  téveszteni  azt,  hogy  megvan  a  lehetősége  annak,  hogy 
a  jelen  egyezkedés  folj^tán  Ausztria  és  Magyarország  külön 
vámterületet  fognak  alkotni  és  ez  esetre  nagy  igazságtalan- 
ságot követett  volna  el  Ausztrián,  hogy  az,  midőn  már 
külön  vámterületet  alkot,  még  egy  évig  kénytelen  legyen 
tűrni  oly  szerződéseket,  meh^eket  érdekében  levőknek  nem 
tart.    (Élénk  derültség.) 

Azután  jött  1876-ban  az  úgynevezett  májusi  kiegyezés. 
A  két  kormány  megegyezett,  természetesen  az  említettek- 
től teljesen  eltérő  alapokon.   (Élénk  derültség.) 

A  közös  vámterület  fenntartatott  ;  a  szabadkereske- 
delmi irány  védvámossá  változott  át  ;  a  restituczióra  vo- 
natkozó igényeink  megorvosoltattak  ;  a  fogyasztási  adókra 
nézve    régi    károsodásunk   megmaradt.    (Zajos  felkiáltások : 


*  A  Wenckheini-kormány  bemutatkozása  a  házban. 
**  Horánszky  Nándor  interpellácziójára. 

Igaz  !  Ugy  van  !)  Alkottatott  két  külön,  de  mégis  össze- 
függő bankintézet,  mely  nem  az  ugyan,  amelyet  a  minisz- 
terelnök minden  körülmények  között  és  minden  esetben 
létesítendőnek  tartott,  de  Magyarország  hitelügyét  a  bécsi 
körök  befolyásától  a  jelenlegi  banktörvénynél  jobban  füg- 
getlenítette. 

Kérdés  tétetett  ez  alkalommal  a  nyolczvanmilliós  bank- 
adósság ügye  iránt,  és  a  miniszterelnök  azt  felelte,  hogy 
arról  említés  sem  történt,  az  az  egyezkedésnek  tárgya  sem 
volt.  Csakhamar  azonban  az  osztrák  parlamenti  körök 
előtt,  különösen  a  bankügyre  nézve,  az  osztrák  kormány 
eltérőleg  nyilatkozott  és  azoknak  értésükre  adni  látszott, 
hogy  e  kikötések,  különösen  a  bankügyre,  még  módosítást 
szenvedhetnek,  s  midőn  ez  iránt  kérdés  intéztetett,  a  minisz- 
terelnök azt  felelte,  hogy  ő  azon  megállapodások  érdemére 
nézve  a  monarchia  másik  államának  kormányával  érint- 
kezni igen,  de  alkudozni  nem  fog.  (Zajos  derültség.) 

S  midőn  egy,  aránylag  véve  lényegtelen  kérdésben, 
a  bankkormányzati  tanács  összealkotása  ügyében,  a  két 
kormány  megegyezni  nem  tudott,  a  jelen  kormány  lemon- 
dott és  1877  február  10-ikén  a  miniszterelnök  a  lemondás 
okairól  úgy  nyilatkozott,  hogy  megegyezni  nem  tudván, 
kísérletet  kellett  tennie,  nem  lehetne-e  egy  önálló  bank 
létesítését  kezébe  venni,  »azonban  oly  nagyok  voltak  a 
Magyarország  jólétén  aggódó  fejedelem  aggályai,  hogy 
azokat  nekünk  —  meglehet,  saját  gyengeségünk  miatt  — 
elhárítani  nem  sikerült«.  Ily  körülmények  között  kötelezve 
érezte  magát  lemondását  beadni. 

Ekkor  senki  sem  vállalkozván  kormányra,  a  jelen  kor- 
mány az  ügyet  befejezésig  vitte.  (Felkiáltások  :  Fájdalom  !) 

Az  eredmények  ismeretesek.  A  közös  vámterület  alap- 
ján megkötöttünk  egy  vámszövetséget,  amely  szakít  a 
szabadkereskedelmi  iránynyal,  megnehezíti  —  ha  ki  nem 
zárja  —  a  szerződési  politikát,  Magyarország  piaczát  még 
nagyobb  mértékben  engedi  át  az  osztrák  ipar  versenymentes 
kibányászásának,  anélkül,  hogy  azon  nagy  előny,  mely 
ezen  piacz  védett  átengedésében  rejlik,  bármi  tekintetben 
kompenzáltatnék  vagy  csak  el  is  ismertetnék.  (Zajos  fel- 
kiáltások :  Igaz  !  Ugy  van  ! ) 

Szilágyi  Dezsó  beszédei.  I.  14 

A  restitucziónál  szenvedett  károsodásunk  meg  van 
orvosolva,  de  az  Ausztriában  termelt  s  nálunk  fogyasztott 
iparczikkek,  jelesen  a  sör  és  czukor  fogyasztási  adója  to- 
vábbra is  az  osztrák  kincstárba  vándorol.  (Igaz  !)  Magyar- 
ország hitelszükséglete  máig  sincs  függetlenítve  az  ausztriai 
pénzkörök  döntő  befolyásától  s  az  annak  kielégítésére  ren- 
delt dotáczió  az  ö  nézetük  szerint  is  elégtelen,  különösen  elég- 
telen lesz  akkor,  ha  kedvezőbb  helyzet  és  önerőlködésünk 
folytán  iparunk  és  kereskedésünk  e  tíz  év  alatt  lendületet 
vesz.  (Zajos,  élénk  helyeslés.) 

Adópolitikánk,  a  közvetett  adókra  nézve  legalább, 
le  van  kötve.  Járultunk  volna  az  osztrák-magyar  Lloyd- 
váUalathoz,  mely  kilencztizedrészben  ausztriai  érdekek- 
nek szolgál,  700.000  forinttal  többel,  mint  régebben,  és 
hogy  mindezen  eredményeket  élvezhessük,  kaptunk  éppen 
annjT  kamatnélküh  adósságot,  mint  amennyi  kamatnél- 
küU  kölcsönt  1875  február  3-iki  beszédében  a  jelenlegi  mi- 
niszterelnök a  bankügy  rendezése  alkalmából  biztos  kilá- 
tásba helyezett.  (Zajos  derültség  és  éljenzés.) 

Ez  nem  elég.  Magyarország  e  vámszövetségben  jobban 
le  van  kötve,  mint  volt  a  monarchia  két  állama  az  1867-iki 
szerződés  szerint.  Az  öt  év  utáni  felmondási  záradék  innen 
kihagyatott,  ezenfelül  az  osztrák-magyar  Lloyd- vállalat 
szubvenczionálása,  mely  sem  természeténél  fogva,  sem 
állam  jogilag  a  vámszövetségnek  alkatrésze  nem  volt,  most 
annak  alkatrészévé  van  nyilvánítva  s  vele  minden  bekövet- 
kezhető rendezés  jövőre  megnehezítve. 

A  jövő  előkészítése  még  más  szempontból  is  elhanya- 
goltatott.  Egyik  főnehézség  úgy  a  közös  vámterület  alap- 
ján való  alkudozásoknál,  mint  a  külön  vámterület  esetleges 
felállítása  következményeinek  megbirálásánál  abban  állott, 
hogy  Magyarország  forgalmára  megbízható  adatok  nem 
léteztek.  A  kormány  ugyan  javaslatai  indokolásában  egy 
egész  tömegét  az  adatoknak  hozza  fel,  de  midőn  azok  alap- 
ján a  rendezési  javaslatokat  bírálni  kezdték,  kijelentette, 
hogy  azok  teljesen  megbízhatatlanok,  (Élénk  derültség.) 
hogy  azokra  építeni  egyáltalában  nem  lehet.  (Derültség.) 
Magyarország  főérdeke  volt  tehát,  hogy  jövőben  ne 
kényszeríttessünk  oly  eljárásra,  mely  a  sötétben  való  ugrás- 

hoz  hasonlít,  (Élénk  helyeslés.)  hogy  ismerjük  önnön  viszo- 
nyainkat és  megitélhessük  rendszabályaink  horderejét.  De 
a  kormány  az  ellenzéknek  minden  erre  irányzott  indítvá- 
nyát visszautasította,  anélkül,  hogy  a  szükségesnek  meg- 
felelő rendszabályt  maga  hozott  volna  javaslatba.  (Felkiál- 
tások :   Igaz  !  Ugy  van  !) 

Azt  kérdhetné  az  ember  :  hogyan  jutott  ünnepélyesen 
kijelölt  programmjától  ennyire  a  minisztérium  ?  (Halljuk  ! 
Halljuk  !)  Talán  új,  előre  nem  látott  vagy  nem  láthatott 
tényezők  jöttek  közbe,  melyek  lehetetlenné  tették,  hogy 
a  vámviszony  és  a  bankügy  rendezésének  másik  alternatí- 
vájához, melyet  mint  komoly  és  aktuális  lehetőséget  ünne- 
pélyesen felállítottak,  folyamodhassunk?  Nem  úgy  van, uraim, 
és   hogy  nincs  úgy,  mutatják   saját   nyilatkozataik.  (Igaz  !) 

A  miniszterelnök  még  1877  februárban  is  a  külön 
bank  felállítását  lehetőnek,  sőt  szülíségesnek  tartotta  és 
mert  az  el  nem  fogadtatott,  lemondott.  (Zajos  derültség.) 
Annál  csodálatosabb  legközelebbi  beszédében  tett  azon 
nyilatkozata,  melyben  kijelenti,  hogy  a  kereskedelmet  és 
ipart  azon  romlástól,  melyet  a  két  különféle  pénzjegynek 
változékony  ázsiója  reá  hozott  volna,  megóvni  határozottan 
kötelesség  volt.  (Hosszantartó  zajos  derültség  és  viharos 
taps.)  Ha  ez  így  van,  akkor  kötelességsértés  volt  tőle  1877 
februárban  a  külön  bank  felállítását  javasolni ;  (Zajos  he- 
lyeslés és  tetszésnyilatkozatok.)  akkor  kötelességsértés  volt 
tőle  az  igazgatótanács  összeszerkesztésének  kérdését,  mely- 
ben valódi  paritást  úgy  sem  értünk  el,  erőszakkal  a  nemzeti 
önérzet  és  méltóság  kérdésévé  felfújni.  (Hosszantartó  zajos 
éljenzés  és  viharos  tetszés.) 

Nem  akarom  azzal  gyanúsítani,  hogy  azon  kettős  ok 
a  visszalépésre  csak  taktika  volt,  mert  ha  csakugyan  alakul 
egy  új  minisztérium  és  csakugyan  megcsinálja  a  közös 
bankot,  akkor  úgy  tűnt  volna  fel  a  lelépő,  mint  a  nemzeti 
önérzetnek,  mint  a  külön  bank  felállításának  mártírja  ; 
(Élénk,  hosszan  tartó  derültség  és  zajos  tetszésnyilvá- 
nítások.) pedig  maga  mondja  most,  hogy  az  azzal  járó  ve- 
szélyeknek a  nemzetet  kitenni  nem  volt  szabad.  (Zajos  he- 
lyeslés.) Ha  pedig,  amint  bekövetkezett,  újra  kezébe  veszi  a 
kormányt,  akkor  megcsinálta  az  aranyhidat  azon  mester- 
lé* 

kélten  nagygyá  tett  vívmány  alakjában,  hogj^  nem  valódi, 
de  névleges  paritás  a  két  állam  polgáraira  nézve  létezik. 
(Hosszas,  élénk  derültség  és  tetszés.) 

A  kormány  mindig  úgy  beszélt  a  külön  vámterületről, 
mint  komoly  és  aktuális  lehetőségről  ;  csak  midőn  javasla- 
tait a  házban  ajánlotta,  akkor  hozattak  fel  az  ellen  oly 
érvek,  hogy  az  a  gazdasági  harcz  feüdézése,  a  politikai 
kapcsolat  koczkára  tétele  lenne  a  monarchia  két  állama 
közt  ;  oly  érvek,  melyek  nemcsak  most,  de  minden  időkre 
kizárják,  hogy  mint  komoly  gyanánt  számbavétessék 
és  így  a  közös  vámterület  alapján  méltányos  rendezést  szá- 
munkra biztosítson.  (Élénk  helyeslés.)  A  kormánj^  feje,  aki 
még  1875  november  30-ikán,  éppen  a  külön  vámterület  köz- 
vetlen bekövetkezhetése  czéljából,  oly  gyengéd  és  méltányos 
gondoskodást  tanúsított  Ausztria  iránt,  (Élénk  derültség.) 
a  külföldi  kereskedelmi  szerződések  felmondásához  adott 
beleegyezése  által  a  vámszerződés  tárgyalásakor  a  külön 
vámterületre  való  jogot  úgy  tekintette,  mint  egy  alvó  jogot, 
melyet  szorgalmatosan  bepólyázva,  (Derültség.)  anélkül, 
hogy  most  valami  hasznát  vehetnők,  utódainknak  át  kell 
szolgáltatni,  hogy  vegyék  majd  ők  hasznát.  Tette  ezt  egy 
oly  okoskodás  kíséretében,  mely  ha  áll  :  míg  a  monarchia 
két  állama  közt  a  kapcsolat  fennmarad,  e  jogot  mindenkorra 
hasznavehetetlennek   nyilvánította.    (Igaz  !    ügy   van  !) 

Még  két  becses  vallomást  köszönünk  a  legutóbbi  viták- 
nak. (Halljuk  !) 

A  pénzügyminiszter  a  80  milliós  adósság  tárgyalásakor 
teljes  őszinteséggel  két  jelentős  nyilatkozatot  tett.  Az  egyik 
az,  hogy  már  kezdettől  fogva  tudva  volt,  hogy  a  80  milliós 
adósság  elintézésének  ügye  a  gazdasági  rendezés  mellőz- 
hetlen  feltétele  volt.  Ha  ez  úgy  van,  ajkkor  mit  tartsunk 
azon  eljárásról,  mely  1876  májusban  a  két  kormány  közötti 
befejezett  egyezmény  eredményeivel  megjelent  ét  a  80  mil- 
liós adósság  ügyéről  úgj-  nyilatkozik,  hogy  az  még  szóba  sem 
hozatott,  (Élénk  derültség.)  és  ezáltal  azon  alapos  hitet 
gerjeszti  a  nemzetben,  hogy  e  részben  terhek  elvállalása 
nem  kívántatik.  (Zajos  derültség  és  viharos  tetszés.) 

Másik  nyilatkozata  abban  állott,  hogy  a  kiegyezési 
tárgyalások  kezdetétől  fogva  egy  körülmény  volt,  mely  nyo- 

masztólag  hatott  Magyarország  álláspontjának  érvényesí- 
tésére :  ez  a  76 14  milliós  váltóadósság  konverziójának  ki- 
kerülhetetlen szüksége.  Ennek  nyomása  alatt  sem  az  alter- 
natívákhoz nyúlni,  sem  a  kifejezett  álláspontokhoz  ragasz- 
kodni nem  lehetett.  De  ha  ez  úgy  van,  akkor  miért  állítottak 
fel  oly  fennenhangzó  követeléseket,  melyekről  tudták,  hogy 
keresztülvitelük  csak  a  másik  fél  engedékenységétől  függ  ? 
(Igaz  !  Ugy  van  !)  Miért  mondták  a  legfontosabbnak  a  bank- 
kérdést, midőn  tudták,  hogy  annak  megoldása  oly  értelemben, 
mint  ők  azt  programmjukban  felállították,  éppen  azon  körök 
ellenzésével  fog  találkozni,  amelyek  a  váltóadósság  konver- 
ziójára döntő  befolyással  bírnak  ?  (Igaz  !  Ugy  van  !  Élénk 
tetszés.)  Miért  mondták  fel  a  vámszerződést  és  indították 
meg  a  harczot  minden  kérdésben  egyszerre,  a  rendezetlen 
váltóadósság  terhével  vállukon?  (Élénk  helyeslés.) 

Az  a  politika,  uraim,  mely  mindkét  kérdésben  az  ország 
előtt  ünnepélyesen  alternatívákat  állít  fel,  anélkül,  hogy 
azok  egyikét  komoly  lehetőségnek  tartaná ;  az  a  politika, 
mely  kijelöli  a  határokat,  ameddig  az  egyik  alapon  menni 
lehet,  de  tudja,  hogy  ha  reá  nem  állanak,  tovább  kell  mennie  ; 
az  a  politika,  mely  igazságos  követeléseket  állít  fel  és  azok- 
hoz szilárdul  ragaszkodni  ígérkezik  és  hasonlóba  vonja  bele 
a  törvényhozás  tagjait,  az  egész  országot  és  azután  azokat 
oly  körülmények  alapján,  melyeket  kezdettől  fogva  tudott, 
megtarthatatlanoknak  állítja ;  az  a  politika,  mely  mint 
óriás  beszélt,  de  mint  törpe  cselekedett :  (Zajos  helyeslés  és 
tetszés.)  az  nem  czéljaival,  eszközeivel,  erejével  tisztában 
levő,  öntudatos,  a  nemzet  iránt  köteles  őszinteséggel  visel- 
tető államférfiak  eljárása  ;  (Zajos,  hosszan  tartó  helyeslés.) 
hanem  a  kapkodás,  a  kísérletté  vés,  hogy  ne  mondjam  : 
a  szédelgés  politikája  volt.  (Viharos  helyeslések  és  tetszés- 
nyilvánítások.  Hosszan  tartó  taps  és  éljenzés.) 

Csoda-e,  ha  az  ily  kormány  iránt  önnön  pártjában  a  biza- 
lom folytonosan  apadt ;  ha  minden  egyes  fordulat  a  párt- 
nak egyes  részeit  új  és  új  elválásokra  kényszeríté  ?  Csoda-e, 
ha  az  ily  kormány  kezében  az  ügyek  vezetését  hagyni,  nyu- 
galommal hagyni  még  akkor  sem  lehetne,  ha  különben  egyéb 
tekintetben  kielégítő  lett  volna  vezetése,  amint  hogy  nem 
volt,  (Zajos  helyeslés.)  amint  azt  az  egyesülési  jog  tekinteté- 

ben  való  erőszakos  eljárása,  a  gyámügy,  a  kisebb  polgári 
peres  ügyek  szabályozásánál  felmerült  kisérletei,  azon  ha- 
nyagság, melyet  az  ipar  és  kereskedelem  érdekei  emelése 
ügyében  mutatott,  elegendöleg  bizonyítják.  (Zajos  helyes- 
lés  és   tetszés.) 

De  ennek  a  pohtikának  megvolt  kettős  káros  erkölcsi 
hatása.  Megrendítette  a  bizalmat  a  nemzetben  az  adott 
politikai  szó  komolyságában  és  sérthetetlenségében,  (Zajos 
helyeslés  és  felkiáltások  :  Igaz  !  Ugy  van  !)  az  apathiát,  az 
alkotmányos  élet  iránti  közönyt  mozdítá  elő  és  a  nemzet 
egy  részét  túlzásokba  kényszerítette.    (Igaz  !   Ugy  van  !) 

A  politikai  bizalom  a  nemes  érez  a  nép  kedélyében  : 
pártok  és  államférfiak  ennek  kincseiből  élnek ;  de  ki  azt 
értéktelen  holmiként  elvesztegeti,  az  ne  igényelje  magának, 
hogy  e  kincses  bánya  az  ő  számára  nyitva  tartassék.  (Élénk 
tetszés  és  éljenzés.)  És  ha  az  események  hatása  alatt  azt 
az  elszomorító  tüneményt  látjuk,  hogy  éppen  j  élesebb jeink 
közül  nem  egy  a  pohtikai  élettől  visszavonulni  készül,  nem 
ez  is  egyik  káros  erkölcsi  eredménye-e  a  múlt  évek  politiká- 
jának ?  (Élénk  helyeslés.)  Bár  én  azon  a  nézeten  vagyok,  hogy 
minél  inkább  hanyagoltattak  el  a  nemzet  ügyei,  annál 
óhajtandóbb,  hogy  éppen  a  nemzet  jelesebb  fiai  a  küzdel- 
met, a  munkát  tovább  is  folytassák.  (Tetszés  és  helyeslés.) 

Igazságtalannak  tartanám  jóakaratukat  vagy  azt  két- 
ségbe vonni,  hogy  jobb  rendezést  létrehozni  sem  akartak  • 
de  ily  előzmények  után  politikájuk  iránt  bizalommal  nem 
viseltetem.  (Hosszantartó  zajos  helyeslés.) 

Felhozza  a  kormány  azt,  hogy  a  nemzetet  ezen  el- 
járásuk nem  kompromittálta,  mert  aki  egyezséget  akar 
kötni,  az  nem  azon  kezdi,  hogy  mindjárt  megmondja 
azt  a  legkevesebbet,  amelylyel  beéri,  mert  akkor  azt  sem 
adják  meg,  amit  különben  bizonyosan  megadtak  volna. 
(Derültség.)  Ezt  én  minden  védelem  közt  a  legkevésbbé 
tartom  sikerültnek  ;  mert  nem  egyes  zárt  ajtók  mögötti 
alkudozásokról  van  szó,  hanem  a  nemzet  előtt  ünnepélyesen 
felálHtott  programmról,  melyet  létesíteni  szükségesnek  tar- 
tottak, melynek  keresztülvitelére  vállalkoztak,  és  csak  cso- 
dálattal értesülünk,  hogy  az,  ami  így  felállíttatott,  csak 
alkudozási  fogás,  hogy  úgy  mondjam  :  furfang  volt.  (Hosz- 

szasan  tartó  zajos  helyeslés  és  tetszés.  Viharos  taps  és  fel- 
kiáltások :    Éljen    Szilágyi  !) 

Hanem  aztán  az  osztrák  államférfiak,  úgy  látszik, 
még  furfangosabbak  voltak.  (Perczekig  tartó  derültség. 
Élénk  felkiáltások  :  Halljuk  !  Halljuk  !)  Nem  hitték,  hogy 
az,  ami  felállíttatott,  a  vámközösség  mellőzhetetlen  fel- 
tétele, és  oly  szerencsések  voltak,  hogy  éppen  eltalál- 
ták, mennyire  kell  abból  reáállani.  (Élénk  derültség  és 
tetszés.) 

Képzelhetni,  hogy  ha  ezen  nyilatkozat  után  újra  alku- 
dozásra kerülne  a  dolog,  beszélhetne  az  ily  államférfi,  te- 
hetne ünnepélyes  nyilatkozatokat,  azt  mondanák  :  ez  nem 
utolsó  szó,  ez  csak  alkudozási  fogás  lehet.  (Élénk  helyes- 
lés és  derültség.) 

De  elég  ennyit  a  kiegyezésről. 

Még  csak  két  ellenvetésre  kivánok  megfelelni.  (Hall- 
juk!  Halljuk  !) 

Azt  mondják,  hogy  senki  ennél  jobb  kiegyezést  nem 
kötött  volna  ;  (Élénk  derültség.)  hiszen  többen  megkinál- 
tattak  1877-ben  és  senki  sem  vállalkozott  a  kormányzat 
elfogadására.  (Élénk  derültség.)  De  én  ez  ellenvetést  elfogad- 
hatónak nem  tartom,  mert  1877  februárban  egy  teljesen 
elrontott  helyzet,  sokkal  rosszabb  annál,  mint  amelyben 
1875-ben  a  minisztérium  a  kérdést  kezébe  vette,  jutott  volna 
utódjának.  (Igaz  !  Ugy  van  !)  1877  végével,  tehát  tíz  hó 
múlva,  az  addigi  állapotok  törvényes  rendezése  végét  éri ; 
az  idő,  mint  egy  sötét  labirintból  kivezető  gyertya,  vég- 
elfogyáshoz közeledett  ;  a  status  quo,  amennyiben  1875- 
ben  Magyarországra  kedvező  volt  s  amennyiben  alkalmas 
lett  volna  a  másik  féltől  viszonengedmények  kieszközlésére, 
a  külföldi  kereskedelmi  szerződések  felmondásával  Magyar- 
ország hátrányára  meg  lett  változtatva.  (Igaz  !  Ugy  van  !) 
Midőn  minden  érdek  provokálva  lett,  minden  kérdés  össze - 
kapcsoltatott,  a  magyar  kormány  által  megtett  engedmé- 
nyek mint  jogos  vívmányok  tekintettek  ;  midőn  minden 
tényező,  melynek  befolyása  volt,  már  e  kérdésben  á,llást 
foglalt  :  akkor  senki  sem  vállalkozhatott  arra,  hogy  ezen 
műnek  rövid  idő  alatt  új  alapokon  való  létrehozását  elvál- 
lalja.  (Élénk  helyeslés.) 

Egy  közbenesö  úgynevezett  provizórium  mellőzhetet- 
len volt.  Oly  provizórium,  mely  előké.szítse  a  végleges  meg- 
oldást s  amely  elegendő  egy  új  alapokon  felépítendő  ren- 
dezés előkészítésére,  még  pedig  szétválasztásával  a  mester- 
ségesen összekötött  kérdéseknek.  De  azt  mondják,  —  és 
ez  a  föellenvetés  —  hogy  a  gazdasági  elválás  kikerülhe- 
tetlenül gazdasági  harczra  vitt  volna  a  monarchia  két 
állama  között  és  e  gazdasági  harcz  állami  létünk  alapjainak 
megrendülésével  járt  volna,  s  ismételtetett  ezen  ellenvetés 
oly  helyen  is,  ahol  különben  e  monarchiában  úgy  az  abszo- 
lutizmus, mint  az  összpontosítás  behozatalát  teljes  lehetet- 
lennek  tartják. 

Már  most,  uraim,  az  a  kérdés  :  mit  értünk  gazdasági 
harcz  alatt  ?  (Halljuk  !  Halljuk  !)  Ha  azt  értjük,  hogy  a 
monarchia  mindkét  állama  úgy  rendezi  önnön  gazdasági 
ügyeit,  amint  saját  érdekei  kívánják,  tehát  önnön  gazdasági 
érdekeit  veszi  döntő  alapul,  akkor  ez  nem  gazdasági  harcz, 
hanem  természetes  állapot,  meh'  a  békés  megf érésre  kell 
hog}'  vezessen.  Ily  viszony  áll  fenn  Európa  minden  müveit 
állama  között,  anélkül,  hogy  az  államrendítő  harcz  és  küz- 
delem volna.  De  ha  azt  értik, — és  úgy  hiszem,  ez  értelem- 
ben veszik  a  kifejezést  —  hogy  a  monarchia  két  állama 
nem  önnön  érdekében  való,  hanem  boszu-poHtikát  és 
a  másik  megrontására  irányzott  gazdasági  politikát  foly- 
tat ;  ha  egyik  sem  törődve  azzal,  mennyiben  árt  vele 
önmagának,  elérendő  eredményül  csak  a  másik  megrontását 
tűzi  ki :  akkor  azt  állítom,  hogy  ily  politika  a  mai  időben 
még  egészen  idegen  müveit  államok  között  is  lehetetlen, 
(Helyeslés.)  és  teljesen  lehetetlen  oly  államok  között,  melyek 
állandó  politikai  kapcsolatban  vannak  s  a  történeti  szük- 
ség által  a  közös  védelemre,  közös  egyesülésre  vannak  utalva, 
(Elénk  helyeslés.)  melyeknek  közös  fejedelmök  van,  közös 
ügyeik  vannak,  (Helyeslés.)  s  melyeknek  polgárai  a  gazda- 
sági élet  ezer  és  ezer,  naporJdnt  megújuló  vonatkozásaival 
vannak  egymáshoz  kapcsolva.   (Élénk  helyeslés  és  tetszés.) 

Ily  harczot  egyetlenegy  alkotmám'os  tényező  sem 
engedett  volna  meg,  de  nem  engedett  volna  meg  az,  ami 
a  gazdasági  üg3-ek  rendezésénél  döntő,  a  jól  felfogott  önérdek 
sem.   (Élénk  helyeslés  és  tetszés.)  Történtek  volna  ingerült 

nyilatkozatok,  talán  bűnös  kísérletek  is,  melyeket  a  magyar 
kormány  részéről  tett  ily  meggondolatlan  nyilatkozatok 
(Élénk  helyeslés.)  a  természetesség,  majdnem  a  legitimitás 
ürügyével  ruháztak  volna  fel  ;  (Élénk  tetszés.)  de  gazda- 
sági harczot  az  említett  értelemben  sem  most,  sem  a  jövő- 
ben lehetőnek  nem  tartok.   (Élénk  helyeslés.) 

De  azoknál,  kik  más  véleményben  vannak,  egy  dolgot 
nem  tudok  érteni.  (Halljuk  !  Halljuk  !)  Miért  nem  karol- 
ták fel  a  vámszövetségnek  az  ellenzék  által  javasolt  azt 
a  pótlását,  hogy  azon  esetre,  ha  tíz  év  múlva  a  közös 
vámterület  alapján  az  egyezség  létre  nem  jöhetne,  mely- 
nek létrehozására  én  a  törekvést  első  sorban  mindig  irány- 
zandónak  tartom,  a  monarchia  két  állama  biztosítja  egy- 
másnak azt,  amit  kereskedelmi  politikájában  a  legtöbb 
kedvezményben  részesülő   országoknak  megad  ? 

Ez  egyszer-mindenkorra  végét  veti  a  gazdasági  harcz 
lehetőségének  ;  lehetővé  teszi  a  megnyugtatást  az  aggódok 
számára.  Mi  indítványoztuk  ezt,  és  éppen  azok,  kik  a 
gazdasági  harcz  rémképét  felállították,  lehetetlenné  tették 
azt,  hogy  ezen  kikötéssel  Magyarország  a  monarchia  másik 
államát   megkínálja.    (Zajos   helyeslés.) 

Mi,  a  mérsékelt  ellenzék  különböző  árnyalatai,  külön- 
böző mértékben  ugyan,  de  javíthatónak  tartottuk  a  kormány 
előterjesztéseit,  amint  hogy  ezt  a  Lloyd-szerződés  javaslata 
bizonyítja,  melyből  a  kormány  által  javasolt  indokolat- 
lan segély-felemelés  kitöröltetett.  És  ha  a  kormány  kezében 
a  nagy  parlamenti  többség  a  gyengeség  forrásává  nem  válik; 
ha  a  kormány  nem  azt  akarta  volna  főképen,  hogy  mindent 
változatlanul  keresztülvigyen,  e  törekvés  egyben-másban 
czélt  is  érhetett  volna.   (Igaz  !   Ugy  van  !) 

így  megint  előnyben  volt  a  monarchia  másik  állama, 
melynek  parlamentje  önállóan  megtette  a  módosításokat, 
azután  következett  egy  utólagos  alkudozás  éppen  azon 
módosítások  felett. 

Ma  már,  midőn  mindezek  törvénynyé  váltak,  reánk 
kettős  feladat  háramol.  (Halljuk  !  Halljuk  !)  Az  egyik  az, 
hogy  igyekezzünk  a  felállított  kereteken  belül  mindazt 
megtenni,  ami  gazdasági  erősödésünkre  vezethet.  (Helyes- 
lés.) Nem  állítottam  én  s  nem  állította  senki  a  mérsékelt 

ellenzék  köréből,  hogy  országunk  pusztulása  meg  van  pe- 
csételve ;  de  állítom  és  állítják  mások  is,  hogy  megkettőz- 
tetett erőre  van  szükségünk,  ha  kincstárunknak  károsodásait 
pótolni,  gazdasági  fejlődésünk  feltételeit  emelni  akarjuk. 
(Helyeslés.   Felkiáltások  :   Fájdalom,   igaz  !) 

A  másik  ellenvetés,  melyre  még  felelni  kívánok,  az, 
hogy  az  ellenzék  gazdasági  programmja  kell  hogy  hagyó 
mányul  megmaradjon  mindazok  számára,  kik  a  jövő  ren- 
dezést előkészíteni  és  létrehozni  hivatva  lesznek.  (Helyes- 
lés.) Az  ellenzék  fellépése  a  nemzet  öntudatába  erősen  át- 
vitte ezen  eszméket,  s  ha  időközben  mindent  megteszünk, 
ami  bennünket  gazdaságilag  és  politikailag  erősíthet,  az  annak 
valósítására  vezető  küzdelmet  majd  akkor  sikeresebben 
újra   felvehetjük.    (Élénk   helyeslés.) 

A   magyar   állam  megszilárdítása. 

Áttérve  a  jövő  országgyűlés  feladataira,  ki  kell  emel- 
nem azt,  hogy  az  alkotás  nagy  müvét  annak  is  azon  irány- 
ban kell  folytatnia,  amit  az  ellenzék  programmja  élén  álló 
czél  kifejez  :  a  magyar  államot  megszilárdítani  s  a  képvise- 
leti kormányforma  alatt  az  alkotmányos  szabadságokat 
kifejteni.  A  magyar  állam  megszilárdítása  nem  elnyomása 
a  más  ajkú  honpolgároknak,  de  megtétele  mindannak,  ami 
nélkül  egy  határozott  jelleggel  bíró  erős  állam  lehetetlen, 
mely  nemcsak  megengedi,  de  meg  is  kívánja,  hogy  a  nem 
magyar  ajkúak  alkotmánj^os  szabadságukban  és  kultu- 
rális fejlődésükben  egyiránt  előmozdíttassanak.  Nem  isme- 
rek egységes  államot  Nyugat-Európában,  mely  egy  hatá- 
rozott jelleget  nélkülözhetne  ;  de  viszont  nem  ismerek  olyat 
sem,  mely  a  benne  egyesült  különféle  fajú  honpolgároknak 
kultúrai  fejlődésére  tágabb  tért  engedne,  mint  a  magyar 
állam.  E  czélokra  való  törekvést  nem  tartom  egy  párt  kizá- 
rólagos feladatának,  hanem  szeretném,  hogy  ezt,  mint  hagj'^o- 
mányos  nemzeti  politikát,  egyik  párt  a  másiknak,  midőn 
a  kormányon  felváltja  egymást,  átszolgáltassa.   (Helyeslés.) 

összes  belreformjaink  alapjának,  amennyiben  azok 
közvetlen  foganatosításáról  van  szó,  pénzügyi  viszonyainknak 
kell  lennie.  (Helyeslés.) 

A  takarékosságot,  de  a  valódi  takarékosságot  ernyedet- 
lenül  fenn  kell  tartanunk,  és  ez  nem  a  közigazgatás  költsé- 
geinek aprólékos  megnyirbálásában  áll,  hanem  a  czélok 
megválasztásában  és  abban,  hogy  a  szükséges  eredményt, 
de  jól  és  minél  olcsóbban  érjük  el.  Ennek  alkalmazása  mel- 
lett azonban  kevés  kilátásunk  lenne  nagyobb  mértékű  és 
kiadásokat  igénylő  reformokra,  ha  főgondunkat  arra  nem 
fordítjuk,  hogy  a  nemzeti  vagyonosodásnak  előmozdítása, 
amennyiben  azt  a  törvényhozás  és  igazgatás  létesítheti,  meg- 
történjék. (Helyeslés.) 

A  főteendők  a  közigazgatás  terén  fognak  fölmerülni. 
Nem  mintha  alkotmányunk  kiépítése  és  javítása  körében 
teendőink  nem  lennének,  de  mert  ma  már  általánosan  ismert 
igazság,  hogy  még  az  alkotmány  nagy  elvei  is  csak  akkor 
nyernek  életet  és  foganatot,  ha  az  igazgatási  rendszabályok 
és  intézmények  azokat  megvalósítják.   (Elénk  helyeslés.) 

Reformmüvünk  általános  irányára  nem  hallgathatom 
el,  hogy  törekednünk  kell  mindazon  igényeket  kielégíteni, 
melyek  kielégítését  más  művelt  államokban  a  kormányzot- 
tak az  államtól  nyerik.  Mi  nem  szigetelhetjük  el  magunkat, 
közállapotainkat  nem  tarthatjuk  alantabb  színvonalon,  mint 
a  szomszéd  művelt  nemzetek.  A  mai  időben  minden  művelt 
országban  többé-ke vésbbé  analóg  szükségek  fejlődnek  ki, 
többé-kevésbbé  analóg  feladatai  vannak  az  államhatalomnak 
s  nekünk  sok  okunk  van  reá,  hogy  országunkat  e  részben 
is  a  művelt  országok  sorába  emeljük.  (Élénk  helyeslés.) 

Nemcsak  gazdasági  felvirágzásunk  függ  részben  ettől, 
hogy  az  idegen  tőke  vállalkozási  kedve  megszilárdíttassék,  de 
erre  egy  más  tekintet  is  ösztönöz.  Nagy  országok  és  nemze- 
tek elismertetésök  és  fennmaradásuk  biztosítékát  önmaguk 
erejében  bírják  ;  kisebb  népeknek  és  országoknak  ezenfelül 
törekedniök  kell  a  nemzetek  nagy  világközösségében  a  poli- 
tikai hivatásukba  vetett  hitet  fenntartani,  és  ezt  csak  úgy 

érhetik  el,  ha  államukban  teremtenek  oly  állapotokat,  me- 
lyek az  európai  művelődés  jelen  igényeinek  megfelelnek. 
(Élénk  helyeslés.) 

Tanulnunk  kell  tehát  más  államoktól.  Hogy  törvé- 
nyeink czéljuknak  jobban  megfeleljenek,  azok  megalkotá- 
sáénál ismernünk  kell  önnön  viszonyainkat,  jobban  mint  eddig, 
s  fel  kell  használnunk  mások  tapasztalásait,  nagyobb  mér- 
tékben mint  eddig  történt. 

Ne  is  legyen  haladásunk  a  kapkodó  felforgatás  müve. 
Amit  alkottunk,  várjuk  be  eredményeit  s  tapasztalás  alap- 
ján igyekezzünk  megjavítani,  nehogy  a  folytonos  kapkodás 
által  az  átmeneti  állapotok  bajait  folytonosan  érezzük,  a 
megszilárdult  állapotok  minden  előnye  nélkül. 

Az  utolsó  évek  az  anyagi  téren  való  haladásnak  nem 
voltak  kedvezők  sem  nálunk,  sem  másutt,  bár  nálunk  káros 
hatásuk  nagyobb  volt,  mert  bennünket  a  szervezés  munká- 
jában lepett  meg,  míg  fejlettebb  népeknél  lassította  a  hala- 
dást és  létező  értékeket  semmisített  meg,  s  ma,  midőn  tör- 
vényhozásunk újra  a  gazdasági  fejlődés  emelésére  fordítja 
figyelmét,  ma  se  feledjük  el,  hogy  nem  minden  az,  amit  a 
törvényhozótól  várhatunk.  Az  eredmény  főrészben  öntevé- 
kenységnek s  a  gazdasági  erények  kifejtésének  lehet  követ- 
kezése. 

Mezőgazdaságunknak  most,  midőn  a  vasúti  hálózat  ter- 
jedése mindennap,  különösen  a  kenyérterményekre,  új  ver- 
senytársakat állít  velünk  szembe  a  világpiaczra,  törekednie 
kell  termelése  mértékét  és  módját  átalakítani.  A  körülmé- 
nyek intenzivebb  mívelésre  hajtanak,  s  ezzel  szemben  a  köz- 
igazgatás feladata,  hogy  előmozdítsa  a  földhitel  nagyobb- 
mértékú  alkalmazását  és  észszerűbb  haszonbéri  viszonyok 
előállítását. 

Aki  ismeri  az  utolsó  harmincz  év  alatt  az  európai  álla- 
mok közgazdasági  politikáját,  annak  fel  fog  tűnni,  hogy  kü- 
lönösen két  nagy  tévedés  az,  amely  csaknem  általánosan 
uralkodó  volt  s  amit  lassanként  észrevesznek  és  helyrehoz- 
nak. Az  egyik,  hogy  egy  sajátságos  áramlat  azon  tetszetős 
frázist  hozta  forgalomba,  hogy  az  egyedüli  figyelmet  a  leg- 
olcsóbb piacz  megteremtésére  kell  fordítani.  Elfelejtették 
azonban,  hogy  mindenki  nemcsak  fogyasztó,  hanem  termelő 

is,  és  midőn  koczkára  teszik  azt,  hogy  mint  termelő  állandó 
piaczot  találjon,  lehetetlenné  teszik,  hogy  fogyasztó  legyen. 
(Helyeslés.) 

A  gazdasági  politika  másik  tévedése  abban  állott,  hogy 
abból  indult  ki,  hogy  minden  nép  bizonyos  termelési  ágra 
van  hivatva,  s  igy  az  egyes  foglalkozás  túlhajtásából  szár- 
mazó bajt  mesterségesen  fehdézték.  Ma  már  alig  lehet  ké- 
telkedni azon,  hogy  a  helyes  gazdasági  politika  a  termelési 
ágak  összhangzatos  fejlesztésében  áll  és  hogy  nálunk  éppen 
e  miatt  a  kereskedelem  és  ipar  emelése  sürgős  feladat ;  ez 
általános,  ma  már  mindenütt  uralkodó  nézet.  E  czélból 
első  sorban  vámpohtikánkban  szerződések  kötésére  kell  tö- 
rekednünk, (Helyeslés.)  nemcsak  azért,  hogy  a  tarifából 
azon  tételek  kiessenek,  melyek  sem  védvámi,  sem  pénzügyi 
szempontból  nincsenek  indokolva,  melyek  csak  azért  vétet- 
tek fel,  hogy  a  szerződő  állam  irányában  engedmény  ékül 
adhatók  legyenek ;  hanem  azért  is,  hogy  így  talán  némely 
véd  vámos  tétel  leszálHtható  lesz,  és  Magyarország  kivi- 
tele jobban  biztosíttatik. 

Azok,  amik  ma  Ausztria  és  Németország,  másrészt 
Franczia-  és  Olaszország  közt  történnek,  megint  csak  azt 
bizonyítják,  hogy  szerződési  pohtika  nélkül  a  kereskedelem 
szabad  menete  biztosítva  nincs. 

A  másik  főteendő  a  kereskedelem  emelésére,  hogy  vas- 
úti hálózatunk  dél,  kelet  és  észak  felé  a  szükséges  kapcso- 
latot megnyerje  ;  hogy  az  országutak  kiegészítése  által  a 
meglevő  hálózat  a  belországgal  jobb  összeköttetésbe  jöjjön, 
és  ez  utóbbira  a  közmunkaügy  rendezése  jelentékeny  emeltyű 
lesz. 

De  mindez  félmunka  marad,  ha  a  déh  vasút  átvétele 
és  az  osztrák  államvasút  monopóliumának  megtörése,  és 
pedig  az  erre  szükséges  apróbb  vonalak  kiépítése  által,  be 
nem  következik. 

A  legújabb  időkig  a  vám-  és  a  hajózási  különbözeti 
tarifák  voltak  az  államok  legerősebb  fegyvere  a  keres- 
kedelmi harczban.  Az  újabb  idő  egy  új  erős  fegyvert  adott 
még  kezükbe,  és  ez  a  vasúti  tarifa.  De  itt  is  a  vezérszerepet 
hazánkra  nézve  az  osztrák  államvasút  ragadta  magához  ; 
a  magyar  kormány  e    fegyverrel  vajmi  gyarlón  élt.  Pedig 

ez  az,  ami  károsítja  az  országot,  különösen  a  főváros  érde- 
két, melytől  a  forgalmat  rendszeresen  eltereli.  (Igaz  !  Ügy 
van  !) 

Az  ipartörv^ény  revíziója. 

Az  ipar  előmozdítása  terén  az  első,  a  főfeladat  az  ipar- 
törvény  revíziója. 

Midőn  187.2-ben  az  ipartörvény  az  iparszabadságot  tör- 
vényesen meghonosította,  felbontotta  a  régi  szervezetet, 
anélkül,  hogy  az  új  rendezési  elvnek  megfelelő  újat  tett 
volna  helyébe  ;  pedig  nem  lehet  kétkedni  azon,  hogy  az 
Iparnak  éppen  a  szabadság  elve  mellett  bizonyos  szervekre 
van  szüksége,  melyek  az  önkormányzat  körén  belül  annak 
érdekeit  szolgálják.  Csak  körül  kell  tekintenünk,  hogy  észre- 
vegyük, hogy  halljuk  a  sok  panaszt,  melyeket  ez  állapot 
ellen  emelnek,  itt,  a  magyar  ipar  gyúpontjában,  de  min- 
denütt az  országban.  Nem  halljuk-e,  hogy  napról-napra  sza- 
porodik a  kontárok  és  szédelgők  száma,  kik  a  tisztességes 
iparost  keresetében  megcsorbítják?   (Ügy  van  !   Igaz!) 

Es  kielégítő-e  a  tanonczok  ügye  ?  Nem  látjuk-e  min- 
den nap,  hogy  kontárok  fogadnak  tanonczokat,  nem  azért, 
hogy  bizonyos  mesterségre  kitanítsák,  hanem  azért,  hogy 
olcsóbb  munkásokkal  dolgozván,  bár  rossz,  de  olcsó  árút 
hozhassanak  a  piaczra.   (Zajos  helyeslés  és  tetszés.) 

Elkerülhetetlen  tehát,  hogy  egy  közeg  teremtessék,  és 
pedig  az  érdeklettekböl  magukból,  az  ipari  érdekek  előmoz- 
dítására. Erre  igen  alkalmas  eszköz  lenne  az  ipartársulatok- 
ban az  iparosokat  szorosabb  szervezetbe  hozni,  s  az  előbbie- 
ket jogokkal,  különösen  a  tanonczok  kiképzésére  való  fel- 
ügyeleti  joggal  ruházni  fel.    (Helyeslés.) 

Az  ipar  emelésére  szolgálna  a  kisiparos  kiképzéséről 
való  gondoskodás. 

Midőn  a  negyvenes  években  először  fordult  a  figyelem 
e  feladatra,  reáliskolák  felállítása  által  hitték  az  ügyet  elő- 
mozdíthatni ;  de  a  reáliskola  inkább  a  nagyiparos  foglalkozá- 
sára előkészület,  vagy  éppen  a  technikai  foglalkozás  felé 
vezet.  Már  most,  uraim,  azon  egyének  száma,  kik  a  nagy- 
iparral foglalkoznak,  még  oly  országban  is,  mint  Porosz- 
ország, igen  csekély  azokhoz  képest,  akik  a  kisiparra  adják 

magukat.  Az  eddigi  iparostanítás  lánczolatába  tehát  egy 
új  szemet  kell  beilleszteni,  mely  főleg  a  kisiparos  kiképzé- 
sére szolgál.  Ilyenek  a  kisebb  ipariskolák ;  ilyenek  a  tan- 
műhelyek, melyek  Belgiumban  sikerrel  megpróbáltatván,  ma 
már  mindenütt,  különösen  Ausztriában  is  meghonosíttatnak. 
(Élénk  helyeslés.) 

De  fel  kell  használnunk  az  ipar  fejlesztésére  minden 
más  eszközt,  ami  a  közös  vámterület  mellett  kezünkben 
van.  Nem  volna-e  indokolt  például,  a  határainkon  létező 
gyárvállalatokat,  különösen  oly  ágakban,  melyeknek  nálunk 
talaja  van  és  még  nem  léteznek,  hosszabb  időre  biztosított 
adómentesség  által  átédesgetni  ?  (Helyeslés.)  A  kincstár 
semmit  sem  vesztene,  mert  az  illető  adótárgyak  nem  létez- 
nek, de  nemzetgazdaságilag  sokat  nyernénk  vele,  s  ha  tud- 
tunk áldozatokat  hozni  más  czélok  elérésére,  ez  sem  volna 
indokolatlan,  nem  volna  meddő.   (Élénk  helyeslés.) 

Téves  az  a  tan,  mely  még  a  legújabb  időben  is  a  kor- 
mány részéről  hirdettetik  :  hogy  a  nagyipar  meghonosulása 
megrontaná  a  kisipart,  mert  a  kettő  közötti  ellentét  csak  az 
ipar  némely  ágában  van,  míg  ellenben  számos  iparágban  a 
nagyipar  egyenesen  a  kisiparra  támaszkodik.  (Helyeslés.) 

A  főrendiház  reformja. 

Engedjék  meg,  hogy  most  alkotmányi  viszonyaink  kö- 
réből kettőt  emeljek  ki,  amelyek  szabályozása  jövő  ország- 
gyűlésünk feladata  lesz.  (Halljuk  !  Halljuk  !) 

Az  egyik  főrendiházunk  szervezete. 

Mióta  a  rendi  alkotmány  helyébe  nálunk  a  képviseleti 
kormány  lépett,  a  nagy  államorganumok  közül  csak  egy 
van,  amely  megmaradt  abban  az  állapotban,  amelyben  a 
negyvennyolczadiki  változások  találták.  Ez  az  egy  a  fő- 
rendiház. Aki  ezen  intézménynek  azóta  való  működését 
figyelemmel  kisérte,  az  csak  egy  meggyőződésre  jöhetett : 
hogy  az  jelen  szervezetében  nem  hagyható,  hacsak  a  két- 
kamara-rendszer  előnyeit  alkotmányunkban  illuzóriusokká 
tenni  nem  akarjuk.    (Helyeslés.) 

A  főrendiház  reformját  én  halaszthatatlannak  tartom. 
(Élénk   helyeslés.)  Fenn  akarom  tartani  a  kétkamara-rend- 

szert,  mert  úgy  vagyok  meggyőződve,  hogy  az  a  törvény- 
hozó testület  szervezetének  leghelyesebb  formája  ;  de  hogy 
valóban  poHtikai  súlya  legyen  a  második  kamarának,  az 
ma  már  nem  lehet  kizárólag  az  egyházi  és  világi  főrendek 
gyűlhelye.  (Élénk  helyeslés.) 

Cj  és  más  elemeket  kell  a  felsőházba  hozni,  hogy  poli- 
tikai súlyban  és  alkotmányos  feladatára  való  képességben 
növekedjék,  és  azzá  legyen,  aminek  talán  mindnyájan  óhajt- 
juk :  letéteményese  a  független,  alkotmányos  és  dinasztikus 
érzésnek  és  egy  hagyományos  magyar  politikának.  (Élénk 
helyeslés.) 

De  erre  a  czélra  szükséges  az  is,  hogy  azon  hivatali 
elem,  mely  annak  eddig  tetemes  alkatrészét  tette  :  a  fő- 
ispánok abban  helyet  ne  foglaljanak.  (Zajos  helyeslés  és 
tetszés.) 

A  főtisztviselői  karnak  számos  tagját  ismerem,  kik  bár- 
mely törvényhozásban  méltán  ülhetnek.  De  aki  azon  vi- 
szonyt, amelyben  a  mindenkori  kormányzattal  állanak, 
figyelembe  veszi  s  másrészt  meggondolja  a  létező  —  s  ha  ez 
intézmény  egyáltalában  fennmarad  —  szükségkép  előálló 
közigazgatási  hatáskörüket  :  az  nem  kételkedhet ik,  hogy  ily 
hivatali  elem  nem  ülhet  a  törvényhozásban,  amel3rnek  egyik 
föladata  az  államkormány  működését  ellenőrizni.  (Élénk 
helyeslés.) 

Egyesülési  és  gyülekezési  jog. 

A  másik  feladat  a  szabad  egyesülési  és  gyülekezési  jog 
szabályozása.  És  eimek  szükségére  engem  a  múlt  ország- 
gyűlés tapasztalatai  tanitottak,  midőn  megértük  azt,  hogy 
a  gyülekezési  jog  szabadságára  fennálló  és  folytonosan  kö- 
vetelt alkotmányos  gyakorlat  miniszteri  rendelettel  felfüg- 
gesztetett,  és  megkisérlették  ily  módon  a  nemzet  száját  le- 
pecsételni. (Zajos  tetszésnyilatkozatok.  Igaz  !  Ügy  van  !) 

Közigazgatási  reform. 

A  szoros  értelemben  vett  közigazgatás  és  igazságügy 
szervezeténél  egy  feladat  az,  amelynek  megoldása  nemcsak 
nekünk,  de  Európa  minden  művelt  államának  a  legtöbb  ne- 

hézséget  okozza,  bár  az  élet  azt  legsürgősebben  igényli,  s  me- 
lyet ennélfogva  minden  irányban  mihamarább  meg  kell 
oldanunk.  S  ez  az,  hogy  az  élet  apró,  de  leggyakrabban  elő- 
kerülő bajaiban,  melyekben  az  állampolgár  a  hatóságok 
működését  kénytelen  igénybe  venni,  mikép  teremtessék  egy 
könnyen  hozzáférhető,  könnyen  működő  hivatali  szervezet 
s  miképp  alapíttassék  meg  oly  eljárás,  mely  a  gyors 
elintézést  biztosítja,  egyszerű,  lehető  költségkímélő  formák 
közt.   (Halljuk  !   Halljuk  !) 

Én  különösen  közigazgatási  szervezetünkben  egy  nagy 
hiányt  látok,  mely  miatt  legjobb  törvényeink  éppen  a  foga- 
natosítás végső  stádiumában  megtörnek,  és  ez  az,  hogy  a 
legapróbb  adminisztratív  egységek  :  a  községek  élén  nincs 
oly  közeg,  mely  tekintéljdyel  és  az  apró  ügyek  elintézésére 
elegendő  értelmiséggel  rendelkeznék.  JÉs  én  ma  sem  tudok 
jobb  módot  e  részben,  mint  megalkotni  éppen  e  czéiból  az 
adminisztratív  községeket.    (Helyeslés.) 

Két  nagy  elv  az,  amely  az  adminisztráczió  újjászerve- 
zésére nézve  a  még  mindig  nem  eléggé  tisztult  közvélemény- 
ben vitatás  alatt  van  :  a  választás  és  a  kínevezés  elve.  El- 
ismerem ezeknek  fontosságát,  de  állítom,  hogy  ezzel  a  kér- 
dés minden  oldala  kimerítve  nincs.  Míg  egyrészt  ma  már 
nem  táplálhatok  kételyt  az  iránt,  hogy  az  adminisztratív 
teendők  helyes  végzése  oly  tudományos  előképzettséget  kí- 
ván, mely  azt  egy  élet  feladatává  teszi,  másrészt  ennek  ter- 
mészetes következménye,  hogy  ezt  a  pályát  biztosítottá  kell 
tenni.   (Élénk  helyeslés.) 

De  a  közigazgatás  szervezetének  politikai  jelentősége 
is  van,  és  én  részemről  sohasem  tudnék  megnyugvással  fo- 
gadni oly  szervezetet,  mely  a  műveltebb  és  vagyonos  osz- 
tályokat az  abban  való  tevékeny  részvételből  és  ellenőr- 
zésből kihagyná.  (Helyeslés.)  Ha  mi  a  közigazgatás  szerve- 
zetét valóban  fel  akarjuk  használni  a  magyar  állam  erősí- 
tésére, amint  hogy  ezt  tennünk  kell,  akkor  ez  az  érintett 
osztályok  részvétele  nélkül  el  nem  érhető,  mert  bármint 
forgassuk  is  a  dolgot,  a  legerősebb  alapja  a  magyar  államnak 
ezen  osztályok  magyar  érzése  és  a  közügyekbe  való  tevé- 
keny befolyása  lesz.  (Hosszantartó  élénk  helyeslés  és 
tetszés.) 

Szilágyi  Dezsó  beszédei.  I.  15 

Két  reformot  azonban  a  jövő  országgyűlésnek  meg  kell 
valósítania.  (Halljuk  !)  Az  egyik  az  adóügykezelés  jelenlegi 
állapotának  átvizsgálása,  a  másik  a  minisztériumoktól  füg- 
getlenített bíráskodás  vitás  közigazgatási  ügyekben.  (Hall- 
juk !   HaUjuk!) 

Adókezelési  bajok. 

A  legelterjedtebb  baj  ez  országban,  mely  ellen  panasz- 
szal  mindenütt  találkozunk,  abban  áll,  hogy  az  adók  behaj- 
tása körül  a  polgárok  illetéktelenül  zaklattatnak.  (Élénk 
helyeslés.)  Kétszer  követeltetik  ugyanaz  vagy  olyasmi, 
amivel  az  illető  nem  tartozik,  s  még  mindig  nem  értük  el, 
hogy  az  adózók  idejében  biztosan  tudják,  mi  a  tarto- 
zásuk az  állam  irányában  ;  (Igaz  !  Ügy  van  !)  pedig  a  leg- 
kevesebb, amit  az  állampolgár  megkövetelhet,  hogy  különben 
is  súlyos  terhei  egy  zavaros  és  rendetlen  kezelés  által  még 
súlyosabbakká  ne  váljanak.  (Élénk  helyeslés.) 

Közigazgatási  biráskodás. 

A  közigazgatási  bíráskodásról  szólva,  megmondom  rövi- 
den,  miért   tartom  azt  mihamarább  rendezendönek. 

Xapról-napra  hozzuk  a  törvényeket,  melyek  a  polgárokra 
új  meg  új  teljesítéseket,  új  meg  új  kötelességeket  rónak. 
Ezen  törvények  a  viszonyok  szabályozását  nem  is  merítik 
ki ;  sok  van  kormányrendeleteknek  fenntartva.  Már  most, 
uraim,  a  közigazgatási  viszonyok  terén  a  törvényszerű,  az 
egyenletes  igazgatás  biztosítandó  annak  ellenében,  amit 
adminisztrativ  önkénynek  nevezünk.  Biztosítanunk  kell 
a  polgárokat  az  iránt,  hogy  más,  mint  törvényszerű  tar- 
tozás nem  kívántatik  tőlük,  és  sérelmeik  a  pártkormányzat 
befolyása  alatt  orvoslás  nélkül  nem  maradnak.  (Élénk 
helyeslés.) 

A   főváros  érdekei. 

És  itt  van  helye,  hogy  a  fővárosról  is  megemlékezzem. 
(Halljuk  !) 

Budapestnek,  uraim,  Magyarországra  nézve  kettős  je- 
lentősége van  :  mint  főváros  és  mint  egyetlen  város  hazánk 

ban,  mely  nagyvárosi  jelleggel  bír.  Mint  főváros,  központja 
a  politikai,  a  kultúrai,  a  társadalmi  életnek  ;  mint  nagy- 
város, főpontja  a  magyarországi  iparnak  és  kereskedelemnek. 

Ezen  körülmények  indokolják  azt,  hogy  a  főváros 
érdekei  nagyrészben  egyszersmind  országos  érdekek  s  hogy 
azoknak  felkarolása  országos  szempontokban  leli  igazolását  ; 
(Helyeslés.)  de  egyszersmind  nagyvárosi  jellege  bizonyos 
tekintetekre  inti  a  törvényhozást.  Nagy  városokban  kelet- 
keznek és  legtöbbször  ezekre  vonatkoznak  az  új  kor  legfon- 
tosabb közigazgatási  és  közgazdasági  kérdései.  A  népesség 
sűrűsége,  a  foglalkozások  összefüggése  egy  igen  mestersé- 
ges és  jól  működő  kormányzati  gépezetet  követelnek,  mert 
ily  viszonyok  közt  a  társadalom,  amily  nagy  élénkséggel 
és  fogékonysággal  fogad  minden  javítást,  másrészt  oly  érzé- 
kenyen szenved  minden  kedvezőtlen  befolyás  alatt. 

Ezért  bizonyos  tekintetben  igazolva  van,  az  egyes  tör- 
vényhozási intézkedéseknél  a  főváros  viszonyára  különös 
figyelemmel  lenni,  és  országos  érdek  kívánja  meg,  hogy  meg- 
történjenek azon  intézkedések,  amelyek  a  fővárost  a  magyar 
forgalmi  hálózat,  kereskedelem  és  hitelügy  központjává 
emelik.  És  amint  megvárhatja  és  meg  is  vagyok  győződve, 
hogy  várakozásában  nem  csalódik  az  ország,  hogy  a  főváros 
polgárai  magyar  nemzeti  szellemben  és  áldozatkészségben 
előljárjanak,  másrészt  csak  természetesnek  találom,  hogy  a 
főváros  érdekei  iránt  a  törvényhozás  és  a  kormányzat  ro- 
konszenves felkarolást  és  figyelmet  tanúsítson.  (Élénk  he- 
lyeslés és  tetszés.) 

De  még  egy  pár  szorosan  vett  helyi  ügyről  is  meg  kell 
emlékeznem.  Tudom,  hogy  főleg  az  apróbb  keresetágak 
nehéz  körülmények  közt  működnek.  Sokban,  de  fájdalom, 
nem  mindenben  segíthet  ezen  a  törvényhozás  vagy  a  kor- 
mány. Az  ipartörvény  reformjáról  már  szólottam.  Ezzel 
egyidejűleg  elintézhető  lesz  a  házalási  üzlet  pontosabb 
szabályozása  is. 

Kész  vagyok  figyelembe  venni  s  lehetőleg  támogatni 
az  Iparegyesület  kérvényében  kifejezett  kívánalmakat,  s 
amennyiben  a  polgárságnak  nem  a  törvényhozás,  de  a  közigaz- 
gatás körébe  eső  egyes  igazságos  kívánalmainak  támogatásom 
használhatna,  én  szívesen  megteszem  a  lehetőt.  (Tetszés.) 

15* 

Igazságügyi  reformok. 

Mielőtt  egy  más  tárgyra  áttérnék,  engedjék  meg,  hogy 
tekintetbe  véve  már  nagyon  is  igénybevett  türelmüket, 
szóljak  az  igazságügjd  reformokról.    (Halljuk  !) 

Hosszabban  szerettem  volna  ezt  tenni,  de  részint  az 
előbb  jelzett  ok,  részint  a  miatt,  hogy  erre  nézve  az  ország- 
ban a  nézetek  sok  tekintetben  megegyeznek,  rövidre  szab- 
hatom mondandóimat. 

Két  irányban  veszi  igénybe  a  törvényhozás  figyelmét 
az  igazságügy  rendezése.  Ki  kell  építeni  birói  szervezetün- 
ket, és  az  eddigi  tapasztalásokon  okulva,  fejleszteni  és  javí- 
tani  az   ügyvédi   és   közjegyzői   szervezetet. 

A  birói  függetlenséget,  melynek  a  múlt  országgyűlésen 
való  felfüggesztését  azon  mértékben  és  annyi  ideig,  amint 
az  történt,  sem  szükségesnek,  sem  helyesnek  nem  tartottam, 
fenn  akarom  tartani.  (Helyeslés.)  E  függetlenség  nemcsak 
a  birói  karnak,  de  még  sokkal  inkább  a  társadalomnak  van 
érdekében.   (Élénk  helyeslés.) 

De  kimondom  azt  is,  hogy  e  függetlenség  csak  úgy  van 
igazolva,  ha  maga  a  bíróság  szigorú  fegyelmet  tartva,  őrkö- 
dik a  karnak  tisztasága  és  pontos  kötelességteljesítése  felett. 

Nagyobb  mértékben,  mint  eddig,  foglalkozhatik  a  tör- 
vényhozás anyagi  és  alaki  jogunk  kodifikácziójával.  Óhaj- 
tanám, hogy  a  rendszeres  javaslatok  elkészítésére,  különö- 
sen azok  előzetes  tüzetes  meg^ázsgálására  nagyobb  figyelem 
fordíttassék  mint  eddig,  mert  a  tapasztalás  mutatja  másutt 
is,  nálunk  is,  hogy  azon  finom  és  aprólékos  munkára,  mit 
a  részletes  javítások  kivannak,  egy  nagy  testület,  minő  a 
törvényhozás,  csak  bizonyos  fokig  alkalmas. 

Haladni  kell  azon  az  úton,  hogy  a  hitel  megszilárdí- 
tására szükséges  törvényeink,  amennyiben  még  hián3^oznak, 
megalkottassanak  és  hogy  a  mindennapi  forgalom  peres  és 
nem  peres  apró  ügyeiben  egyszerű  és  olcsó  formák  és  gyors 
ehntézés  legyenek  biztosítva,  mire  a  telekkönyvek  foko- 
zatos deczentralizácziója  szintén  szükséges.   (Helyeslés.) 

És  most,  uraim ,  bár  szerettem  volna  a  vallás-  és 
oktatásügyről  szólani,  melyre  nézve  a  jövő  országgyűlésen 

szintén  sürgős  feladatok  várnak,  ezúttal  azokat  mellőzöm. 
Pártunk  más,  s  talán  nálam  hivatottabb  tagjai  e  részben, 
hiszem,  kipótolják  kényszerű  mulasztásomat. 

De  engedjék  meg,  hogy  mielőtt  megválnánk,  még  két 
tárgyról  megemlékezzem  :  az  egyik  a  keleti  ügy,  a  másik 
a  mérsékelt   ellenzék   ellen   felhozott   kifogások.    (Halljuk  !) 

A  keleti  kérdés. 

Azon  ügy,  mely  három  év  óta  Európát  és  hazánkat 
is  izgalomban  tartá,  első  nyugvópontját  elérte  a  berlini  kon- 
gresszus befejezésével.  Ma  még  nem  vagyunk  ugyan  abban 
a  helyzetben,  hogy  egy  valóban  európai  fontosságú  esemény, 
minő  a  berlini  békeszerződés,  jelentősége  és  hatása  felett 
részletes  Ítéletet  mondhatnánk,  de  már  is  mondhatunk 
egyet  :  hogy  azon  várakozás,  amelyet  a  külügyminiszter 
folytonos  hivatkozásaival  az  eredményekre,  amelyek  vilá- 
gánál kívánta  politikáját  megítéltetni,  gerjesztett,  nem 
teljesült.   (Élénk  felkiáltások  :   Ügy  van  !) 

Egyetlenegy  lépés  volt  az,  amelyet,  mióta  a  keleti 
ügy  forrongásba  jött,  mindig  emlegettek,  s  melyet  a  mon- 
archia mindkét  állama  mindig  ellenzett,  ez  Bosznia  és  Her- 
czegovina  megszállása. 

Egy  pontra  nézve  —  ami  érdekeink  felfogását  illeti  — 
a  monarchia  két  államában  egyetértés  volt,  és  ez  abban 
állott,  hogy  területi  nagyobbodás  kelet  felé,  foglalási  poli- 
tika sem  pénzügyileg,  sem  politikailag  érdekeinkkel  meg 
nem  egyezik.  És  most  ott  állunk,  hogy  ezen  politikába  be 
vagyunk  taszítva,  és  nagy  csalódásban  lenne  az,  aki  azt  hinné, 
hogy  jelen  állásfoglalásunk  mellett  megmaradhatunk. 

A  kormány  részéről  ezen  rendszabály  indokolására 
csak  egy  nyilatkozatunk  van  :  az,  melyet  a  miniszterelnök 
Debreczenben  tartott  beszédében  tett.  0,  akinek  hivatása  volt, 
és  elismerem,  sokszor  sikerrel  tette,  a  külügyi  kormá,nyzat 
tetteit  a  magyar  szemnek  tetszetős  színben  feltüntetni, 
(Derültség.)  úgy  indokolja  e  rendszabályt,  hogy  Bosznia 
a  pánszlávizmus  fészke  ;  hogy  az,  ha  a  monarchia  had- 
serege meg  nem  szállja,  a  pánszlávizmusnak  napról-napra 
erősödő  gyűlhelye  és  gyúpontja  lett  volna,   mely  elsősorban 

minket  fenyeget.  Azon  pánszlávizmusé,  melynek,  szerinte 
czélja,  kogy  minden  önálló  egyes  szláv  fajok  egy  nagy 
olvasztó  kemenczében  a  pánszlávizmus  nagy  tömegévé 
olvadjanak  össze,  azután  Európa  békéjét  fenyegessék  és 
más  népfajok  szabadságát   és  lételét  tegyék  kétségessé. 

Már  most,  uraim,  ha  ez  való  volna  ;  ha  való  volna  az^ 
hogy  ezen  tartományok  megszállásával  az  előbb  jelzett  ér- 
telemben vett  pánszlávizmus  fészke  került  hatalmunkba ; 
ha  mi  ezzel  nemcsak  magunkat,  hanem,  amely  ránk  nem  igen 
szorult,  Európa  népei  szabadságát  és  létét  védjük,  akkor 
ez   a  lépés  igazolva  volna.    (Élénk  helyeslés.) 

De  nem  így  áll  a  dolog. 

Ezek  Jákobnak  a  mag^^ar  fülre  nézve  kedves  csengésű 
szavai,  de  a  tetten,  amelynek  igazolására  felhozatnak,  Ézsau 
keze   látszik   meg.    (Élénk   derültség   és   helyeslés.) 

Lássuk  csak  :  megszűnik-e  ama  népek  törekvése  az; 
egj^esülésre,  ha  mi  közéjük  a  megszálló  hadat  éknek  verjük  ? 
Megszűnik-e  Oroszországnak  egyetlenegy  aspirácziója  a 
a  Balkán-félszigetre  vagy  Konstantinápolyra  ? 

Nem  fog-e  ezután  is,  mint  eddig,  újabb  sikerei  által 
megerősödve  mindazon  népekre  hatást  gyakorolni  ?  Nem 
lesz-e  Bolgárország  az  ő  befolyása  alatt  ?  Nem  fog-e  ez 
Ruméháért,  nem  fog-e  Szerbia  és  Montenegró  továbbterjesz- 
kedésért, úgy  mint  eddig,  hozzá  mint  természetes  protek- 
torához  folyamodni  ?  Ha  a  pánszlávizmus  veszélye  abban 
van,  hogy  Oroszország  szítogatja  e  törekvéseket,  támaszt 
igér  és  nyújt  nekik,  e  népeket  törekvései  eszközeiüJ  hasz- 
nálja s  azok  hozzá  ragaszkodnak  és  reá  vannak  utalva  : 
mondhatni-e,  hogy  amaz  okkupáczió  által  e  veszély  ellen 
védve  vagyunk?   (Hosszantartó  zajos  helyeslés.) 

Aki  azt  állítja,  hogy  a  pánszlávizmus  fészkét  meg- 
szállta s  ezzel  annak  veszélyei  ellen  monarchiánkat,  sőt 
Európát  védi,  annak  kezét  oda  kellett  volna  tennie,  ahol 
a  baj  forrása,  fészke  van  :  az  orosz  törekvések  gyökerére. 
(Zajos  hel^^eslés.)  Én  nem  mondom,  hogy  indítsunk  háborút  ; 
kalandos  kívánságokban  sohasem  telt  kedvem  ;  de  midőn 
látom,  hogy  bizonyos  tetteket  természetes  jellemökböl 
kiforgatnak  s  nagy  vállalkozások  és  eredmények  ál-dics- 
fényével ruháznak  fel,  csak  azért,  hogy  a  magyar  nemzetet 

ismét  csalódásba  ringassák,  akkor  azt  mondom :  ne  hall- 
gassatok arra,  amit  Jákob  beszél,  hanem  nézzétek  meg,  mit 
müveit  Ézsau  keze.   (Zajos  taps  és  helyeslés.) 

De  szinte  el  is  felejtem,  hogy  nekünk  nem  szabad  szól- 
nunk, nekünk,  mérsékelt  ellenzéknek,  nem  lehet  megtámad- 
nunk e  rendszabályt.  így  kivánja  azt  a  miniszterelnök. 
(Zajos  derültség.)  Nem  szabad  pedig  azon  határozati  javaslat 
miatt,   melyet  május    14-ikén  beadtunk.* 

E  határozati  javaslatban  kettő  lett  mondva.  Az,  hogy 
minő  politikát  tartunk  károsnak  :  az  olyat,  melynek  czélja 
nem  az  orosz  túlterjeszkedés  meggátlása  és  az  európai  nem- 
zetközi jogállapot  biztosítása,  hanem  a  török  birodalom 
területén  való  osztozkodás  és  mely  a  monarchiát  ellentétbe 
hozza  azon  hatalmakkal,  melyek  Oroszország  ama  kísér- 
letének ellentállanak. 

És  azután  ki  van  mondva  az  is,  hogy  az  ily  politika 
kezdeményezésének  tekintenők  és  helytelennek  tartanok  a 
török  birodalom  bármely  tartományának  ama  hatalmas- 
ságok ellenére  eszközölt  megszállását. 

Már  most  azt  mondják  a  kormány  részéről  :  Bosznia 
megszállását  az  angol  indítványozta,  Európa  bízta  reánk, 
tehát  ama  határozati  javaslat  értelmében  helyes. 

De  ez  nem  úgy  van.  (Halljuk!)  Én  azt  mondhatnám: 
abból,  hogy  az  akkori  körülmények  közt  Boszniának  AngHa 
ellenére  való  megszállását  helytelennek  tartottuk,  még 
nem  következik,  hogy  más  körülmények  közt  minden  meg- 
szállást helyesnek  tartunk,  amely  Nagy-Britannia  meg- 
egyezésével történik.    (Élénk  helyeslés.) 

De  egyet  elfelejt  a  miniszterelnök  felemlíteni,  ami  azon 
határozati  javaslat  értelmére  vonatkozik.  És  ez  az  egy  : 
a  körülmények,  amelyek  között  az  keletkezett,  melyek 
annak  értelmét  megadják.  (Helyeslés.) 

Május  U-ikén  még  igen  kétes  volt,  vájjon  létrejő-e  a 
kongresszus,  hogy  a  san-stefanói  szerződésből  rögtön  nem 
kél-e  ki  egy  új  háború  ?  Oroszország  ezen  időtájban  külön 
akart  egyezkedni  a  monarchiával  is,  és  hire  járt,  hogy  Bosz- 


*     A  hatvanmilliós  hitel    fedezetének  tárgyalásánál    Ürménj'i 
által  beadott  határozati  javaslatot  érti. 

nia  van  odaígérve,  hogy  az  osztozás  fel  van  ajánlva.  Amit 
mi  akkor  kifejeztünk,  az  abban  állott,  hogy  kárhoztassunk 
minden  oly  politikát,  mely  az  osztozás  terére  lép,  s  ne  en- 
gedjük, hogy  a  monarchia  elválaszsza  politikáját  Angol- 
országétól.  (Élénk  helyeslés.) 

És  ma,  a  béke  megkötése  után  ;  ma,  midőn  a  kormány 
azt  hirdeti,  hogy  állandó  állapotoknak  nézünk  elé  a  Balkán- 
félszigeten, ahol  a  nyugalom  biztosítva  van  :  ma  hivatkozik 
a  miniszterelnök  arra  a  határozati  javaslatra,  amely  a 
kongresszus  létrejötte  bizonytalanságában,  egy  kilátásban 
levő  háború  előestéjén  s  azon,  egész  a  döntő  körökig  nyúló 
áramlat  ellen  volt  irányozva,  mely  bennünket  az  oroszszal 
való  külön  egyezkedés  felé  hajtott.  (Hosszantartó  zajos  he- 
lyeslés.) 

De  hát  ha  olyan  nagy  figyelemben  tartá  ama  határo- 
zati  javaslatot,    miért   nem    ügyelt   annak   első   részére  ? 

Hát  az,  ami  történt,  meggátlása  az  orosz  hatalmi  túl- 
terjeszkedésnek, biztosítása  a  jogállapotnak?  vagy  pedig 
osztozkodás,  még  pedig  kisszerű,  aprólékos  osztozkodás,  a 
nyugalomfenntartás  szükségének  ürügyével  felruházva  ?  (Vi- 
haros helyeslés.) 

Odadobták  Romániának,  az  egyetlen  államnak  érdekét, 
mely  a  Balkán-félszigeten  monarchiánkra  van  utalva  ;  oda- 
adták a  Dunát  ;  az  Üj -Bulgáriában  az  orosz  befolyás  a 
mindenható,  az  lesz  a  dolog  természete  szerint  Montenegró- 
ban és  Szerbiában  is,  és  eKoglalnak  egy  darabot  Törökország 
területéből.  (Ugy  van  !  Ugy  van  !) 

Mert  hiába  mondják,  hogy  ez  csak  múló,  csak  ideiglen 
tartó  megszállás ;  az  okok,  melyekből  azt  a  kongresszus 
Salisburynek  javaslatára  elfogadta,  mutatják,  hogy  ez  csak 
kendőzés,  ez  csak  álszin,  mert  a  valót  bevallani  nem  merik. 
(Élénk  helyeslés.) 

Az  a  javaslat,  melyet  Salisbury  márki  monarchiánk 
memoranduma  alapján  tett,  három  okot  hoz  fel,  amelyből 
Európa  a  megszállást  szükségesnek  látta.  Az  egyik  az,  hogy 
a  porta  nem  képes  a  rendet  és  békét  ott  fenntartani  és  nincs 
ereje  arra  sem,  hogy  jó  közigazgatást  létesítsen  ;  a  másik, 
hogy  ha  tetemes  részük  a  szomszéd  fejedelemségek  vala- 
melyikének kezébe  esnék,    a  szláv  államok  oly  lánczolata 

állna  elő,  mely  csakhamar  kiterjedne  a  Balkán-félszigetre 
s  melyeknek  hadereje  a  más  eredetű  népeket  fenyegetné, 
melyek  a  déli  vidékeket  lakják  ;  a  harmadik  :  a  portának 
több    ereje    marad    megmaradt    tartományai    biztosítására. 

De  vájjon,  uraim,  ezen  okok  olyanok-e,  melyek  múlók, 
vagy  olyanok,  melyek  maradandók  lesznek  ?  (Élénk  helyes- 
lés.) Vájjon  a  szláv  államok  lánczolata  csak  az  első  években 
állhat-e  elő  ?  Vájjon  a  porta  tartományainak  biztosítása 
csak  bizonyos  évekig  szükséges-e  ?  Hihető-e  az,  hogy  monar- 
chiánk, ha  ott  rendet,  közigazgatási  szervezetet  alkotott, 
utakat  épített,  békét  teremtett,  egy  fokát  a  jólétnek  létre- 
hozta, hihető-e,  hogy  akkor  ki  fog  menni  és  átadja  e  tarto- 
mányokat a  portának  további  kormányzatra  ?  Nem  lázad- 
nának-e fel  ez  uralomcsere  ellenében  nemcsak  ezen,  de  a 
szomszéd  népek  is  ?  Nem  szegülne-e  ellene  maga  Orosz- 
ország ?  Lehet-e  a  töröknek  visszamenni  oda,  ahonnan  egy- 
szer Európában  kiveretett  ?   (Zajos  helyeslés.) 

Vagy  talán  amint  most  fegyverrel  kisérjük  vissza  a 
boszniai  menekülteket,  hogy  az  ottani  muzulmán  népesség 
nyakukat  el  ne  vágja  :  majd  akkor  fegyverrel  fogjuk  a  törököt 
visszahozni,  hogy  aztán  őrizzük  szomszédai  ellenében  ?  (Hosz- 
szantartó  derültség  és  éljenzés.) 

Már  most  vizsgáljuk  meg,  mik  ezen  rendszabály  köze- 
lebbi és   távolabbi  következései  ?    (Halljuk  !) 

Mi  lesz  helyzetünk  ebben  az  állásban,  szemben  az  apró 
államokkal  ?  Helyzetünk  az  éké,  amely  egyesülésüket  aka- 
dályozza ;  helyzetünk  a  gáté,  amely  egy  délszláv  állam  fel- 
építését meggátolja  ;  helyzetünk  tehát  azon  nemzetek  aspi- 
rácziójának  ellensége.  De  ellensége  az  orosznak  is,  mert 
semmi  el  nem  hitetheti  velünk,  hogy  Oroszország  újabb 
sikerei  által  megerősödve  le  fog  mondani  arról,  hogy  hatal- 
mát az  egész  félszigetre  kitérj eszsze,  ahol  természetes  szövet- 
ségeseit nyeri  azokban  az  államokban,  amelyek  nagyobbo- 
dásra  várnak  és  amelyeket  abban  mi  gátolunk. 

Az  ily  helyzet  azután  tarthatatlan.  Mert  vagy  ezen 
ellenséges  állást  ott  kell  hagynunk,  vagy  tovább  kell  men- 
nünk és  fennhata'munk  alá  kerítve  az  elfoglalttal  rokon 
minden  népfajt,  le  egész  a  görög  fajig  terjeszkednünk.  És 
akkor    kikerültük,    igaz,    egy    nagyobb    délszláv    államnak 

határainkon  való  alakulását.  De  mi  áron  ?  Xem  nö  az  fel 
határainkon,  mert  megalkotjuk  önmagunkban.  Ez  az,  ahová 
az  események  kérlelhetlenül  hajtanak  bennünket.  De  mi- 
előtt ezt  elérnök,  egy  nagy  harczot  kell  kivívnunk  azzal,  aki 
hasonló  czéh-a  törekszik,  azzal,  akinek  úgyszólván  örökébe 
beavatkozunk  :  Oroszországgal. 

De  ez  még  nem  áll  magában,  mert  amely  mértékben  nő 
monarchiánk  kelet  felé,  abban  a  mértékben  fognak  nyugot 
felől  más  államok  is  kompenzácziókat  kérni,  s  míg  erőnk, 
figyelmünk  keleten  le  lesz  kötve,  talán  kettős  harczot  kell 
megvívnunk  :  egyet  itt  a  terjeszkedésért,  egyet  nyugaton 
a   konzerválásért. 

De    mik    a    következmények    belállapotainkra    nézve  ? 

Alig  egy  pár  éve,  hogy  a  monarchiában  az  abszolutiz- 
mus végmaradványai  elenyésztek  a  határőrvidék  feloszla- 
tása által ;  most  egy  új  területet  nyerünk,  melyben  e  már 
végkép   elenyészettnek   hitt   régimet   újra   felépítjük. 

Azután  megindul  idebenn  a  monarchiában  az  új  belső 
alakulásokra  irányzott  vágyakozás  és  mozgalom,  mely, 
tartok  tőle,  végeredményében  a  monarchia  jelen  alapszer- 
kezete, a  dualizmus  ellen  lesz  intézve,  s  ezzel  a  viszály  új 
magvát  oltottuk  be  a  monarchia  testébe.  (Élénk  helyeslés.) 

És  örökké  csak  nem  lehet  e  tartományokat  minden 
államjogi  kapcsolaton  kívül  hagyni. 

Egyszer  csak  le  kell  hullani  a  lepelnek  és  ki  kell  derülni 
a  valónak.  És  akkor  mi  történik  vele  ?  A  magyar  korona 
ösjogán  a  magyar  államhoz  csatoljuk-e  s  vele  belső  átala- 
kulásunkat forrongásba  hozzuk  ?  Vagy  az  ausztriai  állam- 
nak engedjük  át  ?  Vagy  egy  új,  a  monarchia  szerkezetében 
nem  ismert  állapotot  alkotunk  ? 

Mit  mondjak  e  rendszabály  nemzetgazdasági  és  pénz- 
ügyi oldalához  ? 

Ha  a  konzuli  jelentéseket  nézem  ;  ha  azon  csekély  for- 
galmat, azon  primitív  állapotokat  tekintem,  amelyek  e  tar- 
tományokban uralkodnak  :  csak  tömérdek  költekezés  szük- 
ségét látom  felmerülni.  A  bevételek  a  kiadásokat  csak  nem- 
zedékek után  fogják  lassan  visszatéríteni,  és  most  van-e 
bármeljdk  állama  a  monarchiának,  különösen  a  magyar 
állam,  abban  a  helyzetben,  hogy  ilyen  új  feladatokkal  ter- 

helje  magát  ?  S  a  monarchiának  melyik  állama  lesz  haj- 
landó önmagától  elvonni  a  beruházásokat,  hogy  ily  kétes 
értékű  és  jövőjű  foglalásokra  fordítsa  ?  Azzal  is  hiába  áltat- 
juk magunkat,  hogy  ezen  lépés  után  erszényünket  bezár- 
hatjuk és  ama  tartományokat  önnön  jövedelmükre  utal- 
juk. Minden  lépésnek  megvannak  kikerülhetetlen  következ- 
ményei. Ilyen  az,  hogy  nemcsak  a  foglalási  sereg  fenntar- 
tása, de  ott  a  rendnek  behozatala,  a  tartomány  hozzáfér- 
hetővé tétele  elmaradhatatlan  költség.  S  ki  fogja  viselni 
ezeket  a  költségeket  ?  Ez  új  viszály  tárgya  a  monarchia 
két   fele   közt. 

Mindaddig,  míg  e  tartományok  csak  megszállva  van- 
nak, azok  állam  jogi  kapcsolatba  hozataláról  szó  nem  lehet, 
s  tegyük  fel,  közös  kiadások  tárgyát  képezik.  De  mi 
történik  azután,  ha  lehull  a  lepel,  ha  a  megszállásból 
visszakapcsolás  lesz  ?  A  magyar  koronát  ősi  jogon  a 
királyi  eskü  értelmében  fogja  érni  ezen  szerencse,  és  annak 
fejében  talán  átvétele  azon  összes  adósságoknak,  amelyek 
ezen  tartományokra  költettek  ?  Azon  helyzetben  vagyunk-e, 
hogy  így  könnyedén  engagirozhatjuk  országunk  pénzere- 
jét ily  vállalatokra  ?  (Zajos  helyeslés.) 

Bármely  oldalról  forgassam  eszemben  e  kérdést,  én  csak 
káros,  csak  reánk  nézve  ártalmas  eredményeket  látok,  s 
nagy  felelősség  terheli  azt,  aki  ezen  politikai  eredmények 
előidézője  volt. 

Az  az  ok,  amelyet  a  miniszterelnök  felhozott,  nézetem 
szerint  csak  ürügy,  csak  kendözés.  Mi  fogja  igazolni  azt  a 
politikát,  amely  ide  vezetett,  a  monarchia  mindkét  államá- 
nak óhajtása  ellenére  ?  mi  fogja  igazolni  azon  politikát, 
amely  szabad  folyást  engedett  az  eseményeknek  és  nem 
hárított  el  egy  veszélyt  sem  monarchiánkról,  amely  meg 
nem  volt  azelőtt,  és  belesodort  egy  oly  vállalkozásba,  mely- 
nek végkimenetelére  senki  megnyugvással  nem  tekinthet  ? 
(Hosszantartó   élénk  tetszésnyilatkozatok.) 

A  jövő  országgyűlés  feladata  lesz,  szigorúan  számon 
kérni  ezen  politika  okait,  ezen  lépés  szükségének  igazo- 
lását. És  azután  ítélni,  s  ha  kell,  elitélni.  (Zajos  helyeslés.) 
De  feladata  lesz  az  is,  hogy  azt  következményeiben,  ameny- 
nyire    már    lehetséges,    enyhítse,    s    ne    engedje,    hogy    a 

monarchia,  hogy  az  ország  jóléte  és  nyugalma  egy  helyte- 
len terjeszkedési  poKtikának  még  nagyobb  mértékben  fel- 
áldoztassék.    (Helyeslés.) 

Az  egyesült  ellenzék  és  a  függetlenségi  párt. 

Azon  pártra  nézve,  amelyhez  én  tartozom,  többféle 
nyilatkozat  történt ;  azt  mondták,  hogy  ennek  nincs, 
csak  a  függetlenségi  pártnak  van  létjogosultsága.  Azt  mond- 
ták, hogy  a  negyvennyolczasok  egy  fogható  eszméért  küz- 
denek, ők  zászlójukra  egy  kivihetetlen  ugyan,  de  nemes 
eszmét  tűztek  ki,  amelyet  e  hazában  ápolni  kell.  Távol  van 
tőlem,  hogy  a  függetlenségi  párt  ellen  egy  szót  szóljak.  Én 
jogosultnak  tartok  minden  pártot,  mely  alkotmányunkon 
belül  a  nemzet  aspiráczióiban  és  szükségeiben  alappal  bír 
s   amely   a   képviseleti  alkotmány   működéséhez   szükséges. 

Már  most,  ha  valaki  azt  akarja,  hogy  a  kormánypárt 
örökké  uralkodjék,  míg  önmagában  minden  egyetértésre 
képtelenné  nem  válván,  szét  fog  mállani ;  ha  valaki  azt 
akarja  elérni,  hogy  a  kormánypárt  uralma  a  római  preto- 
riánusokéhoz  hasonlítson,  akik  önmagukból  választották  az 
imperátort  és  azután,  ha  megunták,  letették,  az  imperá- 
torok pedig  igyekeztek  magukat  fenntartani  kegy  osztogatással 
és  deszpotizmussal  ;  aki  azt  akarja,  hogy  csak  olyan  ellenzék 
legyen,  amely  czéljainál  fogva,  legalább  ma,  túlzó  állás- 
ponton áll  és  így  igen  kényelmes,  mert  a  kormánypárt  ural- 
mát nem  fenyegeti  és  így  nyomatékos  ellenőrzést  nem  gya- 
korolhat, és  amely  kívánságaiban  nem  áUván  a  közvetlen 
valósítás  felelőssége  alatt,  menthetetlenül  túlzásba  sodor^ 
tátik,  mert  hacsak  elveit  fel  nem  függeszti,  nem  veheti 
át  a  kormányzást,  az  igenis  azt  mondliatja  :  egy  mérsékelt 
ellenzéknek,  mely  a  kormánj^árttal  ugyanazon  közjogi 
alapon  áll,  nincs  létjogosultsága.  (Élénk  tetszésnjálatko- 
zatok.) 

De  ez  aztán  annyit  jelent,  mint  a  képviseleti  alkot- 
mánynak teljes  megbénítása  ;  ez  annyit  jelent,  mint  kény- 
szerítése a  nemzetnek,  hogy  vagy  minden  kormányt  támo- 
gasson, vagy  a  jelen  állapot  alapjait  megváltoztatni  szán- 
dékozó ellenzékhez  szegődjék  ;  ez  annyit  jelent,  mint  lehe- 


Programmbeszéd;  237 

tétlenné  tenni  egy  hatályos  parlamenti  ellenőrzést,  mert 
hatályosan  ellenőrizni  csak  oly  ellenzék  tud,  mely  a 
kormányzat  átvételének  közvetlen  felelőssége  alatt  cselekszik. 
(Helyeslés.)  A  kormánypárt  erre  önmagában  nem  képes  • 
inkább  azt  tartja  hivatásának,  hogy  annak  hibáira  és  vissza 
éléseire  fátyolt  vessen,  mint  azt,  hogy  működését  erős  ellen 
őrzés  alatt  tartsa.  (Zajos  helyeslés.)  Hiszen  tapasztaltuk,  hogy 
a  szabadelvű-párt  még  a  nemzet  szabadságjogait  megtámadó 
miniszteri  rendeletet  is  tudomásul  vette.  Egy  ily  állapot  kifejti 
a  képviseleti  kormány  egyik  nagy  betegségét  :  az  egy-párti- 
ságot,  a  mindenáron  való  kormánypártiságot ;  a  szabad  és 
bátor  diskussziónak  ösztöne  és  ereje  kihal  s  a  kötelesség- 
érzet meggyengülésének,  a  kényelmes  belenyugvásnak  és  a 
politikai  elbátortalanodásnak  ad  helyet.  (Élénk  helyeslés 
és  tetszés.) 

De  ha  egy  párt  jogosultságát  merítheti  abból,  hogy 
bizalommal  a  kormány  iránt  nem  viseltetvén,  mert  tettei 
arra  érdeme blennek  mutatták,  az  ország  ügyeire  önálló  fel- 
fogás és  eljárás  alapján  akar  befolyni  s  teljesíteni  a  képvise- 
leti kormányzat  nélkülözhetlen  elemének,  az  ellenzéknek 
kötelességét  :  akkor  igenis  egy  oly  pártnak,  mely  a  kormány- 
párttal egyazon  közjogi  alapon  áll,  nemcsak  jogosultsága 
van,  de  szükségességét  is  csak  az  tagadhatja,  aki  Magyar- 
országon nem  a  képviseleti  kormányt,  hanem  az  ellensúly 
nélküli  s  így  a  legkárosabb  pártdeszpotizmust,  mely  a  leg- 
többször a  vezérek  deszpotizmusa,  (Zajos  helyeslés.)  akarja 
meghonosítani.   (Zajos  tetszés  és  helyeslés.) 

Azt  is  mondják,  hogy  ezen  párt  heterogén  elemekből  áll. 

De  elfelejtik,  hogy  ma  már  sem  nálunk,  sem  sehol, 
ahol  parlamenti  kormány  létezik,  nincs  oly  nagyobb  párt, 
melynek  összes  elemei  minden  kérdésre  egyöntetű  nézetekkel 
bírnának.  Nem  is  ez  a  döntő.  Hanem  a  döntő  az  :  képes-e 
arra  a  fokára  az  egyetértésnek  és  együttműködésnek,  mely 
az  ellenzéki  feladatok  helyes  teljesítésére  szükséges  ?  Ha 
képes,  akkor  az  egyesülés  mindig  igazolva  van,  mert  csak 
egyesült  erővel  lehet  feladatainak  helyes  megoldását  remélni. 
(Élénk  helyeslés.)  Nagy  pártok  kivonhatják  magukat  az 
egyesülés  szüksége  alól,  de  kis  pártoknak  ez  a  természeti 
törvénye  :  keresni  az  egyesülést,  való  alapon,  s  ha  megtalál- 

ták,  elfogadni  ;  különben  a  parlamenti  élet  apró,  egyen- 
kint tehetetlen  töredékek  küzdelmévé  válik.  (Élénk  helyes- 
lés és   tetszés.) 

De  a  legsajátosabb,  ha  ily  kifogás  a  kormánypárt  köré- 
ből történik.  Mert  hiszen  általánosan  ismert  tény,  hogy  éppen 
a  belügyi  kérdések  legtöbbjére  ama  pártban  egyetértés  nem 
volt,  a  múlt  országgyűlés  alatt  sem  s  nincs  jelenleg  sem. 
(Ügy  van  !  Igaz  !) 

Hiszen  njáltan,  az  országgyűlésen  hirdették  a  kiegye- 
zési viták  alatt,  hogy  ha  a  gazdasági  rendezés  műve  be- 
fejeztetett, új  pártalakulások  elkerülhetetlenek.  Mennyi 
kedvet  fognak  ehhez  mutatni  az  új  országgyűlésen,  (Élénk 
derültség.)  nem  tudom  s  csak  azt  jelentem  ki,  hogy  nem 
kérdjük  a  kormánytól  vagy  más  pártiaktól  jogosultságunkat. 
(Zajos  helyeslés.) 

Tetteinkből  Ítéljenek  meg  bennünket.  (Zajos  tetszés 
és  helyeslés.)  Ha  mi  eréiylyel  és  függetlenül,  önálló  felfogás- 
sal magasan  hordjuk  a  nemzeti  czélok  és  érdekek  zászlaját  ; 
ha  híven  és  szigorúan  teljesítve  az  ellenőrzést  és  azon  köte- 
lességünket, hogy  a  kormányt  a  nemzet  szükségeinek  meg- 
felelő rendszabályokra  ösztönözzük  ;  ha  a  pártérdekeket  az 
ország  érdekének  nem  helyezzük  fölébe  :  akkor,  de  csakis 
aklvor,  erről  meg  vagyok  győződve,  számíthatunk  a  nemzet, 
és  hogy  Önökről  szóljak,  a  Józsefváros  polgárainak  támo- 
gatására. (Hosszantartó  viharos  tetszés  és  éljenzés.) 

Ezen  iránj"  harczosául  vállalkoztam,  midőn  Önök  előtt 
mint  ellenzéki  képviselőjelölt  megjelentem  s  midőn  támo- 
gatásukat ügyünk  diadalra  juttatására  kikérem.  (Hosszan- 
tartó   viharos    éljenzés    és   felkiáltások:    Éljen   Szilágyi!) 

AZ  OKKUPÁCZIÓT  KÖVETŐ  ORSZÁGGYŰLÉS. 

SZÉLL  KÁLMÁN  PÉNZÜGYMINISZTER  LEMONDÁSA. 

A  BERLINI  SZERZŐDÉS  ELŐTERJESZTÉSE. 
FELIRAT  A  DELEGÁCZIÓK  ELHALASZTÁSA  IRÁNT. 

Széli  Kálmán  pénzügyminiszter  még  az  országgyűlés  meg- 
nyílta előtt,  1878  szeptember  28-ikán,  beadta  lemondását. 
Ennek  következtében  az  egész  kormány  ugyanerre  határozta  el 
magát.  A  kormány  lemondását  ö  felsége  elfogadta  s  ezt  a 
hivatalos  lap  október  7-iki  száma  közölte.  (Időközben,  mindjárt 
az  országgyűlés  berekesztése  után,  Perczel  Béla  igazságügy- 
miniszter  helyét  Pauler  Tivadar  foglalta  el).* 

A  király  ezután  kihallgatáson  fogadta  Szlávyt,  Mailáthot, 
Sennyey  bárót.  Bittót,  Simonyi  bárót  és  Ghyczyt. 

Az  országgyűlés  megnyitásakor  nem  volt  végleg  kinevezett 
kormány. 


Széli  Kálmán  lemondásának  okát  általában  abban  keresték, 
hogy  a  pénzügyminiszter  azon  költségek  miatt,  melyeket  Bosz- 
nia és  Herczegovina  megszállása  igénybe  vett,  veszélyeztetve 
látta  a  közel  négy  évi  kormányzata  alatt  a  rendezés  útjára  terelt 
pénzügyi  helyzetet. 

A  pénzügyminiszter  ebbeli  elhatározásának  tulajdonképen 
való  oka  azonban  ezzel  így  egyszerűen  nem  fejezhető  ki. 

Lemondása  —  amint  e  kötet  szerkesztőjével  közli  —  igenis 
összefüggött  a  pénzügyi  rendezkedéssel,  annyiban,  hogy  amint 
a  miniszterelnök  nyilatkozatában,  bár  szűkszavúan,  de  nyíltan 
ki  is  fejezte  :  aggodalommal  nézett  »a  még  bekövetkezhető* 
költségek  elé.  Másrészt  azonban  elhatározásának  politikai  rugói 
is  voltak. 

Az  anyagi  áldozatok  okából,  melyeket  a  katonai  akczió 
követelt,  a  pénzügyminiszter  nem  gördített  adadályokat  a  már 
elhatározott  és  elkerülhetetlenné  vált  megszállás  elé.   Az  okku- 


*  Az  Auersperg-kormány   júliusban  szintén  beadta  lemondását 
és  csak  ideiglenesen  vitte  a  kormányzatot. 

páczió  előtt  és  végrehajtása  közben  is  sűrűn  tartattak 
Bécsben  miniszteri  tanácskozások,  melyeken  mindig  újabb 
meg  iijabb  költségeket  kértek,  s  a  pénzügyminiszter,  belátva 
a  szükséget,  egyszer  sem  tett  ellenük  kifogást.  Ha  csupán  csak 
ezekről  a  pénzbeli  áldozatokról  lett  volna  szó,  melyek  súlyosak 
voltak  ugyan,  de  melyeket  az  európai  megbízás  alapján  szerinte 
is  elkerülhetetlen  akczió  érdekében  maga  is  szükségeseknek  ítélt : 
nem  határozta  volna  el  magát  a  visszavonulásra,  annál  kevésbbé, 
mert  tisztában  volt  azzal,  amint  Tisza  miniszterelnök  beszédé- 
ben elő  is  adja  :  hogy  lemondásával  általános  kormányválságot 
fog  fehdézni.  De  okszerűen  azért  sem  lehet  a  pénzügyminiszterről 
feltételezni,  hogy  a  már  végrehajtott  okkupáczió  költségei 
voltak  reá  döntő  hatással,  mert  hiszen  a  katonai  akczió  egész 
ideje  alatt  megtartotta  állását,  szóba  sem  hozta  lemondási 
szándékát,  amint  hogy  ennek  időpontjául  beszédében  Tisza 
miniszterelnök  is  szeptember  közepét  jelöli  meg.  Sarajevó 
elfoglalása  augusztus  19-ikén  történt  és  a  pénzügyminiszter 
még  azon  túl  is  helyén  maradt. 

Elhatározása  a  lemondásra  csak  akkor  érlelődött  meg  benne, 
mikor  látta,  hogy  katonai  részről  —  s  itt  különösen  Fihppovich 
táborszernagyot  említi  —  Bosznia  és  Herczegovina  egyszerű 
megszállásánál  messzebb  menő  terveket  táplálnak,  s  attól  kellett 
tartania,  hogy  e  tervek  végrehajtása  újabb  komplikácziókat 
fog  támasztani  és  újabb  kiszámíthatatlan  és  nemcsak  az  akkori 
körülmények  közt,  hanem  még  később  is  mindenesetre  ahg 
elviselhető  terheket  fog  az  országra  róni.* 

Egyéb  jelenségeken  kívül  az  emhtett  czélzatot  az  is  bizo- 
nyítja, hogy  mikor  a  katonai  feladat  már  befejezettnek  volt 
tekinthető,  a  katonaságot  a  szükségesnél  tovább  is  a  megszál- 
lott tartományokban  tartották,  s  a  végrehajtott  megszállási 
akczió  után  megismétlődött  az,  hogy  újra  meg  újra  költségeket 
kértek. 

A  katonai  részről  támasztott  költségkövetelések  oly  nagyok 
voltak,  hogy  csak  többletük  is  ötszörösen-hatszorosan  meghaladta 
azt  az  összeget,  amely ly el  utólag  a  pénzügyminiszter  visszalépése 


*  Filippovich  táborszernagy  november  18-ikán,  a  felirati 
vita  folyamán,  fölmentetett  Bosznia  és  Herczego\ana  főparancs- 
nokságától. 

után,  megelégedtek  és  mint  amennyit  a  megszállásból  eredő 
terhek  kitettek. 

Ezek  tartoznak  a  pénzügyminiszter  lemondásának  az  ország 
anyagi  erejével  összefüggő  okaii'a. 

Lemondásának  politikai  oka  pedig  ugyanezen  tervekben 
gyökerezik,  mert  alaposan  fel  lehetett  tenni,  hogy  a  sokszorosan 
nagj'^obb  költség  mögött  messzebb  menő  katonai  terv  és  akczió 
szándéka  lappangott. 

Ennek  a  kettős  terjeszkedési  irányzatnak,  melynek  fenn- 
forgása a  pénzügyminiszter  előtt  nem  volt  kétséges,  útját  áUani, 
azt  meghiúsítani,  amennjáre  erre  állásának  elhagyásával  hatni 
képes  volt :  volt  a  pénzügyminiszter  lemondásának  politikai  oka, 
és  bár  a  nyomatékos  marasztásban  nem  volt  hiány,  okai  ala- 
posságának   tudatában  ragaszkodott  elhatározásához. 

Czélját  visszalépésével  el  is  érte  :  az  említett  tervek  nem 
valósultak  meg  ;  az  akczió  visszaterelődött  a  maga  természetes 
medrébe  :  a  megszállás  végrehajtásának  s  a  megszállott  tartomá- 
nyok  megtartásának  feladatára. 

A  volt  pénzügyminiszter,  a  hozzá  intézett  abbeh  kérelemre, 
hogy  bocsássa  e  beszédgyűjtemény  rendelkezésére  azokat  az 
okiratokat,  melyek  lemondásának  itt  előadott  motívumaira 
vonatkoznak  és  melyekről  említést  tett,  kijelentette,  hogy  közzé- 
tételüket ma  még  időelőttinek  tartja  és  a  diszkréczió  szempontját 
elébe  helyezi  annak,  hogy  a  maga  eljárása  valódi  okait  a  kis- 
hitűség látszata  ellen  bizonyítékokkal  erősítse.  Különben  is 
—  úgymond  —  nem  az  ő  eljárásának,  hanem  az  azon  időbeli 
pohtikai  körülményekés  czélok  megítélésének  szempontjából  van 
e  kérdésnek  jelentősége. 


A  ház  megalakulási  teendőinek  elvégzése  után  az  október 
30-iki  ülésben  felolvastatott  a  trónbeszéd,  s  ennek  kapcsán  Zse- 
dényi  válaszfehrati  bizottság  kiküldését  indítványozta. 

A  megnyitó  trónbeszédnek  az  a  része,  melyről  a  követke- 
zőkben szó  lesz,  így  hangzik  : 

A  berhni  kongresszuson  Bosznia  és  Herczegovina  megszál- 
lására   és    kormányzására    európai    mandátumot    fogadtunk    el. 

Szilágyi  Dezső  beszédei.  I.  16 

Sajnálatunkat  kell  kifejeznünk  a  felett,  hogy  a  feladat  meg- 
oldása békés  úton  nem  volt  eszközölliető  .  .  .  Hála  vitéz  had- 
seregünk legnagyobb  ehsmerést  érdemlő  magatartásának,  a  fel- 
adat első  része  ma  már  befejezettnek  tekinthető.  Megnyugvá- 
sunkra szolgál  tudatni  Önökkel,  addig  is,  míg  külügyminiszte- 
rünk meg  fogja  legközelebb  az  arra  hivatott  testületek  előtt 
adhatni  a  beható  felvilágosítást,  hog;y"  a  jó  viszony,  melyben  az 
összes  hatalmakkal  állunk,  reménylenünk  engedi,  hogy  a  fel- 
adat hátralevő  része  kedvelt  népeink  áldozatkészségének  leg- 
nagyobb kímélésével  lesz   végrehajtható. 

Zsedényi  után  Tisza  miniszterelnök  nyilatkozott  a  kormány- 
válságról. Előadta,  hogy  szeptember  közepén  a  kormány  amiatt 
jutott  a  válság  küszöbére,  mert  a  pénzügyminiszter  tudatta 
vele,  hogy  tárczáját  letenni  szándékozik.  Az  ok,  —  ligymond  — 
mely  a  pénzügyminisztert  erre  indította,  az  volt,  hogy  az  okku- 
páczió  által  okozott  és  az  előrelát  hat  óknál  nagyobbaknak  bizo- 
nyult költségek  által  a  pénzügyi  rendezést,  melyet  oly  nagy 
buzgalommal  és  szakértelemmel  folytatott,  megzavarva  látja ; 
sőt  aggodalommal  néz  a  még  bekövetkezhető  költségek  elé. 
Én,  kinek  ő  ezen  szándékát  nyilvánította,  nem  vontam  taga- 
dásba azt,  hogy  e  váratlan  költségek  Magyarország  pénzügyei 
szempontjából  igen  sajnosak  és  hogy  azok  a  rendezés  munkáját 
kétségen  kívül  nehezíteni  fogják.  Szükségét  éreztem  vele  együtt 
annak,  hogy  óvakodnunk  kell,  nehogy  azok  a  legszükségesebbe- 
ken felül  terjedjenek,  és  ezért  egyéni  nézetemként  úgy  nyilatkoz- 
tam, hogy  illető  helyen  fejezzük  ki  határozott  nyíltsággal,  hogy 
szükséges  ezen  költségeket  az  elkerülhetetlenek  korlátai  közé 
szorítani  és  szükséges  magát  az  elv^állalt  ideiglenes  közigazgatást 
úgy  berendezni,  hogy  ebből,  ha  háramolnék  is,  nagyon  csekély 
teher  háramoljék  a  monarchia  két  államának  pénztárára,  és 
végül,  hogy  oly  módozatokról  lesz  szükséges  gondoskodni,  hogy 
ezáltal  azon  pénzügyi  müveletek,  melyekhez  a  mindnyájunk 
előtt  ismeretes  kincstári  utalványoknak  annak  idején  való  be- 
válthatása kötve  van,  meg  ne  zavartassanak  és  lehetetlenekké 
ne  tétessenek.  Ha  —  amint  hittem  —  ez  irányban  támogatásra 
találunk,  akkor,  mondám,  nézetem  szerint  kötelességünk  lesz, 
a  törvényhozás  összejövetelét  bevárv^a,  itt  az  úgyis  mindjárt 
a   működésünk   elején   kínálkozó   válaszfelírati   vita   alkalmával 

felfejteni  a  dolgoknak  úgy  politikai  indokait,  mint  teljes  őszin- 
teséggel elmondani  azt,  mi  ezeknek  pénzügyi  tekintetben  a 
következése  ;  jelezni,  mily  úton  hisszük  mi,  hogy  az  adott  viszo- 
nyok közt  tovább  vezetni  lehet  és  kell  az  ország  ügyeit,  és 
azután  a  válaszfelirati  vita  eredményétől  tenni  függővé  azt, 
hogy  parlamentáris  értelemben    mi    legyen    tovább    a    teendő. 

Fájdalom,  az  én  igen  tisztelt  barátomat  e  tekintetben  meg- 
győznöm nem  sikerült,  és  ő  azon  meggyőződése  mellett  maradt, 
hogy  a  jelen  viszonyok  közt  a  pénzügyi  tárczát  tovább  nem 
vezetheti. 

Ekkor  mi  többiek  azon  nézettől  vezéreltettük  ma,gunkat, 
hogy  ha  oly  viszonyok  közt,  mint  a  mostaniak,  valamely  kor- 
mánynak nemcsak  az  általa  viselt  tárczánál,  de  egyéniségénél 
fogva  is  kiváló  tagja  kilép  :  akkor  a  kormánynak  kötelessége 
módot  adni  arra,  hogy  mentől  elébb  egy  más,  oly  kormány 
által  váltathassék  fel,  mely  teljes  egyetértésben  az  ország  ügyei- 
nek vezetését  mennél  elébb  kezeibe  vehesse.  E  nézettől  vezérel- 
tetve, nyújtottuk  be  lemondásunkat. . .  A  felség  által  meghallgatott 
pohtikusok  pedig  egyhangúlag  azt  a  véleményüket  nyilvání- 
tották, hogy  a  kormányt  véglegesen  megalakítani  az  országgyű- 
lésnek küszöbön  álló  összeülése  előtt  csak  úgy  lesz  helyes,  hogy 
előbb  a  képviselőházban  történendck  által  a  helyzet  tisztáztassék. 

A  miniszterelnök  után  Szilágvi  Dezső  szólt. 


Szilágyi  Tisztelt  ház  !  (Halljuk  !  Halljuk  !)  Azon  indítványt,  me- 

Dezsö  lyg^  Zsedényi  Eduárd  képviselő  úr  tett,  pártolom  arra  nézve, 
hogy  egy  felirati  bizottság  küldessék  ki,  és  az  ellen  sincs  semmi 
ellenvetésem,  hogy  annak  megválasztása  már  holnapra  tűzes- 
sék ki  napirendre.  De  engedje  meg  a  tisztelt  kormány  fér  fiú, 
ki  a  miniszterelnökség  ideiglenes  vezetésével  meg  van  bízva, 
hogy  ezzel  kapcsolatban  egy  kérelmet,  illetőleg  egy  kérdést 
intézzek  hozzá.   (Halljuk  !) 

Alkotmányunk  szerint  a  külfölddel  kötött  szerződé- 
sek   az    országgyűlésekkel  közlendők. 

Azon  időköz  alatt,  mely  a  múlt  országgyűlés  felosz- 
latását a  mostani  országgyűlés  megnyitásától  elválasztja, 
létrejött  a  berlini  szerződés,  melyben  monarchiánknak 
keleten    teljesítendő    végzetes    megbízás    adatott. 

16* 

A  tisztelt  ideiglenes  kormány  előtt  nem  lehet  titok 
az,  hogy  ezen  fehrati  bizottság  a  maga  tárgyalásai- 
ban és  ennek  folytán  az  országgyűlés  is  a  monarchia 
külügyi  pohtikájával  és  annak  aktusaival  foglalkozni  fog  ; 
hiszen  maga  a  miniszteri  válság  ezen  külügyi  poHtikának 
folyománya.  Nem  tartja-e  már  most  kötelességének  az 
országgyűlés  elé  terjeszteni  ezen  szerződést,  úgy  mint  a 
törvények  rendelik,  hogy  az  hivatalosan  is  úgy  a  fehrati 
bizottság,  mint  az  országgyűlés  előtt  fennforogjon  ?  Ezt  én 
részemről  annál  inkább  szükségesnek  tartom,  mert  parla- 
mentünknek, úgy  mint  a  monarchia  másik  parlamentjének 
e    részben    való    jogai    törvényen    alapúinak. 

S  midőn  a  parlamentek  hivatva  vannak  éppen  azon 
pohtilíával  foglalkoziű,  melynek  egyik  főmozzanata  a 
berhni  szerződés,  akkor,  megvallom,  menthetetlen  mulasz- 
tásnak látnám  a  kormányzat  vezetésével  ideiglenesen  meg- 
bízottak részéről,  ha  ezen  előterjesztést  megtenni  vona- 
kodnának. 

Bár  azt  hiszem,  tisztelt  ház,  hogy  azon  rövid  nyilat- 
kozatra, melyet  a  kormányzat  vezetésével  ideiglenesen  meg- 
bízott miniszterelnök  úr  (Derültség.)  tett,  ezen  oldahól  meg 
fognak  az  észrevételek  tétetni  ;  de  mivel,  bár  nem  e  czél- 
ból,  már  felszólaltam,  néhány  észrevételt  magam  sem  hall- 
gathatok el,  már  azért  sem,  hogy  a  válság  okainak  bővebb 
magyarázatát  nyerjük.  Egyik  észrevételem  az,  hogy  a  volt 
pénzügyminiszter  úr  részéről,  kinek  kilépését  mint  az  egész 
kabinet  leköszönésének  egyedüh  okát  emhtette  a  miniszter- 
elnök úr,  helyesnek  és  a  parlamenti  alkotmány  szelleméből 
folyónak  tartanám,  ha  ő  maga  is  lemondásának  okait  ezen 
ház  előtt  kifejtené.  (Helj'eslés  balfelől.)  Ezt  annál  inkább 
szükségesnek  tartom,  mert  azon  nyilatkozatból,  melyet  hal- 
lottunk, az  tűnik  ki,  hogy  a  volt  miniszterelnök  úrnak 
nem  volt  lehető  a  leköszönő  pénzügyminisztert  a  rendes  parla- 
menti forma  természetének  megfelelő  azon  eljárásra  bírni, 
hogy  az  összejövendő  parlament  elé  lépjen  és  annak  eljárá- 
sától és  magatartásától  tegye  függővé  további  magatartását. 

Ez  volt  az,  amire  a  volt  miniszterelnök  úr  a  volt 
pénzügyminiszter  urat  rábírni  igyekezett.  Kétségkívül  fon- 
tos  és   súlyos   okai   lehettek   a   pénzügyminiszternek,  hogy 

erre  rá  nem  állott  s  a  kabinet  sorsában  való  osztozásra 
s  a  közös  minisztérium  további  politikájában  való  rész- 
vételre bírható  nem  volt.  Pedig  a  háznak  érdeke  és  joga 
volna  megtudni,  mik  voltak  a  volt  miniszterelnök  részé- 
ről rendkívülinek  kijelentett  eljárás  okai.  A  volt  pénz- 
ügyminiszter úr  elhatározása  annál  súlyosabb  volt  e  tekin- 
tetben, mert  a  kabinet  feloszlását  vonta  maga  után,  mert 
maga  a  volt  miniszterelnök  sem  tartá  lehetőnek  a  kabi- 
net megmaradt  részével  azt  az  eljárást  követni,  melyet 
a  pénzügyminiszternek  ajánlott,  ő  is  egyszerre  megváltoz- 
tatta nézetét,  nem  maradt  helyén  és  csak  mint  ideiglenes  kor- 
mányvezető   jött    a    ház    elé    önmagát  igazolni. 

Ez  az  eljárás  anomalikus.  Ennek  indokai  ki  nem  elégí- 
tők,  homályosak.  És  annál  inkább  okunk  van  ebben  a  rész- 
ben bővebb  magyarázatot  kívánni,  mert  komoly  oknak 
kell  annak  lenni,  hogy  a  volt  pénzügyminiszter  úr  azon 
eljárási  módba,  melyet  neki  a  miniszterelnök  úr  mint 
egyedül  helyest  ajánlt,  bele  nem  nyugodott.  Valamint 
még  komolyabb  oknak  kellett  lenni,  hogy  a  volt  miniszter- 
elnök úr  indíttatva  érezte  magát  ezen  eljárási  mód  követ- 
keztében saját  személye  részéről  is  lemondani.  Ennélfogva 
azon  nézetben  vagyok,  hogy  erre  nézve  bővebb  felvilágosítá- 
sokra van  szükség,  és  ezen  bővebb  felvilágosításokat,  azt 
hiszem,  a  volt  miniszterelnök  úr  most  a  maga  részéről  meg- 
adni nem  fog  vonakodni.    (Helyeslés  balfelől.) 

Tisza  miniszterelnök  ismételve  rámutat  arra,  hogy  a  kabinet 
lemondásának  oka  csakis  az  a  felfogása  volt,  ami  szerinte  a 
parlamentarizmus  szempontjából  teljesen  helyes  :  hogy  ha  a 
kormány  a  maga  egészében  nem  álDiat  meg  vagy  nem  tudja 
pótolni  a  kebelében  támadt  hiányt,  kötelessége  azonnal,,  mentül 
előbb  tért  engedni  annak  a  kísérletnek,  hogy  mások  foglalhas- 
sák el  helyét  és  hogy  minél  előbb  mint  konstituált  kormány 
léphessen  a  törvényhozás  elé. 

Apponyí  Albert  gróf  :  A  miniszterelnök  nem  nyilatkozott 
Szilágyi  Dezső  abbeli  kérelmére  nézve,  hogy  a  berlini  szerző- 
dés a  ház  elé  terjesztessék  oly  időben,  hogy  az  a  felirati  bizott- 
ság tanácskozásának  egyik  szubsztiátuma,  nyilatkozásainak 
egyik  alapja  legyen. 

A  ház  ezután  elhatározta,  hogj'^  a  másnap  tartandó  ülésben 
fogja  megválasztani  a  válaszfeHrati  bizottságot. 

A  reá  következő  napon,  október  31-ikén  a  miniszterelnök- 
nek a  delegácziók  összehívásáról  szóló  átirata  volt  napirendre 
kitűzve.  A  delegácziók  november  7-ikére  hivattak  össze. 

Madarász  József  indítványozza,  hogy  az  átirat  tárgyalása 
halasztassék  el  akkorra,  mikor  a  ház  válaszfeliratát  fölterjesz- 
tette és  végleges  kormány  alakul.  Szükséges  ez  azért  is, 
—  mondja  —  mert  a  királyi  megnyitó  beszédből  látjuk,  hogy 
ami  az  alkotmány  sz3rint  csakis  a  képviselőház  elé  való  tár- 
gyalás, az  a  delegáczió  elé  tartozónak  van  mondva. 

Tisza  miniszterelnök  :  A  trónbeszéd  azzal,  hogy  külügyi 
kérdést  hoz  szóba,  nem  hogy  elkerültetni  akarná  az  ország- 
gyűlésen ez  ügyek  tárgyalását,  hanem  mintegy  felhí  arra,  hogy 
a  válaszfeliratban  ezekre  nézve  a  háznak  nyilatkoznia  lehessen. 
A  fejedelemnek  alkotmányszerű  joga  a  delegácziók  összejövete- 
lének napját  kitűzni,  és  a  képviselőház  nem  térhet  ki  a  válasz- 
tás elől.  De  nem  is  lendkívüli  dolog  az,  hogy  a  válaszfehrat 
elkészülte  előtt  történik  a  delegácziók  összehívása;  így  történt 
1872-ben  és  1875-ben  is. 

Szilágyi  Tisztelt    ház !     (Halljuk  !)     Abban    kétségkívül    igazat 

Dezső  ^q\\  adni  a  miniszterelnök  úrnak,  hogy  a  királyi  jogok 
közé  tartozván  a  delegáczió  helyének  és  összegyűlte  idő- 
pontjának meghatározása,  s  az  országgyűlésnek  az  alkot- 
mány által  megszabott  kötelessége  lévén  ezen  királyi  meg- 
hagyás értelmében  a  választásokat  teljesíteni  :  nem  volna 
helyes  semmi  oljTiemű  intézkedés,  amely  a  királyi  jognak 
ezen  gyakorlatát  és  az  országgyűlés  ezen  kötelességének 
teljesítését  kijátszana  vagy  annak  megkerüiésére  vezetne. 
Ebben  igazat  adok  neki,  s  azt  hiszem,  e  házban  talán 
mindenki  igazat  fog  adni.  De  én  úgy  fogom  fel  azon  indít- 
ványt, hogy  annak  czélja  nem  is  az.  És  megvallom, 
fontos  okokat  látok  fennforogni  arra,  hogy  míg  azon  indít- 
vány szószerinti  szerkesztéséhez  az  általam  előadott  okok- 
ból is  nem  járulhatok,  nem  fogadhatom  el  a  jelen  viszo- 
nyok  közt   azon   indítványt   sem,  melyet  a  miniszterelnök 

Úr  előterjesztett  és  amely  abban  összpontosul,  hogy  a 
ház  szombati  ülésében  a  királjá  leirat  értelmében  a  válasz- 
tásokat teljesítse. 

Kérem  a  tisztelt  házat,  méltóztassék  álláspontomat  ebben 
a  részben  jól  megítélni.  (Halljuk  !)  Én  el  vagyok  tökélve 
s  kötelességünknek  tartom  a  királyi  felhívásnak  engedel- 
meskedni. De  az  engedelmeskedés  és  megtagadás  közt 
még  van  egy  más  út,  amely  utat  én  a  jelen  körülmé- 
nyek között  egyedül  tartok  helyesnek,  és  ez  az  út  az,  hogy 
az  általunk  előadandó  okokból  ő  felsége  kéressék  meg, 
hogy  ha  ezen  okok  elegendő  súlyosaknak  mutatkoznak, 
a  delegáczió  megnyitását  elhalasztani  méltóztassék,  (Helyes- 
lés a  baloldalon.)  elhalasztani  azon  időre,  amíg  azon  föl- 
irat, melyet  a  királyi  trónbeszédre  e  ház  adni  készül, 
ő  felsége  színe  elé  fog  jutni  és  ő  felségének  elhatározásai- 
nál   tekintetbe    vehető    lesz. 

Ez  az  eljárás  az,  melyet  —  meg  vagyok  győződve  — 
a  miniszterelnök  úr  is  teljesen  alkotmányszerűnek  tart, 
amely  a  háznak  jogai  közé  tartozik,  s  éppen  csak  az  a 
kérdés  :  ha  vájjon  a  jelen  viszonyok  között  ezen  lépést 
megtenni   helyes-e    vagy   sem  ? 

Rendes  viszonyok  között,  tisztelt  ház,  azon  nézeten 
volnék,  hogy  a  miniszterelnök  úr  indítványát  habozás  nél- 
kül teljesítenünk  kell,  s  ha  oly  viszonyok  forognának  fenn, 
aminők  közt  azon  előzetes  esetek  történtek,  melyekre  a 
miniszterelnök  úr  hivatkozott,  azt  hiszem,  e  házban  egyet- 
len egy  szó  sem  emelkedett  volna,  mely  a  delegáczió  tag- 
jainak szombaton  való  megválasztását  helytelennek  tar- 
taná. Ha  volna  állandó  kormányunk,  mely  azon  súlyos 
helyzetben,  melyben  az  ország  van,  határozott  politikával 
bírna  ;  ha  ezen  állandó  kormányt  egy  nézeteiben  kifej- 
lett és  vele  egyetértésben  levő  többség  támogatná  ;  ha  a 
delegácziókra  —  hogy  úgy  mondjam  —  nem  várakoz- 
nék más  teendő,  mint  azok,  melyek  a  közös  ügyek  ren- 
des igazgatása  körében  felmerülnek  ;  ha  külügyi  politi- 
kánknak eddigi  eredményei  az  országban  a  legszélesebb 
körökben  elégületlenséget  és  a  jövő  irányra  nézve  nyug- 
talanságot nem  gerjesztettek  volna  :  akkor  igenis  azt  mon- 
danám, hogy  azon  preczedensek,  melyekre  a  tisztelt  miniszter- 

elnök  úr  hivatkozott,  analogont  képeznek  a  mai  helyzethez. 
(Élénk   helyeslés   a    baloldalon.) 

De  hogyan  állunk  mindezen  viszonyokra  nézve  ?  Éppen 
ellenkezője  áll  ezeknek.  Nekünk  nincs  állandó  kormányunk  ; 
a  kormánynak  csak  ideiglenes  vezetői  vannak,  oly  ideig- 
lenes vezetői,  kik  azokra,  amik  jelenleg  a  közös  ügyek 
körében  és  a  külpohtikában  történnek,  jogos  befolyást 
alkotmányunk  szerint  nem  is  gyakorolhatnak,  különösen 
annak  jövő  irányára  nézve.  (Igaz  !  a  baloldalon.)  S  azon- 
felül nincs  egyáltalán  oly  többség,  mely  a  helyzetre 
és  ezen  helj^zetből  való  kibontakozási  módokra  nézve, 
amelyek  ezen  országgyűlésnek  legégetőbb  feladatát  teszik, 
s  amelyek  nyughatatlanságban,  várakozásban  tartják 
az  országot,  mondom,  nincs  oly  többség,  mely  erre 
nézve  határozott  nézetekkel,  még  kevésbbé  egy  állandó 
kormánynyal  való  egyetértéssel  bírna.  S  midőn  ez  nincs, 
s  midőn  külpolitikánknak  eddig  követett  iránj^a  és  ered- 
ményei, melyeknek  keserű  gyümölcseit  most  már  ízlelni 
kezdi  az  ország,  a  legszélesebb  körökben  nyugtalanságot 
gerjesztenek  ;  midőn  annak  jövendőben  követendő  iránya 
iránt  semmi  felvilágosítással  nem  bírunk,  s  még  kormány 
sincsen,  mely  ezen  irányt  képviselhetné  és  tolmácsolhatná 
a  ház  előtt,  mely  ezen  irányra  jogos  és  alkotmányos  be- 
folyást gyakorolhatna  :  akkor  azt  álhtom,  hogy  ezen 
ház,  ezen  ország  ügyei  rendkívüli  állapotban  vannak 
és  ezen  rendkívüli  állapot  szükségessé  teszi  azt,  hogy  ő 
felségét  kérjük  meg,  engedje  meg,  hogy  saját  ügyeink, 
saját  létünk,  fennmaradásunk  felett  az  első  szó  minket  illes- 
sen, ne  pedig  az  országgyűlés  egy  választott  bizottságát. 
(Élénk  helyeslés   és   tetszés   balfelől.) 

Tulaj  donkép,  tisztelt  ház,  miért  jutottunk  ezen  ideig- 
lenes állapotba  ;  miért  vagyunk  arra  kárhoztatva,  hogy 
válságos  körülmények  közt  válságos  feladatok,  saját  kor- 
mányának direktívája  és  tájékozása  nélkül,  vezettessenek 
a  képviselőház  elébe  ?  Miért  jutottunk  mi  oda,  hogy  midőn 
a  parlamenti  kormány  természetének  megfelelő  irányadást 
és  felelősséget  a  lehető  legnyomatékosabban  kellene  itt 
érvényesíteni,  akkor  a  kormánynak  ideiglenes  vezetőivel 
állunk    szemben    s    ezen    ideiglenes    vezetés  alatt  ajánlta- 

tik  az,  hogy  mielőtt  az  országgyűlés  a  helyzetet  diszku- 
cziálná,  hagyjuk  megtörténni,  hogy  országunk  érdekeire 
és  jövőjére  kiható  fontos  lépések  a  közösügyi  bizottság- 
ban megtétessenek,  azon  biztosíték  nélkül,  amelyet  állandó 
felelős  kormányban  és  ez  állandó  felelős  kormányt  ellen- 
őrzése alatt  tartó  fölvilágosított  többségben  és  abban  bírunk, 
hogy  e  kormány  ama  lépések  következményeire  tervvel 
bír,  s  ezen  terv  a  többség  támogatását  bírja  ?  (Élénk  helyes- 
lés  balfelől.) 

Mi  ennek  az  oka  ?  Ennek  oka  abban  rejlik,  mert  tulaj- 
donképpen külpolitikánk  sem  pénzügyi,  sem  politikai  ered- 
ményéhez a  jelenlegi  külügyminiszter  nem  kapott  pénz- 
ügyminisztert. Aki  eddig  Magyarország  pénzügyeit  vezette, 
az  ott  hagyta  ez  állást  és  készebb  volt  a  parlamenti  szo- 
kásokkal nem  egészen  megegyeztethető  eljárást  követni, 
mintsem  beleegyezni  abba,  hogy  ezen  politika  eredményei- 
vel a  ház  előtt  megjelenjen  s  azt  tovább  vinni  segítsen. 
(Helyeslés    a    baloldalon.) 

De  mert  a  külügyminiszter  nem  kapott  pénzügyminis?;- 
tert  ezen  politika  folytatására,  ma  már  e  külpolitika  és 
ennek  eredményei,  pénzügyi  és  politikai  következései  miatt 
nincs  kormányunk,  nincs  direktívánk,  nincs  tájékozásunk. 
És  mily  teendők  várnak  erre  a  delegáczióra  ?  Ez  a  dele- 
gáczió  nemcsak,  hogy  úgy  mondjam,  rendes  foglalkozását 
fogja  végezni,  nemcsak  a  közös  ügyek  rendes  viteléből 
felmerülő  ügyekkel  fog  foglalkozni  ;  e  delegáczió  hivatva 
lesz  arra,  hogy  azon  külpolitikának  a  múltban  követett 
iránya  és  eredményei  fölött  ítéletet  mondjon,  jövő  irányára 
befolyást  gyakoroljon,  azon  külpolitika  eredményei  fölött, 
mely  bennünket  a  parlamenti  kormány  rendes  állapotától 
megfosztott  és  melyre  nézve  nem  vállalkozott  kormány, 
mely  megjelenjen  az  országgyűlés  előtt,  hogy  annak  szó- 
szólója legyen,  annak  jövő  irányára,  a  kibontakozásra 
azon  helyzetből,  melybe  vitte,  a  ház  előtt  a  felelősséget 
elvállalja. 

Ennek  a  delegácziónak  kell  majd  határoznia  oly  közös 
költségvetés  fölött,  melyben  a  közösügyek  vitelének  nem- 
csak rendes  költségei  foglaltatnak,  de  melylyel  indemnitit  kér- 
nek, és  indemnitivel  politikai  helyeslést   mindazokra,  amik 

két  országgyűlés  közt,  egyiknek  eloszlatása  után,  a  másik- 
nak összejötte  előtt  történtek,  és  amely  közös  költség- 
vetés számokban  mutatja  fel  és  jövőre  is  felmutatja  azon 
eredményeket,  melyek  elől  a  pénzügyminiszter  székét  el- 
hagyta. Nekünk  pedig  fedeznünk  kell  azon  közös  költsége- 
ket, melyeket  a  delegáczió  rendes  vagy  rendkívüli  czimen 
szavaz  meg.  És  van  itt  minisztérium,  amely  ezen  fede- 
zetre tervvel,  amely  ezen  tervhez  többséggel,  amely  eszmé- 
vel bír  kibontakozni  ebből  a  helyzetből  ?  (Ügy  van  !  Élénk 
helyeslés   balf elől . ) 

Hát  tűrjük,  hát  hagyjuk  azt,  hogj^^  odafenn  —  tulaj- 
donképp nem  odafenn,  hanem  a  delegáczió  körében  — 
egy  magyar  kormány,  egy  magyar  országgyűlés  törvényes 
befolyása  nélkül  vettessék  meg  pénzügyi  és  poHtikai  alapja 
egy  oly  állapotnak,  amely  a  bevégzett  tények  hatal- 
mával lépvén  elénk,  az  országgyűlésnek  nem  marad  más 
választása,  mint  vagy  meghajolni  a  bevégzett  tények  előtt, 
vagy  az  összeütközések  beláthatatlan  sorába  bonyolódni, 
amely  ránk  nézve   végzetes   lehet  ?    (Ügy  van  !  balf  elől.) 

Ily  körülmények  között,  midőn  a  delegácziókra  ez  a 
feladat  vár  ;  midőn  nincs  pénzügyminiszter,  aki  azok  fede- 
zeteért és  következményeért,  amiket  a  delegáczióktól  kérni 
fognak,  itt  a  felelősséget  elvállalja  és  a  fedezetet  java- 
solja ;  midőn  nem  lehet  kabinetet  kapni  társul  azon  poli- 
tikához, amelyet  a  külügyekre  nézve  a  mostani  külügy- 
miniszter visz  —  mert  ha  lehetne  kabinetet  kapni,  a 
trónbeszéd  nem  czélzott  volna  rendkívüli  viszonyokra, 
melyek  nem  engedik  meg,  hogy  más  mint  csak  ideiglenes 
vezetők  előttünk  megjelenjenek ;  midőn,  mondom,  ily 
rendkívüh  körülmények  között  vagyunk  :  akkor  mit  jelent, 
tisztelt  ház,  azon  indítvány,  melyet  az  ideiglenes  miniszter- 
elnök úr    tett  ? 

Jelenti  először  azt,  hogy  most,  midőn  leglényegesebb 
érdekeinki'ől,  midőn  azon  helyzetből  való  kibontakozások- 
ról van  szó,  amely  fennállásunkat,  amely  mondhatom, 
állami  létünket  is  fenyegeti  :  az  országgyűlés  vonuljon  vissza 
második  sorba  és  első  sorban  engedje  a  delegácziókat  csele- 
kedni ;  engedje  a  bevégzett  tényeket  megszaporítani,  hogy 
azzal    szemben    azután    a    bevégzett  tényeknek  megszaporí- 

tása  folytán  a  kényszerhelyzet  még  nagyobb  legyen. 
(Helyeslés    a    baloldalon.) 

Jelenti  másodszor  azt,  hogy  épp  azon  rendkívüli  körül- 
mények folytán,  amelyeket  kiemeltem,  nem  vagyunk  abban 
a  helyzetben,  hogy  oly  delegácziót  választhassunk,  amely 
delegáczió  alkotmányunk  szelleme  szerint  kell  hogy  létezzék, 
amely  delegáczióban  alkotmányunk  szerint  kell  hogy  bizto- 
sítékot találjunk.  És  kérem  a  tisztelt  házat,  hogy  e  tekin- 
tetben   ne    méltóztassék    félreérteni. 

A  mi  alkotmányunk  határozatai  szerint  a  delegácziók 
nem  önálló  orgánumai  a  monarchiának,  nincsenek  önálló 
jogokkal  felruházva,  hanem  a  monarchia  mindenik  állama 
parlamentjeinek  képviselői,  és  nem  a  maguk  jogait  gyakorol- 
ják, hanem  ezen  parlamentek  által  átruházott  jogokat 
mint  képviselők  gyakorolják,  és  hatáskörük  megszabására 
a  korona  és  a  delegácziók  beleegyezése  nem  elégséges, 
mert  hatáskörük  megszabása,  amennyiben  megállapítva 
nem  volna,  a  két  állam  törvényhozását  illeti.  (Ügy  van  ! 
balfelöl.) 

Ha  tehát  a  delegácziók  nem  önálló  jogon  léteznek  ott, 
mint  a  monarchia  orgánumai,  hanem  képviselői  a  két  ország 
parlamentjeinek,  akkor  ezen  jogállásukból,  de  még  inkább 
az  alkotmány  szelleméből  következik  az,  hogy  a 
reájuk  átruházott  és  képviseleti  módon  gyakorlandó  hatás- 
körben úgy  kell  eljárniok,  hogy  eljárásuk  az  őket  kiküldött 
parlamentek  irányával  nagyban  megegyezzék  és  harmóniá- 
ban legyen.  (Helyeslés  a  baloldalon.) 

Már  most,  tisztelt  ház,  ha  ily  rendkívüli  körülmények 
közt  választja  a  delegácziót  egy  oly  többség,  amelynek 
határozott  nézetei  nem  fejlődtek  ki,  melynek  határozott 
politikája  nincs  ;  amely  parlamentáris  kormányforma  alatt 
a  mellőzhetlen  vezetést,  egy  állandó  és  bizalmát  bíró  kor- 
mány biztosítékát  nélkülözi,  kérdem  :  vájjon  ezen  dele- 
gáczió nyugalommal  vállalkozhatik-e  arra,  hogy  oly 
határozatokhoz  járuljon,  amelyek  országunk  állapotaira 
oly  mély  hatással  bírhatnak  ?  Vájjon  várhatni-e,  hogy  oly 
határozatokban  el  fogja  találni  a  harmóniát  a  magyar  par- 
lament irányával  ?  Vagy  ha  a  delegácziónak  iránya  netalán 
eltérne   attól,  a   mely  később  a  felirati    vita  alatt    kifejlő- 

dik  a  magyar  parlamentben  :  vájjon  ezt  a  politikai  össze- 
ütközést könnyelműen  előidézzük-e  ?  Vájjon  akkor  azt 
állítsuk-e,  hogy  hajoljon  meg  a  magyar  parlament  olyan 
általa  megnyugvással  nem  fogadott  irány  előtt,  a  melyben 
a  delegácziók  mentek,  vagy  állítson-e  helyette  más  irányt, 
amely  a  politikai  összeütközést  a  monarchia  alkotmányos 
tényezői  közt  meg  fogja  teremteni  ?  (Helyeslés  a  balolda- 
lon.  Igaz  !    Ügy  van  !) 

Azért  állítom  én  azt,  hogy  midőn  a  parlamenti  kor- 
mányt nélkülözzük ;  midőn  új  országgyűlésben  vagyunk, 
a  melynek  kebelében  még  ezen  életbevágó  kérdésekre  nézve 
nézetek  nem  fejlődtek :  a  parlament  vitájának,  melynek 
különben  törvényben  biztosított  befolyása  van  a  külügyek 
irányára,  meg  kell  előznie  a  delegácziókat,  mert  csak  így 
lehető,  hogy  a  delegácziók  —  nem  hogy  utasításokat  kap- 
janak, mert  azokat  adni  nem  akarunk  —  az  alkotmányunk 
szelleme  által  kijelölt  állást  elfoglalhassák,  amely  abban  áll, 
hogy  ezek  a  reájuk  ruházott  hatáskörben  mint  képviselők 
azon  általános  irányban  mozogjanak,  amely  nagy  kérdé- 
sekre nézve  az  őket  kiküldő  parlamentben  kifejlődött.  (Élénk 
helyeslés  a  baloldalon.  Igaz  !   Ügy  van  !) 

Ez  az  első  ok,  amely  miatt  azt  tartom,  hogy  ezen  viszony 
miatt  nem  lehet  elfogadni  a  tisztelt  miniszterelnök  indít - 
v^ányát.    De  van    még  egy  második  és  egy  harmadik  ok  is. 

A  második  ok  abban  áll,  hogy  törvényeink  szerint  az 
egyik  alkotmányszerű  biztosíték  a  külügyek  vitelére,  külö- 
nösen abban  a  tekintetben,  hogy  a  monarchia  egyik  államá- 
nak érdekeivel  is  homlokegyenest  ellenkező  politika  ne  foly- 
tattathassék  :  hogy  a  külügyi  politika  viteléhez  a  monarchia 
két  áUama  kormányának  megegyezése  és  befolyása  szüksé- 
ges, és  a  kormánynak  ezen  befolyását  a  külügyi  politika 
irányára  szükségszerüleg  kiséri  az  illető  parlamentnek  befo- 
lyása is.  Mert  kormányt  semmi  általános  befolyás  meg  nem 
illethet,  amely  nem  egyszersmind  azé  a  parlamenté  is,  és 
a  kormány  ezen  befolyását  helyesen  csak  úgy  gyakorolja, 
ha  azt  e  parlamenti  többség  értelmében  érvényesíti. 

Már  most,  tisztelt  ház,  mi  nélkülözzük  ezen  biztosítékát 
annak,  hogy  a  külügyek  vitele  oly  kormány  befolyása  alatt 
történik,   amely  annak  következményei  iránt  számot  vetett 

magával,  amely  a  következmények  viselésére  tervvel  bír  és 
ezen  tervhez  a  parlamenti  többség  beleegyezését  és  ezáltal 
az  országnak  gyanítható  beleegyezését  megnyerte.  Míg 
nekünk  ez  alkotmányos  biztosítékunk  nincs,  és  ha  a  dele- 
gácziókat  tájékozás  nélkül  hagyjuk  arra  nézve,  mi  lehet 
Magyarország  jogos  orgánuma  és  ezáltal  a  Magyarország  által 
elfogadott  helyes  politikai  irány  :  tartok  attól,  hogy  éppen 
ezen  legfontosabb  kérdésekre  nézve  részint  felmentés  adatik, 
részint  alkotmányos  ellenőrzés  gyakoroltathatik,  részint 
azok  bizonyos  irányba  tereltetnek,  éppen  akkor,  mikor  a 
magyar  országgyűlés  alkotmányában  biztosított  befolyását 
egyik  úton  sem  gyakorolhatja.  (Élénk  helyeslés  a  baloldalon. 
Igaz  !    Ügy  van  !) 

És  engedjék  meg  nekem,  hogy  ehhez  még  egy  harma- 
dik tekintetet  is  fűzzek.  Ez  abban  áll,  hogy  —  én  nem  állítom 
ugyan  határozottan,  csak  homályos  benyomásokról  beszél- 
hetek, de  ezen  háznak  igen  számos  tagja  van,  akik  ugyanazon 
benyomás  alatt  állanak  —  úgy  a  trónbeszédnek  tartalma, 
mint  azon  királyi  leiratoké,  melyeket  éppen  az  imént 
hallottunk,  arra  látszanak  mutatni,  hogy  ö  felségének  külön- 
böző és  nem  ideiglenes  kormányait  (Derültség.)  azon  nézet 
vezeti,  mintha  a  berlini  szerződésben  átvállalt  és  csak  egyik 
felében  teljesített  feladat  további  keresztülvitelére  nézve  az 
előterjesztések  csak  a  delegácziók  elé  tartoznának. 

Én  nem  mondom,  hogy  ez  nézete  az  ideiglenes  kor- 
mánynak ;  ámbár  megvallom,  hogy  nézetének  nem  tulajdoní- 
tok oly  jelentőséget,  mint  tulajdonítanék  akkor,  ha  állandó 
minőségben  ülne  itt ;  de  minden  jelenség  erre  mutat.  Nézzük, 
tisztelt  ház,    hova   visz    ezen   felfogás. 

Nem  tekintve  azt,  helyes-e  azon  mandátum  vagy 
nem,  végre  kell-e  azt  egészen  hajtani  vagy  nem,  de  fel- 
teszem a  közös  külügyi  kormányzatról,  hogy  ő,  amit  maga 
kért  és  elvállalt,  végre  is  akarja  hajtani.  Felteszem  azt 
is,  hogy  mindazon  intézkedéseket  fogja  a  monarchia  két 
államának  orgánumaitól,  tehát  a  delegáczióktól  is  kérni, 
amely  intézkedések  szükségesek  a  foganatosításra.  Már 
most,  tisztelt  ház,  én  azon  nézetben  vagyok  és  azt  hiszem, 
hogy  igen  sokan  vannak  e  házban  azon  nézetben,  sőt 
többet  mondok  :  nem  mondottam  le  azon  reményről,  hogy 

a  liáz  többsége  is  ily  véleményen  lesz,  hogy  mindazon 
intézkedésekre,  melyek  a  mandátum  második  részének 
teljesitésére  szükségesek,  a  delegácziók  jogköre  nem  terjed 
^-  (^gy  ^^^  •  balfelől.)  Ez  egy  felfogás,  melynek  tisz- 
táztatnia kell.  De  már  most  mi  történik,  ha  mindezen 
javaslatok  a  delegácziók  elé  fognak  terjesztetni  ?  Mi  fog 
történni,  ha  ezek  érdemleges  tárgyalásába  —  éppen  mert 
a  delegáczióknak  a  kormány  direktíváját,  az  országgyűlés 
irányának  ismeretét  nélkülözniök  kell  —  belebocsátkoznak  ? 
Akkor  esetleg  történni  fog  két  eset  :  vagy  a  bevégzett 
tények  előtt  meghajol  a  monarchia  két  államának  tör- 
vényhozása, és  ez  volna  a  legsajnosabb,  mert  a  legsajno- 
sabb  volna,  ha  alkotmányunk  világos  rendelete  ellenére, 
amely  kizárja  azt,  hogy  a  delegáczió  a  koronával  egyesül- 
ten önnön  hatáskörét  csak  egy  hajszállal  is  kiszélesíthesse, 
habár  oly  ügyekre  is,  amelyek  természetüknél  fogva  leg- 
czélszerűbben  közösen  intéztethetnek  el,  de  a  közösek 
közt  világosan  felsorolva  nincsenek ;  mondom,  ha  alkot- 
mányunk ezen  világos  rendelete  ellenére  megalkottatnék 
azon  veszedelmes  preczedens,  hogy  a  delegáczió  akár  ana- 
lógia, akár  okoskodás  útján  hatáskörét  önnönmaga  széles- 
bitené.  (Ügy  van  !  baKelől.)  Ha  pedig  az  országgyűlés  ebbe 
bele  nem  nyugodnék  :  akkor  előállna  a  jogi  összeütközéseknek 
egész  sorozata  a  korona  és  az  országgyűlés  között.  Kell-e 
ügyeinknek  visszás  állapotához  még  ezen  új  alkotmányos 
bonyodalmat  is  hozzá  venni,  hogy  abból  azután  ki  ne 
tudjunk  vergődni  ?  Tisztelt  ház,  a  legsajátságosabb  helyzetben 
van  a  magyar  törvény-hozás.  Ideiglenes  itt  minden,  ideig- 
lenes a  kormány,  ideiglenes  —  hogy  úgy  mondjam  — 
a  trónbeszéd  szelleme,  mert  hisz  a  trónbeszéd  is  azt  mondja, 
hogy  nem  léphetünk  az  országgyűlés  elé  állandó  program- 
mal ezen  súh^os  helyzetben  ;  majd  lesz  állandó  kormány, 
majd  elő  fogja  terjeszteni  az.  Ezen  ideiglenes  helyzetében 
mindemiek,  amidőn  nélkülözünk  több  fontos  biztosítékot, 
melyet  alkotmányunk  mmjt  arra,  hogy  ez  országgyűlés- 
nek a  külügyekre  való  befolyása  érvényesüljön  :  akkor 
nyujtsunk-e  módot  arra,  hogy  a  legfontosabb  kérdések 
elintézésének,  a  helyzet  tisztázásának  egyedüli  súlypontja 
—    az    országgyűlés    félrevonulásával    —    kizárólag  a  dele- 

gáczióba  tétessék  át  ?  Várjunk,  míg  majd  megszaporo- 
dott bevégzett  tényekkel  állnak  elő,  s  még  lehető  befolyá- 
sunkat se  gyakoroljuk  ?  (Helyeslés  a  bal-  és  szélső  bal- 
oldalon.) 

Engedje  meg  az  ideiglenes  kormány  elnöke,  hogy 
ezen  aggodalmam  kapcsolatában  egy  már  tegnap  felmerült 
kérdést  itt  újólag  felemlítsek.  (Halljuk  !)  Én  a  tisztelt  ideig- 
lenes miniszterelnök  urat  úgy  ismerem,  hogy  a  ház  legéberebb 
figyelmű  tagjai  közé  tartozik.  (Derültség.)  Csak  tegnap 
történt  az  az  eset,  hogy  kétszeri  figyelmeztetés  után  is  állha- 
tatosan vonakodott  figyelembe  venni  azt  a  kérelmet,  amely 
ezen  oldalról  hozzá  tiszteletteljesen  intéztetett.  (Igaz  !  bal- 
felől.)  És  ha  netalán  elhomályosodott  volna  emlékezeté- 
ben, (Derültség.)  engedje  meg  előhoznom,  hogy  kérelmünk 
az  volt,  szándékozik-e  a  berlini  szerződést  ezen  ország- 
gyűléssel közölni,  úgy  amint  azt  törvényeink  és  alkotmá- 
nyunk rendelik  ;  közölni  most,  nem  pedig  később  ;  közölni 
azon  okból,  amelyet  mostani  beszédében  maga  is  mondott, 
mely  szerint  maga  a  trónbeszéd  nemcsak  nem  zárja  ki, 
hanem  indirecte  fel  is  hív  bennünket  arra,  hogy  az,  ha 
nem  is  apró  részleteivel,  de  általános  irányával  a  külpoliti- 
kának foglalkozzék  ?  Remény  lem,  hogy  erre  nézve  a  meg- 
nyugtató  választ   még   ma   megkapjuk. 

És  ezen  inczizum  után  beszédem  végéhez  közeledem. 
(Halljuk  !  Halljuk  !) 

Mi  lesz  az  eredménye  annak,  ha  azon  az  úton  indu- 
lunk, melyet  a  tisztelt  miniszterelnök  úr  javaslott  ?  Az 
eredménye  az  lesz,  hogy  mindazon  vitális  kérdésekre  egy 
neme  az  elintézésnek,  egy  neme  a  bevégzettségnek,  egy 
neme  a  változhatatlan  tényeknek  még  nagyobb  fokban  áll 
elő,  mint  ezen  pillanatban  létezik,  és  mert  mi  azon  az  úton 
haladunk,  önként  elzárjuk  magunk  elől  ama  befolyás 
útját,  melyet  alkotmányunk  fenntartott  és  amelyre  körül- 
ményeink sürgősen  intenek  bennünket.  És  akkor  azután 
megtörténik  az,  hogy  eljő  majd  azon  végleges  kormány, 
melyet  a  trónbeszéd  és  az  ideiglenes  miniszter  úr  kilátásba 
helyezett.  (Halljuk  !)  Ezen  végleges  kormány  vagy  a  jelen- 
legi lesz,  negyedik,  javított  kiadásban,  (Derültség  bal- 
felől.)  vagy  egy  egészen  új  lesz.  Ha  egészen  új  lesz,  akkor 

az  azt  fogja  mondani,  midőn  a  ház  előtt  megjelen  :  itt  van 
egy  súlyos  szituáczió,  amelj^be  egy  helytelen  politika  jutta- 
tott bennünket,  de  én  nem  csináltam,  én  ártatlan  vagyok, 
most  itt  van  a  nyakunkon  a  következménye,  jertek,  segít- 
setek bennünket  ebből  kimenekülni.  (Derültség.)  Ha  pedig 
nem  akad  új  kormány,  hanem  a  jelenlegit  fogjuk  új  ki- 
adásban tisztelhetni,  (Derültség  balfelől.)  akkor  ezen  kor- 
mány fog  előállani  s  azt  fogja  mondani  :  gondolom,  nem 
valami  nagyon  szívesen  láttok,  (Derültség  baKelől.)  sőt 
meglehet,  hogy  azt  is  hozzá  fogja  tenni :  magam  sem  nagyon 
szívesen  jelenek  meg,  (Derültség  balfelől.)  de  ha  nem  vagyok 
is  kívánatos,  nélkülözhetetlen  vagyok.  (Derültség.)  Itt 
van  egy  oly  helyzet,  amelyet  én  kezdtem  csinálni,  mint 
állandó  kormány,  amelynek  közepét  engedtem  megtörténni, 
mint  ideiglenes  vezetője  az  ügyeknek,  itt  van  annak  vége 
is,  jertek,  segítsetek  ki,  s  ha  kezünkbe  szakad  a  vége,  leg- 
alább mindnyájan  elesünk. 

Vájjon,  tisztelt  ház,  helyes,  országunk  iránti  kötelességünk- 
nek megfelel-e  ezen  az  úton  indulni?  Nem  sürget-e  az  ország, 
és  pedig  az  ország  teljesen  higgadt  közvéleménye,  nem 
sürget-e  önnön  felfogásunk  is  arra,  hogy  a  bevégzett  tények 
számát  befolyásunk  gyakorlása  nélkül  szaporítani  ne  enged- 
jük ?  Ne  vonjuk  magunkra  azon  szemrehányást,  hogy  mi 
akkor,  midőn  még  talán  lehetett  volna  befolyást  gyakorolni, 
lemondtunk  ezen  befolyásról,  mintegy  kikerültük  a  nehéz- 
ségeket, hogy  több  ürügyünk  legyen  azután  a  számunkra 
nélkülünk  készített  szituáczióba  egyszerűen  belenyugodni. 
(Helyeslés    a    baloldalon.) 

Nem  ez  az  út  az,  amelyen  indulnunk  kell.  A  baj  orvos- 
lását ott  kell  kezdeni,  ahol  a  legerősebben  jelentkezik : 
itt  a  parlamentben.  Az  országgyűlésnek  kell  tisztáznia 
a  helyzetet,  s  ha  már  másként  nem  lehet,  parlamenti 
kormány  nélkül.  De  kezdjük  azt  itt  benn.  E  vitáknak 
egy  parlamenti  kormány  megalkotására  kell  vezetniök,  amely 
a  többségnek  bizalmát  itt  megnyerje  ;  amely  egyetértésre 
tud  jutni  a  külügyi  kormányzattal  a  helyzetből  való  ki- 
bontakozásra, külügyi  politikánk  iránj'^ára  ;  amelynek  azután 
kész  érvényesítője  és  kész  szószólója  lesz  e  ház  előtt  ; 
amely  a  fennforgó    viszonyok    közt    a  lehető  legjobb  terv- 

vei  lép  fel.  De,  hogy  ezt  elérjük,  annak  nem  az  a  módja, 
hogy  a  bevégzett  tények  számát  szaporítsuk  ;  nem  az  a 
módja,  hogy  önmagunk  zárjuk  el  befolyásunk  csator- 
náit. De  a  módja  az,  hogy  ha  előbb  nem  történhetett  meg  ; 
ha  oly  kormány  nem  ül  jelenleg  ama  padokon,  milyen- 
nek ülnie  kellene  :  a  ház  a  felirati  vitához  minél  előbb 
hozzáfogjon  és  annak  fejleményei  a  kellő  eredményre 
vezessenek. 

Ezen  okok  azok,  amelyeknél  fogva,  azon  készségem- 
nek kijelentése  mellett,  hogy  a  királyi  leiratban  foglalt 
meghagyásnak  alkotmányos  kötelességemnél  fogva  engedel- 
meskedni el  vagyok  tökélve,  a  háznak  tisztelettel  a  követ- 
kező két  pontból  álló  ellenindítványt  terjesztem  elő.  Az 
egyik  abban  áll,  hogy  kéressék  meg  ő  felsége  egy  hozzá 
intézendő  felirat  útján,  hogy  a  delegácziók  tanácskozásai- 
nak megnyitását  azon  időpontra  elhalasztani  méltóztassék, 
míg  azon  felirat,  melyet  a  legmagasabb  trónbeszédre  ezen 
ház  neki  felküldeni  készül,  szine  elé  fog  jutni.  Másik  pontja 
pedig  indítványomnak  abban  áll,  hogy  ezen  felirat  szerkesz- 
tésére küldjön  ki  a  ház  egy  kilencz  tagú  bizottságot.  Ez 
az   indítványom. 

S  most  bátor  vagyok  még  érinteni  végül  azt  a  nyilat- 
kozatot, melyet  megnyugtatásul  a  miniszterelnök  úr  tett 
és  mely  sem  reám,  sem  igen  sok  tagjára  e  háznak  nem  hatott 
megnyugtatólag.  Ez  abban  áll,  hogy  a  delegácziók  úgyis 
az  előkészületekkel  foglalkoznak,  úgy  hogy  mire  a  dele- 
gácziók megkezdik  érdemleges  tanácskozásaikat,  akkor  itt 
a  felirati  vita  már  javában  folyamatban  lesz.  De  én,  mint 
érvelésemből  méltóztatott  látni,  ezt  félrendszabáiynak, 
semmi  értékű  rendszabálynak  tartom.  Én  részemről  meg- 
nyugtatónak csak  azt  tartom,  ha  tekintettel  azon  körülmé- 
nyekre, melyek  közt  vagyunk,  ezen  országgyűlésnek  tanács- 
kozásai azoknak  várható  és  kívánatos  eredményeivel  a 
delegácziók  érdemleges  tárgyalásait  megelőzik.  Hogy  ezen 
közreműködjünk,  kérem  a  tisztelt  házat,  méltóztassék 
indítványomat  elfogadni. 

Az   indítvány   így   szól  : 

Határozza  el  a  ház,  hogy  felirat  útján  kéressék  meg 
ö  felsége,  hogy  a  delegácziók  megnyitását    azon    időpontig 

Szilágyi  Dezső  beszédei.  I.  1' 

elhalasztani  méltóztassék,  míg  a  trónbeszédre  adandó  fel- 
irata e  háznak  ö  felsége  szine  elé  jut.  Méltóztassék  kikül- 
deni egy  kilencz  tagú  bizottságot  ily  tartalmú  felirat  szer- 
kesztésére. 

Alá    vannak    írva  : 

Szilágyi  Dezső,  Ürményi  Miksa,  gróf  Apponyi  Albert, 
báró  Bánhidy  Béla,  Dessewffy  Kálmán,  Chorin  Ferencz, 
Bujanovics  Sándor,  Lesskó  István,  br.  Simonyi  Lajos, 
Beöthv   Ákos,    Molnár  Aladár. 


Másnap  ugyanezen  vita  keretében  Molnár  Aladár  —  töb- 
bek közt  Szilágj'i  Dezsőtől  is  aláírt  —  határozati  javaslatot 
nyújtott  be,  mely  szerint  a  képviselőház  felhívja  az  ideiglenes 
minisztériumot,  hogy  a  berlini  szerződést  az  1867  :  XII.  t.-cz. 
8.  §-a  értelmében  haladéktalanul  közölje  az  országgyűléssel. 

Irányi  Dániel  hasonló  értelmű  indítvánj't  jegyzett  be  az 
indítvány  könyvbe. 

Tisza  miniszterelnök  :  A  külügyek  szempontjából  az  ausz- 
triai kormánynyal  bizonyos  összhangzó  eljárást  kell  követni. 
Két-három  nap  alatt  talán  esetleg  tehet  oly  nyüatkozatot, 
mely  a  berhni  szerződés  előterjesztésére  vonatkozólag  minden 
további  követelést  feleslegessé  tesz.  Amit  a  törvény  követel, 
annak  eleget  tenni  bizonyosan  kész  lesz.  Az  1867  :  XII.  t.-cz. 
8.  §-a  szerint  úgy  a  politikai,  mint  a  kereskedelmi  nemzetközi 
szerződéseket  mindenik  kormány  a  maga  törvényhozó  testületé- 
vel közli ;  a  pohtikai  szerződésekről  azonban  a  hat  vanhetediki 
törvényekben  több  szó  nincs.  Azon  szerződésekre  nézve,  melyek- 
nél a  hatvanhetediki  törvényhozás  többet  akar,  a  XVI.  t.-cz. 
megmondja,  hogy  azokhoz  a  törvényhozások  jóváhagj^ása  szük- 
séges. Amit  az  ellenzék  kivan,  az  a  gyakorlatban  arra  vezetne, 
amire  Szilágyi  okoskodása  elméletben  vezet  :  a  dualizmus  ab- 
szurddá tételéhez.  Kéri  mindazokat,  kik  a  dualisztikus  szerke- 
zetet addig  legalább,  míg  helj^ette  jobbat  minden  faktor  bele- 
egyezésével létesíteni  nem  lehet,  elfogadják  :  gondolják  meg, 
hogj'  ennek  oljmemű  megrázkódtatása,  aminő  ama  teória 
elfogadásából  következnék,  nem  vezet  oda,  amit  sokan  kívánnak 
és  amit  —  mondja  —  némi  mértékben,  ha  lehetne,  magam  is 
óhajtanék ;    hanem  vezet  az  ellenkezőhöz,  oda,  amitől  Magyar- 

országot  a  gondviselés  mentse  meg  :  a  czentralizáczióra.  (Igaz  ! 
Ügy  van  !  a  jobboldalon.  Mozgás  és  nyugtalanság  a  bal- 
oldalon.) 

Kéri,  hogy  a  delegáczió  megválasztását  ne  késleltesse  a 
ház ;  nem  lehet  megtagadni,  hogy  a  felvilágosításokat  az  is 
adhassa  meg,  aki  ezt  teljes  részletességgel  teheti.  Még  az  alkot- 
mányos aggályok  szempontjából  is,  melyek  a  kormányzat  ideig- 
lenessége alapján  felliozattak,  szükséges,  hogy  a  delegácziók 
mielőbb  összejöhessenek.  Mert  nem  hiszi,  hogy  legyen  a  házban 
csak  egy  ember  is,  aki  azt  akarná,  hogy  a  Boszniában  levő  had- 
sereg ellátásáról  gondoskodva  ne  legyen.  Ha  pedig  nincsenek 
együtt  a  delegácziók,  erről  a  kormány  köteles  gondoskodni. 


A  következő  napon,  november  2-ikán,  miután  Helfy  is 
határozati  javaslatot  nyújtott  be  a  berlini  szerződés  előterjesz- 
tése és  a  delegácziók  elhalasztása  iránt  és  még  mások  is  szóltak 
a  tárgyhoz,  Tisza  miniszterelnök  előterjesztette  a  berhni  szer- 
ződést. Beszédében  bővebben  kifejti  az  előző  napon  mondott 
szavait.  A  ház  szerinte  a  kormánynyal  szemben  a  külügyi  poli- 
tika kérdéseiben  gyakorolja  a  feleletre  vonás  jogát,  akkor,  midőn 
felvilágosításokat  kér  és  a  kormány  iránt  esetleg  bizalmatlan- 
ságot nyilvánít.  De  mivel  a  monarchia  külügyei  közösek,  teljes 
lehetetlenség,  hogy  a  jövőt,  a  követendő  politikát  illetőleg  két 
oly  törvényhozó  testületben  hozassanak  a  határozatok,  amelyek 
közt  nem  lévén  mód  azt  megállapítani,  hogy  a  monarchia  összes 
népeinek  többsége  mit  akar,  lehetetlenné  válik  a  külügyi  poli- 
tikát vezetni.  Ez  ügyek  illetékes  fóruma  a  delegáczió. 

Azon  értelmezéssel,  —  folytatja  —  hogy  egy  perczig  sem 
vonom  tagadásba,  hogy  a  nemzetközi  szerződéseket  az  1867  : 
XII.  t.-cz.  8.  §-a  szerint  mindegyik  kormány  az  illető  törvény- 
hozással közölni  köteles  ;  de  aminek  jelentőségét  abban  látom, 
hogy  —  amint  ma  Simonyi  Ernő  mondta  —  az  a  kormány 
politikájának  megítélésénél  alapul  és  kiindulási  pontul  szolgál- 
jon és  a  kormány  irányában  hozandó  határozatot  alaposabbá 
tegye,  ezen  tegnap  bővebben  kifejtett  és  törvényeinkben  gyö- 
kerező nézet  megújításával  ezennel  van  szerencsém  a  berlini 
szerződést  előterjeszteni. 


17* 

Szilágyi  Tisztelt  ház  !  Azon  ünnepélyességek  közül,  melyek  a  ber- 

Dezsö  lini  szerződés  létrejöttét  és  annak  megszületését  kisérték, 
nem  utolsó  volt  azon  ünnepélyesség,  amelylyel  a  tisztelt  minisz- 
terelnök úr  a  berlini  szerződést  beszéde  közepén  a  ház- 
nak előterjesztette.  (Derültség.)  A  megelégedést,  melylyel 
azt  a  ház  túloldala  fogadta,  részemről  csökkenteni  nem 
akarom. 

Csak  sajnálatomat  kell  kifejeznem  a  felett,  hogy 
a  miniszterelnöknek  annyi  nógatásra  volt  szüksége,  (Igaz  ! 
balfelől.)  hogy  alkotmányunknak  és  törvényeinknek  egy- 
szerű rendeletét  teljesítse.  (Helyeslés  balfelől.)  Csak  saj- 
nálatomat fejezhetem  ki  a  felett,  hogy  még  tegnap  nem 
volt  azon  helyzetben,  hogy  az  iránt,  amit  törvényeink 
és  alkotmányunk  világosan  megkívánnak  és  követelnek, 
határozott  nyüatkozatot  mert  volna  tenni.  És  nem  hall- 
gathatom el  azt  a  véleményemet  sem,  hogy  ezen  átnyuj- 
tásnak  értékét  csökkentette  előttem  az  a  kommentár,  amely- 
lyel az  kisértetett  és  amely  kommentárban  kizárólag  a 
kormánynak  lón  követelve  azon  időpont  meghatározása, 
melyben  bármely  nemzetközi  szerződés  a  háznak  előter- 
jeszthető. Mert  a  felett  ugyan,  tisztelt  ház,  ahg  lehet  kétség, 
hogy  miután  a  berlini  szerződés  nem  tartozik  a  titkos  diplo- 
macziai  okiratokhoz,  hanem  létrejötte  pillanatában  azon- 
nal világot  látott,  a  helyes  időpont  annak  előterjesztésére 
az  lett  volna,  mielőtt  az  abban  vállalt  megbízás  fogana- 
tosíttatott, hogy  alkalom  adassék  a  háznak  nyilatkozata 
megtételére.     (Helyeslés.) 

Az,  amire  a  miniszterelnök  úr  hivatkozott :  hogy  min- 
den kormánynak  jogában  áll  meghatározni,  mely  idő- 
pontban terjeszsze  elő  a  külfölddel  kötött  szerződése- 
ket, teljesen  áll  azon  diplomacziai  iratokra,  melyek  tit- 
kosak és  melyeknek  nyilvánosságra  hozatala  az  ország 
kára  nélkül  nem  teljesíthető.  Ennek  megítélése  a  kor- 
mányt illeti.  De  nyilvánosság  elé  került  és  oly  szerződés 
előterjesztésére  nézve,  amelynek  előterjesztését  maga  a 
törvény  rendeli,  a  kormánynak  kötelessége  azt  benyúj- 
tani a  háznak,  mielőtt  foganatosíttatnék  ;  mindenesetre 
akkor,  midőn  a  ház  vele  foglalkozni  akar,  s  e  tekintetben 
én    egy,    habár    ideiglenes    magyar    miniszterelnöktől  nem 

habozást,  nem  nógatás  bevárását,  hanem  határozott  nyi- 
latkozatot vártam.    (Élénk  helyeslés  balfelől.) 

Már  most  engedje  meg  a  tisztelt  ház,  hogy  röviden  szól- 
jak indítványom  mellett.  Mert  részint  azon  izgalmas  jelene- 
tek hatása,  részint  az  idő  rövidsége  int  arra,  hogy  bármily 
indokoltnak  látszanék  különben,  bővebb  fejtegetésektől 
tartózkodjam.* 

Ez  alkalommal  csak  két  érv  megczáfolására  szorít- 
kozom, melyeket  ezen  országgyűlés  állása  és  joga  érde- 
kében érintetlen  hagynom  nem  lehet.  Az  egyiket  az 
ideiglenes  miniszterelnök  azon  kijelentése  tartalmazza,  — 
és  ez  volt  egyetlen  és  főérve  indítványom  ellen  — 
hogy  ha  a  magyar  országgyűlés  a  külügyi  pohtika  jövő- 
ben követendő  irányára  határozatot  hoz,  akkor  a  dualiz- 
mus ad  abszurdum  van  vive,  akkor  a  külpolitikának  egy- 
séges vezetése  lehetetlen.  Ennélfogva  alkotmányunkból  ki- 
folyólag tagadta  azt,  hogy  az  országgyűlés  a  külügyi  poh- 
tika jövő  irányára  határozatokkal  befolyást  gyakorolhas- 
son. Nézzük  meg,  tisztelt  ház,  az-e  ad  abszurdum  vitele  a  dua- 
Hzmusnak,  amit  én  áhítottam  fel  s  amit  egy  időben  igen 
helyeselt  a  miniszterelnök  úr,  vagy  pedig  azon  felfogás-e 
felforgatása  a  duahzmusnak,  melyet  tegnap  felemlített  s 
ma  nyomatékosan   ismételt  az  ideiglenes  miniszterelnök  úr. 

Alkotmányunkban  s  nem  amint  a  tisztelt  miniszter- 
elnök úr  mondta,  a  duahzmusnak  eszméjében,  hanem  for- 
májában azért  van  megszabva  a  külügyi  politikára  való 
befolyása  a  két  állam  kormányának  és  országgyűlésének, 
hogy  kizárja  egy  oly  külügyi  politika  lehetőségét,  amely 
a  monarchia  egyik  államának  életérdekeit  feláldozza. 
Ez  világos  czélja  ;  ez  volt  kifejezve  az  1867  :  XII.  t.-cz. 
tárgyalásakor.  Már  most  kérdem  :  mi  módon  gyakorolhatna 
a  két  államnak  országgyűlése  a  külügyi  politikára  befolyást, 
ha  nem  határozatok  vagy  feliratok  útján  ?  Mi  módon 
gyakorolhatna  befolyást,  ha  egyáltalában  ki  akarjuk  lehető- 
ségét zárni  annak,  hogy  azok  egymástól  különböző    irány- 


*  Az  izgalmas  jeleneteket  Orbán  Balázsnak  ugyanazon  ülés- 
ben tett  nyilatkozatai  idézték  elő,  melyeket  a  választások  körül 
Erdélyben  állítólag  elkövetett  visszaélésekről  tett. 

ban  nyilatkozzanak  ?  Aki  tehát  ennsk  lehetőségét  ki 
akarja  zárni ;  aki  tagadja  a  jogot,  tagadja  helyességét  annak, 
hogy  az  országgyűlés  határozatokba  is  öltöztethesse  véle- 
ményét a  külügyi  politika  jövő  iránya  felett  :  az  meg 
akarja  fosztani  az  országgyűlést  a  külügyi  politika  irányára 
való  befolyásától,  (Helyeslés  balfelől.)  és  édes-kevés  vigasz- 
talást és  rendkívül  kevés  biztosítékot  nyújt  az,  ha  azután  — 
amint  a  miniszterelnök  úr  mondja  —  utólag  a  minisztert 
helyéből  el  lehet  távolítani,  hozzáteszem  :  vád  alá  helyezni, 
sőt  meg  lehet  büntetni ;  mert  mindez  azon  nagy  érdekek  nagy 
sérelmét  nem  fogja    jóvátenni.  (Helyeslés  baKelől.) 

Ennélfogva  én  a  dualizmus  kiforgatásának  tartom 
azon  tant,  amely  ki  akarja  zárni  az  országgyűlés  befolyá- 
sát a  külügyi  politika  jövő  irányára  nézve.  Nem  akarom 
állítani,  hogy  ez  könnyelműen  gyakoroltassék ;  hogy  az 
országgj'^űlés  minden  alkalommal  határozatokkal  lépjen  elő  ; 
de  alkotmányunknak  azon  tételét,  országgyűlésünknek  azon 
jogáfc    én    élő    és    gyakorolható  jognak  nézem. 

Ez  igenis  lehetetlenné  tesz  oly  egységes  politikát, 
mely  az  egyik  állam  érdekeit  eltiporja.  De  éppen  az  a 
czélja,  (Helyeslés  balfelől.)  midőn  kívánja  azt,  hogy  a 
külügyek  vezetője  oly  politikát  kövessen,  mely  bizonyos 
kedvencz  eszmék  valósítását,  egyik  vagy  másik,  vagy  mind- 
két áUam  érdekének  feláldozása  árán  létesíti.  (Helyeslés 
a  baloldalon.) 

A  miniszterelnök  felfogása,  mely  nem  azoké,  kik  a 
XII.  t.-czikkhez  járultak  s  azt  ajánlották,  oda  visz,  hogy 
következetesen  ki  kellene  zárni  azt,  hogy  a  monarchia  két 
államának  minisztériumai  befolyást  gyakoroljanak  a  kül- 
politikára, mert  egyik  minisztérium  sem  gyakorolhat  oly 
befolyást,  melyet  az  őt  követő  országgyűlés  nem  kísér  és 
nem  támogat.  (Helyeslés  balfelől.)  A  miniszter  befolyásá- 
nak az  országgyűlés  befolyása  nélkül  értelme  nincs  ;  a 
minisztérium  köteles  az  országgyűlés  többsége  értelmé- 
ben és  csakis  így  van  jogosítva  befolyást  gyakorolni,  amely 
országgyűlésen  ő  mint  felelős  miniszter  ül.  Aki  tehát  el 
akarja  tagadni,  hogy  az  országgyűlés  befolyást  gyakorol- 
hat a  külpolitikára,  az  vagy  oly  befolyást  akar  adni  a 
miniszterelnöknek  ezen  politikára,   melyet   az   országgyűlés 

nem  ellenőrizhet,  vagy  meg  kell  engednie  lehetőségét  annak, 
hogy  a  miniszter  befolyása  kizárassék.  És  mi  történnék 
akkor,  ha  a  két  minisztérium  iránya  eltér  ?  Jól  tudom, 
hogy  más  alkalommal  már  mondta  a  miniszterelnök 
úr,  hogy  az  egyik  minisztérium  elbocsáttatik  s  így  lesz 
helyreállítva  a  harmónia.  De  miniszteri  válság  nem  lehet 
ezen  kérdésben  sem,  az  országgyíílés  befolyása  nélkül. 
S  mi  történik,  ha  nem  az  új,  hanem  a  lelépő  minisztérium 
politikáját   helyesli   az   országgyűlés  ? 

Ott  állunk  a  kolhzió  előtt,  melyet  a  miniszterelnök 
úr  minden  áron  ki  akar  zárni  ;  ami  egyedül  oda  vezet, 
hogy  az  országgyűlést  minden  befolyástól,  tehát  az  országot 
minden  biztosítéktól  meg  kell  fosztani.  (Élénk  helyeslés 
a  baloldalon.) 

A  miniszterelnök  úr  felfogása  oda  visz,  hogy  nem 
a  külügyi  politika  vezettetik  az  ország,  a  két  parla- 
ment kívánsága  figyelembe  vételével ;  hanem  készül  egy 
politika,  amelyhez  aztán  parlament  és  miniszter  kerestetik, 
(Tetszés  balfelől.)  Ez  a  felfogás  oda  visz,  hogy  a  felszínen, 
a  fórumokban  az  ellenmondást  elsimítsa  ;  de  hogy  azon 
ellenmondás  gyógyíthatatlan,  orvosolhatatlan,  megvan  ma- 
gukban a  viszonj^okban,  megvan  a  sértett  érdekekben, 
azzal    semmit  sem  törődik.   (Helyeslés  balfelől.) 

És  ha  valami  gyengíti  a  monarchiát,  az  nem  az,  hogy 
a  különböző  befolyással  bíró  tényezők  súrlódnak,  hanem 
az,  hogy  el  lévén  zárva  a  nemzet  befolyása,  megvan  a  sére- 
lem, megvan  a  ki  nem  békített  ellentét  orvosolatlanúl, 
magában  a  két  állam  népeinek  érzelmeiben  és  figyelembe 
nem  vett  érdekeiben.  (Élénk  helyeslés  balfelől.)  A  dualiz- 
mus nagy  nehézséggel  kezelhető  műszer.  De  kezelhető  e 
műszer,  csak  szellemét  kell  érteni,  fel  kell  azt  fogni.  És  az 
ilyen  dualizmus  megadja  igenis  a  negatív  biztosítékot  arra, 
hogy  a  monarchia  egyik  állama  érdekei  sem  áldozhatok 
fel  a  külügyi  politikával.  De  azon  dualizmus,  melyre  a 
tisztelt  miniszterelnök  úr  hivatkozott;  mely  a  monarchia  mind- 
két államát  megfosztja  attól,  hogy  hivatott  orgánuma 
által  befolyást  gyakoroljon  :  az  a  dualizmus  lehetővé  tesz 
oly  külügyi  politikát,  amelyet  nem  is  lehet  másképen  védeni, 
mint  ahogy  egy  más  ügyet  azon  padon  védeni  hallottunk : 

hogy  azon  politika  helyes  voltának  legnagyobb  bizonyí- 
téka az,  mert  a  monarchiának  egyik  állama  sem  hajlandó 
azt  elfogadni,  egyik  állama  a  monarchiának  sem  hajlandó 
azt     helyeselni.     (Derültség     a    baloldalon.) 

Nem  fejtegetem  ezen  tárgyat  tovább,  ámbár  megvallom, 
oly  fontosnak  tartom,  hogy  még  más  alkalommal  is  szán- 
dékozom erre  a  tisztelt  ház  figyelmét  felhívni.  De  azt  hiszem, 
hogy  meggyőzhetem  erről  azokat,  kikre  a  tisztelt  miniszter- 
elnök úr  argumentácziója  hatást  tett,  két  teljesen  kifogástalan 
tanúnak  előállításával.  Az  egyik  tanú  a  háznak  tisztelt 
elnöke,  a  másik  tanú  nem  lesz  más  és  nem  lesz  kisebb, 
mint    maga    Tisza    Kálmán    akkori  képviselő.     (Halljuk  !) 

1870-ben,  midőn  a  porosz -franczia  viszály  kitört  a 
spanyol  trónörökösödési  kérdés  miatt,  a  külügyi  poli- 
tikának jövőben  követendő  irányára  nézve  a  háznak 
ezen  és  túlsó  oldalán  számos  helyesléssel  kisért  interpeUáczió 
tétetett,  hogy  a  külügyi  poUtikának  nem  a  múltban  elköve- 
tett tényei,  hanem  jövőben  követendő  iránya  ezen  ház- 
nak véleménye  és  hatá^rozata  által  befolyásolt assék.  Kik 
voltak  a  leghatározottabban  nyilatkozók  amellett,  hogy 
ezen  háznak  joga  van,  nem  a  múltra  nézve,  hanem  a  kül- 
politika jövő  irányára  befolyást  gyakorolni,  ha  kell,  hatá- 
rozatok által  ?  Senki  más,  mint  az  általam  igen  tisztelt 
azon  két  férfiú,  kiknek  véleményére  kivált  ily  kérdések- 
ben mindig  nagy  súlyt  helyezek  :  az  általam  előbb  emlí- 
tett két  képviselő.  Felolvasom  a  tisztelt  ház  előtt  ezen 
két  nyilatkozatot.  (Halljuk  !  Halljuk  !)  Az  egyik  nyilatko- 
zat 1870  július  13-ikán  történt,  midőn  gróf  Csáky  Tivadar 
és  Horn  Ede  képviselő  urak  éppen  a  semlegesség  megőrzésére 
és  a  külügyi  kormányzatnak  jövő  politikájára  nézve  inter- 
pellácziót  intéztek  az  akkori  miniszterelnökhöz,  gróf  Andrássj'' 
Gyulához.  Ez  alkalommal  a  ház  akkori  tagja,  jelenlegi 
elnöke,  a  következő  nyilatkozatot  tette  : 

»Nekem  magukra  azon  kérdésekre  nézve,  melyeket 
Csáky  Tivadar  és  Horn  képviselő  urak  most  a  minisz- 
tériumhoz intéztek,  semmi  észrevételem  nincs  és  nem  is 
lehet.  Miután  azonban  Horn  Ede  képviselő  úr  egy  észre- 
vételt tett  itt,  melyre  nézve  nem  tartanám  jónak,  hogy 
minden   megjegyzés   nélkül   hangozzék   el   e  házban  :  szűk- 

ségesnek  tartom  megjegyezni  azt,  hogy  erős  meggyőző- 
désem és  az  1867.  évi  XII.  t.-cz.  8.  §-a  szerint  az  ily,  főleg 
itt,  nagyfontosságú  diplomatikai  kérdések,  melyek  itt  meg- 
említtettek, úgyszintén  különösen  a  háború  és  béke  kérdései 
és  azoknak  tárgyalása  törvény  szerint  ezen  házat  meg- 
illetik. (Általános  helyeslés.)  E  megjegyzést  szükségesnek 
tartottam  részemről  e  házban  megtenni. «  És  erre  a  ház- 
nak akkori  elnöke  a  következő  kijelentést  tette  :  »A  tisztelt 
ház  bizonyára  megnyugszik  abban,  hogy  ezen  nyilatkozat 
a  naplóban  helyt  foglaljon.«  (Élénk  derültség  a  baloldalon.) 

így  gondolkoztak  akkor  a  külpoHtikáról,  annak  leg- 
fontosabb kérdéseire  nézve,  a  jövő  irányra  való  befolyás 
gyakorolhatására   nézve    e   ház  jogáról. 

De  hogy  még  ennél  is  kifogástalanabb  tanút  állít- 
sak :  méltóztassanak  figyelembe  venni  azon  interpellácziót, 
amelyet  1870-ben  július  19-ikén  Tisza  Kálmán  képviselő 
úr  gróf  Andrássy  Gyula  miniszterelnökhöz  intézett,  amely 
interpellácziónak    második    pontja    következőleg    hangzik  : 

»Szándékozik-e  egész  erélylyel  a  magyar  kormány 
és  ha  kell,  az  országgyűlés  szavának  is  mérlegbe  vetésé- 
vel, továbbra  is  megtenni  mindazt,  ami  szükséges  arra, 
hogy  Magyarország  teljesen  semleges  maradjon  a  kitörendő 
háborúban  ?« 

Már  most,  tisztelt  ház,  miért  idéztem  én  ezeket  ? 
Pusztán  azért,  hogy  kimutassam  azt,  hogy  a  háznak  azon 
tagjai  részéről,  akik  az  ellenőrzési  jogot  egy  időben  éber 
figyelemmel  gyakorolták  ;  akik  közül  az  egyik  ma  a  miniszter- 
elnöki széket  foglalja  el,  helyesnek,  czélszerűnek,  sőt  alkal- 
milag szükségesnek  tartották,  hogy  az  országgyűlés  ne  csak 
a  külpolitika  múlt  tényeit  vegye  bírálat  alá,  hanem  kijelen- 
téseivel, határozataival  befolyást  gyakoroljon  a  külügyi 
politika   jövő   irányára   is. 

Ezt  vitatták,  ezt  sürgették  oly  időpontban,  midőn 
Európa  két  nagyhatalma  közötti  viszály  háború  kitörésé- 
vel   fenyegetett. 

így  vélekedett  akkor  Tisza  Kálmán  képviselő  és  jelen- 
legi miniszterelnök  úr.  És  ma,  midőn  ő  van  a  kormányon 
és  ő  irányában  kell  az  ellenőrzést  gyakorolni,  azt  mondja  : 
az    istenért,  óvakodjatok    a    politika    jövő  irányára  nézve 

határozatokat  hozni,  mert  ez  a  duaüzmust  veszélyezteti, 
(Derültség.)  akkor  tönkre  megy  az  ország,  akkor  a  czentrali- 
záczió,  vagy  ami  még  annál  is  rosszabb,  a  monarchia  tel- 
jes megbénítása  előtt  állunk.  Akarja-e,  hogy  azt  követ- 
keztessem, hogy  ö  czentralizáczióra,  vagy  a  monarchia  tel- 
jes megbénítására  törekedett  ?  Akarja-e,  hogy  felszólít- 
sam :  akkor  magyarázza  meg,  hogy  a  dualizmus  ter- 
mészetében, intézményeinkben  rejlő  biztosítékot  mi  okból 
akarja  ma  a  ház  részére  elzárni?   (Élénk  helyeslés  balfelől.) 

így  lévén  a  dolog,  t.  ház,  én  azt  hiszem,  hogy  tel- 
jesen súlynélküli  azon  érvelés,  amely  el  akarja  zárni  e 
házat  attól,  hogy  a  külügyi  politika  általános  irányára 
nézve  akár  felirat,  akár  határozat  áital  nyilatkozhassék. 
Es  éppen  ily  súlynélkülinek  tartom  a  miniszterelnök  úr 
azon  másik  érvelését  is,  mely ly el  az  én  indítványomat 
megtámadta  és  amely  abban  áll,  hogy  a  Boszniában  levő 
megszálló  sereg  élelmezéséről  folytonosan  gondoskodni  kell 
és  nem  lehet  azt  kívánni,  hogy  midőn  a  delegácziókat  össze 
lehet  hívni,  akkor  azt  a  közös  kormány  saját  felelőssé- 
gére tegye.  Megrovást  érdemel  —  úgymond  —  azon  kor- 
mány, amely  midőn  módjában  volt  a  delegácziókat  össze- 
hívni,   ezt    még    sem    eszközölte. 

Erre  nézve  nekem  egy  észrevételem  van.  (Halljuk  ! 
Halljuk  !) 

Pulszky  Ágost  tisztelt  képviselőtársam  tegnap  már 
megfelelt  ez  érvre  ;  kiemelte,  hogy  azért  a  tíz-tizenkét  napi 
elkerülhetetlen  élelmezési  költségért,  amelybe  ezen  haladék 
kerül,  senki  sem  fog  ezen,  sem  a  másik  kormánynak  szemre- 
hányást tenni.  (Ügy  van  !  balfelől.)  De  kérdem  :  miért 
ezen  legújabb  dátumú  alkotmányosság  iránti  skrupulusa 
a  kormánynak,  melynél  fogva  meg  nem  szavazott  pénzeket 
nem  akar  elkölteni  ?  (Élénk  helyeslés  balfelől.)  Miért  osz- 
latták fel  az  országgj'-ülést  anélkül,  hogy  a  megszállást 
bejelentették  és  erre  költséget  kértek  volna  ?  (Ügy  van  ! 
balfelől.)  Hisz  lehető  volt  szeptemberben  azt  összehívni, 
hogy  a  további  költségeket  ezen  országgyűléssel  és  a  dele- 
gácziókkal  megszavaztassák.  (Felkiáltások  balfelől  :  Ügy 
van  !  Tessék  most  tapsolni  !)  Akkor  skrupulusaik  nem 
voltak,   s  ma  felkél  bennük  ez  az  érzés  és  úgy  aggódnak  e 


Indítvány  a  kormány  vád  alá  helyezése  iránt.  267 

tizennégy  nap  iránt,  mintha  azon  nagy  vállalatra  a  három- 
hónapi költségeket  nem  saját  felelősségükre  adták  volna 
ki.  (Élénk  tetszés    balfelől.) 

Azt  hiszem,  tisztelt  ház,  hogy  az  ellenem  felhozott 
okokat  tovább  fejtegetni  nem  szükséges  ;  mert  inkább 
ürügyek  azok  és  nem  okok,  amelyekkel  indítványom  meg- 
támadtatott. (Ügy  van  !  balfelől.)  Én  részemről  komoly 
okok  előtt  szívesen  meghajoltam  volna,  de  miután  ürügye- 
ket látok  felhozva  és  ezek  is  oly  rosszul  választvák  meg, 
hogy  a  kormányt  kimondhatatlan  ellenmondásokba  hoz- 
zák :  megmaradóid  indítványom  mellett  és  ajánlom  azt 
a    tisztelt    háznak    elfogadásra.     (Élénk  helyeslés  balfelől.) 

Miután  Molnár  Aladár  és  HeKy  visszavonták  a  maguk 
indítványát,  a  ház  a  miniszterelnökét  fogadta  el  és  a  közelebbi 
napok  egyikére  kitűzte  a    delegáczió  tagjainak    megválasztását. 


A  november  5-iki  ülésben  fejtette  ki  Simonyi  Ernő  a  kor- 
mány vád  alá  helyezése  iránt  pártja  megbízásából  beadott 
indítványa  okait.  Az  indítvány  a  vád  alá  helyezést  a  kor- 
mánynak a  keleti  háború  lefolyása  alatt  a  külügyi  politika  inté- 
zésében elkövetett  alkotmányellenes  tényeire  és  törvénysértéseire 
alapította.  A  ház  névszerinti  szavazással  (95  igen,  170  nem) 
mellőzte  az  indítvány  tárgyalását.  Szilágyi  Dezső  az  indít- 
vány   tárgyalása  mellett    szavazott. 


A  reichsratban,  mindjárt  az  ülésszaknak  október  22-íkén 
történt  megnyílta  után,  napirendre  került  a  külügyi  politika. 
A  kormány  azon  előterjesztése  kapcsán,  melylyel  25  millió 
forintnyi  hitel  engedélyezését  kérte,  a  képviselőház  költség- 
vetési bizottsága  Giskra  előadó  indítványára  azt  a  határo- 
zatot hozta,  hogy  a  hitel  tárgyalását  egyelőre  függőben  tartja, 
mert  a  reichsrat  nem  is  szavazhatná  azt  meg,  mielőtt  a  kor- 
mány a  törvényhozás,  illetőleg  a  delegácziók  előtt  nem  igazolta 
a  kiadást,  melyre  a  fedezetet  kéri.  Felhívta  egyszersmind  a 
kormányt,  hogy  alkotmányos  tárgyalás  végett  haladéktalanul  ter- 
jeszsze  elő  a  berlini  szerződést,  megjegyezvén,  hogy  a  kormány  tar- 

tozott  volna  ezt  az  európai  mandátum  végrehajtása  előtt  meg- 
tenni. November  4-ikén  Auersperg  herczeg  a  képviselőházban 
elő  is  terjesztette  a  szerződést.  Az  erre  következett  felirati  vitá- 
nak, úgy  mint  magának  a  feliratnak  is  főtárgya  a  keleti  politika 
bírálata  volt.  E  birálat  a  megszállás  végreha-jtásánál  a  töi- 
vényliozás  mellőzése,  a  megszállott  tartományok  jövendő  köz- 
jogi helyzete  és  a  megszállásból  eredő  pénzügyi  terhek  körül 
forgott.  Rendkív^üh  hatást  keltett  Hausner,  a  lengyel  kisebbséghez 
tartozó  képviselőnek  nagy  ékesszólással  előadott  beszéde,  mely- 
ben az  okkupácziót  országrablásnak  mondja  és  Oroszországot 
okolja  érte.  Mint  állampolgár,  mint  lengyel  és  mint  ember 
—  így  szólt  —  az  okkupácziót  elitélő  feliratra  szavaz,  mert  a 
szövetség  Oroszországgal,  mely  ehhez  a  lépéshez  vitt,  a  szabad- 
ság és  felvilágosodás  végét  jelenti. 

FELIRATI  VITA. 

A  válaszfelirat  szerkesztésére  kiküldött  bizottság,  melynek 
elnöke  Szlávy  József,  előadója  Szontágh  Pál  (nógrádi)  volt,  1878 
november  11-ikén  mutatta  be  javaslatát  a  házba,n.  Ugyanekkor 
terjesztették  elő  az  ellenzéki  pártok  a  maguk  felirati  javaslatait. 
Mindenik  felirat  majdnem  kizárólag  az  okkupáczióval  foglalkozik. 

A  vita  az  ideiglenes  Tisza-miniszterium  és  az  egyesült  ellen- 
zék közt  valóságos  mérkőzés  volt,  s  eredményét  a  kormány  és 
a  pártok  alakulására  döntőnek  tekintették. 

A  többség  javaslata  kompromisszum  útján  jött  létre, 
azok  közt,  akik  az  okkupácziót  eHtélték  és  akik  a  kormány- 
nyal egy  nézeten  voltak.  A  vélemények  különbözőségére  való 
tekintetből  szövegező  bizottságra  ruházták  a  felirat  elkészítését. 
A  javaslaton  a  külügyi  politika  eredményeivel  szemben  aggo- 
dalmak kifejezése  vonul  végig,  de  e  politika  és  a  kormány 
irányában  határozott  Ítélet  vagy  bizalmatlanság  nyilvánításától 
tartózkodik. 

A  fehrati  vitában  a  szabadelvű-párt  részéről  is  többen  a  leg- 
tekintélyesebb politikusok  közül,  mint  Hodossy,  Horváth  Lajos, 
Szlávy,  Wahrmann,  npltan  elit  élték  a  követett  keleti  politikát ; 
Zsedényi  a  többség  felirata  ellen  szavazott;  Ernuszt  Kelemen  pedig 
az  Apponyi  gróf  javaslatát  fogadta  el.  A  kormány  politikája  védel- 
mére keltek  :  Tóth  Vilmos,  Kemény  János  báró.  Hegedűs  Sándor. 

A  november  27-ikén  történt  szavazásnál  a  kormánynak 
mindössze  22  szótöbbsége  volt. 

A  szabadelvű-párt  legközelebbi  értekezletén  pedig  az 
elnök  bejelentette  négy  tagnak,  köztük  Ernuszt  Kelemennek, 
kilépését. 


Felirati  javaslataikat  az  1878  november  11-iki  ülésben 
mutatták  be  a  pártok. 

A  többség  javaslata  a  trónbeszédnek  azon  részére,  mely 
szerint  a  külügyminiszter  az  erre  hivatott  testületek  előtt  meg 
fogja  adni  a  beható  felvilágosítást,  így  nyilatkozik  : 

Nem  kételkedünk  benne,  hogy  Felséged  magyar  kormánya 
is  minden  kínálkozó  alkalomkor  meg  fog  felelni  törvényszabta 
kötelességének  a  magyar  törvényhozás  előtt ;  mert  míg  a  delegá- 
cziók  a  külügyminiszter  eljárása  felett  vannak  hivatva  ítélni : 
a  magyar  kormány  viszont  a  magyar  törvényhozás  előtt  tartozik 
számolni  azon  befolyásról,  melyet  a  külügyek  vezetésére  törvény- 
adta jogánál  és  kötelességénél  fogva  gyakorolt.  Megnyugvással 
ismerjük  el,  hogy  ezen  kötelességét  a  magyar  kormány  a  jelen 
alkalommal  már  tényleg  is  teljesítette  azáltal,  hogy  a  berlini 
békeszerződést  az  országgyűlésnek  bemutatta. 

A  felirat,  miután  ö  felsége  figyelmét  azon  mély  nyugtalan- 
ságra irányította,  melyet  a  hadjárat  az  országban  keltett,  így 
folytatja  :  Nincs  jogunk,  nem  is  akarjuk  ez  idő  szerint  kétségbe 
vonni  a  megszállás  ideiglenes  jellegét.  Megértettük  Felséged 
kijelentéséből,  hogy  a  monarchia  csupán  a  kérdéses  tartomá- 
nyok megszállására  és  kormányzására  nyert  megbízást.  Meg 
vagyunk  győződve,  hogy  Felséged  bölcsesége  és  alkotmányos 
érzülete  mindenkor  vissza  fogná  utasítani  ezen  állapot  minden 
olynemü  változtatását,  mely  hű  népei  többségének  és  a  pohtikai 
tényezők  nagy  részének  ismeretes  óhajával  ellenkeznék.  De  már 
maga  a  megszállás  is,  melyről  a  törvényhozás  előzetesen  nem 
értesülhetett,  egész  sorát  teremte  a  bevégzett  tényeknek,  melyek 
az  általunk  említett  nyugtalanság  forrását  képezik.  Tudjuk, 
hogy  e  tekintetben  egy  bizonyos  határon  belül  össze  kell  egyez- 
tetnünk hazánk  érdekeit  a  trón  méltóságával,  a  monarchia 
nagyhatalmi  állásával  és  a  megszálló  hadsereg  biztosságával. 
De    bármi    szűkre    méressék   is    e   határ  :     a   bevégzett    tények 

következéseit  nem  egy  tekintetben  az  ország  már  ma  is  saj- 
nosán megérzi. 

Szól  ezután  a  felirat  arról,  hogy  a  múlt  országgyűlés  egyik 
fő  vívmánya  volt  a  közeledés  pénzügyeink  rendezéséhez,  most 
pedig  ez  irányban  a  továbbhaladást  veszélyeztetve  látja. 

Kijelenti,  hogy  a  megszállott  tartományok  közigazgatásá- 
nak rendezését  nem  lehet  a  két  törvényhozás  illetőségétől  elvonni. 

Foglalkozik  a  felirat  azon  lehető  visszahatással,  melyet  egy 
új  elemnek  a  monarchiába  való  beillesztése  a  hatvanhetediki  műre 
gyakorolhatna.  Alkotmányunk  ezen  alapjának  csonkítatlan  fenn- 
tartása, mondja,  Magyarország  leghőbb  vágya  ;  neki  nincsenek  oly 
aspirácziói,  melj-ek  területének  nagyobbítására  vannak  irányozva  ; 
egész  erejét  a  belreformok  munkájára,  közgazdászati  viszonyai- 
nak javítására  kívánja  fordítani,  mely  nélkül  nem  vagyunk  képe- 
sek akár  csak  az  eddigi  terheket  is  huzamosabb  ideig  elviselni. 
Végül  kifejezi  reményét,  hogy  ő  felsége  magas  belátásának  és  hű 
Magyarországa  iránti  jóakaratának  sikerülni  fog  a  boszniai  és 
herczegovinai  ügy  oly  megoldását  találni,  mely  a  nemzet  rétegei- 
ben a  palotától  a  kunyhóig  elterjedt  és  a  jelen  pillanatban  is 
tiszteletteljesen  tolmácsolt  aggodalmakat  megszüntetni  és  hazai 
állapotaink  javítására  irányzott  már-már  tünedező  reményeinket 
újból  feléleszteni  alkalmas  leend. 

A  mérsékelt  ellenzék  felirata,  melyet  Apponyi  Albert  gróf 
terjesztett  elő  és  melynek  aláírói  közt  Szüágyi  Dezső  is  szerepel, 
a  külügyi  politikát  egész  teljességében  határozottan  ehtéh. 

A  kormány  ideiglenes  helyzetéről  e  szavakkal  emlékszik  meg  : 
Az  idők  válságos  jellege  kifejezésre  jut  a  kormány  állapotában  is. 
A  kormány  összeroskadt  a  helyzet  súlya  alatt,  és  nincs,  ki  a  par- 
lamenti kormányzás  magasabb  feladatát,  a  törvényhozás  veze- 
tését teljesítse. 

A  felirat  további  része  a  monarcliia  keleti  poUtiká jávai  és 
az  okkupáczióval  foglalkozik  s  lényegben  ezeket  mondja  : 

Nem  találunk  megnyugvást  a  megszállás  czímében,  az  európai 
mandátum  kieszközlésében.  Ha  a  megszállás  saját  érdekeink 
szempontjából  szükséges  nem  volt,  akkor  az  európai  megbízás 
alakja  sem  kárpótlást,  sem  mentséget  nem  nyújt  a  hozott  áldoza- 
tokért ;  ha  pedig  a  monarchia  érdekei  azt  elkerülhetetlenné  tet- 
ték, akkor  a  cselekvési  szabadság  korlátozása,  minő  az  európai 


Felirati  vita.  271 

mandátumból  következhetik,  káros  bonyodalmakra  adhat  alkal- 
mat. Már  ma  is  tapasztaljuk,  hogy  idegen  hatalmasságok  minisz- 
terei a  monarchiánkra  ruházott  jogkör  kiterjedésének  és  idő- 
tartamának magyarázatával  foglalkoznak,  és  nem  láthatjuk  aggo- 
dalom nélkül,  hogy  a  mandátum  formája  által  alap  teremtetett, 
melyen  idegen  felfogások  beavatkozást  igényelhetnek  monarchiánk 
magatartásába . 

Súlyos  aggodalmakkal  tekintünk  továbbá  a  megszállás  pénz- 
ügyi következményeire  .  .  . 

A  keleti  kérdés  veszélye  :  Oroszország  hatalmának  kiter- 
jesztése délkeleti  határaink  alá.  E  veszély  megszüntetésére  nem 
kívántatik  egyenes  hódítás.  Ha  oly  területi  viszonyok  alakulnak 
a  Balkán-félszigeten,  hogy  orosz  hadak  oda  akadálytalanul  bevo- 
nulhatnak és  ott  úgy  mint  saját  területükön  akadálytalanul 
mozoghatnak,  akkor,  bárminő  legyen  a  határszéli  államok  hiva- 
talos elnevezése,  tényleg  Oroszország  lett  délkeleten  is  szomszé- 
dunkká, és  monarchiánk  egész  szárazföldi  határa  három  katonai 
nagyhatalom  közé  szorult.  Ily  állapot  nem  egj^edül  az  akczió- 
képesség  teljes  megbénítását,  de  adott  körülmények  közt  a  biz- 
tonság fenyegetését  is  jelenti.  Oroszország  ilyetén  hatalmi  terjesz- 
kedésének meggátlása  tehát  a  magyar-osztrák  keleti  pohtikának 
szükségképeni  czélja,  és  az  Al-Duna  völgye,  mint  Oroszországnak 
a  Balkán-félszigetre  vezető  útja,  annak  természetszerű  geográfiai 
súlypontja.  Nem  fajgyűlölet  tűzte  ki  e  czélt,  sem  rendszeres  ellen- 
szenv Oroszország  irányában,  hanem  a  hatalmi  viszonyok  és  azok 
föltételeinek  akaratunktól  független  természete.  FöHsmerték  azt 
az  abszolutizmus  államférfiai  minden  magyar  befolyás  nélkül ; 
törekedtek  arra  hatalmas  európai  koalicziók.  Mert  e  czél  biztosí- 
tása nem  kizárólag  Magyarország  érdeke,  hanem  az  összes  monar- 
chiáé, és  nem  is  kizárólag  osztrák-magyar  érdek,  hanem  az  európai 
egyensúly  követelménye.  Ebben  pontosul  össze  a  nemzetközi  lét- 
feltételek azon  szolidaritása  és  az  európai  hivatás  azon  közös- 
sége, mely  hazánkat  és  Ausztriát  természetszerűleg  egymáshoz 

fűzi  ... 

Bosznia  és  Herczegovina  megszállásából  alig  lehet  mást  követ- 
keztetni, mint  azt,  hogy  külügyi  hivatalunk  a  kizárás  helyett  az 
ellensúlyozást  tűzvén  ki  czéljául,  az  Oroszországnak  megnyitott 
keleti  Balkán-félszigetért  a  monarchia  számára  fenntartott  nyugati 
részekben  keres  kárpótlást.  Akik  ez  irányban  indulnak,  feledik, 

hogy  monarcliiáiik  a  Balkán-félszigeten  nem  találja  a  faj-  és 
vallásrokonság  oly  mérvű  támaszait,  minők  ott  mindenütt  Orosz- 
ország útjait  egyengetik,  és  hogy  ily  különböző  feltételek  mellett 
a  párhuzamos  foglalás  ellensúlyozást  nem  jelenthet ,  .  . 

Felséged  tanácsosai,  igaz,  hiva,tkozliatnak  arra,  hogy  ezen 
általunk  oly  határozottan  ehtélt  pohtikát  az  alkotmányos  testü- 
letek folji:onos  támogatásával  vezették.  Ámde  Felséged  tanácsosai 
soha  sem  tettek  oly  nyilatkozatot,  mely  pohtikájuk  kányát  és 
czélját  jellemezte  volna  ;  bátran  mondhatjuk,  hogy  azt  sem  ország- 
gyűlés, sem  delegáczió  nem  ismerte  soha.  A  támogatás,  mely  ily 
körülmények  közt  nyuj tátik,  nem  szentesitheti  magát  az  isme- 
retlen irányt,  hanem  csupán  a  személyek  iránt  jelent  bizalmat, 
azon  feltevés  alapján,  hogy  czéljaik  helyesek,  és  nem  zárja  ki 
ezen  bizalom  visszavonását,  midőn  utólag  a  feltevés  tévesnek 
bizonyult.  Már  e  körülmény  is  elegendő  arra,  hogy  az  előbbi 
alkotmányos  testületek  magatartása  Ítéletünk  teljes  szabadságát 
érintetlenül  hagyja.  De  ezenfelül  előttünk  van  egész  sora  a  múlt 
országgyűlés  alatt  tett  kormánynyilatkozatoknak,  melyek  együt- 
tes benyomásukban  és  jóhiszemű  magj'arázat  mellett  aUg  egyez- 
tethetők össze  a  berlini  mandátumban  kifejezésre  jött  politikai 
eszmével .  .  .  Közszabadságunk  első  őrének  Felségedet  ismerjük, 
s  ezért  Felséged  előtt  emelünk  panaszt  az  alkotmány  formaságai- 
nak oly  alkalmazása  ellen,  mely  által  az  alkotmányosság  szelleme 
súlyosan  megtámadtatik.  Az  üy  eljárásból  támadó  erkölcsi  veszé- 
lyekért még  a  leghelyesebb  irámní  politika  sem  nyújthatna  kár- 
pótlást .  .  . 

Az  aggodalmakat,  melyeket  bennünk  Felséged  tanácsosai- 
nak az  országgyűlés  elkerülésére  ü'ányzott  eljárása  gerjesztett, 
fokozza  azon  körülmény,  hogy  a  legmagasabb  trónbeszéd  azon 
magyarázatra  ad  alkalmat,  hogy  a  berlini  szerződésben  elfogadott 
megbízás  végrehajtására  vonatkozó  összes  intézkedéseket  a  két 
állam  törvényhozása  nélkül  Felséged  kormánya  megteheti,  és  hogy 
az  erre  szükséges  összes  eszközöket  a  közösügj^ek  tárgA^alására 
hivatott  bizottságok  jelen  hatáskörükben  megadliatják.  Ily  aggo- 
dalomra indit  bennünket  azon  tény,  hogy  a  legmagasabb  trón- 
beszéd  üynemű  intézkedésre  az  országgyűlés  munkásságát  fel 
nem  hívja  ;  míg  másrészt  nyomatékosan  kiemeli,  hogy  a  megbízás 
végrehaj tatlan  második  felére  vonatkozó  felvilágosítások  a  közös- 
ügyi bizottságok  előtt  fognak  megadatni.  Az  ily  felfogás  alapján 

való  eljárást  mi  alkotmányosnak  nem  tartanok.  Mert  alkotmá- 
nyunk nem  tartalmaz  oly  intézkedést,  melynek  alapján  bármely 
idegen  terület,  ennélfogva  a  megbízásban  említett  két  tartomány 
kormányzatának  vitele  és  azok  közigazgatási  szervezetének  meg- 
állapítása a  monarchia  közös  kormányát  illetné  ;  ép  úgy  nincs 
abban  oly  határozat,  mely  szerint  e  teendők  ellenőrzése  és  az 
azokra  szükséges  költségek  megszavazása  a  közösügyi  bizottságok 
hatásköréhez  tartoznék.  Alkotmányunk  értelmében  mindezek  iránt 
csak  a  monarchia  két  államának  törvényhozását  tartjuk  az  intéz- 
kedésre illetékesnek. 

Felséges  Urunk  !  Súlyos  bajokat  voltunk  kénytelenek  fel- 
tárni, melyekből  a  kibontakozás  minden  tényező  közreműködése 
mellett  lehetséges,  de  a  vezetés  a  kormánynak  feladata  ;  és  azért 
a  helyzet  első  következménye  oly  kormány  megalakulása,  melyre 
a  nemzet  bizalommal  tekint.  Nem  szabad  tehát  Felséged  előtt 
elhallgatnunk,  hogy  Felséged  jelenlegi  tanácsosai  ezen  bizalmat 
többé  nem  bírják,  és  hogy  megmaradásuk  az  ország  ügyeinek 
élén  minden  megnyugvást  kizár  .  .  . 

Óhajtjuk,  hogy  öntudatosan  és  határozottan  az  alsó  Duna 
völgyének  állandó  megvédése  és  ezzel  azon  veszélyes  összefüggés 
megakadályozása  tűzessék  ki  keleti  politikánk  czéljáúl,  mely 
Oroszország  és  a  Balkán-félsziget  új  alakulásai  közt  létesülni 
készül.  Ezen  törekvések  akadályát  látjuk  Bosznia  és  Herczego- 
vina  megszállásában,  mely  cselekvésünk  súlypontját  más  irányba 
vonja  és  erőnket  félreeső  feladatokra  leköti ;  azért  óhajtjuk,  hogy 
külügyeink  vezetése  a  nevezett  két  tartományban  oly  állapotok 
létesítését  tűzze  ki  czélúl,  melyek  a  monarchia  népeit  a  meg- 
szállás terheitől,  a  monarchia  politikáját  a  megszállás  veszélyétől 
minél  hamarabb  megszabadítsák.  Ezen  óhajtásunk  teljesülésére 
pedig  annál  nagyobb  súlyt  kell  helyeznünk,  mert  félünk,  hogy  a 
megszállás  hosszú  tartamából  a  megszállt  tartományok  valóságos 
bekeblezése  fejlődhetnék,  melyben  új  és  még  súlyosabb  veszélyek 
kútforrását  látnók. 

Midőn  így  külpolitikánk  irányának  gyökeres  megváltozta- 
tását kívánjuk  :  érezzük  azon  tudat  súlyát,  hogy  az  eddigi  irány- 
zatok foganatosítása  már  áldozatokat  követelt.  De  ezen  áldoza- 
tokért, melyek  helyrehozhatatlanok,  nem  láthatunk  kárpótlást 
abban,  ha  ugyanazon  tévedések  folytatására  újabb  áldozatokat 
hozunk.   Érezzük  a  nehézségeket  is,  melyek  az  eddigi    irányok 

Szilágyi  Dezső  beszédei.  I.  18 

elhagyásával  egybeköt vék,  sőt  nem  tagadjuk  súlyos  v^eszélyek 
lehetőségét.  De  mostani  külpolitikánk  veszélyei  bizonyosak,  és 
ha  választani  kell  az  önmegadás  és  az  önvédelem  veszélye  közt  : 
életerős  nemzetek  nem  haboznak.  Csak  térjen  vissza  a  hit,  hogy 
a  monarchia  érdekeinek  megvédése  helyes  irányban  eszközöl- 
tetik, és  Felséged  meg  fogja  találni  hü  magyar  nemzetében  azon 
erkölcsi  erőt,  mely  hatalmas  államokat  épít.  Ezen  hit  helyreállí- 
tását kérjük  Felségedtől  :  ezen  támasz  biztosítását  hozzuk  Fel- 
ségednek, és  él  reménj^ünk,  hogy  király  és  nemzet  egymást 
bizalommal  támogatva,  meg  fogják  teremteni  egy  szebb  jövő 
alapját. 


Polit  Mihály  felirati  javaslata  eUene  nyilatkozik  az  okkupá- 
cziónak,  mert  ez  veszélyezteti  a  békét  a  szomszéd  népekkel. 

Verhovay  Gyulának  a  szélsőbaloldal  nevében  előterjesztett 
javaslata  :  Az  ország  vészthozónak  tartja  a  követett  politikát. 
A  nemzet,  ha  teljes  élvezetében  lenne  szabad  és  független  állami- 
ságának, nem  lett  volna  áldozata  az  érdekeinek  meg  nem  felelő 
politikának. 

IVIihalovics  Károly  a  horvátországi  képviselők  nevében  nyúj- 
tott be  feHrati  javaslatot.  Ez  helyesli  és  szükségesnek  mondja  az 
okkupácziót.  Beszédében  Mihalovies  megjegj^zi,  hogy  az  övé  az 
egyetlen  kormánypárti  javaslat. 


A  november  14-ikétöl  27-ikéig  fotyt  vita  első  napján  a  pártok 
megbízottai  fejtették  ki  a  maguk  felirati  javaslatát. 

Apponyi  Albert  gróf  Szontágh  Pál  néhánj'  bevezető  szava 
után  a  többség  felirati  javaslatáról  ezeket  mondja  :  Nem  tehetem 
ugyan,  hogy  aziránti  megnyugvásomnak  és  örömömnek  ne  adjak 
kifejezést,  hogy  az  az  események  előterében  álló  egy  kérdésre,  a 
boszniai  megszállás  ügyére  nézve,  oly  feKogásoknak  ad  kifejezést, 
melyek  az  enyéimtől,  ha  valamiben,  legfeljebb  a,  hévmérő  foká- 
ban különböznek.  Az  okkupaczionális  pohtika  iránt  számos  aggályt 
látok  abban  kifejezve,  sőt  azt  oly  világosan  kárhoztatva  látom, 
hogy  egyéni  felfogásom  szerint  eKogadása  esetén  azon  kormány- 
nak, mely  ezen  okkupaczionális  politikát  keresztülvitte,  megmara- 
dása erkölcsi  lehetetlenség.  (Élénk  helyeslés  balfelől.) 

Beszédét  így  végzi  :  Kérem  kiterjesztetni  a  háznak  nyilvá- 
nulását  e  veszélyes  perczben  a  trón  előtt  mindarra,  ami  a  nemzetet 
aggasztja,  nem  csupán  annak  egy  részére  ;  kérek  oly  nyilatkoza- 
tot, mely  a  parlamenti  helyzetnek  tisztázására  alkalmas  legyen, 
az  által,  hogy  nemcsak  nemzeti  aggodalmaknak,  de  egy  elhatáro- 
zott nemzeti  akaratnak  is  adjon  kifejezést.  (Élénk  helyeslés  bal- 
felől.) 

Tisza  Kálmán  miniszterelnök  elfogadja  a  bizottság  feliratát, 
mert  nem  tartja  gátolandónak,  hogy  az  aggodalmak  a  trón  előtt 
kifejezést  nyerjenek.  Hogy  aggodalmak  keletkezzenek,  midőn  világ- 
események folytak  le  és  vannak  folyamatban,  oly  világesemények, 
melyek  e  monarchiát  és  ebben  hazánkat  közelről  érintik,  az  ter- 
mészetes ;  kérdés  csak  az,  hogy  az  aggodalmak  az  események 
természetszerű  következményei-e,  vagy  következményei  a  köve- 
tett politikának. 

E  politikát  illetőleg  azt  tartja  ma  is,  hogy  ránk  nézve  nem 
lehet  jobb,  mint  hogy  a  török  hatalom  regenerálni  tudja  magát  ; 
de  ügyelnünk  kell,  hogy  az  ottani  néptörzsek  mindegyikében  meg- 
erősödjék az  a  hit,  hogy  nem  ama  nagy  északi  hatalom,  hanem 
monarchiánk  az,  mely  sorsukra  a  legnagyobb  befolyást  gyako- 
rolhatja. Ezzel  lehet  csak  meggátolni  az  érdekeinkkel  ellenkező 
alakulásokat  és  biztosítani  ott  a  közgazdasági  és  kereskedelmi 
szempontokból  oly  fontos  összeköttetéseinket.  E  czél  elérésére 
szereztük  meg  a  szükséges  alapot.  Feladatnak  csak  azt  tartja  : 
mindig  és  minden  körülmények  közt  következetesen  e  czélra  töre- 
kedni. Elismeri,  hogy  ez  az  alap  lehet  kiindulópontja  egy  más 
czél  felé  törekvő  politikának  is.  De  ezt  a  politikát  azok,  kik  a 
bonyodalmak  óta  vezetik  külügyeinket,  folytatni  nem  fogják. 
És  ha  mások  ezt  az  eddigivel  ellentétes  politikát  folytatnák,  nem 
azokat  fogja  sújtani  a  felelősség,  kik  megszerezték  az  alapot  arra, 
hogy  helyes  irányban  haladhassunk,  hanem  azokat,  kik  e  politika 
továbbvitelét  kezükből  kivéve,  olyanokéba  tették,  kik  ellenkező 
irányban  akarják  azt  vinni. 

Beszédét  így  végzi  :  Nyugodt  vagyok  az  iránt,  hogy  ezen, 
czélzataiban  helyes,  mert  az  orosz  hatalom  túlkapásainak  meg- 
gátlására  és  monarchiánk  keleti  befolyásának  biztosítására  irá- 
nyult politika  e  czélra  úgy  törekedett,  hogy  minden  más  lehető 
eszközzel  szemben  sok  és  sok  ezer  honfinak  életét  kímélte  meg, 

ép  úgy,  amint  sok  és  sok  száz  millió  tehertől  mentette  meg  az 
országot. 

Szlávy  József,  a  felirati  bizottság  elnöke  kijelenti,  hogy  ő 
és  elvtársai  elfogadják  a  feliratot,  mely  kifejezést  ad  az  aggodal- 
maknak és  eloszlatásukat  várja  a  kormánytól.  Az  okkupáczió 
ellen  három  irányban  vannak  aggályai  :  az  eddigi  és  még  várható 
pénzbeli  áldozatok  arányban  állanak-e  az  elért  eredménynyel  s 
nem  fogja-e  e  teher  túlfesziteni  a  nemzet  erejét  ?  Nem  leszünk-e 
kénytelenek,  hogy  biztosíthassuk  az  okkupált  tartományokat  és 
az  okkupácziónak  némi  hasznát  láthassuk,  tovább  terjeszkedni  ? 
Állami  gépezetünket  a  két  tartomány  beillesztése  nehezíteni  fogja 
és  a  monarchiát  alkotó  népek  számarányára  és  egyensúlyára 
zavarólag  hathat.  Terjeszkedési  pohtikára  készületlenek  vagyunk. 
Időszerűtlennek  és  fényűzésnek  tartaná,  egyelőre  legalább,  min- 
den terjeszkedést  délkeleti  határainkon. 

Szilágyi  Dezső  november  20-ikán  Pauler  igazságügymmiszter 
után  mondott  beszédet. 

Szilágyi  Tisztelt  ház  !  (Halljuk  !)  Ritkán  hallottam  a  miniszteri 

Dezső  padokról  a  mostanihoz  hasonló  olyan  beszédet,  amely  azon 
felirat  álláspontját,  amelynek  elfogadását  ö  is  ajánlotta  a 
háznak,  jobban  gyengítette  volna.  Megvallom,  nem  egészen 
értem,  mi  volt  czélja  a  tisztelt  miniszter  úrnak,  midőn  emlé- 
keztette a  házat  arra,  hogy  1848-ban  az  országgyűlés  a 
külügyekre  befolyással  nem  bírt  és  e  jogot  az  1867  :  XII. 
t.-cz.  szerezte  meg,  hacsak  nem  az,  hogy  nem  a  jelenlegi 
miniszterelnök  az,  akinek  az  országgyűlés  ezen  befolj^ását 
köszönheti.  (Derültség  balról.)  És  ha  a  tisztelt  miniszter  úr 
felemlítette  azt,  hogy  a  magyarok  igen  jártasak  a  jogban, 
igen  jártasak  talán  a  történelemben,  de  újonczok  a  diplomá- 
cziában  :  hogy  miért  mondta  ezt,  annak  egyéb  okát  nem 
képzelhetem,  minthogy  külügyeink  jelen  vezetőit  ezzel  is 
védeni  akarta  és  azt  enyhítő  körülmény  gyanánt  kívánja 
föltüntetni.   (Élénk  helyeslés    és    derültség    balfelől.) 

Áttérve  azon  javaslatra,  mely  a  tárgyalás  alapjául 
szolgál,  én  azt  tartom,  hogy  a  parlamentnek  oly  viszo- 
nyok   között,    mint    a    jelenlegiek,    midőn    a    trón   magas- 

ságáról  felszólíttatik  az  országgyűlés,  hogy  tanácsait  adja 
elő,  kettős  kötelességet  kell  teljesítenie.  Az  egyik  kötelessége 
abban  áll,  hogy  nyiltan  és  határozottan  fejezze  ki  nézetét 
a  múlt  politika  cselekvényei  és  az  azok  eredményeként  jelent- 
kező mostani  helyzet  felett  ;  és  hogy  ép  oly  nyiltan  és  ép 
oly  határozottan  nyilatkozzék  a  jövőben  követendő  irány- 
zatokra nézve.  Ez  kötelessége  a  parlamentnek  a  nemzet 
iránt,  a  melynek  szava  szól  belőle  és  amely  sorsa  inté- 
zését reá  bízta  ;  kötelessége  a  korona  iránt,  mert  a  koroná- 
nak legilletékesebb  tanácsadója  és  mert  a  korona  kényte- 
len elhatározásaira  befolyást  engedni  a  parlament  véleményé- 
nek ;  de  kötelessége  a  leendő  kormány  iránt  is,  mert  csak 
a  parlament  határozott  nyilatkozata  teszi  lehetővé  a  leendő 
kormányra,  hogy  annak  tudatával  vállalkozzék,  hogy  poli- 
tikája a  nemzet  nyílt  akaratával  megegyező.  S  azért,  uraim, 
ezen  kötelesség  alól  a  parlamentnek  ma  magát  semmi 
okból,  semmi  ürügy,  semmi  személyes  tekintet  miatt  nem 
szabad    kivonnia. 

De  ezzel  a  helyzettel  szemben  a  kormánynak  is  meg- 
van a  kötelessége.  Ez  abban  áll,  hogy  mennél  teljesebb 
felvilágosítást  nyújtson  a  helyzetről,  hogy  minél  tájéko- 
zottabbá  tegye  a  parlamentet.  Egy  másik  kötelessége  a 
kormánynak  pedig  az  :  nem  fogadni  el  semmi  határozat- 
lan és  kétértelmű  kifejezést  a  múltra  nézve  és  nem  hasz- 
nálni fel  ezt  arra,  hogy  a  múlt  cselekményeiért  való  fele- 
lőssége alól  menekülhessen  ;  (Ügy  van  !  Úgy  van  !  balfelől.) 
hanem  követelni  határozott  nyilatkozatot,  vagy  helyeslőt, 
vagy  kárhoztatót,  de  egymással  ellentétes  két  értelmezést 
megtűrő  nyilatkozattal  önmaga  és  a  parlamenti  kormány- 
forma érdekében  nem  szabad  megelégednie.  (Úgy  van  ! 
balfelől.) 

Tisztelt  ház  !  Ezen  kötelességnek  a  felirati  javaslatokkal 
akarnak  a  pártok  eleget  tenni.  A  felirati  javaslatok  közt 
van  azonban  egy  s  ez  éppen  a  legfontosabb,  mert  a  leg- 
több kilátással  látszik  bírni  arra,  hogy  a  többség  elfogadja, 
—  amennyiben  annak  kebeléből  keletkezett  —  amely  ezen 
szempontoknak  nem  felel  meg.  Mert  e  felirati  javaslat 
tartalmára  nézve  két  oly  ellentétes  magyarázat  nyilvánítta- 
tott   ezen    parlamentben,    amelyeknek    —  megengedem  — 

mindenike  lelhet  annak  szövegében  alapot,  de  amit  helye- 
selni nem  tudnék,  az,  hogy  ezen  két  ellentétes  magyarázat 
mellett  azt  a  felirati  javaslatot  bármely  párt  is  elfogadhassa. 

Az  egyik  magyarázat  élén  a  tisztelt  miniszterelnök  úr 
minisztertársával  és  hogy  a  képviselők  közül  nevezzek  valakit, 
Tóth  Vilmos  képviselő  úrral  áll.  Ezen  magyarázat  szerint 
Bosznia  és  Herczegovina  megszállásának  a  többségi  felirati 
javaslatban  kifejezett  kárhoztatása  és  e  vállalkozás  pénz- 
ügyileg és  politikailag  káros  és  vészt  hozó  következményei 
csak  a  természeti  elháríthatatlan  eseményeket  illeti,  melyek 
kikér ülhetetlenek  lévén,  megtörténtükért  ennélfogva  senkit 
felelőssé  tenni  nem  lehet,  senkit  megrovás  vagy  dicséret 
ezért    nem   illethet. 

És  csakis  így  érthetem,  hogy  a  miniszterelnök  úr  ezen 
felirati  javaslatot  elfogadta.  Csakis  így  érthetem,  hogy 
ezen  felirati  javaslatot  tisztelt  barátom  Tóth  Vilmos  el- 
fogadta, abbeli  meggyőződésének  kifejezéseként,  hogy  az 
okkupáczió  kikerülhetetlen  és  ennélfogva  helyes  ;  sőt,  hogy 
még  az  annexiónak  is  vannak  oly  módjai,  melyek  mel- 
lett ő  azt  megnyugvással  fogadja. 

Egy  másik  magyarázat  szerint,  mely  ma  Horváth  Lajos, 
a  múlt  napokban  pedig  Szlávy  József  képviselő  úr  beszédében 
található  :  mindezt  a  kormány  szabad  cselekményeinek  kell 
tekintem,  melyeket  megtenni  vagy  elkerülni  egyiránt  lehe- 
tett ;  mert  különben  nem  volna  értelme  annak,  hogy  úgy 
mint  ma  Horváth  Lajos  képviselő  úr  mondta,  külpoli- 
tikánknak cselekvényeit  a  berlini  kongresszus  óta  nem 
helyesli ;  nem  volna  értelme  a  felirat  azon  részének,  mely 
a  megszállás  folytán  előálló  aggodalmak  megszüntetését 
a  fejedelemtől  várja  s  melyben  kétségesnek  állíttatik,  vájjon 
ha  ezen  cselekmény  minden  czélját  elérjük  is,  az  előálló 
előnyök  felérnek-e  az  abból  származó  hátrányokkal.  Mert 
kikerülhetetlen  eseményeket  e  szempontból  megbírálni  czél- 
talan  töprengés  volna.  Nem  érteném  a  felirati  javaslat  ezen  és 
számos  más  kifejezését,  ha  az  nem  tekintené  az  ott  emH- 
tett  tényeket  a  kormányzat  szabad  cselekményeinek. 

Már  most  mindkét  felfogásnak  megvan  a  maga  ter- 
mészetszerű következménye.  És  politikai,  taktikai  okok- 
ból lehet  ezen  következményeket  elhallgatni  ;  de  ezen  követ- 

kezmények  logikai  szükségszerűséggel,  az  emberi  ész  ter- 
mészetében   levő    kényszerűséggel    előállanak. 

Az  egyik  felfogás  természetszerű  következménye  az, 
hogy  a  kormányzat  saját  politikáját,  saját  cselekményeit 
érintve  nem  látván  :  a  politikának  még  jövő  irányára  nézve 
is  csak  annyiban  érzi  magát  a  feliratba^n  kifejezett  irány- 
hoz kötve,  amennyiben  ezt  a  természeti  események  lefolyása 
lehetővé   teszi. 

A  második  felfogás  következménye  az,  hogy  ha  abban 
az  értelemben  fogjuk  fel  a  felirati  javaslatot  :  azt  a  jelen 
kormány  el  nem  fogadhatja,  amelynek  cselekményeiről 
ott  szó  van,  anélkül,  hogy  magát  arra  ne  Ítélje,  hogy  jugum 
caudinumon  áthajtassék,  (Élénk  helyeslés  a  baloldalon.) 
oly  jngum  caudinumon,  amelyen  túl  nem  kisérheti  őt 
azok  bizalma,  kik  azon  átkergetik.  (Helyeslés  a  bal- 
oldalon.) 

Komoly  és  őszinte  emberekről  én  nem  tehetem  fel, 
tisztelt  ház,  hogy  oly  felirati  javaslathoz  fognának  ragasz- 
kodni, amely  meggyőződésüknek  meg  nem  felel.  S  ha  mégis 
azt  tapasztalom,  hogy  egy  és  ugyanazon  felirati  javaslat  ily 
különböző  és  egymással  ellenkező  két  értelmezéssel  fogad- 
tatik el,  akkor  ebből  egyet  kell  következtetnem  (Halljuk  !) 
és  ez  az,  hogy  ezen  felirati  javaslat  nem  szabatos,  abban 
valami  hiba  van.  És  ha  azok,  kik  e  felirati  javaslatot  elfogad- 
ják, a  parlamentnek  jelen  viszonyai  közt  való  kötelességét 
teljesíteni  akarják  :  akkor  ezen  szabatosítás  elkerülhetetlen  ; 
akkor  elkerülhetetlen  annak  megmondása,  hogy  az  egy- 
mástól eltérő  két  értelmezés  közül  melyik  fejezi  ki  tulajdon- 
képen a  párt  véleményét.  (Helyeslés  a  baloldalon.)  Ez 
elől  nincs  kitérés,  tisztelt  ház.  A  kitérés  ez  elől  annyit  jelen- 
tene, hogy  a  jelen  körülmények  közt  azon  párt  legelső  köte- 
lességét, t.  i.  határozott  és  őszinte  vélemény  nyilvánítását 
a  helyzetről  és  a  jövő  irányáról  nem  akarja  teljesíteni. 
(Helyeslés  a  baloldalon.) 

Ezzel  pedig,  tartok  tőle,  megsértetnék  a  nemzet  iránti 
kötelesség,  sőt  megcsorbíttatnék  az  is,  mely  a  korona  irányá- 
ban fennáll.  Mert  midőn  a  parlament  a  trón  magaslatáról 
felszólíttatik,  hogy  úgy  a  helyzetről,  valamint  az  irányra 
nézve  véleményét  adja  elő,  nem  szabad  tévhitben  ringatni 


280  Az  okkupácziót  követő  országgjnilés. 

vagy  abban  megtartani  a  koronát  az  iránt,  hogy  meggyőző- 
dése szerint  mi  a  nemzet  érdeke.  (Élénk  helyeslés  a  bal- 
oldalon.) 

És  egy  ily  —  ellenkező  értelemben  felfogható  és  magya- 
rázható —  felirat  elvenné  alapját  egy  parlamenti  kormány 
alakításának,  mert  azon  vállalkozó  kormányra  nézve  nem 
volna  alap,  amelyről  megítélje  :  vájjon  azon  politika,  amelyre 
vállalkozik,  a  képviselőház  többsége  által  elfogadott  irány- 
nak megfelel-e  vagy  sem.  És  egy  ily  felirat  a  helyzet  tisz- 
tázásához   semmiben    sem   járulna. 

De  van  még  egy  más  tekintet  is,  mely  nézetem  szerint  lehe- 
tetlenné teszi  e  felirati  javaslatnak  nem  szabatos  állapot- 
ban való  hagyását.  És  ezen  tekintet  ama  képviselőket  illeti, 
a  kik  nem  szólalnak  fel  e  teremben,  hanem  meggyőző - 
désöket  egyszerű  szavazással  jelentik  ki.  Komoly,  önérzetes 
férfiról  nem  tehetem  fel,  hogy  ily  fontos  ügyekre  nézve, 
ily  válságos  körülmények  közt  némán  adja  szavazatát  oly 
felirathoz,  mely  a  legilletékesebb  részről  éppen  a  leglényege- 
sebb kérdésekre  nézve  ellentétes  értelemben  magyaráz- 
tatik. Ha  tehát  nem  akarjuk  a  ház  véleménye  nyilvánulásának 
minden  súlyát  és  befolyását  venni ;  ha  nem  akarjuk  a  házat 
és  a  háznak  tagjait  azon  helyzetbe  hozni,  hogy  ily  eljáráshoz 
folyamodjanak  :  akkor  egy  elkerülhetetlen  s  ez  azon  felirat 
értelmének  szabatosítása.  S  ez  —  meg  fogja  engedni  Tóth 
Vilmos  képviselő  úr  —  nem  ezen  pártnak  házi  ügye,  hanem 
igenis  legfőbb  érdeke  azon  pártnak,  melynek  kebeléből 
a  felirat  keletkezett  ;  (Élénk  helyeslés  a  baloldalon.)  leg- 
főbb érdeke  főleg  azért,  mert  különben  azt  kellene  mon- 
danunk, hogy  még  ma  is  azt  tapasztaljuk,  hogy  ezen  pár- 
tot, amennyiben  véleménye  nyilvánulásait  látjuk,  nem  a 
múltra  nézve  közös  meggyőződés,  a  jövőre  nézve  közös 
irány,  hanem  csak  a  helyzetre  vonatkozó  különfélekép 
magyarázott  aggodalmak  kötik  össze  ;  (Helyeslés  a  bal- 
oldalon.) hogy  még  ma  is  azt  tapasztaljuk,  hogy  ezen 
párt  nem  a  bizalom  kapcsa  által  van  a  kormányhoz  fűzve, 
hanem  a  töprenkedés  tartja  a  kormány  oldala  mellett, 
(Élénk  helyeslés  a  baloldalon.)  azon  kormány  oldala  mellett, 
melynek  tagjai  felállanak  e  teremben  és  éppen  azon  cselek- 
mények következményeire,   melyek  azon  párt  aggodalmai- 

nak  tárgyai,  és  mely  cselekményeket  azon  párt  egy 
része  a  kormány  szabad  cselekményeinek  tekint,  kijelen- 
tik, hogy  azok  kikerülhetetlen  világeseményeknek  természeti 
erővel  előálló  következményei,  hogy  ennélfogva  őket  sem 
a  múltra,  sem  a  jövőre  nézve  azok  következményeiért  fele- 
lősség nem  terheli.  (Élénk  helyeslés  a  baloldalon.) 

Áttérve  már  most,  tisztelt  ház,  a  felirat  tulaj  donképi 
tartalmára,  én  érzem  azt,  hogy  azon  terjedelmes  előterjesz- 
téssel szemben,  melylyel  a  miniszterelnök  úr  a  kormány- 
zatnak keleti  politikáját  igazolni  és  felvilágosítani  töre- 
kedett, nekünk  feladatunk  bővebben  kifejteni  feliratunk 
hármas  álláspontját.  Először  azt,  mely  a  kormány  keleti 
politikájának  általános  irányát  megnyugtatónak  és  helyes- 
nek nem  tartja,  mely  azon  keleti  politika  végcselekményét, 
Bosznia  és  Herczegovina  megszállását  helytelennek  és  a 
monarchia  kül-  és  belérdekeire  vészthozónak  látja  és  végre 
azon  harmadik  álláspontját  feliratunknak,  hogy  ezen  utóbbi 
cselekménye  kormányunknak  történt  oly  módozatok  közt, 
melyekkel  a  parlament  befolyása  kijátszatott  és  ez  által 
az  alkotmány  szelleme  súlyosan  megsértetett.  Ami  az  elsőt 
illeti,  tisztelt  ház,  a  kormány  előadja,  hogy  kezdettől  fogva 
politikájának  hármas  czélpontja  volt.  Az  egyik  az,  hogy 
a  török  birodalom  a  lehetőség  korlátai  közt  —  így  mél- 
tóztatott mondani  —  fenntartassék  ;  a  másik  az,  hogy  az 
orosz  túlterjeszkedés  meggátoltassék  ;  a  harmadik  az,  hogy 
a  Balkán-félszigeten  levő  szláv  népek  eltöltessenek  azon 
öntudattal,  hogy  sorsuk  urai  és  azok,  akiktől,  ami  méltá- 
nyos és  kívánatos  reájuk  nézve,  függ,  azok  mi  vagyunk, 
és  nem  amaz  északi  hatalom. 

Tisztelt  ház  !  Ezen  czélokat  én  helyeseknek  és  jogosaknak 
tartom.  De  midőn  a  kormány  ezeket  előadja,  kiemeli  azt, 
hogy  ő  az  egész  keleti  válságot  oly  világeseménynek  tekin- 
tette, melynek  irányát  megváltoztatni  és  feltartóztatni  hatal- 
munkban   nem    állott.    (Helyeslés    balfelől.) 

Nem  volt  megmásítható  az,  hogy  a  keleti  kereszté- 
nyek felszabadítója  az  orosz  legyen,  hogy  azon  egyesült 
erő  ellenében,  melylyel  a  szabadító  orosz  s  a  felszabadulni 
vágyó  keresztény  népek  rendelkeztek,  ránk  nézve  nem 
marad   egyéb    hátra,     mint   a   dolgoknak   ezen   menetéhez 

alkalmazkodni  és  azok  menete  mellett  monarchiánk  érdekeit 
megóvni.  Ebben,  uraim,  én  bevallását  látom  annak  is,  hogy 
a  keleti  válság  tárgyát  képező  viszonyok  rendezésére  monar- 
chiánk pozitiv  tervvel  nem  bírt  ;  hogy  úgy  látta,  hogy 
amennyiben  a  felszabadítás  a  keleten  kikerülhetetlen,  azt 
csak  az  orosz  teljesítheti,  s  természetesen  túlnyomólag 
önnön  hatalmi  terjeszkedésével,  és  hogy  mi  mindössze  arra 
szorítkozhatunk,  —  ez  a  negatív  czélú  politika  —  hogy 
a  túlterjeszkedést  lehetőleg  meggátoljuk.  (Élénk  helyeslés 
balfelől.)  Csak  ebből  magyarázhatom  azon  vélekedését, 
hogy  még  abban  az  esetben  is,  hogyha  az  orosz  ellen 
sikerrel  keresztül  vitt  háború  után  monarchiánk  mint 
győztes  állott  volna,  a  győzelem  eredményéül  a  kelet 
egész  rendezetlenségét  tünteti  fel,  mert  úgy  fogta 
volna  fel  a  háborút,  mint  amely  nem  pozitiv  tervekért 
és  czélokért,  hanem  csak  negatív  eredményekért  vívatik. 
(Élénk  helyeslés  balfelől.)  De  ezzel  kimondva  látok  még 
valamit :  azt,  hogy  ama  válságnak  ily  körülmények  közötti 
lefolyása  okvetlen  érdekeink  sérelmére  kellett  hogy  vezessen. 
Ez  bizonyos  volt ;  bizonytalan  csak  az,  hogy  mily  fokú, 
mily  hatású  lesz  ama  sérelem.  (Helyeslés  balfelől.)  Eimek 
beismerésével,  tisztelt  ház,  —  -  és  én  örülök,  hogy  ily 
őszinte  vallomásokat  kaptunk  —  nehezen  tudom  meg- 
egyeztetni a  jelenségeknek  két  különnemű  sorozatát.  Ha 
valaki,  tisztelt  ház,  azt  hiszi,  hogy  valamely  végzetteljes 
esemény  következményei  és  valamely  végzetteljes  lefolyás 
megindítása  nem  áll  érdekében,  akkor  neki  nem  kell  ennek 
megindítására  tettlegesen  közreműködni  ;  (Élénk  helyes- 
lés balfelől.)  akkor  neki  nem  kell  oly  cselekvényeket  tenni, 
ha  érzi  is,  hogy  nem  gátolhatja  meg  a  megindított  görge- 
tegeket, melyekről  tudja,  hogy  érdekeinek  egy  részét  össze- 
töri, csak  azt  nem  tudja,  hányadrészét.  (Élénk  helyeslés 
balfelöl.)  És  a  jelenségek  egész  sorozata  arra  mutat,  hogy 
monarchiánk  külügyi  politikája  pozitiv  cselekvényekkel 
ezen  végzetszerű  lefolyás  megindításához  és  előmozdításá- 
hoz hozzájárult.  (Igaz !  balfelöl.)  Mert  különben  miként 
magyarázzam  meg  magamnak  a  külügyi  politikánkban 
felmerült  egész  sorozatát  a  jelenségeknek,  melyek  a  török 
monarchia    hatalmát,    befolyását    és    tekintélyét    ott     lenn 

rendszeresen  aláásták  ;  (Igaz  !  Ügy  van  !  balfelöl.)  miként 
tudjam  megmagyarázni,  hogy  minden  alkalommal  azon 
álláspontot  foglalta  el  külügyi  kormányzatunk,  mely  a 
török  monarchia  gyöngítésére  vezetett  ?  Midőn  felvéte- 
tett a  kereskedelmi  szerződések  kötésére  való  jogosultság 
a  vazall- államoknál  :  elvileg  döntetett  el  azon  kérdés,  ha 
vájjon  azon  jogczim,  melynél  fogva  a  szultán  fensége  alá 
tartoznak  ezen  kis  államok,  azt  jelenti-e,  amit  kelljen  jelen- 
teni a  nemzetközi  jog  szerint,  vagy  pedig  félretétetik  éppen 
monarchiánk  által  ;  (Élénk  helyeslés  balfelöl.)  vagy 
miként  magyarázzam  meg  magamnak  egész  sorozatát  a 
jelenségeknek  határainkon,  melyeknek  egy  része  öntuda- 
tosan, a  többi  pedig  homályos,  eddig  meg  nem  magyará- 
zott czélzattal,  meglehet  akaratlanul,  de  hatásában  szította 
és  bátorította  az  ottani  felbomlási  törekvéseket  ;  miként 
magyarázzam  meg  azt,  hogy  a  török-szerb-montenegrói 
háborúban  a  semlegesség  monarchiánk  részéről  oly  módon 
lön  alkalmazva,  hogy  minden  kedvezmény  megadatott 
az  egyik  hadviselő  félnek  ;  megengedtetett,  hogy  tömegesen 
vonuljanak  keresztül  országunkon  fegyveresek  (Igaz  !  Ügy 
van!  balfelől.)  s  minden  megtagadtatott  a  másik  féltől,  sőt 
minden  alkalom  megragadtatott  a  másik  félnek  korlátozá- 
sára. (Igaz  !  Ügy  van  !  a  baloldalon.)  Miként  magyarázza 
meg  külügyi  kormányzatunk  azon  cselekményt,  hogy  a 
győzelem  pillanatában  az  ő  karja  tartóztatta  fel  Török- 
országot abban,  hogy  ellenfelét  kellő  módon  megfékezhesse. 

Szaporíthatnám  ezen  jelenségek  elősorolását  ;  lehet 
azokat  eltagadni,  lehet  magyarázni  :  de  egyről  bizonyos 
vagyok  és  merem  előre  kimondani  :  hogy  majd  a  jövő  tör- 
ténet minden  nyomozás  után  azt  fogja  mondani,  hogy 
monarchiánk  külügyi  kormánya  az  események  ezen  vég- 
zetszerű lefolyásának  egyik  megindítója  és  előmozdítója 
volt.    (Igaz  !    Ügy   van  !    a   baloldalon.) 

De  van  még  a  jelenségeknek  egy  másik  sorozata  és  ez 
abban  áll  és  mely  a  kormány  azon  másik  állításával  ellenkezik, 
hogy  midőn  az  orosz  felszabadítás,  mint  az  események 
kényszerű  folyama  megindult,  akkor  éreztük,  hogy  a  mi 
érdekeink  koczkára  vannak  téve,  de  ezen  érdekek  biztosí- 
tására nem  tehettünk  egyebet,  mint  fenntartani  erőnket  a 

békekötés  pillanatára,  abban  a  pillanatban  érvényesíteni 
érdekeinket    és    védeni    meg    azokat    az    eltiportatástól. 

Tisztelt  ház  !  Én  ebben  bevallását  látom  annak,  hogy  míg 
a  koczkarázás  hónapokig  tartott,  addig  sem  külügyi,  sem  bel- 
ügyi kormányzatunknak  nem  volt  megnyugvása  arról,  hogy 
érdekeink  biztosítva  lesznek,  nem  lehetett  megnyugvása 
arról,  hogy  érdekeink  megóva  lesznek.  Mert  ha  ő,  aki  gyenge, 
aki  tehetetlen  volt  arra,  hogy  az  események  kényszerű 
folyamát  megakaszsza  az  orosz  és  keresztény  népek  ellen, 
és  aki  tudta  azt,  hogy  ezen  orosz  hadjáratnak  eredményei 
a  mi  érdek-ellentétesünknek,  az  orosznak  hasznára  fognak 
kizsákmányoltatni  :  az  hogyan  képzelhette,  hogy  majd  a 
békekötés  pillanatában  ő  eléggé  erős  lesz,  annyi  százezer 
élet  és  annyi  ezermillió  rubel  árán  megvásárolt  eredménye- 
ket a  győztes  kezeiből  kiragadni.  (Élénk  tetszés  a  bal- 
oldalon.) 

És  azon  Európa,  melyet  hol  egy,  hol  más  alakban  mél- 
tóztatott szerepeltetni,  és  mely  nem  volt  alkalmas  arra,  hogy 
az  események  megindulása  pillanatában  az  ő  és  a  mi  érde- 
keink biztosítására  a  várakozásnál  egyebet  tehessen  :  mi- 
féle biztosítéka  volt  a  külügyi  politikának  arra,  hogy 
a  békekötés  egyetlen  cselekményénél  ezen  Európa  hatályos 
támogatást  lesz  képes  nyújtani.  (Élénk  helyeslés  a  bal- 
oldalon.) 

De  nemcsak  ezt  látom  ama  bevallásban.  Jelenségekre 
vagyok  utalva,  mert  soha  még  egy  parlamentnek  tájékozat- 
lanabbul  és  a  külügyi  kormányzat  mulasztása  miatt,  tájé- 
kozatlanabbúl  nem  kellett  e  kérdéshez  szólani,  mint  nekünk, 
mert  nem  kaptunk,  csak  alkalomszerű  felvilágosításokat, 
amelyek  gyakran  azon  czéllal  adattak,  hogy  majd  valamely 
kényelmes  értelemben  vétetnek  a  sokféle  lehető  között. 
(Élénk  tetszés  a  baloldalon.)  De  egy  jelenséget  látok,  amely 
arra  mutat,  hogy  külügyi  kormányzatunk  nem  is  töreke- 
dett más  biztosítékokat  szerezni  arra,  hogy  a  harcz  kitörése 
után  érdekeink  megóvattassanak,  mint  amely  biztosíté- 
kok a  három  császári  hatalmasság  viszonyában  és  abban 
voltak,  hogy  —  aminőt  ismételve  hallottunk  —  e  nagy- 
hatalmaknak érdekeink  tudtul  adattak.  És  ez  a  jelenség 
az,  hogy  úgy  e  házban,  mint  e  házon  kívül  mindig  prokla- 

málva  hallottam  a  legmegszorítottabb  értelemben  vett  érdek- 
politikát ;  minduntalan  hallottam  itt  a  miniszterelnök  úrtól, 
hallottam  másoktól  másutt,  hogy  minékünk  feladatunk  saját 
érdekeinket  saját  erőnkkel  megvédeni,  hogy  ezen  érdekeink 
tudtul  vannak  adva  az  illető  helyeken,  és  ezen  tudtuladás- 
ban  és  saját  erőnkben  találjuk  fel  azok  védelmének  biz- 
tosítékát. 

De  kérdem  :  egy  hatalomnak,  mely  érzi  azt,  hogy  ő 
ellene  is,  legalább  az  ö  érdekei  koczkáztatásával  is  meg- 
indult egy  végzetes  világesemény  ;  érzi  azt,  hogy  e  meg- 
indításban szereplő  tényezőknek  érdeke  ellentétes  az  övé- 
vel s  ö  azok  ellen  gyönge  :  vájjon  ennek  szabad-e  önnön  érde- 
keinek elszigeteltsége  terére  állni,  s  nem-e  természetes  hiva- 
tása az  érdekközösség,  az  érdekkölcsönösség  alapján  szövet- 
ségeseket, támaszokat,  biztosítékokat  keresni  ?  (Elénk  he- 
lyeslés   a   baloldalon.) 

Mert  az  a  felfogás,  melynek  a  miniszterelnök  úr  és 
a  külügyi  kormányzat  kezdettől  fogva  kifejezést  adott, 
kizárja  keresését  az  ily  támasznak  és  szövetségnek.  így 
azután  az  ily  legszűkebb  értelemben  vett  érdekpolitika 
folyamán,  mely  már  kezdettől  fogva  kizárta  az  érdekközös- 
ség, a  kölcsönösség  elvét,  melynek  ennélfogva  lohasztólag  és 
bátortalanítólag  kellett  hatnia  mindazon  hatalmakra,  melyek 
az  északi  hatalom  ellenében  érdektársaink  lehettek  volna, 
mondom,  ezen  pohtika  folytán  jutott  el  Anglia,  a  maga  kezére 
cselekedve,  Cyprusig  és  az  ázsiai-Törökország  feletti  védnök- 
ségig, s  ezen  politika  alapján  jutottunk  el  mi  ahhoz,  ami  egyet- 
len eredményünk  :  Bosznia  és  Herczegovina  okkupácziójá- 
hoz.    (Élénk   tetszés   a   baloldalon.) 

Hallottuk  azonban  ezen  tényekkel  szemben  azon  büszke, 
határozott  kifejezéseket,  melyekkel  a  miniszterelnök  úr 
a  házat  annyira  felvillanyozta.  Nem  hallottuk-e  kimon- 
datni a  miniszterelnök  úrtól  az  1877.  év  július  26-ikán,  hogy 
a  monarchiának  döntésre  hivatott  köreiben  nincsen  senki, 
ki  a  külügyi  politika  feladatának  tartaná,  hogy  szomszéd- 
ságunkban a  birtoklási  és  hatalmi  viszonyok  megváltozza- 
nak és  hogy  ily  politika  érdekében  határozatokat  hozni 
a  jövőt  illetőleg  senkinek  sincs  szándékában.  (Derültség 
a  baloldalon.) 

Emlékszik-e  a  miniszterelnök  úr  arra  a  lelkesedésre 
és  tapsviharra,  mely  e  kifejezéseit  fogadta  ?  És  emlékezik-e 
a  miniszterelnök  úr,  hogy  a  közvélekedés  akkor,  hogy  ez 
a  ház  akkor  egészen  más  értelemben  fogadta  ezeket,  mint 
amily  magyarázatot  később  megengedni  méltóztatott  ?  (Igaz  ! 
a  baloldalon.)  De  ez  alkalommal  elhallgattatott  az,  hogyha 
monarchiánknak  nincs  érdekében,  hogy  a  birtoklási  viszo- 
nyok keleten  szomszédságunkban  megváltoztassanak,  már 
folyamatban  van  egy  roppant  világesemény,  mely  elkerül- 
hetetlenül ezen  változásra  vezet,  s  mi  gyöngék,  mi  kép- 
telenek vagyunk  nemcsak  arra,  hogy  ezeket  megváltoz- 
tassuk, de  arra  is,  hogy  magunk  erejénél  és  a  jó  remény- 
nél egyébre  támaszkodhassunk  a  jövőre  nézve.  (Élénk 
helyeslés  balfelől.)    Ezt    akkor   elhallgatta. 

Hallottuk  e  teremben  :  a  mi  érdekeink  a  Balkán  fél- 
sziget kelet-északi  részeiben  épp  úgy  vannak,  mint  a  déli 
részekben.  Hallottuk  e  teremben  határozott  hangon,  hogy 
a  monarchia  készen  áll  a  pénzügyi  s  katonai  erejének  érin- 
tetlenségében és  majd  a  békekötés  pillanatában  mindenki 
ellen  minden  érdekeit  meg  fogja  óvni.  De  sejtelmét  is  közöl- 
ték-e velünk  annak,  hogy  ezen  érdekek,  éppen  a  legfon- 
tosabbak, a  félsziget  keleti  felében  létezők,  koczkára 
vannak  téve,  és  félő,  hogy  az  által,  amit  ma  a  világesemé- 
nyek kénj^szerü  hatalmának  neveznek,  éppen  e  leglényege- 
sebb érdekeink  el  fognak  tiportatni  és  mi  le  fogunk  kerülni 
az  Adriáig,  hogy  ott  egy  kis  kompenzácziót  kereshetünk. 
(Ügy  van  !  baKelől.)  Vájjon  mondották-e  akkor,  hogy  igenis 
hajlandók  és  készek  vagyunk  minden  érdekeinket  min- 
denki ellen  megvédeni,  de  vérmes  várakozásokat  nem  szabad 
táplálni,  mert  vis  majorral  állunk  szemben,  és  ha  gátolni 
nem  tudtuk  a  kő  megindulását,  lehetett-e  mondani,  hogy 
az  a  kar,  mely  gyenge  volt  az  indulót  feltartani,  meg  fogja 
azt  álHtani  rohanásában,  midőn  ereje  a  rohanó  sebesség 
által    megnövekedett  ? 

Mindezt  hallottuk  akkor.  így  aztán,  tisztelt  ház,  ma  lát- 
juk, ma  érezzük,  ma  a  kormány  bevallása  alapján  konsta- 
tálhatjuk, mily  igaza  volt  akkor  a  közvéleménynek,  mely 
ezen  büszke,  ezen  fennen  hangzó  kijelentések  daczára 
makacsul    vonakodott    megnyugodni  ;    mUyen    igaza    volt 

azon  közvéleménynek,  melyet  az  aggódás  az  egész  országban 
vonaglásban  tartott,  mely  megkereste  az  eszközöket,  a  módo- 
kat monarchiánk  és  hazánk  érdekeinek  megvédésére  ;  kereste 
nézetem  szerint  is  sokban  tévesen,  kereste  hibásan,  kereste 
túlzással ;  de  abban  az  egyben  tökéletesen  igaza  volt,  hogy 
azon  büszke,  biztató  nyilatkozatoknak,  melyeket  itt  és 
másutt  hallott,  megnyugtató  hitelt  adni  nem  lehet.  (Ügy 
van  !  baKelől.) 

Még  ha  minden,  igen  tisztelt  miniszterelnök  úr,  ami 
történt,  kényszerúleg  történt  volna,  még  akkor  is  szükséges- 
nek és  jónak  tartottam  volna,  hogy  a  kormány  már  kez- 
dettől fogva  őszintén  felvilágosítsa  a  nemzetet  ;  Jónak  tar- 
tottam volna,  ha  a  kormány  ily  biztos  és  nagyfokú  bizta- 
tásokkal nem  lép  elő,  melyekről  mai  előterjesztése  alap- 
ján tudnia  kellett,  hogy  azok  beválthatlanok.  Mert  így 
támadt  az  űr  aközt,  amit  a  kormány  igért  és  amit  tőle 
a  közvélemény  várt  és  ami  teljesült  ;  s  ezen  űr  igenis 
nagy  erkölcsi  romlással  jár  minden  nemzetre  nézve,  mert 
vagy  arra  bírja  a  nemzetet,  hogy  nem  nyugodva  meg 
ezen  biztatásokban,  ha  ereje  van  hozzá,  áttöri  &  korláto- 
kat és  a  végzet  kereke  elé  dobja  magát,  vagy  arra  bírja, 
hogy  majd  a  kiábrándulás  pillanatában  oly  csüggedés  szállja 
meg,  mely  minden  érdekeink  sérelménél  talán  még  vesze- 
delmesebb. (Ügy  van !  balfelől.)  És  legyen  meggyőződve 
a  tisztelt  kormány,  hogy  ha  hiv^atkozik  arra,  hogy  a  válasz- 
tók keleti  politikáját  szentesítették  :  ezen  választások 
eredménye  azon  ismert  okokon  kívül,  melyekre  talán 
vissza  fogok  térni  s  melyeket  a  miniszterelnök  úr  nagyon 
jól  tud,  azon  oknak  is  tulajdonítható,  mert  azon  események 
a  nemzetet  oly  csüggedésben  és  oly  erkölcsi  lehan- 
goltságban  találták,  —  hová  politikája  juttatta  —  hogy 
ez  gátolta  a  nemzetet  abban,  hogy  érzelmeinek  és  érdekei- 
nek megfelelőleg  elitélje  a  miniszterelnök  iir  eljárását.  (Ügy 
van  !     balfelöl.) 

Büszkén  hivatkoznak  a  berlini  szerződésre  és  a  benne 
foglalt  vívmányokra,  a  san-stefanói  szerződésben  meg- 
kisérlett  orosz  hatalmi  túlterjeszkedés  ellen.  Pauler,  mélyen 
tisztelt  miniszter  úr,  e  szerződésnek  még  azon  nagy 
tekintélyek    által   sem    sejtett    előnyét    mutatja   fel,  akikre 

oly  diadalmasan  hivatkozott.  (Derültség  balfelöl.)  Ebben 
a  szerződésben  körül  van  írva,  mi  az  orosz  természetes 
hatalmi  terjeszkedése.  Csak  az  a  túlterjeszkedés,  ami  azt 
meghaladná.  Ha  a  berlini  szerződés  kevesebb  hatalmi  ter- 
jeszkedést engedett  volna  az  orosznak  :  az  természetelle- 
nes megszorítás  volna.  (Élénk  derültség  balfelől.) 

S  itt  méltóztassanak  megengedni,  hogy  mellékesen  kiiga- 
zítsam azon  époly  felületes,  mint  határozott  áUítását  és  igazí- 
tását gróf  Szapáry  Gyula  képviselő  úrnak,  amelylyel  ez  oldalon 
felszólalt  több  képviselőt  illetett,  mintha  Szerbiának  több 
területet  és  több  lakosságot  a  berlini  szerződés  nem  adott 
volna,  mint  a  san-stefanói  előleges  kötés.  Én  részemről  —  és 
hivatkozom  e  részben  minden  forrásra  —  úgy  tudom, 
hogy  a  berlini  szerződés  ben  Szerbiának  adott  terület  nagyobb 
és  majdnem  kétszázezer  lélekkel  több  lakosságot  foglal 
magában,  mint  az,  melyet  a  san-stefanói  béke  szánt  Szerbiá- 
nak. De  ez  mellékes.  A  kormánypolitikának  eredményét 
abban  látja,  hogy  a  berHni  szerződés  az  orosz  befolyást 
a  jogos  határok  közé  szorította,  azon  határok  közé,  melyek- 
ben Pauler  igazságügyminiszter  úr  piacidus  nyugalom- 
mal látja  az  oroszt  és  az  ő  igazságszeretetével  őrt  fog  állani 
amellett,  hogy  az  oroszt  ezen  jogosan  megillető  befolyás 
jövőben  valami  módon  meg  ne  csorbíttassék.  (Derültség 
a  baloldalon.)  Nagy  szó.  Azon  egész  összeköttetés,  mely 
a  három-császári  szövetség  viszonyában  ki  van  fejezve, 
csak  ezen  egyetlenegy  tényében  tette  meg  monarchiánk 
kormányának,  de  nem  monarchiánknak  a  szolgálatot,  abban, 
hogy  San-Stefanóban  a  jóból  nagyon  is  sokat  vett,  mert 
ezáltal  úgynevezett  szövetségesének  megadta  a  jogot  arra, 
hogy  a  parlament  előtt  sikerrel  kérkedhessek,  míg  enélkül 
ilyesmivel    fel    nem    léphetett    volna. 

De  vizsgáljuk  meg,  mi  itt  a  döntő  szempont.  Ha  azt 
akarjuk  megítélni,  hogy  keleti  politikánk  folyama  folytán 
mi  az  orosz  hatalom  túlterjeszkedése,  minő  a  határainkon 
fennálló  veszélyeknek  az  a  gyarapodása,  amelyet  meg- 
gátolni keleti  politikánknak  hármas  czélzata  volt  :  akkor 
uraim  a  berlini  szerződés  által  teremtett  állapotokat  nem 
a  papíron  levő  san-stefanói  szerződéssel,  hanem  azon  reális 
állapotokkal  kell  összehasonlítani,   amelyek  a  háború  előtt 

fennállottak.  Ha  ezekkel  vetjük  össze,  akkor  megtudhat- 
juk azt,  hogy  mi  az  a  túlterjeszkedés,  melyet  az  orosz  hata- 
lom elért,  mi  az  a  tudat,  melyet  a  mi  hatalmunkról  a  Bal- 
kán-félsziget népei  táplálnak,  és  mik  a  Törökország  biztosí- 
tására tett  azon  intézkedések,  melyek  a  berlini  szerződés- 
ben foglaltatnak. 

És  ha  ezt  a  szempontot  veszszük,  tisztelt  ház, 
akkor  látnunk  kell,  hogy  a  berlini  szerződés  folytán  Török- 
ország és  Oroszország  közt  minden  gát  és  akadály  meg- 
szűnt. Akkor  látnunk  kell  az  orosz  befolyásnak  azon 
ijesztő  terjeszkedését,  amely  egész  keleti  Rumélia  határait 
is  magában  foglalja  ;  akkor  látnunk  kell  azt,  hogy  hatalmi 
körébe  Romániát  is  bevonta  és  látnunk  kell,  hogy  ennek 
a  szerződésnek  következménye  az,  hogy  ezen  orosz  hatalmi 
befolyás  megjelenik  ott  is,  ahol  mi  okkupálni  megjelentünk, 
a  Balkán-félsziget  déli  részén.  És  ezen  terjeszkedés  meg 
fog  maradni  akkor  is,  mikor  egyetlenegy  orosz  katona 
sem  marad  Bulgáriában  vagy  keleti  Ruméliában,  mert 
megmarad  az  érdekekben,  a  meggyőződésekben,  az  aspirá- 
cziókban,  melyeket  semmiféle  berlini  szerződés  ki  nem  irthat. 
Ha  ezen  orosz  hatalmi  túlterjeszkedést  méltóztatik  a  háború 
előtti  állapottal  összehasonlítani,  megmérhetjük,  hogy  a 
keleti  ügyekben  követett  politikánk  annak  első  czélját, 
az  orosz  hatalmi  túlterjeszkedés  meggátlását  mily  fokban 
tudta  elérni.  De  egyszersmind  ezzel  kapcsolatban  meg- 
mérhetjük azt  is,  hogy  második  czélját  mily  fokban  érte  el, 
t.  i.  a  szláv  népek  rokonszenvének  megszerzését  számunkra, 
a  szláv  népek  eltöltését  azzal  a  hittel,  hogy  mi  ellenségek 
nem  vagyunk,  hogy  sorsuk  javítását  és  jövő  aspirácziói- 
kat  nem  Oroszországtól,  hanem  tőlünk  kell  várniok.  Meg- 
mérhetjük ezt  abból,  hogy  a  Balkán-félszigetnek  nemcsak 
keleti,  hanem  déli  részén  is  minden  erkölcsi  ténj^ező  az 
orosz  befolyás  mellett  áll,  és  mi  bennünk  nem  látnak  egye- 
bet, mint  akik  az  orosz  sikerek,  a  keresztén  népek  feldúlási 
törekvéseinek  megnjdrbálására  beavatkoztak  ;  de  a  mi  hatal- 
munkról valami  nagy  fogalmuk  nem  lesz,  mert  megvolt  ugyan 
az  akarat,  hogy  ezt  meggátoljuk,  de  kénytelenek  voltunk  a 
siker  legnagyobb  részét  birtokában  hagyni  Oroszországnak. 
Megmérheti  a  tisztelt  miniszterelnök  úr  azt,  mily  fogalma  van 

egy  megkisérlett,  de  nem  sikerült  meggátlás  folytán  a  szláv 
népnek  a  monarchia  hatalmáról  és  befolyásáról  a  keleten  és  a 
Balkán-félszigeten.    (Helyeslés  balfelől.) 

És  ha  ez  nem  volna  elég,  akkor  igaz,  politikánk  hivat- 
kozhatik  valami  más  eredményre.  Én  ugyan  keleti  poHtikánk 
egész  folyamában,  legalább  az  eddigi  felvilágosítások  sze- 
rint, —  meglehet,  talán  titkos  közleményeket  kaptunk  — 
pusztán  negativ  irányt  látok.  De  egy  pozitiv  eszme  kimagaslik 
az  egész  törekvésben,  és  ez  az,  hog}''  mi  ezen  visszatartóz - 
tathatlan  válságnak  keresztelt  eseményt  fel  akartuk  hasz- 
nálni arra,  hogy  amit  a  monarchia  egyik  állama  sem  akar, 
amit  annak  képviselőtestülete  és  közvéleményének,  bát- 
ran mondhatjuk,  túlnyomó  nagy  része  visszautasított : 
területünk  terjesztessék.  Ezt  az  egy  pozitiv  czélját  látom 
keleti  politikánknak,  s  ez  teszi  némileg  megmagyaráz - 
hatóvá,  miért  proklamáltuk  mi  ridegen  az  elszigetelt  érde- 
kek politikáját,  miért  óvakodtunk  mi  ezen  világesemények 
meggátlására  vagy  módosítására  szövetségesek  keresésé- 
től. Mert  mi  tartottunk  attól,  hogy  ha  netán  ilyeneket 
kapunk  és  ezek  idejében  eübe  állnak  az  eseményeknek : 
akkor  elesik  politikánk  egyetlen  czéljától,  a  terület  terjesz- 
tésétől, (tjgy  van  !  balfelöl.) 

De  azon  sokféle  kísérlet  közt,  melyeket  különösen  a 
tisztelt  miniszterelnök  úr  részéről  tapasztaltam  Bosznia  és 
Herczegovina  okkupálásának  igazolására  s  czélszerü  és  helyes 
voltának  bebizonyítására,  nem  legutolsó  és  nem  kevésbbé 
elmés  az,  melyet  a  miniszterelnök  úr  minapi  beszédében  a 
házban  kifejtett.  (Halljuk  !)  Ezen  felfogás  szerint  e  tar- 
tományok megszerzése  tulaj  donkép  egják  alapja  lenne  keleti 
pohtikánknak,  oly  alap,  amelyről  kiindulva,  azon  hármas 
czélt,  amelyet  én  is  ismertem  és  helyesnek  ismertem  el, 
sikeresen  foganatosíthassuk.  Nem  szólok  arról,  vájjon  ezen 
hármas  czél  kimerítő-e,  vájjon  feladataink  minden  oldalát 
magában  foglalja-e.  De  én  ráállok  arra  a  térre,  melyen 
a  miniszterelnök  úr  ezen  terjeszkedési  politikát  igazolta  és 
kívánom,  ha  a  ház  megengedi,  megvizsgálni,  mennyiben 
alapszik  ezen  két  tartomány  megszállása  s  a  berlini  man- 
dátum azon  alapon,  melyen  az  orosz  túlterjeszkedést  jövőre 
meggátoljuk,    hogy    az    életképessé    csonkított    Törökorszá- 

got  (Derültség  balfelől.)  jelen  állapotában  fenntartsuk  és 
hogy  a  szláv  népeket  a  Balkán-félszigeten  azzal  az  ön- 
tudattal töltsük  el,  hogy  mi  nem  vagyunk  ellenségei,  de  azon 
hatalom,  mely  sorsukra  legnagyobb  befolyást  gyakorol, 
nem  az  orosz  hatalom  :   az  m    vagyunk. 

T.  ház,  ezen  külügyi  politika  legközelebbi  czélja, 
amint  azt  a  trón  magasságáról  hallottuk,  amint  azt  a  t. 
miniszterelnök  úr  ismételte,  a  berlini  szerződés  végrehajtása. 

Én  azt  álhtom,  ezen  legközelebbi  czéljára  politikánk- 
nak, hogy  ezen  két  tartomány  megszállása  fizikailag  és 
erkölcsileg  inkább  gyengít,  mint  erősít  bennünket. 

Fizikailag  inkább  gyengít,  mert  ezen  szerződés  végre- 
hajtásának utolsó  biztosítéka  azon  hatalmak  akczióképes- 
sége  és  fizikai  ereje,  amelyek  annak  végrehajtását  kikény- 
szeríteni el  vannak  tökélve  ;  egy  oly  vállalat,  amely  éppen 
ezen  időre  erőnk  egynegyed  vagy  helyesebben  egyharmad- 
részét  leköti,  alkalmas  fizikai  erősítés  nem  lehet. 

De  gyengít  ez  bennünket  erkölcsileg  is.  Mert  bármiként 
nyilatkozott  is  Pauler  Tivadar  t.  miniszter  úr  ;  bármennyire 
biztosított  is,  hogy  a  megszállásból  azért  nem  lesz  annexió, 
m.ert  a  berlini  szerződésben  csak  az  okkupáczió  foglaltatik  ; 
mindazon  okok,  melyekkel  ezen  lépés  indokoltatik,  mindaz, 
amit  mi  ott  teszünk,  elutasíthatlanul  arra  int  bennünket, 
ami  a  berlini  mandátum  betűjében  nem  foglaltatik  ugyan, 
de  aminek  feltételezésére  az  előzmények  kényszerítenek, 
t.  i.  az  annexióra.  (Ügy  van  !  balfelől.)  És  mert  minden 
cselekményeink  oly  törekvést  kell  hogy  eláruljanak,  melyek 
a  berlini  szerződés  keretén  kívül  esnek,  ezáltal  erkölcsi- 
leg gyengíti  álláspontunkat  mások  ellenében,  hogy  a  berlini 
szerződés  pontos,  jóhiszemű  végrehajtását  tőlük  követel- 
jük és  ha  majd  egyszer  eljön  az  idő,  hogy  le  fog  hullni 
Sb  fátyol,  mely  az  okkupáczió  czíme  alatt  ily  szemérmetesen 
takarja  az  annexió  törekvéseit  ;  (Derültség  balfelől.)  ha 
egyszer  be  kell  vallani,  hogy  csakugyan  megvan  a  czél 
monarchiánkhoz  csatolni  e  területeket,  azt  hiszik-e,  hogy 
nem  kell  nekünk  azért  valami  árt  fizetni,  hogy  e  tényért, 
mely  a  berlini  szerződésben  kikötve  nincs,  amely  Pauler 
miniszter  úr  szerint  egyenesen  ellenkezik  azzal  :  nem  kell 
egyéb    konczesszió    árán    megvenni    azon    hatalmak    jóvá- 

hagyását,  melyek  a  Balkán-félszigeten  a  mi  érdekeink  elleni 
terjeszkedéseknek  bennünk  ellenzőjét  látják  ?  (tjgy  van ! 
baKelöl.) 

Igazat  mondok  tehát,  tisztelt  ház,  ha  azt  mondom,  hogy 
a  berhni  szerződés  végrehajtására  ez  bennünket  sem  fizikai- 
lag, sem  erkölcsileg  nem  erősít  ;  de  nem  erősít  ez  bennün- 
ket azon  további  hármas  czélra  sem,  amely  mint  egy  fényesen 
ragyogó  meteor  meg  jelen  és  amelyet  a  miniszterelnök  úr  e 
házban  mindannyiszor  körülhordoz,  valahányszor  egy  inga- 
dozó többséggel  áll  szemben.  (Derültség  balfelől.)  Ezen 
hármas  czélt  sem  fogja  előmozdítani,  mert  nézzük,  mi 
a  mi  helyzetünk  ezen  megszállás  által  a  Balkán-félszige- 
ten 1  és  mi  az  orosz  hatalom  helyzete  ?  Azok  az  államok, 
melyek  a  Balkán-félszigeten  a  háború  következtében  kelet- 
keztek vagy  nagyobbodtak,  tehát  Bulgária,  Kelet -Rumélia, 
Montenegró  és  Szerbia,  érzik  és  tudnak  egyet  :  hogy  jelen 
állapotaikat  aspiráczióik  jelen  teljesülését  nem  öimön  erejök- 
nek  köszönhetik  ;  hogy  az  orosz  kard  teremtette  meg  azt 
és  azoknak  igazi  biztosítéka  csak  az  orosz  kard  élében 
van  és  az  orosz  hatalom  eltökélésében  rejlik.  Érzik  és 
tudják  ezek  a  népek,  hogy  jelen  állapotaik  létrejötté- 
nek mi  részben  gátja,  de  részben  tehetetlen  gátja  voltunk  ; 
(Helyeslés  balfelől.)  érzik  és  tudják  ezek  a  népek  és  azért 
minden  erkölcsi  tényező  az  orosz  felé  fordul,  hogy  nem- 
csak ezen  állapotaikat  túln^^omólag  neki  köszönik,  de  jövő 
aspiráczióikkal  is  hozzája  kell  fordulniuk.  Széltében  hirdetik 
az  orosz  tábornokok  és  orosz  államférfiak,  —  Szlávy  képviselő 
úr  is  kijelentette  —  hogy  az  orosz  egész  Bulgáriát  fel  akarta 
szabadítani  ;  hogy  nem  rajta  múlt,  hogy  egyetlen- 
egy keresztény  lélek  a  padisah  hatalma  alatt  van.  És 
méltóztassanak  meggondolni,  hogy  azok  jövő  aspiráczióik 
teljesítése  iránt  nem  főleg  azon  hatalom  felé  fordulnak-e, 
amelynek  jelen  sikerüket,  állásukat  köszönik  ? 

Ha  ez  így  van,  akkor  kérdem  a  tisztelt  miniszterelnök 
úrtól,  mennyiben  fogja  ezen  törekvéseket,  mennyiben  fogja 
az  orosz  hatalomról  fennálló  képzeteket  Bosznia  okkupáczió- 
járól  a  mi  javunkra  fordítani  ?  Nézzük  meg,  minő  állást 
szerez  nekünk  Bosznia  okkupácziója  a  Balkán-félsziget 
déli  részén  ?  A  mi  helyzetünk  ott  egy  ék,  mely  az  ottani 

nép-aspirácziókafc  széjjel  választja ;  mi  odamentünk,  hogy 
ezen  nép  törekvéseinek,  vágyainak,  természetének  meg- 
felelő fejlődést  gátoljuk  ;  annálfogva  hatalmunk  addig 
terjed,  ameddig  szuronyaink  hegye  ér,  és  oly  erős,  amilyen 
erős  szuronyaink  hatalma.  (Ügy  van  !  balfelől.)  De  mihelyt 
a  mi  szurony  ainkkal  szemben  egy  még  nagyobb  szurony - 
tömeg  áll,  azonnal  ki  fog  törni  mindezen  szomszédoknak, 
sőt  az  elfoglalt  tartományok  népének  eltitkolt,  elrejtett  ellen- 
szenve ellenünk.  (tJgy  van  !  balfelől.) 

Ez  tehát  a  helyzet,  amelyet  ott  mi  magunk  terem- 
tettünk ;  ez  minden  erkölcsi  tényezőt  az  orosz  karjába 
visz  ;  ez  eltöltötte  bizalmatlansággal  apró  szomszédainkat. 
Mert  ha  ezen  népeknek  van  valami  jellemző  érzésük  az 
egyesülési  törekvésen  kívül,  akkor  ez  azon  vad  függet- 
lenségi érzet,  amelynek  ők  még  anyagi  javukat  is  felál- 
dozzák. 

De  talán  azt  fogják  mondani  és  megengedem,  hogy 
lehet  így  okoskodni,  hogy  mi  majd  ott  rendezett  állapotokat 
teremtünk,  jóllehet  a  Boszniában  való  uralkodásunk  egyik 
oszlopát,  a  mohamedán  elemet  széttörtük  ;  ha  majd  jó  köz- 
igazgatással egy  oly  nemét  a  rendnek  és  jólétnek  honosítjuk 
meg  azon  tartományokban,  hogy  majd  akkor  a  rokonszenv 
irántunk  felébred  és  majd  akkor  a  szomszédok  vágyva  és 
bizalommal  néznek  azon  állapotokra,  amelyeket  mi  ott 
teremtettünk  ;  mert  mi  szabadságot  is  biztosítunk  nekik 
és  így  végkép  elvonjuk  az  orosz  hatalom  iránti  rokonszenvtől. 

T.  ház,  akik  így  okoskodnak,  azok  a  világtörténet 
tanúságát  egyszerűen  figyelmen  kívül  hagyták.  Mert  ha 
van  valami  a  világtörténetben,  úgy  kétségtelen  az  a  tanú- 
ság, hogy  ifjú  népeknél,  amelyek  ébredő  nemzeti  öntudat- 
tal bírnak,  a  művelődés  és  jólét  csak  fokozza  ezen  érzetet 
és  csak  gyarapítja  a  törekvést  annak  valósítására,  nem 
csökkenti,  nem  fogja  kiirtani.  (Helyeslés  balfelől.)  Es  ha 
talán  egy  egészen  tanulságos  példa  kell,  gondoljanak  Lom- 
bardiára és  Velenczére.  Hiszen  ismeretes,  hogy  a  mi  kormány- 
zatunk jobb  volt  Olaszországban  mint  a  piemonti,  az  igaz- 
ságszolgáltatás különb,  az  adózás  kevésbbé  súlyos  vala, 
mert  hiszen  valóban  elkényeztetett  gyermeke  volt  e  két 
tartomány  a  monarchiának.   És   mégis   azon   egységi    moz- 

galom,  amely  ép  oly  kényszerű  fejlődés  volt,  mint  aminőt 
a  Balkán-félszigeten  a  miniszteri  előterjesztés  állit,  Olasz- 
ország egyesülési  törekvése  hol  jelentkezett  legerősebben, 
hol  jelentkezett  éppen  az  ellentétek  által  fejlesztve  a  leg- 
leküzdhetetlenebbül  ?  Azon  tartományokban,  amelyeket 
Ausztria  elfoglalt,  akár  mint  sajátját,  akár  mint  Toscanát 
megbízás  alapján.  (Ügy  van  !  balfelől.)  Ne  méltóztassa- 
nak tehát  azt  gondolni,  hogy  az  áldozatok  nagy  összege, 
az  elkényeztetés,  amelyl^^el  mi  azon  tartományokat  illetni 
fogjuk,  valaha  azt  fogja  eredményezni,  amit  a  t.  miniszter- 
elnök úr  állított  :  a  szláv  népek  rokonszenvének  megszerzését 
és  azoknak  azon  öntudattal  való  eltöltését,  hogy  sorsuk 
tőlünk  függ.  Azt  hiszem,  az  erre  a  czélra  sem  fog  szol- 
gálni, sőt  hogy  ezen  kettőből  következőleg  a  harmadikra 
sem,  t.  i.  a  megcsonkított  Törökország  fenntartására  sem, 
mert  e  tartományok  megszállása  természetes  visszahatást 
fog  gyakorolni  azon  népek  érzelmeire,  még  a  muzulmánokéra 
is,  melyek  a  fényes  porta  uralma  alatt  tettleg  megmaradtak. 
A  fájdalomkiáltások  a  rossz  igazgatás  miatt  szaporodni 
fognak,  és  azon  a  czímen,  amelyen  mi  megszállva  tartjuk 
Boszniát  és  pedig  teljes  joggal,  a  többi  keresztény  tartomány 
hasonló   elválást   fog   kívánni   a   török    birodalom    testéből. 

E  visszahatás,  melynek  nyomai  máris  érezhetők,  annál 
nagyobb  lesz,  minél  tovább  fog  tartani  az  okkupáczió  és  minél 
inkább  váhk  az  azzá,  amivé  a  felhozott  indokoknál  fogva,  ha 
azok  fenn  is  tartatnak,  kell  hogy  váljék  :  annexióvá. 

Ha  tehát  ezen  három  czél  elérésére  nem  szolgál,  talán 
szolgál  arra  a  czélra,  amit  Tóth  Vilmos  t.  képviselő  úr  és 
Szapáry  Gyula  képviselő  úr  is  kiemelt,  aki  újabb  időben 
a  kereskedelmi  ügyekkel  újra  feléledő  érdekekkel  foglalko- 
zik. (Derültség  balról.)  ök  azt  mondották,  hogy  a  mi  nem- 
zetgazdasági fejlődésünk  és  kereskedelmi  érdekeink  kíván- 
ják ezen  politikát,  és  mert  annak  lényeges  és  kiegészítő 
része  Bosznia  és  Herczegovina  megszállása,  ezeket  az 
érdekeket  mozdítja  elő  ezen  tartományok  okkupácziója. 
Érdemes,  t.  ház,  ezeket  a  várakozásokat  egy  kissé  közelebb- 
ről   megvizsgálni.    (Halljuk !) 

Nem  akarom  tagadni,  tisztelt  ház,  hogy  ha  mi  ezen 
két     tartományt    monarchiánk    vámterületéhez     csatoljuk. 

ezáltal  a  belföldi  ipar,  nagy  védvámokkal  védve,  Boszniá- 
ban is  piaczot  nyer.  De  ezen  piaczra  valami  vérmes  módon 
nem  kell  gondolnunk.  Előttem  vannak  a  konzuli  jelenté- 
sek, amelyek  tisztán  azt  mondják,  hogy  Herczegoviná- 
nak  összes  bevitele  1,200.000  frtot,  Boszniáé  pedig  6,300.000 
frtot  tett  1874-ben.  És  ezen  6,300.000  frt  közül  4  millió 
szövetárúkra  esik.  Már  most,  ura,im,  megengedem,  hogy  a 
háziipar  lassanként  ezen  tartományokban  szűkebb  körre 
fog  szorittatni  és  hogy  az  anyagi  prosperitás  előidézésével 
és  nagy  áldozatokkal  részünkről  ezen  tartományok  fogyasz- 
tási képessége  nagyobb  és  nagyobb  lesz.  Ennélfogva  az 
iparczikkeknek  ott  jobban  biztosított  piacza  —  mert  hiszen 
szükségletöket  eddig  is  Bécsen  és  Trieszten  át  fedez- 
ték —  szintén  nagyobb  lesz.  De  kérdem,  áll-e  ez  arány- 
ban azon  áldozatokkal,  amelyeket  e  tartományokért 
kell  hozni.  Erős,  hatalmas  és  mindenekfelett  nagyon 
gazdag  országok  követhetik  azon  politikát,  hogy  egy 
sokkal  szegényebb  országot  magukhoz  foglalva,  ott  be- 
ruházásokat tegyenek,  mert  később  kamataival  vissza- 
fizeti a  beruházásokat.  De  hogy  Ausztria-Magyarország 
volna  erre  hivatva  ily  kilátások  mellett,  azt  még  a  kormány- 
padokról sem  merte  állítani  senki.  Ha  pedig  valaki  azt 
hiszi,  hogy  a  boszniai  megszállás  oly  kereskedelmi  politi- 
kára fog  alapot  szolgáltatni,  amelynek  folytán  mi  a  szom- 
széd kisebb  tartomá.nyokat  vámterületünkbe  bevonjuk, 
ennek  ellenében  nem  szabad  elhallgatni,  hogy  ezen 
okkupáczió  inkább  szaporította,  mint  csökkentette  az  ezt 
gátló   okokat. 

Két  ok  gátolja  főként,  hogy  kereskedelmi  politi- 
kánk a  vámterületi  közösségre  szert  tehessen  :  az  egyik 
azon  tartományok  pénzügyi  érdeke,  mely  nem  fogja  meg- 
engedni, hogy  azok  az  önálló  vámterületről  s  az  ezzel 
járó  jövedelemről  lemondjanak  ;  a  másik  ok  az  orosz  be- 
folyás, mely  ezeket  minden  ilynemű  összeköttetéstől  vissza- 
tartani igyekszik.  Ezen  két  okhoz  járul  még  egy  harmadik, 
az  tudniillik,  hogy  a  boszniai  okkupáczió  felgerjeszti  azon 
kis  államok  féltékenységét  önállásuk  és  függetlenségük 
fenntartása  iránt,  mert  oly  fenyegető  állást  foglalunk  el, 
hogy  a  velünk  kötendő  vámszövetséget  politikai  egyesülés 

előkészítésének  tekintik,  s  ez  is  hozzá  fog  járulni  ahhoz, 
hogy  e  kis  államok  óvakodjanak  velünk  oly  vámszövet- 
séget kötni,  mely  könnyen  a  politikai  kapcsolatra  volna 
felhasználható.    (Helyeslés   a  baloldalon.) 

Különben  is,  tisztelt  ház,  ha  azon  közlekedési  vonalak 
kapcsolatának  könnyebb  kieszközlésére  véljük  e  pohtikát 
czélszerűnek,  akkor  kérdem,  hogj'  a  szerb  vasúti  csatla- 
kozás keresztülvitelére  használ-e  valamit  ezen  okkupaczio- 
nális  politika,  előmozdít  ja-e  azt  ?  Xem.  De  előmozdít  és 
talán  szükségessé  tesz  m^ás  valamit,  t.  i.  a  novi-szeraje  ó- 
mitrovitz-szalonikii  vasutat,  és  ha  ez  létesül,  akkor  azon 
remélt  nagy  keleti  forgalom,  amelyre  gr.  Szapáry  képviselő 
úr  czélzott,  amitől  oly  sokat  vár,  vájjon  nem  téríttetik-e 
el  hazánktól  ?  (Helyeslés  a  baloldalon.)  Ez  tehát  éppen 
hazánk  kereskedelmi  érdekeinek  ártana.  (Helyeslés  a  bal- 
oldalon.) 

És  most  röviden  feladatom  utolsó  részére  tértem  át, 
(Halljuk!  Halljuk!)  azon  részére,  mely  a  kormány  eljárására 
vonatkozik.  (Halljuk  !) 

Abba  nem  bocsátkozom  bele,  tisztelt  ház,  mennyire 
jogosult  a  korona,  mennyiben  nem,  nemzetközi  szerződések 
megkötésére ;  nem  fejtegetem,  mennyiben  volt  jogosított 
a  berlini  mandátum  átvállalására.  De  tisztelt  ház,  midőn  a 
parlamenti  kormányforma  természete  szerint  a  koronának 
a  szerződéskötési  jog  túlnyomólag  gyakorlati  okokból  meg- 
adatott, minden  alkotmám'  szellemében  ezen  jog  jóhiszemű 
használata  tételeztetik  fel.  Valamint  a  korona  méltán  kíván- 
hatja a  parlamentektől,  hogy  az  általa  keUő  körültekintéssel 
vállalt  nemzetközi  kötelezettségek  foganatosítására  a  parla- 
ment az  eszközöket  adja  meg,  úgy  méltán  megvárhatni  a 
korona  minisztereitől,  hogy  a  koronának  szerződéskötési  jogát 
igyekezzenek  azon  értelemben  gyakorolni,  melyben  a  korona 
jogát  kell  gyakorolni,  t.  i.  a  parlamentben  elfogadott  poli- 
tikai iránynyal  összhangban.  (Helyeslés  a  baloldalon.)  Ennél- 
fogva nem  szabad  azt  oly  pohtika  megkezdésére,  oly  poli- 
tikának bevégzett  tényekben  való  megtestesítésre  hasz- 
nálni, meha'ől  tudják,  melyről  feltették,  hogy  a  parlament 
belenyugvását  és  helyeslését  nem  fogja  bírni.  S  hogy  ez 
így  van    s    hogy  az    a    szerződési    politika    a   parlament- 

nek  nem  bírja  megnyugvását,  arra  egyetlenegy  bizonyíté- 
kul azt  hozom  fel,  hogy  a  horvát  tisztelt  képviselőtársaim 
által  benyújtott  felirati  javaslaton  kívül  minden  javaslat 
főtartalma  abból  áll,  mily  káros  és  vészthozó  a  berlini  mandá- 
tum folytán  megtörtént  okkupáczió  monarchiánkra  és 
hazánkra  nézve.  (Helyeslés  a  baloldalon.)  Tehát  már  a  parla- 
menti kormányforma  természeténél  fogva  kötelezve  lett 
volna  a  kormány  arra,  hogy  azon  szerződést  az  ország- 
gyűléssel közölje  annak  végrehajtása  előtt  ;  mert  azon 
közlés  lehető  volt,  anélkül,  hogy  emiatt  az  állam  érdekei 
csorbát  szenvedtek  volna.  De  mindenesetre  kötelezve  kel- 
lett volna  éreznie  a  kormánynak  magát  a  mandátum  végre- 
hajtására szükséges  eszközöket  a  parlamenttől  kérni,  nem 
pedig  oly  eszközökkel  hajtani  azt  végre,  melyek  a  kor- 
mányférfiak nyilatkozatai  alapján  más  czélra  szavaztattak 
meg.  (Ügy  van  a  baloldalon.)  A  kormány  nemcsak  hogy 
ezen  kötelezettséget  nem  teljesítette,  de  hogy  ezen  kötele- 
zettsége megsértéséért,  hogy  azon  politikáért  a  parlament 
mindaddig  fel  ne  szólalhasson,  míg  az  a  megváltozhatlannak 
hirdetett  tényekben  megtestesítve  nincs  :  a  tisztelt  kor- 
mány feloszlatta  az  országgyűlést  és  összehívta  oly  időben, 
midőn  már  bevégzett  tények  súlya  alatt  volt  képes  csak 
határozni. 

Ebben,  tisztelt  ház,  az  alkotmány  szellemének  meg- 
sértését és  biztosítékának  kijátszását  látom  ;  mert  a 
koronának  ilynemű  szerződések  megkötésére  vonatkozó 
jogával  szemben  a  parlamentnek  egyetlenegy  biztosítéka 
van  s  ez  az,  hogy  az  eszközök  megszavazása  annak  fogana- 
tosítására tőle  függ.  Ha  ezen  jogától  is  megfosztatik  a  parla- 
ment ;  ha  kijátszatik  a  parlament,  akkor  azon  helyzetbe 
jön,  hogy  befejezett  tényekkel  kell  számolnia,  s  csak  az  lehet 
a  kérdés,  hogy  az  ily  tényleges  állapotok  rögtöni  megszün- 
tetése vagy  azok  fenntartása  jár-e  nagyobb  veszélyekkel. 
Az  ily  eljárás  a  parlamenti  kormányzatban  levő  garan- 
cziáknak  teljes  kijátszása. 

De  nem  volna  annak  kijátszása,  ha  állana  az,  amit 
a  miniszterelnök  úr  mondott.  A  miniszterelnök  úr  azt  mon- 
dotta, hogy  ezen  politika  nem  ellenkezik,  sőt  megegyezik 
a   múlt   törvényhozás   nézeteivel  ;    hogy   ezen   politikát   az 

országgyűlési  választások  alkalmával  a  választók  helyben- 
hagyták és  hogy  az  országgyűlésnek  túlkorai  feloszlatása 
és  túlkésői  összehívása  nem  azért  történt,  hogy  a  berlini 
mandátumhoz  annak  végrehajtása  előtt  szólhasson,  hanem 
történt  azért,  hogy  a  választóknak  alkalom  nyujtassék  a 
boszniai  expediczió  ismerete  mellett  a  kormány  politikáját 
helyeselni  vagy  kárhoztatni. 

Én  gyakran  gondolkoztam,  tisztelt  ház,  arról,  hogy 
mi  módon  fogja  a  kormány  azon  cselekvényét  igazolni, 
hogy  egy  más  czélra  megszavazott  összeget  e  megszállásra 
fordította  és  hogy  a  parlamentet  elhárította  útjából,  hogy  fel 
ne  szólalhasson.  De  arra  a  meglepetésre  nem  voltam  el- 
készülve, hogy  a  kormány  azt  állítsa,  hogy  mindaz,  ami 
történt,  a  múlt  törvényhozás  nézetének  megfelel  és  a 
választók  által  szentesíttetett.  (Derültség  baKelöl.)  A  minisz- 
terelnök úr  azt  mondja  :  a  hatvanmiUiós  hitel  megszavazása 
alkalmával  beadatott  egy  határozati  javaslat  az  egyesült 
ellenzék  részéről  és  ebben  a  határozati  javaslatban  az  van 
mondva,  hogy  az  egyesült  ellenzék  kárhoztatna  minden 
olyan  poHtikát  és  ilyen  politika  kezdeményezésének  tar- 
taná a  török  birodalom  bármely  tartományának  ama  hatal- 
masságok ellenére  való  megszállását,  mely  hatalmasságok 
az  orosz  túlterjeszkedésnek  akarnak  gátat  vetni.  Már 
most  azt  mondja  a  miniszterelnök  úr  :  igaz,  a  határozati 
javaslatból  semmi  sem  lett,  nem  fogadtatott  el,  de  azon 
el  nem  fogadott  határozati  javaslat  mégis  az  egész  ház 
véleménye.  Mert  a  többség  nem  támadta  meg  tartalmát  ; 
ő  maga  helyesnek  állította,  csakis  alaki  okokból  kérte  annak 
visszavonását.  En  azt  hiszem  ugyan,  hogy  nem  alaki  okok- 
ból vonatott  az  vissza,  hanem  más  okból,  amint  a  vitá- 
ból kitűnik,  de  mert  a  többség  nem  tiltakozott  ezen  határo- 
zati javaslat  ellen,  a  miniszterelnök  úr  pedig  csak  alaki 
szempontból  tett  ellene  kifogást,  mi  meg  indítványoztuk 
azt  :  ezen  három  tény  a  miniszterelnök  szerint  arra  mutat, 
hogy  a  ház  nézeteivel  Bosznia  okkupácziója  megegyez. 
(Élénk    derültség    balfelöl.) 

Ha  én  azon  magyarázatmódot  szeretném  követni, 
melylyel  a  miniszterelnök  úr  élt  ezen  határozati  javaslat- 
tal szemben,  akkor  így  okoskodnám  :  el  nem  fogadott  hatá- 

rozati  javaslat  nem  lehet  a  háznak  nézete,  és  abból, 
hogy  ezen  időpontban  nem  helyeseltünk  oly  okkupá- 
cziót,  mely  Anglia  és  Törökország  ellenére  történt  :  nem 
következik,  hogy  egy  másik  időpontban  egészen  más  viszo- 
nyok közt  egy  ilyen  okkupácziót  kötelesek  vagyunk  helye- 
selni.  (Zajos  helyeslés  balfelől.) 

De,  tisztelt  ház,  ez  logikai  okoskodásból  folyna,  s  ha 
a  tisztelt  miniszterelnök  úr  nem  ürügyet  keresett  volna 
benne,  hanem  törekedett  volna  megérteni  azon  határozati 
javaslat  czélját  és  tartalmát  :  akkor  az  azt  kisérő  beszé- 
dekből meggyőződhetett  volna,  hogy  ezen  határozati 
javaslatnak  minden  értelmet  lehet  tulajdonítani,  csak 
olyat  nem,  milyet  a  miniszterelnök  úr  szeretne,  tudni- 
illik Bosznia  okkupácziójának  helyeslését.  (Élénk  helyes- 
lés balfelől.) 

Mert  milyen  körülmények  közt  jött  létre  ezen  hatá- 
rozati javaslat  ?  1878  május  14-én  bizonytalan  volt  még, 
hogy  a  kongresszus  létre  fog-e  jönni  vagy  sem  ?  és  a  minisz- 
terelnök úrnak  —  felolvasom  nyilatkozatát,  ha  kívánta- 
tik —  szavai  szerint  kétes  volt  :  ha  vájjon  a  koczkavetés 
ezen  napjaiban  nem  háború  fog-e  köztünk  és  Oroszország 
közt  kitörni  ?  Itt  mellékesen  jegyzem  meg,  hogy  teljesen 
igaza  volt  azon  tisztelt  képviselő  úrnak,  —  gondolom  Bán- 
hidy  tisztelt  barátom  mondotta  —  hogy  valahányszor 
valamely  összeg  megszavazásáról  vagy  a  kormány  rendel- 
kezése alá  bocsátásáról  volt  szó  :  egy  vagy  más  alakban 
az  orosz  elleni  háború  lehetősége  mindig  olyan  nyájas  intés 
formájában   felszínre   hozatott.    (Tetszés   balfelől.) 

Már  most,  tisztelt  ház,  azon  időpontban,  midőn  a  kor- 
mány szavai  szerint  is  egy  háború  eseményei  előtt  állot- 
tunk, esik  Oroszországnak  azon  törekvése,  hogy  az  Angliá- 
hoz közeledni  kívánó  monarchia,  különféle  missziók  által, 
Ignatieff  missziói  által,  Angliától  eltéríttessék  ;  (Igaz !  Ügy  van ! 
balfelől.)  azon  időpontra  esett  az  a  hír  is,  hogy  a  monarchia 
kormánya  alkudozik  a  török  birodalommal  és  kész  volna 
annak  ellenére  is  a  menekülőket  Boszniába  visszavinni, 
azon  ürügy  alatt,  hogy  nem  itt,  a  mi  határainkon  belül, 
hanem  jobbnak  tartja  ott,  Boszniában  őrizni  őket.  (Derült- 
ség a  baloldalon.)   E   hármas   lehetőség   ellen   volt   intézve 

az  a  határozati  javaslat,  s  hogy  ez  ellen  volt  intézve,  a 
beszédek   bőven  magyarázzák. 

Felolvasom  a  határozati  javaslatot  :  »A  képviselőház, 
midőn  megszavazza  a  rendkívüli  hatvanmilliónyi  költség 
fedezetét,  egyszersmind  kijelenti,  hogy  károsnak  tart  oly 
politikát,  melynek  czélja  nem  a  san-stefanói  előzetes  béke- 
kötésben megkisérlett  orosz  hatalmi  túlterjeszkedésnek 
meggátlása  és  ezáltal  az  európai  nemzetközi  jogállapot  biz- 
tosítása, hanem  a  török  birodalom  területén  való  osztoz- 
kodás s  mely  a  monarchiát  ellentétbe  hozza  azon  hatal- 
masságokkal, melj^ek  Oroszország  ama  kísérletének  ellen- 
állának :  és  ily  politika  kezdeményezésének  tekintené  és 
ennélfogva  helytelennek  tartaná  a  török  birodalom  bármely 
tartományának  ama  hatalmasságok  ellenére  eszközölt  meg- 
szállását.* És  ilyen  politika  kezdetének  tartaná  Török- 
ország tartományának  azon  megszállását,  amely  ezen 
hatalmak  ellenére   történnék. 

Ebből  méltóztatnak  látni,  hogj^  ha  nemcsak  abstrakte 
vesszük  a  határozati  javaslat  szövegét,  de  az  azt  kisérő 
beszédeket  is  ismerjük  és  abból  hozzuk  ki  az  értelmet, 
akkor  a  miniszterelnök  úr  feltevésének  minden  alapja 
hiányzik.    (Helyeslés   balfelöl.) 

Meglehet,  hogy  Bosznia  okkupáczióját  minden  eset- 
ben és  minden  körülmények  között  ki  kellett  volna  zárni. 
De  józanul  lehetett-e  ezt  tenni  akkor,  midőn  a  kormány 
szerint  az  Oroszországgal  kitörhető  háború  előtt  állottunk  ? 
Lehetett-e  mondani,  hogy  még  a  hadviselés  czéljaira  sem 
szabad    azon    tartományt    megszállani  ? 

Ez  észellenes  lett  volna.  Már  pedig  aki  a  kisérő  beszé- 
deket átolvassa,  meggyőződhetik,  hogy  más  megszállást, 
mint  ami  hadindítás  czéljára  s  annak  műveletei  végett 
történt  volna,  mi  nem  helyeselhettünk.  (Élénk  helyeslés 
balfelől.) 

Egyébiránt,  ha  oly  nagyon  emlékezik  a  miniszter- 
elnök úr  arra,  hogy  mi  történt  május  14-ikén,  nem  fogja 
öt  kellemetlenül  érinteni,  ha  emlékeztetem  azon  szavakra, 
melyekben  határozottan  és  ünnepélyesen  körülírta  a  60  milliós 
hitel  czélját.  Azt  hiszem,  a  ház  megengedi,  hogy  ezen  szavait 
felolvassam  :  (Halljuk  !)  »Magában  véve  a  czél,  melyre  kéretik 

a  hitel  megszavazása,  a  következő  —  egyszerű  és  rövid,  mert 
hisz  azt  gondolom,  hogy  egyes  pontok  megjelölését  ily  dolgok- 
ban senki  tőlem  nem  fogja  kivánni  :  kéretik  ez  a  monar- 
chiának déh,  délkeleti  és  északi  határain  teendő  oly  intéz- 
kedésekre és  az  itt  netalán  szükségessé  válható  oly  csapat- 
szaporitásokra,  amelyek  múlhatlan  szükségesek  arra,  hogy 
minden  viszonyok  közt  biztosítva  legyen  a  monarchia  a 
meglepetések  ellen. «  (Derültség  a  baloldalon.)  Egyedül  ez 
a  czél,  —  mondja  a  miniszterelnök  úr  —  miért  e  hitel 
kéretik,  s  ezért  egyelőre  csakis  fele  fog  igénybe  vétetni. 

Kiegészíti  ezen  nyilatkozatát  a  miniszterelnök  úr  azon 
további  nyüatkozatával,  hogy  :  »Azt  tartom,  bármint  for- 
duljon is  a  koczka,  —  festve  azon  bizonytalan  állapotot, 
mely  a  kongresszus  létrejötte  előtt  volt,  amint  csakugyan 
volt  —  monarchiánk  és  hazánk  határai  ellenséges  meg- 
lepetésnek kitéve  ne  lehessenek,  erre  eszközök  szük- 
ségesek.« 

Most  jön  azután  a  czukor.  (Derültség.)  »És  azon  intéz- 
kedések megtétele,  melyek  ez  irányban  Erdélyben  szük- 
ségesek, nem  csekély  részét  képezik  azoknak,  amelyek 
miatt  ma  a  hitel  megszavazása  kívántatik  ;  hanem  —  és 
itt  egy  hathatós  közleményt  tesz  —  a  teendők  oly  részére 
nézve,  melyek  valamivel  több  időt  vesznek  igénybe,  jele- 
sen az  erdélyi  szorosoknál  teendő  munkálatokra  nézve 
(Derültség.)  máris  megtörténtek  az  intézkedések,  és  itt 
azon  meggyőződésben  vagyok,  hogy  nem  lehetséges,  hogy 
ezért  az  abszolutóriumot  bármely  miniszternek  ne  adja 
meg  a  törvényhozás.*  No,  ha  a  czélnak  ezen  körülírását 
összehasonlítjuk  Bosznia  okkupáczió jávai  :  akkor  a  dolgok 
és  a  szavak  természete  szerint,  amint  azt  Aristoteles  óta 
veszik,  ebbe  bele  nem  illik  Bosznia  okkupácziója.  (Helyes- 
lés   és    taps    balfelől.) 

De  én  megmondom  önöknek,  mi  módon  lehet  nem- 
csak ezt,  hanem  minden  mást  beilleszteni.  (Halljuk  !)  Az 
volt  mondva,  hogy  a  czél  egyszerű  és  rövid,  mert  ilyen 
dologban  egyes  pontok  megjelölését  senki  sem  fogja  kivánni. 
(Derültség  balfelől.) 

Talán  az  elhallgatott  egyes  pontok  alatt  Bosznia  okku- 
pácziója   értetett.     (Derültség    balfelől.)    És    így    mondani 

lehet,  hogy  ez  világos  szavakkal  nem  volt  kizárva.  (Élénk 
derültség  balfelöl.) 

Igaz,  hogy  a  beszédnek  az  az  értelme,  hogy  a  határo- 
kon megtétessenek  az  intézkedések.  De  Bosznia  a  határo- 
kon van.  A  ház  azt  hitte,  mikor  a  födözetet  megszavazta, 
hogy  a  felajánlott  összegből  a  határon  történnek  csapat - 
felállítások,  de  azt  hiszem,  nem  gondolta  azt,  hogy  hatá- 
rainkhoz csatoljuk  Boszniát  és  arra  czéloznak  az  intéz- 
kedések. A  ház  azt  hitte,  hogy  a  monarchiánk  meglepeté- 
sek elleni  biztosítása  végett  van  szükség  a  hitelre.  Csodál- 
tuk és  helyeseltük  a  miniszterelnök  úr  bölcs  előrelátását, 
hogy  Erdélyt  máris  biztosította  az  orosz  ellen.  (Nagy  derült- 
ség balfelől.)  De  azt  a  ház  nem  képzelhette,  hogy  míg  mi 
odanézünk,  arra  a  megerősített  erdélyi  szorosra  :  addig 
ő  a  60  millióval  szépen  bevonul  Boszniába.  (Élénk  tet- 
szés, derültség  és  taps  balfelől.) 

Ha  tehát  a  miniszterelnök  úrnak  oly  nagy  kedve  van 
visszaemlékezni  arra,  ami  május  14-ikén  történt,  miért 
fordította  összes  elmeerejét  a  mi  határozati  javaslatunknak 
nagyon  téves  és  alaptalan  magyarázatára  ?  Sokkal  inkább 
van  helyén  ezen  figyelem  most  is,  máskor  is,  ha  saját 
szavait,  a  parlamenttel  szemben  tett  ünnepélyes  ígéreteit, 
a  60  milliós  hitelnek  az  emberi  közönséges  értelem  szerint 
formulázott  czélját  hozza  vissza  elméjébe.  Ha  ezekről 
emlékezik  meg  és  azt  mondja  :  mindez  nem  történt, 
uraim  ;  azon  60  milhós  hitel  másra  költetett  el,  olyanra, 
amit  akkor  a  parlament  előtt  kifejteni  nem  láttam 
czélszerűnek.  Tette  azt  a  közös  kormány  és  tettem  én, 
hozzájárultam  saját  felelősségemre,  tettem  ezen  és  ezen 
okból.  Most  itt  vagyok,  hallgassátok  meg  okaimat  és  ítél- 
jetek felettem.  (Heh^eslés  balfelől.)  Az  a  miniszter,  ki  nem 
fél  találkozni  a  parlamenttel,  ki  helyesnek  tartja  azt  az 
ügyet,  melyet  elvégzett  és  bízik  abban,  ezt  az  utat  követné. 
De  annak  a  miniszternek,  ki  fél  találkozni  a  parlamenttel, 
ki  nem  egészen  bízik  az  ügy  erejében,  melyet  végzett,  annak 
a  miniszternek  ürügyeket  kell  keresnie  mindenféle  nyilat- 
kozatokban és  el  nem  fogadott  határozati  javaslatokban, 
hogy  eljárása  helyességére  okot  találjon.  (Tetszés  bal- 
felől.) 

Különös  parlamenti  módot  honosít  meg  a  miniszter- 
elnök úr.  (Halljuk!)  Képzelem,  mennyire  meglepetve  hall- 
ják ezt  és  hallják  a  miniszter  úr  szavait  azok,  akik  a  múlt 
országgyűlésnek  többségéhez  tartoztak.  A  miniszterelnök 
úr  ugyanis  azt  mondja  :  az  a  határozati  javaslat,  mely 
az  ellenzék  részéről  jött,  melynek  tartalma  helyeseltetett 
a  kormány  által,  melynek  tartalmára  nézve  magam  is  ki- 
mondtam, hogy  hozzájárulok,  de  melynek  visszavonását 
alaki  okokból  kértem,  tartalmazta  ezt,  s  mert  ezt  tar- 
talmazta, nem  lehet  mondani,  hogy  nem  a  ház  megegyezésé- 
vel történt  a  boszniai  okkupáczió.  Már  most,  tisztelt  ház, 
a  többség  azon  tagjai,  kik  se  in  ezen  határozati  javaslat 
indítványozásában  nem  vettek  részt,  sem  a  vitában  föl 
nem  szólaltak,  hanem  egyszerűen  hallgattak,  mennyire 
meg  lesznek  lépetve,  ha  hallják,  hogy  abban  az  ő  hallgatá- 
sukban akkor,  mikor  lelkük  ártatlanságában  azt  hitték, 
hogy  csak  azon  határozati  javaslatról  van  szó  :  helyeslése, 
elfogadása  volt  a  boszniai  okkupácziónak.  (Zajos  tetszés 
és    taps    a    baloldalon.) 

Ha  a  miniszterelnök  úr  ilyen  logikával  él  a  parla- 
ment tagjaival  szemben,  akkor  ők  semmi  meglepetés  ellen 
nincsenek  biztosítva  ;  (Derültség  a  baloldalon.)  akkor 
én  nem  tudom,  hogy  valamely  ártatlan  alkalommal,  pl. 
a  házszabályok  magyarázatánál  való  hallgatásukból  a  minisz- 
ter úr  majd  később  nem  fogja-e  kihozni,  hogy  mert  hallgattak, 
a  ház  nézetével  iránta  való  bizalmat  fejeztek  ki.  (Derültség 
a   baloldalon.) 

De  engedje  meg  a  tisztelt  ház,  hogy  áttérjek  (Nyugtalan- 
ság a  jobboldalon.  Halljuk  !  Halljuk  !  a  baloldalon.)  azon 
második  állításra,  mely  abban  áll,  hogy  az  általános  válasz- 
tás eredménye  .  .  .  (Zaj  a  jobboldalon.  Halljuk  !  balfelől.) 
Ha  a  tisztelt  ház  kívánja,  én  elhalasztom  beszédemet  hol- 
napra. (Halljuk!  Halljuk!)  Mondom,  áttérek  a  miniszter- 
elnök úr  azon  állítására,  hogy  a  választások  eredménye 
helyeslése    az    okkupaczionális    politikának. 

Igenis,  tisztelt  miniszterelnök  úr,  nem  tagadom,  hogy 
e  választások  a  szabadelvű-pártnak  többséget  adtak,  de 
kérdem,  vájjon  e  választásoknak  lehet-e  azon  jelentőséget 
tulajdonítani,    melyet   a   miniszterelnök  úr   azokra    ruház  ? 

vájjon  a  szabadelvű-párt  tagjai  a  boszniai  okkupáczió 
helyeslése  miatt  választattak-e  meg  ?  Vájjon  a  háznak 
tisztelt  elnöke,  Ghyczy  Kálmán,  vagy  az,  ki  jelenleg  helyét 
elfoglalja,  Várady  Gábor,  vájjon  Szlávy  József,  vájjon 
Wahrmann  Mór,  Horvát  Boldizsár,  vájjon  Horváth  Lajos, 
vájjon  sok  mások  helyeselték-e  az  okkupácziót  ?  És  vájjon 
azért  lettek-e  megválasztva,  mert  helyeselték  az  okkupácziót  ? 
Vagy  azok,  kiket  nem  említek,  kik  tartózkodtak  minden 
véleménynyilvánítástól,  ez  ügy  felett  csak  megdöbbenésü- 
ket jelentették  ki  s  fenntartották  ítéletüket  a  jövőre,  és  ezek- 
nek száma  légió  :  vájjon  ezeknek  megválasztásában  az 
okkupaczionális    pohtika  helyeslése  van-e  ? 

Ha  azonban  a  választások  eredményének  csakugyan  az 
az  értelme,  amel3^et  annak  a  tisztelt  miniszterelnök  úr 
ad,  akkor  én  nem  tudom,  miért  fogadja  el  a  többség 
válaszfelirati  javaslatát,  azt  mely  —  akárhogy  takargassuk, 
akármennyi  kifejezési  árnyalat  van  is  abban  elrejtve 
—  elitéli  az  okkupaczionális  politikát.  Ily  esetben  egy 
parlamentáris  miniszter  a  parlament  véleményének  ilyen 
nyilatkozatát  azon  képviselőktől,  akik  egyenesen  ezen  poh- 
tika helyeslésével  lettek  megválasztva,  nem  fogadná  el, 
hanem  azt  mondaná  :  vagy  nyíltan  helyeslítek  azon  pohti- 
kát,  melyre  én  már  a  választók  szentesítését  bírom,  vagy 
folyamodom  azon  alkotmányos  eszközökhöz,  melyeket  ily 
körülmények  közt  minden  kormány  igénybe  vehet.  (Élénk 
helyeslés  a  baloldalon.)  önérzetes  miniszter  arra  nem  vállal- 
kozik, hogy  eltakart  alakban  eKogadja  megrovását  azon 
pohtikának,  melj'et  a  választók  nyíltan  helyeseltek.  (Élénk 
tetszés   a   baloldalon.) 

De  bár  július  29-ikén  történt  a  bevonulás  s  augusztus 
5-ikétől  15-ikéig  folyt  le  a  választások  legnagyobb  része  : 
mégis  merem  álhtani,  hogy  az  ország  közvéleménye  abban  az 
időben  még  kellőleg  kifejlődve  nem  volt.  Xem  mintha  nem 
tudták  volna,  hogy  okkupáczió  készül,  nem  mintha  a  hír- 
lapokat nem  olvasták  volna,  melyek  a  kérdést  bőven  fej- 
tegették ;  de  azt  minden  ember  tudja,  hogy  arra,  hogy 
azon  nagy  rétegeket,  melyekből  a  választók  kikerülnek,  vala- 
mely dolog  ismerete  és  a  jelentősége  iránti  vélemény  áthassa, 
arra  öt-hat  napnál,  arra  tíz  napnál  sokkal  több  szükséges. 

különösen  a  nyári  munka  idejében.  És  oly  országban,  hol 
nem  úgy  akarják  a  választók  helyeslését  megnyerni,  mint 
ahogy  a  miniszterelnök  úr  állítása  szerint  az  elmúlt  ország- 
gyűlésnek nézetét  megnyerte  Bosznia  megszállására, 
hanem  előkészítve  viszik  a  kérdéseket  a  választók  elébe  ; 
ahol  a  választásnak  előre  bevallva  az  a  czélja,  hogy  vala- 
mely kérdésben  a  nemzet  véleménye  felől  tájékozza  a  koro- 
nát és  kormányt  :  ott  nem  így  viszik  a  kérdéseket  a  válasz- 
tók elé  ;  ott  kifejtetnek  előbb  a  kérdések  a  parlamentben, 
hónapokkal  előbb  előkészíttetnek,  hogy  a  legutolsó  kunyhó- 
ban is  mindenki  tájékozhassa  magát,  s  midőn  azok  tisztán 
állnak  a  közvéleményben  és  átszivárogtak  annak  minden 
rétegeibe,  akkor  igenis  elfogadom,  hogy  a  választás  dönt  a 
felett,  vájjon  helyeseli-e  az  ország  a  feltett  kérdést,  a  kormány 
pohtikáját  vagy  nem  ?  De  a  kérdésnek  a  választók  elé 
oly  módon  való  vitele,  amint  történt,  nem  tekinthető 
olyannak,  mint  amely  a  választók  megfontolt  véleményé- 
nek  kifejezésére    vezethetne.    (Ügy  van  !  a  baloldalon.) 

Egyébiránt,  tisztelt  ház,  még  ha  így  van  is,  —  enged- 
jünk a  miniszterelnök  úr  felfogásának  —  még  azon  eset- 
ben is  semmi  mentsége  sincs  arra,  hogy  ezen  vállalkozás 
oly  eszközökkel  foganatosíttatott,  amelyek  más  czélra 
adattak.  Semmi  mentség  nincs  arra,  hogy  a  parlament 
természetében  levő  biztosítékok,  a  költségek  kívánása 
a  mandátum  foganatosítására  önkényesen,  szándékosan  mu- 
lasztatott  el,  és  készíttettek  oly  bevégzett  tények,  amelyekre 
nézve  ebben  a  házban  a  horvátországi  tisztelt  képviselőket 
kivéve,  mindnyájan  azt  mondjuk  :  nem  kellett  volna,  hogy 
történjenek,  mertvészesek  az  ország  pénzügyeire,  politikájára. 
Ha  pedig  talán  a  ház  tagjainak  egy  része  más  nézeten  volna, 
akkor  ezen  nézetet  kijelenthetik  azáltal,  hogy  a  horvát 
képviselők  feliratához  hozzájárulnak.  De  akik  az  okkupá- 
cziót  helyeslik,  azok  a  többség  feliratát  nem  fogadhatják  el. 

Tisztelt  ház  !  Most  már  a  miniszterelnök  úr  beszédjé- 
nek csak  utolsó  részéről  akarok  szólani.  A  miniszterelnök 
úr  a  politikának  jövő  irányára  nézve  nyilatkozott.  Azt 
mondta,  hogy  azt  a  hármas  poHtikát,  melyet  már  említet- 
tem, ezen  az  alapon,  melyhez  Bosznia  is  tartozik,  foly- 
tatni  lehet.    Csak   ezen   hármas    czélú  politikára  vállalkoz- 

Szilágyi  Dezső  beszédei.  1.  ^^ 

nak  a  kormánynak  jelenlegi  vezetői.  De  arról  az  alap- 
ról —  tette  ö  hozzá  —  lehető  egy  más  politika  is  ;  az  egy 
más  czél  felé  vezető  politikának  is  lehet  kiindulópontja  ; 
de  ezen  utóbbi  politikát  azok,  kik  jelenleg  a  monarchia 
ügyeit  vezetik,  folytatni  nem  fogják,  és  ha  mások  az 
eddigivel  ellentétes  ezen  poHtikát  akarnák  folytatni  :  nem 
azokat  fogja  sújtani  a  felelősség,  kik  a  helyes  irányban 
haladhatásnak  szerezték  meg  az  alapot,  hanem  azokat, 
kik  e  pohtika  tovább  vezetését  kivéve  kezükből,  öntudatla- 
nul olyanok  kezébe  tették,  kik  ellenkező  irányban  akarják 
azt    vezetni. 

Tisztelt  ház,  ebben  a  nyilatkozatban  én  kifejezését 
látom  a  kormány  részéről  annak,  hog}'  az  az  alap,  melyet 
ő  szerzett,  egy  ránk  nézve  káros  poKtikának  alapja  is  lehet. 
Ha  ez  így  van,  akkor  nagyon  kár  volt,  tisztelt  miniszter- 
elnök úr,  ily  homályosan  szólani,  mert  ha  ezen  alapról 
ismeretlen  veszélyek  fenyegethetik  a  nemzetet,  annak, 
ki  ez  alapot  szerezte,  aki  ezen  alap  ily  természetére  mutat, 
kötelessége  volna  arra  itt  nemcsak  homályosan  czélozni, 
hanem  a  veszélyeket  világosan  kifejteni,  hogy  védekezhessünk 
ellenük. 

S  azután,  ha  ezen  az  alapon,  melyet  ők  szereztek,  az 
országra  nézve  veszedelmes  politika  követhető,  s  annak, 
hog}^  ily  veszedelmes  politika  ne  követtessék,  fő  biztosí- 
téka a  kormányzat  jelen  vezetőinek  személye  és  helyükön 
való  megmaradása,  akkor  engedjenek  meg,  de  a  felelős- 
ség azokért  a  veszélyekért,  melyeket  ez  az  alap  az  országra 
nézve  netalán  előidéz,  nem  minket  fog  érni,  kik  a  kormányzat 
jelen  vezetőiben  nem  bízunk,  mint  akik  e  Pandora-szelen- 
czét  a  monarchiának  megszerezték,  hanem  illetni  fogja 
azokat,  kik  magát  az  alapot  teremtették  és  a  felelősség 
alól  semmi  sem  vonhatja  ki  őket  s  legkevésbbé  volnék  haj- 
landó hazánk  ügyeinek  vezetését  ezen  az  alapon  bizalom- 
mal meghagj^ni  a  miniszterelnök  úr  kezében. 

A  miniszterelnök  úrnak  idézett  beszéde  általánosan 
van  intézve  a  házhoz,  s  megvallom,  én  is  azt  hittem,  hogy 
azokhoz  kell  számítnom  magamat,  kiknek  e  hazafiúi  motí- 
vum szólt.  Ha  a  hazafiság  indoka  az,  amiért  a  kormányzat 
jelen   vezetői   megtartandók  :   akkor  abban   a  hazafiságban 

én  is  óhajtanék  részesülni.  (Tetszés  balfelől.)  De  tisztelt 
ház,  mit  jelent  e  nyilatkozat  ?  Azt,  ami  sokszor  vissza- 
tér a  miniszterelnök  úr  beszédében,  hogy  a  nemzetnek, 
hogy  a  monarchia  két  államának  sorsára  a  parlamenteknek 
befolyásuk  nincs  ;  hogy  nem  azért  lehetetlen  valamely 
politika,  mert  a  parlamentek  azt  az  ország  érdekében 
károsnak  tartják  ;  de  valamely  politika  lehető  és  lehe- 
tetlen aszerint,  hogy  milyenek  azon  egyének,  kik  a  kormá- 
nyon vannak  ;  hogy  ezen  okoskodás  szerint  a  személyekben 
van  a  garanczia  és  nem  a  parlamentekben.  Mert,  ha 
a  parlamentekben  van,  akkor  nem  látom  át,  miért  tartja 
lehetőnek  a.  miniszterelnök  úr  azt,  hogy  a  parlamentek 
ellenére  ezen  az  alapon  más  személyek  veszedelmes  politi- 
kát fognak  folytatni.  Mert  vagy  van  biztosíték  a  parla- 
mentben, vagy  nincs.  Ha  van,  akkor  a  jelenlegi  vezetés 
személye  iránt  való  külön  biztosítéknak  sem  szüksége,  sem 
értelme  ;  ha  pedig  nincs  a  parlamentben  biztosíték,  akkor 
a  jelenlegi  vezetés  személyeit  alkotmányunk  fő  biz- 
tosítékai pótlékául  nem  fogadhatom  el.  Ára  tegyék  azok, 
kik  nem  az  intézményiekben,  de  a  személyekben  keresik 
a  biztosítékot  a  nemzet  érdekének  megfelelő  politikára. 
Es  akik  a  kormányzat  jelen  vezetőjéhez  oly  bizalommal 
fordulnak,  mert  elhiszik,  hogy  nemzetünk  érdekére  az  ő 
személye  a  biztosíték. 

Mi  e  bizalmat  nem  valljuk  ;  de  hogy  az  a  túloldalon 
sem  áll  erős  lábon,  az  abból  is  kiderül,  hogy  szerfelett  óva- 
kodott a  túloldal  feliratában  is  annak  kifejezést  adni. 
(Élénk  helyeslés    a    baloldalon.) 

Egyébiránt  nem  tudom  helyeselni,  tisztelt  ház,  azt, 
ha  ebben  a  házban  minduntalan  homályos  és  nehezen 
felfogható  czélzások  történnek  arra,  hogy  ismeretlen  veszé- 
lyek fenyegetnek  bennünket  ;  hogy  ezen  veszélyek  urai 
nem  vagyunk ;  hogy  parlamenti  rendszer,  parlamenti  ellen- 
őrzés mellett  is  nem  lehetünk  e  részben  nyugodtak  ;  mert 
a  személyek  változásával  a  veszélyek  ismeretlen  nemei 
is  előállanak.  Ezek  a  czélzások  —  és  ez  talán  nem  is  jutott 
a  miniszter  úrnak  eszébe  —  végeredményükben  az  ellené- 
ben való  gyanúra  magyaráztatnak,  akit  én  itt  megemlí- 
teni nem  akarok,  akinek  megemlítése  Pauler  Tivadar  minisz- 

ter  úr  részéről  is  helytelen  volt.  Mert  nézetem  szerint  sem 
miniszternek,  sem  parlamentnek  nem  lehet  arra  hivat- 
koznia, hogy  aziránt,  vájjon  az  okkiipáczióból  lesz-e  anne- 
xió,  vagy  nem  lesz,  a  fejedelem  szavában  és  akaratában 
van  a  biztosíték.  Arra  nézve,  hogy  mi  fog  történni,  nem 
szabad  garantiául  a  fejedelem  személyét  odaállítani.  Mert 
a  fejedelem  a  maga  kötelességeivel  igenis  egyik  biztosítéka 
az  alkotmánynak  :  de  azért  mindig  ott  vannak  a  minisz- 
terek és  ezekkel  a  miniszterekkel  van  tulajdonképpen  az 
ellenőrző  testületnek  dolga  és  ezek  a  miniszterek  tartoz- 
nak   az    ellenőrző    testületnek    felelősséggel. 

Fontoljuk  csak  meg,  hogy  végeredményükben  az  ilyen 
czélzások  ki  ellen  fordulnak  ?  Az  ellen,  akire  nézve,  ha  ilyesmi 
a  ház  bármely  oldaláról  kimondatnék,  a  miniszterelnök- 
nek kellene  felkelni  és  az  ilyen  nyilatkozatot  visszautasí- 
tania.    (Élénk    helyeslés    a    baloldalon.) 

Nem  lévén,  tisztelt  ház,  megnyugtatva  azon  felvilágosítás 
által,  melyet  a  miniszterelnök  úrtól  kaptunk,  nem  lehetek  meg- 
nyugtatva azon  okok  által  sem,  amelyeket  Pauler  Tivadar  mi- 
niszter úr  különben  nagy  érdekkel  meghallgatott  és  ékes  beszé- 
dében előadott,  ö  ugyanis  —  és  megvallom,  nagy  élvezet- 
tel hallgattam  —  kissé  a  theológia  modorában  akarta 
bizonyítani,  hogy  Bosznia  és  Herczegovma  reánk  nézve  mily 
jó,  mily  üdvös.  És  valamint  a  theológiában,  midőn  a 
tétel  vitás,  egyik  főérvelési  módnak  tartják,  ha  Aquinói 
szent  Tamásra  és  szent  Ágostonra  s  az  ő  megegyező  véle- 
kedésükre történik  hivatkozás.  (Élénk  derültség  a  bal-  és 
szélsőbaloldalon.)  De  megvallom,  sokkal  kevesebb  súlylyal 
bír  a  politikában  az  érvelésnek  azon  neme,  mely  abból  von 
következtetést,  hogy  :  mert  Salisbury,  Gambetta  és  Laveleye 

—  hozzátehette  volna  úgy  rövidség  okáért,  hogy  Bismarck  is 

—  hiszik,  hogy  Magyarországra  és  Ausztriára  nézve  nagyon 
üdvös  Bosznia  és  Herczegovina  elfoglalása  :  ez  nagyon  meg- 
makacsodott  színben  tünteti  fel  Szlávy  József  és  Zsedényi 
Ede  képviselő  urakat,  akik  e  nagy  tekintélyek  daczára 
annak  üdvös  voltában  kételkedni  merészkednek.  (Élénk 
derültség  és  taps  a  baloldalon.)  Meg  vagyok  győződve,  a 
tisztelt  miniszter  úr  —  mert  nem  ezek  voltak  egyedüli 
érvei  —  legkevésbbé  azon  az  alapon    szerezte  magának  a 

megnyugvást  a  szóban  levő  lépés  következményeire  nézve, 
s  bármennyire  elismerjem  ama  férfiak  tekintélyét,  mégis 
oly  ügyben,  mely  legközelebbről  minket  és  jövő  sorsunkat 
érinti  súlyosan,  inkább  önnön  meggyőződésemre,  melyet 
az  ő  okaik  figyelembevételével  akarok  formálni,  mint 
külső  tekintélyre  hallgatok  s  bármelj''  külföldi  tekintély 
helyeslő  véleménye  fölébe  helyezem  s  talán  helyezi  a  tisztelt 
miniszter  úr  is  azon  okokat,  amelyek  részben  a  többség 
felirati  javaslatában  is  ki  lévén  fejezve,  a  kormány  által 
is  elfogadtatnak,  (Élénk  derültség  a  baloldalon.)  úgy  hogy 
tulaj  donképen,  tisztelt  ház,  nemcsak  azon  képviselő  urak 
vannak  az  idézett  tekintélyekkel  ellentétben,  kiket  meg- 
neveztem, hanem  van  a  miniszter  úr  maga  is,  aki  elfo- 
gadván a  felirati  javaslatot,  maga  is  aggódik  ott,  ahol  az 
általa  idézett  nagy  tekintélyek  megnyugodnak.  (Élénk 
helyeslés  és  tetszés  balfelől.) 

Tisztelt  ház,  talán  túlbőven  is  kifejtettem  azt,  hogy 
azon  érveléssel  szemben,  amely  ellenünkben  felhozatott, 
nincs  okunk  megváltoztatni  felirati  javaslatunknak  egyik 
tételét  sem  ;  nincs  okunk  megváltoztatni  azon  felirati  javas- 
latot, amely  igen  sokban  megegyezik  a  többségi  felirati 
javaslattal,  de  egyben  azután  előnyösen  különbözik  tőle, 
t.  i.  abban,  hogy  az  előzmények  következményeit  egész 
nyíltsággal  és  határozottsággal  ki  is  fejezi.  (Élénk  helyes- 
lés a  baloldalon.)  És  ha  igaz  az,  amire  Szlávy  József 
tisztelt  képviselő  úr  a  múlt  napokban  mondott  beszédé- 
ben emlékeztette  a  házat :  hogy  Magyarország  befolyása  a 
dualizmusban  azon  tőzsdei  árfolyam  szerint  mérlegeltetik, 
amelyen  állami  papírjai  jegyeztetnek,  akkor  ez  azt  bizo- 
nyítja, hogy  ma  még  bírjuk  azt  a  véleményt  és  hitet  a 
külföldön,  hogy  állami  hajónk  minden  részében  ép  s  hogy 
azon  csak  egy  rés  van.  De  ezen  a  résen  betódulhat  a  víz 
és  képes  a  hajót  elsülyeszteni.  Ha  azonban,  tisztelt  ház, 
az  erkölcsi  erőtlenség  ;  ha  a  férfias  eltökélésnek  azon  hiánya, 
melyet  a  kormány  politikája  a  nemzetben  előidézett,  még 
nagyobb  elterjedést  nyerne,  és  ha  ez  hullámaival  kívülről 
ebbe  a  házba  is  átcsapna  :  akkor  a  közerkölcsi  erőnek  ezen 
csökkenése  az  én  nézetem  szerint  állami  hajónkon  még  egy 
sokkal  végzetesebb  és  sokkal  betölthetetlenebb  rést  fog  ütni. 

olyan  rést,  amely  mellett  ama  másik  és  annak  veszélyei  egészen 
eltűnnek.  Hogy  ez  ne  történjék,  én  azt  remélem  a  tisztelt  háztól, 
hogy  bármily  különbözők  is  nézeteink,  de  azok  határozott  kife- 
jezésének útjából  kitérni  nem  fogunk  egyik  oldalról  sem,  és 
nem  fogunk  kitérni  az  elöl,  hogy  ezen  határozottan  kifejezett 
nézeteknek  következményeit  elfogadjuk  és  érvényesitsük  itt 
benn  a  házban.  És  mert  ebben  a  tekintetben  az  én  meggyőző- 
désemet Apponyi  Albert  tisztelt  barátom  felii'ati  javaslata  a  leg- 
jobban és  teljesen  kifejezi,  én  az  ö  felirati  javaslatát  fogadom 
el.  (Hosszas  élénk  helyeslés  és  tetszésnyilvánítások  balfelől.) 

Tisza  miniszterelnök  :  Az  orosz  túlterjeszkedés,  melynek  a 
kormány  külügyi  politikája  gátat  akart  vetni,  abban  állna,  ha 
megengedtetnék,  hogy  az  összes  keleti  alakulások  most  vagy 
jövőben  az  orosz  hatalmi  szférán  belül  kizárólagos  orosz  befolyás 
alatt  történjenek  ;  továbbá  ha  az  orosz  hatalom  állandóan  meg- 
vethetné lábát  a  Duna  jobb  partján.  A  veszélyt  nem  abban  látja, 
hogy  egyes  szláv  törzsek  az  ő  egyediségükben  fejlődni  tudnak, 
hanem  abban,  ha  e  törzsek  a  maguk  érdekeik  ellenére  is  egy 
tömbbé  tömörülhetnének  a  muszka  vasvessző  alatt,  elfojtva  a 
keleten  köztük  lévő  nem  szláv  népfajokat.  Ezeket  meg  kell  győzni 
arról,  hogy  reánk  támaszkodhatnak,  hogy  a  tenger  a  nyakukra 
ne  szakadjon,  hogy  ők  románok,  görögök  stb.  maradhassanak  ;  a 
szláv  törzseket  pedig  arról,  hogy  bennünk  láthatják  egyediségük- 
nek, jólétüknek,  szabadságuknak  előmozdítóit.  Az  okkupáczióval 
védekezni  kellett  a  szlávság  ellen,  mert  Bosznia  és  Herczegovina 
volt  azon  tűzhely,  hová  részint  a  szomszédok,  részint  a  messze 
északról,  összehordva  a  gyúanyagot,  felgyújtották  a  keletet. 

Szilágyira  vonatkoztatva  így  szól :  Az  mondatott,  hogy  igen 
erőltetett  magyarázatot  adtam  az  egyesült  ellenzék  részéről  május 
14-íkén  beadott  határozati  javaslatnak.  Azon  tisztelt  képviselő- 
társam, ki  ezt  szokott  ékesszólásával  és  elmeéUel  Idfejtette,  idézte 
néhány  szavamat ;  de  nem  áUott  meg  azoknak  Aristotelesnél  is 
hiába  keresett  magyarázatánál,  hanem  azt  is  mondta,  hogy  a  kor- 
mánynak sem  a  delegáczióba.n,  sem  a  törvényhozásban  tett  nyilat- 
kozatából azt,  hogy  okkupáczió  czéloztatik,  soha  nem  lehetett  sej- 
teni, s ennélfogva  nem  lehet  mondani,  mintha  azon  határozati  ja- 
vaslat az  okkupácziót  implicite  bizonyos  feltételek  mellett  helye- 
selte volna. 

Szilágyi  Dezső  :  Nem  azt  mondtam  ! 

Engedelmet  kérek,  ezt  méltóztatott  mondani.  De  ha  nem  is 
volt  sejthető,  hogy  lehetnek  körühnények,  midőn  a  kormány 
valamel}'  okkupáczióba  belemegy,  akkor  mi  értelme  és  czélja  volt 
azon  határozati  javaslatnak  ?  Hiszen  e  téma  már  előbb  hónapo- 
kon át  volt  megbeszélés  tárgya  úgy  a  lapokban,  mint  a  nép- 
gyűléseken és  a  választógyüléseken.  Meglepetésről  tehát  nem 
lehet  szó.  (Ügy  van  !  jobbról.  Felkiáltások  bah'ól  :  De  a  kor- 
mány mindig  tagadta  !)  Ismételve  hivatkozom  arra,  hogy  mind- 
annyiszor és  már  1877-ben  rámutattam,  hogy  ily  esetek  bekövet- 
kezhetnek, s  midőn  ellenkező  magyarázatot  kísérlettek  adni 
beszédemnek,  ez  ellen  tiltakoztam. 

A  közjogi  nehézségeket  illetőleg  azt  tartja  a  kellő  tapintattal 
megoldható  feladatnak,  hogy  segítsünk  a  nehézségeken,  úgy  hogy 
ez  által  se  az  egész  rendszer  össze  ne  roskadjon,  se  ne  konstatál- 
tassék  az,  hogy  a  monarchia  képtelen  külügyi  akczióra. 


A  főrendiház  felirata  e  testület  azon  való  fájdalmát  fejezi  ki, 
hogy  a  megszállás  véráldozatot  követelt  s  hogy  az  államháztartás 
egyensúlyának  helyreállítása  elé  új  akadályokat  gördített ;  azután 
kifejezést  ad  az  országban  elterjedt  nagymértékű  aggályoknak  : 
hogy  az  okkupáczió  az  ország  benső  erejének  üdvös  kifejleszté- 
sére késleltető  visszahatással  lesz. 


A  horvát  országgyűlés  feliratát  Krestics  elnöktől  és  Vus- 
csics  alelnöktől  ő  felsége  1878  november  2-ikán  vette  át  a 
budai  várpalotában.  A  felirat  az  európai  mandátum  elfogadá- 
sáról szólva,  reményét  fejezi  ki,  hogy  sikerülni  fog  lefektetni 
azon  sziklaszerű  alapot,  melyen  Európa  keleti  részében  is  a 
monarchia  ereje  és  dicsősége  biztosan  fog  nyugodni,  védbástyájául 
Európának  és  jóltevöjeként  a  Balkán-félszigeti  népeknek,  melyek 
innen  lesve  várják  és  hálával  fogadják  majd  az  oltalmat, 
szabadságot,  mívelődést,  szellemi  és  anyagi  felvirágzást. 
Monarchiánk  alkotmányos  intézményei  érintetlenül  hagyatván 
—  mondja  azután  —  és  csakis  az  új  viszonyokhoz  mérten 
fejlesztetvén,  áldatni  fognak  azok  által,  kik  vele  együtt  a  leg- 
nagyobb javakat  a  világon  nyerték  :  szabadságot  és  mívelődést. 

Ö  felsége  erre  a  küldöttségnek  adott  válaszában  így  szólt : 
Fejedelmi  kötelmeimhez  számítván  az  állami  illetékességek 
és  törvényes  intézmények  megóvása  iránti  különös  gondosko- 
dásomat is,  nem  hagyhatom  észrevétel  nélkül,  hogy  Horvát-  és 
Szlavonországok  országgyűlése  oly  kérdések  fejtegetésével  is 
foglalkozott,  melyek,  mint  különösen  a  monarchia  külügyei, 
törvényes  hatáskörének  korlátain  kívül  esnek.  Elvárom  ennél- 
fogva, hogy  jövőre  ezen  korlátokat  szigorúan  figyelembe  veszi. 

AZ  ÚJ  TISZA-KORMÁNY. 

Az  ügyek  ideiglenes  vitelével  megbízott  kormány  újabb 
kinevezéséről  és  kiegészítéséről  a  királyi  kéziratok  1878  deczem- 
ber  7-ikén  tétettek  közzé.  Az  új  kormányban  Széli  Kálmán 
utóda  Szapáry  Gyula  gróf  lett,  a  rég  üresedésben  volt  földmíve- 
lés-,  ipar-  és  kereskedelmi  tárczát  pedig  e  minisztérium  addigi 
államtitkárával.    Kemény    Gábor    báróval    töltötték    be. 

Megelőzőleg  a  szabadelvű-párt  deczember  4-iki  értekezletén 
Tisza  Kálmán  kifejtette  kormánya  programmját,  azzal  a  kije- 
lentéssel, hogy  a  megbízást  csak  abban  az  esetben  vállalja,  ha 
a  programm  a  párt  helyeslésével  találkozik.  Utána  Wahrmann 
a  maga  és  több  elvbarátja  nevében  kérdést  tett  aziránt,  hogj* 
mivel  az  annexiót  nem  helyeselhetik,  a  pártnak  tagjai  marad- 
hatnak-e ?  A  miniszterelnök  erre  azt  a  választ  adta,  hogy  :  őszin- 
teség parancsolta  kötelességből  nem  tagadja  az  annexió  lehető- 
ségét, amire  nézve  azonban  határozottan  kijelenti,  hogy  ő 
abban  közreműködni  nem  fog  ;  de  ez  szerinte  a  jövő  kérdése, 
melyet,  ha  beállana,  az  akkori  körülmények  szerint  a  törvény- 
hozások hozzájárulásával  kell  majd  megítélni. 

A  legközelebbi  értekezleten,  deczember  7-ikén,  Szontágh 
Pál  elnök  bemutatta  Horvát  Boldizsár,  Horváth  Lajos,  Hodossy 
Imre,  Wahrmann  Mór,  Péchy  Manó  gróf  és  Fröhlich  Gusztáv 
közös  levelét,  melyben  bejelentik,  hogy  a  kormány  keleti  poli- 
tikája   miatt    a    pártból    kilépnek. 

Az  új  kormány  1878  deczember  7-ikén  mutatkozott  be  a 
házban. 

Beköszöntő  beszédében  a  miniszterelnök  azt  a  nyilatkozatot 
tette,  hogy  a  megszállott  tartományok  ideiglenes  kormányzata 
iránt  szükséges  oly  intézkedést  tenni,  mely  az  okkupáczió  termé- 

szetével  megegyezik.  Ez  iránt,  egyetértésben  a  másik  állam  kor- 
mányával, javaslatot  fog  a  kormány  előterjeszteni  ...  A  kor- 
mány a  berlini  szerződés  alapján  áll ;  az  annexió  kérdése  nincs 
és  nem  lehet  napirenden  ;  de  —  úgymond  —  biztosíthatom  a 
tisztelt  házat  arról,  hogy  ha  e  kérdés  bármikor  napirendre  kerülne, 
afelett  a  törvényhozások  és  a  korona  együtt  fognak  határozni. 
Közvetlenül    a    miniszterelnök    után  szólt    Szilágyi    Dezső. 


Szilágyi  Tisztelt    ház  !    (Halljuk  !    Halljuk  !)   Én  nagy  figyelem- 

Dezso  j^^j  hallgattam  végig  a  miniszterelnök  nyilatkozatát,  amely- 
ben jövő  politikája  körvonalait  vázolta,  és  ha  ebben  a 
nyilatkozatban  én  azokat  az  aggodalmakat,  amelyeket 
a  többség  a  maga  feliratában  kifejezett,  méltányolva  lát- 
tam volna  ;  ha  tapasztaltam  volna,  hogy  a  pénzügyi  és 
politikai  veszélyekből  való  kibontakozásunkra  nézve  a 
miniszterelnök  úr  a  ház  feliratában  jelzett  irányokat 
elfogadja  és  arra  nézve  rendszabályokat  helyez  kilátásba, 
akkor  azt  mondanám,  hogy  a  miniszterelnök  úr  kabinetje, 
tekintve  múltját,  a  javulás  útjára  tért  kabinet.  (Mozgás 
a  középen.  Balfelől :  Halljuk!)  Ismétlem,  mert  eddigi  poli- 
tikájával ellenkező  irányban  halad,  tehát  a  javulás  útjára 
tért  kabinet,  (Balfelől :  Ügy  van  !)  és  okulva  a  múlton,  mely 
üdvös  bizalmatlanságra  tanított  minket,  oly  gyakran  mu- 
tatva fel  a  különbséget,  mely  a  miniszterelnök  ígéretei 
és  tettei  közt  szokott  lenni,  mi  egyelőre  várakozó  állást 
foglalnánk  el  és  időt  engednénk  a  kabinetnek,  hogy  ígére- 
teit tettekkel  igazolja. 

De  mindez,  tisztelt  ház,  nem  történt,  s  azt  hiszem, 
hogy  nemcsak  az  én  véleményemet,  hanem  talán  a  ház 
minden  tagjának  véleményét  fejezem  ki,  midőn  felemlítem 
azt,  hogy  a  miniszterelnök  beszéde  után  az  általános  véle- 
mény az  :  hogy  valamint  a  jelen  kabinet  tagjai  legnagyobb 
részében  és  fejében  a  régi,  úgy  annak  jövőbeli  politikája 
minden  ízében  a  régi  marad.  (Ügy  van  !  balfelől.)  Igenis, 
tisztelt  ház,  csak  a  régi  marad  ezen  kabinet  politikája, 
még  abban  is,  hogy  az,  amit  kilátásba  helyez,  igen  nagy 
valószínűség  szerint  nem  fog  bekövetkezni  :  jelesen  az 
okkupaczíonális   pénzügyi   bonyodalmainkból   való   kimene- 

külésünk,  államhitelünk  sérelme  nélkül  ;  valamint  arra 
nézve  is,  hogy  amit  nem  helyez  kilátásba,  de  aminek  be- 
következését nem  akarja  kizárva  látni,  tekintve  eddigi 
nyilatkozatait,  azt  kell  hinnünk,  hogy  annak  bekövetke- 
zésére minden  bizonynyal  számithatunk,  t.  i.  az  annexióra. 
(Helyeslés    baKelől.) 

Tisztelt  ház  !  Ez  az  első  szó  és  az  első  eset,  hogy  az 
annexió  lehetősége  ezen  házban  hivatalosan  meg  van 
engedve,  (tjgy  van  !  balfelől.)  Első  eset,  és  én  megvallom, 
hogy  azt  a  körüHrást,  melylyel  a  miniszterelnök  úr  mél- 
tóztatott élni,  hogy  a  berhni  szerződés  alapján  állunk  és 
hogy  az  okkupáczió  addig  fog  tartani,  míg  azok  az  okok 
tartanak,  melyek  azt  szükségessé  tették,  s  összevetve  a 
miniszterelnök  nyilatkozatát  a  külügyminiszternek  egy  más 
helyen  adott  nyilatkozatával,  azt  keU  hinnem,  hogy  ez 
az  egész  kecsegtetés  azzal,  hogy  az  okkupáczió  netalán 
csak  okkupáczió  marad  és  annexió  nem  lesz  belőle,  a 
gyengébbek  megvigasztalására  van  szánva.  (tJgy  van ! 
balfelől.)  Mert  valamint  azon  okok  minden  emberi  előre- 
látás szerint  mindig  fognak  létezni,  úgy  azon  állapot,  melyet 
mindig  létező  okok  tesznek  szükségessé,  gondolom,  az 
ideiglenes  okkupáczió  nevével  helyesen  nem  jelölhető 
meg.  Egy  dolog  azonban,  megvallom,  teljesen  világosnak 
látszik  előttem  a  kormány  mai  programmja  után,  az  t.  i., 
hogy  ez  az  első  keserű  gyümölcse  azon  kétértelműségnek, 
amelybe  a  ház  többsége  fehratában  véleményét  öltöz- 
tette.   (Ügy    van !    balfelől.) 

Ezen  kormánynak  megalakulása  és  ezen  kormánynak 
programmja,  amelyre  semmi  befolyást  sem  gyakoroltak 
a  ház  fehratában  kifejezett  aggodalmak  és  kért  irányok, 
e  kormány  programmja,  mondom,  a  legjobb  bizonyíték 
arra,  hogy  a  miniszterelnök  úr  jövő  politikája  megállapí- 
tásánál sem  tekintette  a  feliratot  másnak,  mint  amivé 
nyilvánította  a  válaszfelirati  vita  alkalmával  :  ártatlan 
lelkek  töprenkedésének  a  dolgok  kikerülhetlen  menete 
felett.    (Élénk    tetszés    és    derültség    a    baloldalon.) 

Ez  az  első  gyümölcse  azon  kétértelműségnek,  melybe 
a  ház  többsége  véleményét  öltöztette  :  a  parlamentet  meg- 
fosztotta   azon    befolyástól,    hogy    a    kormány  alakulására 

és  a  kormány  programmjára  a  maga  természetes  hatá- 
sát   gyakorolhassa.    (Ügy    van !    balfelöl.) 

De  azonfelül,  tisztelt  ház,  egy  dolog  előttem  meg- 
magyarázhatlan  maradt.  Megmagyarázhatlan  az,  hogy  ez 
a  miniszterelnök  úrnak  programmja,  és  ha  a  ház  feliratát 
csakugyan  az  események  kényszerű  menete  feletti  meddő 
aggodalomnak  tekinti,  akkor  miért  mondott  le  s  miért 
nem  egészítette  ki  épp  úgy  kabinetjét  mindjárt  a  pénz- 
ügyminiszter leköszönése  alkalmával,  mint  ahogy  kiegészí- 
tette jelenleg  ?  (Élénk  tetszés  balfelöl.)  Azt  nem  tehetem 
fel,  hogy  abban  az  időpontban,  midőn  a  kiegészítésről 
szó  volt  s  midőn  a  miniszterelnök  úgy  nyilatkozott,  hogy 
nem  volt  képes  kabinetjét  kiegészíteni,  a  miniszterelnök  úr 
válogatósabb  lett  volna  ;  (Zajos  tetszés  balfelől.  Mozgás  jobb- 
felől.)  valamint  azt  sem  tételezem  fel,  hogy  a  kormánynak 
ama  tisztelt  tagjai,  kik  ma  vállalkoztak  azon  helyeket 
elfoglalni,  akkor  ne  vállalkoztak  volna ;  (Derültség  balfelől.) 
mert  a  kormány  politikája  ugyanaz,  ami  volt  akkor,  és 
a  két  időpont  közé  csak  a  többség  felirata  esik.  Már 
pedig  hogy  valaki  egy  ily  programmú  kormányba  való 
belépésre  a  többség  aggodalmaiból  merítsen  magának  okot, 
azt  nem  értem.  (Hosszantartó  helyeslés  és  taps  balfelől.) 
Valamint  azt  sem,  hogy  abban  rejlett  volna  az  akadály, 
mert  az  annexió  lehetősége  oly  határozottan  bevallva 
nem  volt  akkor,  mint  az  ma  történt.  (Tetszés  balfelől.) 
Mert  én  az  igazságügyminiszter  úron  látom,  hogy  ebben 
a  részben  az  ő  aggodalmai  igen  könnyen  eloszlottak  ;  (Elénk 
derültség.)  mert  míg  a  válaszfelirati  vita  alkalmával  az 
annexió  lehetőségét  teljesen  kizártnak  tekintette,  sőt 
a  legmagasabb  garancziára  hivatkozott,  hogy  annexió 
nem  lesz  :  (Ügy  van !  balfelől.)  ma  ugyanazon  placzidus 
nyugalommal  foglal  helyet  azon  kabinetben,  (Zajos  derült- 
ség balfelől.)  amely  ezt  az  eshetőséget  programmjából  nem 
zárja  ki.   (Élénk  helyeslés  és  derültség    balfelől.) 

Ennélfogva  én,  tisztelt  ház,  megvallom,  magyarázatát 
annak,  hogy  az  ország  várakozásban  tartatott  egynéhány 
hétig,  csak  egy  körülményben  találom  és  ez  az,  hogy 
maga  a  miniszterelnök  úr  sem  hitte,  hogy  a  háznak  túlsó 
oldala,  a  többség,  meg  fog  elégedni  azzal,  hogy  aggodalmait 

meddő  töprenkedésnek  kereszteltesse  ;  (Élénk  helyeslés  bal- 
felől.)  maga  a  miniszterelnök  úr  sem  hitte,  hogy  a  válasz- 
felirati  vita  biztosan  oda  fog  vezetni,  hogy  egy  ily  poHtika 
többségre  számíthasson  annak  idejében.  Én  megengedem, 
hogy  a  miniszterelnök  úr  csalódott ;  de  azt  is  állítom,  vagy 
úgy  hiszem  legalább,  hogy  az  ország  is  igen  keservesen 
csalódott.   (Igaz!  Ügy  van!  balfelöl.) 

Most  már,  tisztelt  ház,  világos  előttem  ama  szavak 
értelme,  midőn  a  miniszterelnök  úr  monda,  hogy  a  válasz - 
felirati  vitától  várja  a  helyzet  tisztázását  ;  nem  azt  értette 
alatta,  amit  mi  hittünk  :  hogy  fejezze  ki  a  ház  meggyőző- 
dését a  helyzet  felett,  fejezze  ki  aggodalmait  s  kivánatait 
a  kibonyolítás  iránya  felett  és  ő  kezébe  veszi  azt  a  fehratot 
és  annak  tolmácsa,  szószólója  leszen  a  trón  előtt. 

Nem  ezt  értette  alatta,  hanem  azt,  hogy  keresni  kell 
az  utat  és  módot  arra,  miként  volna  lehetséges  lehetővé 
tenni  a  régi  kabinetnek  fennmaradását,  a  régi  politikának 
tovább  folytatását,  anélkül,  hogy  a  többség  a  kormány 
múltját  nyíltan  helyeselni  vagy  elkárhoztatni  kénytelen 
volna.    (Helyeslés    baloldalon.) 

És  megvallom,  hogy  a  kétértelmű  fehratban  a  fel- 
adatnak első  része  teljesen  meg  van  oldva  ;  feltalálták, 
hogy  a  képviselőház  nem  mond  véleményt,  nem  fejez  ki 
nézetet,  hanem  csak  aggódik.  Hátra  van  még  a  feladat 
másik  része  és  ez  abban  áll,  miként  lehessen  a  többségnek 
oly  politikai  irányú  kormányt  és  annak  politikáját  továbbra 
is  lehetővé  tenni,  amelynek  veszedelmességére  nézve  a 
fehratban  a  leghatározottabban  nyilatkozott.  Mennjd  időre 
lesz  a  ház  többségének  szüksége,  hogy  a  feliratban  kifeje- 
zett óhajait  és  kívánságait  maga  is  tetteivel  egy  meddő 
aggódássá  sülyessze  alá  ?  Ezen  problémának,  a  feladat 
második  részének   megoldása  a  tisztelt  túloldaltól  függ. 

De  mi,  tisztelt  ház,  kik  a  kormány  iránt  a  múltban 
nem  viseltettünk  bizalommal  és  most  azt  látjuk,  hogy 
ugyanazon  politikával  jelen  meg  előttünk,  amely  bennün- 
ket eddig  tőle  elválasztott :  mi,  amily  határozottan  követi 
e  kormány  múlt  politikáját,  éppen  olyan  határozott  poli- 
tikai bizalmatlansággal  fogadjuk  a  minisztereket  azon  a 
helyen.  (Helyeslés    a  baloldalon.) 

És  megengedjük  azt  is,  el  is  vagyunk  határozva  arra, 
hogy  pohtikai  kötelességünket  teljesítjük  :  hogy  mindazon 
egyes  rendszabályokat,  melyeket  az  ország  javával  meg- 
egyeztethetóknek  tartunk,  teljes  készséggel  támogatni 
fogunk  ;  egész  irányára  nézve  azonban,  mint  aki  pénzügyi- 
leg és  politikailag  romlás  elé  viszi  az  országot,  bennünk 
továbbra  is  határozott  ellenfeleit  fogja  találni.  (Helyeslés 
a  balon.) 

Igen  tisztelt  képviselőház  !  Körülbelül  négy  éve  múlt 
annak,  hogy  a  tisztelt  miniszterelnök  úr  részint  feje,  részint 
főtámasza  a  magyar  kabinetnek.   (Halljuk  !) 

Midőn  négy  év  előtt  e  kormány,  melynek  lelke  a  minisz- 
terelnök úr  volt,  megalakult,  akkor  az  ország  adott  neki  egy 
olyan  többséget,  amelyhez  hasonlóval  soha  még  kormány 
nem  dicsekedett. 

Akkor  az  ország  várakozással  és  bizalommal  nézte, 
hogy  miként  fog  e  nagy  hatalommal  élni  azon  állam- 
férfiú, aki  a  legkíméletlenebb,  a  legkövetelőbb  és  legszigo- 
rúbb volt  elődei  iránt  és  a  leghatározottabb  volt  a  jövőre 
tett  Ígéreteiben.  (Helyeslés  a  baloldalon.)  Ezen  négy  év  alatt 
azonban  mind  a  három  nagy  kérdésben,  melyek  ezen  idő  alatt 
felmerültek,  tökéletesen  ellenkezőjét  hozta  létre  annak, 
mint  amit  a  miniszterelnök  úr  ünnepélyes  programmokban 
odaálKtott  a  nemzet  elé.  Ügy  a  gazdasági  kiegyezésre,  mint 
az  államháztartás  egyensúlyának  helyreállítására,  és  a 
keleti  bonyodalmak  folytán  felmerülő  kérdésekre  nézve 
a  tények  éppen  ellenkező  értelemben  következtek  be,  mint 
azt  a  tisztelt  miniszterelnök  úr  programmjában  ígérte,  és 
ma  ott  állunk  már,  hogy  a  programmban  üdvözölt  régi  jó 
ismerőseink  közt  —  mert  egy  része  ezen  ígéreteknek  régi 
jó  ismerőseink  —  azon  egy  Ígéretet,  amelyre  oly  büszkén 
hivatkoztak  mindig  :  az  államháztartás  egyensúlyának 
helyreállítását,  maguk  sem  merték  politikai  programmjukba 
most  felvenni. 

E  három  kérdésben  kitűzött  czélok  voltak  azok,  melyek- 
ben találta  politikai  és  erkölcsi  alapját  ama  pártegyesülés, 
mely  a  miniszterelnök  úr  kormányait  támogatta. 

Most,  midőn  a  kitűzött  czélok  meghiúsultak,  midőn 
bizonyos  az,  hogy  többé  azok  egyike  sem  érhető  el  ;  külö- 

nősen  nem  az  eddigi  úton  :  elenyészett  a  politikai,  az  erkölcsi 
alap,  melyen  ama  nagy  pártegyesűlés,  melyen  a  miniszter- 
elnök úr  kormányai  állottak. 

Felismerik-e  azt  a  túlsó  oldalon,   azt  nem  tudom,   de 
bármint   vélekedjenek    ott  :     mi    az    ellenzék   kötelességeit 
erélylyel  és  mérséklettel  fogjuk  teljesíteni. 
Ivánka  Imre  :  Persze  mérséklettel ! 

Igenis  mérséklettel ;  hanem  ebből  természetesen  nem 
következik,  hogy  ezen  fogalomra  nézve  arra  törekszünk, 
hogy  Ivánka  képviselő  úrral  legyünk  egy  véleményen. 
(Derültség  balfelől.)  iVIi  egész  erélylyel  eUene  fogunk  szegülni 
azon  káros  iránynak,  mely  ellen  küzdöttünk  a  múltban,  s 
melyet  a  miniszterelnök  úr  folytatni  akar  a  jövőben  is,  és 
reméljük,  hogy  ezzel  legalább  azt  az  egyet  elérjük,  hogy 
azon  kikerülhetetlen  romlásban,  amelyre  a  kormány  politi- 
kája az  országot  vezeti,  a  hazának  javaiból  és  a  hazának 
jövőjéből  minél  kevesebb  rész  legj^en  eltemetve.  (Helyeslés 
balfelől.) 

Szilágjá  után  a  miniszterelnök  bemutatkozó  beszédéhez 
hozzászóltak  még :  Irányi,  Helfy,  Eötvös  Károly ;  a  párton- 
kívüliek csoportja  nevében  pedig  Hoffmann  Pál. 

AZ  OKKUPÁCZIÓ  A  KÖZÖSÜGYI  BIZOTTSÁGOKBAN. 

A  delegácziók  1878  november  27-Lkén  ültek  össze  Budapes- 
ten, de  érdemleges  tárgyalásaikat  csak  a  képviselőház  felirati  vitája 
után  kezdték  meg.  Közben  történt  az  úi  Tisza-kormány  kmevezése. 

IVIinthogy  az  okkupáczióval  kapcsolatos  költségek  tárgyalá- 
sába sem  a  magyar,  sem  az  osztrák  delegáczió  nem  bocsátkozott 
addig,  míg  a  törvényhozások  a  nekik  akkor  már  előterjesztett 
berlini  szerződés  iránt  határozatot  nem  hoztak,  a  delegácziók 
később,  egy  újabb  ülésszakban  intézték  el  az  ezúttal  függőben 
hagyott    előterjesztéseket. 

A  delegácziók  fogadása  alkalmával  ő  felsége  a  Szlávy  elnök 
beszédére  adott  válaszában  ezeket  mondta  : 

A  Berlinben  egybegyűlt  hatalmak  megállapodtak  abban, 
hogy    Bosznia    és    Herczegovina    megszállása    és    kormányzása 

Ausztria-Magyarországra  bízassék.  Én  e  megbízást  elfogadtam... 
A  helyzet  súlyos  áldozatokat  kivan  Önöktől.  Történeti  nagy- 
fontosságú események,  melyeket  elhárítani  egyetlen  állam  hatal- 
mában sem  állott,  rendkívüli  igényekkel  állították  szembe  a 
monarchiát.  Bízom  benne,  hogy  népeim  honszeretete,  képviselői- 
nek belátása  egy  színvonalon  álland  a  történeti  pillanat  nagy- 
ságával .  .  . 

A  november  21-iki  ülésben  Andrássy  gróf  külügyminiszter 
két  előterjesztést  mutatott  be,  melyekkel  a  közös  kormány 
1878-ra  a  már  kiadott  hatvan  millió  forinthoz  mint  póthitelt 
41,720.000  frtot,  1879-re  pedig  a  megszállás  következtében  szük- 
séges rendkívüli  hadi  szükségletre  33,560.000  frtot  kér.  Később, 
28-ikán  azonban  bejelentette  Andrássy  gróf,  hogy  a  póthitelre 
vonatkozó    előterjesztést    visszavonja. 

Ennek  előzménye  az  volt,  hogy  az  osztrák  delegáczió  tag- 
jainak egy  része,  élükön  Herbsttel,  a  költségvetési  bizottság 
elnökével,  e  bizottságban  határozottan  állást  foglalt  Andrássy 
gróf  keleti  politikája  ellen  és  tizennégy  szóval  hat  ellenében 
eKogadta  Herbst  határozati  javaslatát,  mely  kimondja, 
hogy  :  mivel  a  póthitelben  kért  összeget  a  kormány  a  berlini 
szerződés  végrehajtására  fordította,  e  szerződés  érvényességéhez 
pedig  alkotmányszerűleg  a  birodalmi  tanács  hozzájárulása 
szükséges,  a  delegáczió  a  közös  kormá.ny  szóban  levő  előterjesz- 
tése felett  napirendre  tér. 

Andrássy  gróf  erre  hosszabb  beszédben  válaszolt.  Hogy 
az  európai  államok  areopágja,  monda,  a  vilá,gbékét  fenye- 
gető kérdésben  döntő  megállapodásokat  hozhasson,  ez  csak 
úgy  lehetséges,  ha  az  államok  képviselőinek  meghatalmazása 
abszolút  érvényességű,  mely  semmi  részről  többé  kérdésessé 
nem  tehető.  A  két  állam  szóban  levő  törvényeit  és  jogát  nem 
lehet  Európára  alkalmazni.  A  berlini  szerződés  a  békeszerző- 
désnek specziális  jelentőségével  bír.  A  békeszerződésnek  bizo- 
nyos határidő  alatt  ratifikáltatnia  kell.  Az  az  állam  már  most, 
melynek  uralkodója  a  meghatározott  idő  alatt  az  alkotmánynál 
fogva  nem  ratifikálhatná  a  szerződést,  ily  kongresszuson  nem 
érvényesíthetné  a  maga  érdekeit.  Az  olasz  kormány  csupán 
tudomásulvétel  végett  terjesztette  elő  a  szerződést ;  Franczia- 
országban  is  ez  a  felfogás  és  a  kormány  ott  csak  a  sárga  könyv- 

vei  terjesztette  azt  elő.  Angolországban  még  az  ellenzék  sem 
gondol  reá,  hogy  a  szerződés  elfogadásának  vagy  elvetésének 
kérdését  tárgyalni  kívánná.  A  parlamenteknek  joguk  van  visz- 
szautasítani  az  okkupáczió  költségeit  és  ebben  az  alakban  inkább 
megóvhatják  jogukat.  Ez  azonban  nem  tartozik  a  külügyminisz- 
terre ;  ezt  a  két  parlamentnek  és  kormánynak  egymás  közt  kell 
eldöntenie. 


Ugyancsak  az  osztrák  delegáczió  költségvetési  bizottsá- 
gában 1878  november  30-ikán  kimerítően  kifejtette  Andrássy 
gróf  keleti  politikájának  okait  és  czéljait.  Ezen  expozé  szolgált 
azután  a  magyar  delegáczióban  is  a  tárgyalások  alapjául. 

Andrássy  gróf  konstatálja  kifejtésében,  hogy  ma  már  elné- 
multak az  ellenzéknek  tavaly  hangoztatott  vádjai :  hogy  a  kor- 
mány elmulasztotta  a  kellő  időpontot  a  monarchia  érdekeinek 
megvédésére.  Ma  csak  azt  mondják,  hogy  helytelen  irányban 
érvényesítette  befolyását.  Ez  vonatkozik  az  európai  megbízás 
elfogadására. 

Azon  váddal  szemben,  hogy  a  kormánynak  elejétől  fogva 
kitűzött  czélja  volt  a  két  török  tartomány  megszállása,  hivat- 
kozik összes  diplomacziai  lépéseire  :  mindenikből  világosan 
kitűnik,  hogy  azokat  az  az  alapgondolat  sugallta,  hogy  elkerülje 
azt,  amit  mint  politikája  végső  czélját  akarnak  némelyek  fel- 
tüntetni. Hivatkozik  különösen  egy  távira,tra,  melylyel  a  döntő, 
az  utolsó  perczben,  midőn  a  porta  a  londoni  jegyzőkönyvet 
visszautasítani  készült  és  az  orosz  hadüzenet  már  útban  volt, 
kísérletet  tett  a  béke  megmentésére.  Ez  a  Konstantinápoly ba 
küldött    következő    távirata  : 

Andrássy  gróf  Herbert  bárónak.  Bécs,  1877  április  6. 
Jelentse  ki,  hogy  a  protokoUumban  nem  látunk  semmi  megalá- 
zót vagy  veszedelmest  a  portára  nézve,  s  hogy  annak  vissza- 
utasítását —  egész  Európával  együtt  —  az  európai  béke  oly 
veszélyeztetése  gyanánt  tekintenők,  melyért  a  portára  kellene 
hárítanunk  a  felelősséget.  Emelje  ki,  hogy  fölfogásunkat  sem 
szerzői  hiúság  nem  sugallja,  minthogy  a  protokollum  szer- 
kesztéséhez nem  járultunk,  sem  a  jövendő  eseményektől  való 
félelem,  minthogy  török-orosz  háború  esetén  mindig  képesek 
leszünk  saját  érdekeinket  minden  irányban  sértetlenül  megóvni. 

hogy    tehát    senki    másnak,    mint    Törökországnak     érdekében 
határozottan    ezt    kell   tanácsolnunk  .  .  . 

A  válasz  így  szólt  :  Herbert  báró  Andrássy  grófnak.  Kon- 
stantinápoly, 1877  április  10.  Midőn  Kosjek  úr  ma  reggel  Savfet 
pasához  ment,  hogy  Exczellencziád  táviratát  vele  közölje,  a 
miniszter  úr  azt  felelte,  hogy  Exczellencziád  önzetlen  szándé- 
káról meg  van  győződve  s  élénken  sajnálja,  hogy  a  Porta  a  biro- 
dalomnak politikailag  és  pénzügyileg  a  végső  határig  megfeszí- 
tett helyzete  által  kényszerítve  látta  magát  a  tegnapi  határoza- 
tot hozni,  hogy  a  már  teljesen  tarthatlan  helyzetnek  döntőbb 
fordulatot  adjon. 

Hogy  e  tanács  őszinte  és  jóakaró  volt,  hogy  a  háborút  talán 
évekre  elodázhatta  volna,  bizonyítja  egyik  legkiválóbb  török 
államférfiú,  Mithad  pasa,  ki  egyik  közzétett  levelében  nem  habo- 
zott kimondani,  hogy  a  tanácsnak  meg  nem  fogadása  a  török 
politikának   egyik   legnagyobb   hibája   volt. 

Ez  volt  magunktartása  a  háború  kitöréséig.  Mindent  elkö- 
vettünk, semmit  el  nem  mulasztottunk,  hogy  a  Török-  és  Orosz- 
ország között  kitörendő  háborút  megakadályozzuk.  A  reformo- 
kat azon  mértékre  kívántuk  szorítni,  melyet  a  porta  békés  úton 
elfogadhatott.  A  végrehajtást  a  portára  magára  akartuk  bízatni, 
még  pedig  határidő   kitűzése  nélkül. 

A  kormány  álláspontja  az  okkupácziót  illetőleg  ez  volt : 
Minthogy  a  monarchia  elég  nagy  arra,  hogy  nagyobbodásra  ne 
szoruljon  ;  minthogy  pénzviszonyaink  az  adózók  kíméletét  paran- 
csolólag  követehk;  minthogy  a  monarchia  belalkatánál  fogva 
minden  annexió  szükségkép  jelentékeny  nehézségeket  okozna  : 
ezért  mindaddig,  míg  kilátás  volt  reá,  hogy  Törökország  mint 
jogszerű  birtokos,  hatóságát  és  tekintélyét  amaz  országokban 
bármely  formában  fenntartja,  mindent  el  kellett  kerühii,  ami 
szükségkép  okkupáczióhoz  vezetne. 

Mihelyt  azonban  ki  találna  derülni,  hogy  Törökország  nem 
képes  ama  tartományok  feletti  uralmát  fenntartani ;  mihelyt  ez 
országok  azon  pontra  jutnának,  ahol  kikerülhetetlen  volna,  hogy 
gazdát  cseréljenek  :  magunk  iránti  kötelességnek  kell  tekintenünk 
a  kérdésnek  foglalás  útján  való  megoldását  is  szemügyre  venni. 

Ez  volt  a  kormány  álláspontja.  Ez  fejt  meg  minden  talányt, 
minden  látszólagos  ellenmondást  a  kormány  eljárásában.  A  kor- 
mány ki  akarta  kerülni  Bosznia  és  Herczegovina  elfoglalását ; 

nem  mondhatott  tehát  egyebet,  mint  hogy  az  nem  czélja  poli- 
tikájának. De  azt  sem  mondhatta,  hogy  az  okkupácziót 
mindenképen  kizártnak  tekinti,  mert  kellett  bírnia  azon  előre- 
látással, hogy  az  okkupáczióra  az  események  reá  is  kényszerít- 
hetik .  .  . 

De  lehető  volt-e  az  adott  körülmények  közt  kitérni  az  okku- 
páczió  elől  a  monarchia  életbevágó  érdekeinek  feladása  nélkül  ? 
Az  adott  helyzet  a  san-stefanói  béke  volt.  Ezzel  szemben  kell 
szemügj-re  venni  a  kongresszus  eredményeit. 

Némelyek  oly  véleményen  vannak,  hogy  tisztán  határaink 
védelmére  szorítkozhattunk  volna.  Akik  ezt  hiszik,  számításon 
kívül  hagyják  az  ily  eshetőség  visszahatását  a  mi  határos  tarto- 
mányainkra. 

Dalmácziai  tengermellékünk  keskeny,  hosszúra  terjedő  ország, 
melyet  kerítéshez  lehet  hasonlítani.  Ez  a  kerítés,  amíg  ingatlan 
szüárd  talajra  támaszkodliatott,  megállhatott.  A  török  uralom, 
amíg  Boszniában  és  Herczegovinában  fenn  bírta  magát  tartani, 
megadta  a  szükséges  támaszt.  De  ha  a  török  uralom  helyébe 
más  alakulás  lép,  még  pedig  oly  alakulás,  mely  már  eredeténél 
fogva  a  fajrokonság  szerinti  terjeszkedésre  volna  utalva,  akkor 
a  mi  gyenge  védfalunk  tarthatatlanná  váhk  és  Dalmácziának 
elvesztése  —  ma,  a  veszély  elmúltával  nyíltan  kimondlia,tom  — 
csakis  idő  kérdése  lett  volna. 

Benső  meggyőződésem,  hogy  az  osztrák-magyar  monarchiá- 
nak, hacsak  maga  nem  akarja  megrendíteni  a  fönnállásában 
való  hitet,  egy  talpalatnyi  területet  sem  szabad  többé  elvesz- 
tenie. Ha  ez  áll  általában,  akkor  áll  legelső  sorban  tengermelléki 
birtokainkról.  Mert  ha  arról  lehetne  is  még  vitatkozni,  hogy 
nagyhatalom  megtud-e  lenni  tengermellék  híjával,  az  semmi- 
esetre  sem  lehet  kérdés  tárgya,  hogy  oly  hatalom,  melynek 
tengermelléke  volt  s  mely  azt  elvesztette,  hatalomnak  lenni  meg- 
szűnt .... 

IVIinden  szakember  kénytelen  beismerni,  s  a  nem-katona  is 
belátja,  hogy  ha  Montenegró  tengermellékünket  fenyegetni 
akarta,  annak  megvédése  már  azon  okból  is  aránytalan  nagy 
áldozatba  került  volna,  mert  e  vidéken  a  katonák  nagy  tömege 
inkább  baj,  mint  előny.  Hogy  ottani  erődítéseinknek  semmi 
értéke  sem  volt,  azt  ma,  mert  Boszniában  állunk,  nyíltan  ki- 
mondhatom .... 


Az  okkupáczió  a  közösügyi  bizottságokban.  323 

Boszniából  és  Herczegovinából  egészen  más  az  állás,  melyet 
elfoglaltunk.  Innen  jó  barátságban  élhetünk  szomszédainkkal, 
s  nem  kell  gyanúval  vagy  rossz  szemmel  néznünk  természetes 
fejlődésüket.  De  van  módunkban  netaláni  veszélyek  ellen,  me- 
lyek ez  oldalról  támadhatnának,   sikerrel  föllépni. 

Ott  mostan  a  mi  állásunk  dominál. 

Nagy  állam  nem  is  élhet  jó  viszonyban  kisebbel,  amíg  az 
által  fenyegetve  érzi  magát.  Azon  állás  nélkül,  melyet  ma  elfog- 
lalunk, ha  belbékénk  nem,  de  mindenesetre  határtartományaink 
nyugalma  a  kisebb   szomszédállamok  jóakaratától  függött. 

De  nemcsak  katonai  és  politikai,  hanem  kereskedelmi  érde- 
keink szempontjából  is  minden  más  megoldás  folytonos  ellen- 
tétbe hozott  volna  szomszédainkkal .... 

Megengedhettük-e,  hogy  határaink  mellett,  vagy  a  földrajzi 
helyzethez  képest  helyesebben  szólva.,  határainkon  helül  egy 
délszláv  föderáczió  alakuljon  ?  Vagy  lehetett  volna-e  arra  szorít- 
koznunk, hogy  az  ily  alakulás  ellen  eleve  tiltakozzunk  és  negatív 
politikára  szorítkozzunk  ? 

Némelyek  ezt  lehetőnek  tartják.  Én  nem.  Nekem  meggyő- 
ződésem, hogy  minden  oly  politika,  mely  a  tények  hatalmával 
szemben  a  merő  tagadás  terére  áll,  mely  a  kor  áramlatait  nem 
vezeti,  hanem  egyszerűen  csak  föl  akarja  tartóztatni,  ahelyett, 
hogy  pozitív,  gyakorlati  politikával  azokat  megelőzze,  hogy 
minden  ily  politika  olyan,  mint  az  agyagedény  küzdelme  a 
vasedény  ellen.  El  van  az  veszve,  még  mielőtt  megkezdődnék. 

A  megszállás  költségeire  nézve  ezeket  mondja  a  külügy- 
miniszter : 

Igaz,  a  terhek  kétszerannyit  tesznek,  mint  amennyit  a  delegá- 
cziók  a  véderő  kifejtésének  esetére  megszavaztak.  De  nem  lehet 
figyelmen  kívül  hagyni,  hogy  felét  sem  teszi  annak,  amibea  hadsereg 
egyszerű  mozgósítása  került  volna  —  az  első  hónapok  alatt. 

S  kérdem  :  ha  oly  időben,  midőn  az  egész  Balkán  háború- 
ban lángolt  s  minden  szomszéd  állam  abban  résztvett,  a  kor- 
mány, az  akkori  általános  nyugtalanságnak  engedve  s  felelőssé- 
gének terhe  alatt,  melyet  a  honi  sajtó  egy  része  nem  éppen 
könnyített,  a  hadsereg  mozgósítását  kívánta  volna  :  kinek  lett 
volna  bátorsága  azt  megtagadni  ? 

Az  ily  eljárás  pillanatnyilag  sok  vádat  és  szemrehányást 
elhárított    volna    a    kormánytól,    annak    igen    erélyes  színe  lett 

volna,  —  de  sem  politikai,  sem  pénzügyi  tekintetben  azt  nem 
lehetett   volna  lelkiismeretünkkel   megegyeztetni. 

Mert  az  ily  eljárás,  ha  csak  hadifölvonulásra  szorítkozik 
is,  legalább  háromszoros  költségbe  került  volna,  —  ha  pedig 
háborúra  talál  vezetni,  pénzügyeink  teljes  romlására,  politikailag 
ellenben,  semmiesetre  jobb  eredményre,  mint  amit  a  kongresz- 
szuson  értünk  el,  nem  vezetett  volna,  ama  két  tartomány  elfog- 
lalását  pedig   semmiképpen   nem   tette   volna   kikerülhetővé  .  .  . 

Noha  a  piUanat  a  kormányra  nézve  nem  kedvező,  ameny- 
nyiben  eddig  a  politikának  csak  terhei  érezhetők,  míg  az  ered- 
mény csakis  a  béke  keresztülvitele  után  fog  teljesen  kiderülni, 
még  sincs  kifogásom  az  eUen,  hogy  összes  hivatalos  működésem 
felett  a  berlini  kongresszus  eredménye  után  ítéljenek. 

Hogy  ezt  tehessék,  anélkül,  hogy  minden  egyes  stádiumot 
föl  kellene   sorolnom,   csak  két   helyzetet  konstatálok  : 

azt,   melyben  a   monarchiát  hivatalba  léptemkor   találtam, 

s  azt,  melyben  azt  kifelé  ma  találjuk  .  .  . 

Hogy  milyen  a  monarchia  mai  helyzete  kifelé,  arról  nem 
kell  részletes  előadást  tartanom  ;  elégnek  tartom  a  berlini  szer- 
ződés előterjesztését. 

Magam  konstatálom,  hogy  a  monarchia  azon  állásában, 
melyet  a  kongresszuson  elfoglalt,  hét  éves  működésem  főered- 
ményét  találják. 

Ha  ezen  eredmény  a  monarchiára  nézve  rossznak  mond- 
ható, akkor  nem  érdemes  magamat  bármely  részlet  miatt  a 
felhozott  vádak  ellenében  védelmezni. 

A  veszély,  mely  Európa  békéjét  és  a  mi  érdekeinket  fenye- 
geté,  a  keleti  háború  eredményeiben  rejlett,  melyek  a  san- 
stefanói  előzetes  békében  jutottak  kifejezésre.  E  béke  módosí- 
tása   képezte    a    berhni    kongresszus  feladatát .  .  . 

Az  országos  bizottság  május  29-ikén  tartott  ülésében  volt 
szerencsém  egy  interpelláczióra  válaszolva,  hogy  melyek  a  kor- 
mány által  a  kongresszuson  főleg  szemmel  tartott  érdekek  — 
két  pontot  kiemelni  : 

először,  hogy  ami  a  háborúra  következik,  az  béke  legyen, 
nem  pedig  oly  állapot,  mely  új  bonyodalmak  magvait  rejtené 
magában  ; 

másodszor,  hogy  amit  a  béke  a  török  birtokában  hagy, 
a  fennállhatás  kehekéivel  bírjon. 

Mindkét  szempont  a  berlini  szerződésben  meg  van  valósítva. 

Igaz,  hogy  a  kongresszus  nem  zárkózhatott  el  teljesen  a  győz- 
tes Oroszország  érzelmeinek  és  kívánságainak  tekintetbe  vételétől. 
Ezért  a  krimi  háborúban  elvesztett  területének,  Besszarábiának 
visszacsatolásába  bele  kellett  nyugodni.  Oroszország  a  háború 
czéljául  a  porta  keresztény  alattvalói  sorsának  javítását  mondta. 
Ezért  jóváhagyta  a  kongresszus  nemcsak  egy  új,  önálló,  noha  hű- 
béres Bulgária  alkotását,  hanem  Ruméliának  is  keresztény  kor- 
mányzót biztosított  és  bizottságot  rendelt  ki,  mely  ezen  és  más 
török  tartományok  számára  új  közigazgatási  rendszert  dolgozzon 
ki,  hogy  Európa  ellenőrzése  mellett  a  keresztények  minden  vissza- 
élés és  erőszak  ellen  megoltalmaztassanak.  Oroszországnak  még 
hadi  kárpótlásul  több  ázsiai  terület  engedtetett  át. 

De  a  kongresszus  megóvta  Európa  jogait  is.  Az  európai 
béke  érdekében  nem  lehetett  megnyugodni  abban,  hogy  fenn- 
álló szerződések  fegyveres  erő  által  megszűnjenek  s  helyükbe 
egyoldalúlag  oktrojált  új  alakítások  térjenek.  A  kongresszus- 
nak tehát  fel  kellett  álKtania  azt  az  elvet,  —  s  ezt  érvénye- 
sítette is  —  hogy  európai  szerződéseken  tett  változtatás  csak 
akkor  érvényes,  ha  abba  a  hatalmak  beleegyeznek.  E  szem- 
pontból történt,  hogy  Románia,  Szerbia,  Montenegró  függetle- 
nek lettek  ugyan,  de  önállóságukat  Európa  akaratából 
nyerték. 

A  kongresszus  második  czélja,  hogy  a  török  uralom- 
nak megmaradt  birtok  a  fennállás  lehetőségével  bírjon  s  hogy 
újonnan  megjelölt  határai  közt  meglegyen  benne  az  élet- 
képesség, melytől  a  san-stefanói  béke  megfosztotta.  E  szem- 
pontból a  kongresszus  azon  országoknak  nagy  részét,  melyekről 
a  san-stefanói  békében  Törökország  maga  lemondott,  még  pedig 
az  átengedett  területnek  harmadrészét,  Törökországnak  vissza- 
adta. Bulgária  határai  a  szófiai  kerület  kivételével  a  Balkán 
vonalára  szoríttattak  ;  a  san-stefanói  békében  a  tengerig  menő, 
Bulgária  által  ketté  szakított  török  birtok  ez  által  eg}^  kormány- 
zatilag  és  katonailag  tartható  egészszé  alakíttatott.  így  Török- 
ország az  új  alakulások  visszahatása  ellen  támaszt  nyert,  és 
Konstantinápoly  birtoka,  melyet  a  san-stefanói  béke  kérdésessé 
tett,   biztosíttatott. 

Ez  a  kongresszus  műve  —  mondja  a  külügyminiszter  — 
európai  szempontból.  Megvan  már  eddig  is  azon  érdeme,  hog}' 

az  európai  békét  fenntartotta,  hogy  Törökországnak  a  fenn- 
maradás  lehetőségét  megadta. 

A  specziális  osztrák-magj^ar  érdekben  a  san-stefanói  béke 
Szerbia  és  Montenegró  számára  területi  nagyobbodást  állapított 
meg.  E  nagyobbodás  iránya  és  mértéke  minden  más  hatalomra 
nézve  másodrangú  kérdés  volt ;  de  nekünk  abban  legfontosabb 
politikai,  katonai  és  kereskedelmi  érdekeink  veszélyeztetését  kellé 
látnunk.  A  kongresszus  mindezen  érdekeket  a  legkomolyabban 
számba  vette.  Szerbia  megnagyobbítását  Novibazár  és  jVIitro- 
vicza  felől  keletnek,  Bulgáriának  fordította,  ahol  az  stratégiai 
és  kereskedelmi  körünket  nem  érinti.  Hasonló  tekintetből  meg- 
szorította a  Montenegrónak  szánt  kiterjesztést.  A  Szerbiát  és 
Montenegrót  elválasztó  közt,  melyet  a  san-stefanói  béke  oly 
szűkre  szorított,  hogy  abban  monarchiánk  elzárását  lehetett 
látni  a  kelettől,  a  kongresszus  jelentékenyen  kiterjesztette.  Az 
így  nyert  tért  Törökországnak  visszaadta,  de  egyszersmind 
nekünk  az  új  állapot  fenntartása  és  közlekedési  vonalaink  bizto- 
sítása czéljából  megadta  a  jogot,  hogy  ott  utakat  építsünk  s 
helyőrségeket  tarthassunk.  A  Montenegrónak  szánt  tenger- 
melléket a  kongresszus  Antivarira  szorította  ;  ellenben  Spizza 
kikötőjét  nekünk  adta  át.  Montenegrónak  hadihajók  tartását 
nem  engedte  meg,  a  tengermelléken  meglevő  erődítmények 
lerontását  elrendelte,  újak  építését  kizárta,  a  montenegrói  keres- 
kedelmi zászlót  a  miénk  oltalma  alá  helyezte,  tengeri  rendőri 
törvényeink  érvényét  Montenegróra  kiterjesztette,  s  végül  meg- 
adta nekünk  a  jogot,  hogy  a  montenegrói  tengermelléken  át  vasutat 
és  országutat  építhessünk.  A  kongresszus  továbbá  fenntartotta 
mindazon  jogainkat,  melyekre  kereskedelmünk  és  közlekedésünk 
érdekében  a  keleten  szert  tettünk.  Bulgáriát,  úgy  mint  Szerbiát, 
világosa,n  leköti  mindazon  kötelezettségek  elismerésére  és  meg- 
tartására, melyeket  e  tekintetben  a  porta  velünk  szemben  elvál- 
lalt. A  kongresszus  végre  elismerte  a  Duna  szabadságát,  fenn- 
tartotta az  európai  Duna-bizottságot,  de  ezenkívül,  tekintettel 
azon  kiváló  fontosságra,  melylyel  e  folyó  monarchiánkra  nézve 
bír,  a  Vaskapu  szabályozásának  kivitelével  kizárólag  Ausztria- 
Magyarországot   bízta  meg. 

Minden  érdekeink,  úgy  politikai  mint  anya^gi  érdekeink, 
európai  szentesítést  nyertek,  a  szerződés  határozmányai  által 
európai  érdekeknek  lettek  elismerve.  Az  összes  kérdések  közül, 

melyek  tárgyalás  alá  kerültek,  a  legteljesebb  összhangzat  azok- 
nál mutatkozott,  melyekben  osztrák-magyar  érdekek  voltak 
érintve.  Midőn  a  hatalmak  Bosznia  és  Herczegovina  megszállá- 
sát és  kormányzását  reánk  bízták,  nemcsak  keleti  állásunk  legi- 
timitását ismerték  el ;  határozataik  által  világosan  kijelentették 
azt  is,  hogy  egy  nagy  és  erős  osztrák-magyar  monarchia  európai 
szükség,  s  hogy  e  birodalom,  éppen  mert  támadó  vagy  terjeszkedő 
politikát  nem  követhet  és  követni  nem  akar,  természetes  misszió- 
jának végrehajtásában  Európa  bizalmára  és  támogatására  szá- 
molhat. 

Az  alapfeltétel  azonban,  mely  nélkül  a  szerződés  végre- 
hajtása nem  volt  képzelhető,  Bosznia  és  Herczegovina  megszál- 
lása volt.  E  lépés  elkerülhetetlen  volt  azon  czélból,  hogy  Török- 
országot új  határai  közt  fenntartani  egyáltalán  lehető  legyen  ; 
de  szintoly  szükséges  volt  azon  esetre,  ha  ez  —  amit  nem  remé- 
lünk —  belső  elgyengülés  folytán  nem  találna  sikerülni  ;  mert 
ez  esetben  Bosznia  és  Herczegovina  azon  védelmi  állás,  melyre 
szükségünk  van  politikai  és  anyagi  érdekeink  oly  védelme 
czéljából,  mely  ne  kényszerítsen  bennünket  kalandos  politika 
esélyeinek  tenni  ki  a  monarchiát. 

Hogy  mindezek  után  —  így  végzi  fejtegetéseit  Andrássy 
gróf  —  az  én  politikám  jelszava  nem  lehet  más,  mint  a  berlini 
szerződés  végrehajtása  a  magunk  és  mások  részéről,  az  magától 
értődik. 

Az  európai  béke  érdekében  nem  lehetett  abban  megnyu- 
godni, hogy  fennálló  szerződések  a  fegyveres  erő  által  megszűn- 
jenek, s  azok  helyébe  egyoldalúlag  oktrojált  új  alakítások  lép- 
jenek. A  kongresszusnak  tehát  fel  kellett  állítania  azt  az  elvet, 
—  s  ezt  érvényre  is  juttatta  —  hogy  európai  szerződéseken  tett 
változtatás  csak  akkor  érvényes,  ha  abba  a  hatalmak  bele- 
egyeznek. E  szempontból  történt,  hogy  Románia,  Szerbia, 
Montenegró  függetlenek  lettek  ugyan,  de  önállásukat  csak 
Európa   akaratából    nyerték. 

Az  osztrák  delegáczió  költségvetési  bizottsága  1878  deczember 
3-ikán  tartott  ülésében  Herbst  előadó  indítványára  nagy  több- 
séggel kimondta,  hogy  nem  bocsátkozik  az  1879-re  szóló  okku- 
pácziós  hitel  tárgyalásába,  hanem  a  Boszniában  álló  csapatok 
ellátására  mint  rendkívüli  hadi   szükségletet,  egyelőre  15  miUió 

forintot  szavaz  meg,  a  további  szükséglet  iránt  pedig  az  alkot- 
mányos  hozzájárulást   kérje   majd    ki   a    kormány. 

Herbst  indítványának  eKogadása  után  tárgyalta  a  költség- 
vetési bizottság  Schaup  jelentését  a  külügyi  költségvetésről. 
E  jelentés  éles  birálat  alá  veszi  a  kormány  külügyi  politikáját. 

A  jelentés  előterjesztése  után  Andrássy  gróf  kijelenti,  liogy 
az  legtöbb  pontjában  oly  kérdésekről  mond  Ítéletet,  melyek  a 
bizottságban  egj'általán  soha  nem  érintettek.  Kérdenie  kell, 
korrektnek  mondliató-e  ez  az  eljárás,  és  lehet-e  loyáHsan  mon- 
dani, hogy  e  jelentés  az  eddigi  diskusszió  eredményeit  tünteti 
fel.  Formájában  és  tartalmában,  mondja,  ez  az  irat  nem  jelentés, 
hanem  vádirat  és  bizalmatlansági  szavazat  s  azt  mint  ilyet  tel- 
jes szívből  üdvözh.  A  bizalmatlansági  szavazattal  szemben  doku- 
mentálni fogja   büszkén   vallott   alkotmányos  feKogását. 

A  szavazásnál  12  szóval  6  ellenében  elfogadta  a  bizottság 
a    jelentést. 

Az  osztrák  delegáczió  teljes  ülése  azután  a  költségvetési 
bizottság  által  ajánlott  15  millió  helyett  20  millió  forintban 
szavazta  meg  az  1879-re  szóló  megszállási  költséget  és  mellőzte 
a   Schaup-féle   jelentésnek  bizalmatlanságot   kimondó   részét. 

A  magyar  delegáczió  egyesült  albizottságai  (elnök  id.  Szö- 
gyény  László)  az  1879-re  szóló  megszállási  liitel  tárgyában  elfo- 
gadták Hegedűs  Sándornak  azt  az  indítványát,  mely  szerint 
az  országos  bizottság  ezúttal  nem  bocsátkozik  a  kormány  elő- 
terjesztésének tárgyalásába,  hanem  át  alany- összeg  ül,  utólagos 
elszámolás  terhe  mellett,  húsz  millió  forintot  szavaz  meg.  A  többi 
esetleges  szükségletre  nézve  pedig  az  alkotmányos  jóváhagyást 
annak  idején  kell  kikérni. 

Szilágyi  Azt  a  kijelentést  tette  Szilágyi  Dezső  itt,  hogy  szerinte 

Dezső  az  egész  kérdés  nincs  kellőleg  előkészítve.  Véleménye  szerint 
a  berlini  szerződésből  folyó  kérdések  nem  tartoznak  a  dele- 
gáczió illetőségi  körébe,  vagy  ha  ezen  ügyeket  a  delegácziók 
elé  akarják  vinni,  akkor  előbb  törvényes  úton  ki  kell  széles- 
bíteni  a  delegácziók   illetékességét. 

A  bizottság  határozatáéval  szemben  Pulszky  Ágost  külön- 
véleményt terjesztett  elő.  Aláírták  ezt  rajta  kívül  még  :  Szilágyi 
Dezső,  Apponyi  x41bert  gróf,  Simonyi  Lajos  báró,  Vécsey  József 
báró,  Zichy  Nándor  gróf,  Bánhid}^  Béla  báró.  Horvát  Boldizsár, 
Horváth  Lajos,  Ernuszt  Kelemen,  Wahrmann  Mór. 

A  különvélemény  kifejti,  hogy  fel  kell  vetnie  azt  a  kérdést, 
vájjon  az  országos  bizottság  megszavazhat-e  oly  összeget,  mely- 
nek jogalapjára  nézve  az  országgyűlés  még  nem  határozott. 
Elismerik  a  különvélemény  aláírói,  hogy  a  megszállott  csapatok 
teljes  ellátásáról  gondoskodni  kell  s  ezért  készek  e  czéha  minden 
szükséges  összeget  megszavazni,  illetőleg  ennek  e  czélra  fordí- 
tását utólag  jóváhagyni,  mihelyt  biztosítékot  nyernek  az  ország 
érdekeinek  megfelelő  politika  követése  iránt. 


A  külügjn  költségvetés  részletes  tárgyalásánál  a  delegáczió 
1878  deczember  5-iki  ülésében  a  »rendelkezési  alap  és  részletes 
számadás  alá  nem  eső  költségek  tudósításokra*  czíménél  Szilágyi 
Dezső  ezt  a  kijelentést  tette  : 

Szilágyi  Tisztelt   bizottság,    én    azon    nézetben  vagyok,     hogy 

Dezső  bizonyos  körülmények  közt  a  rendelkezési  alap  tekinthető 
olyannak,  mely  próbaköve  azon  politikai  bizalomnak, 
melylyel  az  ellenőrző  testület  a  kormányzat  vezetése  iránt 
viseltetik.  A  jelen  esetben  azonban  én  és  azok,  kik  a  külügyi 
miniszter  és  a  külügyi  politika  vezetése  iránt  bizalommal 
nem  viseltetnek,  e  tételnél  nem  akarunk  alkalmat  keresni 
nézetünk  kifejezésére  és  elhalasztjuk  ezt  azon  tétel  meg- 
vitatására, amelyben  a  külügyminiszternek  azon  politikája, 
melylyel  egyet  nem  értünk,  pregnáns  kifejezést  nyer.  Abból 
tehát,  hogy  mi  a  rendelkezési  aiapot  itt  megszavazzuk, 
kérem  és  kérjük,  ne  méltóztassanak  azt  a  következtetést 
voimi,  mintha  mi  a  külügyi  vezetés  irányával  egyetértenénk 
és  mintha  e  tétel  megszavazásával  a  külügyminiszter  irá- 
nyában bizalmat  akarnánk  tanusítni.  Megszavazzuk  ezt, 
úgy  mint  a  többi  tételeket,  pusztán  és  egyedül  abból  az 
okból,  mert  mi  ezt  kormányzati  szempontból  a  külügyi  veze- 
tés egy  lényeges  és  kimaradhatlan  költségének  tartjuk,  azzal 
a  különbséggel,  hogy  e  tétel  felhasználásánál  a  dolog  termé- 

szete  szerint    a   külügyi  hivatalnak  nagyobb  diskréczió  van 
engedve,  mint  a  többi    tételnél. 

Ebben  az  értelemben  s  ezzel  a  fenntartással  megszavaz- 
zuk e  kiadási  tételt.    (Helyeslés.) 

A  berlini  szerződés  életbeléptetésével  támadt  95.560  forint 
rendkívüli  diplomacziai  kiadások  tételénél  (Diplomacziai  kép- 
viselet a  berlini  szerződés  alapján  Bukarestben,  Belgrádban  és 
Montenegróban)  Zsedényi  indítványozza,  hogy  mivel  a  berhni 
szerződés  végrehajtására  szükséges  törvényhozási  intézkedések 
a  delegáczió  hatásköréhez  nem  tartoznak  s  így  addig,  míg  e 
szerződés  életbeléptetésével  összekötött  költségek  felett  a  tör- 
vényhozás nem  nyüatkozik,  a  delegáczió  ily  költségeket  meg 
sem  szavazhat  :  az  országos  bizottság  függessze  fel  az  érdem- 
leges tárgyalását. 

Falk  előadó  :  Elvileg  nem  osztozik  ugyan  Zsedényi  nézeté- 
ben, de  mivel  ezen  ügy  az  országgyűlésen  két-három  nap  múlva 
úgyis  eldől,   el  kellene  fogadni  az  indítványt. 

Tisza  Lajos  :  A  kormánynak  hitelt  kérő  két  előterjesztése, 
melyek  a  berhni  szerződéssel  kapcsolatosítk,  az  egyesült  albizott- 
ságokhoz utasíttatott ;  a  szóban  levő  költséget  is,  ha  a  dele- 
gáczió ma  nem  akarná  azt  megszavazni,  oda  kell  utasítani. 

Ivánka  Imre  :  A  tétel  megszavazásával  a  legtávolabbról 
sem  lehet  szó  arról,  hogy  ránk  nézve  a  berlini  szerződés  érvényes- 
nek ismertetik  el. 

Baross  Gábor  indítvánj^  terjeszt  elő,  mely  szerint  a  dele- 
gáczió a  tétel  érdemleges  tárgyalását  addigra,  míg  a  törvény- 
hozás a  berlini  szerződés  tárgyalása  feJett  nem  határozott,  ideig- 
lenesen felfüggeszti. 

Szilágyi  Azon  indítvány,  melyet  Zsedényi  tisztelt  bizottsági  tag 

Dezső  úr  előterjesztett,  ezen  országos  bizottság  hatáskörére  vonat- 
kozik, és  én  sem  abban  a  körülményben,  melyet  Tisza  Lajos 
bizottsági  tag  úr  felemlített,  sem  a  kiadások  természetében, 
mire  Ivánka  Imre  bizottsági  tag  úr  hivatkozott,  nem  látok 
elegendő  okot  arra,  hogy  mielőtt  a  berlini  szerződés  iránti 
hatáskörére  nézve  a  magyar  országgyűlés  nyilatkozott  volna, 
mi  határozatainkkal  eléje  vágjunk  a  magyar  országgyűlés- 
nek. Mert  magában  véve  az  a  körülmény,   hogy    azon    elő- 

terjesztés  a  négyes  albizottsághoz  utasíttatott,  még  nem 
foglalja  magában  az  országos  bizottság  részéről  annak 
kijelentését,  hogy  mindazokra  nézve,  amik  azon  előterjesz- 
tésben foglaltatnak,  magát  illetékesnek  tartja,  valamint 
a  kiadások  természete  egyáltalában  nem  dönthet  a  felett, 
hogy  ma  a  tárgyalásokba  belebocsátkozhatunk-e  vagy 
nem ;  nem  dönthet  azon  okból,  mert  kétségtelen  az, 
s  ezt  az  előadó  úr  is  kiemelte, —  hogy  a  berhni  szerző- 
déssel szemben  a  magyar  országgyűlés  jogköre  még  az 
országgyűlés  nyilatkozatával  preczizirozva  nincs.  Ellenkező- 
leg, ezen  ügy  függőben  van.  Mi  tehát,  mint  kifolyásai  a 
magyar  országgyűlésnek,  mindaddig,  míg  a  berlini  szerző- 
déssel szemben,  tehát  az  abból  folyó  kiadásokra  nézve  is 
a  magyar  országgyűlés  a  maga  álláspontját  ki  nem  fejtette 
és  ki  nem  mondotta,  nézetem  szerint  abba  a  veszélybe 
esnénk,  ha  a  berlini  szerződésből  kifolyó  kiadások  felett  ily 
czímen  határoznánk,  hogy  esetleg  az  országgyűlés  jogköré- 
vel koUizióba  jönnénk.  Ezen  eshetőség  kikerülése  az,  amire  a 
tisztelt  indítványozó  úr  czélzott  s  e  tekintet  és  semmi  egyéb 
az,  amely  okból  az  előadó  úr  is  az  indítványt  elfogadta. 

Nagyon  kérem  tehát  a  tisztelt  országos  bizottságot, 
nem  azért,  mintha  netalán  azon  kiadások  szükségessége 
kétségbe  vonatnék  ;  nem  is  azért,  mintha  mi  a  monarchiát 
azon  ügyekbe  képviselői  útján  való  befolyásától  elzárni 
akarnók,  hanem  azért  tartaná  elhatározását  függőben, 
mert  alkotmányunk  értelme  szerint  az  országgyűlést  illeti 
az  első  szó  és  határozat  arra  nézve,  hogy  a  berlini  szerződés 
irányában  álláspontja  és  jogköre  miben  áll,  s  mindaddig, 
míg  erre  nézve  az  országgyűlés  határozata  nem  létezik, 
ezen  tisztelt  bizottság,  melynek  az  országgyűléssel  harmóniá- 
ban, politikai  harmóniában  kell  lennie,  határozatai  által 
nem  vághat  eléje  azon  megállapodásoknak. 

Ha  tehát  méltóztatnak  elfogadni  az  indítványt,  ezzei 
nem  prejudikálunk  a  kérdésnek  sem  az  egyik,  sem  a  másik 
irányban.  Nem  is  döntünk  a  kiadások  helyessége  és  czél- 
szerűsége  felett,  de  alkotmányosan,  teljesen  korrekté  és 
úgy  járunk  el,  mint  talán  később  nagyobb  kérdésekben 
is  kell  majd  eljárnunk.  A  jelenleg  fennforgó  kis  kérdésben 
az    óvatosságot    azért    ajánlom,    mert    igenis    veszedelmes 

preczedenst    alkotnánk,     ha    a    delegáczió    eléje  vágna  az 
országgyűlésnek.  Ez  okból  ajánlom  az  indítvány  elfogadását. 

Falk  előadó  :  Nem  az  itt  a  kérdés,  hogy  a  költségek  megsza- 
vazása a  delegáczió  elé  tartozik-e  ;  ebben  nincs  kétség.  A  kérdés 
az,  hogy  azt  a  nemzetközi  szerződést,  melynek  a  szóban  levő 
költségek  következményei,  előbb  el  kell-e  az  országgyűlésnek 
fogadnia.    Ezt   a   bizottság   nem   döntheti   el. 

Márkus  István  azt  tartja,  hogy  bármiként  nyilatkozzék  az 
országgyűlés  saját  hatáskörében  a  berlini  szerződésről,  nyilat- 
kozata ezen  diplomacziai  költségekre  semmiféle  hatással  nincs. 
Az  ok  mellőzésével  mondja  ki  a  bizottság,  hogy  a  szavazást 
ezen    diplomacziai    költségek    felett    elhalasztja. 

Szilágyi  Én   részemről    azon    okokat,    melyeket    előttem  szólott 

Dezső  felhozott,  tarthatóknak  nem  látom  s  egyedül  azon  okos- 
kodást tartom  helyesnek,  melyet  az  előadó  úr  előterjesz- 
tett. Mert  az  országos  bizottság  intézkedési  jogát,  tehát 
illetőségét  nemcsak  a  kiadások  terjedelmére,  hanem  a  kiadá- 
sok jogalapjára  is  szem  előtt  kell  tartani.  Kétségtelen,  hogy 
ha  megvan  a  jogalap  a  diplomacziai  kiadásokra,  akkor 
azokra  nézve  az  országgyűlés  soha,  hanem  a  törvénynek 
megfelelőleg,  mindig  ezen  bizottság  illetékes.  Igaz,  hogy 
érvényes  szerződés  létében  e  bizottság  van  hivatva  azon 
szerződésből  származó  költségek  felett  határozni,  de  ha 
nem  bizonyos,  vájjon  egy  szerződés  érvényes-e,  vagy  ha 
annak  érvényessége  kétes,  tehát  nem  bizonyos,  vájjon 
a  szerződésnek  jogalapja  nem  hiányzik-e,  mindaddig  az 
abból  eredő  költségek  felett  ezen  bizottság  nem  határoz- 
hat.   (Helyeslés.) 

Ez  az,  amit  az  előadó  úr  kifejtett.  És  Zsedényi  tag- 
társunk indítványa  nem  azt  jelenti,  hogy  a  diplomacziai 
költségek  megszavazását  jelen  törvényeink  szerint  a  dele- 
gáczió magának  igényelheti-e,  hanem  azt  jelenti,  hogy 
tartsuk  meg  a  helyes  egymásutánt.  Minthogy  ezen  kiadá- 
sok jogalapja  a  berlini  szerződés  maga  :  szükségkép  követ- 
kezik, hogy  a  berlini  szerződésből  folyó  ezen  költségek  felett 
az  országos  bizottság  csak  akkor  határozhat,  ha  a  szerző- 
dés minden  alkotmányszerű  kellékkel  el  lesz  látva.  A  kér- 

dés,  mely  függőben  van,  éppen  az,  vájjon  el  van-e  látva 
a  berlini  szerződés  minden  alkotmányszerű  kellékkel  arra, 
hogy  azon,  mint  egy  teljes  jogalapon  az  országos  bizottság 
a  költségeket  megszavazhassa.  Azt  hiszem,  a  bizottság 
tagjai  közül  senki  sem  akarja  itt  eldönteni  azt,  vájjon 
hát  el  van-e  látva  a  berlini  szerződés  az  alkotmányszerű 
kellékekkel,  vagy  sem  ;  de  hivatkozom  azon  tényre,  hogy 
e  kérdés  függőben  van,  és  ezért  nem  szabad  prejudi- 
kálniink  sem  az  országgyűlés,  sem  ezen  bizottság  jogköré- 
nek, és  mindaddig,  míg  az  országgyűlés  egy  vagy  más  irány- 
ban nem  nyilatkozott  és  teljesen  tisztázva  nincs  azon  kér- 
dés, vájjon  a  berlini  szerződésnek  alkotmányszerű  jog- 
alapja megvan-e,  ezen  bizottság  nem  határozhat  a  költ- 
ségek kérdésében.  Ha  e  felfogásból  indulunk  ki,  akkor 
teljesen  korrekt  Zsedényi  tagtársunk  indítványa,  és  teljesen 
korrekt  azon  magyarázat,  melyet  az  előadó  úr  hozzáfűzött. 
(Helyeslések.) 

Éber  Nándor  indítványozza,  hogy  a  tétel  az  egyesült  albi- 
zottságokhoz  utasíttassék. 

Szécsen  Antal  gróf  :  Oly  intézkedésről  van  itt  szó,  mely  a 
külügyminisztérium  természetes  hatáskörébe  tartozik  és  csak 
abból  a  szempontból  ítélhető  meg,  akarja-e  a  delegáczió  azt 
megszavazni   vagy   nem,    tekintet   nélkül   a   berlini  szerződésre. 

Az  országos  bizottság  Éber  indítványát  fogadta  el. 

* 

Az  osztrák  delegáczió  e  tételt  a  kormány  hozzájárulásával 
mellőzte,  olyformán,  hogy  mint  belső  szolgálati  szükségletet, 
póthitel   alakjában   fogja    azt    a   kormány   előterjeszteni. 

* 

Az  okkupáczió  következtében  1879-re  előirányzott  szük- 
ségletet a  magyar  delegáczió  1878  deczeraber  12-iki  ülésében  vette 
tárgyalás  alá.  Ennek  kapcsán,  a  delegáczió  illetékességi  köré- 
nek megvitatásán  kívül,  a  kormány  külügyi  politikája  volt  a 
tanácskozás    főtárgya. 

Hegedűs  Sándor  mint  az  egyesült  albizottságok  előadója 
ajánlotta  a  bizottságok  határozatát. 

Arra  nézve,  liogy  a  delegáczió  az  országgyűlésnek  a  berlini 
szerződésre  vonatkozó  határozata  előtt  tárgyalliatja-e  azon  elő- 
terjesztéseket, melyek  e  szerződéssel  kapcsolatosak,  azt  tartja 
az  albizottság,  hogy  ha  a  delegáczió  e  tárgyban  meghozza  ugyan 
határozatát,  de  ennek  érvényességét  a.z  országgjnüés  határoza- 
tától teszi  függővé  és  csak  azután  bocsátja  szentesítés  alá,  a 
delegáczió  nem  lépi  át  hatáskörét  és  nem  prejudikál  az  ország- 
gyűlés elvi  álláspontjának.  (A  berlini  szerződés  ekkor  már  elő 
volt  teijesztve  az  országgyűlésnek.) 

Pulszky  Ágost   kifejti  különvéleményét. 

Szilágyi  Azt    gondolom,    hogy    az    előttem    felszólaló  által  ezen 

Dezső  bizottság  kompetencziája  van  felvetve.  Ezen  kérdés  pedig 
ügyrendünk  szerint  olyan,  mely  a  további  tanácskozás 
felfüggesztésével    külön    vitatandó    és    intézendő    el. 

Falk  Miksa  :  Itt  kettőről  van  szó  :  a  kormány  előterjeszté- 
séről és  az  albizottság  jelentéséről,  a  kettő  közt  pedig  lényeges 
különbség  van.  Tudni  kell,  mire  nézve  döntsük  el  a  bizottság 
illetékességét  ?  Az  előirányzott  összegek  megszavazására  ugyanis 
oly  értelemben,  mint  a  kormány  kívánta,  a  delegáczió  nem  ille- 
tékes, de  amint  az  albizottság  előterjesztette  :  a  politikai  vonat- 
kozást figyelmen  kívül  hagyva,  és  csak  azt  nézve,  hogy  a  meg- 
szállt területen  a  katonáknak  exisztálniok  kell,  erre  a  költséget 
megszavazni    a    delegáczió    iQetékes.    (Helyeslés.) 

Szilágyi  Tisztelt  országos  bizottság  !  Én  ugyan  megvallom,  óhaj- 

Dezsö    tottam    volna,  ha  ezen    kérdés    jobban    megvilágíttatik    e 

bizottságban,    de   azon   felületes    észrevétellel,    melyet  Falk 

t.  bizottsági  tag  úr  tett,  megvallom,  a  kérdést  kifejtettnek 

nem    tartom.    (Halljuk !) 

Én  részemről  nagy  figyelemmel  kisértem,  hogy  minő 
előterjesztés  indokolásából  méltóztatott  felolvasni  és  ha 
nem  csalódom,  a  minisztérium  azon  előterjesztéséből  olva- 
sott, mely  a  60  milliót  tárgyalja,  amelyről  itt  szó  nincs  ; 
azon  másik  előterjesztésből,  ameU^  vissza  vétetett,  nem  pedig 
abból,  melynek  a  jelen  napirendről  való  levétele  kéretik. 
Pedig  ez  van  napirenden,  erre  pedig  t.  barátom  semmi 
figyelemmel    nem    volt.    Ennélfogva    én    megvallom,  hogy 

azon  indokolásra,  mely  a  visszavont  előterjesztésben  fog- 
laltatik, semmi  súlyt  nem  helyezek.  Jelenleg  a  minisztérium 
másik  javaslata  vehető  tekintetbe,  amelynek  czélja,  hogy 
1879-re  rendkívüli  hadseregi  szükségletül,  a  Bosznia  és 
Herczegovina  megszállása  folytán  előállott  szükségletül  elő- 
terjesztett 33,560.000  frt  megszavaztassák.  Ez  a  minisztérium 
előterjesztése. 

Ennek  helyébe  az  albizottságok  ajánlják  a  következő 
határozati  javaslatot  :  »A  Boszniában  és  Herczegoviná- 
ban  álló  csapatok  1879.  évi  rendkívüli  hadi  szükségletének 
fedezésére    megszavaztatik    20    millió    frt.« 

Már  most,  ami  előttem  érthetetlen,  az  az,  hogy  néme- 
lyek azon  véleményen  vannak,  hogy  a  kormány  előterjesz- 
tésének megszavazására  e  bizottság  nem  illetékes,  de  ezen 
határozat  megszavazására  igenis  illetékes,  holott  a  kor- 
mány előterjesztésének  s  a  bizottság  előterjesztésének  lényege 
az,  hogy  az  okkupácziót  teljesítő,  a  Boszniában  és  Her- 
czegovinában  állomásozó  csapatok  szükségletére  bizonyos 
összeg  adassék  meg.  Én  részemről  —  jól  méltóztassék  meg- 
jegyezni —  illetékesség  szempontjából  a  két  előterjesz- 
tés közt  lényeges  különbséget  nem  tudok  fölfedezni,  s  ez 
az,  aminek  bebizonyításával  még  eddig  Falk  t.  barátom 
adós  maradt  s  adós  maradt  a  t.  előadó  úr  is. 

De  igenis  nagy  okot  látok  arra,  hogy  a  bizottság  mind- 
két előterjesztéssel  szemben  —  mert  illetékesség  tekinteté- 
ben a  kettő  közt  lényeges  különbség  nincs  —  tartózkod- 
jék a  további  elhatározástól.  És  pedig  két  irányban  látom 
ez   okokat. 

Először  nem  zárhatjuk  el  magunkat  ama  tény  elől, 
hogy  azon  költségek,  melyeknek  megadása  itt  kéretik, 
mind  a  berlini  szerződésben  átvett  mandátum  teljesítésére 
rendeltetvék,  tehát  a  berlini  szerződésből  folynak.  És  ezen 
költségek  természetét  nem  változtatja  az  meg,  akár  így, 
akár  amúgy   kereszteljük  el  azokat.   Ez  az  egyik. 

A  másik  pedig  az,  hogy  a  mélyen  tisztelt  bizottság  előtt 
ismeretes,  hogy  a  kormány  a  60  millió  forintra  vonatkozó 
előterjesztést  nálunk  is,  egy  másik  helyen  is,  visszavonta 
és  kénytelen  volt  visszavonni  azért,  mert  kétségbe  vonatott, 
hogy   vájjon   a   berlini   szerződés   bír-e   mindazon  alkotmá- 

iiYOs  kellékekkel,  melyek  szükségesek  arra,  hogy  az  egy  ilyen 
eljárásnak  jogalapját  alkothassa.  Mert  a  felett  csak  nem 
lehet  kétely,  hogy  ha  az  a  jogalap,  melyből  ezen  kiadások 
folynak,  nem  bír  minden  alkotmányos  kellékkel,  akkor 
a  delegácziók  az  abból  íoljó  költségeket  —  hiányozván 
a  jogalap  teljessége  —  meg  nem  szavazhatják.  Már  most 
ugyan  kérem,  változtat-e  az  valamit  a  kiadások  termé- 
szetén, ha  azok  nem.  arra  rendeltetvék,  hogy  a  meg- 
szállás teljesíttessék,  hanem  hogy  az  tovább  folytattas- 
sék  ?  Hogyha  amott  alkotmányos  illetékességi  kérdések 
gátolták  a  tárgyalást,  nem  ugyanazon  erővel  állanak-e 
ezek  a  megszállás  továbbfolytatására  szükséges  költsé- 
gekre nézve  is  ?  És  hogyha  ugyanezen  tekintetek  állanak, 
nem  látom  át,  hogy  ezen  tekintetek  erejét  el  lehetne  venni 
a    ezímen    való    bármi    változtatással. 

De  bátor  vagyok  még  egy  más  körülmémTe  is  figyel- 
meztetni, s  ez  az,  hogy  nemcsak  kétségbe  vonatott, 
vájjon  ama  szerződés  bír-e  minden  alkotmányos  kellékkel, 
ami  kétségbe  vonatott  a  magyar  országgyűlésen  is,  és  ezt 
nem  vizsgálom,  de  —  s  ezt  azután  határozottan  állítom  : 
mihelyt  állam  jogi  kételyek  merülnek  föl,  akkor  az  illető 
törvényhozások  határozatát  be  kell  várni  és  ennek  meg- 
történte előtt  nem  helyes,  ha  ezen  bizottság  tesz  lépéseket, 
melyek   annak  a  határozatnak  esetleg    prejudikálhatnának. 

Xe  méltóztassék  feledni  azt  sem,  mire  Pulszky  tag- 
társam czélzott :  hogy  a  berhni  mandátumban  foglalt 
feladat  kettős  ;  nemcsak  azon  tartományok  katonai 
megszállását  foglalja  magában,  hanem  azok  igazgatását 
és  kormányzását  is  ;  arra  pedig,  hogy  kit  illessen 
meg  ezen  kormányzat,  kit  illessen  meg  ennek  ellenőrzése, 
kit  illessen  meg  az  erre  szükséges  költségek  megbirálása 
s  az  azok  hovafordítása  iránti  ellenőrzés,  törvényeink- 
ben intézkedés  nincs  ;  világos  tehát,  —  anélkül,  hogy  e 
fórum  előtt,  mely  ezen  államjogi  kérdések  megoldására 
nem  kompetens  —  ezek  bővebb  fejtegetésébe  ereszked- 
ném, világos  egy  dolog,  s  ez  az,  hogy  a  közös  kormány  nem 
készítette  elő  kellőleg  az  ügyeket,  midőn  a  kiadások  kérésé- 
vel ezen  bizottság  előtt  megjelent,  mert  a  közös  kormány- 
nak  kötelessége   lett   volna    mindazon    állam  jogi  aktusokat 

bevégezni,  a  jogalapot  kétségtelen  világításba  helyezni  és 
azután  jönni  ezen  bizottság  elé  a  költségek  iránti  kivánal- 
mával. 

Mindez  nem  történt  meg,  mindezen  tekintetben  kételyek 
uralkodnak,    esetleg    konfliktusok    keletkezhetnek. 

Én  tehát  nem  ajánlhatok  a  t.  bizottságnak  egyebet, 
mint  hogy  a  maga  részéről  tartózkodjék  a  határozathoza- 
taltól, nehogy  a  kormány  mulasztása  által  máris  igen  tetemes 
bonyolódást  még  nehezebbé  és  a  zavart  még  nagyobbá  tegye. 
(Helyeslések.) 

Falk  Miksa  :  Ha  nem  járnánk  közel  az  év  végéhez,  legkor- 
rektebbnek tartaná  azt,  amit  Szilágyi  javasol.  De  január  elsején 
túl  nincs  gondoskodva  a  megszálló  csapatokról.  Ezért,  ha  a  kom- 
petenczia  kérdését  mellőzve,  egyelőre  az  1879-iki  rendkívüli  szük- 
ségletre egy  összeget  megszavaz  a  delegáczió,  azon  világos  hozzá- 
tevéssel,  hogy  az  a  megszálló  csapatok  élelmezésére  van  szánva, 
ezzel  illetékességének  határát  nem  lépi  túl. 

Horvát  Boldizsár  :  E  kérdés  sok  tekintetben  még  fontosabb, 
mint  az  okkupáczió  kérdése.  Itt  alkotmány  kérdésről  van  szó. 
A  delegáczió  erre  nézve  már  preczedenst  állított  fel  a  hadügyi 
rendes  költségvetés  tárgyalásakor,  midőn  kimondotta,  hogy  a 
költségek  megszavazását  azon  feltételhez  köti,  hogy  a  törvény- 
hozás továbbra  is  kiterjessze  a  véderőről  szóló  törvény  hatályát. 
Ezzel  elismeite,  hogy  csak  azon  véderő  és  azon  létszám  szá- 
mára szavazhatja  meg  a  költségeket,  melyeket  a  törvény- 
hozás már  elfogadott  és  megállapított. 

De  —  folytatja  —  van  még  egy  ok,  melynél  fogva  a  bizott- 
ság nem  bocsátkozhatik  bele  az  átalány  megszavazásába.  A  prag- 
matica  sanctio  kétoldalú  szerződés  fejedelem  és  nép  között. 
E  kétoldalú  szerződésnek  bármilyen  olynemű  változtatása,  mely 
a  közös  és  kölcsönös  védelem  tárgyainak  határait  kiterjeszti 
vagy  szűkebb  körre  szorítja,  csak  mindannyi  szerződő  fél 
beleegyezésével  történhetik.  A  berlini  szerződés  kétségkívül 
fokozta  a  monarchia  államainak  eme  védelmi  kötelezettségét 
és  szaporította  a  közös  és  kölcsönös  védelem  tárgyait ;  nem 
vonható  tehát  kétségbe  az,  hogy  a  szerződés  érvényességéhez 
nem  elég  a  fejedelem  egyoldalú  hozzájárulása,  hanem  a  népek 
jóváhagyása  is  megkívántatik.   Ezen  jóváhagyást  azonban  nem 

Szilágyi  Dezső  beszédei.  I.  22 

adliatják  meg  a  delegácziók,  amelyek  hatáskörét  az  1867  :  XII. 
t.-cz.  szabja  meg,  és  amely  hatáskörben  a  nemzetközi  szerző- 
dések fölötti  intézkedés  joga  nem  foglaltatik.  Pártolja  a  külön- 
véleményt. 

A  szavazásnál  a  többség  amellett  döntött,  hogj^  a  tárgyat 
a    delegáczió    hatáskörébe    tartozónak    tekinti. 

Erre  a  kormány  külügyi  politikájáról  nagy  vita  indult  meg, 
melynek  folyamán  Andrássy  gróf  1878  deczember  14-ikén  tüze- 
tesen válaszolt  a  politikája  ellen  irányuló  bírálatokra. 

Szécsen   grófnak   válaszolva   ezeket    mondta  : 

Jellemző,  hogy  az  első  szónok,  ki  nem  csupán  a  kritika  terén 
marad,  hanem  a  pozitiv  térre  lép,  velem  elvileg,  t.  i.  az  okku- 
páczió  érdemére  nézve  egyetért.  Amire  nézve  tőlem  eltér,  az  a 
mód  ;  azt  mondja,  hogy  a  megszállást  megbízás  nélkül  kellett 
volna  végrehajtani.  ]Midőn  én  az  első  utat  tartottam  helyesnek, 
hármas  czél  lebegett  előttem  és  mondhatnám  a  kongresszus 
tagjainak  nagy  lésze  előtt  :  hogj^  az  okkupáczióval  az  európai 
béke  veszélyeztetve  ne  legj^en  ;  hogy  e  lépés  Törökországot  ne 
gyengítse,  hanem  birodalma  azon  részének,  melyet  a  berlini 
szerződés  neki  meghagyott,  megtartását  lehetővé  tegye  és  oltalma 
legyen  mindazon  veszélyek  ellenében,  amelyek  ez  iránj'ból  biro- 
dalmát fenyegethetnék  ;  hogy  továbbá  a  szerződés  végrehajtása 
a  Balkán-félsziget  e  részén  az  okkupáczióval  biztosíttassék  ; 
végül,  hogy  a  megbízás  elérése  által  elkerüljünk  minden  önha- 
talmú tényt,  mely  másnak  akár  példát,  akár  jogczímet  adhatna 
arra,  hogy  Törökország  bármely  tartományát  Európa  akarata 
nélkül   elfoglalhassa   és   elfoglalva   tarthassa. 

Apponyi  Albert  grófnak  arra  az  állítására,  hogj^  a  parallel 
akczió  és  osztozkodás  volt  politikája  czélja,  rámutat  a  külügy- 
miniszter a  berUni  rendezés  eredményiéire  és  hivatkozik  Sahsbury 
és  Beaconsfield  lordoknak  a  kongresszuson  tett  nyilatkozataira, 
(L.  fenntebb.)  melyek  mutatják,  hogy  a  megszállás  az  európai 
béke  érdeke,  a  szláv  terjeszkedés  meggátlásának  érdeke  és 
magának  a  portának  érdeke   volt. 

Szólt  Apponyi  gróf —  folytatja  a  külügyminiszter  —  a  három- 
császári szövetségről  is,  és  abból  akarta  kivonni  azon  tételének 
megerősítését,  hogy  orosz  politikát  követtünk.  Hogy  a  három 
császárság  úgynevezett  szövetségének  czélja  nem  a  keleti  kérdés 

megoldása,  hanem  az  európai  béke  fenntartása  volt,   s  hogy  e 
tekintetben  sikeresen  működött,  azt  ma  elismeri  egész  Európa. 

A  berlini  memorandumot  illetőleg  előadja  a  külügyminiszter, 
hogy  Oroszország  azon  időben  igen  messzemenő  intézkedéseket 
hozott  javaslatba,  a  török  kormánytól  tényleges  garancziákat 
követelt  és  általában  nézetei  az  első  impresszió  nyomása  alatt 
(a  német  és  franczia  konzulnak  Salonikiben  történt  meggyilko- 
lásakor) sokkal  messzebb  mentek,  hogy  sem  azokat  az  osztrák- 
magyar kormány  elfogadhatta  volna.  Tehát  visszautasította 
azokat  s  e  visszautasítás  eredményekép  jött  létre  az  úgynevezett 
berlini  memorandum,  melynek  lényege  az,  hogyne  a  három  hata- 
lom egymás  közt  alkosson  ilyen  messzemenő  intézkedéseket, 
amelyek  következése  talán  éppen  az  lenne,  amit  ki  akarunk  kerülni, 
t.  i,  a  vérengzések  ismétlődése,  hanem  esetről  esetre  egyezzenek 
meg  a  többi  aláíró  hatalommal  arra  nézve,  amit  tenni  kell.  A  három 
hatalom  közt  szándékolt  radikális  elhatározások  helyett  tehát 
így  jött  létre  az  az  elv,  hogy  esetről  esetre  az  összes  európai  hatal- 
mak fognak  a  követendő  eljárásban  megállapodni.  Ez  az  eredete 
a  híres  szálló  igének,  az  »esetről  esetre«  való  politikának.  Epp 
e  memorandum  tette  az  európai  intézkedést  a  három  kabinet 
elé  terjesztett  gyökeres  intézkedések   helyébe. 

Apponyi  gróf  és  általában  az  ellenzék  egészen  számításon 
kívül  hagyják  azon  képet,  melyet  ma  nyújtana  Európa,  különö- 
sen pedig  a  Balkán-félsziget,  ha  az,  ami  történt,  nem  történt 
volna.  Mindazon  veszélyeket,  melyek  előbb  léteztek,  úgy  tekin- 
tik ma,  mintha  nem  léteztek  volna.  Ezen  veszélyekről  ma  min- 
denkit kézzelfoghatólag  meggyőzni  a  kormánynak  módjában 
nincs.  De  maga  az,  hogy  ma  e  veszélyek  nem  léteznek,  bizonyí- 
téka annak,  hogy  sikerült  őket  elhárítani.  Csak  egy  módon 
lehetne  ama  veszélyek  realitását  bebizonyítani  :  ha  pl.  Boszniá- 
ból  ma  kivonnók    seregeinket. 

"Én  a  veszélyek  közepette  —  folytatja  Andrássy  gróf  — 
azon  homályban,  melyet  a  kiszámíthatlan  érdekek  és  szenve- 
délyek idéznek  elő,  úgyszólván  éj  idején  voltam  kénytelen  az 
ország  hajóját  bizonyos  fenyegető  sziklák  között  vezetni.  Ott, 
hol  előre  nem  látható  veszétyek  között  jártam  :  ma,  fényes  nap- 
pal, tisztán  láthat  az  ellenzék.  Vártam  volna  tehát  az  ellenzéktől 
azt,  hogy  felhasználva  a  helyzet  ezen  előnyét,  megmondja,  ha 
a  kormány  politikája  nem  volt  helyes,  mi  hát  az,  amit  tenni  kel- 

lett  volna,  mi  a  czélszerű,  mi  a  helyes.  Az  ellenzéknek  a  kép- 
viselőházban előterjesztett  felirata  azt  mondja,  hogy  ma  már 
Oroszország  bátran  és  akadálytalanul  mehet  Rumánián  át  ki 
és  be,  mintha  csak  saját  területén  volna.  Ezt  ismételték  itt  is. 
Ha  az  ember  ezeket  hallja,  azt  gondolná,  hogy  ott,  ahol  Rumánia 
van,  a  berlini  szerződés  előtt  oly  ország  volt,  mely  kész  volt 
azonnal,  amint  Törökország  integritását  fenyegetve  látta,  kardot 
rántani  és  azt  megvédeni ;  (Derültség.)  hogy  oly  állam  volt  ott, 
melynek  területére  már  közjogi  czí ménéi  fogva  is  az  északi  szom- 
széd nem  léphetett.  Mindezt  pedig  a  kormány  helytelen  politi- 
kája és  a  berlini  szerződés  megváltoztatta.  De  a  tényállás  egészen 
más.  Rumánia  a  háború  előtt  vazallus  állam  volt,  tehát  területi 
kiegészítő  része  a  török  birodalomnak.  Minden  liáborúban  tehát, 
mely  Orosz-  és  Törökország  között  folyt,  Oroszország  első  lépése 
török  területre  vezetett,  és  minthogy  Rumánia  tényleg  török 
terület  volt,  a  hadviselőnek  némileg  megvolt  az  ürügye  e  terület 
elfoglalására. 

Ami  ma  a  berlini  szerződés  alapján  létezik,  az  egy  független 
Rumánia,  mely  nem  része  a  török  területnek,  amely  a  Fekete- 
tengerig megy,  mely  válaszfal  Törökország  és  Oroszország  közt. 
Ezen  tényt  egészen  ignorálják  akkor,  midőn  azt  mondják,  hogy 
rajta  keresztül  nyitva  vannak  az  utak,  és  hogy  legkönnj^ebb 
Oroszországra  nézve  ma  ezen  országon  keresztül  Törökországba 
menni.  Én  látom,  hogy  a  berlini  szerződésben  említés  van  utak- 
ról, melyek  nekünk  engedtettek  a  két  ország  közti  szoroson  Növi- 
Bazár  felé  ;  van  említés  oly  utakról  is,  melyek  nekünk  enged- 
tettek stratégiai  és  kereskedelmi  szempontokból,  Montenegró 
határán  keresztül ;  hanem  hogy  a  berhni  szerződésben  valahol 
oly  utakról  lenne  szó,  melyek  Oroszországnak  engedtettek  volna 
Rumánián  keresztül,  azt  nem  látom  ;  sőt  ennek  éppen  ellen- 
kezője áll,  mert  mint  egy  legújabban  előfordult  esetben  is  konsta- 
táltatott,  ez  a  szerződés  szerint  ki  van  zárva.  Az  egész  érvelés 
tehát  —  pedig  ez  volt  az  ellenzék  által  a  magyar  képviselőház 
elé  terjesztett  felirati  javaslatoknak  is  egyik  főalapja  —  teljesen 
hamis    föltevéseken    nyugszik. 

Átment  Apponyi  gróf  a  belpolitika  terére  is.  Mondotta  azt, 
hogy  a  magyar  kormány  nem  támogattatilc  meggyőződéssel  a 
magyar  parlament  kebelében  a  külpolitika  terén  és  más  téren  sem. 
Soha  sem  tudtam  helyesnek  tartani  azt,  midőn  valamely  kor- 

mányt  oly  téren  támadnak  meg,  ahonnan  ö  ki  van  zárva,  és  amily 
helytelennek  tartottam  részemről  azt,  hogy  a  külpolitika  ott 
támadtatott  meg,  ahol  a  külügyminiszter  jelen  nincsen,  épp  oly 
kevéssé  ismerhetem  el  tökéletesen  helyesnek  azt,  hogy  belpoli- 
tikai  kérdésben   itt   történjék   támadás. 

Az  ellenzék  azt  jósolta,  hogy  a  külügyminiszter  politikája 
izolálni  fogja  a  monarchiát.  Az  elért  eredmény  pedig  az  lett, 
hogy  az  egész  kongresszus  tartama  alatt  Ausztria-Magyarország 
és  a  többi  hatalmak  voltak  az  egyik  oldalon  és  egy  másik  hatalom 
egymaga    a    másik    oldalon. 

Aggodalom  nyilvánult  arra  nézve,  hogy  az  okkupáczió  a 
dualizmus  alapját  fogja  veszélybe  dönteni.  Az  elfoglalt  két  tar- 
tománynak sem  geografikus,  sem  etnografikus  helyzete, 
sem  egyébként  való  fontossága  nem  olyan,  hogy  képes  volna 
e  monarchiát  megrázkódtatni  s  annak  súlypontját  máshová 
helyezni.  A  dualizmusnak  alapja  törvényeinkben  van,  őre  pedig, 
és  biztos  őre  :  ó  felsége  a  király.  Nem  képzelhető  tehát,  hogy  e 
tartományok  elfoglalása  veszélyessé  válhatnék  a  dualizmusra 
nézve.  De  bekövetkezhetett  volna  e  rendszerre  nézve  a  veszély 
akkor,  ha  ellenkező  politikát  követünk.  Mert  ha  annak  kellett 
volna  kiderülnie,  hogy  úgy  európai  érdekek,  mint  saját  monar- 
chiánk biztossága,  területi  épsége,  hatalmi  állása,  kereskedelmi 
és  katonai  érdeke  para.ncsolólag  követelik  e  két  tartomány  okku- 
páczióját,  és  erre  csak  azért  nem  szánhattuk  volna  el  magunkat, 
mert  féltettük  a  dualizmust  :  ezzel  világossá  vált  volna  az,  hogy 
a  duahzmus  nem  azon  forma,  mely  e  monarchia  érdekeinek, 
fennállásának,  nagyhatalmi  állásának  megfelel.  (Hosszas  élénk 
tetszés.)  Szerencsére  nem  így  van,  és  hogy  nem  így  van,  e  rész- 
ben hivatkozom  a  tényekre.  E  tények  azt  mutatják,  hogy  míg 
azon  időben,  midőn  Magyarországnak  jogai  annyi  oldalról  két- 
ségbe vonattak,  elvesztett  a  monarchia  egy  tartományt  ;  míg 
tavábbá  azon  időben,  midőn  a  czentraiizáczió  intézte  volt  a  mo- 
narchia sorsát,  elvesztett  egy  másik  tartományt :  akkor  a  dualisz- 
tikus rendszer  mellett  sikerült  Európa  jelenlegi  nagyon  súlyos 
állapotában  politikai  és  katonai  győzelmet  kivívnunk.  (Élénk 
tetszésnyilvánítások . ) 

Andrássy   gróf   után   Szilágyi   Dezső,   az    utolsó     szónok     a 
vitában,   mondott  beszédet. 

Szilágyi  Tisztelt    országos  bizottság,    én   a   vita  ezeii  stádiumá- 

Dezsö    ban  érzem  azt  a  kötelességet,  hogy  egy  fejtegető  beszédbe 
ne    ereszkedjem,    és    számomra    csak    a    tarlózás  maradt. 

De  mielőtt  egyes  észrevételekre  átmennék,  megemlí- 
tem, hogy  a  külügyminiszter  úr  előterjesztésében  bizonyos 
sajnálkozást  fejezett  ki  afelett,  hogy  ily  későn  találkozik 
az  alkotmányos  testületekkel,  amelyekhez  mint  jobban 
informáltakhoz,  a  rosszul  informált  közvéleménytől  pohtiká- 
ját  felébb  vihesse.  Biztosítom  a  tisztelt  külügyminiszter  urat, 
hogy  az  ellenzék  hasonló  vágygyal  nézett  ezen  találkozás  elé, 
és  ha,  jóllehet  megvolt  e  közös  vágyakozás,  mégis  ily  későn 
történt  meg  :  annak  oka  nem  más,  mint  a  közös  kormány 
és  a  két  állam  külön  kormányai.  Nem  gondolnám,  hogy 
a  külügyminiszter  úr  tudta  nélkül  történt,  hogy  a  magyar 
országgyűlés  feloszlattatott  azon  időpontban,  midőn  a  ber- 
lini kongresszus  végeredményeihez  közel  állott  ;  ezzel  meg 
lőn  gátolva  a  delegácziók  összehívása ;  ők  azok,  kik 
kieszközölhették  volna  az  országgyűlések  korábbi  össze- 
hívását, és  így,  ha  ezen  találkozás  ily  későn  történt  :  meg- 
volt a  kormánynak  és  —  engedje  meg,  hogy  gyanúsítsam  — 
a  külügyminiszternek  is,  oka,  jó  oka,  hogy  az  alkot- 
mányos testületekkel  egyhamar  ne  találkozzék,  legalább 
addig,  míg  azon  megszállás,  melyet  a  monarchia  Berlinben 
elvállalt,  a  bevégzett  tények  erejével  nem  léphetett  fel. 
Felszólalásában  még  egy  más  csodálatos  félreértést 
látok,  azt  t.  i.,  hogy  a  külügyminiszternek  tulajdonkép 
nincs  pártja.  Ez  nem  úgy  van.  Mert  a  külügyminiszter- 
nek, legalább  a  dualisztikus  államforma  szerint,  a  mind- 
két államban  fennálló  többségben  kell  pártjának  lennie, 
mert  alkotmányunk  szerint  nem  szabad  oly  külügjá  politi- 
kának folytattatnia,  melybe  mindkét  országgyűlés  több- 
sége   bele    nem   nyugszik. 

Egyébiránt  a  dualizmusra  nézve  még  egj'^  tévedésre 
figyelmeztetem,  mely  mai  beszédében  előfordul.  (Halljuk  !) 
És  ez  az,  hogy  a  külügyminiszter  úr  rosszalja,  —  éppen 
Apponyi    Albert  gróf  bizottsági    tag    irányában  emelte    ki 

—  hogy  a  külpolitika  diskussziója  ott  is  megtörténik, 
ahol  a  külügyminiszter  jelen  nincs,  s  értette  ez  alatt, 
ránk  alkalmazva,  a  magyar  képviselőházat.  Csodálom, 
hogy  figyelmen  kívül  hagyja,  hogy  erre  a  magyar  kép- 
viselőháznak joga  van  s  hogy  a  dualizmusnak  alapja  az, 
hogy  azon  legitim  befolyás,  melyet  a  külügyminiszter  műkö- 
désére mindkét  állam  miniszterelnökei  gyakorolhatnak,  az 
illető  országgyűlésen  ellenőriztessék  ;  azon  ellenőrzés  pedig 
a  külpolitikának  diskussziója  nélkül  teljesen  lehetetlen. 
Andrássy  gróf  :   De  nem  határozhat ! 

Nem  fogadhatom  el  a  kijavítást  sem,  mely  fülemhez 
jutott,  mert  határozatok  is  lehetők  a  külpolitikában,  és 
hogy  lehetők,  meg  fogja  engedni  a  tisztelt  külügyminiszter  úr, 
hogy  saját  önmaga  gyakorlatával  bebizonyítsam.   (Halljuk!) 

1870-ben,  midőn  a  magyar  miniszterelnöki  helyet  fog- 
lalta el  s  midőn  a  porosz -franczia  viszály  kitörőben  volt, 
a  mostani  magyar  miniszterelnök,  akkor  az  ellenzék  vezére, 
interpellácziót  intézett  a  mostani  külügyminiszterhez,  amely- 
ben azt  kérdezte  :  szándékozik-e  még  a  képviselőház  véle- 
ményének közbevetésével  is  megakadályozni  azt,  hogy  a  ki- 
törendő viszályban  a  monarchia  semlegessége  fenntartassák  ? 
S  az  erre  adott  válaszban,  amely  egyenesen  arra  czéloz, 
hogy  a  ház  véleménye  közbevettessék,  —  amely  vélemény 
pedig  máskép  ki  nem  fejezhető,  mint  határozattal  vagy 
felirattal  —  a  külügyminiszter  úrnak  mint  akkori  minisz- 
terelnöknek minden  más  válasza  volt,  csak  az  a  válasza 
nem  volt,  hogy  ez  a  ház  hatáskörét  túlhaladja.  S  nem 
akarnám  azon  okot,  hogy  a  ház  működését  ma  kisebb 
körre  szeretné  szorítani,  mint  az  akkor  gyakoroltatott, 
abban  keresni,  mert  midőn  ő  állott  a  magyar  minisz- 
térium élén,  ő  az  akkori  külügyminiszter  irányában 
önállóbb  állást  foglalt  el,  mint  talán  elfoglal  azon  minisz- 
ter,   ki    jelenleg    vezeti    a    magyar    minisztériumot. 

A  külügyminiszter  úr  nyilatkozataiból  nem  tudom 
magamnak  megmagyarázni  :  hogyan  hivatkozhatik  arra, 
hogy  politikájának  eredménye  egy  oly  béke,  mely  jövő 
bonyodalmak  magvait  nem  foglalja  magában  s  egyszersmind 
biztosítja  Törökországot  abban  az  állapotban,  amelybe 
területét   ezen   béke  helyezi. 

A  berlini  szerződésről  és  az  abban  foglalt  határozatok- 
ról minden  dicséretet  el  lehet  mondani  ;  megengedem  azt 
is,  hogy  azon  mindenesetre  sajátságos  módon  igazolja  a 
külügyminiszter,  hogy  mindent  elért,  amit  elérni  kellett 
és  lehetett,  és  semmit  el  nem  ért,  amit  elérni  nem  kellett 
és  nem  lehetett  ;  de  azt,  hogy  a  berlini  szerződésben  meg- 
szabott állapotok  jövő  bonyodalmak  magvait  nem  fog- 
lalják magukban,  ezt  én,  szelíden  mondva,  az  állítások 
legmerészebbjének  tekintem.  Xem  hivatkozom  arra,  hogy 
a  berlini  szerződés  határozatai  szerint  az  orosz  eKoglaló 
seregnek  ma  50.000  főből  kellene  állania  és  mégis  három- 
szor, talán  négyszer  is  annyi  e  pillanatban  ;  nem  hivatkozom 
arra,  hogy  azért,  hogy  a  berlini  szerződésnek  Montenegróra 
vonatkozó  pontjai  végrehajtassanak,  talán  önnön  alatt- 
valói ellen  kellend  a  szultánnak  véres  háborút  folytatnia, 
ha  mi  a  béke  érdekében  el  nem  végezzük  azt  helyette. 
IVIindezt  nem  akarom  felemlíteni.  De  aki  megnézi  a  berlini 
szerződésnek  Görögországra  vonatkozó  pontját  és  hozzá- 
veszi még  Lord  Baconsfieldnek  azon  nyilatkozatát,  hogy 
a  türelem  rózsát  terem  :  hiheti-e  hogy  ebben  jövő  bonyo- 
dalmak  magva   nem   foglaltatik  ? 

Es  azután  az  összes  alkotások,  melyek  a  Balkán-fél- 
szigeten a  berlini  szerződés  folytán  keletkezőben  vannak, 
maradandó  békés  fejlődésnek  eléje  néző  alkotások-e  ?  Bul- 
gária, keleti  Ruméha  :  mind  egy  nyugalmas  fejlődés  alap- 
jait foglalják-e  magukban,  azt  fogja-e  bennök  előkészíteni 
az  orosz  megszállás  ?  Oroszország  felhagy-e  aggresszív  törek- 
véseivel s  nem  talál-e  támasztékot,  sőt  egyenes  kihívást 
az  ottani  állapotokban  ? 

Az  autonómia,  melyet  Európa  küldöttei  kidolgoznak, 
ott  csodákat  fog-e  tenni,  midőn  Boszniára  nézve  annak 
teljes   lehetetlenségét    állítják  ? 

Majd  megszüntet  minden  aspirácziót,  elaltat  minden 
egyesülési  törekvést  és  nem  is  lesz  Európában  senki,  aki 
meghallja  és  felkarolja  az  ottani  fájdalomkiáltásokat,  mint 
meghallotta  s  felkarolta  Boszniában  és  Herczegovinában  ? 

Vagy  azon  megszállás,  melyet  mi  foganatosítottunk, 
már  elérte  czélját  s  továbbhaladásra  nem  fogunk  ösztönöz - 
tetni  ? 

Ha  azon  czélokat  nézem,  melyekkel  a  megszállás  indo- 
kolt atik,  előttem  világos  az,  amire  Pulszky  Ágost  tiszteit 
barátom  hivatkozott  :  liogy  azon  ok,  melylyel  Novi-Bazár 
megszállását  indokolják,  aggresszív  természetű  ;  mert  ugyan- 
azon körülmények,  melyek  eddig  vittek  bennünket,  tovább 
fognak    hajtani. 

Nem  állhatnak-e  elő  azon  ponton  túl  éppen  olyan 
zavarok,  mint  amelyek  miatt  Bosznia  állandó  megszál- 
lása vált  szükségessé  ?  Nem  állhatnak-e  elő  oly  bonyodal- 
mak, hogy  hacsak  nem  akarjuk  magunkat  stratégiailag 
és  kereskedelmileg  elzárni,  hacsak  bele  nem  nyugszunk 
abba,  hogy  a  tengertől  elszoríttassunk  :  akkor  a  megszállási 
poHtikát    tovább    kell   folytatni   és    lejebb    vinni  ? 

Hivatkozom  a  miniszter  úr  saját  nyilatkozatára.  Azt 
mondta  ő,  hogy  egyik  oka  és  szüksége  a  boszniai  okku- 
pácziónak  :  azon  délszláv  konföderácziónak  meggátlása, 
amely  okvetetlenül  előállott  volna,  ha  mi  azon  tartományo- 
kat meg  nem  szálljuk.  Már  most  azt  kérdem,  vájjon  nem 
fog-e  kényszeríteni  éppen  ezen  politika  a  továbbterjesz- 
kedésre ?  A  miniszter  úr  a  pusztán  negatív  politikát  érték- 
telennek bélyegezte.  Ily  értéktelen  marad  a  mi  megszállási 
politikánk,  míg  czélja  csak  az  egyesülési  aspirácziók  meg- 
gátlása, oly  törekvéseké,  melyeket  kürtani  pusztán  e  tény 
által  nem  tudunk ;  valamely  határozott,  nem  pusztán  nega- 
tív állást  kell  foglalnunk  ezen  aspirácziók  irányában,  ha 
mi  politikánkat  az  agyagedény  szerepére  nem  akarjuk 
kárhoztatni.  És  ezen  álláspont  lehet-e  nem  agresszív  ?  Mind- 
ezekben —  ha  tekintem  a  berlini  szerződés  által  terem- 
tett állapotokat  —  Törökország  első  felosztását  kell  lát- 
nom, de  egyszersmind  azokban  magvait  és  előkészítését 
a    második    felosztásnak. 

Ez  alkalommal  megemlékezem  azon  nyilatkozatokról, 
melyek  a  két  elfoglalt  tartomány  jelen  állapotaira  itt  tétettek. 

A  kalocsai  érsek  ő  nagyméltósága  s  lényegében  maga 
a  miniszter  úr  fényes  képet  rajzol  arról,  hogy  minő  érzel- 
mekkel viseltetik  az  újonnan  elfoglalt  tartományok  lakos- 
ságának mindkét  eleme  irányunkban,  és  ebben  a  fényes 
beszédben,  amelyet  én  is  nagy  élvezettel  hallgattam  és 
amelynek  egyedüli,  de  nézetem    szerint  lényeges  hiánya  az 

volt,  hogy  végeredményében  bebizonyította  azt,  hogy  Bosz- 
nia megszállása  mennyire  helyes  és  kívánatos  a  bosnyákokra 
nézve,  de  nem  tudott  megnyugtatni  bennünket  afelől, 
hogy  mennyire  szükséges  és  kikerülhetlen  volt  az  a  mi 
érdekeinkre  nézve  ;  ebben  a  fényes  beszédben  a  miniszter 
úr  helyeslése  mellett  kimondatott  az,  hogy  úgy  a  keresztény, 
mint  a  muzulmán  elem,  az  egyik  felszabadításának  biztosí- 
tását, a  másik  tulajdona  és  személyes  szabadságának  meg- 
védését tőlünk  várja  és  remény li.  Ebben  az  irányban  a 
miniszter  úr  váratlan  szövetségest  nyert  abban,  akire 
beszédében  hivatkozott,  Hadzsi  Lójában,  aki  a  miniszter 
úr  szerint  úgy  nyilatkozott,  hogy  ha  ő  gondolta  volna  azt, 
hogy  ily  ezé  ja  van  a  megszállásnak,  abban  az  esetben 
fegyverfogáshoz  nem  folyamodott  volna.  Ha  én  ezeket  a 
megnyugtató  nyilatkozatokat  hallom,  és  tapasztalom  azt, 
hogy  a  kalocsai  érsek  ő  exczellencziája  mennjáre  hitelt 
ad  azon  feliratoknak,  melyeket  a  különféle  küldöttségek 
ide  felhoztak,  mennyire  helyesK  tartalmukat,  —  mellékesen 
megjegyezve,  talán  maga  sem  fogná  azokat  minden  részei- 
ben helyeselni,  talán  maga  sem  kívánná  tartalmuk  minden 
részének  megvalósítását,  ha  figyelmeztetem  reá,  hogy  az 
határozottan  és  kizárólag  felekezetiség  nélküli  iskolák  mel- 
lett   nyilatkozott .  .  .  (Derültség.) 

Haynald  érsek  :  Kívánságokról  nem  szólottam, 
hanem  csak  tanuságtételekröl  az  ottani  álla- 
potok felett. 
Bocsánatot  kérek,  de  ha  csak  a  tanúságtétel  szem- 
pontjából méltóztatott  szólni,  megvallom,  hogy  azokat 
az  ottani  állapotok  és  érzelmek  hü  képének  nem  tart- 
hatom. Mert  nem  tudom  ítéletemet  elzárni  két  tény  előtt  : 
arra,  hogy  ezen  lojális  meggyőződés  és  megniv'ugvás  kelet- 
kezzék, egy  példátlan  vérengzésü  háború  kellett,  és  arra, 
hogy  ezen  lojális  érzelmek  erősödjenek,  százezer  szuronyt 
kell  ott  tartanunk.  De  vájjon  az  ottani  állásunk  olyan-e, 
hogy  az  aspírácziókat  és  a  morális  szimpátiákat  nem  tereli 
az  ellenkező  irányba,  és  nem  ad-e  nekünk  éppoly  állást, 
mint  Agesilaus  szavai  szerint  a  spártaiak  állása  volt,  akik- 
nek hatalmuk  és  befolyásuk  addig  terjedt,  ameddig  lánd- 
zsájuk   vége    ért. 


Az  okkupáczió  a  közösügyi  tárgyalásokban.  347 

Ha  így  tekintjük  a  dolgot,  akkor  megmérhetjük  azon 
erőgyarapodást  és  azon  befolyást,  melyet  a  berlini  szerző- 
dés folytán  elfoglalt  állásunkból  magunknak  szereztünk. 
Ha  áll  az,  amivel  a  miniszter  úr  politikája  a  magyar  kép- 
viselőházban mindig  és  legközelebb  is  védelmeztetett  :  hogy 
annak  az  orosz  hatalmi  túlterjeszkedés  meggátlása  volt 
a  czélja,  akkor  megmérhetjük  az  érintett  tényekből  azt 
is,   mely   fokban   volt    képes  politikánk   ezen  czélját  elérni. 

Ha  így  tekintem  a  dolgot,  akkor  egyet,  gondolom, 
mint  kétségtelen  valóságot  mondhatok,  s  ez  az,  hogy  a 
berlini  szerződés  által  teremtett  állapot  minden  inkább, 
mint  jövő  bonyodalmak  magvait  kizáró  rendezés.  Több 
oldalról,  sőt  részünkről  is  Apponyi  Albert  gróf  tisztelt 
barátom  által  mondatott,  hogy  azon  eredmény,  melyet  a 
berlini  szerződés  felmutatott,  az  osztozkodás  politikája, 
osztozkodás  a  Balkán-félsziget  egyes  részein  és  az  ottani 
befolyás  felett.  Ezen  kijelentését  tisztelt  barátomnak  a  kül- 
ügyminiszter úr  a  lehető  legalaposabb  czáfolatban  részesí- 
tette. A  berlini  szerződés  jegyzőkönyveiből  bizonyította 
be,  hogy  abban  nincs  megírva  az,  hogy  az  osztozkodás 
politikája  ezen  eredmény.  Megvallom,  nagy  tisztelettel 
viseltetem  a  diplomaczia  iránt  és  a  mai  diplomácziát  őszin- 
tébbnek tartom,  mint  a  múlt  századbelit  ;  de  elegendő 
naivitással  még  sem  bírok  arra,  hogy  azt  higyjem,  hogy 
politikai  motívumaikat  az  államok  egy  konferenczia  jegyző- 
könyvében teljesen  és  őszintén  kimondják.  Es  e  tekin- 
tetben nem  kell  más  bizonyítékra  hivatkoznom,  mint  magára 
a  miniszter  úrra.  Mert  én  szorgalmasan  végig  néztem  a 
jegyzőkönyveket,  de  nem  találtam  benne,  hogy  a  minisz- 
ter úrnak  Bosznia  okkupácziója  indokolására  vonatkozó 
előterjesztésében  benne  foglaltatnék  azon  fő  érv,  mely ly el 
bennünket  most  felvilágosított,  hogy  t.  i.  e  nélkül  Dal- 
máczia  tarthatatlan  volt  ;  valamint  azon  jegyzékekben, 
melyek  a  vörös  könyvben  közölve  vannak,  sem  találtam 
a  külügyminiszter  úrnak  azon  véleményét  sem  kifejezve, 
melyet  beszédében  felemlített,  hogy  t.  i.  a  konstantinápolyi 
konferenczia  megállapodásai,  melyeket  mi  is  elfogadtunk, 
az  ő  nézete  szerint  túlságosak,  ennélfogva  igazságtalanok, 
ennélfogva  helytelenek  voltak. 

Nem  a  jegyzőkörxy vekből,  hanem  a  tényekből  kell 
megítélni  :  osztozás!  politika  volt-e,  amely  folytattatott, 
vagy  sem.  Nekünk,  kik  így  ítéljük  meg  a  tényeket,  ebben 
a  részben  segítségünkre  jő  ékes  beszédében  a  kalocsai  érsek 
ő  nagyméltósága.  Mert  ő,  midőn  nézetem  szerint  igen 
elmésen  okoskodva,  meg  akarta  erőtleníteni  azon  érvet, 
hogy  miképpen  van  az,  hogy  Oroszország  belenyugodott 
ezen  tartományok  megszállásába,  holott  minden  ofíicziózus 
és  nem  officziózus  kormánypárti  nyilatkozat  szerint  ez  éppen 
ő  ellene  intézett  akczió,  kiemeli,  hogy  ezért  Oroszország 
nem  maradt  kompenzáczió  nélkül  és  illő  hatalmi  gyara- 
podásban   részesült. 

Haynald  érsek  :  Nem  mondtam,  hogy  illő ! 

Nem  ragaszkodom  a  szóhoz,  de  azt  méltóztatott  mon- 
dani, hogy  Oroszország  szintén  hatalmi  gyarapodásra  tett 
szert ;    egyébiránt    nem  nagy    a   különbség. 

Andrássy  gróf  :  De  nagy  a  különbség  ! 

Bocsánatot  kérek,  nem  nagy  a  különbség.  Mert  mihelyt 
meg  van  engedve,  hogy  ő  viszont  önnönhatalmi  gyarapo- 
dása fejében  egyezett  bele  abba,  amit  mi  önhatalmunk 
növelésének  tartunk  :  megvan  az  osztozási  politika.  Az 
érsek  úrral  szemben  nem  akarok  félreértetni,  nem  akarok 
arra  a  következtetésre  jutni,  hogy  az  érsek  ő  nagyméltó- 
sága helyeselte ;  de  mint  meglevő  tényre  utalt  ő  nagy- 
méltósága :  hogy  Oroszország  szintén  hátaim"  gyarapodás- 
ban részesült,  visszanyerte  Besszarábiát,  befolyást  nyert 
Bulgáriában  és  közvetett  befolyást  Kelet-Ruméliában  ;  ter- 
mészetes, hogy  'gy  gyarapodván,  el  kellett  néznie,  hogy 
a  mi  hatalmi  körünk  is  növekedjék.  Ha  ez  nem  osztoz- 
kodás politikája ;  ha  ez  nem  azt  jelenti,  hogy  én  a  Balkán 
keleti  részét  nyitva  hagyom  az  orosz  befolyásnak,  de  ő 
aztán  ne  zavarja  az  én  köreimet  a  Balkán-félsziget  déli 
és  nyugati  részeiben  :  akkor  az  osztozkodásnak  oly  más 
jelentésének  kell  lennie,  melyet  én  megérteni  nem  tudok, 
s  e  véleményt  megerősíti  az,  hogy  teljesen  találkozik  a 
tényekkel. 

A  külügyminiszter  úr  politikáját  minden  oldalról  úgy 
fogják   fel  .  .  . 

Andrássy  gróf  :  Nem   mondhatnám  ! 


Az  okkupáczió  a  közösügyi  tárgyalásokban.  349 

.  .  .  Úgy  fogták  fel,  amint  most  mondani  fogom,  hogy- 
annak czélja  Oroszország  terjeszkedésének,  keleten  és  délen 
hatalmi  növekedésének  meggátlása.  Ezen  czél  nem  sikerült. 
Mert  hogy  Oroszország  hatalmi  befol^^ása  ott  van,  ahol 
a  háború  előtt  nem  létezett,  ez  tény.  Igaz,  hogy  a  mi  ha- 
talmi befolyásunk  is  ott  van,  ahol  a  háború  előtt  nem 
volt.  Tehát  mindketten  terjesztettük  hatalmi  befolyásun- 
kat a  Balkán-félszigeten.  Ha  ez  nem  parallel  terjeszkedés 
vagy  nem  osztozkodás,  akkor  valóban  nem  tudom,  mit 
jelentsen    e    szó. 

Engedje  meg  most  a  tisztelt  bizottság,  hogy  áttér- 
jek azon  nyilatkozatokra,  melyeket  a  külügyminiszter  úr 
részint  mai  beszédében,  részint  korábbi  előterjesztéseiben 
azon  czélból  tett,  hogy  az  okkupáczió  szükségességét  és 
kikér ülhetetlenségét    igazolja. 

Megvallom,  hogy  ha  a  külügyminiszter  úr  nyilat- 
kozataiban azt  találom,  hogy  neki  soha  sem  volt  czélja 
ezen  két  tartomány  megszállása  s  csakis  mint  kénytelen- 
séget,  —  ezek  nem  ugyan  az  ő  szavai,  de  szavainak 
értelme  ez  —  mint  szomorú  kénytelenséget  fogadja  el, 
mert  azt  mondja  :  tudta,  hogy  a  monarchia  elég  nagy 
arra,  hogy  nagyobbodásra  ne  szoruljon,  hogy  a  monarchia 
belső  alkatánál  fogva  minden  annexió  szükségkép  jelenté- 
keny nehézséggel  jár,  tehát  ezt  mint  kénytelenséget  fogadta 
el,  akkor  egy  irányban  homályban  hagyott  bennünket  :  hogy 
mi  volt  hát  tulajdonképpen  czélja  külügyi  politikájának  ? 
Mert  azt  a  czélt,  hogy  Boszniát  elfoglalja,  tagadja.  Azt 
a  czélt  pedig,  melyet  bevall :  hogy  ne  jöjjünk  abba  a  kény- 
telenségbe,  hogy  e  tartományra  hatalmi  körünket  kiter- 
jesztenünk kelljen,  nem  érte  el.  Ezenkívül  kellett  még  más 
czéljának  is  lenni  s  ha  nem  volt,  akkor  ez  nyilt  bevallása  volna 
annak,  hogy  a  politika  egyetlen  czélja  teljesen  meghiúsult. 

Különben  nagy  figyelemmel  olvastam  előterjesztését, 
de  azon  állítását,  hogy  mindent  megtettünk,  hogy  a  háború 
ki  ne  törjön,  hogy  a  terjeszkedés  szüksége  reánk  nézve 
elő  ne  álljon,  igazolva  nem  találom.  Amit  tett,  mind  merő 
platonikus  cselekmények,  jó  tanácsok,  közbenjárások,  kollek- 
tív akczióra  va^ó  ráállás  —  azt  jóformán  mind  megtette 
az    orosz   is,  és    ha    ennél    több    nem  állott  hatalmunkban, 

akkor  csodálom,  hogy  azt  bizonyítékul  hozza  fel  arra  nézve, 
hogy  nem  törekedett  terjeszkedésre.  Állítom,  hogy  mind- 
ezt meg  lehetett  tenni  azzal  az  erős  szándékkal,  hogy 
e  válságot  osztozásra  használja  föl.  Mert  csak  nem  élt 
abban  a  csodás  csalódásban,  hogy  mind  e  lépések  hatá- 
lyos   eszközök    voltak    a    béke    megőrzésére  ? 

Sőt  előterjesztésében  bevallását  látom  annak,  hogy 
ahol  valóban  tehetett  volna  valamit,  és  pedig  olyat,  ami 
hathatott  volna  :  ott  önmaga  vonult  vissza  s  átengedte 
a  tért  annak,  aki  a  béke  megbontására  egyenesen  töre- 
kedett. Mert  egyetlen  egy  pontot  találok,  hol  maga  az  elő- 
terjesztés szerint  az  van  mondva,  hogy  a  bosnyák  fel- 
kelőknek oly  reformok  ajánltattak,  melyeket  Európa  ele- 
gendőknek Ítélt,  a  porta  elfogadott,  a  felkelők  is  elfogad- 
tak, de  ők  külön  garancziákat  kívántak.  Mi  e  kívánságot, 
úgymond  a  miniszter  úr  beszédében,  helytelennek  tartot- 
tuk, felhasználtuk  a  rábeszélés  minden  nemét,  kényszer 
nem  volt  módunkban,  azon  egyszerű  okból,  mert  a  fel- 
kelők mások  hatalmi  köréhez  közelebb  állottak  mint  a 
mienkhez.  Itt  kettős  vallomás  foglaltatik.  Egyik  az,  hogy 
egy  maroknyi  felkelő  csapatnak  sikerült  az  összes  keleti 
válság  kitörésének  meggátolását  lehetetlenné  tenni,  és  hogy 
azon  bosnyák  felkelők  irányában,  mert  azok  más  hatalom 
körében  tartattak,  nekünk  kényszerhatalmunk  nem  volt. 
De  ki  az  a  más,  akinek  hatalmában  tartattak  ?  ki  az  a 
más,  ki  miatt  a  boszniai  felkelőket  nem  lehetett  kény- 
szeríteni, hogy  Európa  nyugalma  veszélyeztetésének  vége 
szakadjon  ?  Az  a  másik  a  porta  nem  lehetett,  annak  a 
másnak  tehát  olyannak  kellett  lennie,  akivel  szembeszállni 
nem  mertünk,  és  mert  vele  szembeszállni  nem  mertünk, 
szabad   folyást    engedtünk    az    eseményeknek. 

Nem  az  a  kérdés  tehát,  mit  tett  Konstantinápolyban, 
ahonnan  a  béke  fenyegetve  nem  volt  ;  hanem  az,  hogy 
mit  tett  Pétervárott,  ahol  a  bonyodalom  fészke  volt,  mit 
tett  úgynevezett  szövetségesénél  ?  Ez  az,  amire  felvilágosí- 
tást kérünk;  ez  az,  ami  felderíthetné,  mily  komolyan  töre- 
kedett   a    béke    megerősítésére. 

Ez  annyival  szükségesebb  volna,  mert  egész  sora  van 
a    jelenségeknek,     melyek    arra    mutatnak,    hogy    egyéne- 

sen  közreműködött  a  keleti  válság  megindításában ;  hogy 
rendszeresen  kedvezett  azon  törekvéseknek,  melyek  a  porta 
hatalmát  aláásták,  és  a  három-császári-szövetségbe  lépés 
által  lemondott  alkalmak  kereséséről  és  felhasználásáról 
arra,  hogy  érdek-kölcsönösség  alapján,  velünk  egyérdekű 
más    hatalmakkal    lépjen    összeköttetésbe.* 

Azt  mondja  a  miniszter  úr,  hogy  a  három-császár- 
szövetségnek nem  volt  czélja  a  keleti  bonyodalom  megoldása  ; 
czélja  az  európai  béke  fenntartása  volt.  De  fenyegette-e 
valami  oly  erősen  a  békét,  mint  éppen  a  keleti  bonyodalom  ? 
Vagy  azt  jelentette,  hogy  szabad  kéz  biztosíttassék  az  orosz- 
nak a  többi  hatalmak  ellenében,  azon  hiú  reményben,  hogy 
majd  a  mi  tudtul  adott  érdekeinket  is  kímélni  fogja  ? 

Az  a  politika,  tisztelt  országos  bizottság,  amely  a 
kényszerűséget,  melyet  maga  is  szomorúnak  és  helytelen- 
nek nevez,  nem  tudta  meggátolni,  lehetett  kikerülhetetlen, 
lehetett  kényszerű  politika,  de  sikeres  politikának  egyáltalá- 
ban  nem    nevezhető. 

Az  úgynevezett  európai  mandátum  szükségét  Szécsen 
Antal  gróf  ellenében  azzal  bizonyítja  a  miniszter  úr,  hogy 
ha  anélkül  történik  a  megszállás,  a  portával  háborúra 
vezet,  s  talán  egyik  vagy  másik  nagyhatalom  felhasználja 
az  alkalmat,  hogy  maga  is  foglaljon.  E  vallomás  mellett 
igen  furcsa  színben  tűnik  fel  az,  amivel  a  miniszter  úr 
kérkedett,  amit  szokása  szerint  a  kongresszusi  jegyző- 
könyvekkel diadalmasan  be  is  bizonyít  :  hogy  az  európai 
nagyhatalmak  európai  érdeknek  tekintették  az  okkupácziót. 
Ha  ez  igaz,  akkor  miért  ellenezték  volna,  ha  formaszerű 
beleegyezésök  nem  kéretik  ?  De  a  leglényegesebb  ebben 
az  önkénytelen  bevallása  annak,  ami  ellen  a  külügyminisz- 
ter úr  tiltakozott,  hogy  t.  i.  a  porta  csakugyan  kényszerítve 
volt    az    okkupáczió    elfogadására. 

Mert  mindazon  előny,  amit  szemben  a  san-stefanói 
előleges  békével  Berlinben  elért  :  az  által,  hogy  az  okkupáczió 
is  ugyanazon  szerződésben  lőn  kikötve,  ez  utóbbinak  elfogadá- 
sához köttetett. 


*  Andrássy  gróf  egy  más  alkalommal  kijelentette,  hogy  a 
három-császár-szövetséget  nem  ő  hozta  létre,  hanem  hivatalba 
lépésekor  készen  találta. 

A  porta  természetesen,  ha  szabad  választása  van, 
viszonszolgálat  nélkül  nem  áll  reá  az  okkupáczióra.  E  viszon- 
szolgáiatot  pedig  az  orosz  ellen  követelte  volna.  És  mert 
mi  erre  reá  állani  nem  akartunk  vagy  nem  mertünk,  ezért 
kellett  az  európai  mandátum,  szemben  egy  oly  igazolás- 
sal, melyből  a  mondottak  elismerése  elutasithatlanul  követ- 
kezik :  csak  nem  fogják  most  már  tagadni,  bogy  Török- 
ország beleegyezésére  oly  diadalmasan  hivatkozni  még  sem 
lehet.  (Helyeslések.) 

Megrójja  a  miniszter  úr  az  ellenzéket,  hogy  miért  hasz- 
nál oly  érvelést,  hogy  mert  Oroszország  oly  szívesen  bele- 
nyugodott ezen  okkupáczióba,  nem  tekinthette  azt  a  maga 
irányában  károsnak.  Ezen  érvnek  én  nem  tulajdonítok 
fontosságot.  De  engedjen  meg,  ha  egyszer  pohtikáját  min- 
denütt azzal  védelmezték,  hogy  annak  eredménye  az 
orosz  befolyás  korlátozásában  állott,  és  ha  politikájának 
kimagasló  pontja,  egyetlen  kézzelfogható  eredménye  ebben 
a  megszállásban  áll  :  nem  bennünket  kell  hibáztatni,  ha 
e   lépést   ezen   szempontból   is   bírálat   alá   veszsziík. 

Mindazon  okok  egyébiránt,  melyekkel  az  okkupáczió 
ma  is  igazoltatott,  egyetlen  egyben  összpontosulnak,  és 
ez  az,  hogy  Törökország  abszolúte  képtelen  volt  azon  terü- 
leteken önmaga  erejéből  rendet  tartani.  Ha  ezen  feltevés 
elesik,  elesik  az  arra  épített  minden  érvelése  és  okosko- 
dása   a    külügyminiszteri    előadásoknak.    (Helyeslések.) 

De  már  most  engedje  meg  a  tisztelt  külügyminiszter  úr, 
hogy  egyet  kérdezzek  itt  :  (Halljuk  !)  ha  Törökország  iga- 
zán képtelen  volt  a  rend  fenntartására  és  ha  abból  az  okból 
volt  képtelen,  amit  a  miniszteri  előterjesztés  előad  :  hogy 
ott  két  faj  van,  melyek  egy  autonómia  alatt  meg  nem 
élhetnek,  a  keresztének  mahomedán  autonómiát,  a  maho- 
medánok  keresztén  autonómiát  nem  tűrtek  volna ;  ha 
ez  az  ok,  amiért  a  porta  uralma  tarthatatlanná  lett,  akkor 
azt  kérdem,  nem  állott -e  ezen  ok  a  háború  előtt  éppen  úgy, 
mint  a  háború  után  ?  És  ha  állott  a  háború  előtt  is,  akkor 
a  konstantinápolyi  konferenczián  hozott  megállapodások 
közt,  melyekben  a  boszniai  kérdés  autonómia  alakjában 
van  elintézve,  vájjon  ezen  autonómia  komoly  ajánlata 
volt-e  a  többek  közt  a  külügyminiszter  úrnak  ?  Vagy  abban 

a  föltevésben  ajánlotta-e,  hogy  a  porta  úgy  sem  valósít- 
hatja meg,  és  ha  nem  valósíthatja  meg,  akkor  úgyis  előáll 
az  okkupáczió  szüksége  ?  Az  ily  ajánlatot  nevezi  a  béke 
fenntartására,  az  okkupáczió  szüksége  elhárítására  irány- 
zott törekvésnek  ?  Ha  pedig  az  akkor  komoly  és  való- 
sítható ajánlat  volt,  nem  látom  át,  hogy  a  berlini  szerző- 
dés következtében  előállott  változás  folytán  miért  vált 
az  valósíthatlanná  ?  És  mit  tettünk  mi  arra,  hogy  a  por- 
tát valóban  képesítsük,  hogy  ezen  feladatának  megfelel- 
jen ?  Van-e  kormányunknak  egyetlen  felmutatható  törek- 
vése, mely  arra  czélzott  volna,  hogy  kikerültessék  azon  fel- 
adat   ránk    háramlása  ? 

A  miniszter  úr  hivatkozik  végül  arra,  hogy  téves  tan 
az,  ha  állítják,  hogy  ezen  politika  a  dualizmust  veszélyez- 
teti. A  dualizmusra  szerinte  veszélyes  csak  az  lenne,  ha  be- 
bizonyíttatnék, hogy  oly  akczió,  amely  védelmünkben  és 
érdekünkben  szükséges,  a  dualizmus  mellett  lehetetlen  ;  más 
szóval,  a  miniszter  úr  felfogása  szerint,  ha  bebizonyosod- 
nék, hogy  Bosznia  megszállása  a  dualizmus  mellett  lehe- 
tetlen. 

De  engedje  meg  a  tisztelt  miniszter  úr,  hogy  azon 
biztosíték,  amit  ő  a  dualizmus  mellett  felemlített  és  amire 
hivatkozott  :  hogy  a  dualizmus  biztosítéka  a  törvény  és 
őre  a  király,  mi  lett  volna  akkor,  ha  a  dualizmus  intéz- 
ményében kifejezett  nemzeti  akarat  Bosznia  okkupáczió- 
ját  nem  engedte  volna  meg  ?  Hát  aklíor  e  biztosítékok 
semmit  vagy  kevesebbet  értek  volna  ? 

Hát  a  törvény  és  az,  akit  őréül  említ,  csak  addig  védik 
a  dualizmust,  míg  a  nemzeti  akarat  érvényesítését  meg  nem 
kísérli  ?  és  elhagyják  akkor  és  veszélyeztetve  van  a  dualiz- 
mus, ha  bebizonyosodott  volna,  hogy  a  külügyi  poHtiká- 
ban  nem  lehet  olyat  kezdeni,  ami  a  monarchia  népeinek 
határozott    akaratával    ellenkezik  ? 

Nem  veszélyezteti  a  dualizmust,  ha  olyan  politi- 
kát nem  lehet  folytatni,  melyet  mindkét  állam  népei  káros- 
nak ítélnek  ;  veszélyezteti  a  miniszter  úr  politikája  és  ennek 
eredménye. 

Bizonyos  tartózkodással  szólok  ezen  veszélyekről.  Teszem 
ezt  azért,   mert   minél  inkább   előtérbe   állnak  a  bevégzett 

Szilágyi  Dezső  beszédei.  I.  '^"' 

tények,  annál  kevésbbé  akarom  káros  hatásukat  még  fokozni 
államintézményeink  megrendülésének  felemlitésével.  De  ha 
bővebb  felvilágosítást  kivan,  kérdezze  meg  azt  a  többséget, 
mely  ezen  delegácziónak  is  többsége  és  amely  a  trón  elé 
oly  feliratot  terjesztett,  melyben  e  veszélyek  és  aggodal- 
mak  ki   vannak   fejtve. 

De  két  szempontot  mégis  kiemelek.  Egyik  az,  hogy 
az  oly  politika,  mely  a  monarchia  mindkét  államában  vagy 
legalább  az  egyikben  megszilárdítja  azon  meggyőződést, 
hogy  lehetséges  oly  külügyi  politika,  mely  a  legvégzete- 
sebb hatással  van  a  belügyi  politikára  és  belügyi  viszonyokra  ; 
hogy  lehetséges  az  ily  politika  a  két  állam  népeinek  hatá- 
rozott akarata  ellenére  és  a  dualizmus  intézménye  mel- 
lett :  az  ily  pohtika  veszélyezteti  a  duahzmust  azért,  mert 
közel  visz  azon  meggyőződéshez,  amit  én  elkerülni  kíván- 
nék :  hogy  a  dualizmus  intézménye  mellett  a  külügyi  poh- 
tika hatályos  ellenőrzése  lehetetlen  ;  másrészről  veszélyez- 
teti a  dualizmust  azért,  mert,  hogy  a  pénzügyi  oldaláról 
ne  is  szóljak,  máris  tapasztaljuk,  hogy  e  pohtika,  hogy 
ennek  legújabb  ténye,  bizonyos  erjedést  indított  meg  e 
monarchia  némely  alkatelemeiben  :  új  törekvések  kelet- 
keznek, vagy  eddig  lappangók  nyíltan  fejlődnek  ki.  Es 
minél  inkább  táplálja  ezt  külpolitikánk  iránya,  annál  inkább 
fognak  azon  elemek  új  államjogi  és  politikai  alakulásokra 
törekedni. 

Aztán  minden  hódítási,  minden  oly  politika,  mely  e 
monarchia  területét  gyarapítja,  nemcsak  új  elemeket  illeszt 
népei  sorába,  hanem  megzavarja  az  eddigi  viszonyt  azon 
két  állam  között,  melyekből  e  monarchia  áll.  Es  hogy 
e  megzavarást  a  duahzmussal  meg  nem  barátkozott  ele- 
mek új  alakulásra  használják  fel,  azon  ma  már  senki  sem 
kétkedhetik.  Nem  mondom,  hogy  eredményre  fog  vezetni. 
Hatásuk  és  erejök  ma  ki  sem  számítható  ;  de  ki  az,  aki 
annak    komoly    veszélyeit  tagadhatná  ? 

Reátérek  végül  arra  az  ellenvetésre,  melyet  ezen  oldalon 
ülő  egyik  tisztelt  barátom  ellen  intézett  a  miniszter  úr,  mond- 
ván, hogy  ő  sokszor,  midőn  külügyi  politikáról  beszélt,  a  bel- 
ügyire gondolt,  és  midőn  a  belügyi  politikával  foglalko- 
zott,   a    külügyire    gondolt.    Ezt    a    miniszter  úr  hibának 

tartja.  Én  pedig  ezt  mellőzhetlennek  vélem.  És  egyik  gyöke- 
res hibája  a  miniszter  úr  egész  politikájának  az,  hogy 
nincs  s  talán  nem  tud  figyelemmel  lenni  a  belügyekre. 
És  ha  e  mulasztás  károssága  valaha  kitűnt,  úgy  kiderült 
ez   a  keleti   ügyben   követett   politikánál. 

Ha  ennek  bizonyítékát  keresi,  olvassa  el  csak  önnön 
többségének  a  feliratát.  Tehát  nemhogy  szemrehányást  kell 
ebből  ellenünk  formálnia,  hanem  kérnünk  kell  a  külügy- 
miniszter urat,  hogy  külügyi  politikája  intézésénél  kövesse 
a  mi  példánkat  és  legyen  több  és  komolyabb  tekintettel 
annak  kikerülhetetlen  belpolitikai  következményeire,  melye- 
ket mi  is  érezünk,  és  hova-tovább  a  jelen  politika  követ- 
kezményei mint  megoldandó  feladatok  a  két  állam  törvény- 
hozásai elé  kerülnek,  annál  súlyosabban  érezni  fogunk. 

Különben  elfogadom  a  kisebbségi  véleményt.  (Helyes- 
lések.) 

Az  erre  következett  szavazásnál  a  delegáczió  az  albizottsá- 
gok javaslatát  fogadta  el. 


A  közös  költségvetés  függőben  tartott  részeit  a  kormány  az 
1879  február  27-ikére  ismét  összehívott  delegácziók  elé  terjesztette. 
A  függőbenhagyás  oka  az  volt,  hogy  az  osztrák  delegáczió  a 
berlini  szerződéssel  kapcsolatos  költségek  tárgyalásába  mind- 
addig nem  akart  bocsátkozni,  míg  a  reichsrat  a  berlini  szerző- 
dés iránt  határozatot  nem  hoz.  Időközben  a  reichsrat  elintézte 
ez  ügyet ;  a  magyar  országgyűlésen  azonban  csak  később  került 
az   napirendre. 

Az  egyesült  albizottságok  (elnök  id.  Szögyény  László, 
előadó  Hegedűs  Sándor)  javaslata  az  volt,  hogy  a  delegáczió 
az  okkupáczió  következtében  1878-ban  rendkívüh  hadi  czélokra 
szükségessé  vált  46,720.000  frt  erejéig  póthitelt  engedélyezzen. 
Egyszersmind  magukévá  teszik  az  egyesűit  albizottságok  a  had- 
ügjá  albizottság  javaslatát,  mely  kimondja,  hogy  :  az  okkupáczió 
kezdetén  mutatkozott  nehéz  helyzetben  a  költségek  természetét 
alig  lehetett  ugyan  elkülöníteni  s  ezért  a  tett  költekezést  a  múltra 
nézve   hadügyi   kiadásoknak    kell   tekinteni ;    a   jövőre   azonban 

a  hadügyminiszter  nem  terjeszkedhetik  túl  a  hadsereg  élelme- 
zése és  ellátása  körül  múlhatatlanul  szükséges  ideiglenes  intéz- 
kedéseken ;  állandó  befektetésekre  pedig  a  delegáczióktól  hitelt 
nem  vehet  igénybe.  A  határozati  javaslat  további  része  több  spe- 
cziális  rendelkezést  foglal  magában  a  befektetési  költségek  kizá- 
rására. 

A  megszállás  következtében  felmerült  35,440.000  forintnyi 
rendkívüli  hadi  szükségletet  illetőleg  a  jelentés  megjegyzi,  hogy 
az  előterjesztés  némely  tétele  csak  hozzávetőleges  számításra 
van  ala,pítva,  s  magáévá  teszi  a  hadügyi  albizottságnak  azt  az 
indítványát,  hogy  az  előirányzatból  5,440.000  frt  mint  meg- 
takarítható összeg  törültessék.  A  már  korábban  megszavazott 
húsz   millió  forinthoz   tehát  még   tíz   milhó   szavaztatnék  meg. 

Az  egyesült  albizottságokban  Szilágyi  Dezső  kifogást  tett 
az  ellen,  hogy  a  delegáczió  tárgyalja  a  póthitelt,  még  mielőtt 
az    országgyűlés    a    berlini    szerződés    iránt    határozatot    hozott. 

Andrássy  gróf  külügyminiszter  szerint  a  delegáczió  azzal, 
hogy  e  költségeket  tárgyalja,  nem  prejudikál  az  országgyűlés 
határozatának. 


A  delegáczió  1879    márczius  14-iki  ülésében  a  hatvanmilliós 
hitelhez    kért    póthitel    tárgyalásánál    felszólalt    Szilágyi    Dezső. 

Szilágyi  Tisztelt   országos  bizottság,  a  tisztelt  előadó  úrnak  az 

Dezső  1878-iki  költségvetésre  vonatkozó  határozati  javaslata  szük- 
ségessé teszi  egy  előzetes  kérdés  eldöntését.  Ez  előzetes 
kérdés  abban  áll,  vájjon  a  tisztelt  delegáczió  mindaddig, 
míg  az  1878-iki  költekezésnek  jogalapja,  t.  i.  a  berlini 
szerződés,  országgyűlésileg  tárgyalva  és  jóváhagyva  nincs, 
az  annak  alapjá.n  teljesített  költségeket  megszavazhatja-e 
vagy  nem  ? 

Már  többször  volt  szerencsénk  ezen  helyről  és  ezen 
párt  köréből  kinyilatkoztatni,  hogy  mi  azt  tartjuk,  hogy  a 
tisztelt  országos  bizottságnak  jogalapja  erre  hiányzik,  s  egye- 
nesen azt  lehet  mondani,  hogy  azon  habozás  s  hogy  úgy 
mondjam,  a  tiszta  álláspontnak  azon  teljes  hiánya,  melyet 
a  kormány   a  berlini  szerződés  tárgyalására  nézve  tanusí- 

tott,  oka  annak,  hogy  a  magyar  delegáczió  ma  is  azon 
helyzetben  van,  hogy  ezen  jogalapot  elhatározásában  nél- 
külöznie  kell. 

Mert  ha  a  kormány  az  első  pillanattól  kezdve  telje- 
sen tisztában  lett  volna  magával  az  iránt,  hogy  a  berlini 
szerződéshez  az  illető  képviselő-testületeknek  alkotmányos 
jóváhagyása  szükséges-e  vagy  nem  ;  ha  egészen  helytelenül 
a  magyar  országgyűlésre  nézve  álláspontját  nem  tette  volna 
függővé  attól,  ami  a  monarchia  másik  államában  törté- 
nik, akkor  erről  a  hiányról,  erről  a  mulasztásról  nem  kellene 
panaszkodni. 

Nem  a  dualizmus  tehát  és  ennek  formái,  hanem  egyene- 
sen a  tisztelt  kormány  eljárása,  mely  szerint  szilárd  elvi 
álláspontot  elfoglalni  kezdettől  fogva  nem  akart  vagy 
nem  tudott,  oka  annak,  hogy  azt  az  előzetes  kérdést  ma 
is  fel  kell  vetnünk,  hogy  a  tisztelt  bizottság  ne  ereszkedjék 
ezen  költségek  megszavazásába  addig,  míg  a  berlini  szerződés 
a  magyar  országgyűlés  részéről  alkotmányos  jóváhagyás- 
sal ellátva  nincs. 

Igaz,  hogy  a  tisztelt  előadó  úr  maga  kifejtette 
és  a  négyes  albizottság  többsége  részéről  az  java- 
soltatik, hogy  tartassék  fenn  ezen  határozat  szentesítés 
alá  terjesztése  addig,  míg  jogalapja  a  magyar  delegáczió 
határozatára  nézve  is  létrejön.  Azonban,  megvallom,  ezen 
eljárást  formailag  aggályon  kívülinek  nem  tartom,  kielégítő- 
nek pedig  semmiesetre  sem  tekintem.  Mert  ilyen  fenntar- 
tással a  belebocsátkozás  ezen  költségek  megszavazásába 
annpt  jelent,  mint  bizonyos  tekintetben  azon  várakozás 
kifejezése,  hogy  a  jóváhagyás  bizonyosan  meg  fog  adatni. 
Mert  hogy  egy  testület  többsége  magát  arra  kárhoztassa, 
hogy  egy  egészen  inane  opust,  egy  egészen  haszontalan 
munkát  végezzen,  erre  azt  képesnek  nem  tartom.  Az  alkot- 
mányos formák  összes  becse,  a  bennök  rejlő  biztosíték 
abban  áll,  ha  a  dolgok  természetes  rendjét  megtartják. 
Ha  felforgatjuk  ezen  rendet,  amint  itt  ezt  akarják,  az 
alkotm,ányos  formák  nem  szolgáltatnak  többé  biztosítékot, 
nem    egyebek,    mint    üres    formaságok. 

Különben  a  jelen  közös  kormány  tisztelt  tagjaira 
bízom    annak    megítélését,    vájjon    nem  létezik-e    bizonyos 

tekintetben  aggályos  preczedens  abban,  ha  a  delegáczió 
kimondja,  hogy  határozatait,  melyeknek  minden  jogi  kel- 
léke már  megvan,  a  szentesítés  alól  visszatartja  ?  En  ezt 
oly  kétségkívül  aggálytalannak  nem  tartom,  s  amit  most 
a  delegáczió  a  tisztelt  közös  kormány  belenyugvásával, 
sőt  nyilt  helyeslésével  megtehet  :  eljöhet  az  idő,  midőn 
az  egész  közös  kormány  fel  fog  állani,  hogy  tiltakozzék 
azon    eljárás    ellen,    melyet    a    jelen  preczedens  szentesít. 

Ami  már  most  maguknak  a  határozati  javaslatoknak 
lényegét  és  formáját  illeti,  megvallom,  tisztelt  országos 
bizottság,  hogy  a  négyes  albizottságtól  és  jelentésétől  meg- 
vártam volna  azt,  hogy  a  határozati  javaslatban  minden 
előtt  alkotmányos  kötelességét  teljesíti.  Már  pedig,  ha  van 
ennek  a  testületnek  valami  alkotmányos  kötelessége  s  ha 
e  testület  van  valamire  kötelezve,  hogy  szigorúan  teljesítse 
is,  úgy  kötelessége  abban  áll,  hogy  meghallgatva  a  kormány- 
nak igazolását  arra,  miért  költetett  el  az  a  hatvanmillió  forint, 
ami  nem  arra  a  czélra  lett,  ami  nem  Bosznia  megszállására  és 
elfoglalására  lett  megszavazva,  adja  meg  utólag,  vagy  ta- 
gadja meg  a  kormánynak  azon  tettéért  a  politikai  felmen- 
tést. Valamint  kapcsolatban  ezen  kérdéssel  azután  a  további 
47  milliót  illetőleg  is,  mely  összeg  már  szintén  elköltetett 
s  egyáltalán  megszavazás  nélkül  költetettt  el,  ne  bujtassa 
az  alkotmányos  felmentést  a  póthitel  formája  alá,  hanem 
egyenesen    és    nyíltan    tagadja    meg    vagy    adja    meg. 

Ez  annyival  inkább  szükséges,  mert  én  1867  óta  nem 
ismerem  sem  a  közös  kormányzatban,  sem  országunk  kor- 
mányzatában a  kormánynak  egyetlen  oly  tettét,  melyet 
a  maga  felelősségére  terhesebb  következmények  mellett 
tett  volna  meg.  Ez  az  a  tette,  amelynek  következése  az 
lett,  hogy  Magyarországon  kormányválság  állott  be  ;  hogy 
Magyarország  pénzügyminisztere  ezen  expediczió  pénz- 
ügyi eredményei  elől  helyét  odahagyta.  Ez  a  tette  az,  amely- 
nek következménye,  hogy  Magyarország,  amelyre  nézve 
semminemű  kormány  meg  nem  tudja  mondani,  hogy  mi 
módon  fog  kibontakozni  pénzügyi  bajaiból,  amelyek  eset- 
leg politikai  válsággal  is  fenyegetnek,  Magyarország  szintén 
nem  mérheti  meg  az  áldozatoknak  azt  a  mértékét,  melyet 
a  bevégzett  tényeknek  ily  módon  való  megteremtése  jövő- 

ben  reá  fog  róni.  S  ez  a  lépés  annál  nagyobb  felelősség- 
gel jár,  mert  oly  bevégzett  tények  alakjában  jelentkezik, 
melyeknek  bizonyos  következéseit,  követelményeit  senki 
sem  utasíthatja  vissza  ;  tehát  nemcsak  ma,  hanem  jövőre 
és  talán  hosszú  ideig  a  törvényhozásra  magára  bizonyos 
tekintetben  kényszerhelyzetet   teremtenek. 

Ha  a  közös  miniszter  urak,  —  mert  az  egész 
minisztérium  tettéről  van  szó  —  mielőtt  ezt  a  lépést 
megtették,  megjelentek  volna  itt  a  bizottságban  s  azt 
mondták  volna,  hogy  erre  meg  erre  a  lépésre  107  mil- 
lió forintot  kívánunk,  akkor  valószínűleg  a  felhatalmazást 
ennek  az  összegnek  elköltésére  nem  kapták  volna  meg. 
Mert  én  máskép  nem  érthetem  a  tisztelt  többség  állás- 
pontját, mely  kifejezést  nyert  a  magyar  országgyűlés  fel- 
iratában, melynek  passzusai  egyenesen  azon  értelemmel 
bírnak,  hogy  elhatározására  döntő  súlyt  tulajdonít  annak 
a  tekintetnek  is,  hogy  itt  már  jóvá  nem  tehető  bevégzett 
tényekről  van  szó.  Midőn  a  tisztelt  közös  kormány  ily 
körülmények  közt  önnön  felelősségére  cselekedett  ;  midőn, 
mint  hozzá  merem  tenni,  az  alkotmányos  ellenőrző  testü- 
let homályban  volt  —  nem  akarom  mondani,  hogy  homály- 
ban tartatott  —  arra  nézve,  hogy  ezen  terv  itt  fennforog, 
hogy  ily  körülmények  közt  a  tisztelt  országos  bizottság 
hallgasson  és  a  póthitel  egyszerű  megszavazásával  mintegy 
hallgatag  szentesítse  azt  az  összes  eljárást  —  ezt  én, 
megvallom,  a  delegácziót  illető  ellenőrzési  jog  és  kötelesség 
kijátszásának    tartom. 

Ennélfogva  soha  sem  járulhatnék  oly  határozati  javas- 
lathoz, ha  különben  más  alap  és  ok  nem  is  volna,  mely 
ezen  kérdést  nyílt  és  határozott  megoldás  elé  nem  viszi, 
hanem  a  póthitel  megszavazása  alakjába  ezen  politika 
helyeslését  rejti. 

Mert  hiába  tiltakozik  eUene  a  tisztelt  előadó  úr,  hogy 
ebben    a  megszavazásban   nincs    meg  a  politikai   helyeslés 
hanem  amint  ő  magát  kifejezi,  a  budgetjog   szempontjából 
majd  a  zárszámadásoknál,    az   egyes  kiadási    tételek    meg 
vizsgálásánál  adható  meg    a    budgetjog   szerinti  felmentés 

Ugyan  kérdem,  ha  ezen  két    tartománynak  a  múlt  év 
ben     történt     megszállására     kiadott    összeg,     107    millió 

bármily  alakban  megszavaztatik,  ennek  a  megszavazás- 
nak —  eltekintve  a  részletektől  —  mi  a  politikai,  mi 
a  pénzügyi  értelme  ?  Politikai  értelme  mindenesetre  az, 
hogy  jóvá  van  hagyva  az  a  lépés  és  el  vannak  fogadva 
azok  a  czélok,  amely  czélokra  és  amely  lépéssel  e  nagy- 
összeg  kiadása  megtörtént.  Ami  még  a  zárszámadás  szem- 
pontjából fenntartatik,  az  nem  egyéb,  mint  annak  meg- 
vizsgálása, hogy  az  ily  megszavazott  összegnek  keretén  belül 
is  arra  a  czéha  azon  költekezések  részletei  miként  történ- 
tek. Ennek  az  összegnek  egészben  való  megszavazásában, 
ha  annak  egyáltalában  valami  értelme  akar  lenni,  ha  az 
valamit  jelenteni  akar,  a  politikai  helyeslés,  a  politikai 
felmentés  meg  van  adva  ;  elrejtve,  nem  nyiltan  és  hatá- 
rozottan,   amint    megadni    szükséges. 

De  még  abban  az  esetben  is,  tisztelt  bizottság,  ha 
a  zárszámadásoknál  eszközlendő  megvizsgálás  alkalmas  volna 
arra,  hogy  a  politikai  felmentés  kérdése  szellőztettessék, 
azon  nézeten  vagj^ok,  hogy  a  jelen  alkalommal  és  a  jelen 
határozat  alkalmából  kell  e  kérdést  felvetni.  Mert  hogy 
még  egy  évig  legyen  e  kérdés  függőben,  szaporodjanak 
a  bevégzett  tények  s  csak  azután  vesse  fel  e  testület  azon 
kérdést,  hogy  helyes  volt-e  a  kormány  eljárása,  hogy  meg 
nem  szavazott  összeget  elköltött  s  megszavazott  összege- 
ket oly  czélra  költött  el,  meljTe  nem  szavaztattak  meg  : 
ez  annyit  jelentene,  mintha  e  testület  maga  lemondana 
ellenőrzési  jogának  minden  komoly  gyakorlatáról.  En  tehát 
azon  nézeten  vagyok,  hogy  a  t.  többség  álláspontjából 
is  e  határozati  javaslat  a  poUtikai  felmentésre  nézve  min- 
den tekintetben  pótlandó. 

Ami  a  kiadások  többi  részét  illeti,  én  ezeknek  részle- 
tezésébe nem  bocsátkozom,  nem  bocsátkozott  a  tisztelt 
előadó  úr  sem,  és  igen  helyesen.  Mert  hisz  ezen  kiadások- 
ban egy  pár  tényező  biztos  megállapításán  felül  a  többi 
szám  mind  csak  előirányzat,  és  pedig  oly  előirányzat  ter- 
mészetével bír,  ameljTiél  ma  már  bizonyos,  hogy  több 
tényező   behatása   alatt   módosul. 

Mielőtt  azonban  e  kérdésben  szavazatomat  adnám, 
két  dolgot  hallgatással  nem  mellőzhetek.  Egják  az, 
hogy    ezen    roppant     költekezésnek,    magának     a     négyes 

albizottságnak  jelentése  szerint,  egyik  oka  egy  körül- 
ményben van  és  ez  így  hangzik  :  »Az  1878  július  5-én  történt 
mozgósítás  elégtelennek  bizonyult  az  ellentállás  előre  nem 
látott  mérve   következtében. « 

Midőn,  tisztelt  országos  bizottság,  az  albizottságban 
a  hadügyi  kormányzatot  kérdeztük,  hogy  miért  kerül  a 
szállítás  oly  enormis  összegekbe,  —  a  közlekedési  eszközök 
tizenkét  milliót  meghaladó  összegben  —  hogy  miért  történ- 
tek különböző  czímek  alatt  rendkívüli  nagy  kiadások, 
akkor  a  hadügyi  kormányzat  részéről  mindig  azt  a  fele- 
letet kaptuk  :  nem  láttuk  előre  a  nehézségeket,  nem  kép- 
zeltük, hogy  ily  ellentállással  találkozunk,  tehát  arra  sem 
voltunk  elkészülve,  hogy  oly  természeti  viszonyok  közt 
kell  ottan  működnünk,  és  mert  sem  az  ottani  körülménye- 
ket nem  ismertük,  sem  az  ellentállás  mértékét  nem  láttuk 
előre,    kénytelenek    voltunk    ezen    óriási    költekezésekre. 

Ezeket  mint  tényeket  elfogadva,  tisztelt  bizottság, 
lehetetlen  kötelességszerű  vizsgálat  és  megítélés  nélkül 
hagyni,  hogy  maga  a  körülményeknek  ezen  nem  ismerése, 
az  ellentállás  előre  nem  látott  mértéke  hibából  történt-e 
s  kinek  a  hibájából  ?  Mert  ha  egyszer  a  kormányzat  részé- 
ről nyíltan  kimondatik,  hogy  oly  ellentállással  találkoz- 
tak, amelyre  nem  számítottak,  és  ez  okozta  a  költekezések- 
nek igen  tetemes  részét,  az  ellenőrző  testület  első  köteles- 
sége erre  nézve  vizsgálatot  indítani  és  erre  nézve  teljes 
ismeretet  szerezni.  Fájdalom,  a  dolgok  jelen  állása  mellett 
határozottan  nyilatkozni  nem  lehet.  De  kötelessége  lett 
volna  az  albizottságnak,  különösen  azoknak,  kik  ezen  ösz- 
szegek  elfogadását  ajánlják,  erre  nézve  a  lehető  legnagyobb 
felvilágosításokra  törekedni.  Mert  ami  az  eddigi  nyilatkoza- 
tokból kitűnik,  az  abban  áll,  hogj^  a  hadügyi  kormányzat 
nem  tétetett  abba  a  helyzetbe,  nem  láttatott  el  a  kellő 
informáczióval  arra  nézve,  minő  akadályokkal  fog  ezen 
tartományok  megszállásánál  küzdeni,  és  mert  az  ilyen 
informálás  és  a  helyzetnek  megismertetése  mindenekelőtt 
annak  feladata,  aki  a  külügyi  kormányzat  élén  áll,  s^aj- 
nálattal  konstatálom,  hogy  az  eddigi  nyilatkozatok  ered- 
ménye oda  látszik  mutatni,  hogy  a  külügyi  kormány  hiányos 
adatokkal,   hiányos    felvilágosítással  szolgált,    és    így    nem 

tétetett  a  hadügyi  kormányzat  abba  a  helyzetbe,  hogy 
feladatát  kellő  előkészüléssel  teljesíthette  volna.  Miután, 
tisztelt  bizottság,  politikai  felmentésről  van  szó,  erre  nézve  is 
kell  nyilatkozni.  És  mert  erre  nézve  a  jelentés  semmi  hatá- 
rozott nyilatkozatot,  sőt  czélzást  sem  tartalmaz,  azt  hiszem, 
hogy  e  tekintetben  az  ellenőrzési  jogot  a  határozati  javas- 
latot   ajánlók    nem    teljesítették    kellőleg. 

^Mindezen  okoknál  fogva,  tisztelt  bizottság,  én  és  poli- 
tikai barátaim  ezen  határozati  javaslatot  nem  fogadjuk 
el  azért  sem,  mert  abban,  akár  nyíltan,  akár  elrejtve,  ezen 
akcziónak  elfogadása,  ezen  akcziónak  utólagos  helyeslése 
foglaltatik  ;  erre  nézve  pedig  véleményünket  indokoltan 
már  bőven  kifejtettük  és  így  elállhatok  ennek  ismétlésé- 
től. Es  mert  mi  ezen  állásponton  állunk  és  mert  mi  az 
ettől  különböző  álláspontot  csak  azon  következményekre 
fogadliatjuk  el,  amelyek  későbbi  időben  fognak  előállani 
és  amelyek  kikerülhetetlen  következményei  megváltozha- 
tatlan tényeknek,  ezért  a  határozati  javaslatot  nem  fogad- 
juk el  és  ajánljuk,  hogy  a  tisztelt  országos  bizottság  több- 
sége   se    fogadja    el.     (Helyeslések.) 

Andrássy  gróf  Szüágyival  szemben  kifejti,  hogy  a  kormány 
a  póthitel  megszavazásával  nem  kér  pohtikai  indemnitást. 
Eg^-ébként  —  mondja  —  Szüágyi  az  előrelátás  liiányának  vádját 
emelte  a  kormány  ellen.  E  vádat  el  nem  fogadhatom  és  vissza- 
utasítom. Nem  is  tudnak  erre  semmi  bizonyítékot  felhozni. 
Szüág;\4  maga  mondta,  hogy  60 — 70  ezer  volt  a  bevonuló  sereg 
száma.  E  létszám  alapja  azon  pohtikai  meggyőződés  volt,  hogy 
egyetlen  nagyhatalom  a  végrehajtás  ügyeibe  beleavatkozni  nem 
fog  :  hogy  a  szomszéd  kisebb  országok  is  ellenséges  módon  azt 
akadályozni,  veszélyeztetni  nem  fogják.  'Mind  e  két  feltevés  — 
és  ebben  rejlik  a  kormány  előrelátásának  vagy  előre  nem  látá- 
sának pohtikai  próbája  —  teljes  mértékben  teljesült.  Tehát 
hogy  az  oda  küldött  katonai  erőnek  meg  kellett  felelnie  a  lehető 
inzurrekczió  ellentállási  erejének.  Ha  azután  különösen  az  elemi 
események  és  az  első  akadályok  folytán  nagy  készületeket  sür- 
gető általános  pesszimizmus  következtében  az  ellenállás  és  a 
hadi  készület  is  növekedett,  még  pedig  oly  mértékben,  melyet 
nem  lehetett  előre  látni,  ezért  valakit  jogosan  vádohii  nem  lehet. 

Lehet  igenis  olyképen,  amint  itt  néha,  történik.  Birálatképen 
egyszer  azt  mondják,  hogy  elégtelen  volt  a  katonai  erő,  nagyobb 
erővel  kellett  volna  fellépni ;  másszor  meg  azt  mondják  :  túl- 
nagy  volt  a  költség.  A  szállítás  nagy  költségeire  azt  mondják  i 
előbb  meg  kellett  volna  csináltatni  az  utakat.  De  hiszen  ehhez 
az  kellett,  hogy  előbb  ott  legyünk.   (Derültség.) 

A  kormány  a  berlini  szerződés  törvényhozási  tárgyalását 
illetőleg  azon  nézetből  indult  ki,  s  én  részemről  —  mondja  — 
magamra  veszem  az  egész  dolgot  :  hogy  egy  Európa  által  elfoga- 
dott, ő  felsége  által  ratifikált  szerződést  bizonyos  formalitás 
alá  lehet  még  vonni  különböző  fogalmak  szerint,  hanem  az  azért 
érdemleg  eldöntöttnek  tekintendő,  és  így  a  kormány  nagy  jelen- 
tőséget a  formának  nem  tulajdonított.  Hogy  azonban  az  a 
forma,  melyet  a  magyar  kormány  kívánt,  nézetem  szerint  is 
helyes,  azt  is  megmondom. 

Szilágyi  másodszor  is  felszólalt  Hegedűs  Sándor  és  Éber 
Nándor  után. 

Szilágyi  Tisztelt   országos   bizottság,    azokra   nézve,    amik  azon 

Dezső  álláspont  ellen,  melyet  elfoglalok,  részint  a  külügyminisz- 
ter úr,  részint  a  felszólalt  két  képviselő  úr  által  felhozat- 
tak, csak  néhány  észrevételre  kérem  a  bizottság  engedel- 
mét.  (Halljuk  !)       " 

Ami  a  minisztérium  álláspontját  illeti,  megvallom, 
hogy  azon  sok  álláspont  közt,  melyet  Falk  tisztelt  bizott- 
sági tag  úr  felszámlált,  nem  csodálom,  hogy  a  külügyi 
miniszter  úr  elfeledte  saját  álláspontját.  (Halljuk !  Hall- 
juk!)  Nem  csodálkozom  azon,  hogy  a  külügyminiszter 
úr,  előterjesztéseinek  és  álláspontjának  számos  cserélgetése 
közben,  már  nem  emlékszik  arra,  mit  kért  a  delegácziótól 
legutolsó  előterjesztésében.  Azt  mondja,  hogy  a  kormány 
nem  kért  felmentést,  mert  hogyan  kérhetett  volna  akkor, 
midőn  az  elköltött  összegek  számszerinti  részletes  kimuta- 
tása elő  nem  adható.  Már  kérem,  aki  a  kormány  leg- 
utolsó előterjesztését  olvasta,  az  láthatta,  hogy  abban  az 
van  kimondva  :  hogy  a  közös  minisztériumnak  a  hatvan- 
milliónyi rendkívüli  hitelen  felül  1878-ban  hadseregi  czé- 
lokra  igénybe  vett  41,720.000  frt  felhasználására  nézve 
a  felmentés   megadatik.   Tehát   a  két  eset  közül  egyik  álL 

Andrássy  gróf  :  Felhasználására. 

Engedelmet  kérek,  tudom  mire  méltóztatik  czélozni. 
A  felhasználásra  ?  De  hiszen  önmaguk  mondják,  hogy  egy 
jelentéktelen  összegig  mind  fel  van  használva,  csakhogy 
most  nem  képesek  kimutatni,  mi  módon.  A  két  eshetőség 
közül  tehát  az  egyik  áll.  Vagy  meg  volt  érve  ez  ügy  a 
felhasználás  részleteinek  ki  nem  mutatása  mellett  is,  akkor 
midőn  megtétetett  az  előterjesztés  arra,  hogy  felmentés 
kéressék,  s  akkor  meg  van  érve  az  ma  is  ;  vagy  nem  volt 
megérve,  s  akkor  helytelen  volt  a  kormány  előterjesztése 
a  felmentés  kérésére.  Ennélfogva,  minthogy  nem  tehetem 
fel,  hogy  a  kormány  olyasmit  kér,  amit  kénytelen  maga 
is  helytelennek  elismerni,  azt  kell  hinnem,  hogy  a  minisz- 
térium azon  nézetben  volt  és  van  ma  is,  hogy  a  felmen- 
tés   erre    kérhető    és    megadható. 

Egyébiránt  engedje  meg,  hogy  az  elvi  álláspontra 
nézve  megjegyezzem,  hogy  a  megkülönböztetés  a  politikai 
és  pénzügyi  felmentés  közt  a  jelen  esetben  nem  lényeges. 
A  pénzügyi  felmentés  egyszersmind  pohtikai  felmentés 
is.  A  pénznek  megszavazása  egyszersmmd  a  politika  helyes- 
lése is.  S  e  tekintetben  elég  utalnom  arra,  amit  Éber  Nán- 
dor tisztelt  képviselő  úr  mondott,  t.  i.  hogy  ő  azért  sza- 
vazza meg  ezen  összegeket,  és  mikor  megszavazza,  helyesli 
is  azt,  hogy  a  miniszter  úr  a  meg  nem  szavazott  összege- 
ket e  czélra  fordította,  helyesli,  hogy  a  hatvanmilliót  nem 
arra  fordította,  amire  megszavaztatott.  Hegedűs  tisztelt 
bizottsági  tag  úr  pedig  azt  mondja,  hogy  az  nincs  ki- 
mondva, amit  Éber  képviselő  úr  álht,  hanem  arról  vala- 
mikor beszéltek,  —  hogy  mely  alkalommal  beszéltek  és 
határoztak,  azt  nem  tudja  megmondani  —  hogy  mindazon 
sokféle  alkalommal,  miről  oly  gúnynyal  és  sajnálattal  emlé- 
kezik meg  a  külüg5^miniszter  úr,  oly  szertelen  sokat  tár- 
gyalták a  berhni  szerződést. 

Én  azt  tartom,  hogy  egy  határozott  álláspontjának 
kell  lennie  az  alkotmányos  ellenőrző  testületnek,  t.  i.  annak  : 
hogy  nem  egyszerű  költségvetési  tétel  megszavazásáról 
van  szó,  hanem  a  budget-jog  ellenére  önnön  felelősségére 
a  kormány  által  elköltött  összegekről.  A  kormány  a  bud- 
get-jog ellenére,  önnön  felelősségére  107  millió  forintot  elköl- 

tött  s  most  azt  mondja  :  határozzátok  el,  hogy  megadatik 
ez  összeg,  minden  számadás  fenntartásával  a  részletes  hová- 
f ordítás  kimutatása  iránt.  Amikor  a  kormány  ezen  kíván- 
sággal jön  ide  :  ha  ez  nem  eminenter  politikai  cselekmény  ; 
ha  ezen  megszavazással  nincs  helyeselve  a  kormány  cselek- 
ménye ;  ha  ebben  nincs  felm-cntés  a  kormány  elkövetett 
tettéért,  akkor  annak  semmi  értelme  sincs.  (Ellenmondás.) 
Azt  méltóztatnak  mondani,  hogy  benne  van  a  felmentés  ? 
De  hát  miért  nem  fejezik  ki  nyíltan  ?  Akkor  választottak 
volna  olyan  előadót,  aki  az  önök  nézetével  jobban  össz- 
hangzásban van,  mert  az  előadó  úr  azt  mondta,  hogy 
ilyesmi  abban  nem  foglaltatik.  A  többség  azt  mondja, 
hogy  ez  az  értelme  ;  az  előadó  úr  meg  azt  mondja,  hogy 
nem.  Tehát  mi  lesz  az  értelme  ?  (Mozgás.)  S  éppen  ez 
az  összeütközése  az  önök  véleményének  szükségessé  teszi, 
mint  a  dolog  természete  szerint  szükséges  is,  hogy  ne 
bujtassák  az  összeg  megszavazása  alá  és  ne  is  fogadják 
el  a  külügyminiszter  úr  véleményét,  ki  azt  mondja,  hogy 
mikor  a  107  milliót  elköltötte  és  aztán  egy  nagy  malom- 
követ akasztott  a  monarchia  nyakába,  akkor  meg  kell  várni, 
hogy  az  ellenzék  bizalmatlansági  szavazattal  álljon  elő, 
s  ha  ez  megbukik,  abból  nem  az  következik,  hogy  az  nem 
fogadtatott  el,  hanem  benne  van  hallgatólag  a  maga  poli- 
tikájának helyeslése.  Én  azt  tartom,  mikor  a  budget-jog 
megsértetett,  mikor  nagy  összegek  elköltettek  felhatalmazás 
nélkül,  talán  helyes  és  alkotmányos  volna  nyíltan  kérni 
azon  túlhágásnak  jóváhagyását  és  nem  zavarni  ezt  össze 
a    zárszámadások    jóváhagyásával.     (Helyeslések.) 

Egyébiránt  a  tisztelt  külügyminiszter  úr  megtisztel 
azzal  bennünket,  hogy  sajnálkozik,  hogy  a  bizalmatlan- 
sági vótum,  melyet  benyújtottunk,  már  a  múlt  alkalommal 
megbukott.  Engedje  meg,  hogy  emlékébe  visszahívjam  :  mi 
nem  azt  álHtjuk,  hogy  mi  nem  fejeztük  ki  e  politika  fölötti 
Ítéletünket,  hanem  azt,  hogy  a  többség  nem  fejezte  ki,  pedig 
nemcsak  a  kisebbségnek  van  kötelessége  a  kormány  saját 
felelősségére  tett  tényével  szemben,  hanem  az  őt  támogató 
többségnek  még  nagyobb  kötelessége  van.   (Helyeslések.) 

Ha  egyébiránt  oly  szerencsés  eseménynek  tartotta 
volna  a  mi  vótumunk  elfogadását,  mert  akkor  sok  gondtól 

megmenekült  volna,  ezt  a  könnyebbülést  a  mi  segítségünk 
nélkül  is  elérheti ;  nem  szükséges,  hogy  mi  bizalmatlansági 
vótummal    lépjünk    elő. 

Azután  megró  bennünket  a  külügyminiszter  úr  azzal, 
hogy  egész  Európában  nem  volt  ország,  ahol  a  berlini  szerző- 
dés annyi  oldalról  tárgy  altatott  volna,  és  mi  mégis  fel- 
lépünk és  azt  mondjuk,  hogy  a  delegáczió,  melynek  egyedül 
felelős  a  külügyminiszter,  nem  mondotta  ki  eljárása  fölött 
politikai  Ítéletét. 

Engedjen  meg  a  külügyminiszter  úr,  talán  egész 
Európában,  Török-  és  Oroszországot  kivéve,  melyeknek 
nincs  parlamentjük,  minket  érdekel  legközelebbről  a  berUni 
szerződés,  mert  abban  a  kitüntetésben,  hogy  ily  mandá- 
tumot kapjon,  csak  mi  részesülhetünk  ;  ha  az  minden 
alkotmányos  testületben  szóba  hozatik,  az  természetes, 
mert  a  többi  országot  a  berlini  szerződés  nem  érdekli  oly 
fokban.  De  ez  egyébiránt  azért  is  természetes,  mert  monar- 
chiánk oly  sajátságos  szerkezettel  bír,  hogy  van  neki  két. 
és  ha  a  házakat  számítjuk,  négy  parlamentje,  két  dele- 
gáczió ja  és  ezek  mindegyikében  azért  ülnek  az  emberek, 
hogy  a  közügyekről  beszéljenek.  (Derültség.)  ]\Iindegj'ik- 
ben  ülnek  oly  miniszterek,  akik  a  közügyek  vezetéseért 
vagy  az  ahhoz  való  hozzájárulásért  felelősek.  Mikor  a 
külügymüiiszter  úr  állt  a  magyar  országgyűlés  minisztériumá- 
nak élén,  akkor  abban  befolyását  bőségesen  gyakorolta,  és 
ha  a  magyar  országgyűlés  a  külügyi  cselekvényeket  dis- 
kusszió  alá  vette  :  akkor  nem  volt  azon  a  véleményen,  hogy 
az  ily  eljárás  csak  tűrt.  de  helyes  nem  lehet.  Akkor,  emlék 
szem,  hogy  a  most  hátamögött  ülő  miniszterelnök  úr  inter- 
pellálta az  iránt,  hajlandó-e.  ha  kell  »az  országgyűlés  sza- 
vának mérlegbevetésével*  odahatni,  hogy  a  monarchia 
a  franczia -német  háborúban  semleges  téren  maradjon.  Ez 
az  interpelláczió  az  egész  politika  irányát  érintette,  úgy- 
szólván annak  alapjára  tapintott,  mégis  a  külügyminiszter 
úr  akkor  azt  teljesen  az  országgyűlés  jogkörébe  esőnek 
tartotta,  esetleg  annak  megvitatását  is. 
Andrássy  gróf  :  Soha  ! 

Engedelmet  kérek,  olvastam  a  külügyminiszter  úrnak 
akkor  adott  válaszát,   ha   kell.  ki  is  kereshetem,  de  a  kül- 

Ügy  miniszter  úr  soha  sem  mondotta,  hogy  ily  interpelláczió- 
nak    nincs    helye. 

Andrássy  gróf  :  Igenis  mondotta. 

Nem  mondotta  soha.  Egészen  más  volt  a  felelete,  és 
így  megvallom,  hogy  én  abban,  ami  a  magyar  országgyűlé- 
sen történt,  csak  a  természetes  jogkör  igénybe  vételét 
8  nem  túlterjeszkedést  látok,  már  csak  azért  is,  mert  ott 
ül  a  miniszterelnök,  kinek  befolyásával  kellene  a  külügyi 
politika  irányát  a  külügyminiszternek  vezetnie,  és  hogy  mi 
akkor,  midőn  a  külpolitikát  a  házban  szóba  hozzuk,  hozzá- 
fordulunk,   az    csak    természetes.    (Helyeslések.) 

Egyébiránt,  hogy  oly  gyakran  jött  elő  ezen  berlini 
szerződés  és  a  vele  összefüggő  boszniai  okkupáczió  ügye,  annak 
igenis  a  kormány  az  oka.  Mert  ha  nincs  birodalom  Európá- 
ban, melyben  ezen  ügy  oly  gyakran  vitattatnék,  mond- 
hatom, nincs  is  birodalom,  melynek  kormánya  négyszer 
cseréli  álláspontját  három  hó  alatt  azon  szerződésre  nézve. 
Ezen  álláspontok  folytonos  összecserélése,  előterjesztések 
folytonos  beadása  és  visszavonása,  és  folytonos  elhalasz- 
tása a  dolgok  tárgyalásának  és  eldöntésének,  ez  a  tisztelt 
kormány  eljárásának  következménye,  s  ez  az  oka,  hogy  ezen 
ügy  mintegy  átokvert  kósza  lélek  mindig  feljár  és  soha  sem 
tud  nyugalomra  térni. 

Méltóztatott  végül  még  megróni  vagy  legalább  hely- 
telennek tartani  azon  észrevételemet,  mely  a  hadfolytatás 
vezetésére  vonatkozik,  s  azon  ellenészrevételt  tenni,  hogy 
az  vagy  nagyon  sok  vagy  nagyon  kevés,  két  miniszter 
között  egyhez  kellett  volna  intézni  a  megrovást,  nem  kettő- 
höz. Megvallom,  és  ki  is  emeltem,  hogy  a  dolog  telje- 
sen kiderítve  nincs,  hogy  melyik  oldalról,  mily  fokban 
történt  a  mulasztás.  De  hogy  történt,  arra  nézve  egyenesen, 
határozottan  fogok  egy  példát  fölhozni,  és  azt  kell  mondani, 
hogy  e  tekintetben  a  hibát  a  külügyminiszter  követte  el. 
Ott  van  a  dálya-bródi  vasút.  Ha  a  tisztelt  külügyminiszter 
úr  tudta,  hogy  a  megszállást  eszközölni  fogja,  akkor  azon 
vasút  előleges  elkészítését  ki  kellett  volna  eszközölnie ; 
ez  az  okkupáczió  költségeit  tetemesen  csökkentette,  a 
nehézségeket  e  részben  enyhítette  volna.  (Felkiáltások  : 
Igaz  !     Ügy    van !)     Ez    tagadhatlan,    s  mégis  semmi  sem 

történt.  Pedig  nem  függött  senki  mástól,  mint  saját  kor- 
mányunktól ;  országos  törvényünk  volt  azon  vasút  kiépíté- 
sére, tehát  a  legkisebb,  amit  tőle  követelni  lehet,  az,  hogy 
amit  ezen  vasút  elkészítése  által  megtehetett  volna, 
mi  a  hadjárat  veszélyeit  és  költségeit  csökkentette  volna, 
azt  el  ne  mulaszsza.  (Felkiáltások:  Igaz!  Ügy  van!)  Mégis 
elmulasztotta,  s  e  tekintetben  a  mulasztás  határozottan 
a  külügyminisztert  terheli,  s  amiért  én  megróttam  eljárá- 
sát, szerintem  az,  hogy  midőn  a  hadügyi  kormányzat  a 
maga  részéről  bevallja,  hogy  ott  a  viszonyok  minőségé- 
vel nem  voltunk  ismerősek,  nemcsak  azért,  hogy  a  láza- 
dás milyen  mértéket  ölthet,  de  minő  fizikai  és  természeti 
körülmények  közt  leszünk  kénytelenek  ott  okkupálni,  s 
midőn  a  költségek  nagysága  ezzel  indokoltatik  :  azon  kér- 
dés állhat  elő,  lehetett-e  azon  állapotokról  tudomást  szerezni, 
és  ha  lehetett  volna  és  nem  történt  meg,  kinek  a  hibája 
ez.  Mert  hiba,   mulasztás  mindenesetre   történt. 

Egj^ébiránt,  tisztelt  országos  bizottság,  nincs  okom 
álláspontunkat  bővebben  tovább  fejtegetni,  különösen  nincs 
azon  támadás  ellenében,  amely  Éber  Nándor  tisztelt  tag- 
társ úr  részéről  jött,  amelynek  összege  arra  irányult,  — 
amit  különben  is  tudunk  —  hogy  bebizonyította,  hogy  az 
olyan  eljárás,  amely  a  miniszterek  nyakát  levágja  és  egyéb 
ilyen  ádáz  dolgokat  mivel,  a  jövőre  nézve  a  visszaélések 
ellen  egyáltalában  nem  biztosít.  Erre  megtanított  bennün- 
ket. De  megvallom,  ezt  a  mi  álláspontunkra  támadásnak 
nem  tekinthetem.  Mert  mi  egyenesen  arra  törekedtünk, 
amit  a  tisztelt  külügyminiszter  úr  szerencsés  esélynek  neve- 
zett volna,  t.  i.  hogy  őt  eltávolítsuk  onnan,  ami  azonban 
nekünk  nem  sikerült.  És  hogy  most  azon  politikai  ítéle- 
tünkhöz ragaszkodunk,  melyet  a  múltkor  kimondtunk,  midőn 
megtagadtuk  a  húsz  millió  megszavazását  abból  az  okból, 
mert.  azon  politikában  nem  bízunk  —  hogy  ehhez  most  is 
ragaszkodunk,  ez,  gondolom,  nem  egy  kimondott  politikai 
Ítéletnek  nagyon  fölösleges  ismételgetése,  hanem  állás- 
pontunknak természetes  következése,  amelynek  elfogadására 
már  most  a  tisztelt  országos  bizottság  minden  tagját  kér- 
jük. (Helyeslések.) 

Andrássy  gróf  külügyminiszter  :  Téved  Szilágyi,  midőn  azt 
mondja,  hogy  a  külügyminiszternek  fájdalmasan  esik  külügyi 
politikájának  bkálata.  Ellenkezőleg,  örömmel  hallja  e  vitákat. 
Mert  —  mondja  —  mindannyiszor  azon  szomorú  politikai  s 
pénzügyi  helyzet  tűnik  fel  előttem,  mindannyiszor  azon  sok 
véráldozatra  gondolok,  mely  okvetlenül  bekövetkezik  vala,  ha 
a  kormány  más  politikát  követ,  és  mert  mindannyiszor  elém 
áll  azon  helyzet  képe,  melyben  a  kormány  más  politikának  köve- 
tése esetére  az  ellenzékkel  szemben  állana.  Akkor  Bosznia  helyén 
határainkon  vagy  egy  autonóm  ország  alakult  volna  idegen 
befolyás  alatt,  velünk  ellenséges  irányban,  vagy  pedig  egy  más 
szomszéd  ország  foglalta  volna  azt  el.  Es  akkor  ma  nem  ilyen 
általános  észrevételek,  nem  indokolhatatlan  támadások,  hanem, 
amint  az  ellenzékről  fölteszem,  rendes  pörbeidézés  előtt  állana 
a  külügyminiszter,  melylyel  szemben  a  védelem  bizonyára  sokkal 
nehezebb    volna. 

Nincs  oly  forma,  —  folytatja  ezután  —  mely  egy  minisztert, 
ki  a  maga  felelősségét  a  fejedelemmel,  a  törvényhozó  testülettel, 
de  a  történelemmel  szemben  is  helyesen  fogja  fel,  arra  bírhatna, 
hogy  máskép  cselekedjék,  mint  ahogy  cselekedni  meggj^őzödése 
szerint,  ha  nem  akarja  az  országot  veszélyeknek  kitenni,  jónak 
és  szükségesnek  látja. 

Szilágyinak  a  dálya-bródi  vasutat  illető  megjegyzésére 
így    nyilatkozik    a    külügyminiszter  : 

A  kormány  még  két  héttel  az  okkupáczió  előtt  nem  lehetett 
tisztában  az  iránt,  vájjon  végre  fog-e  az  hajtatni  vagy 
nem.  A  berlini  kongresszus  alkalmával  sem  lehetett  tudni  egy 
ideig,  várható-e  a  dolgok  békés  megoldása,  és  egy  európai  álta- 
lános misszió  fog-e  adatni,  vagy  pedig  európai  háború  fog-e 
bekövetkezni.  Ily  körülmények  közt  nem  lehetett  biztosan  szá- 
mítani arra,  hogy  mi  fog  történni,  s  ezért  az  említett  vasút  tekin- 
tetében nekem  mint  külügyminiszternek  tett  szemrehányást  el 
nem    fogadhatom.     (Helyeslés.) 


A  szavazásnál  a  delegáczió  általánosságban  elfogadta  az 
egyesült  albizottságok  jelentését.  Ellene  szavaztak  :  Apponyi 
Albert  gróf,  Bánhidy  Béla  báró,  Ernuszt  Kelemen,  Fröhlich 
Gusztáv,   Horváth   Lajos,   Pulszky  Ágost,   Simonyi  Lajos  báró. 

Szilágyi  Dezső  beszédei.  I.  24 

Szilágyi   Dezső,    Vécsey   József   báró,    Wahrmann    Mór,     Zichy 
Nándor  gróf. 

Elfogadta  továbbá  az  egyesült  albizottságoknak  azon  javas- 
latát, mely  szerint  határozatait  a  delegáczió  csak  akkor  terjeszti 
legfelsőbb  szentesítés  alá,  midőn  az  országgyűlésnek  a  berlini 
szerződés  iránti  megállapodása  létrejő.  Kimondta  ezt  a  kül- 
ügyminisztérium által  kért  pótliitelre  is.  (Diplomacziai  kép- 
viselet, a  berlini  szerződés  alapján  Bukarestben,  Belgrádban 
és    Montenegróban.) 


A  megszállott  tartományokban  levő  csapatok  szükség- 
lete czímén  1879-re  előirányzott  harmincz  miUió  forint  tár- 
gyalásánál Simonyi  Lajos  báró  azt  a  kérdést  intézte  a  had- 
ügyminiszterhez :  gondolja-e,  hogy  ezen  összeggel  ez  év  végéig 
ki  fog  jönni  ? 

Maywald  tábornok  Bylandt-Rheidt  gróf  hadügyminiszter 
nevében  kijelenti,  hogy  a  miniszter  minden  irányban  iparkodni 
fog  ezzel  az  összeggel  kijönni,  ha  ezt  az  uralkodó  viszonyok  és 
körülmények   megengedik.    (Derültség.) 

Szilágyi  Tisztelt     bizottság,     csak    egész    rövidséggel     óhajtom 

Dezső  kijelenteni  elvtársaim  nevében  is,  hogy  azon  1879-ik  évre 
előirányzott  összeget,  mely  hogy  nagyon  gyarló  előirány- 
zaton alapszik,  méltóztattak  már  abból  a  válaszból  is 
megérteni,  amely  a  közös  hadügyminisztérium  részéről 
tétetett,  azon  okoknál  fogva,  amelyeket  már  korábban 
előadtam  s  amelyek  közé  a  formai  okokat  számlálom 
első  sorban,  amelyeket  ismételni  nem  akarok  —  nem  fog- 
juk megszavazni.  S  én  részemről  ezen  felszólalásommal 
azt  akarom  megértetni,  hogy  mivel  a  közös  kormány 
részéről  a  négyes  albizottság  előtt  határozott  és  pozitív 
Ígéret  tétetett  arra  nézve,  hogy  Bosznia  adminisztráczió- 
jára,  sem  az  adminisztráczió  tettleges  vitelére,  sem 
adminisztratív  beruházásokra  neki  költség  megszavazására 
szüksége  nincs :  kívánom  azon  nyilatkozat  ismétlését.  És 
kívánom  egyszersmind  a  közös  kormánynak  megjegyezni, 
hogy  mi  ezen  nyilatkozatot  abban  az  értelemben  kívánjuk 
venni    és    vesszük    is,    hogy    a    hadügyi    kiadások,  vagy    a 

hadsereggel  összeköttetésben  lévő  kiadások  czímén  admi- 
nisztratív beruházások  vagy  adminisztratív  költségek  tétetni 
nem  fognak,  hogy  mi  ennélfogva  jövőre  minden  ily  kiadást 
megtámadni  tartjuk  kötelességünknek.  Mert  azt  hisszük, 
hogy  a  delegáczió  nem  kompetens  egy  krajczárt  sem  meg- 
szavazni az  adminisztraczionális  költségekre. 

óhajtjuk  tehát  azon  határozott  nyilatkozatot,  hogy 
sem  adminisztratív  beruházásokra,  sem  pedig  adminisztrá- 
czióra  egy  krajczár  sem  fog  költetni,  s  mi  ezen  nyilat- 
kozatnak azt  az  értelmet  tulajdonítjuk,  hogy  a  hadügyi 
kiadások  czímébe  nem  fognak  ily  kiadásokat  bejuttatni. 

Mérey  Sándor  Hoffmann  báró  közös  pénzügyminiszter  nevé- 
ben kijelenti,  hogy  az  1879-ről  szóló  zárszámadásokban  semmi- 
féle pénz  sem  lesz  kimutatva  adminisztraczionális  kiadások  vagy 
beruházások  czímén. 

Szécsen  Antal  gróf  a  parlamentáris  budget-tárgyalás  komoly- 
ságával nem  tartja  megegyeztethetőnek  a  hadügyminiszter 
nyilatkozatát. 

Maywald  tábornok  erre  kijelenti,  hogy  a  hadügyminiszter 
mindenesetre  ki  fog  jönni,  ha  az  általa  kért  összeg  minden 
törlés  nélkül  szavaztatik  meg. 

Apponyi  Albert  gróf  :  A  közös  pénzügyminiszter  képvise- 
lője Szilágyi  felszólalása  folytán  azon  biztosítást  adta,  hogy  az 
1879-iki  zárszámadásokban  nem  fognak  oly  összegek  előfor- 
dulni, melyek  adminisztratív  vagy  beruházási  czélokra  fordít- 
tattak. En  —  mondja  Apponyi  gróf  —  arról  meg  vagyok  győ- 
ződve, a  tett  nyilatkozat  nélkül  is,  hogy  mivel  ily  költségek 
tétele  visszaélés  lenne,  ilyenek  a  zárszámadásokban  tényleg  ki- 
mutattatni  nem  fognak  ;  ily  nyilatkozat  azonban  a  kormány  részé- 
ről semmi  megnyugvást  előidézni  nem  fog.  De  határozott  kinyil- 
vánítását kívánom  annak,  hogy  általában  semmi  összeg  nem 
fordíttatik  tényleg  adminisztratív  és  beruházási  czélokra,  és 
különösen,  hogy  a  hadi  szükséglet  czímén  megszavazott  össze- 
gek közt  ilyenek  elrejtve  nincsenek.  Ilyen  nyilatkozatot  kívánok 
én  és  kívánunk  mi,  és  ily  nyilatkozat  loyalitásában  természete- 
sen megnyugodnánk  ;  de  ily  nyüatkozatot  kérünk.  (Helyeslések.) 

Mérey  :  A  közös  kormány  előbbi  nyilatkozata  alatt  nem 
értett   mást,    mint   amit  Apponyi   gróf   mondott.    Kiegészíti   ezt 

azzal,  hogy  a  megsza^vazott  összegek   semmiesetre  sem  fognak 
más   czélra   fordíttatni,    mint   amire    meg   lettek   szavazva. 


A  delegáczió  elfogadta  az  egyesült  albizottságok  határozati 
javaslatát. 


1879  márczius  31-ikén,  miután  az  országgyűlés  a  törvény- 
tárba már  beczikkelyezte  a  berlini  szerződést,  történt  a  delegáczió 
szentesített    határozatainak   kihirdetése. 


A  BERLINI  SZERZŐDÉS  BECZIKKELYEZESE. 

A  berlini  szerződés  beczikkelyezéséröl  szóló  törvényjavasla- 
tot Tisza  Kálmán  miniszterelnök  1879  márczius  1-én,  a  javas- 
lat indokolását  pedig  6-lkán  terjesztette  elő. 

A    törvényjavaslat    és    indokolása    így    szólnak : 

Az  ő  felsége  Ausztria  császára,  Csehország  királya  stb.  s 
Magyarország  apostoli  királya,  továbbá  ő  felsége  a  német  csá- 
szár s  Poroszország  királya,  a  Franczia-köztársaság  elnöke, 
ö  felsége  Nagy-Britannia  és  Irland  egyesült  királyság  király-, 
nője  és  India  császárnője,  ö  felsége  Olaszország  királya,  ő  fel- 
sége minden  oroszok  császárja  és  ő  felsége  az  ottománok  csá- 
szárja között  a  Berhnben  tartott  kongresszus  folytán  ugyanott 
1878.  évi  júhus  13-ikán  kötött  és  ö  felsége  Ausztria  császára, 
Csehország  királya  stb.  s  Magyarország  apostoli  királya  által 
a  Bécsben  1878.  évi  július  26-ikán  kiállított  jóváhagyási  zára- 
dékkal helybenhagyott  szerződés  tudomásul  vétetvén,  ezennel 
az   ország   törvényei   közé   iktattatik. 

Az  említett  szerződés  szövege  a  következő  .  .  . 

Indokolás  :  Mindenki  ismeri  az  eljárást,  melyet  más  alkot- 
mányos országok  törvényhozásai  az  ezen  szerződéshez  hasonló 
nemzetközi  szerződésekkel  szemben  követni  szoktak.  A  tisztelt 
ház  válaszfeliratában  ki  is  fejezte  már,  hogy  érzi  a  különbséget, 
mely  a  nemzetközi  szerződésekkel  szemben  azok  természetéhez 
mérten  követtetni  szokott,  és  amely  szerint  a  berlini  szerződés 
beczikkelyezése  nem  volna  múlhatatlanul  szükséges.  A  dolgok 

mai  állásában  azonban,  a  monarchia  két  állama  közötti  közjogi 
yiszony  és  a  felmerült  alkotmányos  aggályok  elhárítása  tekin- 
tetéből, a  beczikkelyezés  czélszerűnek  mutatkozik,  de  egyszers- 
mind az  államközi  viszonyok,  a  magyar-osztrák  monarchiának 
helyzete  a  nagyhatalmak  között  okvetlenül  megköveteUk,  hogy 
ez  oly  modorban  történjék,  amely  mellett,  szemben  más  álla- 
mokkal, a  monarchia  nem  hozatik  hátrányos  helyzetbe  a  nem- 
zetközi  szerződések   kötését   illetőleg. 

A  ház  a  miniszterelnök  indítványára  a  törvényjavaslatot 
előzetes    tárgyalás    végett    az    osztályokhoz    utasította. 

Az  I.  osztályban  Dárday  Sándor  azt  az  indítványt  terjesz- 
tette elő,  hogy  a  tudomásul  vételre  vonatkozó  szavak  hagyas- 
sanak ki,  mire  az  osztály  a  törvényjavaslatot  ezen  módosítással 
elfogadta.  A  többi  osztály  is,  egynek  kivételével,  mely  változat- 
lanul fenntartotta  a  szöveget,  az  elsőéhez  hasonló  határozatot 
hozott.  A  IX.  osztályban  Szilágyi  Dezső  a  törvényjavaslat  elve- 
tését indítványozta. 

Az  1879  márczius  24-ikén  megindult  vita  két  fő  kérdés  körül 
forgott  :  hogy  mennyire  terjed  a  törvényhozás  joga  a  nemzet- 
közi szerződésekre  nézve,  és  hogy  helyes  volt-e,  általános  poli- 
tikai, azután  különösen  közjogi  és  pénzügyi  szempontból,  a 
kormány    külügyi    politikája. 

Az  osztályok  előadóiból  alakult  központi  bizottság  részé- 
ről Perényi  Zsigmond  báró  képviselte  a  házban  a  törvény- 
javaslatot. 

A  függetlenségi  párt  megbízásából  Eötvös  Károly  határozati 
javaslatot  terjesztett  elő,  mely  szerint  a  ház  a  törvényjavaslatot 
elutasítja,  a  berhni  szerződést  el  nem  fogadja  és  törvénybe  nem 
iktatja,  s  egyiittal  utasítja  a  kormányt,  hogy  a  Bosznia  és  Her- 
czegovina  elfoglalása  által  előidézett  káros  és  veszélyes  katonai, 
pénzügyi,  nemzetiségi  és  állam  jogi  helyzet  mielőbbi  és  gyökeres 
megszüntetésére  vonatkozólag,  az  érdeklett  népek  önrendelke- 
zési jogának,  s  egyúttal  a  török  szultán  törvényes  uralkodói 
jogának  is  figyelembe  vételével,  javaslatát  haladéktalanul  a  tör- 
vényhozás   elé    terjessze. 

Eötvös  után  Ormay  Károly  szólt  a  törvényjavaslat  mellett ; 
közvetlenül  utána  Szilágyi  Dezső,  mint  a  mérsékelt  ellenzék 
megbízott  szónoka. 

Szilágyi  Tisztelt  ház,  ami  érvet  az  előttem  szóló  képviselő  úr 

Dezső  felhozott  a  kormány  álláspontjának  védelmére,  arra  beszé- 
dem illető  helyén  vissza  fogok  térni.  Itt  csak  egy  észre- 
vételt kell,  ha  udvariasságból  is,  viszonzásképen  mon- 
danom. 

Akik  vitatják,  hogy  a  magyar  országgj^űlésnek  a  szer- 
ződés irányában  jóváhagyási  joga  van,  azokról  nem  hiszi, 
hogy  komolyan  vegyék  ez  állításukat,  csak  abban  a  nyugalom- 
ban mondják  ezt,  mert  nem  gondolják,  hogy  valaha  a  sor 
rájuk  kerül,  ez  állításnak  tettleg  érvényt  szerezni.  Én  beszé- 
dem folyamán  talán  kimutathatom,  hogj^^  álláspontunkat 
igenis  komolyan  vesszük  ;  de  udvarias  akarok  lenni  és 
felteszem  a  képviselő  úrról  is,  hogy  álláspontját  teljesen 
komolyan  veszi  ;  felteszem,  hogy  komolyan  hiszi,  hogy 
ennek  az  országgyűlésnek,  a  kereskedelmi  szerződéseket 
kivéve,  semmi  más,  bármily  tartalmú  nemzetközi  szerző- 
dés irányában  jóváhagyási  joga  nincsen.  Én  ezt  felteszem 
a  képviselő  úrról.  De  akkor  csak  arra  figyelmeztetem,  igye- 
kezzék nézetére  téríteni  a  miniszterelnök  urat,  igyekezzék 
nézetére  téríteni  az  egész  kormányt  ;  mert  elfeledte  a  minisz- 
terelnök azon  ünnepélyes  nyilatkozatát,  mely  országgyűlé- 
sünk eddigi  gyakorlatával  megegyezik  :  hogy  pl.  kölcsönös 
jogsegély  iránti  szerződések,  bűntettesek  kiszolgáltatásá- 
ról szóló  szerződések,  hogy  mindazon  nemzetközi  szerződé- 
sek, melyek  államunk  területét  csökkentik  vagy  gyarapít- 
ják, országgyűlési  jóváhagyás  alá  tartoznak.  E  kettő  közül 
tehát  egyik  vagy  másik  áll  a  tiszlelt  képviselő  úr  álláspont- 
jára nézve,  melyre,  mint  mondja,  szoros  következetes- 
séggel jutott.  De  ebből  aztán  logikai  szoros  következetes- 
séggel foly  az  is,  hogy  a  képviselő  úr,  midőn  a  kormány 
álláspontjának  pártolására  vállalkozott,  azt  tulaj  donképen 
nem  ismeri,  és  ebből  meglehet,  logikai  következetesség- 
gel foly  az,  hogy  majd  állítását  a  tisztelt  képviselő  úr  vissza 
fogja  vonni.  De  még  valami  más  is  következik  ezekből  : 
az,  hogy  mielőtt  a  képviselő  úr  ebben  a  részben  a  másik 
pártnak  komoly  meggyőződését  vonná  vizsgála-t  alá,  nagyon 
ajánlatos,  hogy  saját  pártjának  és  a  kormánynak  állás- 
pontjával és  a  magyar  közjoggal  komolyan  foglalkozzék. 
(Igaz  !   Ügy  van  !   és  derültség  balfelől.) 

Ami  már  most  azon  törvényjavaslatot  illeti,  melyet 
a  kormány  a  berlini  szerződés  beczikkeiyezése  tárgyában 
előterjesztett,  az  a  tisztelt  képviselőház  elé  két  kérdést  hoz 
megfontolás  és  eldöntés  végett.  Az  egyik  kérdés  ezen 
országgyűlés  jogkörére  vonatkozik  a  berlini  szerződéssel  szem- 
ben ;  a  másik  kérdés  vonatkozik  arra,  hogy  a  berlini  szerző- 
dés tárgyalása  alkalmával  Ítéletet  kell  mondanunk  azon 
kormánynak  eljárása  felett,  mely  törvényben  megállapí- 
tott befolyását  úgy  használta  fel,  hogy  ezen  szerződésben 
foglalt  mandátum  elvállalásához  és  annak  foganatosításá- 
hoz hozzájárult,  mielőtt  az  országgyűlés  az  eszközöket  meg- 
szavazta, mielőtt  az  országgyűlés  annak  a  hiányzó  alkot- 
mányos  kelléket   megadta   volna.    (Helyeslés    balfelöl.) 

Jól  tudom,  hogy  mindkét  kérdés  fennforgott  már  a 
tisztelt  ház  előtt,  de  egyikben  sem  történt  döntés,  s 
ezért  e  kérdéssel  ismételve  bár,  tüzetesebben  kell  foglal- 
koznunk. 

Sajnálom,  hogy  midőn  az  országgyűlésnek  jogköré- 
ről van  szó,  a  tisztelt  kormány  egy  határozott,  egy  világos, 
egy  következetes  álláspontot  nem  tudott  elfoglalni  és  állás- 
pontját ma  sem  tudja  úgy  megmagyarázni,  hogy  legbuz- 
góbb  párthívei  félre  ne  értsék.  És  amit  még  inkább  sajná- 
lok, abban  áll,  hogy  a  parlament  többsége,  ezen  parla- 
ment jogainak  első  őre,  nem  tartotta  érdemesnek  e 
törvényjavaslatot,  mely  az  országgyűlés  jogát  egyenesen 
kétségbe  vonja,  előadója  által  kimerítőleg  indokolni.  (Helyes- 
lés a  bal-  és  a  szélsőbaloldalon.)  Én,  tisztelt  ház,  azt  tartom, 
hogy  midőn  a  kormány  kétségbe  vonja  a  parlament  jogát, 
akkor  magának  a  többségnek  első  kötelessége  e  jogkört 
féltékenyen  őrizni.  (Zajos  helyeslés  a  bal-  és  a  szélsöbal- 
oldalon.)  Oly  parlamentek,  melyek  e  kötelességérzettel 
bírnak,  —  és  ez  mindenekelőtt  a  többség  hivatása  —  még 
egy  siker  nimbuszával  megjelenő  kormánynyal  szemben 
sem  hajlandók  arra,  hogy  a  kormány  politikájának  lábai- 
hoz jogaikat  letegyék.  De  hogy  a  magyar  parlament  több- 
sége azt  tegye,  hogy  egy  oly  pohtika  előtt  áldozza  fel  a 
maga  jogát,  anélkül,  hogy  ezt  az  ország  színe  előtt  indokolná, 
amint  hogy  a  t.  előadó  úr  indokolni  nem  tudta  vagy  érde- 
mesnek  nem    tartotta,    amely   politika   nem  mert  másként 


376  Az  okkupácziót  követő  országgyűlés. 

e  házban  megjelenni,  mint  a  bevégzett  tények  alakjában  ; 
(Igaz  !  Igaz  !  balfelöl.)  amely  politikára  a  többség  feliratá- 
ban nem  tudott  egyebet  mondani,  mint  következményei 
feletti  sajnálkozását :  (Helyeslés  balfelöl.)  hogy  ezen  politika 
lábaihoz  teszik  Magyarország  alkotmányossága  jogát,  ez 
nézetem  szerint  a  parlamenti  jognak  az  önök  kezében, 
a  szabadelvű-párt  kezében  gyászos  lehanyatlása.  (Elénk 
helyeslés   balfelöl. ) 

És  annyival  nagyobb  kötelessége  volna  önöknek  e 
tekintetben  féltékenyen  őrködni,  mert  hiszen  a  kormány 
maga  hívta  föl  erre  önöket.  S  ez  a  kormány,  melynek  elnöke 
a  felirati  vita  alkalmával  egyenesen  kijelentette,  hogy  a 
magyar  országgyűlés  a  berhni  szerződésre  nézve  egy 
alkotmányos  kellék  megadására  hivatva  nincs  ;  hogy  ezen 
szerződés  nemzetközileg  és  közjogilag  teljesen  érvényes, 
és  hogy  az  országgyűlés  joga  csak  a  poUtika  ellenőrzésére  és 
ezen  szerződés  végrehajtása  végett  netalán  törvényhozásilag 
szükséges  eszközök  megadására  szorítkozik ;  ez  a  kormány, 
amely  ezen  álláspontot  foglalta  el,  már  1878  deczember 
9-ikén  Apponyi  Albert  gróf  tisztelt  barátom  azon  sür- 
getésére, hogy  mikor  fog  kitűzetni  a  berhni  szerződés  e 
házban  tárgyalásra,  amely  berlini  szerződés  előterjesztésé- 
nek kieszközlése  a  miniszterelnök  úrtól  oly  nagy  erőlködé- 
sünkbe került  és  amely  berhni  szerződés  egész  színpadias 
ünnepiességgel  adatott  be,  (Derültség  a  baloldalon.)  a  kor- 
mány és  a  miniszterehiök  úr  akkor  azon  álláspontot,  melyet 
a  magj^ar  kormánj^nak  és  a  magyar  törvényhozásnak  e 
tekintetben  el  kell  foglalnia,  egj^enesen  attól  tette  függővé, 
hogy  a  monarchia  másik  államában,  Ausztriában,  a  jóvá- 
hagyási "ogot  mint  az  érvényesség  szükséges  kellékét  igénybe 
veszik-e  ezen  szerződéssel  szemben,  vagy  nem.  (Igaz  !  Igaz 
balfelől.) 

És  erre  nézve,  hogj^  felidézzem  emlékezetében,  nyilat- 
kozatát fel  is  fogom  olvasni.  Ezt  mondta  :  »Tartózkrtd- 
junk  most  mi  arra  a  térre  lépni,  hogy  a  jóváhagyási  jogot 
igénybe  vesszüJi ;  hanem  azon  esetre,  ha  csakugyan  a 
monarchia  másik  törvényhozása  másként  magyarázná,  akkor, 
miután  alkotmányunk  fő  alapja  a  paritás,  igenis  meg  kell 
fontolnunk,    hogy    a    paritás    helyreállítása    szempontjából 

mit  kelljen  cselekednünk. «  (Fölkiáltások  jobbfelől :  Nagyon 
jól  volt  mondva!)  És  beszédének  végén  még  egyszer  vissza- 
tért erre  és  azt  mondta  :  »De  azt  hiszem,  hogy  helyes  és  czél- 
szerű  azon  fenntartás,  hogy  akkor,  ha  a  monarchia  két 
államának  törvényhozási  jogköre  közt  levő  paritás,  a 
másik  államban  érvényben  álló  törvény  értelmének  magyará- 
zata által  megzavartatnék,  akkor  a  magyar  törvényhozás- 
nak joga  és  kötelessége  lesz  arról  gondoskodni,  hogy  ezen 
paritás  megzavarása  ne  állandósittassék,  hanem  hogy 
annak   helyrehozására   intézkedések  tétessenek.* 

Ma,  t.  ház,  teljesen  ismeretes,  ami  a  monarchia  másik 
államában  történt,  teljesen  ismeretes  az,  hogy  ez  állam- 
ban az  alkotmány  törvény  alapján  a  berlini  szerződés 
érvényességéhez  a  jóváhagyási  jog  igénybe  vétetett  és 
mindkét  házának  együttes  határozata  által  gyakoroltatott 
is.  Tehát  bekövetkezett  azon  feltétel,  melynek  esetére  a 
miniszterelnök  úr  itt  a  házban  —  fel  akarom  róla  tenni  — 
komolyan  megfontolt  ünnepélyes  igéretét  adta  :  hogy  annak 
bekövetkeztével  meg  kell  fontolni,  mit  kell  a  paritás  helyre- 
álhtása  tekintetéből  cselekedni.  Két  út  volt  a  t.  kormány 
előtt,  hogy  ezen  kívánalomnak  eleget  tegyen.  Az  egyik 
út  volt,  megvizsgálni  törvényeinket,  s  ha  törvényeink  meg- 
engednek oly  értelmezést,  melynek  alapján,  ha  nem  is  ugyan- 
azon formában,  de  ugyanazon  jogot  gyakorolhatja  a  magyar 
országgyűlés,  melyet  alkotmánya  alapján  a  lajthántúli 
parlament  gyakorolt  :  akkor  törvényeinknek  ezen  értel- 
mezését, ha  az  magán  nézetével  ellenkezik  is,  mint  hivata- 
los, mint  a  korona  által  elfogadott  értelmezést,  itt  e  ház- 
ban képviselni  és  a  háznak  elfogadásra  ajánlani  —  ez  egyik 
módja  lett  volna  a  törvényeinkbe  beiktatott  paritás  meg- 
zavarása  helyreállításának. 

Vagy  ha  a  t.  miniszterelnök  úr  azon  meggyőződésben 
volt,  hogy  törvényeink  értelme  ezt  meg  nem  engedi,  akkor 
ünnepélyes  Ígérete  alapján  kötelessége  lett  volna  a  kellő 
törvényhozási  intézkedéseket  itt  a  házban  javaslatba  hozni  ; 
mert  komolynak  kell  vennem  azon  nyilatkozatát,  hogy 
alkotmányunk  sarkalatos  alaptételének  tartja  a  paritást, 
és  ennek  helyreállítását  a  törvényhozás  mulaszthatlan 
kötelességének . 

A  t.  kormány  sem  az  egyik,  sem  a  másik  utat  nem 
követte,  hanem  benyújtott  egy  törvényjavaslatot,  mely 
úgy  szerkezetében,  mint  indokolásában  a  homály  és  rövidség, 
ha  nem  is  a  bölcsesség  tekintetében  a  delphosi  orákulu- 
mokra  emlékeztet. 

Az  egész  törvényjavaslat  és  indokolása,  úgy  látszik, 
arra  van  egyenesen  számitva,  hogy  a  felületesen  vizsgálók- 
ban azon  meggyőződést  költse  fel,  mintha  a  kormány  értelmé- 
ben ajánlott  törvénybeiktatás  által  ezen  parlament  vala- 
mely hasonló  jogot  gyakorolna  ahhoz  a  joghoz,  melyet 
a  lajtántúli  parlament  gyakorolt ;  de  másrészt  szerkezeté- 
ben és  indokolásában  be  van  csúsztatva  minden,  ami  szük- 
séges arra,  hogy  kimagyarázható  legyen,  hogy  midőn  e 
szerződés  törvénybe  iktattatik,  nem  egy  annak  érvényéhez 
szükséges  alkotmányos  kellék  adatott  meg,  hanem  egy 
már  különben  teljesen  érvényes  kormánycselekvény  öltöz- 
tetik törvényformába. 

Ha  azokhoz  akar  fordulni,  kik,  mint  az  előttem  szóló, 
úgy  vélekednek,  hogy  a  koronának,  a  kereskedelmi  szerző- 
déseket kivéve,  minden  szerződést,  tehát  ezt  is,  feltétlenül 
érvényesen  megkötni  kizárólagos  joga  van  :  azok  akkor  a 
törvényjavaslatban  ezen  álláspont  teljes  ehsmerését  lát- 
ják, mert  úgy  van  szövegezve,  mintha  a  tudomásulvétel  az 
országgyűlés  összes  jogkörét  kimerítené  s  a  törvénybeikta- 
tás csak  annak  természetes  következménye  volna.  Megerő- 
síti ezt  az  értelmezést  azon  csodálatos  kifejezés,  mely  az 
indokolásban  előfordul,  s  melyben  az  mondatik  :  a  berhni 
szerződés  beczikkelyezése  nem  volna  múlhatatlanul  »szük- 
séges«,  de  a  monarchia  két  állama  közti  viszonyra  való 
tekintettel    a    beczikkelyezés    czélszerű. 

Azok,  kik  a  korona  kizárólagos  joga  mellett  vannak, 
az  ily  czélszerű  beczikketyezésbe  egészen  belenyugodhat- 
nak. Mert  a  törvénybeiktatásnál  az  dönt,  minő  jogot 
gyakorol  a  parlament,  vájjon  annak  jóváhagyása  a  szerző- 
dés érvényességéhez  szükséges-e,  vagy  nem  ?  Azon  minisz- 
teri nyilatkozattal,  mely  a  jóváhagyást  szükségtelennek, 
csak  czélszerűnek  mondja,  megengedem,  az  előttem  szólott 
t.  képviselő  úrral  egy  felfogáson  lévők  a  lehető  legnagyobb 
lelki  nyugalommal  elfogadhatják  a  javaslatot.  (Tetszés  a  bal- 

oldalon.)  De,  t.  ház,  kérdem,  hogyan  fogadhatják  azt  el  azok, 
akik  ezen  törvényjavaslat  előterjesztésében  a  miniszterelnök 
úr  azon  ünnepélyesen  adott  Ígéretének  beváltását  várták, 
hogy  Magj^arországra    nézve    a    paritás    helyreállittassék  ? 

Akik  felületesen  vizsgálva  a  dolgot,  netalán  hajlan- 
dók volnának  ezen  törvény  beiktatáshoz  járulni,  ha  azzal 
a  paritás  helyre  van  állítva  s  ha  meggyőződnek  arról,  hogy 
az  országgyűlés  itt  az  osztrák  parlamentéhez  lényegében 
analóg  jogot  gyakorol  —  ezek  számára  is  foglalta- 
tik valami  az  indokolásban,  és  foglaltatik  valami  a  tör- 
vény szövegében  is.  Legalább  annyi,  amennyi  felületes 
vizsgálat  mellett  egy  téves  nézet  alapja  lehet.  A  tör- 
vény szövegében  van  ezen  kifejezés  :  »Ezennel  az  ország 
törvényei  közé  iktattatik«  ;  az  indokolásban  van  azon  kifeje- 
zés, hogy  :  az  ország  törvényei  közé  iktatás  ajánltatik  abból 
az  okból,  mert  »a  monarchia  két  állama  közötti  közjogi 
viszony  és  a  felmerült  alkotmányos  aggályok  elhárítása 
tekintetéből    a    beczikkelyezés    czélszerűnek    mutatkozik.* 

Már  most,  t.  ház,  azt  kérdem,  teljesítette-e  a  minisz- 
terelnök úr  komolyan  igéretét  e  törvényjavaslattal  ?  Hogy 
ezt  megbírálhassuk,  tisztába  kell  jönnünk  a  paritás  fogalmá- 
val. A  paritás,  tisztelt  ház,  az  1867  :  XII.  t.-cz.  28.  §-ában 
van  körüHrva,  és  jelenti  azt,  hogy  a  közös  ügyek  azon  részeire 
nézve,  amelyek  a  kormány  elintézése  alá  nem  tartoznak, 
amelyek  tehát  a  kormányzottak,  a  népek  részvételével 
intézendők  el,  a  monarchia  mindkét  államát  teljesen  egyenlő 
jogi  befolyás  illesse.  A  paritás  nem  a  formában,  amelyben 
ezen  jogi  befolyás  gyakoroltatik,  hanem  a  jognak  teljes 
egyenlőségében  áll. 

Már  most  kérdem,  hogy  midőn  a  monarchia  egyik 
államában  az  alkotmányos  jóváhagyási  jog,  ezen  szer- 
ződésnek különösen  azon  részei  érvényességéhez,  amelyek 
monarchiánkra  terhet  és  teljesítést  vállalnak  el,  mint  szük- 
séges kellék  adatott  meg,  és  pedig  azon  állam  alkotmánya 
alapján,  s  ezzel  szemben  a  miniszterelnök  úr  megtanít 
bennünket  arra,  hogy  a  magyar  országgyűlés  jóváhagyása 
és  beczikkelyezése  csak  czéiszerű,  de  nem  szükséges,  az 
egyiknél  tehát  az  érvényesség  van  felfüggesztve  jóváhagyás- 
tól, a  másiknál  a  törvénybeiktatás  csak  czéiszerű,  de  jogilag 

nem  szükséges  :  van-e  ebben  egyenlő  jog  ?  van-e  ezen 
jog  lényegében  paritás  ?  (Tetszés  balfelöl.)  Ha  nincs,  abban 
az  esetben  megengedhető-e,  hogy  a  parlament  tisztelt  több- 
sége a  kormány  ezen  eljárásával  szemben,  a  kormány  által 
eUsmert  azon  szükséggel  szemben,  hogy  a  paritás  hel3Teállit- 
tassék,  hallgatással  mellőzze  az  egész  ügyet  ?  Nem  köteles- 
sége-e a  háznak  abban  az  esetben  egészen  világos,  határozott 
álláspontot  kérni  a  kormánytól  ?  Xem  kötelessége-e  a  több- 
ségnek, melynek  irányában  a  kormány  ünnepélyes  Ígéretet 
tett,  tőle  ezen  igéret  beváltását  követelni  ?  És  ha  nem 
teszi,  nem  kötelessége-e  a  parlamentnek  önmagának  óvni 
meg  azon  jogát,  mely  a  kormány  kezei  között  összetörik  ? 
{Élénk  helyeslés  balfelől.) 

Akik  ezen  a  véleményen  vannak,  tisztelt  ház  ;  akik  azt 
hiszik,  hogy  az  országgyűlés  a  törvénybeiktatás  által  a  paritás 
kívánalmainak  tesz  eleget,  azoknak  ajánlom,  hogy  a  beczLk- 
kelyezést  a  kormány  által  ajánlott  formában  utasítsák 
vissza.  Mert  ha  az  országgyűlés  önnön  cselekvényével  tel- 
jesíti azt,  hogy  megad  egy  oly  törvénybeiktatást,  melylyel 
szemben  a  törvényhozás  másik  tényezője,  a  korona  nevében 
a  kormány  kijelentette,  hogy  az  nem  szükséges,  hanem 
csak  czélszerü  ;  hogy  midőn  egy  alkotmám^os  kelléket  kel- 
lene megadnia,  megelégszik  egy  feleslegesnek  nyilvánított 
törvénybeiktatással,  akkor  önnön  cselekvénye  által  tanú- 
sította azt,  hogy  a  paritás  jogát,  melyet  törvényeink  értelme 
alapján  igénybe  kellene  vennie,  maga  sem  tartja  igénybe 
veendőnek,    (tgy   van  !    a    baloldalon.) 

És  ezen  cselekvény  annál  veszélyesebb  lesz,  mert  most 
eg}^  kétségbe  vont  jog  tisztázásáról  van  szó.  Mert  erre  mint 
előzetes  esetre  fognak  hivatkozni,  s  ki  biztosít,  hogy  nem 
lesz-e  oka  keservesen  megbánni  egykor  az  országgyűlésnek, 
hogy  jogai  fenntartását  üy  könnyelműen  vette  ?  (Élénk 
helyeslés  a  baloldalon.) 

Egyébiránt,  tisztelt  ház,  nemcsak  ebből  az  indokból  kell 
\-isszautasítam  a  beczikkelyezést  a  kormány  által  felajánlott 
formában,  de  a  parlamentnek  nézetem  szerint  egyenesen 
igénybe  kell  vennie  ezen  jogot,  saját  törvényeink  alapján. 
Xem  azért,  mert  az  a  lajtántúU  államokat  is  illeti,  —  nem  az 
ő  alkotmányuk  a  mi  jogunknak  forrása  —  de  önnön  törve- 

nyeink  alapján.  Ennek  alapján  kell  ahhoz  ragaszkodnunk, 
hogy  a  berlini  szerződés  azon  határozatainak  érvényessége, 
melyek  monarchiánkra  bizonyos  terhet  és  teljesítést  rónak, 
az  országgyűlés  hozzájárulása  nélkül  létre  ne  jöhessen. 
(Helyeslés.) 

Engedje  meg  a  tisztelt  ház,  hogy  ebben  a  tekintetben 
röviden  kifejthessem  álláspontomat.  (Halljuk  !) 

Az  előttem  szólott  tisztelt  képviselő  úr,  ellentétben  ugyan 
a  magyar  kormány  elnökkel,  de  mégis  az  ő  nyomdokán  járva, 
egyenesen  azt  állítja,  hogy  az  1867  :  XII.  t.-cz.  8.  §-a  alapján, 
összevetve  azt  a  XVI.  czikkely  2.  §-ával,  Magyarországon 
csakis  a  kereskedelmi  szerződésekre  van  fenntartva  az 
országgyűlésnek  jóváhagyási  joga. 

Tisztelt  ház,  ezt  az  elméletet  én  a  tisztelt  miniszter- 
elnök úrtól  hallottam.  De  a  tisztelt  miniszterelnök  úr 
sokkal  óvatosabb  volt,  mert  ő  még  hozzátette,  hogy  a 
bűntettesek  kiszolgáltatása  iránt  kötött  szerződések,  amint 
magát  kifejezte :  a  magánjogi  nemzetközi  szerződések 
—  pedig  azok  szó  szerint  nem  léteznek  —  érvényessé- 
géhez az  országgyűlés  jóváhagyása  szükséges.  De  ugyan 
kérdem  a  tisztelt  miniszterelnök  urat,  és  elvárom  a  fele- 
letet e  kérdésre  :  honnan  származtatja  a  magyar  országgyű- 
lés azon  jogát,  hogy  a  bűntettesek  kiszolgáltatását  tárgyazó 
szerződéseknek,  az  általa  magánjogiaknak  nevezett  nemzet- 
közi szerződéseknek  érvényességre  emelkedéséhez  az  ország- 
gyűlés jóváhagyása  jogilag  szükséges  ?  Honnan  származ- 
tatja az  országgyűlés  jóváhagyási  jogát  az  állam  területé- 
ben eszközölt  változásokra  ?  Honnan  származtatja  ezt  a 
jogot  ?  Az  1867  :  XVI.  t.-czikkből  nem  származtathatja, 
mert  annak  2.  pontja  világosan  csak  a  kereskedelmi  szerző- 
désekről szól.  Tehát  másutt  kell  feltalálni  azon  jogtételt, 
és  pedig  legközelebb  az  1867  :  XII.  t.-cz.  8.  §-ában.  Ahon- 
nan tehát  a  tisztelt  miniszterelnök  úr  származtatja  a  többi 
szerződésekre,  onnan  kell  származtatni  a  magyar  ország- 
gyűlés jogát  az  azoknál  sokkal  fontosabb,  végzetesebb 
berlini  szerződésre  nézve  is.  (Helyeslés  a  balon.) 

De  teljes  tévedésben  van  az  előttem  szólott  tisztelt  kép- 
viselő úr,  aki  a  házat  a  magyar  közjog  alapján  akarta  meg- 
győzni arról,  hogy  ennek  az  országgyűlésnek  csak  a  kereske- 

delmi  szerződésekre  van  jóváhagyási  joga  ;  teljes  tévedésben 
van  ö  és  vele  a  tisztelt  miniszterelnök  úr  is,  aki  azt  más  alka- 
lommal állitotta,  mintha  ennek  az  országgyűlésnek  a  keres- 
kedelmi szerződések  iránti  jóváhagyási  joga  az  1867  :  XVI. 
t. -ez. -bői,  vagyis  a  múlt  évben  most  már  helyébe  tett  1878. 
évi  XX.  t. -ez. -bői  eredne.  Ez  nagy  tévedés,  tisztelt  ház.  Mert 
azt  kérdezem :  hány  évre  vannak  hát  meghozva  ezen 
t örvénye zikkek  ?  Meg  vamiak  hozva  tiz  esztendőre.  És 
ha  a  magyar  országgyűlés  joga  ezen  tiz  évre  hozott  törvé- 
nyekből származnék,  akkor  a  magyar  országgyűlést  ez 
csak  tíz  évről  tíz  évre  illetné  meg  (Helyeslés  baKelől.)  s 
attól  lemie  feltételezve,  lép-e  Ausztriával  kereskedelmi 
szerződésre  vag}'^  sem.  (Zajos  tetszés  balfelől.)  De  mert 
e  jog  a  magyar  országgyűlést  már  az  1867  :  XII.  t.-cz. 
8.  §-a  alapján  megilleti,  azért  vétetett  az  fel  ezen  tíz  évre 
kötött  kereskedelmi  szerződésbe  is.  (Helyeslés  balfelöl.) 
És  az  1867  :  XII.  t.-cz.  8.  §-a  hol  tesz  kivételt  és  különb- 
séget a  kereskedelmi  szerződésekre  nézve  ?  Általában  ren- 
delkezik minden  szerződésről  ;  sem  a  kereskedelmi,  sem 
a  jogsegély  iránti,  sem  a  bűnösök  kiszolgáltatására  vonat- 
kozó szerződéseket  nem  említi  fel  külön  ;  nem  emhti  azo- 
kat sem,  amelyeknek  hogy  alkotmányos  jóváhagyásra 
van  szükségük,  nem  hiszem,  hogy  a  kormány  padjain 
valaki  merné  tagadni  :  azokat  a  nemzetközi  szerződéseket, 
amelyek  országunk  területét  vagy  gyarapítják  vagy  cson- 
kítják. x\zt  kérdem  tehát,  tisztelt  miniszterelnök  úr,  ha  mind- 
ezen szerződésekre  nézve  ehsmeri  az  országgyűlés  jóváhagyási 
jogát,  ámbár  természetesen  azon  jóváhagyási  jog  a  8.  §-ban 
nincs  megemlítve,  miért  kívánja  épp  csak  a  berlini  szerző- 
désre nézve,  hogy  azon  jóváhagyási  jog  világosan  legyen 
kikötve,  mert  különben  az  az  országgyűlést  nem  illeti 
meg  ?     (Élénk    helyeslés    és    tetszés    baKelől.) 

Egyébiránt  én  szolgálhatok  egy  felvilágosítással  és  meg- 
jelölhetem azon  jogelvét  a  magj^ar  alkotmánynak,  amely- 
nél fogva  a  berlini  szerződésnek  Bosznia  és  Herczegovina 
megszállására  és  kormányzására  vonatkozó  része,  állítom 
a  magyar  alkotmány  alapján,  közjogilag  nem  érvényes,  az 
országgyűlés  jóváhagyása,  törvénybe  való  iktatása  nélkül. 
(Halljuk  !    Halljuk  !) 

És  ez  elve  a  magyar  közjognak,  amely  ismételve  szá- 
mos törvényben  el  van  ismerve  és  alkalmazva,  abban  áll, 
hogy  államjogi  kapcsolatot  létrehozni  a  magyar  állam 
és  más  területek  közt ;  hogy  a  ma,gyar  államnak  állami  hatal- 
mát kiterjeszteni  ily  államjogi  kapcsolat  alakjában  lehet- 
séges ;  arra  rendeleti  vagy  kormányi  hatalma  a  monar- 
chiának nem  létezik.  (Ügy  van  !  Ügy  van  !  balfelöl.)  Mél- 
tóztassék törvénykönyvünket  végignézni :  mikor  idegen 
terület  államjogi  kapcsolatba  hozatott  velünk,  vagy  terü- 
letünkből egy  darab  elválasztatott  és  más  területekkel, 
pl.  az  akkor  külön  Erdély lyel  némely  magyar  megyék 
bizonyos  időre,  Rákóczy  fejedelem  életére,  állam  jogi  kap- 
csolatba hozattak,  akkor  minderre  törvényhozási  intéz- 
kedés volt  szükséges.  (Ügy  van  !  balfelől.)  Már  most  kér- 
dem, tisztelt  ház,  vájjon  ezen  közjogi  elv  nem  térj  ed -e  ki 
a  berlini  szerződésben  foglalt  azon  kikötésre,  hogy  Bosznia 
és  Herczegovina  meg  nem  határozott  időre  a  monarchiá- 
nak, tehát  Magyarország  és  Ausztriának  államjogi  hatalma 
alá  vettetik,  hogy  ott  az  államuralmi  jogokat  e  két  állam- 
ból álló  monarchia  gyakorolja  és  ez  által  a  monarchiá- 
val, tehát  a  mi  országunkkal  is  állami  kapcsolatba  hoza- 
tik  ?     (Helyeslés    balfelől.) 

Ebből  az  elvből,  a  magyar  alkotmány  ezen  elvéből 
származtatva  azon  állításomat,  támogatom  azt  az  1867  :  XII. 
t.-cz.  8.  §-ával  és  támogatom  az  1878  :  XII.  t.-cz.  28.  §-ában 
megírt  megszorítással :  hogy  a  berlini  szerződésben  foglalt  és 
megállapított  államjogi  kapcsolat  monarchiánk  s  Bosznia 
és  Herczegovina  közt  —  amely  államjogi  kapcsolat  áll 
abban,  hogy  azok  határozatlan  időkig  monarchiánk  uralma 
alá  helyeztettek,  hogy  ott  a  kormányzatot  és  megszállást 
monarchiánknak  kell  gyakorolni,  —  közjogunk  szerint 
Magyarországra  jóváhagyás  nélkül  nem  érvényes.  (Helyes- 
lés  balfelől.) 

És  ha  ezen  törvények  értelme  iránt,  igen  tisztelt  ház, 
némi  kétely  volna ;  ha  zavaros  idők  folyamában  az  ellenkezőre 
is  lehetne,  amint  lehet,  gyakorlatot  felmutatni ;  ha  ezek 
az  általam  felhozott  jogelvek  kétféleképen  volnának  magya- 
rázhatók :  a  28.  §-ban  megírt  paritás,  mely  alkotmányunk 
sarkalatos      jogtétele,      arra      kötelez      bennünket,      hogy 

a  két  lehető  értelmezés  közül  azt  fogadjuk  el,  amely  által 
a  paritás  helyre  van  állítva.  Már  pedig  állítom,  hogy  a 
paritás  csak  oly  értelmezés  által  van  helyreállítva,  mely 
az  ezen  szerződésben  foglalt  kikötések  érvényességéhez 
a  mi  jóváhagyásunkat  éppen  oly  szükségesnek  tartja,  mint 
a  lajtántúli  parlamentnek  jóváhagyását.  (Helyeslés  a 
baloldalon.) 

Ezek  az  okok  azok,  amiért  én  kérem  a  tisztelt  házat, 
hogy  még  azok  is,  akik  különben  helyeslik  a  kormány  poli- 
tikáját ;  hogy  még  azok  is,  akik  hajlandók  a  Boszniára  és 
Herczegovinára  vonatkozó  záradékot  elfogadni,  a  kormány 
által  ajánlott  törvényjavaslatot  ne  fogadják  el,  hanem 
követeljék  a  kormánytól  azt  is,  hogy  vétessék  be  a  tör- 
vénybe magába  kifejezése  annak,  hogy  e  törvénybe- 
iktatás történik  azon  czélból,  hogy  a  magyar  országgyűlés 
az  érintett  stipulácziók  közjogi  érvényességéhez  szükséges 
alkotmányos  jóváhagyását  megadja.  Ha  ez  kifejeztetik 
a  törvényben,  akkor  az  országgyűlés  jogát  fogja  gyako- 
rolni ;  de  ha  nem  fejeztetik  ki,  akkor  az  országgyűlés  nem 
egy  alkotmányos  kelléket  ad  meg,  nem  a  paritást  állítja 
helyre,  hanem  csinál  valamit,  amit  a  tisztelt  miniszterelnök 
úr  úgy  jelölt  meg,  hogy  a  beczikkelyezés  nem  szükséges, 
de  czélszerű.  (Derültség  balfelől.)  Már  most  vizsgáljuk 
meg,  mit  jelent  az,  hogy :  nem  szükséges,  de  czélszerű. 
Annyit  jelent,  hogy  az  országgyűléstől  kéretik  oly  állam- 
jogi aktus,  melyre  jogilag  szüksége  a  szerződés  érvényességé- 
nek nincs,  hanem  bizonyos  czélokat  akarnak  elérni  vele, 
mert  bizonyos  czélokra  jó.  (Halljuk  !)  Ez  jelenti  azt,  hogy 
a  jelen  helyzetből  fölmerülő  szükség  nem  kívánja  a  beczik- 
kelyezést,  hogy  a  kormány  a  szerződéssel,  úgy  amint  van 
és  egyéb  rendelkezésére  álló  alkotmányos  eszközökkel, 
a  helyzet  szükségének  megfelelhet  beczikkelyezés  nélkül 
is.  Önöktől  tehát  olyasmi  kéretik,  amit  önöknek  csak  akkor 
szabad  megadniok,  ha  meg  vannak  győződve,  hogy  annak 
megadása  czélszerű ;  ha  meg  vannak  győződve,  hogy  ennek 
nincsenek  káros,  nincsenek  az  állam  jogára,  nincsenek  az 
ország    politikájára    prejudicziózus    következményei. 

Ha  még  a  tisztelt  kormány  a  beczikkelyezés  alakját,  vilá- 
gosan kimondva,  csak  arra  használná  fel,  hogy  ez  a  berlini 


A  berlini  szerződés  beczikkelyezése.  385 

szerződés  mint  valami  nevezetes  és  rendkívül  üdvös  dolog 
Magyarországra  nézve  és  mint  fényes  tette  azon  kormány- 
nak, melynek  élén  a  jelenlegi  miniszterelnök  állott,  az  utó- 
dok épülésére  és  nagyobb  lelki  nyugalmára  örök  emlékül, 
de  csakis  e  czélból  beiktattassék  a  törvénj^be  ;  ha,  mon- 
dom, ez  volna  kifejezve,  hogy  azzal  nem  törvényes  erő 
adatik  a  szerződés  határozatainak,  hanem  az  az  utódok  épü- 
lésére és  hogy  valamiképen  feledségbe  ne  merüljön,  iktat - 
tátik  be,  arra  azt  mondanám,  hogy  ha  csak  arra  fáj  a 
szive  a  tisztelt  többségnek,  hogy  a  magyar  kormánynak  ezt 
a  dicső  cselekvényét  örök  időkre  benn  ragyogni  lássa  a 
törvénykönyvben,  ám  ezen  czélból,  »pro  aeterna  memoria« 
iktattassék  be  a  törvénybe.  (Zajos  tetszés  a  balolda- 
lon.) Vagy  ha  ezt  a  beiktatást  még  saját,  a  fehratban 
kifejezett  —  nézetekkel  és  érzelmekkel  is  kisérni  akarnák 
és  úgy  teljesítenék,  uraim,  mint  ahogy  a  Gergely -féle  nap- 
tárt 1588-ban  elfogadta  a  magyar  országgyűlés,  midőn  kijelen- 
tette, hogy  ámbár  a  rendek  csak  a  régi  Julianus-féle  nap- 
tárt tartották  helyesnek  ;  ámbár  a  szegény  és  gazdag  egyedül 
ahhoz  szokott  és  annak  megtartását  óhajtja  és  kívánja, 
de  pusztán  és  egyedül  azért,  mert  ő  felsége  nagyon  kérte 
a  rendeket,  hogy  tegyék  ezt  a  neki  kellemetes  dolgot, 
fogadják  el  a  Gergely-féle  na-ptárt :  ők  elfogadják,  beczik- 
kelyezik,  kijelentve  azonban,  hogy  nem  annak  helyességé- 
ről való  meggyőződés,  hanem  pusztán  ő  felségének  kérelme 
bírja  őket  arra,  hogy  ezen  beczikkelyezést  teljesítsék  ; 
(Élénk  tetszésnyilvánítások  balról.  Felkiáltások  a  jobb- 
oldalon :  Hát  nem  jó  dolgot  czikkelyezett  be?)  ha  Önök 
ily  alakban  akarnák  ezt  a  beczikkelyezést,  azt  mondanám, 
hogy  a  törvény  formáját,  alapját  sokféleképen  felhasznál- 
ták a  magyar  törvénykönyvben  nemcsak  jogszabályok 
megállapítására,  de  emlékezetes  tettek  megörökítésére  is, 
ám  örökítsék  meg  ezen  emlékezetes  tettet  és  örökítsék 
meg  mellette  azon  érzelmeket,  amely  érzelmekkel  és  véle- 
ményekkel ezen  tett  iránt  viseltetnek.  (Élénk  derültség 
és   helj^eslés   a   baloldalon.) 

De  nem  ez  kívántatik,  hanem  az,  hogy  a  berlini 
szerződés  az  ország  törvényei  közé  iktattassék  egyszerűen. 
Ez    pedig    nem    jelent    egyebet,     mint    azt,    hogy    annak 

határozatai  azután  országos  törvény  erejével  bírnak  és 
annak  határozataiból  előállanak  mindazon  következések, 
amelyekkel  országos  törvényeink  idebent  az  országban 
mint  szükségszerű  következményekkel  elénk  lépnek.  Ez  a 
beczikkelyezésnek  értelme.  Én  értem  azt,  hogy  ezt  a 
beczikkelyezést  czélszerúnek  tartja  a  tisztelt  miniszter- 
elnök úr  s  miután  ő  maga  nem  tartotta  megint  czélszeiű- 
nek  megmondani,  hogy  miért,  én  bátor  leszek  ebben  a 
részben  az  ö  mulasztását  pótolni.  (Halljuk  !  Halljuk  !  bal- 
felöl.) 

Czélszerü  ez,  tisztelt  ház,  mindenek  előtt  azért,  mert 
vannak  oly  aggódó  lelkek,  akik  egy  álmegnyugvást  nyer- 
nek törvénj'beiktatás  által  arra  nézve,  hogy  megvan  a 
paritás  ;  mert  a  lajtántúH  parlament  valami  jogot  gyako- 
rolt, annálfogva  czikkelyezzük  be  mi  is,  mi  is  gyakorol- 
junk valami  jogot,  mert  ha  azok  tesznek  valamit,  hát 
mi  is  tegyünk ;  ebbe  helyezik  a  paritást.  És  hogy  így 
van,  hivatkozom  az  osztály-tárgyalásokra,  ahol  azon  osz- 
tályban, amelynek  én  is  tagja  vagyok,  egyenesen  azzal 
indokolták  ezen  törvényjavaslat  elfogadását,  hogy  rend- 
kívüH  nagy  vívmányt  látnak  ezen  beczikkelyezésben,  hogy 
Tisza  Kálmán  tisztelt  miniszterelnök  úrnak  sikerült  az  ország 
részére  egy  új  jogot  megszerezni.  (Derültség  balfelől  és 
felkiáltások  :  Szép  jog !)  Kiszámították,  hogy  hány  száz 
esztendeje  annak,  hogy  békekötés  nem  volt  törvényeinkbe 
beczikkelyezve,  most  megszereztük  ezen  jogot,  beiktatjuk ; 
ezen  új  jog  megszerzését  azonnal  foganatba  kell  venni. 

De  van  még  egy  másik  ok  is,  tisztelt  ház,  t.  i.  az,  hogy  a 
kormány  e  beczikkelyezés  által  a  legünnepélyesebb  alakban 
megnyeri  azt,  amit  nyíltan  kérni  még  eddig  önnön  pártjá- 
tól sem  mert,  t.  i.  összes  eddigi  cselekedeteinek  feltétlen 
helyeslését.  (Igaz  !  Ügy  van !  balfelöl.)  Most  sem  meri 
ezt  njáltan  kérni ;  most  is  oly  fénybe  öltöztetik  a  dolgokat, 
mintha  a  magyar  országgyűlés  valami  újonnan  megszer- 
zett vagy  felélesztett  jogot  foganatosítana,  s  csak  miután 
ezen  úgynevezett  jogot  gyakorolta,  akkor  veszi  észre,  hogy 
igazi  jogát  eltemette  s  megtette  azt,  mit  tenni  nem  akart  : 
ünnepélyesen  helyeselte,  törvénybe  iktatta  a  miniszter- 
elnök   úr    politikáját.    (Ügy   van  !    balfelől.) 

Van  azután  még  ennek  egy  harmadik  következése, 
amitől  a  tisztelt  háznak  nem  ezen  oldala,  hanem  a  többség 
eddig  mindig  tartózkodott.  (Halljuk  !)  És  ez  abban  áll,  hogy 
a  többség,  amint  felirati  javaslatában  is  kifejezte,  a  leg- 
mélyebb aggodalmakat  érezte  és  érzi  Bosznia  megszállása 
felett  és  azon  reményét  fejezi  ki  a  fejedelem  irányában,  hogy 
sikerülni  fog  ezen  ügynek,  amely  a  kunyhóktól  a  palotákig 
aggodalommal  tölti  el  az  embereket,  oly  megoldását 
találni,  amely  az  aggodalmakat  megszünteti  és  hazai  álla- 
potaink javítására  irányzott,  már-már  tünedező  reményein- 
ket újra  feléleszti.  És  ezen  aggodalmak,  amelyeknek  meg- 
szüntetését a  fejedelemtől  várja  az  önök  felirata,  ezen 
aggodalmak  azon  pénzügyi  terheltetésre  és  azon  bonyodalmak 
elviselhetetlenségére  vonatkoznak,  melyeket  a  boszniai  okku- 
páczió  idézett  elő  és  amelyeket  azoknak  hosszantartása 
vagy  megörökítése  még  nagyobb  mértékben  fog  fokozni. 
A  poHtikai  aggodalmakra  hivatkoznak  azért,  hogy  egy  új 
elemnek  a  monarchiába  való,  bár  ideiglenes  beillesztése, 
minő  zavaró  és  felforgató  hatást  gyakorol  azon  nagy 
műre,  melyet  a  miniszterelnök  úr  ellenzett,  amely  kezei  közt 
lassankint  elkopik  és  rombadől,  az  1867  :  XII.  törvény- 
czikkre.   (Ügy   van !    balfelől.) 

Már  most,  igen  tisztelt  túloldal,  mit  jelent  az,  hogy  önök 
megszavazzák  feleslegből  a  berlini  szerződés  törvénybe- 
iktatását, mert  a  kormány  kijelentette,  hogy  nincs  szük- 
sége reá,  hanem  csak  czélszerűnek  tartja  a  megszavazást  ? 
(Halljuk !  Halljuk !)  Jelenti  azt,  hogy  megteremtik  azt, 
ami  eddig  nem  létezett  és  ha  be  nem  czikkelyezik,  nem 
is  fog  létezni  :  az  állam  jogi  kapcsolatot  a  monarchia,  tehát 
Magyarország  és  Bosznia  közt.  (Ügy  van !  balfelől.)  Az 
államjogi  kapcsolat  abban  fog  állani,  (Halljuk  !  Halljuk  !) 
hogy  most  önök  ünnepélyesen  törvény  által  vállalják  Magyar- 
országra és  a  monarchiára  azon  kötelességet,  amely  ezen 
államot  is  arra  kötelezi,  hogy  a  szultán  felfüggesztett  állami 
uralmi  jogait  Bosznia  és  Herczegovina  területén  egész 
terjedelmükben  gyakorolja.  Ha  abban,  hogy  valamely 
terület  egy  másik  állam  uralmi  jogainak  feltétlenül,  kizáró- 
lag és  teljesen  alávettetik  és  hogy  ezen  államnak  joga 
van    e   területről   minden    idegen    állami    uralmat    kizárni ; 

ha  ez  törvénybe  lesz  iktatva  és  ha  ebben  államjogi  kap- 
csolat nincs  az  uralkodó  állam  és  ezen  terület  közt,  amelyre 
nézve  az  uralkodást  átvette,  akkor  az  állam  jogi  kapcsolat- 
nak nincs  értelme.  (Ügy  van  !  balfelöl.)  Már  most  első 
következése  a  beczikkelyezésnek  az,  hogy  már  most  meg- 
teremtetik az  államjogi  kapcsolat  Bosznia,  Herczegovina 
és  Magyarország  között.  (t"gy  van  !  ba^Kelöl.)  Ezen  jogi 
kapcsolatnak  megteremtése  által  megteremtik  önök  az 
alapot  arra,  hogy  az  ezen  jogi  kapcsolatot  megállapító 
törvényből  folyó  minden  kötelesség  úgy  tekintessék,  mint 
törvényes  kötelesség.  Elikor  Bosznia  adminisztrácziójára 
és  megszállására  való  minden  költség  irányában  nincsen 
az  országgyűlésnek  az  a  szabad  rendelkezése,  azon  meg 
nem  kötött  állása,  ami  volna  altkor,  ha  azon  kapcsolat 
nem  volna  országos  törvény  által  reánk  róva..  (Ügy  van  ! 
balfelől.  Ellenmondás  jobbfelől.)  És  én  már  szinte  látom, 
hogy  fog  felkelni  a  miniszterehiök  úr,  midőn  megszava- 
zása kéretik  a  boszniai  megszállási  és  adminisztraczionális 
költségeknek,  és  azt  fogja  mondani,  hogy  most  már  nem 
egy  kormány  cselekmény  alapján  kérek  költséget,  melyet 
a  parlament  megadhat  vagy  elvethet,  hanem  az  önök  által 
törvénybe  iktatott  szerződés  alapján.  (Ügy  van!  balfelől.) 
Ha  Önök  ezt  a  törvényt  nem  akarják  kijátszani,  akkor 
meg  kell  adniok  a  szükséges  költségeket.  (Ügy  van  !  bal- 
felől.   Ellenmondás    jobbfelől.) 

Azon  jogi  kapcsolat  tartamának  véget  vetni,  jelenleg, 
midőn  az  országgyűlés  semmi  tekintetben  sincsen  meg- 
kötve ezen  befejezett  tény  irányában,  a  mi  akaratunktól, 
erős  elhatározásunktól  és  a  nemzet  többségének  akaratától 
függ,  ha  annak  fenntartását  a  helyzet  által  parancsolt  szük- 
ségnek s  hazánk  és  a.  monarchia  érdekeivel  megegyezőnek 
nem  tartja.  De  ha  egyszer  a  kapcsolat  köztünk  és  azon  tar- 
tományok között  egy  állam  jogi  törvényben  van  kifejezve, 
akkor  annak  végét  vetni  az  országgyűlés  összes  hatalma  nem 
elegendő,  ha  még  oly  szükségesnek  tekintse  is,  ha  még  annyira 
meg  van  is  győződve,  hogy  megengedik,  sőt  követehk  a 
körülmények  —  ahhoz  a  korona  beleegyezése  lesz  szükséges. 

Tehát  ezen  körülmények  közt  is  az  országgyűlés  hely- 
zete még  megkötöttebb  lesz.  Van  még  egy  másik  körülmény 

is.  Ezen  berlini  szerződésben  monarchiánknak  egy  joga  van 
adva  a  novi-bazári  szandzsákságra  vonatkozólag,  s  az  van 
mondva,  hogy  ott  katonai  őrizetet  tarthatunk  és  kereske- 
delmi utakat  és  közlekedést  nyithatunk.  Mily  biztosítékunk 
van  nekünk  arra,  hogy  ezen  ezikk  résén  át  új  terjeszkedési 
politika  nem  fog  kö vettetni  ?  Mi  biztosítékunk  van  nekünk, 
hogy  majd  egy  szép  reggelen  megint  egy  világesemény  nem 
történik,  mely  ezen  szandzsákságnak  nemcsak  megszállá- 
sát, hanem  Boszniához  csatolását  is  a  miniszterelnök  úr 
ajkai  által  mint  kikerülhetlen  szükséget  jelenti  be  a  há,z- 
nak  ?  Az  is  biztosíthat,  ha  mi  nem  nyújtunk  alapot  arra, 
hogy  a  kormány  ezt  a  lépést  törvény  alapján  teljesíthesse. 
Most  iktassák  be  a  törvénybe  ezen  czikket,  s  akkor  a  kor- 
mány azt  mondja  :  én  végrehajtottam  egyszerűen  azon  tör- 
vényczikket,  nem  is  kértem  előre  költséget  rá  ;  nem  kétel- 
kedhettem, hogy  a  törvény  foganatosítására  utólag  is  meg 
fogják  adni. 

Ily  jogi  következtetésekre  adhat  alapot  s  gyakran 
ürügyet  a  törvénybeiktatás.  Ezzel  az  annexionális  politika 
nyeri  meg  jogi  alapjait. 

Van  ezenfelül,  tisztelt  ház,  egy  politikai  következmény  is, 
melyre  már  czéloztam  és  melyet  én  igen  röviden  fogok  meg- 
említeni. (Halljuk  !)  Ez  abban  áll,  hogy  a  beczikkelyezés  által 
a  legünnepélyesebb  alakban  jóvá  van  hagyva  a  kormány 
politikája.  Már  most  kérdem  a  tisztelt  túloldaltól  :  a  tisztelt 
túloldal  azt  mondja  feliratában,  ezek  aggodalmaink,  ezek  a 
kormány  pohtikájának  gyászos  következményei ;  főtörekvé- 
sünk  arra  van  irányozva,  hogy  ezektől  meneküljünk  ;  aztán 
azt  mondták  a  túloldal  szónokai :  majd  elvárjuk,  hogy  az 
országot  meg  fogják  nyugtatni  a  politikai  következmények 
iránt  ;  elvárjuk,  hogy  a  pénzügyminiszter  a  budget-tárgya- 
lásnál  meg  fog  nyugtatni  a  pénzügyi  következmények  iránt, 
és  akkor  fogjuk  ítéletünket  kimondani. 

Már  most  azok,  amik  azóta  történtek,  olyanok-e,  hogy 
önök  ezen  ünnepélyes  alakban  utólagos  jóváhagyásukat 
azon  politikára  ráadhatják  ?  Azon  pénzügyi  következmé- 
nyek, melyek  kiderítették,  hogy  a  múlt  évben  107  millió 
frtot  költöttek,  hogy  ez  évben  30  millió  frt  vétetik  igénybe, 
és    a    hadügyminiszternek    a    delegáczióban    adott  nyilat- 

kozata  szerint  előre  látható,  hogy  ez  nem  lesz  elég,  és 
a  hadügyminiszter  előterjesztései  szerint  kedvező  eeetben 
a  jövő  években  20 — 20  millió  lesz  szükséges  Boszniában 
—  talán  ezek  oly  körülmények,  hogy  amire  önök  ezelőtt 
három  hónappal  a  helyeslést  meg  nem  adhatták,  most  már 
e  körülmények  alapján  azt  oly  könnyen  megtehetik  ?  Vagy 
talá,n  bátorítva  az  által,  hogy  a  kormánytól  megnyugtatást 
kaptunk  arra  nézve,  hogy  a  pénzügyi  következmények 
és  egyéb  terheink  súlya  alatt  nem  fogunk  összeroskadni  ? 
Hiszen  hallottuk  mi,  mit  mondott  a  pénzügyminiszter  úr. 
A  pénzügyminiszter  úr  azt  mondotta,  hogy  ő  még  nincs 
tájékozva  és  teljesen  tisztában  a  kibontakozás  rend- 
szabályai iránt ;  nem  is  lehet  tőle  kivánni,  hogy  most  ter- 
vet adjon  ;  majd  ha  tanulmányozhatta  a  helyzetet,  reményli, 
megnyugtató  tervvel  léphet  elő.  Ha  önök  azon  pozitiv 
tervet  veszik  tekintetbe,  amit  a  pénzügyminiszter  úr  el- 
mondott, ugyan  miben  áll  e  terv  ?  Áll-e  egyébben,  mint 
abban,  hogy  ha  ezen  már  úgyis  velejét  izzadó  országból 
sikerülni  fog  még  12  milhó  frtot  kiteremteni,  akkor  azt 
hiszi,  hogy  összes  financziáhs  mizériáink  meg  lesznek  orvo- 
solva. De  a  pénzügyminiszter  úr  annak  fejtegetésébe,  hogy 
ezen  12  millió  frt  előteremtése  mellett  is,  terheink  óriási 
növekedése  által  az  űr  nem  fog-e  újra  előállani,  melynek 
betemetésén  most  fáradoznak,  nem  mert  bocsátkozni.  Vagy 
talán  azok,  amik  azótat  örténtek,  olyanok,  hogy  Magyar- 
ország saját  belkormányzatára  kevesebb  erőfeszítésre  lesz 
kötelezve  ? 

Azon  nagy  elemi  csapások,  amelyek  milliókat  semmi- 
sítettek meg  és  melyekből  való  kiépülésre  milliókat  fog 
kelleni  fordítani,  eKogadhatóbbá  teszik  a  kormány  poli- 
tikáját ?*  Talán  ez  bátorítja  önöket  arra,  hogy  egy  oly 
politikára  utólagos  helyeslésüket  kimondják,  melyet  helye- 
selni ezelőtt  hónapokkal  egyáltalában  vonakodtak  ?  (Helyes- 
lés balfelől.)  Ha  ez  nem  bátorítja  önöket,  t.  ház,  akkor 
én  azt  tartom,  hogy  mindenek  előtt  az  a  többség  köteles- 
sége,   hogy   következetes   maradjon  ;    hogy    a  felirathoz  hü 


*   1878  tavaszán  súlyos   árvíz-csapásokat  szenvedett  az  ország 
több  vidéke;  Szeged  pusztulásának  napja  niárczius  11. 


A  berlini  szerződés  beczikkelyezése.  391 

maradjon  ;  annak  első  kötelessége  egyenesen  megtagadni 
egy  oly  beczikkelyezését  e  szerződésnek,  melyet  maga  a 
kormány  is  csak  czélszerűnek,  az  előadott  okokból  czélszerü- 
nek,    de    nem    szükségesnek  tartott. 

Engedjék  meg,  hogy  beszédem  végén  megemlítsem 
azon  második  szempontot,  mely  e  törvényjavaslatnál  fenn- 
forog és  mely  e  törvényjavaslat  tárgyalásánál  kikerüllietlen. 

A  tisztelt  miniszterelnök  úr,  midőn  bevégeztetett  a  felirati 
vita,  úgy  nyilatkozott,  hogy  a  felirat  sem  helyeslését,  sem 
kárhoztatását  a  kormány  politikájának  nem  foglalja  magá- 
ban, de  arra  alkalma  van  a  háznak  mindig,  és  a  berlini 
szerződésről  úgy  nyilatkozott,  hogy  a  berHni  szerződésnek 
különösen  politikai  felelősség  szempontjából  való  tárgya- 
lása ajánlatos. 

Tisztelt  ház  !  Azt  tartom,  hogy  a  kormány  eljárása  sok- 
szor és  kimerítőleg  fejtegettetett  ;  a  részleteket  tehát  ismé- 
telni felesleges.  Ennek  daczára  azt  tartom,  hogy  ki  nem 
térhet  a  ház  a  berlini  szerződés  tárgyalása  alkalmával 
annak  nyilt  kijelentése  elől,  hogy  a  kormány  azon  eljárá- 
sát, melylyel  Magyarországot  saját  felelősségére  ily  hely- 
zetbe sodorta,  helyteleníti  és  megrója.  Erre  nézve  én 
csak  egyetlen  egy  tekintetet  bocsátok  az  egész  ház  meg- 
fontolására. 

Mióta  az  alkotmány  visszaállíttatott,  én  nem  hiszem, 
hogy  kormány  végzetesebb  lépést,  az  országra  súlyosabb 
lépést  mert  volna  tenni,  mint  tett  a  magyar  kormány 
akkor,  midőn  az  országgyűlések  jóváhagyása  nélkül,  midőn 
anélkül,  hogy  az  illetékes  testületektől  arra  az  eszközök 
megadattak  volna,  a  boszniai  és  herczegovinai  expediczió 
foganatosításához  hozzájárult  ;.  ez  oly  lépés,  melynek  keserű 
gyümölcse  évről  évre  világosabban  fog  a  ház  előtt  állani ; 
ez  oly  lépés,  amely  kormányválságot  idézett  elő  és  a  minisz- 
terelnök saját  kollégáját  a  pénzügyminisztert  nem  tudta 
ennek  következései  iránt  megnyugtatni,  mint  ezt  maga 
bevallotta. 

És  most,  t.  ház,  midőn  látjuk  azt,  hogy  a  berlini  szerző- 
désben Ígért  mindazon  előnyök  rendkívül  ingadozni  kezde- 
nek ;  midőn  kezd  meghiúsulni  a  remény,  és  a  meg- 
szállás  folytán  remélt   gazdasági   előnyök   mindig  kéteseb- 

beknek  mutatkoznak,  minőnek  tartatott  a  Balkán-félszigeten 
levő  kisebb  államokkal  való  közös  vámterület  .  .  .  (Zaj.) 
Tisza  miniszterelnök  :    JMicsoda  ? 

Az,  hogy  egy  vámterületet  képezhessünk  az  ottani 
kisebb  országokkal,  és  más  gazdasági  előnyök,  melyeket 
a  miniszterelnök  úr  pártolói,  pl.  Tóth  Vilmos  képviselő 
úr,  a  boszniai  okkupácziónak  várható  következményei  gya- 
nánt felhozott  ;  midőn  látjuk,  hogy  azon  feldicsért  nagy 
vívmány  is  ingadozni  kezd,  melyre  oly  büszkén  hivatkoz- 
tak, mely  Kelet-RuméHa  elválasztásában  és  a  török  uralom 
alá  helyezésében  áll  ;  midőn  látjuk,  hogy  másfelől  a  pénz- 
ügyi következmények  és  politikai  bajok  hatványozottabi) 
mértékben  állanak  elő  :  most  vonakodjék  a  ház  az  ily  poli- 
tika előidézői  és  szerzői  felett  kárhoztató  Ítéletét  kimondani  ? 

Ez  bátorítás  volna  jövőben  hasonló  lépésekre ;  ez  meg- 
gyökereztetné nemcsak  ebben,  de  talán  más  kormány- 
ban is  azt  a  hitet,  hogy  tegyenek  bármit,  legyen  eljárásuk 
bármi  vészthozó  az  országra  nézve  :  a  felelősségre  vonástól 
egyáltalában  semmi  okuk  nincs  félni.  (Igaz  !  Ügy  van !  bal- 
felől.)  Es  ha  az  alkotmányos  formák  összes  értéke  abban 
áll,  hogy  az  azokat  kezelő  tényezők  a  formákban  rejlő 
biztosítékot  komolyan  veszik  :  akkor  mi  értékük  van,  mi 
biztosíték  van  a  mi  kormányunkban,  ha  ily  lépések  után 
a  parlament  a  kormányt  semmi  tekintetben,  még  a  poli- 
tikai felelősségre  vonás  legenyhébb  nemével  sem  akarja 
illetni,  sőt  ellenkezőleg,  tettei  törvény  által  helyeseltetnek  ; 
akkor  ezen  parlament  maga  lemond  jövőre  arról,  hogy 
akarata  és  ellenőrzése  komolynak  tekintessék.  (Élénk  helyes- 
lés a  baloldalon.)  Teszi  ezt  oly  körülmények  között,  midőn 
a  kormánypadokon  ama  csodálatos  dicsekedéssel  és  felfogás- 
sal találkozunk  ;  midőn  azt  halljuk,  hogy  gúnyolódva, 
kihívólag  emlegetik  föl  nekünk,  hogy  hiszen  azon  hely- 
zetből, mit  a  törvényhozás  kikerülésével  teremtettek, 
az  ellenzék  sem  lesz  képes  kimenekülni ;  midőn  különös 
gyönyörűséggel  és  kéj  érzettel  említik  föl,  hogy  már  azon 
lánczokat,  melyeket  sikerült  nekik  kovácsolniok,  senki 
ki  nem  kerülheti  ;  (Nyugtalanság  jobbfelől.)  midőn,  mondom, 
ily  dicsekedésekkel  találkoztunk  és  midőn  ezen  országgyűlés 
mindezt   elhallga,tja   és   még   csak   egy   komoly  szava  sincs 

az  ily  eljárás  ellen  :  akkor  a  parlaroent  erejének,  ellenőrzési 
hatalmának  ezen  lehanyatlására  lehetetlen  szomorúság  nél- 
kül gondolni.  (Élénk  helyeslés  a  baloldalon.) 

A  történet  mutat  fel  kormányt,  mely  megsértette  a  tör- 
vényt, de  nagy  előnyök,  nagy  nemzeti  vívmány  fedezte 
eljárását  és  igazolta  ;  mutat  a  történet  oly  kormányt 
és  alkotmányos  testületeket,  melyek  meghajoltak  a  vas- 
kényszerűség  előtt,  azt  mintegy  szomorú  kényszerűséggel 
fogadták   el. 

De  olyan  kormányt  és  ennek  olyan  híveit,  akik  dicse- 
kedjenek azzal,  hogy  sikerült  az  országot  oly  végzetes 
bonyodalmakba  sodorni,  hogy  azokból  ezen  ország  nem 
szabadulhat,  és  hogy  azok,  akik  ezért  megróják  őket, 
magok  kénytelenek  lesznek  ezen  bonyodalmak  közepette 
működni  :  az  ilyen  kormánytöbbség  nevezheti  magát  parla- 
mentinek, de  eljárása  csak  a  nemzet  romlásában  van  meg- 
írva.   (Igaz  !    Élénk   helyeslés    balfelől.) 

Ezek  az  okok,  tisztelt  ház,  melyek  bennünket  arra  bírnak, 
hogy  egy  határozati  javaslatot  terjesszünk  eléje,  melynek 
szövege    a    következő  : 

Határozati  javaslat.  Tekintve  azt,  hogy  a  berlini  szerző- 
dés beczikkelyezéséről  szóló  108.  számú  törvényjavaslat 
úgy  szerkezetében  és  indokolásában,  mint  előterjesztésé- 
nek időpontjánál  fogva  a  magyar  törvényhozás  jóváhagyási 
jogára  nézve   kételyeket  hagy  fenn  ; 

tekintve  tovább  azt,  hogy  a  megszállásra  vonatkozó- 
lag ama  szerződésben  foglalt  megbízásnak  a  törvényhozás- 
nak előleges  jóváhagyása  nélkül  történt  végrehajtása  máris 
oly  tényeket  teremtett,  melyeknek  elutasíthatlan  következ- 
ményeivel a  törvényhozás  további  intézkedéseiben  számolni 
kénytelen  ; 

tekintve  végre  azt,  hogy  a  szerződés  beczikkelyezése 
a  törvényhozás  elhatározási  szabadságát  még  a  teremtett 
tények  e  hatásán  túl  is  korlátozná,  a  követett  helytelen 
eljárásnak  pedig,  mely  az  országot  szükség  nélkül  súlyos 
pénzügyi  és  közjogi  bonyodalmakba  sodorta,  utólag  jóvá- 
hagyását  eredményezné  : 

a  képviselőház  a  108,  számú  törvényjavaslatot  nem 
fogadja  el ; 

a  berlini  szerződés  ezen  intézkedésének  foganatosításá- 
hoz   jóváhagyását    utólag    sem    adja    meg  ;  és  ^ 

azon  eljárást,  hogy  a  magyar  kormány  a  szóban  forgó 
megbízásnak  a  törvényhozás  jóváhagyása  nélkül  történt 
végrehajtásához  hozzájárult,  helyteleníti. 

Ajánlom  a  tisztelt  háznak  elfogadásra.  (Élénk  helyeslés, 
éljenzés   és   taps   bahelöl.) 

A  határozati  javaslatot  aláírták  :  Szilágyi  Dezső, 
Bittó  István,  gr.  Apponyi  Albert,  báró  Simonyi  Lajos, 
Horváth  Lajos,  Hoffmann  Pál,  Bessenyei  Ernő,  Chorin 
Ferencz,  Ragályi  Aladár,  Pulszky  Ágost,  Gulner  Gyula, 
Lesskó  István,  Schmerzing  Tádé,  Molnár  Aladár,  Beniczky 
Ferencz,  Farkas  Elek,  Szabó  Sándor,  Csapó  Kálmán,  Sci- 
tovszky  János,  báró  Bánhidy  Béla,  Kossuth  ]Mihály,  Hedry 
Ernő,  Lázár  Miháh^,  Juraszek  Ferencz,  Dessewífy  Kálmán, 
Szontagh  Pál  (gömöri),  gróf  Pongrácz  Adoh,  Potocky  Dezső, 
Tomcsányi  László,  Xagy  István,  Hodossy  Imre,  Orosz 
]\Iihály. 

Nyomban  Szüágjá  után  Tisza  miniszterelnök  szólalt  fel, 
s  beszéde  első  részében  kizárólag  Szüágp  Dezsővel  polemizált. 
Megjegyzi,  hogy  az  eredeti  törvényjavaslatban  foglalt  tudomá- 
sul vétel  kifejezés  az  ő  hozzájárulásával  hagyatott  ki.  A  paritás 
megóvására  Ausztriával  szemben  mindig  nagy  figyelemmel  volt ; 
ezért  választotta  azt  a  módozatot,  mely  nálunk  állandóan  gya- 
korlatban van.  Valameddig  a  többi  parlamenti  és  szabad  államok 
más  eljárást  követnek  :  az  az  áUam,  mely  egymaga  azt  a  gya- 
korlatot léptetné  életbe,  hogy  a  korona  által  kötött  nemzetközi 
szerződések  végrehajtása  iránt  a  törvényhozás  ratifikácziója  előtt 
semmit  sem  lehet  tenni,  eljátszana  európai  helyzetét,  egész  befo- 
lyását, senki  nem  tartana  vele  kongresszust,  nem  kötne  vele 
szövetséget.  Törvényeink  szerint  különben  a  koronának  abbeh 
jogát,  hogy  nemzetközi  szerződéseket  érvényesen  köthessen, 
kétségbevonni  nem  lehet.  A  parlamentek  gyakorolják  befolyá- 
sukat a  kormány  útján  előzetesen  és  utólag,  és  azzal,  hogy  a 
szükséges  eszközöket  megadják  vagy  megtagadják.  Az  okkupá- 
czió   helyébe  az   ellenzék  se  tudna  ma  mást  tenni. 

* 

1879  márczius  27-ikén,  miután  még  többen  szólottak  a  tárgy- 
hoz, Szilágyi  Dezső  záróbeszédére  került  a  sor. 


Szilágyi  A    tárgyalás    alatt     levő    törvényjavaslat   feletti    vita, 

Dezső  (Halljuk  !  Halljuk  !)  tisztelt  ház,  eddig  két  kérdés  körül  for- 
gott. Ezen  két  kérdés  egyike  államjogi  kérdés,  másika  poli- 
tikai birálat  kérdése,  és  vonatkozik  arra,  vájjon  azon  keleti 
politika,  melynek  végeredményekép  a  berlini  szerződés 
van  bemutatva  és  melyhez  a  magyar  kormány  hozzájárult, 
e  szerződés  beczikkelyezésével  helyeseltessék-e  vagy  sem  ? 
Erre  beszédem  végén  vissza  fogok  térni  és  megteszem  észre- 
vételemet Poht   képviselő  úr  beszédére. 

Az  ügy  állam  jogi  része  szintén  két  kérdésben  össz- 
pontosul :  az  egyik  abban  áll,  vájjon  a  ház  a  berlini  szerző- 
dést törvénybe  iktassa-e  ;  a  másik,  amely  ettől  elválhatat- 
lan :  vájjon  a  berlini  szerződés  némely  részeinek  érvényes- 
ségéhez, kötelező  erejéhez  szükséges  kellék-e  a  háznak 
hozzájárulása,   vagy  sem  ? 

Én  a  berlini  szerződésnek  némely  részeiről  beszéltem, 
mert  én  azt  tartom  és  erre  talán  nem  lesz  közöttünk  véle- 
ménykülönbség, hogy  midőn  itt  a  jóváhagyási  jog  felett  vita 
foly,  a  berlini  szerződésnek  csak  azon  részei  értetnek,  melyek 
állami  területünket  gyarapítani  akarják,  és  azon  részei, 
amelyek  a  monarchiára  s  ezáltal  államunkra  bizonyos 
teljesítést,  bizonyos  kötelezettséget  rónak,  államjogi  kap- 
csolatba hozva  vele  idegen  területeket.  És  éppen  ezért,  tisztelt 
ház,  míg  egyrészről  a  berlini  szerződés  többi  részeire  nézve 
a  politikai  birálat  jogát  teljes  mértékben  követeljük,  ezen 
részeire  nézve  a  berlini  szerződésnek,  anélkül,  hogy  tarta- 
nánk attól,  hogy  európai  hahota  fog  bennünket  kisérni, 
a  legteljesebb  joggal  igénybe  vesszük  a  jóváhagyás  jogát. 
(Helyeslés  balfelől.)  Mert  a  berlini  szerződésnek  azon  része, 
mely  állami  területünket  gyarapítani  akarja,  mely  velünk 
idegen  területeket  állam  jogi  kapcsolatba  hoz,  a  mi  bel- 
ügyünk, a  mi  államjogi  rendszerünk  kérdése,  és  ha  egy 
ország  erre  nézve  a  törvény  alapján  a  korona  abszolút 
rendelkezési  hatalmát  nem  ismeri  el :  kell,  hogy  ez  Európa 
mindazon  országai  részéről,  hol  az  alkotmányjogot  komolyan 

veszik,  nem  hahotával,  hanem  teljes  eüsmeréssel  kisértessék. 
(Helyeslés  baKelöl.) 

Téves  emiélfogva  az  a  nézet,  amit  Jókai  és  Polit  kép- 
viselő urak  felhoztak,  különösen  az  utóbbi  képviselő  úr  :  hogy 
a  jóváhagyási  jognak  vitatása  itt  tisztán  elméleti  értékű, 
hogy  annak  gyakorlati  fontossága  nincs.  Ez,  tisztelt  ház, 
teljes  tévedés  a  fennforgó  törvényjavaslat  jelentősége  iránt. 
Mert  midőn  ezen  szerződés  törvénybe  iktatásáról  van  szó, 
az  alkotmánykérdés,  ezen  országgyűlés  jogkörének  kérdése, 
egyenesen  s  elsősorban  fel  van  állítva,  és  téved  Polit 
képviselő  úr,  ki  azt  hiszi,  hogy  mert  mint  az  állam  kép- 
viselője a  szuverén  szerepel  a  nemzetközi  érintkezések- 
ben, ebből  az  következik,  hogy  minden  szerződés  jog- 
érvényes megkötésére  korlátlan  joga  van.  És  nem  mi  állít- 
juk az  alkotmány  kérdést  előtérbe,  de  maga  a  kormány 
áhította  előtérbe  ;  mert  gondoljanak  csak  vissza  arra,  mivel 
van  indokolva  e  törvényjavaslat  a  kormány  által  ?  A  kor- 
mány egyedül  és  kizárólag  indokolja  azt  azzal,  hogy  czél- 
szerű  a  törvénybeiktatás,  mert  alkotmányos  aggályokat 
njTigtat  meg,  a  megzavart  paritás  helyroálhtása  szem- 
pontjából. 

Kérdem,  lehet-e  az  alkotmányi  jogkérdést  nyomaté- 
kosabban, tisztábban  odaáihtani,  mint  ezt  a  kormány 
tette  ?  Én  jól  értem,  tisztelt  ház,  nagyon  értem  azt,  ha  Poht 
képviselő  úr  ezen  jog  fölötti  vitatkozást  elméleti  értékű- 
nek mondja,  és  szomorúan  tapasztaltam,  hogy  ezen  szavai 
éppen  azon  oldalról  bizonyos  helyeslést  és  élénk  helyeslést 
keltettek.  (Ellenmondások  jobbfelől.  Igaz  !  Ügy  van  !  bal- 
felől.)  A  kormány  érdemének,  a  szabadelvű  kormány  érde- 
mének tulajdonítom  én  azt,  hogy  a  magyar  parlament- 
ben a  többség  némely  tagjainak  keblében  jogaink  értéke 
és  érvénye  iránti  hit  és  bizalom  annyira  megcsökkent, 
hogy  az  ország  egy  meglevő  jogának  gyakorlata,  annak 
létezése  fölötti  vita,  abszolút  elméleti  kérdéssé  törpül. 
(Igaz  !  Ügy  van !  bahelől.)  Annyiszor  hallottuk  már  e 
házban  a  múiiszterelnök  úrtól,  hogy  mily  sok  joga  van 
ennek  az  országnak  !  Ennek  van  joga  —  hiszen  bele  van 
írva  törvényeinkbe  —  külön  vámterülethez ;  ennek  van 
joga    független    bankhoz  ;    (Derültség    balfelől.)    ennek  az 

országnak  van  joga  arra,  hogy  a  80  milliós  adósságban  részt 
ne  vegyen  :  hanem  óvakodjunk  e  jogot  használni,  takargas- 
suk be  pólyába  szorgosan,  hogy  utódaink  hasznát  vehes- 
sék. Mindezt,  mondom,  annyiszor  hallottuk,  hogy  utol- 
jára meggyengítette  a  jogaink  értéke  iránti  bizalmat.  Hiszen 
a  jogok  értékére  nézve  a  miniszterelnök  úrnak  az  a  véle- 
ménj^e,  hogy  jogom  lényege  nem  abban  áll,  ha  meg- 
egyezésem néikül  valami  nem  jöhet  létre,  hanem  abban, 
hogy  beszélhetek  és  hozzászólhatok.  (Ügy  van,  úgy  !  bal- 
felől.) 

Akik  a  szabadelvű  kormány  fejétől  éveken  át  ily 
tanokat  hirdetve  hallottak  ;  kik  lépésről  lépésre  cselekvé- 
nyekbe bonyohttattak  bele,  melyek  nem  jelentettek  egye- 
bet, mint  a  jog  üres  fenntartását,  de  hatálytalanná  tételét, 
azok  helyeselhetik,  hogy  itt  jelenleg  egyébről  nincs  szó, 
mint  egy  elméleti  kérdésnek  gyönyörűség  végetti  meg- 
vitatásáról. (Zajos  helyeslés  balfelöl.  Ellenmondás  jobb- 
felől.)  De  mert  mi  azt  hisszük  és  úgy  vagyunk  meggyő- 
ződve, hogy  egy  országnak  alkotmányos  érzékét  ily  tények 
elhomályosíthatják ;  hogy  nagy  ügyességgel,  nagy  erély- 
lyel,  következetesen  hirdetett  elméletek  alkalmasak  arra, 
hogy  egy  nemzetben  megingassák  a  hitet  jogainak  komoly- 
sága és  becse  iránt  :  de  a  nemzet  szeretete  és  ragaszko- 
dása alkotmányához  nem  veszhet  el,  azt  ki  nem  lehet 
irtani  bármi  szolgálatkészséggel  feKelé  és  bármi  ügyesség- 
gel lefelé.  (Zajos  helyeslés  balfelől.  Nyugtalanság  jobbfelől.) 
És  hogy  ez  el  ne  homályosíttassék,  hogy  ez  ki  ne  irtás - 
sék,  mi  minden  egyes  alkalommal,  nem  midőn  mestersége- 
sen kell  azt  a  ház  elé  hozni,  de  midőn  ezen  kérdések  meg- 
vitatása egyenesen  a  kormány  által  indítványoztatik,  komo- 
lyan szót  emelünk  és  komolyan  igénybe  vesszük  az  ország 
ezen  jogát.   (Igaz  !   Ügy  van  !  balfelől.) 

Ami  már,  tisztelt  ház,  a  törvénybe  iktatást  illeti,  mi  azt 
megtagadjuk,  azért,  mert  az  a  kormány  által  oly  formá- 
ban ajánltatott,  amely  az  országgyűlésnek  jogkörét  két- 
ségbe vonja.  Már  pedig  midőn  az  országgyűlés  egy  tör- 
vényhozási aktust  teljesít,  ennek  jelentősége  iránt  a  törvény- 
hozás mindkét  tényezőjének  véleménye,  a  kormány  nyilat- 
kozata nagy  fontossággal  bír.    Mert  én  a  dolgot  úgy  tekin- 


398  Az  okkupácziót  követő  országgyűlés. 

tem,  hogy  a  kormány  itt  a  korona  képviseletében  beszél ; 
mert  ha  nem  abban  beszélne,  valóban  nyilatkozataival 
ily  kimeritőleg  nem  foglalkoznám  ;  mivel  tehát  a  korona 
képviseletében  beszél  :  mi  óvni  akarjuk  az  országgyűlést, 
hogj^  ráálljon  a  kormány  által  is  feleslegesnek  nyilvání- 
tott aktusra,  akkor  midőn  alkotmányos  joga  éppen  a  korona 
részéről  a  miniszter  által  kétségbe  vonatik  ;  de  megtagad- 
juk, mert  ez  a  kormány  összes  eljárásának  politikai  helyes- 
lését involválja  magában  ;  megtagadjuk  elvégre  ismét  azért, 
mert  ezen  cselekménye  által  az  országgyűlés  az  okkupáczió 
és  adminisztráczió  tényével  szemben  megköti  magát,  szük- 
ségen  túl   köti   meg   magát. 

Ezek  az  okok,  amelyeknél  fogva  megtagadnók  a  hozzá- 
járulást is,  akkor  ha  kellő  alakban  javasoltatnék ;  de 
akkor  legalább  az    okok   elseje   elesnék. 

Engedjék  meg  azonban,  hog}^  a  formára  még  egy 
észrevételt  tegyek.  (Halljuk  !  Halljuk  !)  Általában  a  szerző- 
désnek törvénybe  iktatása  a  berhni  szerződésre  nézve  sine 
discrimine  javasoltatik  ;  ez  által  azon  színe  van  a  dolog- 
nak, mintha  a  berlini  szerződésnek  minden  határozatai 
országos    törvényerővel    ruháztatnának    fel. 

Már  most  állítom,  hogy  ehhez  hasonló  eljárást  törvény- 
könyvünkben nem  találok.  Mert  igaz,  tudok  eseteket,  hivat- 
kozás is  történt  rá,  hogy  béke-szerződések  és  külföldi  álla- 
mokkal kötött  szerződések  is  egész  terjedelmükben  törvény- 
könyvünkbe iktattattak,  de  azok  e  két  kategóriába  tartoz- 
tak :  vagy  olyanok  voltak,  amelyek  a  benső  jogrendet, 
az  alkotmánynak  jogrendét  módosították,  vagy  pótolták  ; 
vagy  olyanok  voltak,  melyek  a  köztünk  és  egy  másik 
állam  közti  viszonyokat  szabályozták.  De  hogy  oly  szerző- 
dés, minden  határozott  kifejezése  nélkül  annak,  hogy  a 
törvénykönyvbe  iktatás  annak  mely  részére  vonatkozik ; 
amely  szerződés  idegen  államok  keletkezéséről  és  azok 
kötelezettségeiről  rendelkezik ;  amely  Bulgáriát,  RumeUát 
megállapítja  ;  amely  a  Török-  és  Oroszország  közötti  viszo- 
nyokat rendezi ;  amely  Montenegrót,  Szerbiát  gyarapítja, 
—  hogy  ilyen  szerződés  minden  határozata  törvényerővel 
ruháztassék  fel,  az  a  törvény  formájának  könnyelmű  fel- 
használása.   (Helyeslés    balfelől.) 

Ha  a  tisztelt  miniszterelnök  úr  komolyan  veszi  a  tör- 
vénybeiktatást, és  ha  megint  egy  csodálatos  magyarázatra 
utólag  nem  számithatunk  a  miniszterelnök  úr  részéről,  mely 
lényegében  úgy  fog  hangzani,  hogy  az  örök  emlékezet 
megőrzése  végett  iktattatik  törvénybe  ;  ha,  mondom, 
komolyan  veszi  :  akkor  hogyan  magyarázható  meg  a  tör- 
vényczikk  végén  a  fejedelem  nevében  az  ünnepélyesen  oda- 
iktatott azon  nyilatkozat,  hogy  mindazt,  ami  ezen  törvény- 
ben foglaltatik,  helyesnek,  jónak,  kedvesnek  és  elfogadott- 
nak vallja  a  fejedelem  és  ő  mind  maga  megtartja,  mind 
mások  által  meg  fogja  tartatni.  Tehát  a  fejedelmet  azon 
helyzetbe  akarja  juttatni,  hogy  a  berlini  szerződés  ezen 
ünnepélyes  beczikkelyezése  által  annak  minden  pontjá- 
nak mások  által  való  megtartására  eskü  által  legyen  köte- 
lezve;  (Ügy  van !  balfelől.)  vagy  pedig  fenntartja  magának 
a  miniszterelnök  úr,  hogy  minden  egyes  alkalommal  az 
általa  nagy  ügyességgel  alkalmazott  idők  és  körülmények 
maximája  szerint  (Derültség.)  majd  ki  fogja  szemelni,  hogy 
mely  határozatok  azok,  amelyekre  czélszerű  kimondani, 
hogy  a  beczikkelyezés  által  törvényerőre  emelkedtek,  és 
melyek  azok,  amik  csak  az  utódok  épülésére  vannak  be- 
iktatva.   (Élénk  helyeslés  balfelől.) 

Vagy  mit  gondol  a  miniszterelnök  úr,  ha  a  berlini 
szerződésnek  —  ami  legalább  is  nem  valószínűtlen  — 
némely  részei  módosítás  alá  jönnek,  akkor  e  módosítás 
folytán  majd  ezen  törvények  változtatása  lesz  szükséges  ? 
Még  akkor  is,  ha  államunk  területét,  államunk  viszonyait 
e  módosítások  egyáltalában  nem  érintik  ?  (Tetszés  balfelől.) 
Hiányosnak  és  könnyelműnek  tartom  a  kormány  eljárá- 
sát,   mely   a  törvény   formáját    ily    félreértéseknek  teszi  ki. 

De  nem  foglalkozom  tovább  a  forma  kérdésével.  Rátérek 
azokra,  amik  a  törvénybeiktatás  következményei  iránt 
felhozattak.  Senki  eziránti  következtetéseim  alaptalan- 
ságát nem  mutatta  ki,  még  a  miniszterelnök  úi  sem. 
A  miniszterelnök  úr  e  következtetések  nyugtalanító  voltát 
megkísérelte  egy  nyilatkozattal  gyengíteni,  és  mint  magát 
kifejezni  méltóztatott,  megnyugtató  nyilatkozatot  kívánt 
tenni,  mely  a  következőkben  áll  :  Én  legalább,  míg  e 
helyen  leszek,  azért,  hogy  a  berlini  szerződés  beczikkelyez- 

tetik,  akár  annexióról,  akár  egyes  részeknek  a  monarchiá- 
hoz való  csatolásáról,  akár  bármely  állandó  intézkedésről 
legyen  szó,  soha  sem  fogom  mondani,  hogy  már  most  a 
beczikkelyezés  folytán  a  törvényhozásnak  ezt  meg  kell  tennie  ; 
ahhoz  többé  hozzászólnia  nem  lehet  —  s  hozzátette,  és 
ez  mint  fenyegetés  hangzott  ellenünkben  :  és  nem  fogja 
engedni,  ha  ott  ül  valaki  más,  hogy  ez  a  más  mondjon 
ilyeneket. 

A  miniszterelnök  úr  tehát  mindenekelőtt  meg  akart 
nyugtatni.  Kérdem,  tisztelt  ház,  nem  jutott-e  eszébe,  hogy 
midőn  itt  megnyugtatás  végett  Ígéretet  tesz,  aligha  számít- 
hat az  eddig  történtek  után  sikerre  ?  (Tetszés  balfelől.) 
Hiszen  annyiszor  hallottuk  a  miniszterelnök  úrtól,  hogy 
ám  mulassák  magukat,  kik  múlt  Ígéreteit  és  nyilat- 
kozatait idézni  szokták,  mulassák  magukat,  ha  kedvök 
tehk  az  ilyen  gyönyörűségben,  idézetekkel  :  ő  biztosítja 
őket,  hogy  még  jövőre  is  sok  alkalmuk  lesz  ilyes  idézetekre. 
(Élénk  derültség  balfelől.)  Midőn  ilyen  gúnyos  közönyt 
tanúsított  önnön,  a  múltban  tett  ígéretei  iránt,  lehet-e  azt 
alaposan  gondolni,  hogy  ha  azoknak  hosszú  sorát  megtoldja 
még  egygyel,  ez  a  házban  vagy  a  házon  kívül  megnyug- 
tatást   fog    szerezni  ?    (Ügy    van  !    balfelől.) 

Különben,  ha  ezen  nyilatkozatok  ebben  az  eredendő 
bűnben  nem  szenvednének  is,  két  nagy  körülmény  van, 
ami  azokat  minden  értéküktől  megfosztja.  Egyik  az,  hogy  ha 
ezek  a  nyilatkozatok  ellenkeznének  a  törvénybeiktatás 
természetes  és  szükségszerű  következményeivel,  s  ha  azokat 
mindenki  az  előzmények  után  is  teljes  bizalommal  vehetné  : 
azok  akkor  sem  nyújtanának  semmi  biztosítékot ;  mert  a 
törvény  szükségszerű  következményei  ellenében  olyan  ígére- 
tek, hogy  én  nem  fogok  erre  hivatkozni,  merő  szavaknál, 
miket  az  első  szellő  elragad,  több  jelentőséggel  nem  bír- 
nak.    (Helyeslés    balfelől.) 

Egyébiránt  megvallom,  a  nyilatkozat  nagyon  óvatos, 
mert  ami  a  törvénybeiktatás  következményei  gyanánt  ben- 
nünket nyugtalanít,  erre  nem  méltóztatott  semmi  ígéretet 
tenni  ;  az  pedig,  amire  ígéretet  tett,  bennünket  éppen 
nem  nyugtalanít.  Mert  nagyon  jól  tudjuk  azt,  hogy  a 
szerződésbe    az    okkupáczió    mint    ideiglenes,    határozatlan 

ideig  tartó,  de  nem  mint  annexió    van  beiktatva  ;  nagyon 
jól  tudtuk,  hogy   ahhoz,  hogy    abból   annexió  legyen,  tör- 
vény  szükséges.    Nagyon   jól   tudtuk   azt   is,  hogy  az  úgy- 
nevezett állandó  intézkedésekhez,   melyekre  mindig  mond- 
hatja  a   miniszterelnök   úr,    hogy   ideiglenesen  tartó  okku- 
páczió  alapján    nem  is  lehet  állandó  intézkedés,  hogy  azon 
állandó  intézkedésekhez  kell  külön  törvény.  De  az  én  aggo- 
dalmaim arra  vonatkoztak,  hogy  a   törvénybeiktatás  által 
megteremtetik    egy  állam  jogi  kapcsolat  Bosznia  és  Herczego- 
vina  idegen  területe  és  a  monarchia  közt,   törvény  erejére 
emelkedve.    Törvénynyel   vállalja   át   a   monarchia,  tehát  a 
magyar   állam   is,   hogy   azon  idegen   területeken  az  összes 
állami  uralmi  jogokat  gyakorolja  és  kötelességeket  teljesiti, 
azokat     kormányozza    és     megszállva     tartja,     és  akkor  e 
törvényes    kötelességnek   teljesítésére    vonatkozó    költségek 
azon   törvényből   folyó    költségek    lesznek.    És    ha    egyszer 
azon    —   mondjuk   —   határozatlan    ideig    tartó    kapcsolat 
törvény   által   van   megállapítva   monarchiánk,    tehát    álla- 
munk   és    azon    területek    között  :    akkor    az    országgyűlés 
keze    meg    van    kötve,     és    arra,  hogy  ezen  kapcsolatnak 
vége       vettessék,     a      törvényhozás      minden       tényezőjé- 
nek  beleegyezése    lesz    szükséges.    (Igaz  !  balfelől.)    A  tisz- 
telt    miniszterelnök     úr    sem    ígéretet,    sem    nyilatkozatot 
eziránt    nem   méltóztatott  tenni.  Egyébiránt  kérem,    ne   is 
tegyen.  Mert    ha  ez    a    szerződés    be  is  iktattat ik,  mi    leg- 
alább, s  azt    hiszem,    mások  is,    őrködni    fogunk    a    felett, 
hogy     annak     legszükségesebb,     legszorosabb     magyarázata 
alapján    való    elkerülhetetlen    következményein    túl    többet 
el    ne    ismerjen     az     országgyűlés.     Ennyit     kénytelen   el- 
ismerni ;    de  csak  a  legszükségesebb,  legszorgosabb  magya- 
rázaton     alapuló    következményeket,     és     ha     azokat     az 
országra  nézve  prejudicziózusnak  tartják,  azt  hiszem,  lesz- 
nek e  házban  mindig  elegendő  számúak,  kik  tudni  fogják 
védeni  és  megóvni  annak  ellenében  az  országot  is.  (Helyes- 
lés  balfelől.) 

És  itt,  tisztelt  ház,  át  kell  térnem  arra,  amit  a  dolog 
állam  jogi  oldalának  másik  részére  említ  a  miniszterelnök, 
t.  i.  amit  elméleti  értékűnek  nyilvánított,  de  amit  én  a 
legfőbb    fontosságú    alkotmányjogok    közé    sorozok  :  hogy 

vájjon  a  berlini  szerződés  említett  részeinek  kötelező  erejé- 
hez, tehát  érvényéhez  szükséges  kellék-e  ezen  országgyűlés 
jóváhagyása,  vagy  nem  szükséges  ?  És  itt  engedje  meg  a 
miniszterelnök  úr,  hogy  mindenekelőtt  szóljak  arról,  amire 
oly  nagy  diadalérzettel  czélzott  beszédében :  hogy  egész 
múltkori  felszólalásom  kibékíthetetlen  ellenmondásban 
szenved. 

Azt  mondta  ugyanis  és  ezek  voltak  nyilatkozatai  : 
»Ez  igazán  különös  egy  törvényjavaslat*,  mert  az  én  nyilat- 
kozatom szerint  »egyszer  semmit  sem  mond,  máskor  ott, 
midőn  bekebelezésről  nincs  szó,  megteremti  azt  a  jogi  kap- 
csolatot, melynek  megteremtése  még  nem  is  tartozik  a 
lehetőségek  közé«.  Ámbár  megint  azt  mondja,  hogy  ellent- 
mondás van  abban,  midőn  beszédemben  egy  helyen 
azt  mondtam  :  »nincs  meg  a  paritás«,  mert  a  berlini  szerző- 
dés Ausztriával  jóváhagyatott,  mi  pedig  nem  akarjuk 
jóváhagyni ;  majd  ismét  azt  állítom,  hogy  ha  e  törvény- 
javaslat elfogadtatik,  az  országgyűlés  többé  nem  is  moz- 
dulhat. 

Ezt  ugyan  így,  amint  a  miniszterelnök  úr  idézni  méltóz- 
tatott, nem  mondottam  ;  nem  mondottam,  hogy  az  ország- 
gyűlés nem  mozdulhat.  De  igenis  álHtottam  kettőt,  t.  i. 
azt,  hogy  a  javaslott  beczikkelyezés  által  nincs  helyre- 
áUítva  a  megzavart  paritás,  pedig  ő  nem  tudott  annak 
indokolására  egyebet  felhozni,  mint  azt,  hogy  meg  akar 
alkotmányos  aggályokat  nyugtatni  és  a  paritást  helyi'e 
akarja  állítani.  Ehhez  ragaszkodom  most  is.  És  másod- 
szor állítom  :  igenis,  e  beczikkelyezés  olyan,  hogy  törvény- 
erőre emeH  a  berüni  szerződés  némely  részeit  és  ezeknek  azon 
következményei,  amelyekre  czéloztam,  előállnak. 

Hogy  az  első,  t.  i.  a  paritás,  nincs  meg,  tisztelt  ház,  én 
csak  egyetlen  egy  körülménynyel  akarom  bizonyítani,  mert 
hisz  erről  sokat  hallott  a  tisztelt  ház.  Kérdem  :  mi  volna 
következménye  annak,  ha  megtagadtatnék  e  törvényjavas- 
latnak beczikkelyezése  itt,  és  mi  lett  volna  következménye 
annak,  ha  megtagadtatott  volna  Ausztriában  a  berlini 
szerződésnek  jóváhagyása  ?  Ha  Ausztriában  megtagadta- 
tott volna,  akkor  a  következményt  megszabja  az  alkot- 
mány 6-ik  czikkelye,   amelyet  fölolvasok  :   (Halljuk  !)   »Zur 

Oiltigkeit  der  Handels vertragé  und  jener  Staats vertragé, 
welche  das  Reich  und  Theile  derselben  belasten,  ist  die 
Zustimmung  des  Reichsrathes  erforderlich.«  Tehát  »zur 
Giltigkeit«.  Ausztriában  e  szerint  az  lett  volna  a  követ- 
kezése, ha  a  jóváhagyás  megtagadtatik,  hogy  akkor  ezen 
része  a  berlini  szerződésnek  nem  érvényes.  Nálunk,  ha 
a  miniszterelnök  úr  okoskodása  szerint  és  az  ő  törvény- 
javaslata szerint  járunk  el  :  ha  megtagadtatik  a  beczikke- 
lyezés,  a  miniszterelnök  úr  azt  mondja  :  önök  nem  teljesí- 
tettek egy  oly  dolgot,  melyet  én  czélszerűnek  gondoltam, 
de  azért  a  szerződés  minden  részében  érvényes  és  kötelező 
erejű.  (Tetszés  balfelől.)  Ezt  nevezi  a  miniszterelnök  úr 
paritásnak.  (Zajos  tetszés  balfelől.)  Ezzel  akarja  a  miniszter- 
elnök úr  pártjában  az  aggódókat  megnyugtatni.  (Élénk 
helyeslés   és   taps   balfelől.) 

Már  most  uraim,  én  csak  azt  kérném,  hogy  miután 
a  kormánynak  nem  sikerült  megmutatnia,  hogy  a  paritás 
heljrreállítása,  az  alkotmányos  aggodalmak  megnyugtatása 
elérhető  ez  úton  :  ugyan  mondja  meg  most,  midőn  más 
senki  sem  veheti  birálat  alá  beszédét,  mivel  már  vége 
van  az  egész  vitának,  ugyan  mondja  meg,  hogy  mi  az 
igazi  czélja  a  beczikkelyezésnek  ?  Mi  képzelhető  czélja 
van  ?  Mondja  meg,  ha  másért  nem,  úgy  saját  pártjára 
való  tekintettel.  (Zajos  tetszés  balról.  Mozgás  és  felkiáltá- 
sok jobbról  :  Mi  meg  vagyunk  nyugtatva  !  Derültség 
a  baloldalon.) 

Hisz  hallotta  a  tisztelt  ház,  hogy  azon  oldalon  a  fel- 
szólalók közül  —  gondolom  hárman  voltak,  akik  felszólal- 
tak —  kettő  :  Ormay  Károly  és  Apáthy  István  képviselő 
urak,  kijelentették,  hogy  ők  ezt  a  beczikkelyezést  for- 
mahtásnak  tekintik ;  Jókai  Mór  tisztelt  képviselő  úr  egy  kissé 
szórakozott  figyelemmel,  de  megengedem,  annál  elméseb- 
ben, egész  beszédében  arról  beszélt,  mintha  a  fejedelmek 
békekötési  és  hadindítási  jogának  korlátozásáról  lenne 
szó,  és  nem  arról,  hogy  lehet-e  ezen  államra  terhet  és  tel- 
jesítést   vállalni    az    országgyűlés  beleegyezése    nélkül. 

Hárman  pártolták  a  miniszter  urat.  Ketten  azt  mondot- 
ták, hogy  ez  puszta  formalitás,  de  nem  tudták  megmagya- 
rázni, hogy  mire  szükséges,  vagy  miért  czélszerú  e  forma. 

26* 

A  harmadik  félreértette.  Buzgón  pártolta,  az  szent  igaz. 
Egygyel  azonban  e  félreértések  után,  a  vita  végén,  tartozik 
a  miniszterelnök  úr  saját  pártjának  :  azzal,  hogy  mondja 
meg  saját  pártjának,  mire  kivan  ja  a  beczikkelyezést  ?  (He- 
lyeslés a  baloldalon.)  De  egyáltalában  nem  lehet  álhtani, 
nem  áUíthatja  a  kormány  sem,  a  túloldal  sem,  azt  az 
egyet,  hogy  ezzel  a  paritás  miatt  felgerjedt  aggodalmak 
meg  lesznek  nyugtatva. 

Azt  az  egyet  ne  állitsák,  hogy  a  megzavart  paritás, 
mely  iránt  ünnepélyes  Ígéretet  tett  a  miniszterelnök  úr, 
heljTe  lesz  áUítva ;  ez  lehetetlen.  De  ha  nyilatkozni 
jónak  látja,  akkor  bátor  vagyok  arra  figyelmeztetni, 
hogy  amiket  eddig  tett  a  kormány  s  amiket  eddig  mon- 
dott, azok  leküzdhetlen  erővel  annak  elismerésére  sodor- 
ják a  kormányt,  hogy  a  berlini  szerződés  kötelező  erejé- 
hez ennek  az  országgyűlésnek  jóváhagyása  szükséges. 

Xem  akarok  itt  a  kormánytól  idegen  érveket  felhozni. 
Hivatkozom  csak  önnön  tetteire  és  nyilatkozataira.  A  tisztelt 
miniszterelnök  úr  úgy  nyilatkozott,  hogy  az  országgyűlés 
jogát  a  berlini  szerződéssel  szemben  a  paritás  szempontja 
alá  tartozónak  tartja.  Különben  nem  mondotta  volna, 
hogy  mert  Ausztriában  bizonyos  jogkört  vettek  igénybe, 
ebből   a   paritás   megzavarása    következik. 

Már  most,  tisztelt  ház,  világos  törvény,  az  1867.  évi  XII. 
t.-cz.  28.  §-a  megmondja,  milyen  ügyek  azok,  melyek  a  paritás 
szempontja  alá  esnek.  Azt  pedig  a  tisztelt  miniszterelnök  úr 
ismételten  ehsmerte,  most  sem  fogja  kétségbe  vonni,  hogy 
ezen  ügynél  az  országgyűlés  jogköre  a  paritás  szempontja 
alá  esik.  Már  most  a  törvény  azt  mondja  :  .  .  .  a  közös- 
ügyek azon  részére  nézve,  melyek  nem  tisztán  a  kormány- 
zat köréhez  tartoznak  .  .  .  mellőzhetlen  feltétel  a  teljes 
paritás.  Tehát  oly  ügyekről  van  szó,  melyeket  a  kormány- 
zat a  maga  hatalmával  el  nem  intézhet,  amelyeknek  el- 
intézéséhez az  országgyűlés  közreműködése  szükséges,  amelj'^ek 
jogi  létrejöttéhez  éppen  e  törvény  alapján  az  alkotmányos 
testületeknek  közreműködése   lényeges   kellék. 

Kérdem  tehát :  ha  a  jóváhagyás  nem  lényeges  jogi 
kellék  ezen  szerződés  részeinek  kötelező  erejéhez,  ugyan 
mire  való  az  országgyűlés  működése  a  paritás  alapján  ? 

Azután  még  egyet  említek,  tisztelt  ház.  (Halljuk!)  Akik 
a  delegácziók  tárgyalásait  figyelemmel  kisérték,  azok  tud- 
ják azt,  hogy  a  közös  kormány,  kétségtelenül  egyet- 
értésben a  magyar  kormánynyal,  bizonyos  álláspontot 
foglalt  el.  Beadta  a  költségvetést  a  múlt  évre,  amennyibe 
a  boszniai  és  herczegovinai  okkupáczió  és  adminisztráczió 
került,  és  beadta  a  jelen  évi  költségvetést  is.  Aztán  az 
ausztriai  delegáczióban  elébb,  de  csak  azért,  mert  elébb 
tárgyalták,  udvariasság  által  meghonosodott  szokás  levén, 
hogy  annál  a  delegácziónál  jelennek  meg  elébb  a  miniszte- 
rek, amelyik  a  másik  állam  fővárosában  van,  az  a  kifogás 
emeltetett :  ezen  költségeket  nem  lehet  megszavazni,  mivel 
nincs  meg  a  jogalapjuk,  mivel  a  berlini  szerződésből 
egy  alkotmányos  kellék  hiányzik,  t.  i.  az  országgyűlés 
jóváhagyása.  És  mi  történt  ?  A  külügyminiszter  úr  vissza- 
vonta azon  javaslatokat.  Akkor  a  reichsrat  összejött 
Bécsben,  megadta  a  jóváhagyást  a  berlini  szerződéshez. 
Ismét  egybegjmltek  a  delegácziók.  A  visszavont  javas- 
latok újra  előterjesztettek,  megszavazták  a  költségeket  az 
ausztriai  delegáczióban  ;  de  minthogy  a  magyar  országgyűlés 
a  berlini  szerződés  felett  még  nem  határozott,  ebből  az 
okból,  mert  helyes  jogalapja  ezen  költségek  megszavazásá- 
nak még  nem  létezik,  felfüggesztették  a  delegáczió  hatá- 
rozatainak szentesítés  alá  terjesztését.  Két  dolog  közül 
tehát  az  egyik  áll,  de  előle  kitérni  nem  lehet.  Vagy  szükséges 
feltétel  az  országgyűlés  határozata  arra,  hogy  a  berlini 
szerződésből  folyó  költségeket  a  delegáczió  megszavaz- 
hassa, vagy  nem  szükséges.  Ha  a  jóváhagyás  nem  szük- 
séges kellék,  akkor  miért  függesztették  fel  a  delegáczió 
tanácskozásait,  miért  függesztették  fel  a  határozatok- 
nak szentesítés  alá  terjesztését  ?  Akkor  miért  kíván- 
ják, hogy  az  országgyűlés  teljesítse  ezen  szerződés  iránt 
az  alkotmányos  beczikkelyezést  ?  ha  csak  czélszerű  a 
beczikkelyezés,  mi  értelme  van  ezen  eljárásnak  ?  Ha  pedig 
az  az  álláspont  a  helyes,  amelyet  a  külügyi  kormány  elfog- 
lal :  akkor  azt  kell  tapasztalnunk,  hogy  a  külügyminiszter- 
ben a  magyar  országgyűlés  jogai  iránt,  a  magyar  alkotmány 
integritása  iránt  több  tekintet  és  több  érzék  van,  mint 
a   magyar   miniszterelnökben.    Pedig   kinek   volna  hivatása 

éppen  ezen  szempontokat  érvényesíteni,  ha  nem  ő  neki  ? 
és  kinek  kötelessége  eljárását,  málatkozatait  a  közös  kor- 
mánynak kétségtelen  hivatalos  tettével  összhangzatba  hozni  ? 

Egyébiránt,  tisztelt  ház,  a  jóváhagyási  jog  közjogi  pozi- 
tív alapjaira  bőven  nyilatkoztam  beszédemben,  kiegészí- 
tette ezeket  tisztelt  barátom  Hodossy  kép^áselö  úr  kitűnő 
beszédében  ;   ezeket  nem  ismételem,   nem  bővítem. 

Engedjék  meg  azonban,  hogy  ezzel  kapcsolatosan  a 
tisztelt  miniszterelnök  úrnak  még  egy  észrevételére  feleljek. 
Ezen  észrevétel  abban  állott,  hogy  hivatkozott  arra,  hogy 
1809-ben,  gondolom,  a  schönbrunni  békekötés  alkalmával, 
Magyarország  kapcsolt  részeinek  egyes  darabjai  elszakít- 
tattak  a  magyar  birodalomtól,  átengedtettek  idegen  állam- 
nak s  ezt  még  sem  találjuk  törvényeinkbe  beczikkelyezve. 
Én  nem  tudom,  mit  akar  ezzel  a  tisztelt  miniszterelnök 
úr  bizonyítani.  De  annak  az  elvnek  megdöntését,  hogy  a 
magyar  államnak  állami  uralmát  idegen  területre  kiterjesz- 
teni, sem  ideiglenesen,  sem  állandóan,  vagy  a  magyar 
állam  uralma  alól  sem  ideiglenesen,  sem  állandólag  terüle- 
tet elvonni  nem  lehet  másként,  mint  törvény  által  :  ennek 
az  elvnek  megdöntését  e  példa  nem  foglalja  magában.  Mert 
ha  mi  minden  jogi  tételnek  és  elvnek,  mely  a  zavaros  idők 
folyamában  erőszakos  kormány  által  megsértetett,  érvényes- 
ségét kétségbe  vonjuk,  akkor  alkotmányunknak  egyetlen- 
egy tétele  sem  állana  fenn.  (Igaz!  Ügy  van!  balfelől.) 

Azon  felfogást  sem  értem  és  helyességét  határozottan 
kétségbe  kell  vonnom,  hogy  a  linczi  békekötést,  mely 
gondolom  az  164:7-iki  dekrétumok  között  foglaltatik,  úgy 
tekinti  a  tisztelt  miniszterelnök  úr,  hogy  ezen  békekötés- 
nek stipulácziói  teljesen  érvényesek  voltak  beczikkelyezés 
nélkül  is.  Engedelmet  kérek,  nem  voltak  érvényesek, 
mert  legnagyobb  részükre,  melyekben  az  alkotmánynak  pót- 
lása, módosítása  foglaltatik,  ráállhat  ugyan  a  magyar  feje- 
delem más  fejedelemmel  szemben,  a  békekötés  érvényes 
is  ;  de  az  egyes  határozatok  kötelező  érvényességet  nem  azért 
nyertek,  mert  a  magyar  fejedelem  jogosan  köthetett  békét 
más  fejedelemmel,  hanem  kötelezővé  váltak  egyedül  a  beczik- 
kelyezés által.  Ennélfogva,  ha  ez  a  példa  bizonpt  valamit, 
bizonyítja  azt  :  hog}^  valahányszor  oly  állami  intézkedések 


A  berlini  szerződés  beczikkelyezése.  407 

ről  van  szó,  mely  intézkedések  jogrendünket  módosítják, 
vagy  a  magyar  állam  hatalmának  kiterjesztését  vagy  meg- 
szorítását területi  tekintetben  magukban  foglalják  :  ahhoz, 
hogy  azok  törvényerőre  emeltessenek  és  hogy  azoknak 
kötelező  erejük  legyen,  a  beczikkelyezés  alkotmányunkban 
mindig  szükségesnek  tekintetett. 

Már  most  elejtem  a  jogi  oldalát  a  kérdésnek  és  bocsána- 
tot kérek,  hogy  figyelmüket  ezzel  annyira  fárasztottam. 
(Halljuk!    Halljuk!) 

A  jogok  értéke  abban  áll,  hogy  bár  néha  érvényesí- 
tésükre, a  körülmények  összetalálkozása  következtében,  a 
nemzet  gyönge  lehet :  jöhetnek  idők,  midőn  azok  a  jogok 
erősebb  kezekben  a  nemzet  érdekeire  nézve  becses  bizto- 
sítékot nyújtanak,  (Helyeslés  a  baloldalon.) 

Nem  tartom  tehát  elveszettnek  az  időt,  nem  tartom 
elveszettnek  azon  fejtegetéseket  és  azon  fáradságot,  mely  az 
országgyűlés  jogkörének  tisztába  hozására  egy  ily  gyakor- 
lati eset  alkalmával  fordíttatik.    (Helyeslés.) 

Most  már  rátérek,  tisztelt  ház,  azon  két  utolsó  rendjére 
az  érveknek,  melyek  felhozattak  azok  ellen,  amik  határozati 
javaslatunkban  foglaltatnak.  És  itt,  mivel  ez  nem  párt- 
kérdés ;  mivel  annak  megvitatásánál,  hogy  mi  a  jogköre 
az  országgyűlésnek  és  mi  nem,  a  vonal,  mely  elválaszt 
bennünket,  kell  hogy  eltűnjék  —  hogy  aztán  önök  miként 
gyakorolják  azt  a  jogot,  azt  tegyék  meggyőződésük  szerint  : 
arra  kérem  a  tisztelt  házat,  hogy  ezen  kérdés  feletti  ité- 
letmondásnál  vessen  ki  elméjéből  minden  mellékkörülményt ; 
különösen  pedig  ne  helyezzen  súlyt  9.zon  nyilatkozatokra, 
amelyeket  a  tisztelt  miniszterelnök  úr  tett.  ö  t.  i.  azt  mondja, 
hogy  a  korona  törvényes  szerződéskötési  jogát  fenn  akarja 
tartani ;  hogy  ő  a  parlament  befolyását  ilyen  vagy  olyan 
értelemben   ismeri    el. 

Nem  arról  van  itt  szó,  tisztelt  ház,  hogy  a  koronának  a 
nemzetközi  szerződések  megkötésére  vonatkozó  joga  elis- 
mertessék. (Ügy  van!  balfelől.)  Ezt  elismerjük  mi  is  mint 
szabályt.  (Halljuk  !  Halljuk  !)  Arról  van  itt  szó,  hogy  a  szerző- 
déseknek némely  nemére  nézve  a  monarcha  e  joga  bizonyos 
korlátoknak  van  alávetve.  Azon  jogot  tehát  fenntartani 
nem    volna    szükséges,  és    ne    is    ereszkedjünk  abba,  hogy 

minő  kategóriájú  szerződések  azok,  melyeknek  létrejötté- 
hez az  országgyűlés  közreműködése  szükséges.  Szorítkoz- 
zunk tisztán  annak  megítélésére,  vájjon  ezen  egy  szer- 
ződésnek, amely  előttünk  van,  t.  i,  a  berlini  szerző- 
désnek (Halljuk!  Halljuk!)  jogi  érvényességéhez,  mindig 
szem  előtt  tartva,  hogy  tulaj  donkép  annak  némely  hatá- 
rozatairól van  szó,  szükséges-e  az  országgyűlés  beleegye- 
zése, vagy  sem  ? 

Ha  ily  körben  fogjuk  fel  a  dolgot,  akkor  elesik  azon 
érvek  legnagyobb  része,  melyeket  pohtikai  szempontokból 
ellenünk    felhoznak. 

Egjdk  része  azoknak  az  érveknek  ez  volt  :  nem  kell  e 
monarchiát  előnytelen  helyzetbe  hozni  a  többi  külföldi  álla- 
mokkal szemben ;  nem  kell  e  monarchiát  oly  helyzetbe 
hozni,  hogy  az  ő  képviselője  nemzetközi  érintkezésekben 
kötöttebb  kezekkel  jelenjék  meg,  mint  a  többi  na^gyhatal- 
maké,   mint  a  többi  államoké.  (Halljuk  !  Halljuk  !) 

Hogy  minden  ellenvetés  közt  ez  a  legalaptalanabb,  ki  lett 
mutatva  Pulszky  Ágost  és  Hodossy  Imre  tisztelt  barátaim 
által.  Ha  méltóztatnék  kivánni,  ismételhetném  újra  az  általuk 
mondottakat  ;  de  mert  én  ezzel  nem  akarom  untatni  a 
tisztelt  házat,  ezt  elhagyom.  (Halljuk  !    Halljuk  !) 

Én  Oroszországon  kívül,  melynek  alkotmám^a  nin- 
csen, csak  egyetlen  egy  nagyhatalmat  ismerek,  s  ez 
Angha,  amelynek  —  erre  önök  oly  nagy  önérzettel  hivat- 
koztak és  én  is  fogok  rá  hivatkozni  —  szuverénje  ezen 
szerződést  korlátlanul  megköthette  volna.  Sem  Német- 
ország, sem  Olaszország,  sem  Francziaország,  sem  Porosz- 
ország, és  hogy  az  apróbb  államokat  is  emhtsem,  sem 
Belgium,  sem  Dánia  szuverénjei  nincsenek  jogosítva  terhe- 
ket átvállalni  és  terhes,  pénzbe  kerülő  kötelességeket  vállalni 
országaik  parlamentjének  beleegyezése  nélkül.  Hodossy  Imre 
tisztelt  barátom  felolvasta  tegnap,  ha  jól  emlékszem,  a 
Németországra,  Poroszországra  és  Belgiumra  vonatkozó 
alkotmánytételeket,  és  arra  a  körülményre  vagyok  bátor 
figyelmeztetni  a  tisztelt  házat,  hogy  azon  alkotmánytételek 
mind  csaknem  úgy  hasonlítanak  egymáshoz,  mint  a  tojás 
a  tojáshoz,  a  franczia  a  belgához,  az  osztrák  az  olaszhoz, 
ez  a  némethez  és  a  poroszhoz.    Igen,    mert    valamennyinek 

egy  közös  politikai  szempont,  egy  közös  alkotmánya  bizto- 
síték megszerzése  szolgált  alapul. 

De  Francziaország  és  Olaszország  alkotmány  téte- 
leit nem  idézték  tisztelt  barátaim.  Francziaországnak 
1875-ben  hozott  törvénye :  »sur  les  pouvoir  publics«,  azt 
mondja,  hogy  az  elnök,  tudniilUk  a  köztársaság  elnöke, 
jogosítva  van  alkudozni  és  megkötni  szerződéseket,  »sauf 
l'approbation  législative  pour  ceux,  qui  engagent  les 
finances,  les  états  des  personnes,  ou  la  propriété  des 
fran9ais  á  l'étrangers,  et  pour  ceux,  qui  concerneraient 
échange  ou  eession  des  biens  domaniaux«.  Engedje  meg 
tehát  a  tisztelt  ház,  ismételnem,  hogy  mindazon  szerző- 
désekre nézve,  melyek  Francziaország  pénzügyeit  igénybe 
veszik,  a  kamarák  jóváhagyásához  van  kötve  a  franczia 
köztársaság  elnöke. 

Olaszországban  hasonlóan  a  kamarák  jóváhagyása 
szükséges  az  ország  pénzügyeit  igénybevevő  szerződések 
kötéséhez.  Az  olasz  törvénynek  5.  §-a  ezt  mondja :  »Les 
traités  qui  entraineraient  une  charge  pour  les  finances,  ou 
une  modification  du  territoire  de  l'état,  n'auront  pas 
d'eífet  qu'ils  n'aient  obtenu  l'approbation  des  chambres«, 
azaz :  amely  kötések  az  állam  pénzügyi  megterhelését  vonnák 
magok  után,  csakis  a  kamarák  jóváhagyásával  hatályosak. 

Már  most,  tisztelt  ház,  állapodjunk  meg  itt  egy 
perczig.  Jól  tudom,  hogy  midőn  arról  van  szó,  mi  jog- 
köre van  ezen  országgyűlésnek,  nem  jogforrások  az  idegen 
alkotmányok,  s  erre  nézve  megjegyzem,  hogy  éppen  csak 
a  kormánypárt  s  csak  Ormay  képviselő  úr  állította  fel 
azon  tételt,  hogy  az  országgyűlési  jogkörre  nézve  döntő 
szempontul  a  nemzetközi  szokások  szolgálnak,  holott  az 
nem  is  nemzetközi  jog,  hanem  az  alkotmány  belső  kérdése. 
(Ügy  van!  Ügy  van!  a  baloldalon  és  a  szélsőbaloldalon.) 
Igen  jól  tudom  ezt.  De  midőn  a  miniszterelnök  azon  érvvel 
él  velünk  szemben,  hogy  ne  hozzuk  a  monarchiát  kötöttebb 
helyzetbe,  mint  amilyenben  más  államok  vannak  :  ki  kellett 
mutatni,  hogy  amely  államokban  igazi  alkotmányosság 
van,  és  a  nagyhatalmak  közül  Francziaországban,  Német- 
országban és  Olaszországban,  azon  államok  fejei  nem  bírják 
korlátlanul  e  jogot,  sőt  épp  olynemű  korlátolásnak  vannak 

alávetve,  minő  korlátolásokat  az  osztrák  állam  igénybe 
vett  és  milyeneket  törvényeink  alapján  mi  is  igénybe  ve- 
szünk. (Helyeslés  a  baloldalon.) 

De  tisztelt  képviselőház,  van  egy  drága  és  becses 
hivatkozása  a  tisztelt  túloldalnak  :  Angolország.  Erre 
akarok  néhány  szót  szólni.  Elismerem,  —  és  ebben  igazat 
adok  a  miniszterelnök  úrnak  —  hogy  Angliában  a  szerző- 
dések puszta,  de  érvényes  megkötése  a  királyi  formai 
praerogativák  közé  tartozik.  Igenis  oda  tartozik,  de  aztán 
itt  meg  is  áll  a  dolog  ;  mert  midőn  ezeknek  végrehajtásá- 
ról van  szó  :  akkor  amit  rendeleti  úton  tehet  a  kormány, 
igenis  megteszi  ;  mihelyt  törvény  vagy  parlament  által 
megszavazandó  összeg  szükséges,  azt  a  parlamenttől  kérik. 
(Ügy  van  !    a  baloldalon.) 

Azt  mondja  a  miniszterelnök  úr :  hiszen  Anglia 
alkotmányos  állam,  miért  feszítjük  túl  törvényeink 
értelmét,  hogy  Angolországnál  több  joggal  bírjunk  ? 
Itt  észrevétlenül  fogalomcsere  történt.  A  miniszterelnök  úr 
nemcsak  a  mi  szuverénünket  hozta  párhuzamba  az  angol 
szuverénnel,  de  a  mi  parlamentünket  párhuzamba  hozta 
az  angol  parlamenttel.  Ez  végzetes  tévedés.  (Tetszés  a  bal- 
oldalon.) Nem  akarok  arra  hivatkozni,  hogy  a  kormány 
rendeleti  joggal  sokkal  kisebb  körben  mozog  Angliában, 
mint  a  kontinensen,  s  hogy  az  az  ügy,  mely  törvénynyel 
intézendő  el,  Anghában  sokkal  több,  mint  a  kontinensen, 
úgy  hogy  alig  van  jelentékenyebb  szerződés,  melynek  végre- 
hajtásához törvényhozási  intézkedés  nem  volna  szükséges. 
Erre  nem  akarok  hivatkozni,  hanem  áttérek  a  dolog  lénye- 
gére.   (Halljuk  !) 

Midőn,  t.  ház,  beszélünk  a  királyi  praerogativák - 
ról  itt  és  Angliában  ;  midőn  beszélünk  a  parlament  jog- 
köréről itt  és  Angliában  :  azalatt  két  nagyon  különböző 
dolgot  értünk.  Angolországban  a  képviseleti  kormány  a 
legteljesebb  kifejlődésben  van.  Ott  a  legnagyobb  politikai 
hatalom,  merem  mondani,  az  egyetlen  politikai  hatalom 
a  parlament.  Miért  ne  hagyná  meg  a  parlament  a  formai 
praerogativákat  a  fejedelemnél,  mikor  a  fejedelem  csak 
oly  miniszterek  által  gyakorolhatja  azokat,  kik  újabb  idő- 
ben soha  és  semmi  körülmények  között  a  parlament  akarata- 

tói  el  nem  térnek.  S  ha  egy  példa  kell,  ilyet  is  idézek. 
Gondolják-e  a  tisztelt  ház  tagjai,  hogy  ha  egy  angol  miniszter, 
úgy  mint  a  múlt  országgyűlés  végén  a  miniszterelnök  úr, 
megjelent  volna  az  angol  parlamentben  és  azt  mondta 
volna :  ezen  országnak  joga  van  külön  vámterületre,  de 
nem  lehet  gyakorolni  e  jogot,  mert  a  törvényhozás  másik 
tényezője  nem  engedte,  (Nyugtalanság  jobbról.)  nincs 
megnyugtatva  ;  (Mozgás.)  ennek  az  országnak  joga  van  az 
önálló  bankhoz,  de  én  nem  tudom  a  törvényhozás  másik 
tényezőjét  megnyugtatni  annak  káros  következményei  iránt  ; 
gondolják-e,  hogy  ily  kijelcDtéssel  megjelenhetne  egy 
angol  miniszter  és  beszélhetne  így  az  angol  parlament- 
ben, és  az  angol  parlament  ezen  nyilatkozat  előtt,  mint 
fátumszerű  szükségesség  előtt,  meghajolt  volna-e  úgy,  mint 
ezen  parlament  tette  ?  (Élénk  helyeslés  a  baloldalon.  Moz- 
gás.) S  ha  nem  hiszik,  akkor  ismerjük  el,  hogy  a  királyi 
praerogativa  ott  és  itt  két  különböző  dolog  ;  hogy  a  parla- 
ment poHtikai  hatalma  ott  és  itt  megint  két  különböző 
dolog.  Hogy  pedig  ne  csak  a  hüvelyére,  külső  szinére,  a  hason- 
latosságra kelljen  hivatkozni :  ültessék  át  ide  a  parlament 
azon  döntő  erejét,  azt  a  kétségtelen,  soha  senki  által  meg 
nem  támadott  hatalmat,  ültessék  ide  át  azt  az  engedel- 
mességet kikényszerítő  hatalmát  a  parlamentnek,  melyet 
ott  a  kormányok  elismernek :  akkor  szívesen  átvesszük 
az  azzal  együtt  járó  királyi  praerogativákat.  (Élénk  helyes- 
lés a  baloldalon.) 

De  amíg  itt  arra  hivatkoznak,  hogy  a  parlamentnek  csak 
utólagos  ellenőrzése  van,  és  hivatkoznak  épp  egy  oly  ügyben 
rá,  midőn,  amint  Polit  képviselő  úr  tegnap  mondotta,  az  utó- 
lagos ellenőrzést  kijátszták  ;  —  én  ugyan  azt  mondom,  hatály- 
talanná tették  —  midőn  azt  mondták,  hogy  az  ily  irányú 
szerződésre  nézve  abban  áll  joga  a  parlamentnek,  és  biz- 
tosítéka a  nemzet  befolyásának,  hogy  az  eszközöket  meg- 
szavazza, de  azután  végrehajtották  meg  nem  szavazott 
eszközökkel,  és  most  azzal  dicsekednek,  hogy  ezen  senki 
sem  változtathat  :  (Helyeslés  balfelől.)  akkor  ne  kívánják 
tőlünk,  hogy  mi  könnyelműen,  hogy  mi  idegen,  más  körülmé- 
nyek közt  élő  országok  analógiája  alapján  mellőzzük  két- 
ségtelen  jogunkat.  (Helyeslés  balfelől.) 

De  van  még  egy  és  ez  —  hogy  már  udvariasságból  is  ne 
mellőzzem  —  tisztelt  képviselőtársamnak  Jókainak  beszéde. 
(Halljuk  !)  Tisztelt  képviselőtársam  tegnap  úgy  njdlatkozott, 
hogy  ő  egyszerű  józan  eszével  ugyan  nem  tartja  helyes- 
nek, hogy  a  békekötés  és  különösen  hadizenet  tekinteté- 
ben az  államfő  a  parlamentnek  előleges  beleegyezéséhez 
legyen  kötve,  és  efölött  humorizált  hosszasan,  azon  boldog 
illúzióban,  mintha  a  jelen  törvényjavaslatnál  ily  jog  vita- 
tása forogna  kérdésben.  (Derültség  balfelől.)  De  ma  már 
észrevehette,  hogy  azon  beszédet  bátran  elhallgathatta 
volna,  mert  nem  azon  jogról  van  szó,  nem  azt  a  jogot 
vesszük  igénybe,  hanem  egészen  mást.  De  nem  ezért  akar- 
tam szólni  ehhez,  hanem  hogy  tisztelt  barátomat,  kinek 
beszédében,  mellesleg  mondva,  beszédeinek  három  rendes 
ingrediencziáját  láttam,  (Derültség  balfelől.)  hogy  tisz- 
telt barátomat  megnyugtassam.  E  három  ingredienczia 
abban  áll,  hogy  először  soha  sem  mulasztja  el  hizelegni 
önöknek  ott  a  függetlenségi  párton.  (Felkiáltások  a  szélső- 
baloldalon :  Nem  kértük !)  Önök  nem  tehetnek  róla,  de 
legyenek  udvariasak,  ne  tütakozzanak  ellene.  (Nagy  derültség 
balfelől.)  Tehát  megdicséri  mindig  önöket  és  most  is  tévé. 
Miért  ?  Mert  önök  nagyon  tiszteletreméltó  emberek,  mert 
önökről  azt  hiszi,  hogy  nem  törekszenek  a  kormányra. 
(Derültség.  Felkiáltások  a  szélsőbaloldalon  :  Dehogy  nem  !) 
Önök  nem  törekszenek  arra,  hogy  amint  egyik  kép- 
viselő úr  a  budget  tárgyalása  alatt  felhozta,  hogy  a  holló 
tói  kiragadják  azt,  mire  ő  az  önök  közbeigazgatása  daczára 
nem  akarta  elhinni,  hogy  csak  sajt,  hanem  makacsul  vitatta, 
hogy  az  koncz,  t.  i.  a  kormányhatalmat.  (Elénk  tetszés 
balfelől.)  Második  ingrediencziája  beszédének  az  orosz 
elleni  kifakadás  ;  de  természetesen  mindig  azon  hozzá- 
tétellel, hogy  még  csak  a  tizenegyedik  órája  van  a  cselek- 
vésnek ;  ezen  orosz  elleni  politika  tettleges  foganatosítására 
akkor  jön  el  az  idő,  midőn  az  ö  belátása  szerint  itt  lesz  a 
tizenkettedik  óra.    Ez  a  második    ingrediencziája. 

A  harmadik  részét  beszédének  teszi  a  keble  mélyéből 
eredt  pozitiv  nyilatkozat.  Azt  monda  :  hogy  ha  csak  egy 
nagyhatalom  van,  legyen  az  bár  Francziaország  vagy  Német- 
ország, amely  a  háborúindítás  jogát  a  parlamentnek  előle- 

ges  beleegyezéséhez  köti,  ö  rögtön  azt  mondaná,  hogy 
legyünk  mi  a  második  hatalom.  No,  tisztelt  ház,  én  felteszem, 
hogy  a  képviselő  úr  komolyan  veszi  ezt,  és  minthogy 
panaszkodott,  hogy  milyen  fájdalmasan  esik  szívének,  hogy 
a  néptől  meg  kell  tagadni  ezt  a  jogot,  mert  nincs  egyetlen- 
egy hatalom,  mely  ehsmerné,  s  ezért  meg  kellett  tagadni 
azt  a  jogát,  hogy  a  vérével  és  pénzével  indítandó  háború  elő- 
leges beleegyezésétől  függjön  :  én,  tisztelt  ház,  azt  hiszem, 
szíve  fájdalmát  eloszlatom,  mert  igenis  van  egy  ilyen  nagy- 
hatalom, és  pedig  azon  nagyhatalom,  melyet  óhajtott, 
Francziaország.  Francziaország  alkotmányának,  t.  i.  az 
1875-iki  törvénynek,  4.  pontjában  az  van  mondva,  hogy  a 
köztársaság  elnöke  jogosítva  van  háborút  indítani,  de  csak 
a  két  kamara  előleges  beleegyezésével  :  »il  a  le  droit 
de  fairé  la  guerre,  mais  seulement  avec  le  consentement 
préalable  des  deux  chambres«.  íme  megvan  azon  feltétel, 
amelytől  függővé  tette  a  képviselő  úr  elhatározását  ;  már 
most  reménylem,  indítványozni  fogja,  hogy  monarchiánk 
a  második  legyen.  (Élénk  tetszés  és  helyeslés  balfelől  )  En, 
tisztelt  ház,  indítványát  nem  fogom  pártolni ;  hanem  talán 
pártolni  fogja  a  miniszterelnök  úr,  mert  oly  jó  egyetértés- 
ben vannak,  hogy  nem  tehetem  föl,  hogy  egy  ily  fontos 
lépésre  nézve  egészen  könnyelműen  lekötötte  volna  a  jövőre 
nézve  eljárását. 

Elvárjuk  tehát  ezen  indítványt  tőle  ;  elvárjuk,  hogy 
komolyan  veszi  a  nép  jogai  iránt  oly  érzékeny  üléssel 
kifejezett  szimpátiáját  ;  (Derültség  balfelől.)  vagy  ha 
már  azt  gondolja,  hogy  azt  is  csak  a  tizenkettedik  órá- 
ban kell  neki  teljesítenie,  most  pedig  a  tizenegyedik  óra 
van,  addig  én  neki  egyet  ajánlok.  (Halljuk  !  Halljuk  !)  Ne 
azon  törje  a  fejét,  hogy  nemzetünknek  új  jogokat  szerez- 
zen, hanem  igyekezzék  meglévő  jogainkat  megóvni  ;  (Elénk 
helyeslés  balfelől ;  ellenmondás  jobbfelől.)  különben  könnyen 
azon  gyanúba  jön,  hogy  az  országnak  igér  oly  jogokat, 
melyek  megszerzése,  tudja,  hogy  nem  tőle  függ,  de  elhanya- 
golja azokat,  melyek  léteznek,  és  nem  veszi  a  nemzet  jogait 
komolyan.  (Élénk  helyeslés  baKelől.)  Valamint  úgy  látszik, 
hogy  tisztelt  képviselőtársam  nem  veszi  politikai  nyilatkoza- 
tait komolyan,  mert  kijelentette,  hogy  ö   egész   nyugalom- 

mai  szavaz  e  törvényjavaslatra.  Pedig  az  az  egy  kétségtelen, 
hogy  Bosznia  és  Herczegovina  okkupácziója  foglaltatik 
e  törvényjavaslatban  ;  (Igaz !  Ügy  van  !  balfelől.  Ellen- 
mondás jobbfelől.)  kétségtelen,  hogy  azon  tartományok 
valami  közelebbi  viszonyba  hozatnak  velünk.  És  ő  mit 
mondott  1878  július  21-ikén  választóihoz  tartott  beszédé- 
ben ?  (Halljuk!  Halljuk!)  Ünnepélyesen  kinyilatkoztatta, 
hogy  neki  nem  kell  az  annexió  s  azt  kikerülendönek 
és  kikerülhetőnek  tartja,  és  még  azt  sem  kivánja,  hogy 
ott  járt  katonáink  talpaikon  azon  föld  porát  az  országba 
behozzák.  Aki  ily  borzalmas  dolognak  tartja  azon  tarto- 
mányokkal a  közelebbi  viszonyba  lépést  ;  aki  azok  porát, 
talán  még  azok  szilváját  sem  akarja  az  országba  behozatni  ; 
(Zajos  derültség  balfelől.)  aki  így  nyilatkozik,  és  mégis, 
anélkül,  hogy  világosan  értesülve  volna,  hogy  miről  van 
szó,  egész  nyugalommal  elfogadja  a  törvényjavaslatot, 
mely  jogi  ténynyé  teszi  az  okkupácziót,  közelebb  hozza 
az  annexiót  monarchiánkhoz  és  törvény  által  hárítja  az 
országra  az  okkupáczió  költségeit  :  (Zajos  helyeslés  bal- 
felől.) az  korábbi  nyilatkozatát  nem  vette  egész  komolyan. 

Az  utolsó  érv,  melyre  a  tisztelt  miniszterelnök  úr  czéloz, 
ebben  áll  :  a  duahzmus  álfcal  alkotott  szerkezete  ezen  állam- 
nak olyan,  hogy  az  nem  engedi  meg,  hogy  ily  jog  érvényesít- 
tessék, mert  ha  e  monarchia  azon  helyzetbe  jönne, 
hogy  az  egyik  állam  azt  a  szerződést  jóváhagyja,  a  másik 
állam  azon  szerződés  érvényét  megtagadja,  ki  lépjen  ilyen 
monarchiával  viszonyba,  ki  lépjen  ilyen  monarchiával  szö- 
vetségbe ? 

Tisztelt  ház,  ezek  oly  tételek,  melyek  egy  meghozandó 
törvényre  nézve  lehetnek  irányadók.  De  midőn  a  miniszter- 
elnök úr  maga  elismeri,  hogy  a  Lajtán  túl  ezen  jog 
igénybe  vétetett  ;  hogy  a  paritás  megzavartatott  :  kérdem, 
ha  valaki  ezen  jogot  oly  veszélyesnek  tartja,  hogy  amellett 
a  monarchia  számára  politikát  űzni  nem  lehet,  nem  az-e  a 
kötelessége,  rábírni  mindkét  államát  a  monarchiának,  hogy 
ezen  jogról  lemondjon  ?  (Helyeslés  a  baloldalon.)  De  elis- 
merni e  jogot  az  egyiknél,  és  határozottan  elvetni  a 
másiknál,  ez  felforgatása  a  dualizmusnak.  (Helyeslés  bal- 
felől.) 

Egyébiránt  nyugodjék  meg  a  miniszterelnök  úr,  leg- 
alább én  e  tekintetben  aggodalmainak  alaposságát  nem 
látom  át.  Mert  nem  azt  teszi  ez  lehetetlenné,  hogy  egy- 
általában valami  politika  követtessék  ezen  monarchia  szá- 
mára ;  nem  akczióképességét  teszi  lehetetlenné,  mert  fel- 
hoztam más  államok  példáját,  azok  akczióképesek,  még 
Francziaországgal  is  lépnek  szövetségbe,  amely  pedig  háborút 
sem  indithat  a  kamarák  beleegyezése  nélkül  ;  hanem  egyet 
lehetetlenné  tesz,  és  czélja  az,  hogy  ezt  lehetetlenné  tegye  : 
nem  lehet  oly  szerződést  kötni,  amely  a  monarchiára 
terhet  ró,  amely  a  monarchia  bármelyik  államára  elenged- 
hetlenül  káros.  (Helyeslés  balfelől.)  És  ehhez  annál  inkább 
kell  ragaszkodnunk,  minél  inkább  tapasztaljuk,  hogy  a  kül- 
ügyi kormányzatot  közvetlenül  ellenőrizni  hatályos  módunk 
és  eszközünk  alig  lehet.  És  ha  állna  az,  amit  oly  sokszor 
felhozott  a  miniszterelnök  úr  :  hogy  ha  a  külügyi  politikára 
két  állam  gyakorol  befolyást,  akkor  lehetetlen  egységes  poli- 
tikát űzni  —  ha  ez  állna,  csak  azon  politikára  áll,  mely 
egyiknek  vagy  másiknak  érdekét  határozottan  sérti.  De 
mi  azt  kívánjuk :  gyakoroltassék  oly  politika,  amely 
sem  egyiknek,  sem  másiknak  érdekét  tönkre  nem  teszi. 
És  ha  erre  mondják,  hogy  ilyen  politika  is  lehetetlen, 
akkor  ez  kettőt  bizonyít.  (Ezt  senki  sem  mondja  !  jobbfelől.) 
Ha  senki  sem  mondja,  akkor  nem  mondom,  mit  bizonyít. 
(Halljuk  !   Halljuk  !   balfelől.) 

Mert  ez  kettőt  bizonyitna  :  vagy  azt  bizonyítaná,  — 
ilyféle  hivatkozás  történt  is  —  hogy  azok,  akik  jelenleg 
intézik  a  monarchia  politikáját,  nem  képesek  olyan  poli- 
tikát folytatni,  amelybe  mindkét  állam  egyenlően  bele- 
nyugodjék, vagy  azt  bizonyítja,  hogy  ilyen  politika  foly- 
tatása egyáltalában  lehetetlen.  És  akkor  ez  által  ki- 
mutattatnék egy  olyan  szo'morú  dolog,  amit  én  nem  hiszek, 
t.  i.  hogy  a  monarchia  ezen  két  állama  nem  volna  együvé 
való.  (Ügy  van  !  balfelől.  Mozgás  jobbfelől.)  Azért  óvatosan 
kell  bánni  az  ilyen  tételek  felállításában  ;  mert  az  ilyen  tételek 
könnyen  odavezethetnek,  amikben  nem  osztozom  én,  nem  osz- 
tozik a  miniszterelnök  úr  sem  :  hogy  a  monarchia  két  állama 
közötti  kapcsolat  tűnnék  úgy  fel,  mint  amely  a  két  állam  érde- 
kével nem  egyeztethető  össze.  (Helyeslés  a  baloldalon.) 

A  miniszterelnök  úr  nem  kis  éllel  hozta  fel  ellenünk, 
hogy  annyiszor  emlegetjük  Boszniát,  hogy  ö  már  azt  hiszi : 
nekünk  nem  is  a  politika  megváltoztatása,  hanem  a  kor- 
mány és  ellenzéki  helyzet    felcserélése    igazi    czélunk. 

Tisztelt  ház !  Midőn  azt  találom,  hogy  ha  valaki 
hibás  politikát  űzött ;  ha  valaki  belevitte,  saját  felelősségére 
bonyoHtá  a  nemzetet  olyan  helyzetbe,  amelyről  ő  maga  is 
bevallja  :  ki  keU  abból  bontakozni  s  állitja,  hogy  erre  van  mód, 
de  nem  tartja  czélszerünek,  hogy  megnyugtasson  ennek  elő- 
adásával :  ezen  politika  hibás  következményeit  és  az  által 
a  reánk  hozott  romlást  mindannyiszor,  midőn  annak  egyik 
következménye  napirenden  van,  kötelességünknek  tartom 
fejtegetni  ;  kötelességünk  a  nemzet  lelkébe  bevésni  annak 
tudatát,  hogy  minő  kezek  által  s  minő  utakon  idéztettek 
elő  ez  eredmények ;  még  akkor  is  kötelességünk,  ha  sikerült 
a  kormánynak  a  helyzetet  úgy  elrontani,  hogy  azt  lénye- 
gesen, legalább  rögtön,  vagy  mások  meggyőződése  szerint 
később    sem    lehet    megváltoztatni.     (Ügy    van !  baLfelől.) 

De  kérdem,  ha  élesen  azzal  gyanusíttatunk,  hogy  ez 
eljárásunknak,  mely  nézetem  szerint  teljesen  jogos,  csak 
az  lehet  a  czélja,  hogy  kormányra  jussunk:  mi  volt  a  tisztelt 
miniszterelnök  úrnak  czélja  akkor,  midőn  ezen  a  helyen 
hét  esztendeig  követelt  olyan  dolgokat,  melyeknek,  mihelyt 
arra  a  helyre  jutott,  megcsinálta  éppen  az  ellenkező- 
jét ?  (Tetszés  balfelől.)  Mi  volt  czélja  akkor,  midőn  a 
Bittó  István  és  Ghyczy  Kálmán  minisztériumát  megbuk- 
tatta, megtagadván  adó  javaslataiknak  szükségét  ;  midőn  azt 
vitatta,  hogy  adóemeléssel  nem  szabad  addig  előlépni, 
míg  az  ország  gazdasági  erejének  emelésére  intézkedések 
nem  tétetnek  ?  (Ügy  van  !  balfelől.)  Ez  volt  a  főok,  amiért 
a  budgetet  el  nem  fogadta,  s  az  ő  erélyes  ellenzése  és 
ellenszegülése  eltávolitotta  azon  urakat  a  kormányról. 
Azután  odaült  azokra  a  székekre.  És  mi  volt  első  tette  ? 
Csaknem  változatlanul  behozta  ugyanazon  javaslatokat. 
(Élénk  tetszés  balfelől.)  Mi  volt  czélja  akkor,  midőn  a  kor- 
mányra jutás  időpontjában  óriási  Ígéreteket  tett  ? 
Tisza  miniszterelnök  :  Nem  tettem  ! 

Kijelentette,  hogy  csak  olyan  vámszövetségről  lehet 
szó,    mely    Magyarországnak    a    fogyasztási    adókban  való 

károsodását  megorvosolja  és  szabad-kereskedelmi  irányt 
követ  ;  kijelentette,  hogy  minden  körülmények  között  és 
minden  esetben  csak  egy  valóban  független  nemzeti  bank 
elégítheti  ki  az  országot.  És  azután,  midőn  kormányra 
lépett,  megköttetett  egy  ellenkező  irányú  vámszerződés. 
És  később  lemondott  amiatt,  mert  a  törvényhozás  másik 
tényezőjének  a  független  bank  felállítása  iránti  aggodalmait 
nem  lehetett  megnyugtatnia. 

Tisza  miniszterelnök  :  Az  se  így  van  ! 

Én  midőn  vádolok,  lelkiismeretesen  óvakodni  akarok 
hamis  adatok  felhozásától.  De  azt  állítom,  s  ha  tagadtatik, 
rögtön  bebizonyítom  a  ház  naplóival,  hogy  a  miniszter- 
elnök úr  nem  ezen  az  országgyűlésen,  hanem  még  a  kiegye- 
zési tárgyalások  folyama  alatt,  lemondásakor  utólag  így 
nyilatkozott  :  Én  ilyen  körülmények  között  a  független 
magyar  bank  felállítására  nézve  azt  gondoltam,  azt  léte- 
síteni kell,  de  a  fejedelem  aggodalmait  eloszlatni  nem  bír- 
ván,    lemondottam.      Ezek    voltak    akkori    nyilatkozatai. 

És  1878  július  16-ikán  Debreczenben  hosszasan  bizo- 
nyítja, hogy  nem  lehetett  független  nemzeti  bankot  fel- 
állítani s  a  végén  ezt  mondja  :  Mindezen  bajok  előállottak 
volna,  ezen  bajoktól  azonban  a  kereskedelmet  és  ipart 
megóvni,  azt  hiszem,  határozottan  kötelességem  volt. 
Ivánka  Imre  :  Igaza  volt ! 

Azt  mondja  Ivánka  képviselő  úr  :  igaza  volt.  De  én 
azt  kérdem  :  hát  a  fejedelem  közbeavatkozására  volt  szük- 
ség, hogy  Magyarország  miniszterelnöke  ezt  a  kötelességet 
teljesítse  ?  ő  neki  kellett  ellen fcállania,  hogy  ezen  bajokba 
ne  sodorja  belé  az  országot  ?  A  kettő  közül  az  egyik  áll : 
vagy  e  bajok  nélkül  felállíthatónak  tartotta  a  füg- 
getlen bankot,  és  ha  annak  tartotta,  akkor  nem  volt 
szabad  Debreczenben  azzal  dicsekednie,  hogy  a  független 
bank  felállításának  kimaradásával  nagy  bajok  háríttattak 
el ;  vagy  pedig  ha  nem  tartotta  felállíthatónak,  szabad 
volt-e  annak  felállítására  egyenesen  az  engedélyt  kérni  ? 
És  mi  volt  czélja  ezen  eljárásnak,  amely  lemond  a  bank 
felállításának  kérdésében,  azután  visszamegy  és  minden 
lényeges  különbség  nélkül  fölállítja  ugyanazon  bankot, 
amely    miatt    előbb  lemondott  ?    (Élénk    helyeslés  balfelől.) 

Szilágyi  Dezsó  beszédei.  I.  27 

Én  nem  szaporítom  ezeknek  sorát,  csak  azt  mondom, 
midőn  a  miniszterelnök  úr  találgatja  a  mi  ellenzésünknek  czél- 
jait,  —  pedig  már,  erőseket  vagy  gyengéket,  de  érveket 
szoktunk  felhozni  álláspontunk  mellett  —  midőn  talál- 
gatja és  azt  mondja  :  csak  az  vezet  bennünket,  hogy  kor- 
mámTa  akarunk  lépni,  akkor  ő,  ha  gyanúsít,  gyanúsít  czél- 
zatainkban  ;  jól  van,  tegye,  joga  van  hozzá. 

De  én  nem  gyanúsítok.  Én  az  idézett  tények  alapján 
áUítom,  hogy  midőn  a  miniszterelnök  úr  hét  esztendeig 
itt  és  azután  négy  esztendeig  ott  működött,  azon  sok 
ellenmondás  kimagyaráz  ásat,  amibe  magát  sodorta  ;  annak 
kimagyarázását,  hogy  egész  pályája  abból  állott,  hogy  mint 
gigász  ígért  és  követelt  és  mint  törpe  cselekedett :  (Élénk 
tetszés  balfelől.)  annak  magyarázatát  egyébben  nem  talá- 
lom, mint  hogy  elébb  kormányra  akart  jutni,  később 
pedig  a  kormányon  meg  akart  maradni.  (Élénk  helyeslés 
balfelől.) 

És  most,  tisztelt  ház,  bevégzem  beszédemet  (Halljuk  ! 
Halljuk  !  balfelől.)  és  éppen  ezért  a  lehető  legrövidebbre  szo- 
rítom azt,  amit  Polit  képviselő  úrnak  tegnap  elmondott 
beszédjére  meg  akarok  jegyezni.  Csak  két  észrevételt  teszek. 
Az  egyik  ez  :  a  képviselő  úr  azt  mondja,  hogy  az 
egész  keleti  kérdés  csak  szláv  kérdés.  Másik  nyilatkozata 
az,  hogy  azért  nem  pártolja  ezen  törvényjavaslat  beczik- 
kelyezését,  mert  a  monarchia  külügyminisztere,  mert  a 
magyar  miniszterelnök  szlávellenes  politikát  űznek.  Gon- 
dolom, ez  volt  nyilatkozata. 

Ami  az  elsőt  illeti,  tisztelt  ház,  én  azt  teljesen  tévesnek 
tartom,  mert  akár  a  népeket  vesszük,  kiknek  sorsa  a  török 
uralom  megrendülésével  eldől,  —  ahol  mégis,  gondolom, 
görögök,  albánok  és  románok  is  léteznek  —  akár  ezt 
nézem,  akár  veszem  pedig  az  európai  pohtikai  rendnek 
és  egyensúlynak  követelményeit :  a  keleti  kérdést  az  európai 
egyensúly,  a  rend  kérdésének  tartom.  És  a  szlávoknak  nincs 
joguk  kettőre  :  sem  arra  nincs  joguk,  hogy  azt  kizárólag 
érdekökben  elintézendőnek  tartsák  ;  sem  arra  nincs  joguk, 
hogy  oly  elintézést  követelhessenek,  mely  a  többi  államok 
biztonságát  fenyegetheti.  (Helyeslés  balfelől.)  És  monar- 
chiánkra első  sorban  a  Balkán-félszigeten  való   alakulások 

által  a  külbiztonság  és  a  belső  szilárdság  érdekei  vannak 
érintve.  Egyébiránt  erre  nem  terjeszkedem  ki.  Hanem 
kiterjeszkedem  arra  a  másikra,  ami  annyi  örömöt 
okozott  az  önök  soraiban,  midőn  kijelenté,  hogy  ő 
nem  pártolja  ezen  törvényjavaslat  beczikkelyezését,  mert 
az  bizalom  volna  a  kormány  iránt,  ez  a  kormány  pedig 
szlávellenes  politikát  követett.  Mily  riadal,  mily  öröm  volt 
az  !  (Zajos  derültség  balfelől.)  Azt  gondolták  :  ime,  minden 
kétségen  kivül  be  van  bizonyítva,  hogy  nem  áll  az,  amit 
az  ellenzék  mond  :  hogy  az  Magyarország  és  a  monarchia 
érdekére  káros  ;  nem  áll  az,  amit  önök  kifejeztek  felira- 
tukban :  hogy  az  pénzügyileg  és  közjogilag  veszélyezteti  az 
országot  ;  mindez  nem  áll  :  Polit  Mihály  képviselő  úr 
emez  egy  kijelentéssel  eloszlatta  önöknek  minden  aggodal- 
mát. (Tetszés  balfelől.  Derültség  jobbfelől.) 

Talán  figyelmen  kívül  hagyták,  hogy  ő  miért  nevezte 
szlávellenesnek  a  kormány  politikáját  ?  Azért,  mert  az 
megkezdett  egy  oly  lépést,  amely,  ha  következetesen  foly- 
tatják, —  pedig  szerinte  kellene  következetesen  folytatni  — 
az  ő  felfogása  szerint  a  Balkán-félszigeten  a  szláv  aspirácziók- 
nak  teljes  kielégítésére  kellene  annak  vezetnie  ;  és  igen 
helyesen  emelte  ki,  hogy  ha  erre  vezet,  az  esetben  azután 
ennek  a  monarchiának  összes  alapjai  meg  fognak  változni  ; 
hogy  a  dualizmus  tarthatatlan  lesz  és  a  szláv  elem  jő  túly- 
súlyba,  mely  elemre  kell  támaszkodnia  a  monarchiának 
kelet  felé  terjeszkedő  poHtikájában.  És  mert  a  kormányt 
habozni  látja  ez  úton  ;  mert  látja,  hogy  a  kormány  erre 
a  térre  lépett,  megkezdte  azt  s  azután  megállott,  mintha 
megijedt  volna  attól,  amit  megkezdett  és  nem  merte  foly- 
tatni ;  mert  a  kormány  nem  következetes,  nem  tiszta  czél 
után  jár  ;  mert  mindig  szlávellenességgel  akarja  itt  káros 
politikáját  elfogadtatni  :  azért  nevezte  ezen  kormány  eljárá- 
sát szlávellenesnek.  (Ügy  van  !  balfelől.) 

De  uraim,  az  a  törekvés,  az  az  irány,  mely  az  okkupácziót 
szülte,  igenis  felgerjesztette  a  szlávok  ellenszenvét,  de  csak 
a  balkánfélszigeti  szlávok  ellenszenvét,  mert  azok  nem 
akarnak  Ausztriával  semmi  kapcsolatba  jutni,  azok  a  maguk 
függetlenségét  látják  fenyegetve  Ausztria  által  ;  azok 
Ausztriának  minden  terjeszkedését  károsnak  tartják  önmaguk 

jövőjére  nézve.  De  a  mona.rchiában  lévő  szlávok  —  nem 
mondom  szerbek,  de  csehek  és  horvátok  —  kivilágítással 
üdvözölték  azt  a  terjeszkedést.  Mert  legalább  a  csehek  a 
föderalizmust  többre  becsülik,  mint  az  Ausztrián  kívüli 
szlávok  megnjnigtatását,  és  mert  tudják,  hogy  e  ponton 
megállni  nem  lehet,  ahol  megállni  akar  a  miniszterelnök  úr, 
mert  vagy  vissza  kell  jönni,  vagy  előre  kell  haladni,  s  min- 
den előhaladás  egy-egy  követ  vesz  ki  a  monarchia  jelen 
szerkezetének  alapjából,  egy-egy  követ  vesz  ki  abból,  amire 
mi  a  magyar  államot,  a  magyar  nemzet  jövőjét  alapi tni 
akarjuk.  (Zajos  helyeslés  a  baloldalon.)  Ne  csodálkozzanak 
tehát  akkor,   ha  ő  ellenzi  a  kormány  politikáját. 

Különböző  úton  járunk  mi,  bár  én  egyáltalában  örül- 
nék, ha  oly  nyilatkozatot  a  képviselő  úrtól  nem  hallottam 
volna,  amely  megakadályozza,  hogy  egy  úton  és  karöltve 
járjunk  itt  az  országban  ;  általában  sajnálom,  ha  a  magyar 
állampolgárok  bármely  része,  a  külügyi  politika  megítélésé- 
nél, nem  a  magyar  állam  és  pusztán  a  magyar  állam  érde- 
kéből indul  ki.    (Helyeslés   a  baloldalon.) 

Megvallom,  azt  tartom,  hogy  az  a  nyilatkozat  általá- 
ban sem  állásával  e  házban,  —  véleményemet  mondom  e 
részben  —  sem  azzal,  mivel  e  háznak  tartozunk,  össze  nem 
egyeztethető.  A  képviselő  úr  azt  mondja  :  ő  azért  veti  el  a 
törvényjavaslatot,  ő  azért  bizalmatlan  a  kormány  iránt,  mert 
szlávellenes  politikát  űz  s  mert  most  is  csak  azt  mondja, 
hogy  majd  jövőben  más  politikát  fognak  más  kormányok 
űzni.  Lehet.  Hanem  míg  valaki  Magyarországnak  a  kép- 
viselője és  a  magyar  államnak  törvényhozó  testületében 
ül :  addig  talán  —  enyhén  akarom  magamat  kifejezni  — 
egy  hozzáillő,  egy  hozzá  méltó  és  nézetem  szerint 
egyedül  helyes  szempont  ezen  törvényjavaslat  megbirá- 
lásánál  nem  az,  hogy  tetszik-e  a  külföldi  szlávoknak 
vagy  nem  ;  nem  az,  hogy  a  külföldi  szlávok  a  magyar 
kormánynak  és  a  külügyi  kormányzatnak  eljárását  maguk 
ellen  intézettnek  találják-e  vagy  sem  ;  hanem  az,  hogy 
a  magyar  államnak,  mely  mindnj^ájunk  állama,  fennállásá- 
val és  biztosításával  megegyez-e  azon  politika  vagy  nem  ? 
(Ügy  van  balfelől.)  Ez  közös  tér,  ez  közös  alap.  Véle- 
ményeink   eltérhetnek,    de    kell,    de    elengedhetetlen,  hogy 

ez  alap  követelményein  belül  mozogjanak.  A  magyar  állam 
fenntartásának  s  jövőjének  biztosítása  alapján  kell  hogy  áll- 
junk mindnyájan.  Míg  a  tisztelt  képviselő  úr  azon  az  állás- 
ponton marad  meg,  amelyet  felszólalásában  kifejtett,  adha- 
tunk egyenlő  szavazatot,  de  karöltve  nem  működhetünk, 
mert  irányaink  különbözők.  (Élénk  helyeslés  balfelől.) 

És  most,  tisztelt  ház,  valóban  bevégzem  beszédemet, 
(Halljuk!)  és  fűzöm  ezt  a  tisztelt  miniszterelnök  úr  egy 
nyilatkozatához.  Ö  azt  mondotta  :  hisz  mi  voltunk  azok, 
kik  a  csatát  provokáltuk  ;  minek  panaszkodunk  tehát,  ha 
sejtjük,  hogy  a  döntő  pillanatban  a  győzelem  nem  a  mi 
részünkön  lesz. 

Igenis,  tisztelt  ház,  mi  provokáltuk  ezt,  és  provokáltuk 
azzal  a  tudattal,  hogy  valószínűleg  leszavaztatunk  és  a 
törvényjavaslat  be  fog  czikkelyeztetni.  De  kecsegtetett 
minket  azon  remény,  hogy  legalább  az  ország  aktuáhs 
joga,  ha  a  kormány  politikájának  helyeslése  értelmében 
gyakoroltatik  is,  az  ország  meglevő  joga  megóvatik.  Mi  azt 
hittük,  hogy  ez  már  nem  pártállás,  ez  már  közös  érdeke 
a  nemzetnek,   a  parlamentnek. 

Fájdalom,  megcsökkent  reményünk  az  iránt,  hogy 
várakozásunk  beteljesül.  Meglehet  tehát,  hogy  minket 
le  fognak  szavazni  ;  meglehet,  hogy  ezt  a  törvényjavasla- 
tot, úgy  amint  van,  el  fogják  fogadni.  Hanem  a  leszavaz- 
tatástól  mi  nem  félünk.  Félünk  csak  akkor,  ha  az  egy- 
szersmind erkölcsi  vereséggel  járna.  (Ügy  van  !  balról.) 
De  midőn  önök  uraim  teljesítenek  egy  oly  beczikkelyezést, 
melyet  a  kormány  csak  czélszerűnek  lát  ;  midőn  tudják 
azt,  hogy  arra  a  czélra,  melyre  a  kormány  ajánlotta  a 
beczikkelyezést,  t.  i.  a  megzavart  paritás  heljrreállítására, 
az  nem  alkalmas  ;  midőn  tudják  azt,  hogy  oly  következései 
vannak,  melyeket  előidézni  káros  és  felesleges  és  amelyek 
az  országot  a  boszniai  megszállásra  nézve  az  eddiginél  job- 
ban megkötik ;  midőn  feliratukban  a  fejedelmet  kérték, 
hogy  ki  akarnak  bonyolódni  abból  az  állapotból  és  csak 
a  kibonyolódás  lehetőségében  látják  az  ország  reményé- 
nek újra  felderülését  ;  midőn,  mondom,  önök  mindennek 
daczára  az  ország  jogainak  feláldozásával  ezen  törvény- 
javaslatot megszavazzák  :  akkor  igenis,  uraim,  leszavazhat- 


422  Az  okkupácziót  követő  országgyűlés. 

nak  bennünket  ;  hanem  kérdés,  hogy  kié  lesz  az  erkölcsi 
vereség.  (Helyeslés  balfelöl.)  Mert  én  azt  hiszem,  hogy 
az  erkölcsi  diadal  a  mi  részünkön  van  ;  hogy  az  önök 
diadalát  meg  fogja  zavarni  annak  öntudata,  hogy  egy  meg 
nem  magyarázott  czélra  és  ennélfogva  egy  önök  által  el 
sem  fogadhatott  czélra  ily  káros  lépést  tettek.  Én  azt 
hiszem,  az  erkölcsi  vereség  az  önök  oldalán  lesz  és  ebben 
a  meggyőződésben  ajánlom  a  tisztelt  háznak  határozati 
javaslatomat.    (Éljenzés    és   taps   balfelöl.) 


Polit  Mihály  :  Szilágyi  azt  mondta,  hogy  nem  lett  volna 
jogom  azt  a  kifejezést  használni,  hogy  :  szlávellenes  pohtika. 
Hiszen  én  nem  a  külföldi  szlávokat  értettem,  hanem  a  bel- 
földieket, és  úgy  értettem  azt,  hogy  szlávellenes  politika  űze- 
tik, tekintettel  a  belföldi  szlávokra. 

Tisza  miniszterelnök  :  Szilágyi  féheértette  egy  nyilatko- 
zatát. Abból,  hogy  1811-ben  az  1809-iki  békekötés  be  nem 
czikkelyeztetett,  nem  következtetést  vont  a  jövőre,  hanem  azt 
mondta  :  ha  arról  beszél  az  ellenzék,  hogy  szemben  azzal,  ami 
1848  előtt  volt,  ma  meg  akarják  szorítani  az  ország  jogait,  szol- 
gáljon felvilágosításul  azon  példa,  midőn  nem  iktattatott  tör- 
vénybe az  ország  területe  egy  tetemes  részének  elidegenítése  ; 
míg  most  a  kormány  elejétől  fogva  beismerte,  hogy  ahol  terület- 
változtatásról van  szó,  ahhoz  a  törvényhozásoknak  beleegye- 
zése  szükséges.    (Helyeslés   jobbfelől.) 

Szilágyinak  ama  szavaira,  hogy  ne  hasonlítsuk  össze  az 
angol  parlamentet  a  mienkkel,  mert  Angolországban  a  parla- 
ment majdnem  az  egj'edüli  hatalom  és  ott  legalább  az  újabb 
időben  nem  lehetett  kormány,  ha  a  parlament  többsége  nem 
támogatta,    így    felelt    a   miniszterelnök  : 

Magyarországon  sem  volt  (1867  óta)  kormány,  mely  meg- 
kísérelte volna  kisebbséggel  kormányozni,  és  tessék  megpróbálni, 
én  meg  vagyok  róla  győződve,  —  s  itt  nem  teszek  különbséget 
az  országnak  egy  pártja  közt  sem  —  hogy  bármely  pártból  legyen 
is  a  kormány,  nem  fog  akadni  senki,  ki  e  kísérletet  Magyarorszá- 
gon meg  akarná  tenni.  Ez  irányban  tehát  a  helyzet  egj^forma. 
De  ha  a  hatalmas  angol  parlament  is  az  állam  érdekében  czél- 
szerüségből    oly    óvatosan    él   jogával,    meg    kell    gondolnunk. 

czélszerü    lenne-e    nálunk   azzal    élni,     élére    állítva    végtelenig 
a   dolgot. 

A  ház  54  szótöbbséggel  általánosságban  elfogadta  a  tör- 
vényj  avaslatot . 

Ellene  szavaztak  a  szabadelvű-pártból  a  kormány  újabb 
megalakulásakor  kilépett  képviselők  közül :  Ernuszt  Kelemen, 
Hodossy  Imre,  Horváth  Lajos,  Péchy  Manó  gróf,  Wahrmann  Mór. 


Ausztriában  a  reiehsrat  már  korábban,  1879  január  végén, 
hosszú  vita  után,  melyben  az  alkotmánypártnak  összes  számot 
tevő  elemei  a  már  különben  is  lemondott  ideiglenes  Auersperg- 
kormány  és  politikája  ellen  fordultak,  kimondta  a  berhni  szerző- 
dés jóváhagyását.  A  kormány  álláspontja,  melyet  Unger  igazság- 
ügyminiszter képviselt,  az  volt,  hogy  a  szerződés  nem  tartozik 
a  törvényhozás  elé. 

Az  Auersperg  -minisztériumnak  ez  volt  utolsó  törvény- 
hozási szereplése  ;  február  18-ikán  Stremayr  addigi  közoktatási 
miniszter  elnökletével  átmeneti  kormány  alakult,  melyben 
Taaffe  gróf  vette  át  a  belügyi  tárczát,  majd  a  reichsrat- 
nak  május  22-ikén  történt  feloszlatása  után  ő  intézte  a  válasz- 
tásokat. Taaffe  gróf  augusztus  12-ikén  miniszterelnökké  nevez- 
tetett ki  s  az  őszszel  megnyílt  reichsratba  a  csehek  is 
beléptek. 

NÉVMUTATÓ. 


Andrássy  Gyula  gróf  külügy- 
miniszter 4  100  138  139 
141  149  151  152  155 
156  157  158  160  161 
173  185  187  189  195 
319  320  321  328  338 
342      356      362      369 

Apponyi  Albert  gróf  X  5  28 
101  108  119  126  148  34 
156  160  163  177  183 
188  197  198  200  201 
202  245  258  270  274 
329      369      371      394 

Auersperg  AdoK  berezeg  4  99 
151     152     268 

Babits  István     107 

Baross  Gábor  11     34     79     108 

117      330 
Bausznern  Guidó     149 
Bánhidy   Béla   báró      11      160 

163      187      201      258      329 

369      394 
Bánó  József     11     128 
Beaconsfield    lord    195     196 
Bedekovics  Kálmán     4 
Beksics  Gusztáv  X   162    197 
Beniczky  Ferencz  394 
Beöthy  Ákos  5     258 


Berchtold  László  gróf  201     202 

Bernáth  Dezső  107. 

Bessenyey  Ernő  394 

Bethlen    András    gróf    11     32 

Beust  gróf  185 

Bismarck  berezeg  99     138     149 

151     152     195 
Bittó  Béni  32     107 
Bittó     István     9     11     17     21 

119     197     239     394 
B.  iMolnár  Sámuel  147 
Bujanovics      Sándor      5     129 

163     201     258 
Bylandt-Rbeidt    Artúr    gróf 

370 

Chlumecky  lovag     4     28 
Chorin      Ferencz      11     16     28 

31       129       145       151      201 

258    394 
Csanády  Sándor  5 
Csapó  Kálmán     394 
Csávolszky  Lajos  5 
Csávossy  Béla  11 
Csemegi  Károly  IX    X    11 
Csengery  Antal  XIV  9    11    160 
Csernátony    Lajos     9     11     12 

27     141     151    160    172    177 
Csikv  István  107 


Névmutató. 

Daruváry  Alajos  XI 
Dániel  Ernő  11     107 
Dániel  László   119 
Dárday  Sándor     373 
Deák  Ferencz  5 
De   Pretis   báró    4     5     16 
Derby   lord    176     185     186 
Dessewííy   Aurél  gróf  5 
Desewfí'y  Kálmán     258     394 
Disraeli    195     196 

Eötvös  Károly  5  150  318  373 

Ernuszt  Kelemen  11    268    329 

369     423 

Éber  Nándor  11  332     363 

Falk  Miksa  11  24  129  138 
139  157  161  163  173 
188     330     332     334    337 

Farkas  Elek    394 
Festetich  György  gróf  139 
Filippovich  József  báró  240 
Földváry  Mihály   11     142 
Fröhlich  Gusztáv  312     369 

Ghyczy  Kálmán  XI  11  21  24 
31     79     124     125     239 

Giskra  Károly  dr.  152  161 
267 

Gladstone  138 

Gorcsakov  herczeg  138  140 
185     195 

Gorove   István   9     11     27     32 

Gromon  Dezső   11 

Gulnor  Gyula     9     11     394 

Harkányi  Frigyes  11 
Hausner  Ottó  268 
Haymerle  Henrik  báró  195 

Szilágyi  Dezső  beszédei.  I. 


Házmán  Ferencz  119 

Hedry  Ernő     394 

Hegedűs  Sándor  11     160     268 

328     333     355     363 
Hegyesy  Márton  5 
Helfy    Ignácz    5     21     23     119 

129      150      151      154      177 

204      259      267      318 
Herbst  Ede     5     19     319     327 
Hermán  Ottó  10 
Hieronymi  Károly  11     55 
Hodossy    Imre     11     268     312 

394     423 
Hoffmann    Lipót    báró     371 
Hoíímann  Pál  318     394 
Horánszky    Nándor    X    28    32 

107     201 
Horn  Ede  4 
Horvát   Boldizsár   VI  312  328 

337 
Horváth  Gyula  11 
Horváth    Lajos     XI     11     268 

312     329     369     394     423 

Ignatiev    gróf     144     176     177 
Irányi      Dániel      5     140     141 

149     258     318 
Ivánka  Imre     330 


Jókai  Mór  11 
Juraszek  Ferencz 


394 


Kaas  Ivor  báró   11     146     147 

177     183     201 
Karatheodory  pasa  195 
Kállay  Béni  5     108     203 
Kállay  Ödön  5 
Károlyi  Alajos  gróf  195 
27a 


426 


Névmutató. 


Károlyi  Tibor  gróf  11 
Kellersperg  báró  5 
Kemény    Gábor    báró    11    312 
Kemény  János  báró  268 
Kerkapoly    Károly    9     11     32 

107    108    119    124    125     129 
Khuen-Héderváry  Károly  gróf 

11     32 
KHer  161 
Komjáthy  Béla  5 
Korizmich  László  9     11 
Kossuth  Ferencz  154 
Kossuth  Lajos  2  10     18     140 

142      143      147      154      187 
Kossuth  :Mihály     394 
Kozma  Sándor  IX 
Köffinger  Frigyes  15 
Körber   33 
Krestics  311 
Kuranda  161 


Lasser  József  báró  4 

5 

18 

Lázár  ^klihály     394 

Lesskó  István     258 

394 

Lichtenstein    József 

11 

117 

126     129 

Lipthay  Béla   báró  XII 

Lónyay  Menyhért  gróf  VII 

XII 

5     108     138 

Lukács  Béla  11     201 

Lukács  G^Tila  143 

Madarász    József    5 

177 

240 

Mailát h  György   17 

239 

MandelPál  12 ' 

Matlekovits  Sándor 

15 

20 

Ma^-wald    tábornok 

370 

371 

Márkus  István      11 

129 

332 

Mihalovics  Károly  274 
Mihajlovics  Miklós  XI 
Miletics  Szvetozár  140 
Mocsáry  Lajos  5 
Molnár     Aladár      11     32     107 

201     258     267     394 
Móricz  Pál  11 
Mudrony  Soma  12     34 

Xagy  István     394 
Xémeth  Albert  5 
Xovikov  gróf  140 

Ormay   Károly     373 
Orosz  Mihály  107     394 
Ozmán  pasa  149 

Paczolay  János  12     32     108 

Patay  István  5 

Pauler     Tivadar    XI     11     239 

276 
Pejacsevich    Péter    gróf    4 
Perczel  Béla    IX  XI  4   239 
Peremei    Zsigmond    báró     373 
Péchy  Manó  gróf  11     34     188 

312     423 
Péchy  Tamás  4 
Podmaniczky  Frigj^es  báró   II 
Poht   Mihály   274     422 
Pongrácz   Adolf  gróf     394 
Potoczky   Dezső     394 
Piüszky    Ágost    32     107     108 

160     163  329   334    369    394 

Ragályi   Aladár     394 
Ráth  Károly  12     108 
Remete  Géza  120     124 
Rodich  báró   137 
Russel  lord   195 


Névmutató. 


427 


Sadullali  bey  195 
Salisbury  márki  176  186  195  196 
Savfet  pasa  144     321 
Schaup   161     328 
Schwarcz  Gyula  12 
Schwarze  IX 
Schmerzing  Tádé     394 
Scitovszky  János     394 
Sennyey  Pál  báró    XII    5     6 

17     20     197     203     239 
Simonyi    Ernő    5     11     12     18 

34        139      142      143      145 

151      177      182      197      267 

206 
Simonja  Lajos  báró   IX   4     10 

34    100    149     197    198     200 

201    239    258  329    369    394 
Somssich    Pál        11     32     119 

131     145     200 
Stremayr  Károly  423 
Sturm  Eduárd  101 
Sumarakov  gróf    141 
Suvalov  gróf  186     195 
Sváb  Károly  11 
Szabó  Sándor     394 
Szapáry  Gyula  gróf  312 
Szende  Béla  4 
Szenti ványi  Árpád  12 
Szécsen    Antal  gróf     157     160 

333    338     371 
Széchenyi  Pál  gróf      5 
Széli      Kálmán    XI     3     4      8 
9    10      19     26     27    33     34 
63    77     80      101    108     129 
135     239     312 
Szivák  Imre  145 
Szlávy  József    11   17    24     126 

129      161      176      185      206 

239      268      276      318 


Szontágh  Pál  (szabadelvűpárti) 
11     28     29     268     269      312 

Szontágh  Pál  (egyesült-ellen- 
zéki)   12     198     274     394 

Szögyénv    László     328     355 


Taaffe  gróf     423 

Tarnóczy  Gusztáv  108 

Teleky  László  107 

Teleszky  István  11     206 

Tibád  Antal  11 

Tisza  Kálmán  X  XI  4  9 
12  17  18  19  20  21  20 
27  28  31  79  99  100  108 
119  139  140  142  145 
147  148  149  151  152 
177  180  181  206  242 
245  246  258  259  275 
310     312      372      394       422 

Tisza  Lajos  11     330 

Tisza  László   11 

Tomcsányi  László  198  202 
394 

Tóth  Kálmán   12 

Tóth  Vilmos   11     268 

Trefort  Ágoston  4     10 

Tsernajev  tábornok  140 

Ugrón  Gábor   5 

Unger  József  dr.  5     423 

Ürményi  Miksa  5  11  12  151 
181     183     258 

Várady  Gábor  11 
Verhovay  Gyula  5     274 
Vécsey  József  báró    329      370 
Vécsey  Tamás   11 
Vladár  Ervin   119 
Vuscsics  311 

27a* 


428 


Névmutató. 


Wahrmann  Mór  XIV  11  16 
119  160  268  312  329  370 
423 

Wenekheim  Béla  báró  XIII  4 

Zay  Adolf  108 

Zichy  Ferencz  gróf  138 


Zichy  Nándor  gróf  5   126   329 

370 
Zsedényi    Ede  XIV    9    11  28 

29      119       120      124       125 

129      515      188      241      268 

320 


Hibaigazítás.    A  144.  lapon  Nelidov  orosz    nagykövet  helyett:    az 
orosz  ügyvivő. 


lűC 


